
PETRl    BLESENSIS 

ARCHIDIACONI     BATHONIENSIS 
EPTSTOL^. 


EPISTOLA  C XX XII. — AD  E.ABBATEM  S.LAUNOMARL 

[c.  A.D.  1202.] 

AR3UMENTUM. — Prseclara  docurnenta   novo   Abbati  tradit,   ab 
omnibus  nliorum  superioribus  diligenter  notanda. 

Diteclo  nepoti  suo  E.  Dci  gratia  abbati  Launomari 

Magislcr   Petrus    IHesen.    Balhon.   archidiaconus 
sakitem. 

LlCET,  testimonio  Hieronymi,  nescio  quid  latentis 
energiae  viva  vox  habeat :  et  efficacior  sit  vox  viva, 
quam  scripta ;   illi  tamen,  qui  virtutem  caritatis  ex- 
periuntur,  certi  sunt,  quod  praestantior  est  praesentia 
spiritus,  quam   corporis,  et  quanto  spiritus  est  pars 
diligentis   potior,   tanto   praesentia    ejus  dignior   est 
corporali.     Nam  si  copula  carnis  cfficit,  ut  sint  duo 
in  carne  una,  quanto  fortius  duos  unit  amoris  com- 
pago,  et  unitas  spiritus  in  vinculo    pacis?      Anima 
est  potior  pars  mei.     Si  anima  tua  non  dissidet,  niliil 
duarum  animarum  idem  volentium  praejudicat  unitati. 
In  hac  tamen  unione,  non  solurn  anirmc,  sed  corpora 
fcederantur,  quum  possim  dc  nepote  mco  dicere,  os 

meum  et  caio  mea.  Glorior  de  tua  gloria ;  l«tor  dt^ 
tuorum  hetitia.  Utrum  tamen  expediat  tibi  ]getari,tu 
videris.  Obsecro  te  per  viscera  misericordiae  Christi, 
ut  attendas  periculum  hujus  sedis,  recolens  illud 
verbum  Salomonis,  quia  horrende  et  cito  judicium 
his  qui  prsesunt  fiet.  Misererc  animse  tuae  placens 
Deo.  Bonas  fac  vias  tuas,  et  studia  tua.  Laetentur 
qui  te  diligunt,  quod  sis  servus  fidelis  et  prudens, 
quem  constituit  Dominus  super  familiam  suam. 
Quanto  major  es,  humilia  te  in  omnibus.  Audi 
humilem  et  terribilem  Christum  :  qui  major  est 
vestrum,  fiat  sicut  junior.  Principem  te  consti- 
tuerunt  fratres  tui :  esto  quasi  unus  ex  illis. 

Benedictus,  Basilius,  Arsenius,  duo  Macharii,  mul- 
tique  alii  magistri  religionis  idipsum  sentiunt,  votum 
scilicet  religiosae  professionis  acceptum  scmel,  nulla 
occasione  postea  irritandum.    Si  monachorum  electio, 
et  non  ambitio,  sicut  mihi  scripsisti,  fecit  te  fratrum 
tuorum  principem,  non  tamen  abstulit  esse  fratrem. 
Si  jugum  Domini  portasti  hactenus,  illud  amodo  pa- 
tientius  feras,  et  vivas  regulariter  inter  eos,  quos  ad 
formam  vitae  rcgularis  informas :    alioquin  notaberis 
illis  Evangelii  verbo  :  Alligant  onera  gravia  et  impor- 
tabilia,  et   imponunt  in  humeros  hominum :    digito 
autem  suo  nolunt  ea  movere.     Tum  siquidem  legis- 
latoris  edicto  firmatur,  ut  quse  doces  tuis  discipulis 
esse  coniraria,  tuis  factis  indices  non  agenda,  ut  de 
magnis  maximisque  piaeceptis  taceam.     Si  juxta  con- 
stitutionem  Evangelii  mandatum  legis  vel  modicum 
solveris,  et  docueris  sic  homines,  in  regno  ccelorum 
modicus  eris.     Nulla  eleetio,  sicut  jam  tetigi,  nulla 
praelatio  te  absolvit  ab  illa  votiva  promissione,  nec 
potestas  illa  tibi  commissa  vota  promissionis  evacuat, 
qua3  distinxerunt  labia  tua.     In  legibus  tuis,  quarum 
quandoque  fuisti  auditor,  verbum  imperatoris  est:  Etsi 

legibus  soluti  simus,  legibus  tamen  vivere  volumus. 
Et  illud  Codicis:  Digna  vox  majestate  regnantis,  se 
legibus  alligatum  principem  profiteri.  Te  honor  as- 
sumptus  a  professione  non  exemit,  sed  ad  ejus  ob- 
servantiam  ibrtius  alligavit.  Qui  satis  eras  tuis  ex- 
cessibus  oneratus,  juxta  verbum  Salomonis  alligasti 
tibi  peccata  duplicia.  Subditi  te  honorant,  sed  plus 
onerant.  Prius  ergo  custodi  teipsum,  ut  securius 
procures  custodiam  aliorum.  Commissa  est  tibi  villi- 
catio  gravis.  Villicationis  hujus  rationem  exactissime 
requiret  terribilis  in  judiciis  suis  Deus.  Teste  autem 
Gregorio  Praelatus  tot  coronas  sibi  multiplicat,  quot 
Deo  animas  lucrifacit.  Praelati  etiam  scire  debent, 
quod  si  perversa  perpetrant,  tot  mortibus  digni  sunt, 
quot  ad  subditos  suae  perditionis  exempla  transmit- 
tunt.  A  te  igitur  prius,  et  deinceps  a  subjectis  ex- 
plantare  studeas  dissolutionum  propagines  veternosas, 
quas  insolentiae  mater  longa  impunitas  radicare  per- 
misit.  Omni  diligentia  custodi  cor  tuum,  ut  exemplo 
sis  aliis,  et  liberius  auferas  scandala  de  regno  Dei, 
quod  intra  vos  est  :  nec  in  animae  tuae  discrimen 
reserves  hoc  officium  angelis  messoribus,  quibus  hoc 
ministerium  in  die  tremenda  ccelesti  dispensatione 
debetur.  Pone  igitur  in  animo  tuo,  quod  tui  mo- 
nasterii  novus  fundator  accedas,  sciens,  quia  lauda- 
bilius  est  informare  corrupta,  quam  formare  informia, 
ideoque  tuorum  antecessorum  laxiores  habenas  non 
cogites.  In  omnibus  enim  tibi  maturiore  consilio 
utendura  est,  et  vigilantiore  cautela.  Eorum  sim- 
plicitas,  aut  potius  negligentia  et  ruina  quorundam, 
circumspectiorem  te  faciat.  Mittas  manum  ad  fortia, 
et  scias,  quia  dissoluta  est  oranis  domus,  in  qua  non 
imperat  disciplina.  Teste  Beato  Gregorio,  ars  artium 
est  regimen  animarum.  Animas  autem  non  potes 
regere,   nisi    disciplina    mediante,    ut    sit   justitia   et 

judicium  praeparatio  sedis  tuae.  Flagella  filius  luos} 
et  sapientis  testimonio,  eorum  animas  liberabis.  In 
omni  tamen  exercitio  disciplinae  misericordia  primas 
partes  obtineat,  ut  quod  rigor  exasperavit  verbo  aut 
verbere,  pia  mansuetudo  mulceat.  Non  sis  pronas 
ad  iracundiam,  non  impetuosus  ad  contumeliam,  non 
praeceps  ad  sententiam,  non  vehemens  ad  vindictam, 
verba  et  opera  tua  pra?dictetcaritas,etinformet  affectio: 
nec  attendas,  quid  tibi  sit  utile,  sed  quid  multis. 
Caritas  enim,  quae  sua  sunt,  non  quaerit:  nec  utilitates 
tuas  procurabis  efficacius,  quam  si  commoditati  et  sa~ 
luti  fraternae  tua  diligentia  impendatur.  Non  sis  fastuo- 
sns  in  vultu,  non  vultuosus  in  verbis,  non  minis  exas- 
perans,  non  superfluus  in  victu,  non  in  equis,  vel 
familia  elatior,  non  notabilis  in  vestitu.  Dilectus 
Deo  eris  et  hominibus,  si  conscientiam  tuam  et  actus 
tuos  omni  cautela  servaveris.  iEmulare  carismata 
meliora,  non  familiaritatem  principum,  non  popularis 
aurae  gratiam,  non  laudis  alienae  stipendia,  sed  the- 
saurum  conscientiae  bonae  in  abjectione  tui,  et  Christi 
caritate  fundatae.  Non  potes  autem  vere  esse  hu- 
nrilis,  si  credis  palponibus,  si  propriam  excellentiam 
non  contemnis.  Si  vero  altior,  quam  melior  esse 
appetis,  non  praemium,  sed  praecipitium  expectabis. 
Disperdat  Dominus  universa  labia  dolosa,  et  linguam 
eorum  magniloquam,  qui  dicunt  tibi,  Euge!  Euge! 
Teipsum  de  te  consule,  respue  blandimenta,  adula- 
tionibus  aures  claude.  Qui  te  beatificant,  in  errorem 
lndncunt.  Si  noveris  te  esse,  qualem  laus  aliena 
depingit,  non  tibi,  sed  Deo  adscribe,  cum  Apostolo 
dicens:  Gratia  Dei  sum  id  quod  sum.  Quid  enim 
habes,  quod  non  accepisti  ?  si  autem  accepisti,  quare 
gloriaris  quasi  non  acceperis  ?  ac  si  Apostolus  dicat: 
omnia  quae  habes,  a  Deo  accepisti.  De  his  ergo  non 
in  te,  sed  in  Domino  glorieris.     Consilio  auteni  ejus 

dem  Apostoli  proba  opus  tuuin,  et  sic  habebis  gloriani 
in  teipso,  ct  non  in  altero :  aut  quod  sccurius  est, 
ncc  in  tc,  nec  in  altero,  sed  in  Deb.  Nimis  quidem 
pcriculosum  est,  gloriam  suam  aliense  linguae  com- 
mittcre,  et  ad  arbitrium  palpantis,  aut  blandientis 
laudcm  obtinerc,  vel  pcrdcre.  In  Domino  laudetur 
anima  tua,  audiant  mansueti,  et  laetentur.  Sit  laus 
tua  m  exitu  tuo,  ut  te  laudent  in  portis  opera  tua, 
quando  erit  unicuiquc  laus  a  Dco.  Omnia  cuni 
consilio  iac.  Castorum  enim  consiliorum  matcr  sa- 
pientia  in  libro  sui  nominis  dicit:  Ego  in  consiliis 
habito,  et  intersum  cogitationibus  eruditis.  Probatos 
autcm  in  religione  tecum  liabeas  in  consilio,  in 
obsequio,  in  contubernio,  tuae  custodes  honestatis  et 
testes.  Sicut  autem  alios  dignitate  praecellis,  sic 
\ita3  mcritis  antecedas.  Et  quia  minus  fortasse  pon- 
deris  apud  te  habet  cohortatio  mca,  circa  instruendi 
abbatis  officium,  pono  ipsa  Beati  Gregorii  verba. 
Tanto,  inquit,  dcbet  transcendere  opera  subditorum 
actio  Praelati,  quantum  distare  solet  a  grege  vita  pas- 
toris.  Et  subjungit:  Sit  ergo  cogitatione  mundus, 
actionc  prajcipuus,  discretus  in  consilio,  iructuosus 
in  verbo,  singulis  compassione  proximus,  prae  cunctis 
oontemplalione  suspensus,  bene  agentibus  per  humi- 
litatcm  socius,  per  justitiae  vero  zelum  contra  delin- 
quentes  crcctus,  interiorum  curam  exteriorum  solici- 
tudine  non  minuens,  dispensationem  exteriorum  in- 
tcriorum  providcntia  non  relinquens.  Denique  abbas, 
dicit  idcm  Grcgorius,  in  omnibus  Christi  vitam  stu- 
dcat  iinitari.  Apostolo  enim  tcste ;  Qui  dicit  se 
niancrc  in  Christo,  sicut  Christus  ambulavit,  debet 
ei  ipsc  ambulare.  Proptcrea  idcm  apostolus  de  se 
dicit:  Imitatores  mci  cstote,  sicut  et  ego  Christi. 
Kt  ut  forma  regulae  spiritualis  exprimatur,  jugiter  in 
corde  habent  verbum  illud  Apostoli:  Apparuit  gratia 

Salvatoris  nostri  Dei  omnibus  hominibus  erudiens 
nos,  ut  abnegantes  impietatem,  et  saecularia  desi- 
deria,  sobrie,  et  pie  et  juste  vivamus  in  hoc  saeculo. 
Praecedat  abnegatio  impietatis  et  desiderii  saecularis, 
ut  vivas  pie,  sobrie,  et  juste:  pie  ad  Deum,  juste  ad 
proximum,  sobrie  ad  teipsum.  Pietas  quidem  testi- 
monio  B.  Augustini  consistit  in  fide,  et  spe,  et  cari- 
tate.  Justitia  vero  naturalis  est,  ut  non  velis  aliis 
facere,  quod  tibi  fieri  nolis :  et  aliis  facias,  quod  tibi 
fieri  velis.  Ad  sobrietatem  rerum  temporalium  mo- 
deratior  usus  pertinet,  necessitati  satisfaciens,  non 
serviens  voluptati.  Te  honor  assumptus  ad  subdi- 
torum  custodiam  obligavit.  Audi  Salomonem:  Fili 
mi,  spopondisti  amico  tuo,  defixisti  apud  extraneum 
manum  tuam,  illaqueatus  es  verbis  oris  tui,  et  captus 
es  sermonibus  tuis.  Fac  ergo,  quod  dico  tibi,  fili  mi, 
decurre,  festina,  suscita  amicum  tuum,  ne  dederis 
somnum  oculis  tuis,  et  tuae  palpebrae  ne  dormitent. 
Juxta  expositionem  Gregorii,  apud  extraneum  manum 
suam  defigere,  est,  curam  animae  alienae,  quam  prius 
non  habueras,  in  periculum  tuae  conversationis  ac- 
cipere.  Commissos  itaque  tibi  salutaribus  monitis 
excitare  juberis,  ut  a  peccati  torpore  surgentes,  in 
sanctis  cogitationibus  et  operibus  excubantes,  de 
brevi  et  transitorio  labore  manipulos  referant  exul- 
tationis  aeternae.  Ille  autem,  qui  te  ad  hoc  officium 
vocari  permisit,  sic  te  vocaverit,  ut  non  repellat: 
sic  te  honoraverit,  ut  non  humiliet;  sic  exaltaverit, 
ut  non  confundat,  non  dejiciat,  vel  allidat.     Vale. 

&PISTOLA     CXXXIIL— AD    R.    DECANUM     ET    CAPl- 
TULUM  SARISBERIEN.  ECCLESI^. 

ARGUMENTUM. — Probat,  ob  tenuitatem  beneficii,  non  recte  se 
cogi  ad  faciendam  residentiam  in  Sarisberiensi  ecclesia. 

Dilectis  dominis  fratribus  et  amicis  R.  decano,  et 
capitulo  Sarisber.  ecclesiai,  Petrus  Blesen,  Bathon. 
archidiac.  salutem,  et  in  judicando  prudentiam. 

Miror  quod  pro  praebenda  quinque  marcarum 
me  urgetis  ad  residentiam  faciendam  :  scientes, 
quod  pro  viatico  usque  Saresberiam  tota  mihi  prae- 
benda  non  sufficeret :  quae  si  insufficiens  est  ad  viam, 
multo  magis  ad  residentiam,  sed  captatis  potius 
quaestum  ex  absentia  mea,  quam  ex  prassentia  mea 
fructum.  Ubique  terrarum  in  omni  ecclesia  parcitur 
Jebilibus  et  infirmis,  vel,  qui  alias  facultatem  resi- 
dendi  non  habent:  vos  autem  pcenam  in  eos  statuitis, 
quos  ipsa  impossibilitas  a  poenali  obligatione  absolvit. 
Pcenam  siquidem,  non  impotentia  vel  defectus,  sed 
solius  contumaciae  odium  introduxit.  Nostrorum 
prsesulum  Osmundi,  et  Jocelini  constitutio  in  eos, 
qui  praebendas  habent  divites,  intorquetur,  qui  de  ob- 
ventionibus  earum  possunt  domos  aedificare  Sares- 
berienses,  et  ea,  quae  ad  residentiam  necessaria  sunt, 
cle  facili  procurare.  Sicut  tamen  decretum  Teles- 
phori  Papae  de  adjectione  septimae  septimanae  usus 
contrarius  abolevit,  sic,  imo  fortius  constitutionem 
praedictorum  pontificum  consuetudo  utentium  in 
contrarium  penitus  abrogavit.  Quum  itaque  mihi 
prajcisa  sit  residendi  facultas :  quae  mihi  culpa 
mfligit  hanc  pcenam,  ut  quia  non  facio,  quod  mihi 
impossibile  est.  debeam  praebendae  meae  perdere  quin- 
tam    partem  ?     Tolerabilius    ett    constitutione    hac 

Pharaonis  imperium  :  nam  quum  tota  iEgyptus  fisco 
applieare  quintam  partem  suarum  possessionum  regis 
edicto  publico  urgeretur,  sacerdotes  et  levitae  Jegis 
illius  onera  non  senserunt.  Nunquid  vultis,  quod 
aliarum  ecclesiarum  reditus  hic  expendam  ?  Hoc  mihi 
Gangrense  Concilium  interdicit,  cujus  auctoritate, 
ubi  potiora  bona  recipio,  conversatio  mea  debet  esse 
frequentior,  et  pauperum  quotidiana  subventio. 
Parcite  ergo,  domini  mei  et  amici,  fratri  vestro, 
quem  a  necessitate  residentiae  ipsa  impossibilitas  exi- 
mit.  Quod  enim  non  possum,non  debeo,  quod  inde- 
bitum  est,  injuste  exigor,  et  ideo  ab  hac  injusta 
exactione  legatum  appello.     Valete. 


EPISTOLA  C XXXIV.-- ad  willelmum  electum 

S.  MARI^E.   [A.  D.   1196.] 

Argumentum. — V.  Abbatem  recenter  electum  egregie  instruit 
iu  omnibus  ad  officium  ejus  pertinentibus. 

Reverendo  Patriet  domino  Willelmo  Deiyratia  electo 
S.  Mariw  Blesensis,  suus  Petrus  Bles.  Bath. 
archid.  salufem  in  eo  qui  in  eleclis  suis  mittit 
radices. 

Electus  estis  a  vestris  fratribus  in  abbatem : 
propterea  in  vobis  magnifico  misericordiam  salvato- 
ris,  si  tamen  misericordia  est,  et  non  potius  quaedam 
probatio,  ut  quaestus  honoris  quandoque  transeat  in 
querelam.  Erat  longe  securius  subesse,  quam  prae- 
esse :  meritorium  tamen  valde  est,  si  sic  prsesis,  ut 
prosis.  Carissime  mi  pater,  dum  in  minore  officio 
ministrabas,  saspe  fuisti  tibi  ipsi  scandalo,  frcquenter 
taedio,  semperque  periculo :  nunc  autem  super 
candelabrum    constitutus    intrasti    arenam    eventus 

ancipitis.  Nam  si  possessionum  solicitudincs,  si 
animarum  discrimina  penses,  foris  sunt  pugnae,  intus 
timores.  Juxta  verbum  Salomonis  immisisti  te  in 
turbam,  et  alligasti  tibi  peccata  duplicia.  Ideo  ple- 
rique  volunt  latere  sub  modio,  et  intra  conscientiae 
fines  claudunt  interioris  gloriae  bonum  foventes  in 
sinu  memoriue  verbum  illud  propheticum  :  Secretum 
meum  mihi,  secretum  meum  mihi.  Et  nunc,  pater 
amantissime,  in  varia  distrahi  te  oportet,  pro  aliis  mo- 
lere,  solicitari  cum  Martha,  postponere  unum  illud 
necessarium,  ct  Iransire  de  Marise  otio  ad  quendam 
animae  labyrinthum.  Porro  non  sic  exterior  te  so- 
licitudo  rapiat,  ut  animam  tuam,  pro  qua  Christus 
mortuus  est,  curarum  saecularium  abyssus  absorbeat. 
Quandam  itaque  interiorem  solitudinem  semper  tibi 
circumferas,  ut  in  se  collectus  animus  ad  exteriora  non 
defluat,  ncc  attendat,  quod  appareat  foris,  aut  quod 
exterius  sonat.  Inter  multos  eris  tecum,  factus  de 
illorum  numero,  quos  beatus  Job  insinuat  dicens:  Hi 
sunt,  qui  aedificant  sibi  solitudines,  ut  vocem  exactoris 
non  audiant.  Sic  ergo  ministres,  ut  non  vituperetur 
ministerium  tuum;  ut  servum  singulorum  te  reputes, 
quum  sis  dominus  omnium.  Sic  in  te  contemplativa 
et  activa  vices  suas  alternent,  ut  nullum  tempus  ha- 
beas  feriatum  Melior  est  spiritus,  quam  corpus,  et 
corporis  exercitatio  ad  modicum  prodest.  Pietas 
autem  valet  ad  omnia,  habens  promissionem  vitae, 
(jua)  nunc  est,  pariter  et  futurae.  iiCmulare  igitur 
charismata  meliora.  Caroenim  et  sanguis  regnum  Dei 
non  possidebunt.  Caro  non  prodest  quicquam. 
Fructus  autem  spiritus  sunt,  caritas,  gaudium,  pax, 
patientia,  longanimitas,  fides,  modestia,  mansuetudo, 
continentia,  castitas.  Donum  est  solicitari  cum 
Alartha,  sed  quietius  est  sedere  ad  pedes  Jesu  cum 
Maria:  providere  Dominum  in  coiwpectu  suoscmpcr, 

vacare  et  videre  quam  suavis  est  Dominus.  Postquam 
crgo  disposueris  ea,  quae  nccessitas  fraterna  deposcit, 
descende  in  hortos  aromatum,  ut  pascaris  deliciis  spi- 
ritualibus,et  gratissimacolligasliliagaudiorum.  Quum 
veroanimam  tuam  resolveris  ad  quietem,nullus,qua?so, 
dilectam  excitet,  donec  ipsa  velit.  Nec  sustineas,  ut 
quis  te  praepropere  ab  amplexibus  Rachelis,  et  ab 
uberibus  sanctae  voluptatis  avellat.  Scis,  quia  sanctae 
regulae  professores,  si  se  saecularibus  negotiis  curiose 
involvunt,  magna  spiritualis  exercitii  dispendia  pati- 
untur.  Navis  enim,  licet  inter  procellosos  turbines 
statim  non  pereat,  rerum  tamen  suarum  jacturam 
sustinet,  ut  in  portum  vacua  inanisque  perveniat. 

Elegerunt  te  fratres  tui,  esto  in  illis,  quasi  unus 
ex  illis.  iEdifica  eos  verbo,  actu,  vultu,  habitu  et 
incessu.  Sic  te  amabilem  exhibeas  et  imitabilem,  ut 
tota  conversatio  tua  aedificet  alios  ad  salutem.  Age, 
quod  non  solum  tibi  expedit,  sed  quod  multis.  Num- 
quam  singulariter  vivas.  Non  habeas,  ut  vulpes, 
foveam,  non  ut  volucres  nidum,  non  loculos  sicut 
Judas.  A  primitivis  motibus  adolescentiae  mese 
novi,  pater  venerabilis,  mores  tuos  redolentes  man- 
suetudinem,  socialesad  convictum,  humilitateconditos, 
et  ad  omnem  compositos  honestatem.  Vulgare  est, 
quod  honores  mutant,  aut  potius  monstrant  mores. 
Administratio,  quaeso,  praesens  numquam  ab  illa 
morum  nobilitate  degeneret,  nulla  elationis,  nulla 
gloriae  titillatio  de  tua  promotione  obrepat.  Si 
gloriari  oportet,  de  tuis  infirmitatibus  glorieris,  ut 
inhabitet  in  te  virtus  Christi.  Si  enim  ad  onus 
infirmum,  si  minus  idoneum,  minusque  dignum  te 
reputes,  ipsa  tui  abjectio  convalescet  ad  gratiam, 
cxuberabit  ad  fructum,  aecumulabitur  ad  coronam. 
Ipse  Dominus  gloriae  dicit:  Si  ego  quaero  gloriam 
meam,  gloria  mea  nihil  cst.  Gloriam,  inquit,  ab  inviccm 

quaeritis,  ct  gloriam,  quse  a  solo  Deo  est,  non  vultis. 
Non  nobis,  Domine,  non  nobis,  sed  nomini  tuo  ad 
gloriam.  Tu  vero,  pater,  si  in  Deo  gloriaris,  non 
eris  insipiens,  ut  qui  gloriatur,  in  Domino  glorietur. 
Illam  vero  gloriam,  quae  est  testimonium  conscientise 
tuae,  Deo,  et  non  tibi  adscribe.  Nam,  ut  verbo 
apostoli  utar :  Quid  habes,  quod  non  accepisti  ?  Si 
ergo  te  ad  vocem  demulcentium  tuas  aures  aura 
favorabilis  afflaverit  :  sit  in  ore  et  corde  tuo  verbum 
illud  apostoli :  Gratia  Dei  sum  id  quod  sum.  Nihil 
est,  quod  divinae  majestati  familiarius,  atque  confi- 
dentius  assistat,  et  gratius,  quam  vera  humilitas. 
Ipse  auctor  universitatis  se  corde  humilem  confitetur 
et  mitem.  Igitur  non  veniat  tibi  pes  superbiae:  sed 
quanto  major  es,  humilia  te  in  omnibus,  et  adminis- 
trationem  hanc  onus  reputa,  non  honorem:  omnemque 
motum  superbiae  prurientis,  verbo  illo  Salomonis  ex- 
stirpa:  Potentes  potenter  tormenta  tolerabunt,  atque 
cito  et  horrende  judicium  fiet  his  qui  praesunt. 
Cogita  semper  quia  requiret  te  Dominus  de  ovibus 
suis  exactissimam  rationem.  Propter  hoc  irritavit 
impius  Deum  :  dixit  enim  in  corde  suo,  non  requiret. 
Deus  autem  per  Ezechielem  dicit :  Ecce  requiram 
oves  meas  de  manu  pastoris.  Dominus  dicit:  Re- 
quiram.  Impius  dicit,  non  requiret.  Cujus  putas 
assertio  praevalebit  ?  Verbum  prophetae  Isaiae  est : 
Juravit  Dominus  exercituum  dicens :  Si  non,  ut 
putavi,  ita  erit ;  et  quomodo  mente  tractavi,  sic 
eveniet.  Nolite,  quaeso,  aemulari  in  malignantibus. 
Sunt  enim  abbates  quaerentes  potius,  quae  sua  sunt, 
quam  quae  Jesu  Christi.  A  fructibus  eorum  cog- 
noscetis  cos.  Hi  animarum  cura  omnino  posthabita 
summam  sui  officii  reputant,  si  in  suam  et  suorum 
perniciem  possessiones  ecclesiae  suae  per  fas  nefasque 
culturis   et  aedificiis   magnificcnt,  et  dilatcnt.     Ani- 

marum  vero  curam,  quae  a  spiritu  timoris  coneeperant 
fiuctum  salutis,  quasi  aborsum  perniciose  procurant  : 
ut    eis    merito    aptetur    verbum    prophetoe    dicentis: 
Secuerunt  praegnantes  Galaad  ad  dilatandum  termi- 
nos  suos.     Hi  sunt,  quos  agitat  spiritus  hujus  mundi, 
spiritus  vertiginis  et  erroris.     Melius  est  tibi  domum 
tuam  augere  moribus,  quam  possessionibus.     Melius 
est   ccelum  implere,   quam  horreum  :    et  haec  facere 
potes,  et  illa  non  omittere.     Veternosas  autem  viti- 
orum    propagines,    quae   ex   quorundam    decessorum 
tuorum  negligentia  pullularunt,  succide  maturius,  ne 
vitulamina,  quae  numquam  fructificant,  surculis  in- 
cisionis    sua    praepediant    incrementa.       Fac    omnia 
praeeunte  consilio,  non   tamen  credas  omni  spiritui, 
sed  prius  proba,  utrum  ex  Deo  sit.     Semper  autem 
potius  de  oratione  quam  de  prudentia  tua,  de  Deo 
tantum,  et  non  de  principum   familiaritate  confidas, 
quia  maledictus,    qui   confidit  in    homine :   et  juxta 
sententiam   sapientis,  Nomen   Domini  plurima  forti- 
tudo.     Scribitis  autem  vos  ex  continua  versuti  hostis 
astutia   graves    molestias    sustinere :    ideoque    vobis 
necessaria  esse  sacrae  Scripturae  suffragia,  cujuslectio 
frequens    conatus    hostiles    evacuet,    atque    turbines 
aestuantium    tentationum    quadam   gratiae    serenitate 
tranquillet :  propterea  librum  vestrum  cum  instantia 
repetitis,  quem  unum  ex  quatuor  appellatis.     Scio> 
quia  sine  tentationibus  vix  hora  dimidia  claustralis 
vita    transigitur.       Unde  et   militia    regularis   arma 
spiritualia  exigit,  de  quibus  apostolus  ad  Corinthios 
scribens  dicit :   Arma  militiaj  nostrre,  non  carnalia,  sed 
potentia  Deo  ad  destructionem  munitionum,  destru- 
entes   omnem    altitudinem   extollentem    se    adversus 
scientiam     Dei,    captivantes    omnem    intellcctum    in 
obsequium    Ohristi.      Sacra    itaquc   lcctio   vobis    nc- 
ccssaria  est.     Tpsn  enim  cst   mensn  tabernaculi,  qune 

ad  Aquilonem,  unde  panditur  omne  malum,  posita 

est.  Quod  psalmista  insinuans  dicit :  Posuisti  in 
conspcctu  nieo  mensam  adversus  eos  qui  tribulant 
me.  De  mensa  hac,  et  spiritualibus  armis  loquitur 
Isaias:  Pone,  inquit,  mensam,  contemplare  in  specula, 
surgite  principes,  et  arripite  clypeum.  Sacra  lectio, 
cibus  est,  quia  teste  veritate:  Non  in  solo  pane  vivit 
homo,  sed  in  omni  verbo,  quod  procedit  de  ore  Dei. 
Per  hunc  cibum  spiramus  et  vivimus.  Verba,  in- 
quit  Dominus,  quae  ego  loquor,  spiritus  et  vita  sunt. 
Certe  solo  sacri  eloquii  testimonio  Christus  contra 
omnes  diaboli  tentationes  usus  est  in  deserto.  Si  ergo 
consistant  adversum  vos  castra,  scuto  bona3  voluntatis 
armate  vos,  et  gladio  spiritus,  quod  est,  verbum  Dei. 
Meae  quidem  exhortationis  campus  latissime  patet, 
sed  irruens  occupationum  necessitas,  et  succingens 
epistolam  ad  compendium,  ad  alia  me  retorquet. 

[Filios  autem  obedientiae  vestrae,  fratres  et  Dominos 
meos  rogo  in  visceribus  Christi,  et  in  caritate  non 
ficta,  hoc  sentire  in  se,  quod  et  in  Christo  Jesu  :  ut 
sicut  pro  nobis  exinanivit  se  formam  servi  accipiens, 
sic  se  pro  Christo  humilient  in  obsequium  servitutis. 
Exhibeant  corpus  suum  hostiam  vivam,  sanctam, 
placentem  Deo,  ut  tota  eorum  sensualitas  a  ratione 
absorpta,  spiritui  subjiciatur  ad  serviendum  Deo  vi- 
venti.  Sensualitas  est  mulier,  ad  quam  dicitur:  Et  ad 
virum  erit  conversio  tua.  Tota  itaque  ratio  humilietur, 
totus  intcllectus  captivetur  in  obsequium  Christi. 
Indixistis  propriae  carni  bellum,  contendentes  non  esse, 
quod  estis,  et  recuperantes  fortiter,  quod  in  prima 
origine  perdidistis,  ut  rapiatis  per  violentiam  regnum 
ccelorum,  et  intrudatis  vos  in  haereditatem  sanctorum. 
Cum  Samaritana  reliquistis  hydriam  concupiscentiae, 
et  in  vobis  spiritualem  vestram  Jericho  destruxistis. 
Scriptum     est     autem:     Maledictus,    qui     reoedificat 

Jericho.  Tu  igitur,  carissime  frater,  qui  dedisti  legi 
apostolicae  manum,  qui  manum  tuam  misisti  ad  fortia, 
utere  consilio  sapientis,  et  injice  in  compedes  obedi- 
entiae  pedem  tuum,  nec  acedieris  a  vinculis  ejus. 
Recolas,  quia  vir  obediens,  testimonio  sapientiae, 
loquitur  victorias,  dum  de  diabolo  per  obedientiae 
bonum,  de  mundo,  ac  de  seipso  triumphat  in  Christo. 
Sine  omni  delectu,  sine  omni  exceptione,  faciat 
regulae  professor,  quod  injungitur  sibi.  Quid  vero, 
vel  quale,  vel  quantum  sit,  quod  injungitur,  non 
discernat:  alioquin  praesumit  comedere  de  ligno 
scientiae  boni  et  mali.  Censura  enim  discretionis  est 
penes  patrem  spiritualem,  qui  omnia  dijudicat,  ipse 
autem  a  nemine  judicatur.  Nihil  ergo  discernat. 
Sit  indiscretus,  ut  intelligat,  sit  stukus  ut  sapiat, 
nec  reputet  injuriosum,  si  quandoque  correctione 
contristetur,  aut  verbere,  qui  per  inanem  laetitiam 
immoderatius  frequenter  se  recolit  excessisse.  Om- 
nis  disciplina  in  praesenti  amara  est,  sed  in  futuro 
facit  pacatissimum  justitiae  fructum.  Lentescens  in 
via  Domini  a  pastore  suo  durius  increpari  sustineat : 
stercoribus  enim  bonum  lapidandus  est  piger.  Qui 
ergo  spiritu  Dei  deducitur,  cuin  aequanimitate  susti- 
neat  corripientem  magistrum :  et  si  dura  sunt  ei, 
quae  audit,  reputet  se  durioribus  esse  dignum. 

Et  vos  quidem,  dilectissimi,  segregavit  Deus  in 
haereditatem  sibi,  ut  Jaetetur  in  bonitate  electorum 
suorum  cum  haereditate  sua,  si  tamen  non  accepistis 
iterum  spiritum  hujus  mundi.  Ponite  igitur  corda 
vestra  super  vias  vestras,  ne  sitis  terra  proxima  male- 
dictioni,  quam  percutiet  Dominus  spiritu  oris  sui, 
Recolite,  quia  non  solummodo  arbor,  quae  fructus 
malos  facit,  sed  etiam  arbor,  quae  fructus  bonos  non 
facit,  excidetur,  et  in  ignem  mittetur.  Securis 
quidem  posita  est    ad    radicem  :    et   arbor,  sive   ad 

Austrum,  sive  ad  Aquilonem  ceciderit,  ibi  erit.     Ju 

dicabit  cnim  Dominus  fines  terrre  et  hominem  in  suis 
opcribus  comprehendet.  Dum  fuistis  in  saeculo, 
nullam  contra  vos  invidiam  hostis  antiquus  exercuit : 
non  enim  eos  impugnat,  quos  esse  suos  ex  operum 
testimonio  putat.  Nunc  autem,  quia  videt  idola  sua 
in  Christi  templa  immutari,  post  amissam  praedam 
quasi  leo  rugiens  circuit,  et  ad  omnes  nocendi  artes 
anxius  explorator  suas  versutias  circmnducit.  Quem 
vero  de  statu  conscientiae  bonae  subito  praecipitare 
non  potest,  quibusdam  imaginationibus  phantasticis 
latenter  obrepcntibus  paulatim  solicitat.  Nam  juxta 
verbum  Beati  Job,  lapides  excavant  aquae,  et  mons 
cadens  defluit,  saxumque  transfertur  de  loco  suo,  et 
alluvione  paulatim  terra  consumitur,  quia  fortitudinem 
mentis  emolliunt,  et  subvertunt  tentationes  occultaj. 
Anima  vero  a  fundamento  virtutis  avulsa,  corruit  in 
peccatum.  Apponens  itaque  iniquitatem  super 
iniquitatem,  multiplicat  immissiones  per  angelos 
malos,  et  sic  de  arce  deposita  tanquam  de  loco 
eminentiore,  confligendo  insurgens  de  misero  et 
decepto  triumphum  reportat  ignobilem  :  sic  per  il- 
lecebras  hujus  vitae,  miseri  elongantur  a  Deo,  dicentes 
anathema  Jesu,  et  tandem  conversos  in  arcum  pravum, 
et  in  reprobum  sensum  datos  mala  capiunt  in  interitu. 
Scitis,  quia  vita  hominis,  tentatio  est  et  militia  super 
terram.  Sunt  vero  tentationum  quaedam  super  nos, 
quaedam  infra  nos,  quaedam  juxta  nos,  quaedam 
intra,  quaedam  extra,  et  omnes  contra  nos.  Caute 
igitur  ambulate :  mundus  cnim  plenus  est  laqueis, 
plenus  insidiis,  plenus  periculis,  atque  scandalis  in- 
evitabilibus,  et  mortibus  infinitis.  Introistis  clau- 
strum  ;  bonum  est  vos  hic  esse,  et  non  recedere  a 
concilio  et  congregatione  justorum.  Amice,  si  clau- 
strum    egrederis,  transgrederis,  et    quasi   sub  jactu 


16  PETRI  BLflSENSJS 

aleae  animam  tuam  ponis.  Leo  in  januis  est,  ut  te 
rapiat,  et  non  sit,  qui  eripiat.  Irruit  ventus  urens  a 
regione  dcserti,  si  forte  inveniantur  paleae,  quas  ad 
ludibrium  suum  rapiendo  dispergat.  Multiplici 
enim  exquisitae  fraudis  artificio  conatur  angelus  apo- 
stata  Sanctorum  congregationem  transferre  in  thea- 
trum,  populum  acquisitionis  in  fabulam  saeculi,  et 
scholam  innocentiae  in  derisum.  Sit,  quaeso,  frater, 
anima  tua  in  manibus  tuis  semper.  Thesaurum  in- 
comparabilem  habes  in  vase  fictili :  dumque  claustrum 
egrederis,  drachmam,  pro  qua  magnus  ille  mercator 
animam  suam  posuit,  ad  ancipitis  aleae  discrimen 
exponis.  Terreat  te,  frater,  egressus  Dinae,  et  op- 
pressio  cjus.  Recole,  quod  Jacob  domi  residens 
benedictionem  patris  hsereditavit.  Esau  vero  dum 
foris  evagatur  et  venatur,  primogenitura  patrisque 
benedictione  et  haereditate  privatur.  Numquam  in- 
grediaris  saecularium  domos  :  nequitiae  enim  in 
habitaculis  eorum  :  nec  Deus  in  domibus  eorum  cog- 
noscetur.  Dicas  igitur  cum  propheta :  Odivi  ec- 
clesiam  malignantium,  et  cum  impiis  non  sedebo. 
Inter  scorpiones  habitas  ;  ergo  juxta  doctrinam 
Hieronymi,  sis  honestus  in  domo,  sis  rarus  in  populo 
sive  in  publico.  Si  aegrotaverit,  aut  obierit  aliquis 
de  parentibus  tuis,  non  sit  tibi  eorum  aegritudo,  vel 
mors,  egressionis  occasio.  Sine  mortuos  sepelire 
mortuos  suos  :  fallax  et  proditoria  est  affectio 
parentelae.  Carnalis  amor  extra  Dei  amorem  cito  te 
capiet,  et  affectio  mundi,  quae  jam  in  te  aruerat,  in 
perniciem  animi  revirescet.  Mortuus  es  mundo,  et 
parentibus  tuis,  atque  complantatus  es  similitudini 
mortis  Christi,  et  vita  tua  abscondita  est  cum  Christo 
in  Deo.  Noli  iterum  in  saeculo  vivere,  et  arma 
victoriae  reddere  inimico.  Verbum  Hieronymi  est  : 
Tenet    hostis    gladium,    ut    mc    perimat,  et    ego  de 

parentum    lacrymis  cogitabo  ?     Ero   de    parentum 

sepultura  solicitus,  quem  solicitari  oportet,  ne  sepeliar 
in  inferno  ?  Noli,  quaeso,  exire,  quia  mors  in  exitu 
est,  et  in  limine  te  expectans.  Quam  cito  egrederis 
ostium,  mors  per  oculorum  fenestras  ingreditur. 
Nullum  precor  habeas  cum  homine  saeculari  com- 
mercium.  Qui  enim  tangit  picem,  inquinabitur  ab 
ea :  bonosque  mores  prava  colloquia  corrumpunt,  et 
vita  reproba  trahitur  a convictu.  Seneca  ad  Lucilium 
scribens  dicit:  Socrati,  Laelio  et  Catoni  posset  bonos 
mores  excutere  turpium  conversatio  frequens,  et 
dissimilium  multitudo.  Verbum  Apostoli  est :  Non 
ignoramus  astutias  Satanae,  cui  ex  hoc  ipso  datur 
opportuna  et  multiplex  malignandi  occasio,  quia  in- 
circumcisi  obsederunt  vos,  et  habitatis  quasi  in  medio 
Cananaei.  Inter  claustrum  vestrum,  et  forum,  modica 
protenditur  intercapedo  parietum.  Habitatis  quasi 
in  medio  Babylonis  :  et  mirum,  imo  miraculum  est, 
si  sabbatum  quietis  vestrae  non  turbat  tumultuatio 
popularis.  Ita  estis  saecularium  importunitate  ob- 
sessi,  ut  cum  lamentatore  propheta  deplorare  possitis: 
vEdificavit  hostis  in  gyro  meo,  et  circumdedit  me 
felle  et  labore.  Conclusit  vias  meas  lapidibus 
quadris :  ursus  insidians  factus  est  mihi,  leo  in 
abscondito,  semitas  meas  subvertit,  et  posuit  me 
desolatam.  Habitatis  in  medio  populi  polluta  labia 
habentis,  qui  vobis  verbum  illud  derisorie  frequenter 
adaptant  :  Commixti  sunt  inter  gentes,  et  didicerunt 
opera  eorum.  Utinam  advolet  unus  de  Seraphim,  et 
sumpto  calculo  de  altari  in  eis  rubiginem  cordium,  et 
scoriam  purificet  labiorum.  Vos  autem  circumspecte 
agatis,  providentes  bona,  non  solum  coram  Deo,  sed 
coram  hominibus,  et  negotio  salutis  vestrae  vigilantius 
insistatis.  Sit  jugiter  ante  oculos  cordis  vestri  timor 
Dei,    ignis    gehennae,  recordatio    passionum  Christi, 

vostrorum    memoria  excessuum,  dies  mortis,  et    ex- 

pectatio  tremendi  judicii.     Audite  Hieronymum  di- 

centem  :   Laudet  populus,  luxurient  homines,  rumores 

excurrant,  et  dicas :    Mihi  adhaerere  Deo  bonum  est, 

et  ponere  in  Domino  Deo  meo  spem  meam.     Quid 

enim  mihi  est  in  ccelo,  et  a  te  quid  vokii  super  terram  ? 

Deus    cordis   mei,  et    pars    mea   Deus    in   aeternum. 

Prope  est,  ut  amatores  saeculi,  et  sancti  ordinis  trans- 

gressores  ab  aeternse  vitae  radice  praecisi  in  exteriores 

tenebras  detrudantur,  et  ab  ecclesia  Sanctorum  per- 

petua   excommunicatione   seclusi    metiantur    ex    in- 

tolerabili    doloris    angustia,    quam     perniciose    illos 

deceperit  appetitus  transitoriae  voluptatis.      Vos  ergo 

Dei  timor   in  via  Domini  lentescere  non   permittat, 

sed  corda  vestra  excitet  ad  meliora  incessanter,  vita 

brevis,  finis  dubius,  judex    terribilis,   flamma   inex- 

tinguibilis,  vermisque  non  moriens,  et  poena,  cujus 

non  est  intermissio,  neque  finis.     Valete.] 

EPISTOLA      CXXXV.— HUBERTI      CANT.      ARCHIEr. 

ad     decanum,     et     capitulum     sarisberiense. 
[a.  d.  1189—1200.] 

Arguivientum. — Cantaariensis  Archiepiscopus  eximit  canonicum 
queudam  a  lege  residentiee  et  multis  de  causis  clericos  ab  eo 
eximi  posse  docet. 

H.  Dei  gratia  Cantttar.  archiepisc.  iotius  Anglicc 
primas,  et  apostolicce  sedis  legatus,  dilectis  in 
Christofiliis  decano  et  capituln  Sarisber.  Ecclcsice, 
salufem,  gratiam  et  benedictionem. 

Quum  ubique  terrarum  majoribus  reverentia  de- 
beatur,  et  maxime  regi  tanquam  praecellenti,  eos  qui 
negotia  regis  aut  regni  procurant,  fiscalis  ratio  seu 
publicoe  rei  necessitas  a  lege  communi  eximit,  quum 
in  omnium  hominum  statu  vices  suas  sufficienter  im- 

pleat,  quamvis  absens,  qui  omnium  commoditatibus 

se  impendit.  Quia  igitur  magistri  Thomae  de  Esseben 
tides  et  industria  multipliciter  probata  est  in  publicis 
regni  negotiis,  quamdiu  in  talibus  se  exercet,  nolu- 
mus,  ut  ipsum  ad  residentiam  compellatis.  Scitis 
praeterea,  quod  de  singulis  cathedralibus  ecclesiis 
regni  possumus  eos  pro  arbitrio  nostro  vocare  in 
partem  solicitudinis  nobis  injuncta?,  quos  ad  hoc 
magis  expedire  noverimus.  Nec  absurdum  videtur, 
si  nobis  suffrasjaneorum  nostrorum  canonici,  si  mem- 
bra  capiti  obsequantur. 

Certum  est,  quod  quidam  domino  regi  sunt  neces- 
sarii,  quidam  nobis,  quidam  infirmantur,  quidam  in 
scholis  militant,  quidam  in  peregrinatione  sunt,  quo- 
rundam  praebendae  ad  residentiam  non  sufficiunt. 
In  omnibus  his  habendum  es*t  discretionis  et  cautelae 
judicium:  quatenus  in  singulis  circa  residentiae  ob- 
servantiam  habeatur  consideratio  propriae  facultatis. 
Si  ergo  pro  aliquo  talium  scribimus,  aut  scripsimus 
vobis,  ita  preces  nostrae  apud  vos  efficacem  obtineant 
locum,  ut  et  petitiones  vestrae  apud  nos  opportuno 
tempore  desiderabilem  sortiantur  effectum.  Eum 
enim  erga  vos  gerimus  paternae  benignitatis  affectum, 
ut  nihil  vobis  velimus  praecipere  aut  petere,  quod  in 
vestri  honoris  redundare  debeat  detrimentum. 

EPISTOLA  CXXXVI. — ad  alexandrum  papam. 
[a.  d.  1177?] 

Argumentum. — Henricus  II,  Anglisd  rex  queritur  de  rebellione 
Henrici,  reliquorumque  filiorum  contra  se,  et  auxilium 
Alex.  III.  papas  implorat. 

Sanctissimo  domino  sao  Alexandro,  Dei  gratia 
catholicw  Ecclesixe  summo  pontifici  H.  Rex 
Anglice,   dux   Normannia   et    Aquitanice,   comes 

Andegaren.  et  Cenoman.  salutem  el  devotw  sul- 
jection  is  obsequium. 

In  magnorum  discriminum  angustiis,  ubi  domes- 
tica  consilia  remedium  non  inveniunt,  eorum  suffragia 
implorantur,  quorum  prudentiam  in  altioribus  nego- 
tiis  experientia  diuturnior  approbavit.  Longe  lateque 
divulgata  est  filiorum  meorum  malitia,  quos  ita  in 
exiliurci  patris  spiritus  iniquitatis  armavit,  ut  gloriam 
reputent  et  triumphum,  patrem  prosequ',  et  filiales 
affectus  in  omnibus  diffiteri,  pra?veniente  meorum 
exigentia  delictorum.  Ubi  pleniorem  voluptatem 
contulerat  mihi  Dominus,  ibi  gravius  me  flagellat  : 
et,  quod  sine  lacrymis  non  dico,  contra  sanguinem 
meum  et  viscera  mea  cogor  odium  mortale  concipere, 
et  extraneos  mihi  qua^rere  successores,  ne  videain  de 
semine  meo  sedentem  super  thronum  meum.  Illud 
praeterea  sub  silentio  prasterire  non  possum,  quod 
amici  mei  recesserunt  a  me,  et  domestici  mei  quae- 
runt  animam  meam.  Sic  enim  familiarium  meorum 
animos  intoxicavit  clandestina  conjuratio,  ut  obser- 
vantiae  proditoriae  conspirationis  universa  posthabeant. 
Malunt  namque  meis  adhaerere  filiis  contra  me  trans- 
fugae  et  mendici,  quam  regnare  mecum,  et  in  amplis- 
simis  dignitatibus  praefulgere. 

Quoniam  ergo  vos  extulit  Deus  in  eminentiam 
officii  pastoralis  ad  dandam  scientiam  salutis  plebi 
ejus,  licet  absens  corpore,  praesens  tamen  animo  me 
vestris  advolvo  genibus,  consilium  salutare  deposcens. 
Vestrae  jurisdictionis  est  regnum  Angliae,  et  quantum 
ad  feudatarii  juris  obligationem,  vobis  dumtaxat 
obnoxius  teneor.  Experiatur  Anglia,  quid  possit 
Romanus  pontifex,  et  quia  materialibus  armis  non 
utitur,  patrimonium  B.  Petri  spiritualigladio  tueatur. 
Contumeliam  hTiorum  poteram  armis  rebellibus  pro- 


EPISTOLjE.  21 

pulsare,  sed  patrem  non  possum  exuere :  nam  et 
Jeremia  testante,  Nudaverunt  lamiae  mammas  suas, 
lactaverunt  catulos  suos.  Et  licet  errata  eoruni 
quasi  mentis  efferata3  me  fecerint,  retineo  paternos 
affectus,  et  quandam  violentiam  diligendi  eos  mihi 
conditio  naturalis  importat.  Utinam  saperent,  et 
intelligerent,  ac  novissima  providerent.  Lactant 
filios  meos  domestici  hostes,  et  occasione  maliffnandi 
habita  non  desistunt,  quousque  redigatur  virtus 
eorum  in  pulverem,  et  converso  capite  in  caudam 
servi  eorum  dominentur  eis  juxta  verbum  illud 
Salomonis:  Servus  astutus  filio  dominabitur  impru- 
denti.  Excitet  ergo  prudentiam  vestram  spiritus 
consilii  et  convertatis  corda  filiorum  ad  patrem.  Cor 
enim  patris  pro  beneplacito  vestro  convertetur  ad 
filios,  et  in  fide  illius,  per  quem  reges  regnant,  vestrae 
magnitudini  promitto  me  et  dispositioni  vestrae  in 
omnibus  pariturum.  Vos  ecclesiae  sua3,  pater  sancte, 
diu  Christus  servet  incolumem. 


EPISTOLA    CXXXVII— ad   m.    alexand.    de    s. 

ALBANO. 

Argumentum. — Gratulatur  M.  Alexandro  novitio,  de  ingressu 
in  religionem ;  hortatur  ut  fortiter  ferat  novum  obedientige 
juguin,  et  insolitum  rigorem  disciplinse :  mundo  perfecte  mori- 
atur  et  sibi. 

Dilecto  ct  pr&dileclo  socio  ei  amico  M.  Alexandro 
de  S.  Alhajw,  31.  Petrus  Bles.  Bath.  archid.  salu- 
tem,  et  de  mundo  triumphum. 

Totis  medullis  animae  conversioni  et  conversationi 
vestne  congratulor.  A  prima  enim  vestri  notitia 
dilexi  vos,  non  ad  facicm,  non  ad  quaestum,  sed  pro 

virtutibus  vestris  in  Domino  virtutum.  Litteratura 
siquidem  vestra,  et  famae  commendabilioris  celeberri- 
mus  odor  multos  vobis  conciliavit  ad  amicitiam,  salva 
Tullii  sententia,  qui  in  libro  de  Amicitia  scribit,  vix 
a  pluribus  sa?culis  quatuor  amicorum  paria  extitisse. 
Hodie  vero  amici  multiplicati  sunt  super  numerum. 
Caritas  enim  diffusa  est  in  cordibus  nostris,  quae 
sola  est  verae  amicitiae  condimentum.  A  diebus 
itaque  nascentis  ecclesiae  ccepit  dilectio  multiplices 
affectionum  propagines  in  unitatem  mentium  dilatare, 
ut  jam  tunc  multitudinis  credentium  esset  cor  unum, 
et  anima  una.  Gratias  igitur  ago  Deo,  qui  vos  de 
medio  pravae  ac  perversae  nationis  eduxit,  ut  odio 
habeatis  ecclesiam  malignantium,  et  lavetis  inter 
innocentes  manus  vestras,  quee  de  faeditate  saeculi 
multiplices  macuks  contraxerunt.  Gaudeo  planey 
quia  mirabile  et  imitabile  omnibus  praemisistis  religi- 
onis  auspicium.  Diu  enim  ante  conversionem  vestram 
desiderabili  multis  reditu  abjecto,  abjectus  esse  in 
domo  Domini  eWistis.  Honorem  matnsterii,  laudem- 
que  hominum,  et  inanem  hujus  saeculi  laetitiam 
expuisti,  ad  laetandum  in  laetitiagentis,  quam  Christus 
haereditavit,  ut  laudetur  cum  haereditate  sua. 

Posuisti,  amice  carissime,  pedem  tuum  in  via  recta, 
imo  pedes  tuos  sapientiae  compedibus  injecisti.  Vide 
ne  acedieris  a  vinculis  ejus.  Manum  tuam  misisti  ad 
fortia,  ut  regno  ccelorum  vim  inferas,  et  in  haereditatem 
Sanctorum  violenter  intrudas  :  nimirum,  per  adop- 
tionem  factus  es  Dei  filius,  et  cohaeres  Christi.  Qui 
enim  spiritu  Dei  aguntur,  hi  sunt  filii  Dei.  Secure 
jam  dicas :  Dominus  pars  haereditatis  meae  :  tu  es, 
qui  restitues  hoereditatem  meam  mihi.  Propterea 
funes  ceciderunt  tibi  in  praeclaris  :  etenim  haereditas 
tua  praeclara  est.  Beatus  es  ergo,  cujus  portio  et 
hsereditas  Deus  est.     Adhuc   tamcn,   dum   novitiu^. 

dum    parvulus    es,    non    differs    a    servo,    quum    sis 
dominus  omnium,  sed  es  sub  tutoribus,  et  curatoribus, 
usque    ad    tempus    prsefinitum    a    patre,    tempestive 
mittendus  in  plenariam  possessionem  aeternae  haeredi- 
tatis.     Monco  igitur  in  visceribus  Jesu  Christi,  ut  te 
nondeteiTeantconversionisprimitiae,novumobedientiae 
jugum,  inconsuetus  ordinis  rigor,  et  austeritas  disci- 
plinae.     Quicquid  asperum  nunc  videtur,  obedientia 
sibi   convertet  ad   lucrum  :    et  quae   nunc    amariora 
sunt,  usu   mediante  dulcescent.     His  enim,  qui  de 
tenebris  progrediuntur  ad  lumen,  lux  imprimis  mo- 
lesta  est,  donec  oculi  lumini  assuescant.     Inter  dura 
et  aspera  tibi  solatio  sit  illud  propheticum :  Propter 
verba   labiorum    tuorum,  ego   custodivi   vias  duras. 
Expedit  toleraii  dura,  ne  veniant  duriora.     Quod  si 
murmuraveris,  si  detrectaveris  obedientiae  jugum,  in 
vano  accepisti  animam  tuam.     Insuper,  et  quod  tibi 
durum  est,  nec  inobedientia,  nec  murmuratione  mol- 
lescet.     Si  pro  regno  ccelorum  nunc  sustines  gravia, 
scias  graviora  fuisse  quae  nuper  pro  quaestu  transitorio, 
nec    sine   discrimine   animae    sustinebas.     Quia  ergo 
testimonio  B.  Petri  filii  obedientiae  castificant  corda 
sua,vinceperobedientiam  bestialium  motus  affectuum, 
quia  juxta  verbum  Salomonis,  vir  obediens  loquitur 
victorias.    Vincit  enim  mundum,  diabolum  et  seipsum. 
Obedientia,   quae   Filium   Dei  decuit,    non    sit   tibi, 
quaeso,  dedecori :  non  est  enim  servus  major  Domino 
suo.     Hoc  igitur  in  te   sentias,  quod  et  in   Christo 
Jesu  :    qui  quum  in  forma  Dei  esset,  formam  servi 
accepit,   et   usque   ad   pcenam  et  ignominiam  crucis 
cursum  obedientiae  Hmitavit.     Tu  vero  cohumiliatus 
et  conpauperatus  Domino  majestatis  vagum  et  liberum 
tuae    voluntatis    arbitrium    subjice    pro    eo    gratuitae 
wrvituti.     Si  recolas,  quanta  sustinuerit  pro  te,  etsi 
millies  te  pro  eo  darepossesad  niortem,  non  sufficeres 

tamen  ad  paria  respondere.  Magna  tibi  fecit,  qui 
potens  est,  et  aestimatio  tanti  beneficii  compensationis 
vicem  non  recipit.  Fatiscant  igitur  membra  vigiliis, 
exterminentur  jejuniis,  labore  frangantur,  liquescant 
in  lacrymas  oculi,  imo  si  totum  cerebrum  et  medullae 
corporis  in  fletum  effluant,  non  sunt  tamen  condignac 
passiones  hujus  saeculi  ad  gloriam,  quae  quidem 
acquiri  potest,  aestimari  autem  aut  compensari  non 
potest.  Quid  enim  retribuet  pulvis  et  vermis  Domino 
gloria?,  qui  pro  eo  animam  suam  in  morte  conclusit, 
ut  beatitudine  frueretur,  quam  nec  oculus  vidit,  nec 
auris  audivit  ? 

Attendeigitur  solicitus,quantum  Domino  tuodebes, 
et  dum  in  profectu  es,  nunquam  te  perfectum  existi- 
mes.  Non  quod  jam  apprehenderim,  aut  perfectus 
sim,  dicit  apostolus  ;  sequor  autem,  si  forte  compre- 
hendam,  in  quo  comprehensus  sum.  Unum  autem, 
quae  retro  sunt  oblitus,  ad  ea,  quae  priora  sunt,  me 
extendo,  sequens  ad  bravium  supernae  vocationis  in 
Christo.  Attende  igitur  tuoe  vocationis  initia,  ut 
scias,  quse  a  Deo  donata  sunt  tibi.  Gloriosum  donum 
Dei  est,  divitias  et  delicias  hujus  saeculi  abdicasse. 
Quis  sapiens  cognoscet  hsee?  et  intelliget  misericordias 
Domini;  qui  perversos  tam  pie  convertit,  et  pro 
substantiola  hujus  vitae,  divitias  salutis  aeternae  retri- 
buit.  Ita  ergo  mundum  evomas,  ut  non  revertaris  ad 
vomitum.  Ita  tibi  saeculi  moriatur  affectus,  ut  nun- 
quam  tibi  deinceps  ad  desiderium  recidivet ;  teque 
ita  configures,  et  complantes  similitudini  mortis 
Christi,  ut  sis  mortuus  mundo,  mortuus  a  corde  tuo, 
et  vita  tua  feliciter  abscondatur  in  Christo.  Con- 
versionem  eorum  damnabilem  reputa,  qui  pro  claustro 
soeculum  deserunt,  et  in  claustrum  mores  saeculi 
deferunt  ;  pro  Christo  modicas  facultatcs  despiciunt, 
et  contra  Christum  spem  majorcm  concipiunt.     Sub 

tcmporalium    contemptu    cupiditas    intensior    latet  : 

ignis  enim  dum  tegitur,  vehementius  ardet.     Parum 

itaque  tibi  sit  renuntiare  divitiis,  nisi  renuncietur  et 

vitiis,  quia  minus  periculosum  est  esse  divitem  Christi, 

quam  pauperein  Antichristi.     Omnes  itaque  angulos 

cordis  tui  revolve  :   scrutare,  et  ab  eis  rejice,  quod  a 

saeculo  contraxisti.     Vetus   homo  cruciiigatur   in  te 

cum  actibus  suis,  ut  destruatur  corpus  peccati,  et  in 

quandam  novitatis  infantiam  renascaris.     Dedit  tibi 

Dominus  exercitatos  sensus,  et  gratiam  scientiae  prae- 

eminentis.    Credoautem  quod  et  spiritum  Dei  habeas. 

Nemo  autem   dicit  anathema  saeculo,  nisi  in  spiritu 

Dei.  Quanto  igitur  melior  es,  tanto  vigilantius  caveas 

astutias  Satanae,  qui  non  magni  facit.  si  devoret  sim- 

plices:     cibus   enim    ejus   electus ;     nec    miratur,   si 

absorbeat  fluvium,  sed  habet  fiduciam  quod  influat 

Jordanis  in  os  ejus.     Accedens  igitur  ad  servitutem 

Dei  praepares  animam  tuam  ad  tentationem,  recolens, 

qualiter   vocaverit   Dominus    populum    Israel,   prius 

per  blandimenta   signorum   in   iEgypto,   deinde  per 

patientiam  tentationum  in  deserto,  postea  in  subjec- 

tione  populorum,  et  pace  impleta  est  eis  divina  pro- 

missio.     Sic    hodie    offert   Deus  quaedam    dulcia   et 

blanda   sancta?  conversionis  initia,  postea  certamina 

tentationum,  demum  sccuram  in  Christo  quietem  et 

pacem,   quae   exuperat    omnem   sensum.     Levasti  te 

supra  te,  ut  videas,  quam  suavis  est  Dominus,  ut  in 

die  bona  Domini,  quum  audieris  vocem  spiritus  tan- 

quam    susurrium,  et    sibilum    tenuis    aurae   quodam 

defccati  cordis  affectu,  quasi  de  ligno  vitae  spirituales 

colligas  fructus.     Sunt  autem  fructus,  teste  Apostolo, 

caritas,    gaudium,    patientia,    longanimitas,    bonitas, 

benignitas,  mansuetudo,  fides,  modestia,  continentia, 

castitas.      In    his   fructibus   reccpisti    Christi    miles 

arrham  ccclestis  gloriae  habentcm  promissionem  vitae, 

quse  nunc  est,  et  futurae.  In  his  delibando  praegusta 
quasdam  experientias  hujus  sseculi,  felicesque  primi- 
tias  visionis  eeterna?.  Quibusdam  itaque  desideriorum 
pennis  advolat,  et  usque  in  Jubileeas  amcenitates, 
usque  in  faciem  dilccti  per  excursus  contemplationis 
excurrit.  Sic  subito  a  se  rapitur,  ut  jam  vivat,  non 
in  se,  sed  in  Christo,  unus  cum  eo  spiritus  existens, 
soloque  hujus  mortalitatis  obstaculo  differens  a  Sanc- 
tis  Sanctorum,  quadam  ineffabili  sed  momentanea 
suavitate  fruitionis  exultat,  et  in  guttula  deliciarum 
ccelestium  experitur,  quam  inaestimabilis  sit  eorum 
beatitudo,  quorum  desideriis  torrens  jeternae  volup- 
tatis  inundat.  Quia  ergo  vocavit  te  Deus,  ut  curras 
in  odorem  unguentorum  suorum :  ego  vir  videns  pau- 
pertatem  meam,  clamo  ad  te :  trahe  me  post  te:  in- 
fixus  sum  in  limo  profundi,  sed  ora,  ne  absorbeat  me 
profundum,  ne  me  demergat  tempestas,  ne  urgeat 
super  me  puteus  os  suum.  O  dulcedo  cordium  Deus 
animarum,  suavitas  et  gloria  te  diligentium,  spes  mea 
a  juventute  mea :  aufer  a  me  cor  incircumcisum,  cor 
coagulatum,  cor  lapideum  :  da  mihi  cor  carneum, 
cor  novum,  cor  humile  et  contritum:  inspira  mihi 
amorem  tui,  contemptum  mundi,  peccati  odium,  et 
perseverantiam  pcenitentia?,  quam  nec  praerumpat 
mors,  nec  morbus  anticipet;  donec  eum  miseratio 
continuet  ad  profectum.     Vale. 

EPISTOLA    CXXXVIIL— ad  walterum   rotho- 

MAG.  ARCHIEPISCOPUM.   [a.  D.   1197.] 

Argumentum.  Congratulatur  W.  Archiepiscopo  de  reditu  ab 
exilio,  et  pace  Rothomag.  Ecclesice  reddita.  Causam  reddit 
cur  justi  affligantur,  monetque  ut  pacem  Deo  auctori  adscribat. 

Dilecto  et  praedilecto  domino  siw  Gualtero  Dei  gratia 
Bothomagensi  arckiepiscopo  suus  Petrus  Blesens. 

Bathon.  archidiac.  salutem,  et  si  quid  dulcius  aut 
desiderabilius  est  salute. 

Cujusdam  novi  operis  occupatione  sollicitus,  vix 
jjd  scribendum  epistolam  styluni  moveo ;  movet  ta- 
men  et  excitat  obedientia  lentescentem,  invitat  amor, 
et  compellit  imperiosa  devolio.  Devoto  siquidem  et 
anxio  compassionis  affectu  revolvo  frequenter,  quam 
viriliter  pro  testamento  Dei  vestram  animam  posuistis, 
et  exposuistis  discrimini,  vestros  parentes  exterminio, 
familiares  proscriptioni,  possessiones  rapinae,  famam 
ludibrio.  Quidam  vero,  qui  vobis  et  ecclesise  vestrse 
professionis  vinculo  tenebantur  astricti,  jacturam 
mundana3  supellectilis  pusillanimiter  exhorrentes,  pro 
compendio  temporali  libertatis  ecclesiasticae  titulum 
distraxerunt,  subjicientes  te  ultroneae  servituti.  Nam 
si  annus  remissionis  eis  millies  offeratur,  praeeligent 
Mias  aures  subula  perforari.  Sic  adversitatis  irruente 
procella  subornata  simulatio  dilcctionis  hypocritae 
apparens,  et  non  existens  inventa  est.  Metientes 
enim  ex  fortuna  personam  conversi  sunt  in  arcum 
pravum  pariter  cum  eis,  qui  supra  dorsum  innocen- 
tioe  fabricabant.  Sed  juxta  verbum  Beati  Job, 
lampas  contempta  apud  cogitationes  divitum  parata 
est  ad  tempus  statutum,  atque  lucerna  diu  pressa  et 
obtenebrata  sub  modio  totum  Occidentem  serenius 
et  gloriosius  illustravit.  Sane,  si  esset  in  eis,  quae 
omni  Christiano  debetur  affectio,  reverentiae  impen- 
sioris  officium  pastori  debebatur  afflicto.  Quanto  in- 
digniora  innocens  tolerabat,  tanto  uberioribus  obse- 
quiis  et  honoribus  dignus  erat.  Beatus  equidem  Job 
gloriosior  erat  in  sterquilinio  jacens,  quam  circum- 
sedente  excrcitu  in  solio  sedens.  Reputabant  vos 
sua  subjectione  indignum,  qui  ex  ipsa  persecutione 
vcstram    pcnsare    debuerant    dignitatem.      In    omni 

enim  dignitate  nihil  est  dignius,  quam  pro  ecclesias- 
tica  libertate  honoris  abjectio  et  contemptus. 

Solus  itaque  ascendistis  ex  adverso,  et  opposuistis 
vos  murum  pro  domo  Israel.     Clamastis,  et  non  erat, 
qui    exaudiret  :     circumspexistis,    et    non    erat,    qui 
adjuvaret.     Sic  imitator  fortissimi  Aod  judicis  Israel 
ambidextri,  per  prospera  et  adversa,  per  infamiam  et 
bonam  famam,  a  dextris  et  a  sinistris  protectus  scuto 
bonae  voluntatis  a  Domino  vestros  labores  consum- 
mastis  ad  fructum.    Vere  turris  fortissima  nomen  Do- 
mini :     quis  enim   speravit  in   Domino,   et  confusus 
est  ?   permansit  in  mandatis  ejus,  et  derelictus  est  ? 
Sperent  in  te,  qui  noverunt  nomen  tuum,  quoniam 
non    derelinquis    quserentes    te,   Domine.     Tu  enim 
consiliarius  in  duris,  adjutor  in  opportunitatibus,  in 
tribulatione,    in    prosperis  custos,  consolator  in  ad- 
versis.      In    prima    siquidcm  peregrinatione    vestra, 
sicut  ssepius  vobis  scripsi,  praesagiebat  animus  meus 
felicioris    eventus    auspicium,    fixum    habens,    quod 
perseverantia  vestra  continuaret  opus  assumptae  for- 
titudinis  ad  triumphum.     Sic  animos  electorum  Do- 
minus  flagellis  interrogat :   sic  relinquuntur  a  Domino 
Cananaeus,  et  caeterae  gentes,  ut  Israelem  in  eis  eru- 
diat.     Duo  enim  nos  affligunt,  vitia  et  flagella.     Per 
illa  cognoscimus  quid  de  nobis  simus  :  per  ista,  quid 
de  mundo  sperare  possimus.     Flagellat  autem  Do- 
minus  justum  :  flagellat  et  impium.    Nam  de  flagello 
impii,  dicit   Dominus  per  prophetam  :    PJaga  impii 
percussi   te,   et    castigatione    crudeli.     Et    rursum  : 
Quid  clamas  super  contritione  tua  ?    insanabilis  est 
plaga  tua.     Justum  vero  ideo  flagellat  Deus,  et  tam 
prospera,quam  adversa  circa  eum  paterna  moderatione 
dispensat,  ut   homo  se  cognoscat,   ut  suos   excessus 
corrigat,  ut   alios  suo  cxemplo  deterreat,   ut  virtus 
hominis    innotcscat,    ut   vexatio    det   intellectum    ad 

autelam,  cautela  vero  ad  coronam  et  gloriam  cedat. 

Unctione  vero  magistra,  qua*  docebat  vos  dc  omnibus, 
Deus  a  primo  pereginationis  exordio  vos  instruxit,  et 
in  lapide  adjutorii  cor  vestrum  stabiliens,  vos  ad 
omnium  injuriarum  tolerantiam  conquadravit.  Tu- 
tius  equidem  excipit  contumelias,  qui  scuto  patientiae 
se  praearmat.  Hujus  virtutis  efficacia  est,  ut  si  quid 
durirm  accesserit,  fortiter  illud  suscipiat :  quod  non 
accesserit,  lucrum  aestimet,  et  inter  dura  se  duriori- 
bus  dignum  putet. 

Sunt  ergo  plurimi,  qui  hanc  regni  et  Ecclesiae 
pacem  vestris  adscribunt  meritis,  propter  verbum 
illud  Salomonis :  Quum  placuerint  Domino  viae  ho- 
minis,  inimicos  ctiam  illius  convertet  ad  pacem. 
Vos  autem  cautius  et  vigilantius  providere,  ne  abroget 
ingratitudo,  quod  gratia  praerogavit.  Omnia,  quae 
vobiscum  misericorditeroperatus  est  Deus,  ei  referatis 
ad  gloriam,  et  non  vobis.  Absit  enim,  ut  sortem 
habeatis  cum  his,  qui  quandoque  dicebant  :  Manus 
nostra  excelsa,  et  non  Dominus  fecit  hasc  omnia. 
Non  ergo  in  arcu  vestro  speretis,  quia  gladius  vester 
non  salvabit  vos,  sed  Dei  dextera  et  brachium  suum, 
et  illuminatio  vultus  sui.  Optimum  est  ei,  qui  in 
alto  positus  est,  non  altum  sapere,  sed  timere.  Beatus 
enim,  qui  semper  est  pavidus.  Ubique  vero  pericu- 
losa  est  securitas:  ideo  S.  Job  omnia  opera  sua  vere- 
batur:  qui  quum  esset  deditus  sacrificiis,  humilitati, 
hospitalitati  et  eleemosynis ;  justus,  rectus,  timens 
Deum,  licet  eundem  ad  plenum  Domini  flagella  pur- 
gassent,  suum  tamen  recogitans  imperfectum  dicebat: 
A  facie  Domini  tnrbatus  sum,  et  timore  sollicitor, 
Sane  securitatis  filiae  sunt,  negligentia,  ingratitudo, 
elatio.  Hac  induxerunt  regem  David,  ut  numeraret 
populum  suum,  conversumque  est  ei,  et  universo 
populo  Israel  in  singultum.      Hae  regem  Ezechiam, 

quem  honoraverat  Dominus  regressione  solis  et  fuga 
Sennacherib,  subverterunt,  ut  nunciis  Merodach 
Baladan  filii  Baladan  regis  Babylonis,  ad  inanem 
gloriam  ostentaret  domos  aromatum,  aurum  et  argen- 
tum,  pigmentaria  et  unguenta,  et  audivit  in  conti- 
nenti  divinae  animadversionis  tonitruum.  Terreat 
vos  exemplum  filiorum  Job,  quos  in  domo  fratris  sui 
majoris  convivantes  et  laetantes  Sathan  interfecit: 
quod  hodie  spiritualiter  impletur  in  his,  qui  praelati 
sunt  aliis  ad  custodiam  disciplinae,  si  hostis  occultus 
eos  inani  laetitiae  vacare  cognoverit.  Nulla  ergo 
vobis  obrepat  securitas,  sed  servite  Domino  in  timore, 
vestrosque  cogitatus  jactate  in  eum,  cui  adhffirere 
bonum  est,  ponere  in  Domino  Deo  spem  suam,  et 
horrere  abominabiliter,  quicquid  ad  pompam  pertinet 
saecularem.  Stabilite  erffo  cor  vestrum  in  exercitio 
spirituali,  in  obsequio  ejus,  qui  nubilum  persecutionis, 
quo  denigrata,  sed  formosa  erat  ecclesia,  serenavit: 
qui  inter  pressuras  eidem  ex  ipsis  injuriarum  malleis 
coronam  gloriae  fabricavit.  Nimirum,  beato  Hilario 
teste,  proprium  est  ecclesiae,  ut  tunc  intelligat,  quum 
arguitur:  tunc  obtineat,  quum  superata  videtur : 
tunc  liberior  surgat,  quum  ejus  liberatio  desperatur. 
Nam  et  arca  Noe  invalescente  diluvio  tollitur  in  sub- 
lime :  et  arca  fcederis  humiiiata  Dagon  confregit  et 
Philistaeos  in  posteriora  percussit.  Quia  igitur  hu- 
manse  conditionis  est  dolere  cum  dolentibus,  gauden- 
tibus  congaudere,  et  vestrae  persecutioni  anxios  com- 
passionis  affectus  impendi,  totis  medullis  animae  con- 
gratulor  vestrae  paci. 

Villa  siquidem  Andelia,  quoties  erumpebat  seditio 
inter  reges,  primos  excipiebat  hostilitatis  incursus, 
obnoxia  jugo  rapinae  et  incendio :  sed  nunc  posuit 
Dominus  fines  vestros  pacem,  atque  rerum  vestrarum 
summam   collocavit  in  tuto.     Praeterea  suscepit  ec- 

clesia  vestra  non  minimum  sui  reditus  incrementum. 

Inquirentes  enim  Dominum  non  minuentur  omni 
bono,  sed  semper  faciet  Deus,  etiam  cum  tentatione, 
proventum.  Venistis  itaque  portantes  pacem,  et 
illuminantes  patriam  :  et  utinam  fiat  pax  in  diebus 
vestris.  Sed  pax  vera  pax  Dei,  quam  nemo  potest 
dare :  non  illa,  de  qua  dicitur,  pax  pax,  et  non  est 
pax:  nam  in  pace  hujusmodi,  ecce  amaritudo  ama- 
rissima.  Quae  est  enim  haec  pax,  si  quiescit  ancilla, 
et  domina  sub  jugo  gravi  et  degeneri  ancillatur? 
Qii3j  utilitas,  quod  caro  a  tribulatione  malorum  et 
dolore  respirat,  si  nobili  animae,  pro  qua  Christus 
mortuus  est,  malorum  rotam  solicitudinum  laby- 
rinthus  immittat  ?  Quicunque  spiritu  Dei  aguntur, 
teste  apostolo,  hi  sunt  filii  Dei,  ideoque  et  filii  pacis. 
Ubi  enim  pax,  ibi  Deus.  Nam  in  pace  factus  est 
locus  ejus,  ipsiusque  testimonio  pacifici  filii  Dei 
vocabuntur.  Annunciavit  vobis  Dominus  annum 
placabilem,  pacem  suam  dedit,  pacem  suam  reliquit 
vobis,  alteram  foris,  alteram  vero  intus.  Agnoscite, 
quae  a  Deo  donata  sunt  vobis,  et  utimini  beneficio 
pacis  indultae,  quia  sunt  reliquiae  homini  pacifico. 
Indignum  plane  omnino  est  et  absurdum,  ut  praeno- 
bilis  anima  deputata  sponsi  coelestis  amplexibus, 
oblita  suae  originis,  et  illius,  cujus  imago,  est,  ad 
mechanicos  rapiatur  affectus.  Frequentius  igitur 
exeatis  in  agrum  cum  Isaac  ad  meditandum,  descen- 
dite  in  hortos  aromatum,  ut  gustetis  spirituales  de- 
licias,  et  gratissima  colligatis  lilia  gaudiorum.  De 
hgno  vitae  percipite  spirituales  fructus,  qui,  teste 
apostolo,  sunt,  caritas,  gaudium,  pax,  patientia, 
longanimitas,  bonitas,  benignitas,  mansuetudo,  fides, 
modestia,  continentia,  castitas.  Istorum  fructuum 
sunt  quasi  accessio,  et  sequela,  reverentia  Deum 
diligentis,  diligentia  eum   quaerentis,   sapientia  eum 

invenientis,  devotio  tenentis,  gaudium  perfruentis. 
Quiescite  igitur  inter  medias  sortes,  inter  pra^ama- 
biles  Rachelis  amplexus,  ibi  vacate,  et  videte,  quam 
suavis  est  Dominus,  et  ab  uberibus  desideratae 
quietis  nullus  negotiosse  vitas  strepitus  vos  avellat. 
Thesaurum  conscientiae  bonae  cautius  abscondatis, 
prcefigentes  eidem  titulum,  hoc  impressiore  sigillo 
signatum,  secretum  meum  mihi,  secretum  meum  mihi. 
Et  pax  Dei,  quae  exuperat  omnem  sensum  custodiat 
cor  vestrum,  et  intelligentiam  vestram,  ut  sit  anima3 
vestrgeformapulchritudinis,  et  signaculum  sanctitatis, 
ut  repleat  in  bonis  desiderium  vestrum  Deus  cordis 
vestri,  et  pars  vestra  Deus  in  aeternum. 


EPISTOLA  CXXXIX.— ad  R.  abbatem  et 

CONVENTUM  CICESTRENSEM. 

Argumentum. — Implorat  monachorum  preces,  ut  digne  sacer- 
dotio  initiari  possit,  causasque  reddit,  cur  hactenus  illud  refu- 
gerit. 

Reverendo  patri  et  domino  R.  Dei  gratia  abbati 
Cicestrensi,  totiqiie  conventui  ejusdem  ecclesice, 
Petrus  Blesensis  Batli.  archid.  salutem  in  auctore 
salutis. 

Diu  pulsatus  sum  precibus,  consiliis,  et  monitis 
amicorum,  ut  in  sortem  sacerdotii  transiens,  ei,  cui 
servire  regnare  est,  impenderem  debitce  obsequium 
servitutis.  Reluctatus  tamen  hactenus  sacerdotium 
distuli :  in  eo  enim  consideravi  opera  mea,  et  expavi. 
Quis  enim  etiam  perfectissimus  non  formidet  se 
divinis  immiscere  arcanis,  se  illius  ineffabilis  sacra- 
menti  exhibere  ministrum,  quod  Spiritus  Sanctus 
conficit,  cui  angeli  humili  famulatu  assistunt,  quo 
divinis  terrcna  junguntur,  et  quod  in  assumpti  cor- 

poris  unionem  recipit  divinse  praesentia  majestatis? 
Reverendo  vertici  Christi  manum  impositurus   Bap- 
tista    contremuit,    princeps    apostolorum    miraculosa 
piscium  captione  perterritus,  liecede,  inquit,  a  me, 
Domine,    quia    homo    peccator   sum,   seque   introitu 
Christi    centurio    putabat    indignum.       Qua    igitur 
fiducia  meritorum,   qua   mentis    audacia  contrcctare 
praesumam  vitam  animarum,  pretium  mundi,  ange- 
lorum  panem  ?   ufei,  quanto  dignior  et  eminentior  est 
hujus   ministerii   gradus,  tanto   gravius  imminet   ex 
ipsius    dignitate    discrimen.       Misericordiae    Domini 
multa?,  quia  non  sum  consumptus.     Ut  quid  igitur 
contra  prohibitionem  sapientis  mittam  me  in  peccata 
populi,  et   aggregabo   mihi  peccata  duplicia  ?    Huc 
accedat  innocens  manibus  et  mundo  corde :  vocatus 
a  Domino  tanquam  Aaron,  quem  elegit  ipsum.    Nam 
etsi  a  corpore    meo    prohibeantur   actus  illiciti,    de 
spurcissimo  tamen   corde,  quasi  de  sentina  scatente 
cogitationum  fceditas  velut  aura  corrumpens  exhalat. 
Denique  vereor,  ne  quum  debeam  aliis  in  tempore 
iracundiae   fieri    reconciliatio,   prurientis  conscientiae 
impostura    mihi,    et    aliis    obnubilet     serenissimam 
Christi  faciem,  et  usurpati  ausus  officii,  nobis  sacri- 
fieium  in  sacrilegium,  et  vitam  convertat  in  mortem. 
Tu   igitur  gloriose,   et  semper  glorificande  Jesu, 
non  secundum  miseriam  meam,  sed  secundum  miseri- 
cordiam  tuam  operare  in  me  velle  et  perficere,  quod 
beneplacitum  sit  in  oculis  tuis,  nec  de  meis  excessibus 
tua  judicia   sequilibres.      Si   enim   iniquitates  obser- 
vaveris,  Domine,  Domine,  quis   sustinebit  ?     Volens 
itaque  redimere  dies  meos,  quos  perdidi,  quia  perni- 
tiose  et  perdite  vixi,  disposui  jugo  Domini  cervicem 
supponere,  laxiores  vita3  salutare  licentias,  et  quum 
essem  liber  in  omnibus  omnium  servus  esse.    Tu  vero, 
Domine,    clementer    aspira,    confirma    quod    in    me 

trepidat,  quod  frigescit  accende,  quod  nutat  con- 
solida,  doce  quod  desipit,  erige  quod  desperat,  alliga 
quod  vagatur,  quod  superbit  humilia,  excita  quod 
lentescit,  illumina  quod  caligat.  Vos  etiam,  dilecti 
domini  et  amici  mei,  in  quibus  posuit  Deus  verbum 
reconciliationis,  ut  ordinetis  testamentum  ejus,  super 
sacrificia,  ut  Deo  placabiles  hostias  immoletis,  quos 
ipse  fons  charismatum  copiosius  irrigavit,  ut  jam  in 
vobis  virtutum  flores  erumpant  in  fructum :  vos, 
quos  sibi  constituit  genus  electum,  regale  sacerdotium, 
ut  sitis  corona  gloriae  in  manu  Domini,  et  diadema  in 
manu  Dei  nostri;  vos,  inquam,  obsecro  per  miseri- 
cordiam  Christi,  succurrite  mihi  precibus,  adjuvate 
me  votis,  ne  sub  mole  importabilis  sarcinae  succumbat 
infirmitas  vacillantis.  Exigitur  a  me  conscientia 
pura,  vita  immaculata,  fama  integra,  ut  sim  Christi 
bonus  odor  in  omni  loco.  Haec  autem  non  merita 
hominis,  sed  illius  sunt  munera,  qui  vocat  ea  quae 
non  sunt,  tanquam  ea  quae  sunt,  cujus  larga 
et  effusa  benimiitas  dives  est  omnibus  invocanlibus 
eum.  Tribuit  enim  abundanter,  et  non  improperat, 
justificans  impium  gratis,  ut  ubi  superabundavit  pec- 
catum,  superabundet  et  gratia.  Omnium  siquidem 
meritorum  suffragio  destitutus  post  Deum,  in  vobis 
jeci  et  locavi  meae  fiduciae  fundamentum:  certissime 
sciens,  quantum  etiam  in  meritis  fides,  vel  oratio 
proficiat  aliena :  quum  ejus  efficaciam  in  filia  Cana- 
naeae,  in  Lazaro,  in  puero  centurionis  et  reguli, 
caeterisque  quampluribus  frequenter  evangelizet 
ecclesia.  Sane  in  Christo  omnes  unum  sumus,  et  ex 
uniformi  connexione  membrorum  ecclesiae  consistens 
integritas  indicit  omnibus  mutuae  communionis  regu- 
lam,  et  indivisos  caritatis  affectus.  Adjuro  itaque 
vos  in  unitate  fidei,  in  Sanctorum  communione,  et  in 
unius   confessione   baptismi,   ut  imperfectum   meum 

videant  oculi  caritatis  vestrae  et  orationibus  vestris 
supportetis  infirmum,  quem  oneris  magnitudo  deter- 
ret.  Apud  Christum  nunquam  alicui  deficit,  quod 
per  eum  alii  proficit :  crescit  enim  gratia  ex  impendio, 
et  lecythus  olei  tanto  plenius  exuberat,  quanto 
copiosius  ex  ipso  mater  virtutum  caritas,  vasis  quae 
offeruntur  infundit.  Vestra  igitur  oratio  nunquam 
in  terram  vacua  cadit,  quia  etsi  non  prosperatur  ei 
pro  quo  mittitur,  saltem  in  sinum  revertitur  suppli- 
cantis.  Noveritis  autem,  quod  ab  ineunte  aetate 
semper  in  scholis,  aut  curiis  militavi.  Scholasticus 
vero  labor  licet  sit  inefflcax  ad  salutem:  quaedam 
tamen  in  eo  mundana  honestas  est,  et  innocentia 
saecularis.  At  quicquid  in  curiis  agitur,  fere  peremp- 
torium  est  salutis,  ambitiosum,  adulatorium,  fictum, 
detractorium,  subdolum,  invidum,  crudele  et  impium, 
et  generaliter  temporalis  quaestus,  et  inanis  gloriae 
venativum. 

Haec  recordatus  sum,  et  effudi  in  me  animam 
meam,  quoniam  transibo  in  locum  tabernaculi 
admirabilis.  Ecce  enim  tabernaculum  Dei  cum 
hominibus,  instar  illius  quod  Moysi  in  monte  osten- 
sum  est.  Hic  primum  altare  est  aeneum,  cor  scilicet 
contritum  et  humiliatum,  in  quo  bestiales  animi 
motus,  et  actus  irrationales  pcenitendo  mactantur. 
Secundum  altare  ab  omni  aeris  rubigine  alienum, 
auro  rutilat  caritatis.  Nihil  in  eo  carnale  offertur, 
quum  jam  offerentis  conversatio  sit  in  coelis,  cujus 
hostia  est  mens  sancta,  devota  oratio,  gratiarum 
actio,  et  vox  laudis.  Ad  altare  tertium,  quod  potius 
est  propitiatorium,  quam  altare,  et  non  solummodo 
sanctum  est,  sed  etiam  sancta  sanctorum,  dulci 
affectu  pura  et  defaecata  intentione  intrat  sacerdos 
cum  sanguine,  jam  verum  sanguinem  agni  immacu- 
lati    offerens,    et    communicans  passionibus    Christi. 

Unde  frequenter  quadam  beata  extasi  exiens  a  se,  et 
transiens  in  dilectum,  unusque  spiritus  factus  cum  eo 
intra  quasdam  divinae  suavitatis  experientias  officium 
propitiatoris  exequitur,  dum  per  eum  quasi  per 
quendam  mcdiatorem  Dei  et  hominum,  his  pro 
quibus  ad  Deum  intercedit,  fructus  propitiationis  ex 
illa  fruitione  beata,  sed  brevissima  obtinetur.  His 
indignum  me  judicans,  totus  a  vobis  pendeo,  totus 
vobis  innitor.  Rogate  Dominum  unctionis,  ut  ungat 
me  oleo  misericordide  suse:  unctio  enim  docet  de 
omnibus:  ipsa  me  doceat  facere  voluntatem  Dei, 
captivare  totum  intellectum  meum  in  obsequium 
Christi,  fungi  sacerdotio,  et  oficrre  illi  incensum 
dignum  in  odorem  suavitatis. 


EPJSTOLiV      CXL. — AD     PETRUM    CLERICUM     REGIS 

ANGLLE. 

Argumentum. — Hortatur  Petrum  diaconum,  ut  repudiato  studio 
jurispnidentiee,  quod  multis  perniciem  affert,  totum  se  tradat 
theologise  sacrse,  et  divinarum  litterarum  lectioni,  \itamque 
convenienter  ordini  suo  instituat.  Habes  hic  luculeutum  dogma 
de  S.  Eucharistia. 

M.  Petrtis  Bles.  Bathon.  archidiac.  dilccto  socio  et 
amico  suo  magisiro  Petro  clerico  domini  regis 
Angli(c  salutem  in  eo,  sine  quo  non  est  salus. 

Divtsus  es,  et  cor  tuum  in  diversa  distrahitur  : 
varia  enim  deliberationum  fluctuatione  raptus,  hsesitas, 
utrum  ad  scientiam  legum,  vel  ad  exercitium  sacrae 
pagina?  te  convertas.  In  hac  perplexitate  distinguit 
finis  intentio:  tendis  enim  ad  unum  propter  vanitatem 
saeculi  :  ad  alterum  propter  veritatem  Dei.  iEmulare 
ergo  consilio  apostoli  charismata  meliora,  et  in  corde 
tuo  devoret  draco  Moysi  draconem  Pharaonis,  id  est, 

veritatis  scientia  scientiam  vanitatis.  Non  enim 
ascendet  in  montem  Domini,  neque  stabit  in  loco 
sancto  ejus,  qui  in  vano  accepit  animam  suam. 
Scitis,  quia  lex  Domini  lex  immaculata  est,  con- 
vertens  animas  :  Justiniana  vero  pervertit  multos,  et 
gehennae  filios  facit.  Quod  sub  quodam  aenigmate 
propheta  insinuans,  Vocavit,  inquit,  judicium  ad 
ignem,  et  devoravit  abyssum  multam.  Quod  tunc 
evenit,  quum  judices  de  profunditate  civilis  scientiae 
praesumentes  contra  se  provocant  Dei  judicium,  et 
iram  divinse  animadversionis  incurrunt.  Vides, 
quam  imperscrutabilis  abyssus,  quam  dumosa  sylva, 
quam  immeabile  pelagus  sit  Pandecta,  in  qua  civile 
jus  continetur:  cui  tota  aetas  hominis  non  sufficit, 
cujus  fructus  totus  in  elatione  et  ambitione  consistit. 
Verbum  autem  abbreviatum  fecit  Dominus  super 
terram,  ut  propter  scientiam  salutis  et  vitae,  jam  te 
transalpinare  non  oporteat,  aut  maria  transmeare. 
Nam,  sicut  in  Deuteronomio  legitur,  Prope  est 
verbum  in  ore  tuo,  et  in  corde  tuo.  Et  apostolo 
teste,  Iiegnum  Dei  intra  nos  est ;  quod  non  in 
sermone,  sed  in  virtute  Dei  consistit,  Duo  sane 
sunt,  quae  hominem  ad  legum  scientiam  vehementer 
impellunt,  ambitio  dignitatis,  et  inanis  gloriae  ap- 
petitus.  Ili  sunt  Kechab  et  Baana,  quae  Isboseth 
dormientem  percutientesin  inguine  occiderunt.  Lege 
ergo,  quod  ordini,  quod  professioni  tuae  conveniat, 
quod  afa  ambitionis  aestibus  animum  tuum  revocet, 
quod  vanitates  et  insanias  falsas  procul  a  cordis  tui 
affectione  releget ;  ut  in  timore  Domini,  qui  est 
initium  sapientias  ad  spiritualera  intelligentiam,  in 
qua  est  anima1  salus,  diligens  et  devotus  assurgas. 
Arripe,  quseso,  arma  spiritualia,  quae,  teste  apostolo, 
captivant  totum  intellectum  hominis  in  obsequium 
Christi.     Assume  gladium  spiritus,  quod  est  Verbum 


38  PETKI  BLESENSIS 

Dei.  Haec  sunt  arma  David,  quibus  expugnaturus 
Goliath,  arma  Saulis  graviora  rejecit.  Hsec  est 
Sapientia,  quae,  teste  B.  Jacobo,  desursum  est :  Et 
primum  quidem  pudica  est,  deinde  vero  pacifica  ; 
pudica  est  quam  incorrupta  professio  despondet  uni 
viro  virginem  castam  exhibere  Christo :  pacifica  est, 
quae  rogat,  quae  ad  pacem  sunt,  et  cum  his,  qui 
oderunt  pacem,  jubet  esse  pacificum.  Legum  vero 
scientia  impudica  est,  quia  meretricio  more  quaestuaria 
est,  et  mercalis  :  et  quicquid  studendo  congregavit 
ad  nundinas  vanitatis,  vili  contraetu  venaliter  et  im- 
pudenter  exponit.  Haec  vix  unquam  pacifica  est, 
quse  semper  litigat  de  contractibus  vel  quasi,  de 
maleficiis  vel  quasi,  de  variis  figuris  causarum,  de 
actionibus  et  obligationibus,  de  judiciis,  de  sententiis, 
de  appellationibus,  et  aliis,  quae  quum  sopire  lites 
debeant,  semper  cineres  litium  excitant  jam  sopitos. 
Contra  hanc  sapientiam  Dominus  in  evangelio  palam 
loquitur,  et  proverbium  nullum  dicit :  Sine  causa, 
inquit,  colunt  me  docentes  doctrinas  et  mandata 
hominum.  Kt  in  propheta :  Comprehendam  sapi- 
entes  in  astutia  sua,  et  prudentiam  prudentum  re- 
probabo. 

Denique  pro  parte  maxima  leges  ab  ethnicis  in- 
stitutae  sunt :  Deus  autem  dedit  legem  vitae  et 
disciplinae.  Deus  enim  Deorum  Dominus  loquutus 
est,  et  vocavit  terram,  ut  homo,  qui  terra  erat,  fieret 
ccelum,  et  beneficio  legis  igncae,  quam  Dominus 
attulit  de  Seir,  caro  transiret  in  spiritum.  Sapientia 
quidem  mundi  stultitia  est  apud  Deum,  et  sapientia 
carnis  mors  cst.  Apostolus  enim  damnat  ea,  quae 
sunt  formam  quidem  scientiae  habentia,  secundum 
doctrinam  hominum,  si  non  adificant  ad  salutem. 
Humana  itaque  lex  inflat,  Divina  aedificat.  Pro- 
fessores  illius  sapientes  sunt,  ut  faciant  mala,  benc 

autem  facere  nesciunt.     Discipuli  ejus  mites  sunt  et 
humiles  corde,  eosque  custodit  pax  Dei,  quae  exuperat 
omnem    sensum.     Il!i    sunt    qui  semper  circumeunt 
montem     Seir,     nec     unquam     terram     promissionis 
introeunt.     Isti    cum    apostolo    nihil    arbitrantes   se 
scire,  nisi  Christum  Jesum,  et  hunc  crucifixum,  viam 
vita?  quodam  compendio  scientise  salutaris  anticipant, 
et  quadam    spirituali    experientia,    quam    suavis   sit 
Dominus,  jam   prsegustant.     Et  quid  suavius,  quid 
jucundius    ad    exultationem,   quid    fructuosius    ad 
salutem,  quam  comprehendere  et  amplecti  fide,  spe, 
et  amore  te,  Deus?     Scriptum  est  :     Scire  te,  Deus, 
sensus  est  consummatus.    Eminentiam  hujus  scientiae 
Veritas  manifeste   insinuat   dicens  :     Haec  est  autem 
vita  aeterna,  ut  cognoscant  te,  Pater,  et  quem  misisti 
Jesum     Christum.       X 1 11     Hierusalem    aedificant    in 
sanguinibus,  quorum    flumina  convertuntur  in   san- 
guinem  :     scientia    enim    eorum    et    facilndia    tota 
vertitur  in  peccatum,  et  impletur  querela,  quam  pro- 
ponit  Deus  per  prophetam  :    Dedi  eis,  inquit,  aurum 
et  argentum  meum,  ipsi  vero  de  auro  et  argento  meo 
operati    sunt  Baal.     De    auro    nimirum    et   argento 
Domini  faciunt  idolum  qui  sapientiam  et  elcquentiam 
suam  redigunt  in  opus  cupiditatis  et  avaritiae,  quae 
est   servitus  idolorum.     Istis   eomeniunt    verba  illa 
blasphemiac  :    Labia  nostra  a  nobis  sunt ;   quis  noster 
Dominus    est  ?    Propter    hoc    dat    eis   Deus    ccelum 
aeneurn,  et    terram    ferream,  ut  sint  sine    affectione, 
sine  devotione,  ut  sint  terra  sine  aqua,  quasi  montes 
Gelboe,  supcr    quos  nec    ros,  nec   pluvia  descendit. 
Verba  quidem  lepida  plerumque  habet  censura  civilis, 
sed  sunt  folia  sine  fructu,  nugae  canorae,  et  Syrenes 
usque  in  exitium  dulces.    Mentior,  si  unquam  videris 
illius  scientiae  professorem  in  ipsius  exercitio  felices 
exitus  habuisse.     Beatus  Hieronymus  fere  usque  ad 


40  PETRI  BLESENSIS 

internecioneni  flagellatus  est  ab  angelo,  quia  rhetorici 
lepore  sermonis  illectus  vanitati  operam  dabat. 
Castigans  autem  castigavit  eum  Dominus  et  morti 
uoi)  tradidit.  Sane  lex  Domini  sapientiam  praestat 
parvulis.  Ipsa  sedificat,  ipsa  vivificat,  ipsa  illuminat. 
Est  enim  praeceptum  Domini  lucidum  illuminans 
oculos :  ut  anima,  quae  ad  imaginem  Dei  facta  est, 
juxta  promissum  apostoli,  revelata  facie  speculetur 
gloriam  Dei,  et  in  eandem  imaginem  reformetur  a 
claritate  in  claritatem  tanquam  a  Domini  spiritu. 

Audi  virtutem  Sacrae  Scripturae,  et  efficaciam 
verbi  Dei,  ad  cujus  intelligentiam  te  moneo  in  timore 
et  tremore  accingi.  Veritatis  in  Evangelio  loquitur, 
dicens  :  Beati,  qui  audiunt  verbum  Dei,  et  custodiunt 
illud.  Princeps  etiam  apostolorum  interrogante  Jesu 
discipulos,  utrum  abire  vellent,  Domine,  inquit,  ad 
quem  ibimus  ?  verba  vitae  aeternae  habes.  Itero 
verba,  qunbus  idem  Christum  Dei  vivi  Filium  pro- 
fitetur,  non  revelat  ei  caro  et  sanguis,  sed  Spiritus 
Dei  Patris.  Verba  denique  Dei  ita  spiritualia  et 
viviflca  sunt,  ut  sint  spiritus  et  vita,  ipso  attestante, 
qui  dicit :  Verba,  quae  ego  loquor  vobis,  spiritus  et 
vita  sunt.  Sicut  apostolus  dicit  :  Sermo  Dei  vivus 
est  et  efficax,  et  penetrabilior  omni  gladio  ancipiti, 
pertingens  usque  ad  divisionem  animae  et  spiritus, 
compagum  quoque  et  medullarum  :  obtinet  enim 
vicem  validissimae  pactionis,  per  quam  eliminantur  ab 
humano  spiritu  et  purgantur  universi  noxiales  af- 
fectus.  Et,  ut  experientia  hujus  rei  tibi  faciat  fidem; 
si  tepidus  es,  sacram  Scripturam  lege  instantius,  et 
scias,  quia  eloquium  Domini  inflammabit  te  :  ignitum 
est  enim  eloquium  ejus  vehementer.  Si  ambulas  in 
tenebris,  audies  quid  loquatur  in  te  Dominus  Deus 
in  evangelio  et  prophetis  :  Eritque  lucerna  pedibus 
tuis    verbum    ejus,  et    lumen    semitis   tuis.     Si    ali™ 

cujus  immunditiae  maculam  contraxisti,  mundabit  te 
sermo  Christi.  Jam  vos,  inquit,  mundi  estis,  propter 
sermonrm  quem  loquutus  sum  vobis.  Si  te  tam 
gravis  tentatio  apprehendat,  ut  pene  moti  sint  pedes, 
pene  effusi  sint  gressus  tui,  verbum  Dei  firmabit  te, 
ut  non  cadas.  Quod  enim  amplius  est,  Verbo  Do- 
niini  cceli  firmati  sunt,  et  spiritu  oris  ejus  omnis 
virtus  eorum.  Si  es  in  mortali  peccato,  quod  est 
mors  animae,  sacra  lectio  vivificabit  te,  et  implebitur, 
quod  Dominus  in  Evangelio  dicit :  Venit  hora,  et 
nunc  est,  quando  mortui  audient  vocem  Filii  Dei,  et 
qui  audierint,  vivent.  Istudque  indubitabiliter  scias, 
quod  Spiritus  sanctus  utrumque  testamentum  edidit 
et  exposuit :  unumque  alteri  ineffabili  sapientiae  arti- 
ficio  coaptavit  :  ideoque  Ezechieli  prophetae  rota  in 
rota  apparuit,  simulque  elevabantur  et  incedebant 
rotae,  eratque  spiritus  vitae  in  rotis.  Et  quis,  quaeso, 
spiritus  hodie  in  Jegum  professoribus  dominatur  ? 
spiritus  elationis,  spiritus  cupiditatis  et  jactantiae, 
spiritus  vertiginis  et  erroris.  Rejecta  ergo  scientia, 
quae  in  perniciem  trahit,  apprehende  scientiam,  quae 
aedificat  ad  salutem.  Disce,  ut  doceas,  ut  cortina 
cortinam  trahat :  et  qui  audit,  dicat,  Veni.  Sis 
imitator  iilius,  qui  dicit:  Sine  fictione  didici,  et  sine 
invidia  communico.  Absit  omnis  fictio,  quia  Spiritus 
sanctus  semper  disciplinae  efTugiet  fictum.  Gratis 
accipias,  gratis  doce.  Qui  enim  sic  fecerit,  et  docu- 
erit  homines,  testimonio  Christi,  magnus  erit  in  regno 
ccelorum.  Audi,  quaeso  super  hoc  testimonium  Da- 
nielis  :  Qui  docti  sunt,  inquit,  fulgebunt  quasi  splen- 
dor  firmamenti,  et  qui  ad  justitiam  erudiunt  multos, 
fjuasi  stellae  in  perpetuas  aeternitates.  Noli  autem 
scrutari,  quae  supra  te  sunt,  nec  inanes  cogita  theo- 
rias ;  non  disputationum  argutiis,  nec  verborum  ca- 
lumniis  tc  distendas.     Talia  enim  Apostolus  interdicit 

scribens  in  prima  epistola  ad  Tiraotheum  :  Si  quis, 
inquit,  aliter  docet,  nec  acquiescit  sanis  sermonibus 
Domini  nostri  Jesu  Christi,  et  ejus,  quse  secundum 
pietatem  est  doctrinse,  superbus  et  ianguens  circa 
quaestiones  et  pugnas  verborum,  hujus  grave  est  ju- 
dicium.  Audi,  quaeso,  quid  super  hoe  Sapientia  Dei 
in  libro  sui  nominis  dicat :  Sentite,  inquit,  de  Do- 
mino  in  bonitate,  et  in  simplicitate  cordis  quaerite 
illum.  Hodie  varia  est  inter  multos  sententiarum 
contentio:  factaeque  sunt  aquae  Siioes,  quae  cum 
silentio  currebant,  aquae  contradictionis,  apud  quas 
demeruerunt  Moyses  et  Aaron  terrae  promissionis  in- 
troitum.  Sic  hodie  apud  multos  carnes  agni  imma- 
culati  contra  prohibitionem  legis  elixantur  aqua,  vei 
membratim  discerpuntur  sasvitia  bestiali :  igne  siqui- 
dem  assari  debuerant,  et  si  quidquam  residuum  esset, 
igne,  id  est  Spiritu  sancto,  fuerat  comburendum. 
Non  igitur  de  corde  tuo  vaticinari  praesumas,  sed 
juxta  sacri  eloquii  doctrinam  universa  discas  et  doceas, 
orans  cum  Propheta,  et  dicens:  Juxta  eloquium 
tuum,  Domine,  da  mihi  intellectum  ;  non  supra,  non 
extra,  non  contra.  Sunt  enim,  qui  temere  scrutantur 
alta  Dei.  Sed  testimonio  Salomonis,  Mel  nimis  co- 
medenti  non  est  bonum,  et  scrutator  majestatis  op- 
primetur  a  gloria.  Et  Ecclesiastes  dicit :  Sapiens 
efficiar,  et  sapientia  longe  recessit  a  me.  Accedet 
enim  homo  ad  cor  altum,  et  exaltabitur  Deus.  Mira- 
bilis  sane  facta  est  scientia  Dei,  et  non  poteris  ad 
eam.  Proinde  doctor  ecclesiae  Paulus  cum  obse- 
cratione  nos  admonet  dicens :  Dico  per  gratiam  Dei, 
quae  data  est  omnibus,  qui  sunt  inter  vos,  non  plus 
sapere,  quam  oportet  sapere,  sed  sapere  ad  sobrieta- 
tem.  Alta  nimirum  sapere  mors  est,  et  facile  peri- 
clitatur,  qui  se  in  eminenti  considerans  obstupescit. 
Denique  loquens  angelus  ad  Tobiam,  Sacramentum, 

mquit,  regis  abscondere  bonum  est :  opera  vero  ejus 
revelare  honorificum.  Distingue  ergo  inter  sacra- 
menta  et  opera.  Nam  et  in  Deuteronomio  coeli  cali- 
gabant  rore.  Et  in  Psalmo :  Tenebrosa  est  aqua  in 
nubibus  aeris,  id  est,  obscura  est  intelligentia  in 
sacramentis  coelestibus,  scriptisque  propheticis.  In 
his  vero,  quibus  operatus  est  Deus  salutem  in  medio 
terrae,  ut  exinanitio  in  formam  servi,  miraculorum 
coruscatio,  passio,  resurrectio,  ascensio,  quod  fidem 
instituit,  quod  orare  nos  docuit,  quod  ad  humilita- 
tem,  ad  mansuetudinem,  ad  pcenitentiam,  et  ad  mise- 
ricordiam  nos  verbo  et  exemplo  instruxit,  vult  hono- 
rificari  Deus,  et  illic  iter  est,  quo  ostenditur  salutare 
Dei.  Sacramentorum  autem  ratio  et  inquisitio  cesset, 
claudatur  puteus,  ne  bos  in  eum  aut  asinus  cadat,  ne 
periculose  nimis  ossa  regis  Idumoese  redigantur  in 
cinerem,  et  bestia,  quae  montem  tetigerit,  lapidetur. 
Magna  in  Sacramentisest  eminentia,  intelligentia  quo- 
rum  fide  potius  expedienda  est,  quam  adinventione 
humana.  Et  ut,  gratia  exempli,  in  uno  sacramen- 
torum  videas  abyssum  profundissimam,  et  humano 
sensui  imperceptibilem  pane  et  vino  transubstantiatis 
virtute  verborum  coelestium  in  corpus  et  sanguinem 
Christi,  aecidentia,  qua?  prius  ibi  fuerant,  sine  sub- 
jecto  remaneat,  et  apparent.  Quumque  corpus  Christi 
caro  sit,  et  non  spiritus,  spiritum  tamen  et  non  corpus 
reficit,  spiritualiter  pascens  atque  vivificans.  Corpus 
idem  apud  nos  est  in  diversis  locis,  quia  in  diversis 
altaribus  contra  naturam  corporis:  idem  tamen  corpus 
eodem  tempore  est  in  ccelis.  Licet  enim  ex  natura 
corporali  et  circumscriptibili  sit  unoduntaxat  in  loco, 
tamen  in  pluribus  locis  est  virtuali  potentia,  et  spiri- 
tuali  modo.  Tanta  enim  est  unio  divinitatis  et  car- 
nis,  quae  tota  divina  et  gloriosa  facta  est,  ut  ex  pleni- 
tudine  divinitatis,  quae,  teste  Apostolo,   corporaliter 

ibi  habitat,  illud  corpus,  licet  in  uno  loco  sit  corpo- 
raliter  et  naturaliter,  in  pluribus  tamen  est  divina  et 
spirituali  virtute.  Et,  sicut  ipse  Deus,  quamvis  in 
pluribus,  imo  in  omnibus  locis  sit  virtualiter  et 
essentialiter,  tamen  secundum  aliquem  modum  ex- 
istendi,  id  est,  personaliter  est  in  uno  loco,  id  est, 
in  ipso  homine  assumpto  per  gratiam.  Ita  quod 
divinitatis  est  retribuit  ineffabiliter  corpori  suo,  ut 
ex  unionis  virtute,  et  in  uno  homine  spiritualiter 
sit  verbum,  et  in  pluribus  locis  sit  illius  cor- 
poris  et  sanguinis  incomprehensibile  sacramentum. 
Gregorius  in  homilia  Paschali :  Eodem  momento  et 
in  ccelum  rapitur  ministerio  angelorum  consecratum 
corpus  Christi,  et  ante  oculos  sacerdotis  in  altari 
videtur.  Sicut  autem  divinitas  Verbi  totum  implet 
mundum,  ita  corpus  illud  in  locis  pluribus  conse- 
cratur;  nec  sunt  multa  corpora,  sed  unum  corpus,  et 
unus  sanguis.  Ideoque  sive  plus,  sive  minus  quis 
inde  percipiat,  omnes  aequaliter  Christi  corpus  in- 
tegerrime  sumunt.  In  his  et  similibus  ratio  prorsus 
deficit :  non  deficit  tamen  fides,  sed  attingit,  quod 
non  praesumit  ratio ;  et  quod  mirabilius  est,  ex 
rationis  defectu  virtus  Dei  convalescit.  Apprehendit 
fides  per  gratiam,  qucd  non  potuit  ratio  capcre  per 
seipsam  :  infirmatur  ratio,  ut  sit  fortior  fides :  ratio 
succumbit,  ut  fides  amplius  mereatur :  nec  invidet 
ratio  merito  fidei,  sed  hbenter  et  humiliter  acquiescit. 
Quod  enim  fides  meretur,  non  sibi  ipsi  meretur,  sed 
potius  rationi.  Sane  fides  evacuabitur,  et  ratio 
permanebit.  Fides  nimirum  non  est,  nisi  in  via, 
ratio  autem  erit  in  patria  perfecta  et  plena.  Ibi 
ratio  seu  scientia  metet,  quod  uunc  seminat  fides, 
dignumque  est  ut  ratio  ibi  fructum  percipiat  de 
merito  fidei,  quam  adjuvat:  dum  se  prorsus  ab- 
negans  a  seipsa  hic  deficit,  ut  quandoque  fidei  bene- 

ficio  in  se  crescat.  Fidei  igitur  sine  contradictione 
consentiens  gratiae  Dei  tota  innititur,  et  dat  gloiiam 
Deo,  sciens  ipsum  posse  facere,  quod  non  potest 
ratio  humana  percipere. 

Pauca  haee  tibi  stylo  recisiore  perstrinxi,  eo  quod 
sis  diaconus,  et  ad  sacerdotii  gradum  in  brevi  es 
aspirante  Domino  ascensurus.  Scis  autem,  quod 
diaconatui  annexa  sunt,  mensae  ministerium,  et  an- 
nunciatio  verbi  Dei.  Ad  hoc  enim  apostoj  diaconos 
elegerunt,  ut  mensis  ministrarent,  ct  nihilominus 
verbuin  vitae  populo  praedicarent.  Audi  ergo,  qua- 
lem  te  esse  oporteat,  antequam  ascendas  in  montem 
Garizim,  ut  ibi  cum  filiis  Aaron  populo  benedicas. 
Paulus  in  prima  epistola  ad  Timotheum,  Diaconos, 
inquit,  oportet  esse  pudicos;  intelligas,  mente  et 
corpore,  ut  vas  suum  in  sanctificatione  et  honore 
custodiant,  ut  se  in  illa  exerceant  sapientia,  quae 
pudica  est  et  pacifica,  non  in  illa,  quae  stulta  est 
apud  Deum,  et  inimica  Deo,  quae  linguam  hominis, 
seu  potius  animam,  pro  qua  Christus  mortuus  est, 
vili  commercio  meretricia  venalitate  prostituit.  Prop- 
terea  ibidem  subjungit  apostolus,  dicens :  Non  bi- 
lingues,  nec  turpe  lucrum  sectantes.  In  quo  sugil- 
lantur  aperte,  qui  lingua  praevaricatoria  et  duplici 
sibi  causas  creditas  produnt,  et  animas,  in  quarum 
pretium  Christus  innocentissimum  sanguinem  suum 
dedit  contractu  damnabih  supplicio  aeternae  damna- 
tionis  addicunt.  Denique  Levitici  ordinis  gradus  non 
solum  extraordinarias  abdicat  vanitates,  sed  exterminat 
etiam  naturalcs  affectus,  ut  non  praesumat  quis  in  eo 
ministrare,  nisi  prius  in  ipso  prorsus  extincta  sit 
affectio  parentelae.  Loquutus  est  enim  Dominus  ad 
Moysen,  dicens :  Xon  serviat  mihi  sacerdos,  aut 
Levita,  nisi  prius  dixerit  patri  suo  et  matri,  Non 
novi  vos.     Qua  igitur  conscientia  se  praesumat  lucris 


46  PETRI  BLESENSIS 


immergere  damnabilibus,  et  inextricabili  solicitudinum 
labyrintho,  qui  a  carnalium  parentum  cura  divinitus 
prohibetur  ? 

Rogo  igitur  et  moneo  te,  frater,  per  virtutem  sacra- 
mentorum  ccelestium,  quibus  in  proximo  daturus  es 
professionis  manum,  sic  te  praepara,  sic  lege,  sic 
stude,  sic  vive,  sic  loquere  et  exhortare,  ut  voceris  a 
Domino  tanquam  Aaron,  quem  elegit  ipsum,  ut  ad 
laudem  ipsius  fungaris  sacerdotio,  dignumque  offeras 
in  odorem  suavitatis  incensum.     Vale. 


EPISTOLA  CXLI. — ad  w.  rothomag.  archi- 

EPISCOPUM.   [A.  D.   1197?] 

Argumentum. — Conqueritur  reditus  sui  beneficii  per  quinquen- 
nium  ab  Elia  quodam  detentos,  rogatque  archiepiscopum,  ut 
pro  sua  auctoritate  eum  compellat  ad  faciendam  restitutionem. 

Reverendo  patri  et  domino  W.  Dei  (jratia  Rotho- 
mag.  archiepisc.  suus  Petrus  Bles.  Batlion.  archid. 
salutem,  et  ih  omni  humilitate,  si  quid  dulcius, 
aut  desiderabilius  est  salute. 

Certificatus  de  incolumitate  vestra  gratias  ago 
gratiarum  auctori.  Nam,  ut  verbo  apostoli  utar, 
Vivo,  si  vos  statis  in  Domino ;  haec  est  enim  gloria 
et  gaudium  meum,  et  corona  capitis  mei.  In  eo 
vero,  quod  aliquid  novi  operis  dignatio  vestra  petiit 
a  me,  licet  excusatio  mea  praecesserit,  adhuc  tamen 
ad  pleniorem  excusationem  mihi  potest  sufficere, 
quod  illa  scribendi  urbanitas,  quae  olim  florebat  in 
juvene,  nunc  marcescit  in  sene.  Vix  enim  gratia 
viroris  reperitur  in  arbore,  cujus  radix  exaruit. 
Praeterea  exasperata  injuriis  mens  humana,  potius  in 
verbis  sequitur  turbationis  impetum  quam   sermonis 

oroatum:  ex  abundantia  siquidem  cordis  loquor. 
Cor  aulem  hominis  quasi  vas  plenum  est,  et  quid 
intra  se  contineat,  ex  effusione  ostendit. 

Domino  Eliae  capellano  curam  et  custodiam  pra?- 
bendae  meae  tanquam  homini  fideli  et  veraci  com- 
miseram :  nunc  autem  cum  propheta  querulari  com- 
pellor:  quoniam  diminutae  sunt  veritates  a  fdiis 
hominum.  Possum  etiam  interrogare  cum  Christo 
et  dicere  :  quum  filius  hominis  venerit,  putas  inveniet 
fidem  in  terra?  Nihil  equidem  dico  in  sugillationem 
illius,  licet  famam  ipsius  plurimum  denigrare  videatur, 
quod  quinque  annis  et  amplius  de  praebenda  mea 
nihil  reddidit,  fideique  et  modestiae  sacerdotahs 
oblitus,  non  solum  irrogat  mihi  damnum,  sed  hanc 
ipsam  injuriam  mihi  cedere,  facit  in  opprobrium  et 
contemptum.  Frequenter  illuc  mitto  nuncios,  eosque 
semper  remittit  vacuos  et  inanes.  Bene  eis  loquitur, 
sed  ex  voce  nullum  sequitur  opus,  quia  vox  ejus  vox 
Jacob,  manus  autem  manus  Esau:  leviusque  profecto 
extorquerem  clavam  de  manu  Herculis,  quam  dena- 
rium  de  manu  ipsius.  Non  rapinam  arbitratur  mea 
rapere,  verbisque  contumeliosis  me  afficere :  suum 
enim  excessum  hac  sola  excusatione  colorat,  quod 
magnis  aliunde  abundo  reditibus,  quasi  damni  dati 
injuria  non  possit  infligi  divitibus,  aut  in  usus  honestos 
erogari  non  possint,  quae  a  locupletioribus  possidentur. 
Sane  multi  aestimantur  divites,  qui  vere  sunt  pauperes : 
licet  enim  eis  divitiae  affluant,  ipsi  tamen  cor  suum 
divitiis  affluentibus  non  apponunt.  Denique  David 
in  regali  solio  constitutus:  Inclina,  inquit,  Domine, 
aurem  tuam,  et  exaudi  me,  quoniam  inops  et  pauper 
sum  e£o. 

Credo  divitias  esse  commendabiles  ex  honcsta  oc- 
casione  quaesitas,  si  sine  luxu  expendantur,  in  quantum 
exigit  moderata  necessitas.    Abraham  divitias  possedit 

ad  usus  licitos,  multique  sanctorum  patrum  in  tem- 
poralium  largitione  effusi  sibi  thesaurizaverunt  in 
coelo.  Heu  heu,  quum  ille,  qui  sua  non  largitur 
pauperibus,  damnetur  a  Christo  :  quid  de  illo  fiet 
qui  rem  fratris  sui  retinet,  et  vivit  ex  rapto  ?  Qua 
praesumptione  sacrificium  ofteret  in  altari,  quamdiu 
frater  ejus  adversus  eum  aliquid  habct?  Non  potest 
bibere  calicem  Doroini,  et  calicem  daemoniorum. 
Quomodo  verbum  illud  vulgare  evadet :  Non  dimit- 
titur  peccatum,  nisi  restituatur  ablatum  ?  Qualiter 
juxta  doctrinam  apostoli  levabit  manus  puras  sine 
disceptatione  ad  Deum,  qui  me  ad  materiam  discep- 
tationis  invitat?  Habeo  siquidem  litteras  summi 
pontificis  contra  ipsum.  Mihi  tamen  seni  videtur 
absurdum  contra  senem  et  fratrem  meum  occasionem 
scandali  suscitare.  Nam,  ut  verbo  apostoli  utar,  ego 
jam  delibor,  et  in  me  responsum  mortis  accepi :  et 
nihilominus  mors  in  januis  est,  dicente  apostolo : 
Omne  quod  antiquatur  et  senescit,  prope  interitum 
est.  Ambo  sentimus  praeambulos  mortis,  defectus 
videlicet  sensuum  et  molestias  senectutis.  Quanto 
recessimus  longius  a  die  nativitatis  nostrae,  tanto 
propinquiores  mortis  termino  facti  sumus.  Testi- 
monio  enim  Salomonis,  Nescit  homo  finem  suum,  sed 
sicut  pisces  capiuntur  hamo,  et  aves  laqueo,  ita 
homines  tempore  malo.  Utrique  nostrum  modicum 
vitee  restat,  et  illud  non  stat.  In  proximo  dicemus 
saeculo,  Vale;  et  relinquemus  inviti,  quae  nunc  pertina- 
cissime  retinemus.  Domina  enim  avaritia,  quae  ma- 
jorem  in  senibus  solet  exercere  tyrannidem,  testimonio 
Zacharia?,  ipsa  est  oculus  eorum  in  universa  terra. 
Et  eodem  teste,  A  majore  usque  ad  minimum  omnes 
avaritiae  student.  Haec  proculdubio  est  hydria  Sa- 
maritanee,  de  qua,  qui  biberit,  sitiet  iterum.  Quicquid 
enim  desiderari   potest,   satiare  non   posset   humanas 

cupiditatis  hiatum.  Quanto  gloriosius  senes  ita  juste 
et  honeste  viverent,  et  requiescerent  in  senecta  uberi, 
ut  essent  aliis  odor  vitae  in  vitam,  justitiae  forma,  et 
eruditio  ad  salutem.  Scriptum  namque  est:  Corona 
justitiae  est  senectus,  quae  in  viis  justitiae  reperitur. 
Video  valetudinarios  senes,  quorum  eonsumptis  car- 
nibus,  pellibus  os  adhaesit,  eisque  solum  videtur 
superesse  sepulchrum  ;  membra  frigescunt,  cupiditas 
fervet,  caro  senectute  opprimitur,  et  ambitio  juvene- 
scit,  vix  imponet  avaritiae  finem  vitae  finis:  ardebitin 
eis  quidam  pcenalis  infernus,  donec  fodiatur  peccatori 
fovea,  donec  in  operibus  manuum  suarum  compre- 
hendantur  peccatores,  et  descendant  in  infernum 
viventes.  Subito  enim  anima,  quae  tota  temporalium 
desideriorum  fervoribus  aestuabat,  in  divortio  ipsius 
et  carnis  exiens,  nuda  et  misera,  onerata  peccatis,  et 
ab  ecclesia  beatorum  perpetua  excommunicatione 
praecisa  in  aeternae  noctis  horrorem,  et  in  chaos  terribile 
detrudetur.  In  illa  die  peribunt  omnes  cogitationes 
illius,  et  cognoscetur  Dominus  judicia  faciens,  cujus 
monita  intelligere  noluerunt.  Quia  igitur  horrendum 
est  incidere  in  manus  Dei  viventis,  adjuro  vos  per 
illum  districtissimum  judicem,  qui  etiam  justitias 
judicabit ;  ut  justitiam  meam  in  judicium  convertatis, 
ut  vestra  ordinaria  jurisdictione  ex  officio  judicis 
rogare  velitis,  quae  ad  pacem  sunt.  Dedit  enim  vobis 
Dominus  linguam  eruditam,  ut  corrigatis  errantes, 
sed  et  lingua  vestra  clavis  cceli  facta  est.  Denique 
constituit  vos  Dominus  inter  messores  angelos,  ut 
omnia  scandala  tollatis  de  regno  Dei,  quae  est  Ecclesia, 
quatenus  secundum  regulas  justitiae,  quae  reddit  uni- 
cuique  quod  suum  est,  mea  mihi  restituantur.  Nihil 
enim  deperit  utilitatibus  ecclesiasticis,  si  quae  sunt 
aliena  reddantur. 

VOL.  II.  E 

EPISTOLA  CXLIl. — ad  p.  priorem  et  conventum 

DE  EVESHAM. 

Argumentum. — Consolatur  monachos  vehementer  afflictos : 
hortaturque  eos,  ut  patienter  afflictionem  ferant,  et  instruit 
quomodo  gerere  se  debeant. 

Dilectis  fratribus  et  amicis  P.  priori  et  conventui  de 
Evesham,  P.  Blesens.  Londoniens.  archid.  salutem, 
et  si  quid  dulcius,  aut  desiderabilius  est  salute. 

Afflictiqni  vestrae  totis  animae  praecordiis,  et 
intensa  caritate  compatiens  epistolam  vobis  con- 
solatoriam  sub  aliqua  styli  urbanitate  decreveram 
scribere,  sed  quia  turba  negotiorum  mihi  jugiter 
tumultuose  incumbit,  totus  fere  absorptus  ab  eis,  aut 
non  sum  mecum,  aut  divisus  et  distractus  sum,  et  sic 
dissipatse  sunt  cogitationes  meae  torquentes  cor 
meum,  ut  vix,  non  dicam  epistolam  possim  scribere, 
sed  breve  brevissimum.  Vos  autem,  qui  spirituales 
estis,  quorum  unicuique  data  est  manifestatio  spiritus 
ad  utilitatem  in  hujus  tempestatis  aestuante  malitia, 
novistis  qualiter  vos  oporteat  conversari,  et  luctari 
cum  mundo.  Mundus  enim  in  maligno  positus  est, 
plenus  laqueis,  plenus  scandalis  et  peccatis,  circum- 
septus  periculis,  pravis  colloquiis,  iniquis  consiliis, 
exemplis  pessimis,  et  mortibus  animae  infinitis.  Pro- 
inde  redimaraus  terapus,  quia  dies  mali  sunt:  nec 
poterit  vobis  deesse  solatium,  si  volueritis  ferventer 
instare  orationi,  sacraeque  Scripturae.  Porro  necesse 
est  utveniant  scandala,  et  probentur  corda  hominum, 
atque  inter  flagella  Domini  praebeat  improvidis  vexatio 
intellectum.  Omnes  equidem  filii  irse  sumus,  et  si 
Dominus  nobis  iratus  appareat,  nos  amorem  ejus 
non  odium  aestimantes,  ipsius  flagellum  cum  aequa- 
nimitate    portemus.     Verbum    prophetae    est :     Iram 

Domini  portabo,  quia  peccavi  ei.     Flagellat  nimirum 
Dominus,  quem  corripit,  et  in  suis  verberibus  nobis 
memoriam   abundantiae  suae  suavitatis  abscondit,  ut 
quos    facit   humiles,  sibi  conservet   amabilcs.     Vult 
enim,  ut   de    patientia   nostra    quasi    de   ligno   vitae 
fructus  spirituales,  et  justitise  manipulos  colligamus. 
Sunt  autem  fructus  spiritus,  teste  apostolo,  caritas, 
gaudium,  pax,  patientia,  longanimitas,  bonitas,  be- 
niguitas,    mansuetudo,    fides,   modestia,  continentia, 
castitas.    Omnibus  bis  privatur,  qui  sustinentia  caret. 
Propter   quod    Salomon    dicit :    Vae    his,  qui    susti- 
nentiam  perdidemnt.    Sustinenda  ergo  sunt  patienter 
flagella  Domini  Dei,  quibus  nos  erudit  ad  salutem. 
Dejicit  enim  ut  erigat,  vulnerat  ut  sanet,  ut  pressura 
vertatur  in  gratiam,  et  afflictio  in  coronam,  ut   qui 
prius    flagellatus   fuerat,  quum    propheta   decantet  : 
Confitcbor    tibi,    Domine,   quoniam   iratus  es   mihi, 
conversus    est    furor    tuus,    et    consolatus    es    me. 
Christus    itaque    purgationem    peccatorum    faciens 
purgat  quos  diligit  salutaribus  monitis,  tentationibus 
et    flagellis.      Quod    enim    Dominus   per   Satauum 
colaphizari    permisit   apostolum,  fecit   eum    audire : 
Quia  virtus  in  infirmitate  perficitur.     Qui  et  de  seipso 
dicit :    Quando  infirmor,  tunc  fortis  sum  et  potens. 
Utinam  sic  nos  corrigat,  et  emendando  emundet,  ut 
non    destruat  :     nec    sera    pcenitentia   nos   oporteat 
querulari  et  dicere  :  Destruxisti  nos  ab  emundatione. 
Et  illud :    Multo  sudore  sudatum  est,  et  non  exivit 
de    ea   rubigo.     Et   rursus  :    Percussi   eos,    et   non 
doluerunt.       Dolete    igitur   et   plangite    saltem    dis- 
pendia  spiritualis  exercitii.     Ex  hac  enim  turbatione 
perditis    quietissimos    Rachelis     amplexus,    divime 
suavitatis  experientias,  et  beatae  contemplationis  ex- 
cessus.     Quomodo  namque  mens  hominis  perplexa 
et  anxia,  et  humanis  solicitudinibus  intricata  spiritu- 

alibus  inhaerebit,  aut  cogitabit  aeterna  ?  Sunt  autem 
hujus  mali  occasio  quidam  inter  conversos  perversi, 
inter  columbas  corvi,  angues  inter  anguillas,  susur- 
rones,  detractores  Deo  odibiles.  Hi  ut  habeant 
materiam  equitandi,  superseminant  zizania  inter 
fratres,  concirmant  dolos,  fastidiunt  manna,  san- 
guineas  dapes  appetunt,  mensuramque  Gomor  in 
ollas  carnium,  atque  in  allia  et  pepones  ^Egypti  con- 
vertunt.  Sic  abominantes  claustralis  paradisi  delicias 
exeunt,  et  post  se  trahentes  sseculum,  quod  reli- 
querant,  forensibus  se  ingerunt  consistoriis,  atque  in 
viarum  discursibus,  et  in  tumultibus  curiarum,  quic- 
quid  in  claustro  meruerant,  damnabili  commercio, 
pro  seterna  perditione  commutant.  Denique  facti 
transfugse,  et  emansores  a  claustro  effrenes,  vagi,  el 
Sarabaitae,  dantur  in  reprobum  sensum,  ut  jam  nec 
animae  discrimen  attendant,  nec  vereantur  infamiam, 
nec  tremenda  Dei  judicia  timeant,  donec  fodiatur 
peccatoribus  fovea,  et  pcenitendi  facultate  prorsus 
ablata,  a  Deo  perpetua  excommunicatione  prsecisi 
corruant  in  gehennam.  In  tantae  igitur  necessitatis 
articulo,  psallite  sapienter,  orate  ferventer,  instate 
vigiliis,  ignitis  compunctionibus,jubilationibus,  arcanis 
lacrymis,  gemitibus,  disciplinis.  Sic  enim  Dominus 
hanc  procellam  convertet  in  auram,  et  absque  dubio 
divinum  sentietis  auxilium,  quibus  denegatur  huma- 
num.  Juravit  Dominus,  et  non  pcenitebit  eum  ;  nec 
mentietur  veritas,  quae  sub  jurejurando  firmavit,  di- 
cens :  Amen,  amen  dico  vobis,  si  quid  petieritis 
patrem  in  nomine  meo  dabit  vobis.  Quis  ergo  negligat 
pacem  petere,  nisi  qui  eam  renuit  impetrare  ?  Corrigite, 
quaeso,  et  in  Deum  dirigite  vias  vestras,  quia  testi- 
monio  Salomonis,  Quum  placuerint  viae  hominis  Deo, 
tunc  inimicos  ejus  convertet  ad  pacem.  Obsecro 
autem  vos  per  misericordiam  Dei,  ut  erga  pastorem 

vestrurn,  qui  pro  communi  libertate  tam  periculosae 
viae  discrimini  se  exposuit,  fidelem  et  sincerum  atque 
indivisibilem   habeatis   aftectum.     Sitis   etiam   inter 
vos  unanimes,  et  unius  moris  in  domo :   nec  sint  in 
vobis  schismata,  sed  unitas  spiritus  in  vinculo  pacis. 
Ubi  enim  est  pax,  ibi  est  Deus.     Nam  in  pace  factus 
est   locus    ejus.     Omnis    equidem    congregatio,    vel 
conventus  debet  esse   cithara  David,  ubi  multae  et 
diversae  chordae  quadam  regulari  moderatione,  quasi 
quodam  plectro,  de  compositione  diversarum  mentium 
dulcissimae  faciunt  harmoniae  concentum.     Si  sit  ibi 
chorda,    quae    rauce  sonet,    aut  strepat,  ne  inducat 
discordiam,  omni  studio  ad  consonantiam  reducatur. 
Miror  autem,  et  conqueror,  quod  apud  Dominum 
Cantuariensem  virum  magnae  prudentiae  et  consilii 
praecellentis  nullum  super  hac  turbatione  remedium 
invenistis.     Solet  enim  quandoque   desperatas   lites 
compescere,  et  inexorabiles  magnatum  discordias  in 
gratiam    reformare.     Utinam  vero   nullam  haberetis 
fiduciam  in  Romanis.     Nam,  ut  aliqua,  quae  in  libro 
experientiae  legi,  sub  silentio  claudam,  illud  possum 
vobis  ad  memoriam  revocare,  quod  Machabaeorum 
principes,    quamdiu    in    Domino    confisi    sunt,    de 
hostibus  suis  reportavere  titulos  triumphales ;    at  ex 
quo  inierunt  foedera  cum  Romanis  miserabiliter  in 
praelio  corruerunt.     Vos  autem  confidite  in  Domino. 
Qui  enim  confidit  in  eo,  non  confundetur.     Turris 
iortissima  nomen  ejus ;    Christus  heri,  et  hodie,  et  in 
aetcrimm :  nec  abbreviata  est  manus  ejus,  ut  salvare 
non  possit.    Petite  tantummodo  in  nomine  Salvatoris, 
promitto    enim,    quod    nullam   apud  eum   patiemini 
repulsam,  si  salutaria  postuletis. 

EPISTOLA  CXLIII. — ad  conradum  archiepisco- 

PUM  MOGUNTINUM.    [a.  D.  1192.] 

Argumentum.  Moguntinum  Archiepiscopum  per  veterem  in 
scholis  olim  initam  amicitiam  obsecrat,  ut  omni  ope  cum  aliis 
imperii  Principibus  nitatur  vinculis  eximere  regem  Anglornm 
Ricardum  ab  Austrise  Duce  et  Imperatore  captum. 

lieverendo  Patri  et  Domino  C.  Dei  gratia  Magun- 
tino  Archiepiscopo  Petrus  Bles.  Bath.  archid. 
salutem  in  auctore  salutis. 

Quia  quandoque  in  scholaribus  castris  militavimus 

sub   eodem  doctore,  et  ex  diutina  ejusdem  hospitii 

cohabitatione    socialis    amicitiae    jura    contraximus, 

fiducialius  vobis  scribo.     Excursus  enim  modici  tem- 

poris  nostro  non    prsescribit    amori  :     nec   apud   me 

mutationem    vestri    status    agnoscit    affectio.      Sane 

postquam  desideratissimam  faciem  vestram  novissime 

vidi,   vos  in  archiepiscopalis  eminentiae  gradum  dis- 

pensatio  divina  promovit.     Sed,  si  bene  recolo,  quam 

solida  semper  apud  me  fuerit  fidei  vestrae,  et  amoris 

integritas  :  certus  sum  quod  honoris  assumptio  circa 

statum   amicitiae   vestrae   nullum    praejudicium   mihi 

facit.     Quum  itaque  hinc  amor  audaciam  loquendi 

mihi  pariat,  inde  vero  ad  planctum  et  gemitum  dolor 

singultuosus  urgeat  violenter,  indulgere  mihi,  si  in 

aliquo   verbo  sobrietatem  modestia?,  et  limites  hone- 

statis  excedo  :  ex  abundantia  enim  cordis  os  loquitur. 

Nam  in  amaritudine  est  anima  mea,  quae  totum  hujus 

epistolae  cursum  mihi  de  doloris  atramentario  submi- 

nistrat. 

Quis  vero  inter  communes  lacrymas  dolorem  dissi- 
mulet,  aut  supprimat  planctus,  ubi  clerus  dolet, 
lamentatur  religio,  gemit  populus,  nobilitas  anxiatur? 
Non  potest  omnium  moerore  non  plangi,  qui  colitur 

et  fovetur  amore  communi.  Deeidit  corona  capitis 
nostri,  et  in  luctum  versus  est  chorus  noster.  Rex 
noster  in  frixorio  est,  et  occasione  illius  in  quam- 
plures  provincias  hujus  malitiae  sartago  dessevit. 
Suo  domino  patienti  contabescit  et  commoritur  uni- 
versitas,  et  per  compassionem  afflictio  capitis  in  mem- 
bra  discurrit.  Vir  sanguinum  et  cruentae  conscientiae 
Dux  Austriae  non  est  veritus  in  Christum  Domini 
sacrilegas  manus  injicere,  et  pedes  calceatos  in  Evan- 
gelio  pacis  ferreis  humiliare  compedibus.  Terribilis 
in  judiciis  Deus  destruat  illum  in  finem,  et  evellat  de 
tabernaculo  suo,  et  radicem  ejus  de  terra  viventium, 
pro  eo,  quod  non  est  recordatus  facere  misericordiam, 
sed  persequutus  est  hominem  innocentem  et  peregri- 
num  adhuc  in  obsequio  crucifixi  et  in  procuratione 
reipublicae  constitutum.  Quum  enim  pro  testamento 
1  )ei  labores  anxios  tolerasset,  exhaustis  bellicis  sudo- 
ribus  et  expensis  ad  propria  remeabat,  ut  denuo 
majus  testimonium  fidei  redditurus  prudentiore  con- 
silio,  et  felicioribus  auspiciis  viam  secundae  peregrina- 
tionis  instrueret. 

Et  nunc  reges,  intelligite,  reminiscimini,  qui  judi- 
catis  terram,  si  unquam  ab  infantia  nascentis  Ecclesiae 
aliquis  rex  pacificus,  fidelis,  innocens,  peregrinus, 
tam  subdole  captus,  tam  malitiose  detentus,  tam 
crudeliter  est  venditus,  tam  indigne  afflictus,  et  cum 
populis  suis  tam  cupida  et  detestabili  exactione  gra- 
vatus.  Ubi  est  lex  naturae  ?  ubi  est  aequitas?  ubi 
peregrinorum  reverentia,  quos  etiam  Christi  cruci- 
fixores  venerati  sunt,  dum  in  agrum  figuli  ob  pere- 
grinorum  sepulturam  Christi  venditi  pretium  trans- 
tulerunt  ?  Porro  quum  Abraham  peregrinaretur  in 
terra  Canaan,  rex  Abimelech  ei  gratiam  plenae  hu- 
manitatis  exhibuit.  Jacob  apud  Laban,  Moyses 
apud    Jethro,   David   apud    regem    Achis,  et   caeteri 

Patres  antiqui  nondum  acceptis  repromissionibus, 
sed  longe  eas  aspicientes,  et  confitentes  quia  essent 
peregrini  et  hospites  super  terram,  apud  barbariem 
gentium  multiplex  suae  peregrinationis  solatium  inve- 
nerunt.  Et  qui  eum  vendidit,  et  qui  emit,  in  sortem 
Judae  Iscariotis,  et  in  maledictione  fraudis  Judaicae 
reputentur,  ut  sit  cum  eis  ipsorum  pecunia  in  perdi- 
tionem :  cum  Dathan  et  Abiron  terra  eos  viventes 
absorbeat,  successores  Judae,  filios  avaritiae,  servos 
mammonae,  semen  Canaanaei,  genimina  viperarum, 
membra  diaboli,  ministros  Satanae,  praeambulos 
Antichristi.  Saeviente  in  populos  istorum  tyrannide 
publica  mortalitas  invalescit,  urbes  evacuantur  pesti- 
lentia  et  fame,  quae  superveniunt  universo  orbi. 

Nec  dissimulare  possumus,  aut  tacere,  quod  juxta 
verbum  Apostoli,  jam  ministerium  iniquitatis  Anti- 
christus  operatur,  ut  reveleturin  tempore  suo:  abun- 
dat  enim  iniquitas,  et  refrigescit  caritas  multorum. 
Optimus  est,  qui  non  est  nimis  malus.  In  argumen- 
tum  adventus  illius  filii  perditionis  generaliter  mun- 
dus  in  maligno  positus  est,  desaevit  morbus  pestilens, 
et  edulitas  invalescit.  Legitur,  quod  mors  cum  eo 
est,  et  faciem  ejus  praecedit  egestas.  Nobis  in  ger- 
mana  Germania  haec  mala  germinant  universis.  Heu 
heu  principes  Aquilonis :  vere  ab  Aquilone  panditur 
omne  malum.  Sed  hoc  malum  regi  nostro  bene 
utenti  convertetur  in  bonum.  Nam  judex  innocen- 
tiae  Deus  faciet  in  proximo  judicium  injuriam  pati- 
enti,  faciet  misericordiam  Dominus  Christo  suo. 
Zelus  Domini  exercituum  faciet  hoc,  et  scient  omnes, 
quia  sunt  reliquiae  homini  pacifico.  Domine,  in 
virtute  tua  laetabitur  rex :  justus  de  angustia  sua 
liberabitur:  cadet  autem  impius  m  laqueum,  quem 
tetendit,  et  in  verticem  ipsius  iniquitas  ejus  descen- 
det.     O  rubigo  animarum  avaritia,  O  tinea  cordium 

cupiditas,    quse    sic    homines    excaecasti,    ut    Dei    et 
judiciorum  ejus  obliti,  neque  suae  parcerent  animse, 
neque  famae.     Consumetur  quidem  pecunia,  sed  nota 
proditionis  non  delebitur.     Tanti  sceleris  immanitas 
derivabitur  ad  posteros,  et  in  ungue  adamantino  haec 
iniquitas  scribetur.     Filii   plorationis  aeternae  non  de 
fiscali  aerario,  non  de  thesauris  regalibus  haec  acci- 
piunt,  sed  de  patrimonio  crucifixi,  de  sustentatione 
pauperum,   de   viduarum    lachrymis,   de    substantia 
religiosorum,  de   pupillorum    alimentis,    de   dotibus 
virginum,  de  Ecclesiarum  utensilibus;  de  crucibus, 
de  calicibus  consecratis.     Quot  solidos   sibi  congre- 
gant,   tot   accumulant   sibi   maledictiones,   tot  inter- 
minabiles  cruciatus  sibi  in  die  irae  terribilis  thesau- 
risant.     Quicquid  ad  decorem  domus  Dei  venerandae 
antiquitatis  munificentia  erogavit,  nunc  inexplebilis 
avaritiae   hiatus   absorbet,   ut   haereditate    possideant 
sanctuarium  Dei,  et  tot  sacrilegiis  execrabiles  fiant, 
quot  in  partibus  occidentalis  Ecclesiae  prophanantur. 
Exurge  igitur,  homo  Dei,  exurgant  et  alii  patres 
conscripti,  quibus  dati  sunt  gladii  ancipites  in  mani- 
bus    eorum.     Succurrite    plagae    Ecclesiae,    arripiat 
judicium  manus  vestra,  et  evaginato  linguae  gladio 
zelum,  quem  Petrus  in  Ananiam  et  Sapphiram  census 
Ecclesiastici  fraudatores  exercuit,  in  publicos  Eccle- 
siarum   praedones    et    invasores    sacrilegos   exercete. 
Rex  illustrissimus  catenis  carceralibus,  et  fame  tor- 
quetur  :  ferrum  pertransiit  animam  ejus :  sedet  enim 
in  mendicitate  et  ferro,  et  non  est  qui  moveatur  super 
contritione  Joseph.     Pallescit  jejunio  speciosa  facies 
victualibus   interdictis,   virtusque   corporis  in  robur 
animae  migratura,  et  vernans  in  facie  decor  natura 
succumbente  marcescit.     Si  qua  ergo  in  vobis  benig- 
nitas,  si  quod  solatium  caritatis,  si  quis  respectus  ad 
Christum,  «i  qua  viscera  miserationis,  si  qua  memoria 

judiciorum  Dei,  excitetur  in  vobis  piae  compassionis 
affectus,  Ascendite  ex  adverso,  cursumque  tam  de- 
testabilis  sacrilegii  cohibeat  pontificalis  auctoritas,  ne 
vestri  principes  malignentur  in  sancta,  ne  diutius 
occidentales  populi  doloribus  intabescant  et  fletu,  ne 
de  manu  vestra  sanguis  innocens  requiratur.     Va!e. 


EPISTOLA  CXLIV. — aleonor^e  regin^e  anglle 

AD  C^LESTINUM  PAPAM.   [a.  D.  1192.] 

Argumentum. — Aleonora  Angliae  regina  papse  opem  misera- 
biliter  implorat  pro  liberatione  Regis  Anglorum  Ricardi  filii 
sui. 

Reverendo  patri  et  domino  Ccelestino  Dei  gratia 
Summo  Pontifici  A.  in  ira  Dei  regina  Anglorum, 
Ducissa  Normanni<B  et  Comitissa  Andegaven. 
miserce  mairi  exhibere  se  patrem. 

Silere  decreveram,  ne  insolentiae  et  praesumptionis 
argueret,  si  forte  adversus  principem  sacerdotum 
verbum  aliquod  minus  cautum  abundantia  cordis,  et 
vehementia  doloris  eliceret.  Sane  non  multum  ab 
insania  differt  dolor,  dum  in  impetu  suae  accensionis 
est,  dominos  non  agnoscit,  socium  non  veretur,  nec 
defert,  nec  parcit  alicui,  sed  nec  sibi.  Nemo  ergo 
miretur,  si  verborum  modestiam  vis  doloris  exasperet, 
jacturam  enim  plango  publicam:  sed  et  familiaris 
dolor  in  spiritus  mei  praecordiis  inconsolabiliter  radi- 
cavit.  Sagittae  enim  Domini  in  me  sunt,  quarum 
indignatio  ebibit  spiritum  meum.  Gentes  divulsae, 
populi  lacerati,  provineiae  desolatae,  et  generaliter 
tota  Occidentalis  Ecclesia  confccta  lamentis  in  spiritu 

contrito  et  humiliato  suppHcat  vobis,  quem  constituit 
Deus   super   gentes   et   regna    in    omni    plenitudine 
potestatis.     Afflictorum,    quaeso,   clamor   introeat   in 
aures  vestras :   calamitates  enim  nostras  multiplicatae 
sunt  super  numerum.     Nec  ista  dissimulare  potestis 
citra  criminis  et  infamia)  notam,  quum  sitis  vicarius 
crucifixi,  successor  Petri,  sacerdos  Christi,  Christus 
Domini,    Deus    etiam    Pharaonis.     De    vultu    tuo, 
pater,  judicium  prodeat,  oculi  tui  videant  aequitatem. 
De   arbitrio   vestro  et  de   clementia  vestrae   sedis 
pendent  vota  populi,  et  nisi  maturius  arripiat  manus 
vestra   judicium,    tota   redundabit    in    vos   tragcedia 
hujus  mali:  quum  sitis  pater  orphanorum,  et  judex 
viduarum,   mcerentium    et    dolentium    consolator,    et 
<>minlm<    civitas    refugii.     In    tanto    cumulo    mise- 
riarum    unicum    et    commune    omnibus    expectatur 
de    vestrae    potestatis     auctoritate     solatium.       Filii 
Israel     Moysen,    cujus     agitis     vices,    consultabant 
in  duris,  et  ad  tabernaculum  fcederis  confiyiebant  in 
angustiis  suis.     Rex  noster  in  arcto  est,  et  undique 
angustiae  premunt  eum.     Videte  statum,  aut  potius 
casum    regni,   malitiam    temporis,  tyranni  saevitiam, 
qui  de  fornace  avaritiae  arma  iniquitatis  incessanter 
fabricat  contra  regem,  quem  in  sancta  peregrinatione, 
in  protectione  Dei  ceeli,  et  tuitione  Romanae  Ecclesiae 
captum,   et    vinculis   carceralibus  coarctatum   tenet, 
occiditque    tenendo.       Contemnit    enim     Deum,    et 
terribilia  judicia  ejus,  pranhe  incubat,  et  non  est  qui 
dc   manu    ejus  possit  eruere.     Si    Ecclesia  Romana 
complosis  manibus  ad  tantas  injurias  Christi   silet ; 
cxurgat   Deus,  et  judicet  causam  nostram,  respiciat 
in  faciem  Christi  sui.     Ubi  est  zelus  Eliae  in  Achab  ? 
zelus  Joannis  in  Ilerodem?  zelus  Ambrosii  in  Valen- 
tcm  ?  Belut  Alexandri  tertii,  qui  sicut  audivimus  et 
vidimus    patrem    istius   principis    Fredericum    plena 

auctoritate  apostolicae  sedis  solemniter  et  terribiliter 
a  fldelium  communione  praescidit  ?  Porro  tyrannus 
apostolicas  claves  habet  ludibrio,  nec  nisi  verba 
reputat  legem  Dei.  Sed  tanto  constantius  deberetis 
arripere  gladium  spiritus,  quod  est  verbum  Dei. 
Scriptum  est  enim:  Qui  vos  spernit,  me  spernit. 
Ideo  si  vestram  non  vultis,  aut  ecclesiae  Romanae 
injuriam  persequi :  vobis  tamen  dissimulare  non  licet 
Petri  opprobrium,  et  injuriam  Christi. 

Non  sit  ergo  alligatum  in  ore  vestro  verbum 
Domini,  nec  in  vobis  timor  humanus  obruat  spiritum 
libertatis.  Tolerabilius  est  incidere  in  manus 
hominum,  quam  derelinquere  legem  Dei.  Confidunt 
in  virtute  sua,  et  in  multitudine  divitiarum  suarum 
gloriantur  inimici  crucis  Christi,  quorum  finis  in- 
teritus,  et  gloria  eorum  in  confusione.  Quicquid 
ecclesiarum  et  pauperum  necessitati  subtrahitur, 
insatiabilis  avaritiae  devorat  ingluvies.  Sed  prope 
est,  ut  in  eos  manus  Domini  tempestivam  exerceat 
ultionem,  et  eveniet,  quod  B.  Job  de  praedone  impio 
protestatur:  Divitias,  quas  devoravit,  evomet,  et  de 
ventre  ejus  extrahet  eas  Deus  :  luet,  quae  fecit  omnia, 
nec  tamen  consumetur.  Quod  si  ad  tempus  huma- 
num  evadunt  judicium,  divinum  terribilius  est,  quod 
imminet  eis:  quorum  gaudium  praesens  ad  instar 
puncti,  interminabilis  vero  pcena  ignis  et  vermis. 
Quis  enim  unquam  persequutor  innocentiae  ultricem 
illius  manum,  qui  aufert  spiritum  principum,  po- 
tentesque  potenter  punit,  legitur  evasisse  ?  Ut  de 
pcena  taceam  gehennali,  saepe  legimus,  quomodo 
digitus  Dei  pro  arbitrio  suo  regna  et  imperia  trans- 
fert:  quas  etiam,  sicut  vult,  erigit,  et  sicut  vult 
dejicit  potestates.  Non  deterreat,  queeso,  vos  saecu- 
laris  elatio.  Superbus  est  Moab,  et  major  est  superbia 
ejus,  quam  fortitudo  illius:   e  contrario  autem  nomen 

Oomini  plurima  fortitudo.  Illud  vero  publice  con- 
tristat  Ecclesiam,  populique  murmur  excitat,  nec 
mediocriter  militat  in  dispendium  vestrae  opinionis, 
quod  in  tanto  discrimine,  in  tot  lachrymis,  in  tot 
provinciarum  supplicationibus,  nec  unum  nuncium 
ad  principes  illos  a  vestro  latere  destinastis.  Saepe 
pro  causis  mediocribus  vestri  Cardinales  in  magna 
potestate,  etiam  ad  partes  barbaras  legatione  fun- 
guntur :  in  causa  vero  tam  ardua,  tam  lamentabili, 
tam  communi,  nec  unum  adhuc  subdiaconum,  aut 
acolythum  destinastis.  Legatos  enim  hodie  facit 
quaestus,  non  respectus  Christi,  non  honor  ecclesiae, 
non  regnorum  pax,  aut  populi  salus.  Quis  quaestus 
vobis,  aut  proventus  gloriosior  posset  esse,  quam  in 
hac  liberatione  regis  summi  pontificatus  apicem,  sive 
sacerdotium  Aaron,  et  Phinees  exaltare?  Sane  non 
multum  humiliasses  sedis  apostolicae  dignitatem,  si 
in  propria  persona  ad  tanti  liberationem  principis  in 
Germaniam  descendisses.  Quem  enim  tam  officiose 
colebat  in  prosperis,  tam  desidiose  deserere  non 
debuit  in  adversis. 

Quare  non  appenditis  in  libra  justitiae  beneficia, 
quae  bonae  memoriae  Henricus  pater  istius  regis  vobis, 
sicut  vidimus,  in  articulo  summae  necessitas  exhibuit, 
ut  e  diverso  tyrannidem  Frederici,  quam  in  vos  et 
ecclesiae  Romanae  possessiones,  et  in  omnes,  qui 
vobis  fideliter  adhaerebant,  exercuit  ?  Quum  enim 
praenominatus  Fredericus  fautor  schismaticae  dis- 
sensionis  et  auctor  contra  Alexandrum  III  canonice, 
sicut  scitis,  electum,  in  partem  apostatae  Octaviani 
conjurasset,  atque  sub  illa  schismatis  concussione 
generaliter  ubique  terrarum  Ecclesia  laboraret,  reges 
Franciae  et  Angliae  variis  ex  utraque  parte  lega- 
tionibus  tentabantur  :  quumque  sententia  regis  Fran- 
ciae  consiliorum  varietate,  cui  faveret  parti,  fluctuans 

dubia  vacillaret,  rex  Henricus  dolens  Christi  tunicam 
diutius    scindi,    primus   Alexandro  papae   consensit, 
multaque   cautela  trahens  regem  Francorum  pariter 
ad  consensum  apostolicum  et  suis  munivit  consiliis, 
et  firmavit  auxiliis,  et  sic  navem  Petri  jam  sub  certo 
discrimine   naufragantem  in   secura    littoris  statione 
locavit.     Hgec  apud  castrum  Radulphi  vidimus,  ubi 
etiam    Romanorum    votis,    sicut    ipsi   pro   miraculo 
publice  praedicabant,  plenioribus  xeniis  auri  et  argenti 
regia  munificentia  satisfecit.     Notabiliter  igitur  de- 
honestat  gloriam    sedis  apostolicae,  quod  aliqua  un- 
quam   ingratitudo   tanti    beneficii   memoriam   potuit 
abolere.       Quandoque    poterit    ex    causa    consimili, 
quod  Deus  avertat,  schismatis  pullulare  fermentum, 
vestraeque  praesentis  desidiae  et  defectus  recordatio 
poterit   tunc  aliquibus  cedere   in   singultum.     Licet 
enim    liberationem    regis  ille  veterator    serpens,   ille 
coluber  tortuosus    machinationibus  prsestigiosis    im- 
pediat,  confidimus  tamen  in  Domino,  quod  tempestive 
respiciet  in   faciem  Christi   sui,   et  dabit  imperium 
regi  suo.     Expectatio  siquidem  nostra  in  spe  certa, 
et  fide  firma  convaluit.     Fit  enim  incessanter  oratio 
ab  ecclesia  ad   Deum  pro  eo.      Deus  autem  qui  in 
tempore  accepto  exaudit,  et  adjuvat  in  die  salutis, 
respiciet  in  orationes  humilium,  et  non  spernet  preces 
eorum.     Multum  enim  valet  deprecatio  justi  assidua. 
Soi  ad  preces    Josue   stetit,   et   luna   contra  vallem 
Achialon  non  est  mota.     Quia  justi  precibus  obti- 
netur,  ut  a  corde  peccatoris  sol  justitiae  non  recedat, 
et   mens  hominis,   quamvis   in    defectum   prona   sit, 
virtutum    tamen    stabilitate    firmatur.       Non    enim 
tantum    remittitur    oratione    peccatum,    sed     pcena 
peccati    declinatur  beneficio  precum.      Ideo    bonum 
est    regi    praestolari    cum    silentio    salutare    Domini. 
Nam  si  nunc  in  fornace  tribulationis  purgatur  a  Deo, 

qui  circa  eum  adversa  et  prospera  saluberrima 
moderatione  disponit,  vexatio  transibit  in  gloriam, 
atque  pro  confusione  duplici  et  rubore,  in  terra  sua 
duplicia  possidebit.  Beatus  itaque  vir,  qui  confidit 
in  Domino,  et  erit  Dominus  fiducia  ejus.  Sane, 
sicut  nunc  ei  publici  gemitus,  et  generales  impen- 
duntur  lachrymoe,  sic  desideratus  gentibus  tempestive 
communibus  excipietur  votis  in  exultatione  universae 
terrae.  Domine,  in  virtute  tua  laetabitur  rex,  et 
ecclesia  Romana,  quae  nunc  nimis  culpabiliter  in  ejus 
liberatione  lentescit,  non  sine  lachrymis  erubescet, 
quod  in  tantis  angustiis  tantum  filium  non  adjuvit. 


EPISTOLA  CXLV. — ejusdem  ad  eundem. 
[a.d.  1192.] 

Argumentum. — Ejusdem  argumenti. 

Sa-nrfissimo patri,  acdomino  C.  Dei  gratia,  S.  Ponti- 
Jici,  A.  eadem  gratia  Regina  Anglice,  Ducissa  Nor- 
mannicc,    et    Comitissa    AndegavicB,    salutem    et 
misericordicB  visceribus  abundare. 

T.EDET  animam  meam  vitae  meae.  Quicquid  enim 
verebar,  accidit;  et  adhuc  expectatio  durioris  eventus 
omnem  gratiam  consolationis  abscidit. 

Quando  ego  nou  timui  graviora  pericula  veris? 

Laborem  itaque  et  dolorem  meum  considerans,  a 
pusillanimitate  spiritus  et  tempestate  subvertor.  Eo-o 
vero  jam  delibor,  et  doloribus  festinata  senectus 
paucitatem  dierum  meorum  nunciat  mihi.  Multoties 
vobis  scripsi,  atque  sacrificium  cordis  in  spiritu  con- 
trito  et  humiliato  frequenter  obtuli.  Quia  tamen 
semel  ccepi,  loquar  adhuc  ad  Dominum  meum,  quum 
sim  pulvis  et  cinis.    Dimitte  me,  Domine,  ut  plangam 


64  PETRI  BLESENSIS 

paululum  dolorem  meum.  Nescio  enim,  quo  pacto 
impetus  anxietatis  ex  ipso  planctu,  et  lacrymarum 
profusione  lentescit.  Diu  expectavi  ego  perdita,  si 
esset,  qui  leniret  dolorem  matris,  qui  diceret:  Joseph 
filius  tuus  vivit,  et  eductus  est  de  cisterna,  nec  eum 
fera  pessima  devoravit.  O  fera  pessima,  tigribus  et 
lamiis,  omnique  fera  crudelior,  qui  filium  meum 
militem  Christi,  Christum  Domini,  peregrinum  Cruci- 
fixi,  vinculis  alligatum  imperatori  vendidit  et  tradidit. 
Sic  ei  durior  adversarius  constitutus  est,  atque  de 
ergastulo  in  labyrinthum,  et  de  Scylla  translatus  est 
in  Charibdim.  A  diebus  Judae  Iscariotis  non  est 
inventus  similis  illi,  qui  sic  violaret  legem  excelsi : 
qui  ita  malitiose  traderet  justum.  Et  haec  in  occulto, 
et  in  tenebris  facta  sunt :  erant  enim  opera  tene- 
brarum. 

Memoriam  abundantiae  suavitatis  tuae,  pater  mise- 
ricordiae,  precor,  ut  de  ore  leonis,  et  de  rnanu  bestiae, 
liberes  innocentem.  Et  quse  tibi  utilitas  in  sanguine 
ejus,  qui  de  manu  tua  exactissime  requiretur  ?  Quia 
credebamus  aliquando,  quod  disposuisset  Dominus 
per  vos  fUio  meo  facere  misericordiam,  facti  sumus 
laetantes.  Nunc  autem  res  in  contrarium  versa  est  : 
triumphat  enim  longe  lateque  diabolus,  sapientia 
vincit  malitiam,  et  audita  in  gentibus  filii  mei 
captione  personat  in  triviis  Geth,  et  in  compitis 
Ascalonis  incircumcisorum  solemnis  applausus.  Heu 
heu  percussit  nos  Dominus  plaga  gravi  et  castigatione 
crudeli.  A  me  viscera  mea  tyrannus  avulsit,  et  ec- 
clesias  spolians  in  terra  sanctorum  iniqua  gessit, 
plebes  innumeras  amaritudine  et  moerore  confecit. 
In  his  omnibus  non  est  aversus  furor  ejus,  sed  adhuc 
manus  ejus  extenta.  Non  parcit  monachis,  non  re- 
clusis,  non  eremitis,  non  monialibus,  non  leprosis. 
Perierunt  enim  jus  et  fas,  timor  Dei,  fides,  religio  et 

honestas.  Exurge,  quare  obdormis,  Domine,  exurge, 
ei  ne  repellas  in  finem.  Moveat  te  summe  pontifex, 
etsi  non  hujus  peccatricis  infelicissimae  dolor,  saltem 
clamor  pauperum,  compeditorum  gemitus,  inter- 
fectorum  sanguis,  ecclesiarum  spoliatio,  et  generalis 
denique  pressura  sanctorum.  Vide,  quanta  malig- 
natus  est  inimicus  in  sancto.  Invaluerunt  hostes 
Ecclesiae,  prolongaverunt  iniquitatem  suam,  con- 
fortati  sunt  addentes  praevaricationem,  iniquitatem 
apponunt  iniquitati,  ut  sanguis  sanguinem  tangat,  ut 
superbia  eorum  ascendat  semper,  et  impietas  mo- 
dernorum  mensuram  patrum  suorum  non  solum  im- 
pleat,  sed  transcendat.  Certe  horrendo  anathemate 
feriendi  erant,  aut  potius  fulminandi.  Exurgat 
igitur  orhis  episcopus,  et  arripiat  quasi  fulgur  ju- 
dicium  manus  tua,  sicut  Petrus  uno  ictu  Ananiam  et 
Sapphiram,  et  uno  ictu  Simonem  magum  potuit 
delere  de  medio,  sic  spiritu  lahiorum  tuorum  inter- 
ficias  impios.  Alioquin  videheris  declinare  in  obliga- 
tionem  malitiae  per  consensum.  Declinantes  autem 
in  obligationem,  adducet  Dominus  cum  operantibus 
iniquitatem.  Accingere  gladio  tuo  super  femur 
tuum  potentissime  :  gladio  scilicet  spiritus,  quod  est 
verbum  Dei.  Arripiat  judicium  manus  tua,  et  in 
potestate  collata  tibi  ccelitus  tolle  virgam  peccatorum 
desuper  sortem  justi :  et  scuto  bonae  voluntatis  tuae 
protege  filium  mecum,  et  filius  iniquitatis  non  ap- 
ponat  nocere  ulterius  innocenti.  Quurn  innocentia 
regis  filii  mei  testimonium  habeat  ab  his  qui  prope 
sunt,  et  ab  iis  qui  longe,  non  habetis  excusationem 
de  peccato.  Quae  enim  excusatio  possit  vestram 
desidiam  et  incuriam  palliare,  quum  omnibus  liqueat, 
quod  liberandi  filium  meum  habetis  potestatem,  et 
subtrahitis  voluntatem  ?  Nonne  Petro  apostolo,  et  in 
eo    vobis    a  Deo    omne    regnum,  omnisque    potestas 

VOL.    II.  F 


66  PETRI  BLESENSIS 

regenda  committitur  ?  Benedictus  autem  Dominus, 
qui  talcm  potestatem  dedit  hominibus.  Non  rex, 
non  imperator,  aut  dux  a  jugo  vestrge  jurisdictionis 
eximitur.  Ubi  est  ergo  zelus  Phinees  ?  ubi  est 
auctoritas  Petri  ?  ubi  est,  qui  dicat,  zelus  domus  tuae 
comedit  me?  Appareat,  quod  non  in  vanum  dati 
sunt  vobis,  et  coepiscopis  vestris  gladii  ancipites  in 
manibus  vestris.  Dicite  iniquis,  nolite  inique  agere, 
et  delinquentibus,  nolite  exaltare  cornu.  Non  de- 
generet  in  haerede  Petri  dignitatis  apostolicae  re- 
verenda  successio.  Vestrum  agnoscite  principatum, 
probate  zelum,  accingimini  ad  opus  fortitudinis,  et 
honorate  ministerium  vestrum  :  gloria  vestra  derivetur 
ad  posteros,  et  cognoscat  generatio  altera,  quam  in- 
aniter  tyrannus  ille  praesumpserit,  et  quam  potenter 
praesumptionem  ejus  sedes  Romana  punierit.  Vobis 
equidem  convertetur  in  discrimen  et  crimen,  si  re- 
missas  habeatis  manus,  et  addat  impunitas  cornua 
peccatori  Si  enim  in  viridi  haec  facta  sunt,  in  arido 
quid  fiet  ? 

Recolat,  quaeso,  vestra  paternitas,  quantus  amicus 
vir  meus  rex,  pater  istius  regis,  et  quam  fidelis  vobis 
fuerit :  attendite,  quam  benignus  iste  successor  pa- 
ternae  devotionis  extiterit.  Nec  a  corde  vestro  exci- 
dat,  quanta  ego  solicitudine  per  ipsum  vestrorum 
negotia  legatorum,  imo  vestra  promoverim.  Si 
etiam  in  vestris  necessitatibus  mea  unquam  circa  vos 
affectio  torpuit,  decidam  merito  ab  inimicis  meis 
inanis.  Ego  autem  nunc  experiar  vestrorum  pro- 
missa  Cardinalium  verba  esse  et  folia :  arbores  autem 
non  a  foliis,  aut  floribus,  sed  a  fructibus  cognoscuntur. 
Et  nos  quidem  a  fructibus  eorum  cognovimus  eos. 
Dicere  pudet,  quod  utinam  eos  fecisse  pudeat,  tyran- 
nus  eos  habuit  malitiae  fautores,  cujus  se  debuerant 
exhibuisse  ultores. 

Dilexi  vos,  non  lingua  et  verbo,  sed  opere  et  veri- 
tate.  Numquid  redditur  pro  bono  malum,  et  odium 
pro  dilectione  mea  ?  Ut  salva  pace  Domini  mei  unum 
loquar,  dico  ei,  quod  quandoque  Joab  exprobrasse 
legitur  David  regi  :  Diligis  eos,  qui  te  oderunt,  et 
eos  odio  habes,  qui  te  diligunt.  Heu  quomodo  ex- 
armatur  scelus  justitiae,  quam  miserabiiiter  claves 
Ecclesia?  suum  perdiderunt  officium  :  et  ubi  gloriosus 
Petri  princ.ipatus  eminere  debuerat,  ibi  contumeli- 
osius  opprimitur  et  vilescit  pontificalis  auctoritas. 
Lupus  irruit  in  ovile,  leo  in  Ecclesiam  Dei,  et  sin- 
gularis  ferus  depascitur  eam,  nec  est  qui  pro  domo 
Domini  ex  adverso  ascendat:  quodque  familiarius  et 
intolerabilius  doleo,  filium  meum  tyrannus  cruciat : 
dissimulat  boc  summus  pontifex  :  nec  est,  qui  redi- 
mat,  neque  qui  salvum  faciat.  Si  qua  ergo  conso- 
latio  in  vobis,  si  qua  virtus  caritatis  in  Christo,  si 
qua  miseratio,  si  qua  compassionis  viscera,  si  quid 
denique  quod  affectum  patris,  et  pontificalem  sapiat 
unctionem:  audiat  omnis  populus  sapientiam  esse  in 
vobis  ad  faciendum  judicium.  Sed  quid  talibus  im- 
moror  ?  curro  in  incertum,  et  aera  verbero,  atque  in 
ventos  nostri  gemitus  evanescunt.  Obstinatio  tyranni 
durior  adamante  est :  et  scio,  quod  quem  Deus  negli- 
git,  nemo  poterit  corrigere.  Sermo  meus  in  terram 
cecidit,  et  revertitur  ad  me  vacuus,  nec  in  his,  ad 
quae  missus  est,  prosperatur.  Me  igitur  tribula- 
tionum  tempestas  horrenda  demergit,  me  profundum 
absorbet  abyssi  terribilis,  et  urget  super  me  puteus 
desperationis  os  suum.  Populi  nostri  omnes  dant 
manus  suas  morti,  atque  cum  inferno  percutiunt 
fcedus  tabescentes  et  arescentes  prse  timore  et  expec- 
tatione,  quae  superveniunt  universo  orbi  occidentali. 
Tu  autem,  Domine  Deus  Sabaoth,  qui  judicas  juste, 
vide,    quia    vim    patior,  judica  causam    meam.     Et 

quia  in  terris  judicem  non  invenio;  ego  misera,  et 
nulli  miserabilis  terrenum  judicem  ad  tuum  terribile 
tribunal  appello.  Infelix  ego,  quare  dolcris  mei 
vehementis  impetum  sequor,  et  os  meum  in  ccelum 
pono?  sed  aequanimiter,  quaeso,  pater,  sustineat  be- 
nignitas  vestra,  quod  ex  dolore,  non  ex  deliberatione 
processit.  Peccavi  ego,  et  ut  verbo  Beati  Job  utar, 
quae  dixi,  utinam  non  dixissem,  ideo  non  addam 
ultra,  et  supponam  digitum  ori  meo.     Vale. 

EPISTOLA  CXLVL— ejusdem  ad  eundem. 
[a.d.  1192.] 

Argumenti.     Ejusdem. 

Reverendo  patri,  et  domino  Caelestino  Dei  graiia 
Summo  Poniifici  A.misera,et  utinam  miserabilis 
Anglorum  Regina,Ducissa  Normanniae,  Comitissa 
AndegavicB,  miserce  matri  exhibere  se  misericordice 
patrem. 

Invidente  locorum  distantia  prohibeor,  Beatis- 
sime  papa,  vobis  praesentialiter  loqui:  necesse  tamen 
est,  ut  plangam  paululum  dolorem  meum.  Et  quis 
mihi  tribuat,  ut  scribantur  sermones  mei  ?  Tota 
interius  et  exterius  anxior :  unde  et  verba  mea 
dolore  sunt  plena.  Foris  sunt  timores,  intus  pugnae: 
nec  ad  momentum  mihi  respirare  liberum  est  a  tribu- 
latione  malorum  et  dolore,  a  tribulationibus,  quae 
invenerunt  nos  nimis.  Tota  dolore  contabui,  pel- 
lique  meae  consumptis  carnibus  adhaesit  os  meum. 
Defecerunt  anni  mei  in  gemitibus,  et  utinam  omnino 
deficiant.  Utinam  totus  sanguis  corporis  mei  jam 
emortui,  cerebrum  capitis,  ossiumque  medullae  ita 
dissolvantur  in  lachrymas,  ut  in  fletus  tota  pereffluam. 
Avulsa  sunt  a  me  viscera  mea :  baculum  senectutis 

meae,  et  lumen  oculorum  meorum  perdidi:  meisque 
votis  accederet,  si  Deus  infelices  oculos  meos  ne 
mala  gentis  meae  ulterius  videant,  perpetua  caecitate 
damnaret.  Quis  det  mihi  ut  pro  te  moriar  fili  mi? 
Matrem  tantae  miseriae  respice  misericordiae  mater, 
aut  si  filius  tuus  fons  misericordiae  inexbaustus,  pec- 
cata  matris  requirit  a  filio,  ab  ea  quae  sola  deliquit, 
totum  exigat,  puniat  impiam,  et  de  poenis  innocentis 
non  rideat.  Qui  coepit,  ipse  me  conterat,  tollat 
manum  suam,  et  succidat  me:  et  haec  sit  consolatio 
mea,  ut  affligens  me  dolore,  non  parcat. 

Ego  misera,  et  nulli  miserabilis,  cur  in  hujus  de- 
testandae  senectutis  ignominiam  veni,  duorum  reg- 
norum  domina,  duorumque  regum  mater  extiteram  : 
avulsa  sunt  a  me  viscera  mea :  generatio  mea  ablata 
est,  et  revoluta  est  a  me.  Rex  junior  et  Comes 
Britanniae  in  pulvere  dormiunt,  et  eorum  mater  in- 
felicissima  vivere  cogitur,  ut  irremediabiliter  de 
mortuorum  memoria  torqueatur.  Duo  filii  mihi 
supererant  ad  solatium,  qui  hodie  mihi  miserae 
et  damnatae  supersunt  ad  supplicium.  Rex  Ricar- 
dus  tenetur  in  vinculis.  Joannes  frater  ipsius  reg- 
num  captivi  depopulatur  ferro,  et  vastat  incendiis. 
In  omnibus  versus  est  mihi  Dominus  in  crude- 
lem,  et  adversatur  mihi  in  duritia  manus  suae. 
Vere  pugnat  ira  ejus  contra  me :  ideo  et  filii  mei 
pugnant  inter  se ;  si  tamen  pugna  est,  ubi  unus 
vinculis  arctatus  affligitur ;  alius  addens  dolo- 
rem  super  dolorem  ipsius  crudeli  tyrannide  sibi 
regnum  exulis  usurpare  molitur.  Bone  Jesu,  quis 
milii  tribuat,  ut  in  inferno  protegas  me,  et  abscondas 
me,  donec  pcrtranseat  furor  tuus,  donec  cessent 
sagittae,  qua?  in  me  sunt,  quarum  indignatione  spiri- 
tus  meus  totus  cbibitur.  Mors  in  voto  mihi  est,  et 
vita  in   taedio,  et   quum    sic   moriar   incessanter,   in 

dcsideriis  tamcn  habeo  mori  plenius :  vivere  com- 
pellor  invita,  ut  vita  mihi  sit  pabulum  mortis,  et 
materia  cruciatus.  O  felices,  qui  inexperti  ludibria 
vitae  hujus,  et  inopinatos  eventus  conditionis  incertae 
beato  prsevenerunt  aborsu !  Quid  facio  ?  cur  sub- 
sisto  ?  quare  moror  misera,  et  non  vado,  ut  videam, 
quem  diligit  anima  mea  vinctum  in  mendicitate  et 
ferro?  ut  quid  enim  tanto  tempore  mater  potuit  obli- 
visci  filii  uteri  sui  ?  Tigrides  erga  fcetus  suos,  et 
lamias  etiam  saeviores  emollit  affectio.  Fluctuo  ta- 
men  in  dubio.  Si  enim  abiero,  deserens  filii  mei 
regnum,  quod  undique  gravi  hostilitate  vastatur,  erit 
in  absentia  mea  omni  consilio  et  solatio  destitu- 
tum.  Si  autem  substitero,  desideratissimam  mihi 
faciem  filii  mei  non  videbo.  Non  erit,  qui  liberatio- 
nem  filii  mei  studiose  procuret,  et,  quod  magis  vereor, 
ad  impossibilem  pecuniae  quantitatem  delicatissimus 
adolescens  tormentis  urgebitur,  tantseque  afflictionis 
impatiens  facile  in  mortem  suppliciis  adigetur.  O 
impie,  crudelis,  et  dire  tyranne,  qui  non  es  veritus 
manus  sacrilegas  immittere  in  Christum  Domini:  nec 
te  regalis  unctio,  nec  sanctce  vise  reverentia,  nec  Dei 
timor  a  tanta  inhumanitate  cohibuit.  Porro  prin- 
ceps  apostolorum  adhuc  in  apostolica  sede  regnat  et 
imperat,  et  in  medio  constitutus  est  judiciarius  rigor  : 
illudque  restat,  ut  exeratis  in  maleficos,  pater,  gla- 
dium  Petri,  quem  ad  hoc  constituit  super  gentes  et 
regna.  Christi  crux  antecessit  Cassaris  aquilas,  gla- 
dius  Petri  gladio  Constantini,  et  apostohca  sedes 
praejudicat  imperatoriae  potestati.  Vestra  potestas 
a  Deo  est,  an  ab  hominibus?  Nonne  Deus  Deorum 
loquutus  est  vobis  in  Petro  apostolo  diccns :  Quod- 
cumque  ligaveris  super  terram,  erit  ligatum  et  in 
ccelis:  et  quodcumque  solveris  super  terram,  erit 
solutum  et  in  ccelis  ?     Quarc  ergo  tanto  tempore  tam 

negligenter,  imo  tam  crudeliter  filium  meum  solvere 
differtis,  aut  potius  non   audetis  ?    Sed  dicetis,  hanc 
potestatem    vobis    in    animabus,    non    in    corporibus 
fuisse    commissam.      Esto :     certe    sufficit    nobis,    si 
eorum  ligaveritis  animas,  qui  filium  meum  ligatum  in 
carcere  tenent :  filium  meum  solvere,  vobis  in  expedito 
est,  dummodo  humanum  timorem  Dei  timor  evacuet. 
Redde  igitur  mihi  fllium  meum,  vir  Dei,  si  tamen 
vir  Dei  es,  et  non   potius  vir   sanguinum,  si  in  filii 
mei  liberatione  torpeas,  ut  sanguinem  ejus  de  manu 
tua  requirat  altissimus.     Heu  heu,  si  summus  pas- 
tor    in    mercenarium    pervertatur,    si    a    facie    lupi 
fugiat,    si    commissam    sibi    oviculam    imo    arietem 
electum,   ducem   Dominici  gregis,   in    faucibus  cru- 
entae   bestiae   derelinquat.     Bonus    pastor  alios  pas- 
tores  instruit,   et   informat,  non  ut  fugiant,  si  vide- 
rint  lupum  venientem,  sed   animas  suas  pro  ovibus 
suis    ponant.      Anima    tua    tibi,    quaeso,    salva    sit, 
dummodo  non  dicam  ovis  tuae  sed  filii  tui  liberatio- 
nem  crebris  legationibus,  salutaribus   monitis,  com- 
minationumtonitruis,generalibusinterdictis,  sententiis 
terribilibus    studeas   procurare.     Sane   sero  vestram 
pro  eo  animam  poneretis,  qui  pro  eodem  adhuc  unum 
verbum  dicere,   aut   scribere  noluistis.     Dei   Filius, 
testimonio  prophetae,  de  coelo  descendit,  ut  educeret 
vinctos   de  lacu,  in   quo  non  erat  aqua.     Nunquid 
quod    decuit    Deum,   dedecet    Dei    servum?     Filius 
meus   torquetur  in  vinculis,  nec  ad  eum  descendis, 
nec    mittis,    nec   moveris    super   contritione  Joseph. 
Christus  hoc  videt,  et  silet ;  sed  opus  Dei  negligenter 
agentibus  abundanter  in  summa  districtione  retribuet. 
Legati  nobis  jam  tertio  promissi  sunt,  nec  sunt  missi : 
utque  verum  fatear,   ligati  potius  quam  legati.     Si 
filius  meus   in   prosperis  ageret,  ad   simplicem    ejus 
vocationem  festinantius  accessissent,  quiade  magnifica 

ejus  munificentia,  et  de  publico  regni  quaestu  sua? 
legationis  uberes  manipulos  expectarent.  Et  quis 
quaestus  eis  gloriosior  esse  posset,  quam  regem  libe- 
rare  captivum,  reddere  pacem  populis,  religiosis 
quietem,  et  gaudium  universis?  Nunc  autem  filii 
Ephrem  intendentes  et  mittentes  arcum  in  die  belli 
conversi  sunt,  et  in  tempore  angustiae,  dum  lupus 
praedae  incubat,  canes  muti  latrare  aut  non  possunt, 
aut  nolunt.  Haeccine  promissio  illa  est,  quam  nobis 
apud  castrum  Radulpbi  cum  tanta  dilectionis  et  fidei 
protestatione  fecistis?  Quid  profuit  vobis  simplicibus 
dare  verba,  et  illudere  votainnocentium  inani  fiducia? 
Sic  olim  rex  Aehab  fcedus  amicitiae  contraxisse  cum 
Eenadab  perhibetur,  illorumque  mutuam  dilectionem 
eventus  habuisse  infaustos  audivimus:  pugnas  Judae, 
Joannis,  Simonis  Machabaeorum  fratrum  ccelestis  dis- 
pensatio  felicibus  prosperabat  atispiciis  :  missa  vero 
Jesratione  sibi  firmantes  amicitiam  Komanorum,  Dei 
perdiderunt  auxilium,  nec  eis  semel,  sed  saepius 
venalis  eorum  familiaritas  versa  est  in  singultum. 
Solus  desperare  me  cogitis,  qui  solus  post  Deum 
spes  mea,  populique  nostri  fiducia  fueratis.  Male- 
dictus  qui  confidit  in  honiine.  Ubi  est  ergo  nunc 
praestolatio  mea  ?  tu  es,  Domine,  Deus  meus.  Ad 
te,  Domine,  qui  laborem  consideras,  sunt  oculi  an- 
cilla?  tuse.  Tu  rex  regum  et  Dominus  dominantium, 
respice  in  faciem  Christi  tui,  daimperium  puero  tuo, 
et  salvum  fac  filium  ancillae  tuae,  nec  in  eo  punias 
delicta  sui  patris,  aut  malitiam  matris  suae.  Ex 
certa  et  publica  relatione  cognovimus,  quod  imperator 
post  Legiensis  episcopi  mortem,  quem  funesto  gladio, 
Jonjra  tamen  manu  dicitur  occidisse,  Ostunensem 
episcopum,  et  quatuor  episcopos  comprovinciales 
ejus,  Salernitanum  etiam  et  Tranensem  arcliiepisco- 
pos    coarctat    miseria    carcerali,  ct    quod    auctoritas 

apostotica  nullatenus  dissimulare  debuerat,  Siciliam, 
quam  a  temporibus  Constantini  constat  esse  patri- 
monium  S.  Petri,  post  legationes,  post  supplicationes, 
post  comminationes  apostolicae  sedis,  in  perpetuum 
Romannc  Ecclesiae  praejudicium,  usurpatione  tyran- 
nica  occupavit.  In  omnibus  liis  non  est  aversus  furor 
ejus,  sed  adhuc  manus  ejus  extenta.  Gravia  quidem 
intulit,  sed  certissime  potestis  expectare  in  proximo 
graviora.  Hi  enim,  qui  debuerant  esse  columnae 
ecclesiae,  in  omnes  ventos  arundinea  levitate  mo- 
ventur.  Utinam  recolerent,  quod  propter  negli- 
gentiam  Heli  sacerdotis  ministrantis  in  Silo  gloria 
Domini  de  Israel  translata  est,  nec  jam  parabola 
temporis  praeteriti  est,  sed  praesentis  :  quia  repulit 
Dominus  tabernaculum  Silo,  tabernaculum  suum, 
ubi  habitavit  in  hominibus,  et  tradidit  in  captivitatem 
virtutem  eorum,  et  pulchritudinem  eorum  in  manus 
inimici.  Imputatur  eorum  pusillanimitati,  quod 
ecclesia  conculcatur,  periclitatur  fides,  opprimitur 
libertas,  dolus,  patientia  et  iniquitas  impunitate 
nutritur.  Ubi  est,  quod  Dominus  ecclesise  suae 
quandoque  promisit :  Suges  lac  gentium,  et  mam- 
milla  regum  lactaberis  :  Ponam  te  in  superbiam 
saeculorum,gaudium  in  generationem  etgencrationem? 
Ecclesia  olim  superborum  et  sublimium  colla  propria 
virtute  calcabat,  legesqueimperatorum  sacros  canones 
sequebantur.  Nunc  autem  ordine  turbato,  non  dicam 
canones,  sed  canonum  conditores  pravis  legibus,  et 
consuetudinibus  execrandis  arctantur.  Detestanda 
potentum  flagitia  tolerantur;  nec  est,  qui  mutire 
audeat  et  in  pauperum  peccata  dumtaxat  rigor  cano- 
nicus  exercetur.  Ideo  non  immerito  Anacharsis 
philosophus  telis  aranearum  leges  et  canones  com- 
parabat,  quse  animalia  debiliora  retinent,  fortia  autem 
transmittunt.      Astiterunt    reges  terrac    et    principes 

convenerunt  in  unum  adversus  Christum  Domini 
filium  meum.  Unus  eum  torquet  in  vinculis ;  alter 
terras  illius  crudeli  hostilitate  devastat.  Et,  ut  verbo 
vulgari  utar,  unus  tondet,  alter  expilat :  unus 
pedem  tenet,  alter  excoriat.  Haec  videt  summUs 
pontifex,  et  gladium  Petri  supprimit  in  vagina  re- 
positum.  Sic  addit  cornua  peccatori,  ipsaque  taci- 
turnitas  ejus  praesumitur  ad  consensum.  Videtur 
enim  consentire,  qui  quum  possit  et  deberet  non 
corripit,  et  dissimulatrix  patientia  societatis  occultae 
scrupulo  non  carebit.  Imminet,  sicut  praedixit  apo- 
stolus,  tempus  dissensionis,  ut  perditionis  filius  reve- 
letur,  instantque  tempora  periculosa,  ut  scindatur 
tunica  Christi  inconsutilis,  ut  rumpatur  rete  Petri,  et 
Catholicae  unitatis  soliditas  dissolvatur.  Initia  ma- 
lorum  sunt  haec:  sentimus  gravia,  graviora  timemus. 
Nec  prophetissa,  nec  filia  sum  prophetae:  plura  tamen 
de  futuris  turbationibus  dolor  dicere  suggerebat : 
sed  ipsa  verba,  quae  suggerit,  surripit.  Spiritum 
enim  singultus  intercipit,  et  animae  vires  moeror 
absorbens  vocales  meatus  anxietate  praecludit.     Vale. 


EPISTOLA  CXLVIl. — ad  robertum  episcopum 

BANGORIENSEM.   [c.  A.  D.   1197.] 

Argumentum. — Reprehendit   R.    Episcopum,   qui   beneficium 
ecclesiasticum  jam  alteri  collatum  sibi  retinere  conabatur. 

Dilecto  quondam  socio,  nunc  autem  venerabili  domino 
R.  Dei  gratia  electo  de  Bangor,  31.  Petrus  Blesen. 
Bathon.  archid.  radicare  in  eo,  qui  in  electis  suis 
mittit  radices. 

In  die  ordinationis  vestrae  debuistis  veterem  homi- 
nem  cum  suis  actibus  exuisse,  et  induisse  novum,  qui 

secundum  Deum  creatus  est.  Sic  enim  David  a  die 
unctionis  sua3  mutatus  est  in  virum  alterum,  et 
Spiritus  Domini  directus  est  in  eum.  Vos  autem 
incipientes  ab  injuriis,  turbastis  mihi  in  ipsa  ordina- 
tione  vestra  dominum  Archiepiscopum,  et  ad  iracun- 
diam  provocastis.  Ecce  sacerdos  bonus,  qui  in  die 
suae  sanctificationis  placere  Deo  et  hominibus  debuit, 
et  in  die  iracundise  fieri  reconciliatio.  Vos  autem 
primitias  vestras  discordiae  consecrastis,  et  in  tempore 
amicitiae  facti  estis  rixae  et  seditionis  occasio.  Testi- 
monio  Salomonis,  sex  sunt,  quae  odit  Dominus,  et 
septimum  detestatur  anima  ejus.  Enumeratis  vero 
sex  odibilibus,  septimum  ponit,  scilicet,  inter  amicos 
discordiam  seminare.  Si  accepistis,  imo  quia  accepistis 
non  spiritum  hujus  mundi,  sed  spiritum  qui  ex  Deo 
est,  quo  aguntur  hi,  qui  sunt  filii  Dei,  si  vos  etiam 
graviter  offendissem,  debueratis  esse  promptiores 
ignoscere,  quam  ulcisci.  Sola  inter  vos  dissensionis 
occasio  est,  quod  beneficium  alii  jam  collatum 
vobis  non  confero,  contra  formam  canonum,  contra 
meam  conscientiam,  contra  vestram  animam,  contra 
Deum.  Aperte  vos  tangit  parabola  illa,  quam  regi 
David  Nathan  propheta  proposuit  de  divite,  qui 
multas  oves  habuit,  et  pauperi  unicam  abstulit,  quam 
habebat.  Pauper  ille  Clericus,  cui  praebendulam 
illam  donavi,  jam  ad  sedem  apostolicam  appellavit. 
Creditisne  quod  aequitas  Romana  adeo  degeneret,  ut 
hominem  inopem  et  mendicum,  litteratum  et  hones- 
tum,  in  Ecclesiasticis  atque  scholasticis  eruditum 
opprimi  sustineat  a  potente?  Non  oportet  vos  sic 
abhorrere  ecclesiae  vestrae  paupertatem,  quam  in 
alienum  gravamen  tota  die  coram  hominibus  allegatis. 
Titulus  paupertatis  gloriosus  est  apud  Christum;  et 
quae  Filium  Dei  decuit,  vos  dedecere  non  debuit. 
Frinceps  apostolorum  et  praesulum  dicit :    Aurum  et 

argentum  non  est  mihi.  Magnus  etiam  Augustinus 
ideo  testamentum  nullum  fecit,  quia,  unde  faceret, 
pauper  Christi  non  habuit.  Vestri  offieii  est,  vivere 
de  Evangelio,  sicut  constituit  vobis  Dominus,  non 
incedere  pompatice  in  vestium  cultu,  in  equorum 
fastu,  in  multitudine  clientelae.  Decet  vos,  tanquam 
sacerdotalis  et  episcopalis  sanctimoniae  professorem, 
praDcidere  omnino  vestigia  conversationis  antiquse. 
Quid  vobis  de  caetero,  et  habitationi  Wolverham- 
tun  ?  Omnes,  quaeso,  pravae  opinionis  occasiones 
abscindite,  et  juxta  consilium  apostoli,  abstinete  vos 
ab  omni  specie  mali,  et  bona  non  solum  coram  Deo, 
sed  coram  hominibus  providete.  Plurimum  quidem 
vestri  honoris  interest,  ne  vel  modica  praeteritae  levi- 
tatis  nota  repullulet,  aut  assumptae  innocentiae  novi- 
tatem  sinistra  opinio  vel  minimo  flatu  contaminet. 
Ut  autem  verbo  apostoli  utar :  Sic  vos  existimet 
homo,  ut  ministrum  Christi.  Sic  vosmodeste  habere 
velitis,  ut  modestia  vestra  nota  sit  omnibus  hominibus: 
omnesque  motus  animi  sic  ad  temperantiam  redigan- 
tur,  ut  vos  talem  dies  consecrationis  futurae  inveniat, 
qualem  discipulo  suo  describit  apostolus,  dicens : 
Oportet  episcopum  esse  sine  crimine,  sicut  Dei 
dispensatorem,  non  iracundum,  non  litigiosum,  non 
turpe  lucrum  sectantem.  Parcite  ergo  pauperi  cle- 
rico,  ne  ipsum  ad  apostolicam  sedem  oporteat  labo- 
rare.  Si  enim  haec  ad  aures  Summi  Pontificis  illius 
querela  detulerit,  sedes  illa,  quicquid  de  hoc  misero 
reditu,  vel  de  aliis,  quos  hactenus  habuistis,  fuerit 
factum,  sine  omni  retractione  damnabit.  Parcite 
vobis,  amice  carissime,  parcite  et  mihi:  et  qui  in 
hac  praebendula  meus  quandoque  fuistis,  me  nunc 
vobis  in  ipsa  ad  perpetuae  dilectionis  obsequium  obli- 
gare  velitis.     Yale. 

EPISTOLA    CXLVIIL— ad   sayabicum    bathoni- 

ENSEM   EPISCOPUM.       [c.  A.  D.  1195.] 

Argumentum. — Hortatur  Episcopum,  ut  ad  suam  dicecesim 
revertatur,  nec  deserat  Ecclesiam  suam  propter  peregrina- 
tionem. 

Reverendo  patri  ac  domino  S.  Dei  gratia  Batlton, 
episcopo,  Petrus  Bles.  arcltid.  suus  salutem  in 
eo,  sine  quo  non  est  salus. 

Supeii  laboribus  et  fatigationibus  vestris  mea 
viscera  concutiuntur  assidue  devoto  compassionis 
affectu.  Quis  enim  aequo  animo  ferat,  ut  nobilis  illa 
anima  vestra  scholaribus  exercitata  militiis,  spiritua- 
libus  imbuta  doctrinis,  tot  et  tantarum  gratiarum 
dotibus  pollens  ita  degeneret,  ut  sui  obliviscatur, 
suorum  sit  immemor ;  nec  desponsatse  sibi  ecclesiae, 
nec  animarum  curam,  quas  non  sine  magno  discrimine 
custodiendas  accepit,  nec  judiciorum  Dei  terribilium 
recordetur?  Miserere,  benignissime  pater,  animse 
tuse,  pro  qua  Christus  animam  suam  posuit,  et  quam 
quasi  sub  jactu  aleae  posuisti.  Tibi,  reverende  pon- 
tifex,  me  caritas  compati  et  timere  compellit :  uti- 
nam  et  tu  timeas.  Beatus  enim  homo,  qui  semper 
est  pavidus.  Quis  etenim  de  domino  et  amico  suo 
non  timeat  in  tam  longo  incolatu,  inter  tot  viarum 
discrimina,  intor  tot  vagos,  et  varios,  et  incertos 
excursus?  Qua?  utilitas,  quae  honestas,  quce  neces- 
sitas  ad  tam  longae  peregrinationis  exilium  vos  coegit? 
Veritas  apostolis  dicit:  Si  vos  persecuti  fuerint  in 
una  civitate,  fugite  in  aliam.  Non  in  tempore  pacis, 
sed  persequutionis  fugam  suis  discipulis  Salvator  in- 
dulsit  ;  eam  tamen  credo  vestrae  mentis  constantiam, 
quod  si  vobis  persequutio  immineret,  non  leviter  ad 
fugam  hostilitatis  impetus  urgere  vos  posset.     Nunc 

autem  conditione  mercenarii  vestra  fuga  longe  peri- 
culosior  censetur  a  multis.  Ille  fugit,  qui  luporum 
terretur  incursu,  vos  non  lupos,  sed  vestras  oves 
fugitis,  qui  beneficio  praesentiae  vestrae  lupos  in  oves 
mutare  possetis.  Quod  enim  in  toto  regno  posset 
adeo  vobis  esse  difficile,  quod  ille  communis  omnium 
favor  erga  vos,  illa  ingenii  vestri  nativa  subtilitas,  et 
multipliciter  exercitata  industria  non  posset  ad  ve- 
strum  libitum  immutare  ? 

Recolite,  pater,  quia  Beati  Petri  vicarius  estis. 
Vobis  in  eo  quandoque  dictum  est,  Si  diligis  me, 
pasce  oves  meas.  Quid  est,  oves  pascere,  nisi  evan- 
gelizare  subjectis  ?  reddere  Deo  populum  accepta- 
bilem,  verbo,  opere,  et  exemplo  dirigere  vias  Domini, 
et  parare  Domino  plebem  perfectam  ?  Sciatis,  quod 
semper  exulare,  et  peregrinari  summa  est  miseria : 
atque  testimonio  Salomonis,  Ire  de  hospitio  in  hospi- 
tium  vita  pessima.  Si  hodie,  quod  Deus  avertat, 
mors,  quae  omnibus  insidiatur  repente,  vos  raperet, 
quae  lucra  animarum,  quas  accessiones  de  talentis 
spiritualibus  vobis  creditis  referretis  ad  Dominum  ? 
Non  sustineat  Dominus,  quod  de  illorum  numero 
sitis,  de  quibus  Dominus  dicit :  Dedi  eis  aurum  et 
argentum  meum  :  ipsi  autem  de  auro  et  argento  meo 
operati  sunt  BaaL  Aurum  sapientiae,  et  argentum 
eloquentiae  copiose  contulit  vobis  Deus.  Absit,  ut 
ista  de  caetero  in  vanitates,  et  in  insanias  falsas  hujus 
saeculi  convertantur.  Absit  quod  dominus  meus 
tonitruum  illius  sententiae  terribilis  audiat,  quam 
servo  inutili,  et  ideo  nequam,  qui  talentum  Domini 
involvit  sudario,  et  in  terra  abscondit,  indignatio 
ccelestis  intentat.  Servus  damnatus  est  etiam,  qui 
talentum  Domini  custodivit,  quia  non  est  ex  talento 
lucratus.  Nec  arbor  tantum  quae  malos  fructus  facit, 
sed  et  quae  fructus  bonos  non  facit  excidetur,  et  in 

igncm  mittetur.  O  quanta  est  eorum  confusio,  qui 
vos  diligunt  ex  affectu,  dum  vident,  et  dolcnt  ec- 
clesiam  vestram  tanto  tempore  desolatam,  et  vos 
quasi  avem,  quae  avolaverit  a  nido  suo,  et  reliquerit 
pullos  suos,  quasi  viatorem  in  solitudine,  hominem 
sine  causa  exulem  et  peregrinum,  sponte  vagum  et 
profugum  super  terram.  Absentiam  vestram  plan- 
gunt  laici,  clerici  gemunt,  religiosi  lamentantur,  et  ad 
vestrum  reditum  pendent  desideria  omnium,  totisque 
medullis  animae  suspirant  ad  suarum  pastorem  et 
episcopum  animarum. 

Cum  multis  magnis  et  sapientibus  viris  de  negotio 
vestro  Glastoniensi  loquutus  sum  ;  omnium  sententia 
est  rem  vestram  circa  impossibile  versari,  regnum  et 
sacerdotium  in  hoc  pariter  convenire,  ut  mitra  una 
nullo  modo  corona  regis  aut  Cantuariensis  ecclesiae 
mutiletur.  Si  ergo  videtis,  quod  vestri  conatus 
votivos  effectus  non  habeant,  non  sit  vobis  confusio 
redire  ad  propria.  Scitis,  quia  est  confusio  ad- 
ducens  peccatum,  et  est  confusio  adducens  gloriam. 
Non  confundatur,  nec  erubescat  dominus  meus, 
si  non  potest  pro  libitu  obtinere,  quod  caetero- 
rum  pontificum  nullus  posset.  Quod  si  hoc  ad- 
scribitis  confusioni  et  erubescentiae,  sciatis,  quod  pro 
confusione  hac  et  rubore  dabitur  vobis  in  terra  vestra 
cum  honore  et  gloria  duplicia  possidere.  Revertimini 
quaeso,  ne  vituperetur  ulterius  ministerium  vestrum  : 
et  ad  reditiim  vos  invitent  brevitas  hujus  vitae,  pere- 
grinationis  pericula,  Dei  timor,  memoria  mortis, 
amici  lugentes,  et  animae  desolatae,  quia,  qui  multum 
peregrinantur,  raro  sanctificantur.     Vale. 

EPISTOLA  CXLIX.— ad  j.  et  p.  amicos. 

[c.  A.  D.   1200?] 

Argumentum. — Conqueritur  se  jam  senem  et  emeritum,  male- 
volorum  falsa  criminatione  dejici  honore  archidiaconatus, 
duorumque  aulicorum  ea  in  re  auxilium  implorat. 

Petrus  Bles.  Bat/t.  archid.  J.et  P.  salutem  et  moveri 
super  contritione  Joseph. 

Ab  amaritudine  anima?  meae,  et  ab  inconsolabili 
dolore  cordis  mei  totus  absorbeor,  et  utinam  omnes 
cataractae  capitis  mei  fluant  in  fletum.  Utinam 
maxima  pars  cerebri,  atque  maxillarum  totius  miseri 
corporis  mei  liquescat  in  lacrymas,  ut  possim  flere  et 
plangere,  quod  videre  non  possum. 

A  rege  Henrico  vocatus  in  Angliam,  et  ab  eo, 
atque  filiis  ejus  ditatus  largitionibus  effusis,  nec  non 
ab  archiepiscopis,  et  episcopis,  et  universis  magnatibus 
terrae  omni  veneratione  usque  ad  malitiam  hujus 
temporis  exaltatus,  nunc  occasione  quarumdam  litte- 
rarum,  quse  et  per  taciturnitatem  veritatis,  et  per  ex- 
pressionem  falsitatis  obtentae  sunt  a  domino  papa, 
crudelissime  circumvento  toto  populo  et  clero  tantae 
civitatis,  quorum  cura  et  custodia  mihi  commissa 
est  :  senex  et  emeritus  a  juvene,  simplex  et  valetu- 
dinarius  ab  ambitioso,  mansuetus  et  innocens  a 
versuto :  et  ut  temperatius  loquar,  turpi  crimine 
diffamatus  ab  omni  honore  archidiaconatus  mei 
violenter  expellor.  Porro  lator  praesentium  tra- 
goediam  istam  vobis  apertius  explanabit  :  singul- 
tuosus  enim  dolor  os  meum  syncopis  et  Xsmo^v^ia. 
impediens,  me  loqui  aut  scribere  non  permittit. 
Datus  sum  per  astutiam  malignantis  in  opprobrium 
et    contemptum,    nisi    miseria    mea   vestram    excitet 

miseficardiam,  ct  passiones  meae  vestrae  compassionis 
atfectum  provocaverint.  Miseremini  mei  saltem  vos 
aniici  mei,  quos  etsi  meritorum  meorum  exigentia 
mihi  amicos  non  fccit,  tamen  miserum  hunc  amare 
compellat  pia  compassio,  quae  venire  frequenter  in 
contractum  amicitia?  consuevit.  Nulli,  nisi  vobis 
duobus,  in  curia  scribo  :  unicam  enim  post  Deum  in 
vobis  spei  meae  anchoram  fixi :  nec  sum  immemor 
verbi  quod  veritas  in  Evangelio  dicit :  Super  qua- 
cumque  re  duo  ex  vobis  consenserint  super  terram, 
fiet  ilJis.     Ethnicus  etiam  dicit  : 

Non  caiet  effectu  quod  voluere  duo. 
Valete. 


EPISTOLA  CL.— ad  cleiucos  aul/e  regle. 

Abgumentum. — Mitigat  quae  in  epist.  14.  asperius  in  aulicam 
vitam  dixerat,  fateturque  conveniens  esse  ut  clerici  aliqui,  atque 
etiam  episcopi  in  aulis  regum  versentur,  modo  gregem  suum 
non  deserant,  et  aulse  vitia  non  imitentur. 

Carissimis  dominis  et  amicis  clericis  de  curia  domini 
regis,  M.  Petrus  Blesens.  Dathon.  arcliidiac.  $a~ 
lutem  in  auctore  saluiis. 

In  angustia  corporis  et  mortis  periculo  constitutus 
scripsi  vobis  epistolam,  in  qua  visus  sum  vitae  curialis 
militiam,  ne  dicam  malitiam  vehementius  dehortari. 
Eo  enim  tempore  gravi  eegritudine  tactus,  et  ideo 
gravi  pcenitentia  ductus,  non  solum  curiam,  sed 
mundum,  et  omnia  quae  mundi  sunt,  immunda  et 
damnabilia  reputabam.  Sicut  per  experientiam  di- 
dicistis,  infirmitas  expressa  est  imago  naufragii  :  nam 
dum  navis  illiditur  saxis,  aut  ventorum  fluctuumque 
rabie  proceliosa  concutitur,  universa  mundi  pretiosa 
vilescunt,  et  in  pcenitudinem  transit,  quicquid  fuerat 

occasio  voluptatis.  Si  ergo  de  corde  contrito  et 
humiliato  ad  vos  exhortatoria  manavit  epistola, 
quempiam  vestrum  propter  hoc  scandalizari  non 
decuit. 

Diligo  enim  vos  in  Christi  visceribus,  et  quicquid 
ad  sedificationem  vestram  in  ea  scriptum  est,  non  de 
odio  curialium,  sed  de  sincera  caritate  processit. 
Sane  periculosum  est  in  curia  mori,  nec  leviter 
ascendet  ad  eminentiam  perfectorum,  qui  se  cas- 
trensibus  alligavit  vinculis,  et  curialem  incidit  la- 
byrinthum.  Sed  nec  vitam  curialium  damno  :  qui 
licet  orationi  et  contemplationi  non  vacent,  rei  tamen 
publicae  utilitatibus  occupantur,  et  frequenter  opera 
salutis  exercent.  Nec  possunt  omnes  viam  vitae 
arctioris  arripere :  angusta  enim  et  ardua  est  via 
Domini  ;  sed  magnum  est,  si  hi,  qui  in  montis 
eminentiam  non  ascenderunt,  comitentur  Loth,  et 
salventur  in  Segor  modica  civitate.  Scio,  quia  hi, 
qui  in  regiae  familiaritatis  sacrarium  admittuntur, 
multa  facere  possint,  et  dicere,  quibus  pauperum 
necessitas  sublevetur,  faveatur  religio,  fiat  aequitas, 
ecclesia  dilatetur.  In  his  et  consimilibus  misericordiae 
operibus  possunt  sibi  curiales  aedificare  ad  vitam,  si 
tamen  non  detrahant,  si  non  invideant,  si  manus  suas 
excutiant  a  muneribus,  si  malum  pro  malo  retribuere 
non  affectent.  Vitium  enim  curialium  commune  est 
hoc,  quod  pro  levissimo  alterius  excessu  graviter  ex- 
candescunt,  atque  simpliciter  delinquentis  errorem 
impatientissime  ferunt,  nec  ad  libram  metiuntur  in- 
jurias,  quarum  expetunt  ultionem. 

Fateor  quidem,  quod  sanctum  est  domino  regi 
assistere  :  sanctus  enim  et  Christus  Domini  est :  nec 
in  vacuum  accepit  unctionis  regiae  sacramentum, 
cujus  efficacia,  si  nescitur,  aut  in  dubium  venit, 
fidem   ejus   plenissimam   faciet  defectus   inguinariae 

pestis,  et  curatio  scrophularum.     Christo  meo  Cyro, 
cujus    apprehcndi    dexteram,  subjiciam    civitates    et 
regna,  clicit  Dominus    pcr    prophetam.     Ibi  Cyrum 
regem,  Christum    suum    Dominus  vocat.     Unde   et 
adolescenti,  qui  ad  preccs  Saiilis  eundem  occiderat, 
noluit  David  parcere,  eo  quod  in  Christum  Domini 
manus  temerarias  injecisset.     Mihi  non  videtur  ab- 
surdum,  si  domino  regi,  juxta  apostolum,  tanquam 
praecellenti,  honorem  et   obsequium  exhibetis.     Re- 
gibus  enim  non  solum  bonis  et  modestis,  sed  etiam 
dyscolis   in    omni    humilitate    et    reverentia    sentio 
serviendum.     Nam    et    Hebraei    praecipiuntur   orare 
pro    Babyloniis,  quia    in    pace    principum  quies   est 
populorum.     Sed  et   ipse  Christus  solvi  a  fldelibus 
Caesari  tributa  decrevit.     Non  solum  ergo  toleranda, 
sed  desideranda  est  plerumque  cum  principibus  con- 
versatio  clericorum.     Legimus  quidem  sacerdotes  et 
prophetas  frequentiam  et  familiaritatem  cum  regibus 
habuisse.       Tunc   enim    salubriter    disponitur    vita 
regum,    quum    religiosorum    hortamenta    sectantur, 
et  ducuntur  consilio  sapientum.     Verumtamen,  licet 
episcopos  et  alios,  qui  curam  in  se  gregis  Dominici 
susceperunt,  regum  consiliis  frequenter  expediat  in- 
teresse,  sua  tamen  interest,  ne  ministerium  vigilantiae 
pastoralis  evacuent,  sed  sint  in  conspectu  regum  suae 
conditionis  memores,  et  Petri  naviculam,  cui  praesunt 
inter    tempestuosos    fluctus   curiae    non    relinquant. 
Nam  et  vectes,  quibus  arca  Domini  deferebatur,  licet 
moveri,  et    trahi   in  varias  partes  possent ;    extrahi 
tamen,    aut    avelli    omnino    non    poterant.      In    quo 
manifestissime  figuratur,  quod  ecclesiae  praelati,  etsi 
ad    varias    reipublicae    necessitates    distrahuntur    ad 
tempus,  a  sponsae  amplexibus,  et  a  populi  sibi  crediti 
solicitudine    minime    separentur.       Ab    antiquo   de- 

siderabile  fuit  m  oculis  principum  gratiam  invenire; 
nam  et  ethico  teste, 

Principibus  placuisse  viris  non  ultima  laus  est. 
Nonsolumergolaudabile,sedgloriosum  reputo  domino 
regiassistere,procurare  rempublicam,  suiesseimmemo- 
rem,  et  omnium  totum  esse.  Per  me  tamen  nullus  im- 
plicabitur,  per  me  nullus  explicabitur  a  vinculo  curiali. 
Sequatur  et  teneat  unusquisque  propriae  voluntatisar- 
bitrium.  Nam  et  Josue  in  optione  populi  Israel  ponit, 
servire  diis  Mesopotamiae  aut  diis  Amorrhseorum,  aut 
DominoDeo,nullivolensimponerecitra  liberam  volun- 
tatem  alienae  servitutis  angariam.  Ego  siquidem  in  hac 
et  alia,  quam  praemisi  vobis  epistola,  varia,  et  fortasse 
contraria  scripsisse  redarguar,  sicut  et  Didymus  in 
quodam  librorum  suorum,  quos  innumerabiles  fe- 
cerat,  quandam  legitur  reprobasse  histoviam,  quam 
in  alio  quodam  librorum  vehementissime  commen- 
dabat.  Sane,  quum  Salomon  verba  ista  penitus  con- 
tinuet:  Responde  stulto  juxta  stultitiam  suam  ;  et : 
Non  respondeas  stulto  juxta  stultitiam  suam,  si  in 
proverbiis  et  epistolis  verba  benignius  exponantur, 
nec  in  vestro  ecclesiaste,  nec  in  vestro  Blesensi  dicta 
sibi  aliqua  repugnabunt. 

EPISTOLA    CLI. — AD    INNOCENTIDM    III.    PAPAM. 
[c.  A.  D.   1199.] 

Argumentum. — Obsecrat  et  adjurat  summuin  pontificem,  ut 
archidiaconatum  Londiniensem  sibi  jam  seni  oblatum  amplio- 
ribus  curet  ornari  reditibus. 

Domino  papce  Innocenlio  P.  Blesensls  Londoniensis 
orchidiac.  salutem,  et  se  totum  ad  pedes  ejus. 

Si  ex  abundantia  cordis  aliquid  ore  incircumciso 
imprudentius  scribo,  vos,  qui  spirituales  estis,  susti- 

nete    hujusmodi    in    spiritu    lenitatis.      Dedit    enim 
vobis   Doniinus    linguam    eruditam,    ut   sciatis    eum 
sustentare,   qui    lapsurus   est    verbo,    sed    et    lingua 
vestra    clavis    cceli   facta    est,   et   potestas,   in    cujus 
plenitudinem  vocati  estis,  non  ab  homine,  sed  a  Deo 
est.     Audite   ergo   patienter,   si   plangam    paululum 
dolorem  meum,  qui  elevatus  sum   super  ventum,  ut 
turpius  cadam,  et  fiam  caeteris  in  theatrum  et  deri- 
sum.     Quando   mihi  offerebatur   Londinensis  archi- 
diaconatus,  ipsum  renuebam  ;  illudque  verbum  Isaiae 
frequenter   coram   Episcopo   inculcabam;    Non   sum 
medicus ;   et  etiam,  In  domo  mea  non  est  panis  aut 
vestimentum :    ideo  nolite  me  constituere  principem 
multitudinis    hujus.       Patriarcha    Jacob,    qui    cum 
Domino  frequenter  habebat  familiare  verbi  commer- 
cium,  omnes  dies  vitae  suae  parvos  et  pessimos  repu- 
tabat.     Ego   vero    usque   ad    hunc  archidiaconatum 
onines  dies  meos  meliore  lapillo,  felicique  transactos 
auspicio  computabam  :  nunc  autem   sagittae  Domini 
in  me  sunt,  quarum  indignatio  ebibit  spiritum  meum. 
In  vespera  vitae  meae  sum,  si  tamen,  quod  vivo,  vita 
est.     Oppressus  enim  morbis,   variisque  incommodi- 
tatibus  senectutis  obsessus  prsecipuum  habeo  in  votis, 
Vale  saeculo  dicere:  jamque  per  Dei  gratiam  delibor, 
et  mortis  responsum  in  membris  meis  recepi,  ejusque 
metatores  se  nituntur  ingerere  corpusculo  tabescenti. 
O  quam  quietius,  et  tutius  mihi  esset,  semper  latuisse 
sub  modio,  quam  in  archidiaconatum   Londinensem 
inconsultius  ascendisse.     Vere  super  ventum  ascendi. 
Nam  archidiaconatus  ille  draco  est,  non  habens  unde 
possit    vivere,   nisi    vento.     Ille   siquidem  honor  est 
in  solis  et  nudis,  et  puris  intellectibus.     Nam  quum 
sint  in  illa  civitate  quadraginta  millia  hominum,  atque 
centum  et  vi<>inti  Eccle:siae ;    ncc  a  laicis  decimas,  vel 
primitias,  vel   oblationcs,  quamvis  sacerdotio  fungar, 

accipio,  nee  ab  aliqua  Ecclesiarum  synodalia,  vel 
cathedraticum,  sive  procurationes,  vel  auxilia,  seu 
hospitia,  nec  aliquas  consuetudines  debitas  archidia- 
conis  possum  elicere  a  subjectis.  Ego  tamen  supra 
vires  meas  correctioni  et  eruditioni  tam  cleri,  quam 
populi  anxia  et  indefessa  solicitudine  me  impendo. 
Numquid  magnum  esset,  si  spiritualia  seminantes 
temporalia  meteremus  ?  Ubi  est,  Sumite  psalmum, 
et  date  tympanum  ?  Ubi  est,  Dignus  est  mercenarius 
mercede  sua  ?  Novit  Deus,  et  novit  tota  regio,  quod. 
archidiaconus  Londoniensis,  nisi  haberet  aliunde 
subsidium  vitse,  non  posset  se  per  mensem  de  uni- 
versis  illius  honoris  obventionibus  exhibere.  Quia 
igitur  vocavit  vos  Deus  in  plenitudinem  potestatis, 
et  inter  angelos  suos,  ut  auferatis  scandala  de  regno 
ejus,  quod  est  ecclesia,  obsecro  et  adjuro  gloriam 
sanctitatis  vestrae  quatenus  hoc  malum,  hoc  scanda- 
lum  abscindatis,  et  quod  a  diebus  antiquis  inordinate 
factum  est,  reducere  vobis  placeat,  antequam  moriar, 
ad  gloriam  honestatis.  Si  enim  ex  hoc  patior,  magis 
tamen  successoribus  meis  compatior.  Nescient  enim 
fodere,  erubescent  egere,  et  ex  necessitate  cogentur 
turpiter  et  publice  mendicare. 

Praecipite,  quaeso,  Eliensi  et  Wintonensi  Episcopis, 
ut  ad  locum  accedant,  et  secundum  statum  aliorum 
archidiaconatuum  istum  ordinent :  et  quod  statue- 
rint,  apud  regem  faciant  inviolabiliter  observari. 
Sanctissime  et  potentissime  Innocens,  quum  sis  no- 
centium  malleus,  et  innocentium  consolator,  aut  ab 
hoc  archidiaconatu  apostolica  benignitate  me  liberes, 
aut  secundum  gratiam  tibi  datam  a  Deo  sic  ipsum 
sola  jussione  tua  per  aliquos  bonos  viros  ordines  ac 
disponas,  quatenus  apud  posteros  gratiae  et  glorise 
tuae  memoria  super  omnem  memoriam  perseveret. 

EPISTOLA    CLII.—AD  EUNDEM. 

AKGUMENTUM. — Supplicit  summo  Pontifici,  ut  ecclesia  de  Wol- 
verhampton,  cujus  ipse  erat  Decanus,  propter  incorrigibiles 
mores  cleri  commutetur  in  ccenobium  Cistertiensis  ordinis. 

Reverendo  patri,  et  Domino  I.  Dei  gratia  Summo 
Pontifici  P.  Blesen.  London.  archid.  salutetn,  et 
devota  humilitatis  obsequium. 

Eram  Decanus  Ecclesiae  de  Wolverhampton  in 
dioecesi  Cestrensi,  quae  tamen  nulli  erat  obnoxia,  vel 
subjecta  Pontifici,  nisi  Archiepiscopo  Cantuariensi  et 
regi.  De  antiquissima  enim  consuetudine,  quae  apud 
multos  pro  jure  habetur,  Reges  Angliae  semper  illum 
donavere  Decanatum.  Ad  Decanum  vero  spectabat 
donatio  et  institutio  praebendarum.  Porro,  quia 
clerus  ille  omnino  indisciplinatus  erat,  sicut  Wal- 
lenses,  et  Scoti,  tanta  in  eis  obrepserat  vitae  dissolutio, 
ut  vitium  evaderet  in  Dei  contemptum,  in  animarum 
perniciem,  atque  in  infamiam  cleri,  et  in  totius  populi 
sibilum  et  derisum.  Et,  ut  verba  Scripturae  trans- 
sumam,  cantabantur  eorum  turpitudines  in  triviis 
Geth,  et  in  compitis  Ascalonis.  Frequenter  eis  ad 
memoriam  reducebam  illud  Osee  :  Si  fornicaris  tu 
Israel,  non  delinquat  saltem  Juda.  Ipsi  vero  publice 
et  aperte  fornicantes  praedicabant  sicut  Sodoma  pec- 
catum  suum,  et  in  palpebris  popularis  infamiae  duce- 
bant  uxores,  alter  alterius  filiam,  sive  neptem:  tanta- 
que  erat  cognationis  connexio  inter  eos,  ut  colligatio- 
nes  impietatis  eorum  nemo  dissolvere  praevaleret. 
Erant  enim  quasi  squamae  Behemoth,  quarum  una 
uni  conjungitur,  et  spiraculum  vitae  non  incedit  per 
eas.  Terra  proinde  clamabat  adversus  eos,  et  cceli 
revelabant  iniquitates  eorum.  Exactissima  diligentia 
laborabam  vitiorum  in  eis  propagines  venenosas  exci- 

dere,  sed  facilius  converterem  lupos  in  oves,  et  feras 
in  homines.  Non  enim  mutabit  aethiops  pellem  suam, 
aut  pardus  varietates  suas.  Quoties  aliquos  eorum 
in  ecclesia  poteram  congregare,  ut  mihi  liceret  cum 
eisdem  sermonis  habere  commercium,  ipsi  more  aspi- 
dis  obturabant  aures  suas,  nolebant  enim  intelligere 
ut  bene  agerent ;  imo  quasi  montes  Gelboe,  super 
quos  nec  ros,  nec  pluvia  cadit,  salutaribus  monitis 
adversantes  de  suis  criminibus  aut  discriminibus  non 
curabant.  Miseri  quippe  projecerant  intima  sua, 
atque  in  reprobum  sensum  dati  currebant  effrenes, 
quasi  equi  emissarii  in  omnium  prgecipitia  vitiorum. 

Instabam  correctioni  eorum  totis  medullis  animae, 
toto  caritatis  affectu  :  erat  enim  dolor  continuus 
cordi  meo,  sed  odevunt  corripientem  in  porta,  et 
salutem  loquentem  abominati  sunt.  Incumbebam 
orationi,  et  ponebam  in  pulvere  os  meum,  si  forte 
esset  spes,  loquebar  in  amaritudine  anima?  mese 
gemens :  et  ne  adeps  deesset  compassionis  sacrificio, 
amaritudinem  contriti  cordis  lachrymis  condiebam. 
Terribiles  comminatorias  scribebant  eis  rex  et  ar- 
chiepiscopus:  ego  autem  constantissime  promittebam, 
quod  pontifex  Romanus  tolleret  locum  et  gentem,  et 
ejicerentur  de  habitationibus  suis;  sed  de  commina- 
tione  crescebat  eorum  contumacia,  et  de  commonitione 
contemptus.  Fauci  erant,  sed  eorum  iniquitas  in 
multitudinem  p!ebescebat,  multiplicabantur  genimina 
viperarum.  Ova  aspidum  erumpebant  in  regulos,  et 
de  radicibus  venenosis  spuria  vitulamina  pullulabant. 
De  semine  Canaan  progrediebatur  generatio  prava  et 
exasperans,  filii  Belial,  filii  scelerati.  Qui  volentes 
haereditate  possidere  sanctuarium  Dei,  quoties  aliquo 
Canonico  decedente  substituebatur  aliquis  vir  hones- 
tus,  defuncti  nepos  aut  filius,  patrimonium  suum  esse 
dicebat,  quod  erat  patrimonium   crucifixi.     Fugiens 

ergo  io  sylvam,  factusque  socius  furura,  et  spolian- 
tium  homines  ferro  et  flammis,  in  substituti  canonici 
perniciem  grassabatur.  Videns  itaque,  quod  jam 
miseri  appropinquabant  ad  portas  mortis,  meumque 
considerans  imperfectum  cupiebam  anathema  esse  a 
fratribus  tantae  malitiae  cui  finem  imponere  non  po- 
terat  etiam  flnis  vitae.  Erat  dolor  continuus  cordi 
meo,  quod  temerarius  ego  curam  eorum  susceperam, 
quorum  iniquitates  irrumpere  non  valebam.  Intelli- 
gebam  judicem  districtum  rationem  villicationis  meae, 
et  eorum  perditionem  de  manu  mea  terribiliter  ex- 
acturum,  majusque  esse  omni  thesauro,  quod  certo 
discrimini  exponebam.  Odivi  Ecclesiam  malignan- 
tium,  mihique  facta  est  cohabitatio  eorum,  sicut 
spelunca  leaenae;  sic  dimisi  eos  secundum  desideria 
cordis  eorum,  ut  eant  post  concupiscentias  suas. 
Non  est  enim  Deus  in  conspectu  eorum  :  nec  est  inter 
eos,  qui  terribilla  Dei  judicia  timere  velit,  aut  credere, 
donec  fodiatur  peccatori  fovea,  quousque  Deus  cog- 
noscatur  judicia  faciens  :  et  qui  Jaetatur  et  exultat  in 
rebus  pessimis,  subito  ad  inferna  descendat.  Proinde 
accessi  ad  Dominum  Cantuariensem,  rogans  humiliter 
et  obnixe,  quatenus  auxilio  ejus,  et  assensu  Domini 
regis  spurcitiae  illius  abominatione  sublata,  Cister- 
tiensis  ordinis  ibidem  religio  plantaretur.  Ad  hoc 
plurimum  favoris  addebat,  quod  locus  ille  abundat 
sylvis,  atque  pascuis,  et  irriguis  aquis,  atque  rediti- 
bus,  qui  per  industviam  cauti  viri  magnum  cito  cape- 
rent  incrementum.  Sub  expectatione  ergo  istius 
mutationis,  quae  vere  est  dexterae  excelsi,  Decanatum 
in  manu  ejus  solemniter  resignavi.  Ipse  autem,  tan- 
quam  praecipuus  religionis  amator  invigilat  et  insudat 
operi,  et  jam  quosdam  de  Cistertiensi  ordine  intro- 
duxit,  qui  locum  Eeclesiae,  et  officinarum  limitent,  et 
disponaot. 

Propterea  vos,  sanctissime  pater,  quem  constituit 
Deus  inter  messores  angelos,  ut  per  vos  de  regno 
ipsius  scandala  colligantur,  nostrum,  quaeso,  confir- 
mate  propositum,  et  monasterio,  quod  archiepiscopus 
in  exultatione  universae  terrae  de  assensu  regis  aedifi- 
care  intendit,  favorem  et  gratiam  benignitatis  apo- 
stolicae  misericorditer  indulgere  velitis.  Porcorum 
stabulum,  Satanseque  prostibulum  convertite  in  tem- 
plum  Dei,  et  in  officinam  Spiritus  sancti.  Auferan- 
tur  impudicitiae,  atque  latrocinia  perditorum,  et  sedi- 
ficetur  his,  qui  quaerunt  faciem  Dei  Jacob,  paradisus 
voluptatis,  ubi  fruantur  contemplationis  deliciis, 
Itachelis  amplexibus ;  ubi  sit  praesepium  Christi, 
fossa  cubiti  unius,  quam  vidit  Ezechiel  in  altari. 
Extirpate  malitiam  et  seminate  innocentiam,  sanctis- 
sime  Innocenti.  Suscitate  de  lapidibus  filios  Abrahae. 
Arripite,  quaeso,  zelum  Phinees,  ut  cancerosa  haec 
pestis,  quas  decorem  domus  Domini  enormiter  de- 
colorat,  praecidatur  in  istis  :  similesque  Apostolici 
rigoris  terreantur  exemplo.  Cedet  equidem  ad  glo- 
riam,  si  per  vos  Christi  gloria  dilatetur,  et  de  merito 
hujus  boni  obtinebitis  aeternaliter  dies  bonos. 

EPISIOLA   CLIIl. AD  HENRICUM  II.  REGEM  ANGL* 

[c.  A.D.  1173.] 

Argumentum. — Rothomagen.  et  Lexov.  episcopi  legationis  suee 
ad  Franciee  regem  summam  libere  exponunt,  causas  belli  ab  eo 
in  exitium  regni  regisque  Anglise  indicti  produnt :  monentque 
ut  suis  aliorumque  precibus  Deum  sibi  propitium  reddat. 

Henrico  Dci  gratia  illustri  regi  Anglorum^  fyc.  R. 
Roihomag.  archiepiscopus,  et  Arnulfas  Lexoviensis 
episcopus,  salutem  in  eo,  per  quem  reges  regnant. 

Tanto  tempestivius  ac  diligentius  injunctam  nobis 
legationem    duximus    proscquendam,    quanto    peri- 

culosior  in  tanto  discrimine  dilatio  videbatur.  Ac- 
cincti  itaque  ad  laborem  suscepti  itineris,  regem 
Francorum  adivimus,  blandissimaque  salutatione 
praemissa  ipsius  praevenientes  ofFensam,  nulla  cautela 
potuimus  vestrae  salutationis  extorquere  responsum. 
Singulos  nostrae  legationis  articulos  explicavimus 
seriatim,  commoda  pacis,  et  incommoda  dissensionis 
frequentius  inculcantes.  Ipse  vero  verbum  nostrum 
in  omnibus,  sola  salutatione  excepta,  patienter  ad- 
misit.  Expedito  itaque  diligenter  nostrae  legationis 
excursu,  spatio  modici  temporis  interjecto  contume- 
liose  ccepit  nobis  fraudes  et  versutias  exprobrare, 
quibus  se  conquerebatur  saepissime  circumventum. 
Dicebat,  quod  fldem  inter  vos  mutuo  compromissam 
frequenter  occasione  levissima  violastis,  vosque  in 
omnibus  adeo  exhibuistis  instabilem,  quod  non  ad- 
hibebit  de  caetero  vobis  fidem.  Non  sit  vobis,  rex 
illustrissime,  onerosum,  si,  quod  audivimus,  loquimur. 
Haec  est  enim  nuntiorum  conditio,  ut  de  injuncto  sibi 
mandato  nil  subticeant,  nil  rescindant,  vel  diminuant 
de  responso. 

Addebatetiam,  se  flrmissimum  habuisse  propositum 
expugnandi  vos,  antequam  Carnotum  filius  vester 
adventasset  :  istasque  occasiones  dissensionis  et  odii 
proponebat,  quod  filiam  suam  ad  virum  suum  redire 
non  sinitis,  quod  ei  dotem  ejus  non  redditis,  quod 
subditos  suae  ditioni  populos  a  montibus  Alverniae 
usque  ad  Rhodanum,  in  ipsius  odium  concitastis, 
quod  in  coronae  suae  dispendium  Comitem  S.  ^Egidii 
in  ligium  hominem  recepistis.  Tandem  etiam  jura- 
mento  firmavit,  se  nunquam  de  caetero  vobiscum 
fcedus,  aut  concordiam  habiturum,  nisi  de  vestrae 
uxoris,  et  filiorum  vestrorum  assensu.  Nunc  igitur 
in  custodiendis  munitionibus  vestris,  et  potissime  in 
corporis  vestri  tutela    saniorc  consilio   est  utendum. 

Communi  enim  voto  in  exitium  vestrum  tota  Francia 
conspiravit.       Nec    satis    est    ei    exterminare    terrse 
faciem    igne    et   gladio :     sed  in   vestram    personam, 
quod    absit,  scelus    execrabile    machinatur.     Consu- 
limus  sane,  si  qua  abstulisti,  si  laesisti  aliquem,  ablata 
restituere,  et  odia  reformare  in  gratiam.     Hoc  enim 
inimicos  vestros  potissime  invitat  ad  pugnam,  quod 
intestinos  hostes  sentiunt  vos  habere :    et  qui  vobis- 
cum  duices  capiunt  cibos  data  opportunitate  magni- 
ficabunt  super  vos  supplantationem.     Maledictus  qui 
confidit    in    homine,    et    ponit    carnem    fortitudinem 
brachii   sui.     Quid  est  amabilius  filiis  ?  quid  uxore 
familiarius  ?    recessit  tamen  uxor  a  latere  vestro,  et 
filii   insurgunt    in    patrem.       Ideo    non    frustratorie 
loquebatur  homo  ille  hominum  prudentissimus,  qui 
tt«*A.Vw^         dicebat :    Amico   ne  credas.     Ab  ea  quse  dormit  in 
?<.  /\Y-$a         sinu  tuo  custodi  claustra  oris  tui.      Filius  enim  con- 
tumeliam  facit  patri  :    et   inimici   hominis  dornestici 
ejus.     Sane  suffragia  illius  imploranda  censemus,  in 
cujus  manu  sunt  corcla  regum.      In  ejus  nomine  par- 
vitati  David   Golise   subjacuit   magnitudo.     In  ejus 
nomine  Samaria  adeo  fame  confecta  obsidente  Ben- 
adab,  quod  triginta  argenteis  caput  asini  vendebatur, 
sub  ictu  oculi  liberata  est,  exuberantique  victualium 
affluentia  redundavit.     In  eo  siquidem  sperans   non 
infirmabitur.     Si  exsurgat  adversus  vos  praelium,  in 
hoc  sperate.     Si  exsurgant  advcrsus  vos  castra,  non 
timebit    cor    vestrum  :     ipse    enim    docebit    manus 
vestras    ad    praelium.       Accipite    vobis   in    auxilium 
preces    Ecclesiae  :     quam,    si    in    aliquo    offendistis, 
debita    satisfactione    impensa    ei    de   caetero    omnem 
reverentiam  exhibete.     Sponsa  enim  Christi  est :    et 
injurias  sponsae  Christus  reputat  suas  :  nec  est,  quod 
magis    hostcs    vestros    incitet    ad    conflictum,    quam 
quod   arbitrantur   vos   Ecclcsia?   Dci   minus  cxtitisse 


EPISTOLjE.  03 


devotum.     Bene  valeat   carissimus  dominus  noster, 

ct  de  his,  qui  se  contra  cum  in  superbia  et  abusione 
erigunt,  reportet  in  virtute  altissimi  gloriam  et 
triumphum. 


KPISTOLA  CLIV. — ad  reginam  anglorum. 
[a.  d.  1173.] 

Argumentum. — Monetur  regina  Anglorum  Aleonora,  ut  una 
cum  filiis  in  patrem  Henricum  conspirantibus  viro  recon- 
cilietur. 

Regince  Anglorum  Rothomagensis  arcliiepiscopus,  et 
suffraganei  sui,  salutem,  et  quce  ad  pacem  sunt, 
qucerere. 

In  publicam  notitiam  venit,  nec  alicui  Christiano 
licitum  est  ignovare,  quam  firma  et  indissolubilis  sit 
copula  conjugalis.  Matrimonia  semel  inita  separari 
non  posse  sanxit  veritas,  quae  mentiri  non  potest. 
Quos  Deus,  inquit,  conjunxit,  homo  non  separet. 
Sicut  autem  divini  mandati  se  transgressorem  con- 
stituit,  qui  separat  conjugatos,  ita  culpabilis  con- 
jugata  est,  quae  se  a  viro  suo  separat,  fidemque 
socialis  vinculi  non  observat.  Quum  una  caro  con- 
juges  efriciantur,  necesse  est,  ut  unionem  corporum 
comitetur  spirituum  unitas  ct  paritas  in  consensu. 
Natufae  conditionem,  apostoli  mandatum,  et  Evan- 
gelii  legem  mulier  illa  evacuat,  quae  viro  non  est 
subdita.  Caput  enim  mulieris  vir  est,de  viro  sumpta 
est,  viro  est  unita,  viri  subdita  potestati.  Omnes 
itaque  communi  et  lamentabili  querimonia  deplora- 
mus,  quod,  quum  sis  mulier  prudentissima,  divertis  a 
viro,  recedit  latus  a  latere,  membrum  capiti  non 
deseruit,    imo,    quod    enormius    est,    viscera   domini 

regis,  et  tua  pateris  insurgere  contra  patreni  :  ut 
merito  cum  propheta  dicat :  Filios  enutrivi  et  ex- 
altavi :  ipsi  autem  spreverunt  me.  Utinam,  sicut 
alius  propbeta  commemorat,  prsevenisset  hora  novis- 
sima  dies  nostros,  et  operuisset  terra  faciem  nostram, 
ne  videremus  haec  mala.  Scimus,  quia  nisi  revertaris 
ad  virum  tuum,  eris  generalis  ruinfe  occasio  :  et  quod 
singulariter  nunc  delinquis,  in  commune  dispendium 
convertetur.  Revertere  itaque,  regina  illustris,  ad 
virum  tuum  et  dominum  nostrum  :  ut  in  tua  re- 
conciliatione  reformetur  laborantibus  quies,  et  in  tuo 
reditu  laetitia  redeat  universis.  Si  te  ad  hoc  non 
promovent  preces  nostrse,  te  saltem  afflictio  popu- 
lorum,  imminens  pressura  ecclesise,  et  desolatio  regni 
sollicitet.  Aut  enim  mentitur  veritas,  aut  omne 
regnum  in  se  divisum  desolabitur.  Sane  haec  de- 
solatio  in  dominum  regem  converti  non  potest,  sed  in 
fllios  ejus,  et  successores  ipsorum  :  contra  manum 
fcemineam,  et  consilium  puerile  provocatis  offensam 
domini  regis,  cui  etiam  fortissimi  reges  colla  sub- 
jiciunt.  Ea  propter,  antequam  res  in  deteriorem 
exitum  vergat,  redeas  cum  filiis  ad  maritum,  cui 
parere  et  cohabitare  teneris  :  te  converte,  nec  tibi  aut 
tuis  filiis  sit  suspectus.  Certissimi  enim  sumus, 
quod  omnimodam  exhibebit  vobis  dilectionem,  et 
securitatis  plenissimam  firmitatem.  Mone,  quaeso, 
filios  tuos,  ut  patri  suo  subditi  et  devoti  existant,  pro 
quibus  tot  passus  est  angustias,  tot  discrimina,  tot 
labores.  Unde  ne  inconsulta  facilitas  dilapidet  ac 
disperdat,  quod  tantis  est  sudoribus  acquisitum,  haec 
tibi  piissima  regina,  et  zelo  Dei  dicimus,  et  sincerae 
caritatis  affectu  :  parochiana  enim  nostra  es,  sicut  et 
vir  tuus.  Non  possumus  deesse  justitiae.  Vel 
redibis  ad  virum  tuum,  vel  jure  canonico  constrin- 
gemur   et    tenebimur  in  te  censuram  ecclesiasticam 

exercere.     Quod   quidem    inviti  dicimus,    et    quod, 

nisi   resipueris,    cum    dolore    et  lacrymis   faciemus. 
Valete. 


EPISTOLA    CLV. — ad  priorem  et  conventum  de 

CARITATE.     [1174?] 

Argumentum. — Rothrodus  archiepisc.  Rothomag-.  tempore  belli 
invitatus  a  monachis  ad  quietem,  purgat  se,  quod  a  grege  sine 
scandalo  abesse  non  possit ;  rogatque  ut  si  pax  componi  inter 
regem  patrem  et  filium  ac  regem  Francorum  non  possit,precibus 
suis  rem  Domino  commendent. 

R.  Dei  gratia  Rotlwmagensis  archiepiscopns  caris- 
simis  amicis  suis  E.  priori  de  caritate,  et  universo 
conventui  salutem  in  eo,  qui  salus  est  omnium. 

Quum  super  impensis  olim  obsequiis  vobis  teneamur 
multipliciter  obligati,  cumulatius  tamen  redundat  ad 
meritum,  quod  de  tribulatione  nostra  vocatis  nos  in 
quietem,  quod  ad  omne  obsequium  liberaliter  vos 
offertis.  Et  quidem,  si  nulla  dissensio  Normanniam 
turbasset,  si  plena  pace  frueremur,  ad  vos  anima 
nostra  totis  nisibus  anhelaret  :  nedum  hac  tem- 
pestate,  quum  apud  vos  conversari  beatitudinem 
reputemus,  et  imaginem  alterius  paradisi.  Nihil  est, 
quod  nostras  angustias  hodie  gravius  exacerbet,  quam 
et  recordatio,  et  amissio  quietis  illius,  quam  vobiscum 
duximus  inter  vos  tanquam  extra  saeculum,  tanquam 
inter  angelos  conversantes.  Nunc  itaque  ac  nos- 
trorum  votorum  plenitudinem  accederet,  facere  quse 
rogatis,  si  sine  pra^grandi  et  enormi  scandalo  posset 
fieri.  Sed  in  hac  strage  publica  desolatas  oves 
relinquere,  potius  esset  mercenarii,  quam  pastoris  : 
non  dicimus  quod  hostibus  velimus  occurrere,  qui 
hostes  non  videmus,  qui  dominos  nostros  aspicimus 
utrobique,  qui    domini  regis  Francorum,  et  domini 

regis  Anglorum,  et  junioris  regis  filii  sui  emi- 
nentiae  tenemur  obnoxii  et  devoti.  Si  pacis  re- 
formatores  esse  non  possumus,  Deum  saltem  roga- 
bimus,  quae  ad  pacem  sunt.  Vices  agemus  episcopi, 
vivis  condolebimus,  et  commoriemur  mortuis,  et 
mutuo  compassionis  participio  pressuram  publicam, 
et  commune  discrimen  proprium  faciemus.  Utinam 
nostro  sanguine  posset  haec  strages  redimi,  et  com- 
pensari  morte  nostra  cum  generali  dispendio  :  soli 
enim  pateremur,  quod  passuri  sunt  universi.  Orate 
igitur,  dilectissimi  fratres,  Dominum  nostrum,  ut  re- 
spiciat  in  faciem  testamenti  sui,  et  tumultum  pras- 
sentis  discordiae  tranquillet  ad  pacem.  Si  enim  spes 
pacis  nobis  arrideret,  hoc  unum  habemus  in  votis 
vobiscum  illud  tantillum  vitae  expendere,  quod  nostrae 
residuum  est  senectuti.     Valete. 

EPISTOLA  CLVI. — ad  g.  eliensem  episcopum. 

ARGUMENTUM. — Implorat  auxilium  episcopi,  ut  liberet  se  tere 

alieno. 

Carissimo  domino  suo  G.  Dei  gratia  Eliensi  episcopo 
suus  P.  Bles.  Batli.  archid.  saluiem.  et  misericordicd 
visceribus  abundare. 

Necessitate  urgentissima  tractus  vado  Cantu- 
ariam  crucifigendus  a  perfidis  Judaeis,  qui  in  gravi 
patibulo  debitorum  me  torquent,  et  affligunt  usuris. 
Eandem  crucem  expecto  Londoniis,  nisi  misericorditer 
rne  liberaveritis  :  apud  quem  misericordia  et  copiosa 
redemptio  expectatur.  Auferatis  igitur,  pater  et 
amice  carissime,  crucem  istam,  et  sex  libras,  quas 
debeo  Samsoni  Judaeo,  in  vos  suscipiatis,  quatenus  in 
hac  liberatione  mea  obligationem  in  obsequium,  et 
debitum  in  gratiam  convertatis.     Valete. 

EPISTOLA  CLVIL— ad  g.  vicakium  suum. 

Argumentum. — Monet  Vicarium  suum,  ut  pro  grege  sibi  coni- 
misso  setlulam  curam  gerat,  et  vitse  exeinplo  prseeat  eos,  quos 
docet. 

M.  Petrus  BJes.  Bath.  archid.  G.  vicario  suo  salutem 
in  eo,  qui  salus  est  animarum. 

Lickt  circa  debituin  ecclesiasticae  administrationis 
sis  instructus  ad  plenum  :  quia  tamen  vices  meas 
exequeris  in  hac  parte,  plurimum  interest  mea  tanto 
consideratius  te  solicitudinem  animarum  gerere, 
quanto  certius  est  hujus  officii  negligentiam  in  com- 
mune  salutis  nostrae  dispendium  redundare.  Salus 
quidem  animarum,  quarum  custodiam  suscepisti,  de 
tuis  manibus  in  districto  et  summo  examine  requi- 
retur  :  nec  materiam  excusationis  habebo  legitimam, 
qui,  etsi  curam  animarum  non  habuerim,  ei  tamen 
idoneum  debui  providisse  pastorem.  Ea  propter 
moneo  te,  frater,  et  exhortor  in  Christo,  vineam 
Domini  Sabaoth,  cujus  tutela  providentiae  tuae  com- 
missa  est,  vigilanter  et  circumspecte  custodias.  Sunt 
enim  vulpes,  quae  demoliuntur  latenter  hanc  vineam, 
occulti  videlicet  inimici  versutiae,  qui  non  solum 
subjectorum  pernicie  delectantur,  sed  electorum 
observant  calcaneum,  et  praelatos  sibi  delicatius  ac- 
ceptant  in  cibum,  sicut  Scriptura  testatur,  quia  cibus 
Behemoth  cibus  electus.  O  perditos  homines,  qui 
non  attendentes,  quantum  eis  ex  animarum  cura  dis- 
crimen  immineat,  sic  se  ad  susceptionem  honoris  cum 
aviditate  praecipitant.  Et  quum  apostolus  dicat, 
nemo  sibi  sumit  honorem,  sed  qui  vocatur  a  Deo 
tanquam  Aaron  :  ipsi  non  electi,  non  vocati,  peri- 
culosae  administrationi  se  ingerunt  et  important. 
Jnfelicissimus  sacerdos  ad  animae  suae  providentiam 

omnino  non  sufficit,  et  multarum  animarum   curam 
attentare  praesumit ;    procul  dubio  mercenarius  est, 
bursae    lucrum    quaerit,    non    animae.       Quum    enim 
sentiat    se    peccatis   oneratum,  mole  hujus    corporis 
aggravatum,   terrenis    curis    implieatuin,    carnalibus 
desideriis    occupatum,    contra   persequutiones   infir- 
mum,  timoribus  trepidum,  anxium  suspicionibus,  ob- 
noxium   infinitis    necessitatibus,    aerumnosum,    pro- 
clivum  ad  vitia,  invalidum  ad  virtutes,  qua  praesump- 
tione    aggreditur  onus  ferre,  quod  per   horam   non 
sufficit  sustinere  ?    Sed  excaecat  miserum  execranda 
ambitio,  qui,  dum    obventiones   altaris  percipit,  de 
viduarum  lacrymis,  et  patrimonio  crucifixi  pascitur, 
non  attendit,  quod  haec  in  die  tremenda  a  Domino 
exactissime  requirentur.     Propter  hoc  irritavit    im- 
pius  Deum  :  dixit  enim  in  corde  suo,  non  requiret. 
Certe  requiret  Dominus  usque  ad  novissimum  qua- 
drantem.     Ipse  tamen  longanimis  et  in  multosmiseri- 
cors   ad    tempus   cum    patientia   sustinet    nequitiam 
sacerdotum  :    sed   quum  dixerint,  pax   et   securitas, 
tunc  repentinus  superveniet  interitus,  sicut  dolor  in 
utero  habentis,  et    non    refugient.     Haec   ideo  tibi, 
dilectissime  frater,  intimanda  decrevi,  ut  statum  vitae 
tuae  consilio  maturiore  disponas,   et  si  circa  curam 
Dominici   gregis    te    negligenter    hactenus   habuisti, 
redimatur  jactura  temporis,  et  quod  perperam  factum 
est,  in  melius  reformetur.     Si  vis  alios  regere  et  do- 
cere,  prius  teipsum   regas  et  doceas.     Ccepit  Jesus 
facere   et  docere,   prius  fac,   et  postea  doce.     Male 
doces,  si  male  agens  bene  loqueris  :  fortior  est  enim 
vox  operis,  quam  vox  oris.     In  ordinatione  sacerdotis 
labia  et  manus  Domino  consecrantur.     Labia  enim 
sacerdotis  custodiunt  justitiam.     Manus  vero  mun- 
dissimas  esse  oportet,  quae  mundissimam  carnem  et 
sanguinem    Christi    tractant.     Sint  ergo    verba    tua 

subjectis  atl  fructum  :  sint  opcra  ad  excmplum,  tcstc 
Gregorio,  Si  pcrvcrsc  agis,  tot  mortibus  tc  dignum 
constituis,  quot  ad  subditos  tuos  pcrditionis  cxcmpla 
transmittis.  Sai*e  vitam  singulorum,  qui  dc  tuo 
grege  ccnscntur,  diligenter  cxplora:  si  quid  invcncris 
corrigendum,  primum  illud  corripias  in  spiritu  leni- 
tatis  :  si  te  non  audierit,  dic  Ecclesiae :  et  si  plaga 
incurabilis  adhuc  adhortationum  fomenta  rion  sen- 
serit,  ferrum  abscissionis  appone.  Argue,  insta,  ob- 
sccra  opportune  importune.  Si  quod  tuum  cst 
feceris,  et  increpatio  tua  id  non  fecerit,  ad  quod  missa 
est,  sed  vacua  revertatur  tanquam  jaculum  fericns  et 
resiliens,  non  est  quod  tibi  de  caetero  imputetur  ad 
culpam.  Ille  enim  te  excusat,  qui  dicit :  Nolunt 
audire  te,  quia  nolunt  audire  me.  Et :  Qui  vos 
spernit,  me  spernit.  Si  exhortatio  tua  fructum  fece- 
rit,  animam  tuam  lucraberis  cum  anima  aliena.  His 
et  similibus  te  ad  frugem  vita?  melioris  invitare  pot- 
eram :  sed,  ut  multa  concludantur  in  paucis,  consilium 
meum  est,  ut  te  a  solicitudine  animarum  omnino  exo- 
neres,  aut  te  talem  studeas  efficere,  qui  ante  terribile 
tribunal  summi  judicis  de  tua  et  aliorum  animabus 
sufficias  respondere. 

EPISTOLA  CLVIII. — ad  joannem  carnotensem 
episcopum.      [a.  d.  1176.] 

ARGUMENTUM — Graviter  queritur  in  curia  Romana  quosdam 
muneribus  corruptos  hominem  illiteratum  et  laicum  contra 
canones  preeficere  conatos  abbatise,  sed  frustra. 

Carissimo  Patri,  et  Domino  sno  I.  Dei  gratia  Car- 
notensi  episcopo,  suus  P.  Blesen.  Bath.  archid, 
salutem,  et  promissa  misericordicB  reminisci. 

Quia  scio  vos  occupatum  circa  solicitudinem  Ec- 
clesiarum,  paucis  utor  verbis,  ne  vestrae  sanctitatis 

aures  impediam  utilitati  publicae  deputatas.    Expletis 
feliciter   et   super  omne  desiderium   meum   negotiis, 
quae  mihi  Dominus  meus  specialiter  injunxerat,  ac- 
cepta   benedictione    et  licentia    recedendi  a  domino 
papa,  salutatis    cardinalibus    laetus  ad    reditum    ac- 
cingebar,  quum   superveniente   electo  S.  Augustini, 
dominus    papa    Magistrum    G.  et   me    ab    inccepto 
itinere  revocavit ;  benigne  siquidem  receptus  est  ab 
eis,  qui,  sicut  scitis,  gratius  acceptant  hominum  mu- 
nera,    quam    merita   personarum.     Sperabant    enim, 
quod   promotio  ejus  esset  rixae  materia,   et   raajoris 
emolumenti  occasio ;  atque  fluvium  absorbentes,  ha- 
bebant  fiduciam,  quod  in  os  eorum  Jordanis  influeret. 
Stabat  ex  adverso  constanter  et  prudenter  Magister 
G. ;  stabam  et  ego,  sicut  ministrabat  in  dulcedine  sua 
pauperi  Deus.     Verumtamen,  et  leges,  et  canones,  et 
quicquid  de  sacro  eloquio  ad  nostrae  partis  assertio- 
nem  poteramus  inducere,  funestum  quidam  majores 
inter  caeteros  et  sacrilegum  reputabant,  nosque  hostes 
Romanae  Ecclesiae  publice  judicabant,  nisi  cessaremus 
ab  hujusmodi  verbis,  quibus  Ecclesiam  S.  Augustini, 
quam   suam   specialiter    asserunt,   Ecclesise    Cantua- 
riensi   subjicere   conabamur.     Damna  siquidem   ani- 
marum  non  attendentes  in   monachis,   omnia   illicita 
eis  licere  permittunt,  ut  jugo  disciplinae  prorsus  ab- 
jecto,  vagi  et  petulantes  ad  omnes  carnis  currant  ille- 
cebras,  omnesque  excessus,  quos  per  annum  faciunt, 
annua  redimant  pensione.     Quum  itaque  nobis  pub- 
Hce  fuisset  inhibitum,  ne  in  causa  ista  canones,  aut 
leges  deduceremus  in  medium,  sed  privilegia  dum- 
taxat,  si  qua  haberemus  ad  manum,  quorum  nullum 
eo  tempore  nos  habere  sciebant,  viderentque  nos  in 
hac  parte  omni  solatio  humano  destitutos,  et  quod  in 
votis  haberent  hominem  illiteratum  et  laicum,  sed  in 
emendis  honoribus  circumspectum,  praeficere  abbatiae, 

quam  simoniaca  venalitate  acquisierat,  non  occulta, 
sed    publica   et    forensi,    prosilui    ad    accusationem, 
atque  adversus  electum  paginam  inscriptionis  arripui. 
Quum  enim  manifesta  et  notoria  proponerem  contra 
eum,  illi  quos  amicos  sibi  fecerat  de  mammona  ini- 
quitatis,  opinionis  ejus  et  infamiae  vulneribus  vinum 
et    oleum    infuderunt.     Exhaustis    itaque    Flandriae 
mercatoribus  in  anrento,  a  Romanis  tandem  infinitam 
multitudinem   auri  mutuavit.     Sic  pennae  columbae 
deargentatae,  et  posteriora  dorsi  ejus  in  fulgore  auri 
fecerunt,  ut  non  audirent  illi  duo,  vel  etiam  unum  de 
libertatibus  et  dignitutibus  sanctae   matris  Ecclesiae 
Cantuariensis,   pro   quibus    Beatus    Martyr  certavit 
usque  ad   mortem,  et   quas  moriens  confirmavit   in 
cerebri  sui  effusione,  et  sanguine  proprio  rubricavit. 
Injunxerant    electo,   ut   se    tonderi    et   radi    faceret, 
benedictionem    a   domino    papa    sequenti    Dominica 
recepturus.     Inter  angustias  igitur  et   cruces,  inter 
mortes  innumeras  constitutus,  videns  quod  non  con- 
verteretur   in   judicium   justitia   nostra,    ad    nativae 
rationis  argumenta  me  contuli,  fecique  sine  promis- 
sione  aliqua,  sine  donorum  aliquorum  impendio,  quod 
benedictio  elongata  est  ab  eo.     Causa  igitur  Cantua- 
riensis  Ecclesiae  Deo  et  nostro  Martyri  commendata, 
Julio  ingrediente,  cum   febre  gravissima  curia  sum 
egressus.     Bene  valeatis. 

EPISTOLA  CLIX. — ad  h.  baiocensem  episcopum. 

Argumentum — Episcopum  Baiocensera   sic  officii  sui  commo- 
nefacit  ut  tamen  veniam  deprecetur  quod  id  facere  ausus  sit. 

Dllecto  et  super  ornnia  diligendo  H.  Dei  gralia 
Baiocensi  episcopo,  Petrus  Blesensis  salutem,  et 
siquid  pretiosius  est  salute. 

Literas  vobis  saepissime  destinassem,  sed   vereor 

ne  importunitati  detractor  adscribat,  si  minus  tem- 

pestive    vestram     interpello    solicitudinem    publicis 

ecclesiae  utilitatibus  occupatam.     Verum  posthabito 

detractionis  universae  discrimine  loquar  ad  dominum 

meum,  quum  sim  pulvis  et  cinis.     Licet  eftim  supra 

hominem   sit,   tamen  se  non  diffitetur  hominem,  et 

qui,  dum  in  hac  dissimilitudinis  terra,  et  inter  Chaldae- 

orum  officinas,  in  munditia  castitatis  puritati  conver- 

sationis  angelicae  se  conformat,  gloriae  saecularis  aura 

non  quatitur,  favorem  populi  calcans,  quem  alii  cum 

labore    venantur.       Offerat    itaque    dominus    meus 

caput  et  caudam  hostiae,  et  quod  fideliter  ccepit  et 

feliciter,  exitu  feliciore  consummet,  et  cujus  nomen 

sicut  unguentum  effusum  est,  sit  Christi  bonus  odor 

in  vitam,  ut  quod  mutabile  est,  convertatur  in  soli- 

dum,  et  quod  mundanum  in  cceleste,  et  quod  tem- 

porale  est,  in  aeternum.     Posui  os  meum  in  ccelum, 

et  sapientiam  insipientissimus  doceo ;   qui  immundis 

conscientiae  vermibus  plenus  sum,  eum  moneo,  cujus 

conversatio  in  coelis  est,  qui   ut  myrrhae  fasciculus 

jam  inter  sponsse  ubera  commoratur.     Ipse  est  enim, 

qui  in   mundo  existens  mundum  ignorat,  et  carnis 

propriae  persecutor  in  odore  unguentorum  decurrens 

cantat :  Laeva  ejus  sub  capite  meo,  et  dextera   ejus 

amplexabitur  me.     Imposuissem   utique  ori  meo  si- 

Jentium,  nisi  quia  scriptum  invenio:  Mone  sapientem, 

et    te    diliget  :    argue    imprudentem,    et    te    habebit 

exosum.     Nabal   ex   commonitione   legitur  deterior, 

Pharao  pertinacior.     Manasses  ex   correptione  resi- 

puit.     Balaam  ex  asini  loquela  maledicendi  revocavit 

propositum.     Moyses  ad  monitionem  Jethro  publicae 

administrationis  officia  consultius  dispensavit.  Audiat 

itaque  dominus  meus  asinum  rugientem,  et  recensen- 

tem  verbum  illud  apostoli :   Quotquot  perfecti  sumus, 

sumus    tamen    imperfecti.     Et   alibi :    Quum   omnia 

bene  fecerimus,  dicamus,  quia  servi  inutiJes  sumus. 
Job  siquidem  attestante  :  Qui  Deo  serviunt,  non 
sunt  stabiles,  et  in  angelis  suis  reperit  pravitatem. 
Elias  se  solum  justum  existimans  clamabat  ad  Do- 
minum  :  Domine  altaria  tua  subverterunt,  prophetas 
tuos  occiderunt,  et  ego  solus  remansi  inter  eos,  et 
quaerunt  animam  meam.  Quem  Dominus  increpans, 
Adhuc,  inquit,  restant  septem  millia,  qui  non  curva- 
verunt  genua  sua  ante  Baal.  Petrus  ibi  lapsus  est, 
ubi  confidentius  promiserat  se  staturum.  Qui  ergo 
stat,  videat  ne  cadat.  Diffusius  vobis  scriberem,  sed 
vereor,  ne  videatur  converti  epistola  in  sermonem. 
Indue,  quaeso,  carissime,  tunicam  talarem  Joseph, 
et  sicut  huc  usque  fecisti,  persevera  ut  consummes, 
pugna  legitime,  ut  triumphes.  Principium  et  finis 
omnium  Deus  tuo  finem  coaptet  initio,  teque  sibi 
sanctum,  et  nobis  conservet  incolumem.     Vale. 


EPISTOLA  CLX. — ad  odonem  parisiensem 

EPISCOPDM.      [C  A.D.  1197.] 

ARGUMENTUM.— P.  Blesensis,  quoniam  viginti  sex  annis  in 
Anglia  vixerat,  petit  ab  Odone  episcopo  revocari  in  Galliam, 
ut  si  non  vivere,  saltem  sepeliri  possit  in  sua  patria. 

Suo  Domino  O.  suus  devotissimus  P.  Bles.  salutemy 
et  si  quid  desiderabilius  est  salute. 

Glohi^  vestrae  conglorior,  quia  sicut  ex  multiplici 
commeantium  relatione  agnovi,  famae  vestrae  titulus, 
laus  et  honor  incessanter  accrescit.  Sicut  un^uentum 
effusum  est  nomen  vestrum  :  effundite  tamen  et  dila- 
tate  amplius  ejus  gloriam,  ut  sicut  Abram  in  Abra- 
ham,  Odo  transeat  in  odorem,quatenus  Christi  bonus 
odor  sitis  in  omni  loco ;  descendat  de  capite  Aaron  in 
oram  vestimenti  ejus  generosae  liberalitatis  unguen- 

tum,  ut  nos,  qui  ad  vestrae  tactum  flmbriae  aspiramus, 
trahamur  post  vos,  et  curramus  in  odore  unguento- 
rum  vestrorum.  Oleum  siquidem  gratiae  crescit  ex 
impendio,  nec  exuberantiam  ignorabit,  donec  vasis 
deficientibus  desinat  erogari.  Viginti  sex  annis  in 
Anglia  peregrinans  linguam,  quam  non  noveram, 
audivi.  Heu  mihi,  quia  incolatus  meus  prolongatus 
est  tanto  tempore,  et  non  est  qui  compatiatur  exuli ; 
non  est  qui  commoveatur  super  contritione  Joseph. 
Numquid  semper  ero  vagus  et  profugus  super  terram  ? 
Nemo  finem  imponet  peregrinationi  mese,  ut  saltem 
semel  ante  supremi  spiritus  exhalationem  in  aere 
nativo  mihi  liceat  respirare  ?  Plerique  peregrinationi 
diutinae  assueti  patriae  praeacceptant  exilium,  factique 
vitula  Ephraim  docta  diligere  trituram,  taedium  exilii 
palearum  solatio  recompensant.     Ego  aliter  sentio. 

Me  natale  solum  quadam  dulcediue  tangit: 
Semper  et  immemorem  non  sinit  esse  sui. 

Praesules  Galliarum,  apud  quos  factus  sum  tanquam 
mortuus  a  corde,  tanquam  vas  perditum,  mihi  nimis 
obduruerunt  ad  gratiam:  sed  surgat  aquilo,  et  veniat 
auster  perflans  cor  vestrum.  Veniat  verbum  Dei,  et 
liquefaciat  illud,  et  flante  spiritu  misericordise  fluant 
in  me  vestrarum  aromata  gratiarum.  Nescio  sane, 
unde  veniat,  aut  quo  vadat  benignus  quidam  spiritus 
suggerens  assidue  mihi,  quod  Deus  gratiae  vestrae 
specialiter  meae  revocationis  ministerium  reservavit. 
Obdurentur  igitur  contra  me,  qui  carnaliter  sapiunt, 
et  ille  mihi  ad  misericordiam  liquefiat,  qui  spiritu 
Dei  agitur.  Nam  et  in  deserto  carnes  olim  obdurari 
ad  solem  et  manna  liquescere  Scriptura  testatur. 
Propterea  expectabo  in  silentio  salutare  meum,  et 
audiam  quid  in  me  loquatur  Dominus  meus.  Ssepe 
enim  me  jacentem  erigit,  et  fiduciam   mihi  exhilarat 

languescentem,  quod  magni  episcopi  contribules  ves- 
tri,  quorum  memoria  in  benedictione  est,  me  quodam 
gratiae  specialis  pri  vilegio coluerunt,  et exempti de  terra 
in  vobis  plantaria  veteris  amicitiae  reliquerunt.  Quum 
Bituricensis  Ecclesia3  praecentor  essetis,  ad  solatium 
alienigenarum  manum  munificentiae  vestrae  usque  ad 
novissimos  fines  Anglise  porrexistis :  nec  abbreviata 
est  manus  vestra,  sed  tanto  facta  est  ex  consecratione 
protensior,  quanto  praecentore  major  est  praesul. 

Quis  nescit  longas  prgesulis  esse  manus? 
Tn  promptu  est,  quantum  vobis  ex  mea  revocatione 
honoris  et  utilitatis  accedat.  Credo  enim,  quod, 
sicut  apostolus  dicit,  data  sit  vobis  manifestatio  spiri- 
tus  ad  utilitatem.  Sane,  ut  prophetico  verbo  utar : 
Panem  nostrum  comedemus,  et  vestimentis  nostris 
operiemur,  tantummodo  invocetur  nomen  tuum  super 
nos,  aufer  opprobrium  nostrum.  Auferat  innata 
vobis  liberalitas  ignominiam  peregrinationis  et  exilii 
mei,  ut  me  prorsus  vendicetis  in  vestrum,  totumque 
vestro  militet  honori  et  obsequio,  si  quid  sum,  si 
quid  valeo,  si  quid  scio,  si  quid  habeo,  si  quid  pos- 
sum.  Quicquid  mihi  feceritis,  quoddam  breve  pre- 
carium  erit,  vestrumque  beneficium  cum  multa  gra- 
tiarum  actione  Dei  et  hominum  tempestive  redibit. 
Cui  non  licet  in  patria  vivere,  saltem  liceat  sepeliri. 
Et,  ut  in  versu  Lucani  claudatur  epistola, 

Liceat  tumulo  scripsisse,  Catonis 

Martia:  sic  liceat  mihi  scribere,  Petrus  Odonis. 

EPISTOLA  CLXl. 

Argumentum. — Graviter  conqueritur  eum,  quem  summum  suum 
amicum  arbitrabatur,  factum  infestum  hostem,  et  obtrectatorem. 
Videtur  scripta  ad  episcopum. 

Inhonksttjm  estillosseverisaltercari  dissentionibus, 
ad  quorum  aemulationem  suae  vitae  statum  caeteri  de- 

buerant  conformare.  Me  equidem  in  tuae  familiaritatis 
sacrario  repositum  opinabar,  te  solum  judicabam  me 
alterum.  Tu  versutiae  toxicum  fovens,  vulpinae  ma- 
chinam  fraudis  sophisticse  dilectionis  involucro  pal- 
liabas.  Verum  picta?  liberalitatis  elusus  eloquio, 
rerum  experientia  tandem  edoctus,  ambiguam  amoris 
effigiem  deprehendi,  dum  venenoso  murmure  me  cor- 
rodis,  dum  absenti  derogas,  dum  innoxium  non  cessas 
impetere  maledictis.  Vel  igitur  eloquiorum  turpi- 
tudini  silentium  indicas,  vel  aceto  respersus  satyrico, 
Flebis  et  insignis  tota  cantaberis  urbe. 

Ab  integritate  dilectionis  amor  degenerat,  quem  clau- 
dicare  cogit  adulatio,  quem  occasio  facilis  inquietat  : 
me  siquidem  mentis  adeo  sibi  counivit  identitas,  ut 
eadem  communicaremus  anima,  ut  illum  me  alterum 
judicarem.  Verum  susurro  livoris  aculeo  instigatus 
discordiae  toxicum  seminavit,  et  junctos  dispergens 
hostem  mihi  peperit  in  amicum.  Quoniam  igitur 
excellentiam  praelatorum  illustrat,  contumelias  miti- 
gare,  resarcire  discordias,  vestris  advolutus  genibus 
majestatem  vestram  efflagito,  quatenus  me  et  Magis- 
trum  G.  inter  quos  nubeculam  odii  seminavit  adulatio, 
velitis  ad  concordiam  revocare. 


EPISTOLA  CLXIL— ad  e.  amicum  suum. 

Argumentum. — Ait  se  ideo  in  extera  regione  versari,  quod 
parum  acceptus  sit  popularibus  suis  in  patria :  et  gratias  agit 
E.  amico,  quid  pene  solus  se  amicum  et  tanquam  fratrem 
demonstrarit. 

Idem  E.  amico  suo  intimo  salutem,  et  utinam  cor- 
poraliter  semetipsum. 

Mihi  ad  votum  frequenter  occurrit  terram  nativi- 
tatis  meae  revisere,  quum  tamen  illuc  nulla  alia  me 

trahat  affectio,  quam  desiderium  vos  videndi.     Non 
sum  acccptus  in  patria  mea :    et,  sicut  propheta  suc- 
cinit,  Non  cognoverunt  me  fratres  mei :    utque  alius 
propheta  conqueritur  :    Domus  nativitatis  mese  facta 
est  mihi  spelunca  aspidum,  et  habitatio  scorpionum. 
Grcmium  misericordiae  mihi,  et  aliis  concaptivis  meis 
regio    nativa   praeclusit,    quos    expuens   alibi    facere 
patriam  nos  coegit.     Inter  amicos  et  fratres  te  solum 
experientia  mihi  fratrem  exhibuit  et  amicum,  cujus 
beneficio    respondere    non    sufficerem,  si   totus  auro 
effulgerem    et    argento.      Mendaces    enim    sunt    filii 
hominum  in  stateris,  quia  obsequia  libenter  accipiunt, 
nec  accepta  retributionibus  prosequuntur.     Dominus 
retribuat  pro  me :  et  quod  meae  exiguitatis  impotentia 
non  praesumit,  exuberans  munificentia  illius  exsolvat, 
qui  de  thesauris  suae  gratiae  multiformiter  erogat  uni- 
versis.     Devotionis,  quam  erga  vos  habeo,  testis  est 
mihi  juxta  apostolum,  in  ccelo,  testis  in  terra.     Ipsa 
dumtaxat   Deo  et  conscientiae  meae  patet,  quam  re- 
plicare  ideo  supervacuum  censeo,  quia  verba  et  adu- 
lationem    saperent,  et    probabilitatem  excederent  in 
immensum.     Salutate  omnes  amicos  nostros.     Certi- 
tudinem  adventus  mei  vobis  designare  non  possum, 
quoniam  inopini  labores  viarum  et  fluctuationes  im- 
plicant  curiales.     Latori  praesentium  facite  praestari 
comitivam  usque  Londonias. 

EPISTOLA   CLXIII. — ad   heginaldum   bathoni- 

ENSEM  ELECTUM.       [a.D.   1177?] 

Argumentum. — Congratulatur  Reginaldo,  a  quo  rnagnis  bene- 
ficiis  affectus  fuerat,  quod  in  Bathoniensem  episcopum  electus 
sit. 

( 'drissimo  doiuino  suo  R.  Dci  gratia  Bathoniensi 
electo  P,  Blesensis  salutem  vn  eo,  qui  salus  est 
electorum. 

Magnificat  anima  mca  Dominum,  quia  magnihcc 

et  mirifice  misericordiam  suam  exallavit  in  eo,  qui 
mecum  misericorditer  egerat:  et  quum  ego  ad  suscepti 
beneficii  retributionem  non  sufficerem,  Christus,  pau- 
perum  fidejussor,  pro  me  exuberantissime  respondit 
ad  meritum,  eum  in  cathedram  erigens  praesularem, 
qui  me  de  lacu  paupertatis  erexit.  Ad  meorum 
plenitndinem  gaudiorum  nemo  quicquam  posset  ap- 
ponere,  quum  illum  in  portu  securissimo  videam 
navigare,  pro  quo  solo  ludibria  fortunae  ancipitis,  et 
casuales  verebar  eventus,  pro  quo  solo  inter  spem  et 
metum  anxius  fluctuabam.  O  quam  glorificanda 
sunt  opera  Domini,  et  miserationes  ejus  super  omnia 
opera  ejus.  Quum  in  omnibus  necessitatibus  meis 
ejus  misericordias  sim  expertus,  desiderio  meo  longe 
nunc  benignius  aspiravit,  quia  quod  incessanter  sus- 
piraveram  ab  antiquo,  felici  tamen  consummavit 
effectu.  Deum  et  conscientiam  meam  testes  induco: 
non  ideo  electioni  vestrae  congratulor,  ut  in  ea  jam 
spem  promotionis  meae  concipiam,  sed  quia  votis 
meis  video  satisfactum.  Secure  jam  possum,  et  mori, 
et  vivere  :  quia  hoc  solum  cum  desiderio  expectabam, 
ut  esset,  qui  vestrae  liberalitati,  qui  vestrae  magni- 
ficentiae,  qui  vestris  laboribus  responderet.  Adhuc 
tantillum  mihi  vitae  Dominus  indulgeat,  ut  in  emi- 
nentia  pastorali  vos  videam,  quem  Deus  elegit  in 
sacerdotem  sibi. 

EPISTOLA  CLXIV. — ad  magistkum  phtlippum. 

Argumentum — Increpatur  quidam  qui   Cantuariensem  archi- 
episcopum  de  nimia  mansuetudine  arguebat. 

Dilecto  socio  et  amico  Magistro  Philippo  Magister 
Petrus  Blesensis  perseverentiam  salutis,  et  linguce 
modestiam. 

Dure  arguis  dominum  meum  Cantuariensem  archi- 
episcopum,  cujus  consilia  et  judicia  depravando,  de- 

sipientia?  ac  levitati  adscribis  quicquid  loquitur,  quic- 
quid  statuit  aut  disponit.  Omnium  apud  te  reus  factus 
est,  quia  in  eo  solo  deliquisse  videtur.  Minus  acute  vi- 
detur  alienos  actus  decernere  qui  in  uno  judicat  uni- 
versos.  lltinam  taceres  aut  si  assumis  judicantis  of- 
ficium,  te  et  non  alium  judicares.  Job  ad  amicos  suos 
loquens,  Utinam,  inquit,  taceretis  et  videremini  sapi- 
entes  :  utinam  et  tu,  amice,  apponas  ori  tuo  custodiam, 
ut  silentio  saltem  pallies  aut  dissimules  inconsultos,  ne 
dicam  cerebrosos  animi  tui  motus.  Si  dominus  meus 
Radulphum  ab  ea  qua  fungebatur  administratione 
suspendit,  si  justitiam  convertit  in  judicium,  sententia 
haec  juxta  exigentiam  culparum  Radulphi  de  pru- 
dentium  virorum  consilio  ac  deliberatione  processit. 
Nam  super  fceneratitio  censu,  lapsu  etiam  carnis  et 
varia  vitae  turpitudine  in  jure  convictus  multos  ex- 
emplo  pravae  operationis  et  liberae  impunitatis  licentia 
traxisset  in  culpam,  nisi  segetem  succrescentium 
vitiorum  et  fructificantem  in  eo  malitiam  animad- 
versio  canonica  succidisset.  Porro  ille  conversus  ad 
cor  studuit  incunctanter  extraordinarios  carnis  motus 
cingulo  sobrietatis  accingere,  longique  jacturam  tem- 
poris  pcenitentiae  austerioris  compendio  et  honesta 
conversatione  redimere.  Sollicitavit  in  domino  meo 
pietatis  affectus  dejectissima  ejus  pcenitentia,  quae 
dominum  ipsum  movisse  ad  misericordiam  publice 
credebatur.  Quumque  dominus  rex  ei  supplicatorias 
destinasset  ut  praefatum  R.  in  antiquae  administrationis 
officium  et  suae  serenitatem  gratiae  renovaret,  habita 
cum  prudentioribus  deliberatione  imitatus  est  eum 
qui  iratus  misericordiae  recordatur,  et  qui  in  schola 
Evangelii  Petrum  atque  in  Petro  nos  docet  non  semel, 
non  septies  tantum  sed  septuagies  seplies  indulgere. 
Dominum  meum  arguis  levitatis  quod  poenitenti 
compassus    est,    quod    cum    proximo    suo  et   amico 

veteri  et  probato  misericordiam  fecit ;  quum  tamen 
scias  esse  securius  in  die  tremenda  de  exhibita  mise- 
ricordia  respondere,  quam  de  exacta  justitia  et  dis- 
tricto  rigorc.  Domino  meo  levitati  adscribis  quod 
post  sententiam  suspensionis  ab  eo  latam,  domini 
regis  precibus,  cui  juxta  apostolum  tanquam  praecel- 
lenti  praecipuus  honor  exhibendus  est,  quasi  sententiae 
suae  contradicens  libcraliter  acquievit.  Novisti  quia 
eminentiae  regalis  obtentu  quandoque  rigor  tempe- 
ratur  ecclesiasticus,  et  canonum  severitas  mansuescit. 
Legimus  magnum  Gregorium,  et  alios  reverendos 
Ecclesiae  patres,  non  solum  ratione  humilis  pceni- 
tentiae  aut  supplicatione  principum,  sed  ob  simplicem 
amicorum  gratiam  quandoque  in  his  et  siinihbus  ac 
majoribus  multiformiter  dispensasse.  Noli  ergo  in 
domino  meo  detestabilitcr  accusare  quod  quotidiana 
in  hominibus  benignitas  consuevit.  Quod  si  opera 
modernorum  sequi,  aut  communem  usum  trahere  ad 
consequentias  dignaris,  audi  quaeso,  et  te  moveat 
inauditae,  sed  diligenter  audiendae  benignitatis  ex- 
emplum.  Eusebio  dictante  in  Ecclesiastica  Historia 
legi  quod  quum  beatus  Gregorius  Caesariensis  episco- 
pus  urgente  temporis  procella  et  angustia,  in  Alpibus 
interceptus  divertisset  in  fanum  Apollinis,  et  a  sacer- 
dote  loci  ethnico  et  prophano,  officiosissimo  fuisset 
susceptus  hospitio,  memor  obsequii  et  hospitii,  Apol- 
linem  quem  suspenderat  a  responsis  et  ludificationibus 
animarum,  ad  sacerdotis  instantiam  relaxavit.  Sa- 
cerdos  igitur  admiratus  illius  majestatem  cujus  hu- 
miles  servi  possent  ita  magnifice  Diis  gentium  im- 
perare,  atque  ipsos  verbo  suspendere  aut  torquere, 
contempto  et  relicto  Apolline,  Gregorium  et  in  eo 
Christum  sequutus  est,  et  sic  Gregorius  Apollinis 
sacerdotem  quem  habuit  in  fide  Christi  discipulum, 
habuit  postmodum  in  Neocaesariensis  Ecclesiae  regi- 

mine  successorem.  Quum  igitur  videas  quod  homo 
ad  hominis  preces  daemonem  quem  ligaverat  re- 
laxavit,  non  mireiis  si  dominus  meus,  qui  communi 
omniuni  judicio  mansuetissiinus  oinnium  est  habi- 
tautium  super  terram,  ad  instantiam  domini  rcgis  et 
lnagnatum  terrae,  apud  hominem  humiliter  ac  veraciter 
pcenitentera,  veteri  amicitiae  satisfecit. 

EPISTOLA  CLXV. — guidonis  archiep.  senon.  ad 

GREGORUM  PAPAM.       [a.  D.  1187.] 

Argumentum. —  Purgatur  episcopus  Laudunensis  de  impositis 

sibi  criminibus. 

Sanctissimo  patri  ac  domino  G.  Dei  gratia  Summo 
Ponlifici  G.  divina  permissione  Senonensis  eccle- 
sice  minisler  humilis  ejusque  suffraganei  quorum 
sigilla  prtcsentibus  litteris  sunt  appensa,  devotis- 
sima  pedum  oscula  beatorum. 

Quum  paternitatis  vestrae  prudentiam  non  lateat 
ecclesiarum  prselatos  juxta  diversorum  exigentiam 
meritorum  subditis  suis  existere  debitores,  ita  quod 
alios  oporteat  dignis  remunerationibus  honorare,  alios 
autem  sine  personarum  acceptione  poena  debita  coer- 
cere ;  manifestum  est  quod  omnibus  placere  non 
possunt  qui  necesse  habent  multos  offendere,  nec 
omnium  possunt  nec  debent  satisfacere  voluntati. 
Et  ideo  in  medio  hujus  nationis  pravae  et  perversae 
illi  etiam  qui  sunt  sicut  luminaria  posita  in  firma- 
mento  continentia  verbum  vitae,  hodie  tamen  propter 
invidentium  malitiam  et  detrahentium  sunt  quasi 
signum  positum  ad  sagittam.  De  quibus  recte  dixit 
propheta :  Sagitta  vulnerans  lingua  eorum  dolum 
locuta  cst.  Et  iterum  :  Extenderunt  linguam  suam 
sicut  arcum  mendacii,  et  non  veritatis.  Et  dignum 
est  quidem  ut  sagittae  parvulorum  fiant  plagae  eorurn 

et  infirmentur  contra  eos  linguae  eorum  :  Et  mentia- 
tur  iniquitas  sibi  oppilans  os  suum.  Et  qui  firmave- 
runt  sibi  sermonem  nequam  deficiant  scrutantes  scru- 
tinio.  Quorum  studium  et  labor  est  praelatorum 
suorum  pacem  turbare  ad  ruinam  capitis  totius  cor- 
poris,  id  est  ecclesiae  membra  concutere,  et  ad  palli- 
andum  malitiam  suam  praetextu  falsi  zeli,  quem  erga 
ecclesias  suas  se  mentiuntur  habere,  per  iniquas  et 
subdolas  suggestiones  a  sede  apostolica  inquisitionis 
scrutinium  impetrare  :  non  attendentes  quod  dicit 
Sapiens  :  Non  insidieris  nec  quaeras  impietatem  in 
domo  justi,  neque  vastes  requiem  ejus.  Quum  igitur 
venerabilis  pater  Laudunensis  episcopus  inter  prae- 
latos  Ecclesiae  Gallicanae  tot  et  tantorum  claruerit 
praerogativa  meritorum,  confundimur  et  erubescimus 
super  his  quse  per  iniquos  contra  ipsum  disseminata 
sunt ;  quae  nos,  utpote  qui  a  multis  retro  temporibus 
ipsius  novimus  honestatem,  indubitanter  credimus 
esse  conficta,  et  propter  hoc  a  sanctitate  vestra  nulla- 
tenus  esse  credenda,  sed  tanquam  indigna  penitus 
repellenda.  Maxime  quum  unanimiter  testes  simus 
quod  apud  nos  inter  quos  conversatus  est,  hactenus 
non  sonuerit  verbum  sinistrum  de  ipso,  sed  potius 
serenitatis  ejus  et  probitatis  fama  quasi  odor  Cedri 
in  utraque  provincia  circumquaque  diffusa.  IJt  vere 
de  ipso  dicere  valeamus  quod  legitur  de  Susanna : 
Erubuerunt  servi  vehementer  quia  nunquam  dictus 
fuerat  sermo  hujusmodi  de  Susanna.  Et  quod  am- 
plius  est,  non  solum  erubescunt  clerici,  sed  sacerdotes 
et  laici,  claustrales  et  religiosi,  principes  et  episcopi. 
Unde  tanta  est  nobis  securitas  conscientiae  de  ejus 
honestate,  quod  coram  Deo  et  vobis,  pater  sanctis- 
sime,  parati  sumus  vestrae  purgationis  luce  hujus 
depravationis  confictae  nebulam,  si  opus  fuerit,  dissi- 
pare. 

EPJSTOLA  CLXVL— ad  papam. 

Argumentum. — lntercedunt  quidam  pro  abbate  Salraurii. 

Summo  pontifici. 

Quum  ex  vicinitate  locorum  et  bonorum  relatione 
didicerimus  fratrem  M.  venerabilem  abbatem  Sal- 
murii,  et  ante  promotionem  suam  vita?  laudabilis 
extitisse,  et  post  promotionem  suam  ascensiones  in 
corde  suo  ascendisse,  et  de  virtute  in  virtutem  :  et 
abbatiam  suam  bene  per  quatuordecim  annos  vel 
amplius  laudabiliter  rexisse  in  pace  et  ordinis  obser- 
vantia:  ita  quod  ccenobium  illud  in  spiritualibus  et 
temporalibus,  inter  alias  abbatias  Turonensis  provin- 
ciae  praefulgebat :  miramur  plurimum  audito  quod 
quidam  sinistro,  ut  dicitur,  ducti  consilio  pacificum 
ipsius  abbatiae  statum  concutere  non  verentur  :  licet 
abbas  et  ante  appellationem  et  post  eis  obtulerit 
secundum  monastici  ordinis  instituta,  accitis  vicinis 
abbatibus  et  bonis  viris,  paratus  erat  stare  eorum 
consilio;  et  si  quid  emendandum  fuerat  emendare. 
Pro  pace  igitur  et  tranquillitate  ipsius  ecclesiae  vel 
abbatiae  vobis,  pater  sanctissime,  supplicamus,  ut  per 
malorum  repulsam,  et  eorum  qui  recto  sunt  corde 
approbationem,  tranquillitati  ipsius  ecclesiae  clemen- 
tius  intendatis.     Bene  et  diu  valeatis. 

EPISTOLA    CLXVIl. — ad   aleonoram    reginam 

ANGLLE.       [A.  D.  1183.] 

Argumentum. — Consolantur  Aleonoram  Angliae  reginara 
Christiani  e  Terra-sancta,  ob  intempestivum  obitum  filii  Hen- 
rici  III,  Anglorum  regis,  indicantque  se  exequias  ejus,  prae- 
sente  sedis  apostolicse  legato,  celebras.se. 

Rumor  flebilis,  et  tristis  adventus  in  terra  nostra 
nuper   insonuit,   amaritudine   plenus,   et   plenitudine 
VOL.  II.  1 

doloris  non  vacuus,  ac  diri  novitate  vulneris  corda 
nostrorum  saucians,  cunctis  quidem  dolendus  fideli- 
bus,  cunctisque  Christicolis  deplorandus :  sed  nobis 
eo  ferendus  molestius,  eo  acerbius  molestandus,  quo 
inter  luctuosi  pericula  et  anxietates  funebres  con- 
stituti,  unde  subventionis  expectavimus  auxilium ; 
unde  tranquillitatis  portum  de  tot  iluctibus  confidi- 
mus  obtinere :  unde  denique  terrae-sanctae  per  incre- 
menta  temporum  a  primaevis  temporibus  beneficia 
continuata  provenerunt,et  grata  remedia  se  efFundunt, 
illuc,  proh  dolor,  refundere  antidotum  consolationis 
compellimur,  illuc  compassionis  affectum  expandere 
cogimur ;  illuc  denique  mitigationis  unguentum  et 
curationis  solatium  ministrare  arctamur.  Sed  qui  ad 
vestris  luctibus  desistendum,  et  nostris  repellendum 
periculis  nequaquam  sufficimus,  quomodo  ad  tempe- 
ramentum  tam  acerbi  doloris  vestrae  celsitudinis  suf- 
ficientes  poterimus  reperiri?  Qui  nostris  mitigandis 
vulneribus,  vel  curandis  omnino  defecimus,  qualiter 
materno  vulneri  medicantis  manum,  et  medicinae 
remedium  apponemus  ?  Scimus  quidem  animum 
vestrum  ex  acerbo  raptu  filii  dolentem  non  modicum, 
et  intimis  praecordiis  sauciatum:  nec  immerito;  quia 
turbato  fatalitatis  ordine  mater  pro  filio  lachrymas 
offert,  quas  matri  filius  reservabat.  Juvenem  nec- 
dum  firme  puberem  prius  conspicit  intempestivse 
mortis  subisse  judicium,  quam  senectutis  indicium 
advenisse.  Et  qui  successor  talis  dignitatis  expecta- 
batur  ab  omnibus,  nunc  sicut  flos  decidens  ante 
fructum,  sicut  fructus  decerptus,  statu  temporis  im- 
maturi  juste  lugetur  et  deploratur  ab  omnibus  qui 
posteritatem  talium  diligunt,  et  generis  sui  immor- 
talia  cupiunt  incrementa.  Magna  igitur  undique  do- 
lendi  materia,  sed  non  desunt  consolationis  antidota, 
si   rationem  vis   doloris   admitteret,   si  non  carnalis 

sensus  sequeremur  voluntatem.  Sed,  quum  pruden- 
tiam  et  regum  exempla  revolvimus  antiquorum  ; 
sane  rex  ille  inclytus  et  Spiritu  Dei  plenus,  licet  in 
morbo  nati  lugeret  graviter,  et  luctuosos  deduceret 
dies,  tamen  in  funere  nati  non  solum  sc,  sed  et  alios 
consolatione  multiplici  a  doloris  pelago  relevavit : 
dum  se  iturum  ad  filium  de  caetero  non  rediturum  ad 
eum,  nec  fletus  alicujus  subsidio  revcrsurum  tam 
prophetico  spiritu,  quam  humanae  fuit  rationis  per- 
spicacitate  professus.  Mementote,  inelyta  domina, 
vos  filium  genuisse  mortalem,  nec  ullam  momentaneae 
mortalitatis  celsitudinem  accepisse,  nec  satis  diutur- 
nam  doloris  habere  materiam,  in  unius  subtractione 
filii,  quam  Dominus  tanta  dotavit  sobole,  tanta  deni- 
que  prosperitate  ditavit.  Quis  scit,  si  Spiritus 
Sanctus  idcirco  humanae  generationis  novacula,  vitae 
telam  in  nato  regio,  quam  nondum  perfecte  texuerat, 
tempestive  praeciderit,  ne  fascinatio  nugacitatis  in 
posterum  averteret  sensum  ejus,  et  mundanae  fictionis 
dolositas  deciperet  animam  illius?  Et  ideo,  quia 
placita  erat  Deo  anima  ejus,  ideo  factus  dilectus  de 
tenebris  ad  lucem,  de  carcere  ad  regnum,  de  mortali- 
tate  ad  vitam,  de  exilio  denique  ad  patriam  est 
translatus.  Sed  quid  agamus,  numquid  non  indigne 
reprehensioni  patebimus,  quum  potum  fonti,  cibum 
pani,  consolationem  consolatrici  omnium  praesenta- 
mus?  Scimus  equidem,  inclyta  domina,  quod  in 
totum  orbem  per  Dei  gratiam  fama  regalis  nominis 
est  diffusa :  quod  etsi  ex  naturali  affectu  materna 
viscera  super  funere  tanti  nati,  et  raptu  talis  iiberi 
sint  commota,  tamen  ex  ccelestis  charismatis  unctione, 
qua  vos  prae  caeteris  praedecessoribus  vestris  omni- 
potens  copiose  perunxit,  ad  exemplum  virtutis  et 
patientiae  tanta  in  vobis  consolatio  redundavit,  quod 
refusa  in  alios,  aliis  refrigerium  praestitit,  aliis  exul- 

tationem  refudit,  alios  ad  exemplum  virtutis  et 
patientiae  provocavit.  Prseterea,  excellentissima  et 
specialis  domina,  verbis  consolatoriis,  velut  minus 
sufficientes  et  idonei,  desistentes,  magnitudini  vestrae 
compassionis  praecordia;  et  devotionis  insignia  inti- 
mamus,  quibus  totus  populus  Acconensis  audita 
morte  carissimi  filii  tui  in  plenae  subjectionis  et  affec- 
tionis  ostensionem  effluxit.  Nam  universis  praelatis 
et  rectoribus  Ecclesiarum,  regnique  Hierosolymitani 
baronibus,  ac  universo  populo  advocatis  in  Ecclesia 
S.  Crucis,  celebratisque  ex  more  exequiis,  ac  in 
crastinum  Missarum  solemniis  per  legatum  sedis 
apostolicae  celebratis,  magnaque  data  indulgentia  ex 
parte  legati  et  aliorura  prselatorum,  praedictus  legatus 
nobis  sibi  assistentibus  pro  requie  mortui  speciales 
orationes  injunxit  populo  universo,  Sed  et  pro  vita 
regis,  reginae,  et  filiorum  et  fratrum  conservanda  per 
tempora  longiora  specialius  et  amplius  orare  manda- 
vit.  Regnum  et  regem  cum  consorte,  et  liberis 
Bethleemitanae  puerperae  devotius  recommendans, 
sicut  semper  in  suis  sermonibus  consuevit. 

EPISTOLA  CLXVIII.— ad  n.  pontificem 

ROMANUM. 

ARGUMENTUM. — Rex  quidam  sibi  totique  occidenti  gratulatur, 
quod  N.  ex  ipsius  terra  ad  summum  pontificatum  pervenerit, 
eumque  hortatur,  ut  dignos  tantum  ad  dignitates  ecclesiasticas 
promoveat. 

Tali  papcs  talis  rex, 

Aures  nostras  aura  dulcis  afflavit;  quia,  sicut 
accepimus,  creationis  vestrae  novitas  tanquam  aurora 
rutilans  desolationis  Romanae  Ecclesiae  tenebras 
propulsavit.  Gaudet  sedes  apostolica  viduitatis  suae 
solatium    consequuta.       Gaudent    omnes,    Ecclesiae 

lucem  novam  oriri  videntes,  et  ipsam  usque  ad  per- 
fectam  diem  crescere  praestolantes.  Sed  gaudet  prae- 
cipue  noster  Occidens,  quod  velut  Oriens  novum 
lumen  influere  promeruit  orbi  terra?,  et  solem  Chris- 
tianitatis,  qui  versus  Orientem  nuper  occubuit,  divino 
munere  Occidens  restauravit.  Nos  itaque,  pater 
sancte,  honori  vestro  magnifice  collaetantes,  et  divinae 
majestatis  magnificentiam  devotis  inde  laudibus  per- 
sequentes  paternitati  vestrae,  de  cujus  fervore  filiali 
devotione  confidimus,  vota  nostra  familiarius  aperi- 
mus.  Si  enim  carnalis  filius  carnales  affectus  patri 
fidenter  aperit,  quanto  fidentius  spiritualis  spiritualia 
potestdesideria  reserare  ?  Sane  inter  caeteras  affectio- 
nes  nostras  non  mediocriter  affectatus,  quod  cum 
divina  dextera  reverendissimam  personam  vestram, 
tanquam  lignum  vivificum  in  medio  paradisi  spiritua- 
liter  plantandum  duxerit,  et  de  terra  nostra  in 
suum  pomcerium  transplantandum,  summopere  stu- 
deatis  fructuosis  operibus  et  doctrinis  Ecclesias 
omnes  ita  reficere,  quod  beatam  dicant  omnes  gene- 
rationes  vestrae  beatitudinis  nationem.  Ulud  quo- 
que  sincero  corde  sitimus,  quod  spiritus  procellarum, 
qui  dignitatum  culmina  vebementius  consuevit  per- 
flare,  nunquam  a  sanctitatis  studio  vos  avellat  :  ne9 
quod  absit,  altius  dignitatis  fastigium,  gravius  prae- 
cipitium  subsequatur.  Sed  et  illud  intime  affectamus, 
ut  quum  universarum  Ecclesiarum  ordinatio  ad  vos 
pertineat,  tales  ordinare  curetis  sine  dilationis  dis- 
pendio  cardinales,  qui  onus  vestrum  sciant,  et  velint, 
et  valeant  supportare :  non  respicientes  ad  patriae 
propinquitatem,  generis  qualitatem,  aut  potentiae 
quantitatem,  sed  quod  Deum  timeant,  avaritiam 
odiant,  justitiam  sitiant,  et  zelo  ferveant  animarum. 

Nec  modicurn   nostrum   movet  affectum,  ut  quum 
Ecclesiis  supra  modum  officiat   indignitas  ministro- 

rum,  summa  solicitudine  vigilare  curetis,  quum  super 
dignitatum,  vel  praebendarum  collatione  vestram 
continget  requiri  providentiam,  ne  quis  indignus 
irruat  in  patrimonium  Crucifixi.  Quum  autem  felix 
terra,  felicis  redemptionis  origine,  conversatione  ac 
sanguine  Christi  consecrata,  quam  Christiana  devotio 
praecipue  venerari  tenetur,  tantis,  sicut  oculata  fide 
novistis,  perturbatur  nationum  incursibus,  abomina- 
tionibus  polluitur,  desiderio  desideramus  quod  ad 
ipsius  liberationem  vestra3  solicitudinis  vires  accinga- 
tis.  Illud  autem  olim  illustre  imperium  Constanti- 
nopolitanum  nunc  graviter  desolatum,  quis  affectare 
non  debeat,  ut  vestra  providente  prudentia,  consola- 
tionem  recipiat  opportunam  ?  Siquidem  et  honoris 
vestrae  considerationis,  et  commoditatis  communis 
aemuiatione  affectare  debemus,  ut  qui  promotione 
divina  universali  praesidetis  Ecclesiae,  circa  omnium 
Ecclesiarum  informationem  ac  reformationem  assidue 
vigiletis.  Confidimus  autem  in  Domino  et  speramus, 
quod  sicut  de  virtute  in  virtutem,  et  de  honore  in 
honorem  divinitus  sublimati  secundum  ipsorum  exi- 
gentiam  lucere  curastis :  sic  ad  apostolicae  sublimatis 
apicem  evocati  subjectas  Ecclesias  illustrare  ac  in- 
flammare  curabitis,  ut  non  sit,  qui  se  abscondat  a 
vestro  lumine  et  calore,  relicturi  talia  post  decessum 
vestrum  vestigia  sanctitatis,  quod  terra  nativitatis 
vestrae,  quae  de  feliei  jucundatur  origine,  de  felici 
fine  poterit  felicius  in  Domino  gloriari.  Demum 
paternitatem  vestram  ex  speciali  confidentia  requiri- 
mus  et  rogamus,  quatenus  nos  et  familiares  nostros, 
et  statum  regni  nostri  in  sermonibus  et  orationibus 
vestris  specialiter  habere  dignemini  commendatos. 

EPISTOLA  CLXIX. — ad  reginam  quandam. 

Argumentum. — Consolatur    reginam    lugentem    de    morte 

filiorum. 

Salutem  et  felicem  dierum  longitudinem  cum  votiva 
salUtis  et  gaudii  incremento. 

A  pkesentis  mundi  exordio  rerum  creator  om- 
nium,  licet  rebus  ipsis  naturas  indidit  varias,  in  hac 
tamen  conditione  concludi  voluit  universas,  ut  et  mo- 
bilitati  et  corruptioni  subsisterent,  et  tandem  defectui 
subjacerent,  sicque  reducerentur  cuncta  in  nihilum, 
quae  de  nihilo  primordialiter  processerunt.  Hinc  est, 
quod  ipsi  amcenae  luci  diei  noctis  succedit  tenebro- 
sitas.  prosperitati  annexa  est  tribulatio,  stabilitatem 
variat  mutabilitas,  illudit  felicitati  adversitas,  gaudium 
doloris  aculeus  vulnerat,  et  mors  demum  de  praesenti 
reportat  vita  triumphum.  Haec  quippe  regula,  quae 
nullam  exceptionem  recipit :  haec  est  summi  con- 
ditoris  voluntas  immobilis.  Haec  est,  quae  nec  sum- 
mas  dignitates,  nec  immensos  potentatus  excipit,  sed 

sceptra  ligonibus  sequans, 
omnibus  aequa,  omnes  in  hoc  efficit  coaequales.  Fe- 
renda  est  igitur  aequanimiter  lex  communis,  et  illius 
depositioni  parendum  humiliter,  cujus  consiliarius 
nemo  fuit  ;  qui  etiam  ut  hanc  nobis  non  parcendam 
ostenderet,  ipsam  proprio  filio  non  pepercit.  Quid 
est  ergo  quod  de  multorum  talium  transitu  glorioso 
doloris  irremediabiliter  singultuosos  gemitus,  tristia 
lamenta,  dolorosas  voces,  et  amaras  lacrymas,  prout 
intelleximus,  emittitis  incessanter  ?  Equidem  animus 
magnificus,  nobilitatis  titulus,  prudentiae  modus,  talia 
nec  approbant,  nec  admittunt.  liogamus  itaque  sub- 
limitatem  vestram  precibus  quantis  possumus,  et  in 
Domino  Jesu  obsecramus,  quatenus  praedictas  anxi- 

etates,  pusillanimitatis  filias,  penitus  deponentes,  ad 
ipsum  Dominum  corporeos  et  mentales  oculos  diri- 
gatis,  ipsum  in  omnibus  operibus  suis  toto  mentis 
ardorc,  totoque  studio  collaudando.  Nam  etsi  doletis 
carnaliter,  quia  tantos,  tam  sublimes,  tam  magnificos 
amisistis,  regratiari  potius  debetis  Altissimo,  et  jus 
clementiam  collaudare,  quia  ipso  praestante,  habere 
tales,  ut  praedictum  est,  meruistis.  Attendatis  etiam 
diligenter,  quod  quicquid  habemus,  a  Deo  mutuum 
est,  non  donum  :  deposuit  enim,  non  dedit,  qusecum- 
que  sub  ipso  beneficia  possidemus.  Agamus  ergo  de 
usu  gratias,  et  reddamus,  quum  repetierit,  non  in- 
grati :  sed  ut  ad  gratias  vos  obnoxios  recognoscatis 
iterum  pro  fclici  copia  liberorum  :  in  quibus,  si  bene 
advertitis  et  gaudiorum  vobis  adest  materia,  et  multa 
insuper  restitutio  amissorum. 

P^PISTOLA    CLXX. AD  REGINAM  QUANDAM. 

Argumentum. — Hortatur   reginam   ne   plus    sequo   lugeat    ob 
mortem  regis  Arragoniae. 

Tibt  forsitan  profuit  hactenus  ignorasse  mortem 
regis  Arragoniae,  et  tantum  temporis  subripuisse 
dolori :  sed  nobis  quidem  obfuit  manifeste :  quia 
doloris  gladium,  qui  nostram  in  ipsiusmortesauciavit 
animam,  tecum  sentire  cogimur.  Iterato  etiam 
vulnus,  quod  ipsa  temporis  diuturnitate  obduxerat 
cicatricem,  redivivis  hians  suspiriis  reviviscit.  Quid 
enim  prodesset  hortari,  ne  tam  acerbo  vulnere  sauciata 
non  doleas,  quum  dolore  non  careat  plaga  recens  : 
aut  suadere,  ne  fleas  in  funere  tam  deflendo,  quum 
ipsi  nostras  in  ipsa  doloris  recentia  nullatenus  potu- 
erimus,  et  adhuc  in  hujus  memoria  vix  possimus 
lacrymas  continere  ?  Habet  quippe  dolor,  sicut  af- 
fectus  caeteri,  leges  suas,  quae  nullius  imperium  pati- 

untur  :  et  quemadmodum  quemlibet  viventem  pal- 
lore  timor,  ct  verecundia  rubore  perfundit,  ita  vis 
doloris  intimis  inclusa  praecordiis  ad  exteriora  nullius 
imperio  retardata  prorumpens  seipsam  per  lacrymas 
erumpentes  effundit.  Sic  patriarcha  Jacob  credens 
filium  suum  Joseph  a  bestia  devoratum  dies  multos 
continuavit  in  luctu.  Sic  Job  exemplum  patientiae 
singularis  in  natorum  acerba  morte  expressit  scissione 
vestium  vim  doloris.  Nunc  igitur  persuadere  in- 
tendimus,  ut  quasi  fortior  in  supradictis  in  tanta 
dolendi  materia  dolorem  prorsus  excludas  :  quia  te 
modum  habere  volumus  in  dolendo,  ac  ipsum  Job, 
de  quo  jam  proecessit  mentio,  imitari  :  qui  postquam 
doloris  vehementiam  expressit,  sicut  praemissum  est, 
continue  beneficia  memorans  Creatoris,  et  humiliter 
divinoe  obsequens  voluntati,  Si  bona,  inquit,  sus- 
cepimus  de  manu  Domini,  mala  quare  non  suscipi- 
amus?  Et  tu,  qui  multa  bona  de  manu  Domini  etiam 
largiflue  suscepisti,  cur  igitur  indignaris,  si  dulcia  tot 
amaritudo  respersit  ?  an  ignoras,  quod  peregrinatio 
est  vita  hominis  super  terram  ?  Et,  sicut  in  longo 
peregrinationis  itinere,  nunc  est  pulvis,  nunc  lutum, 
nunc  serenum,  nunc  pluvia  :  ita  modo  spes,  modo 
timor,  modo  dolor,  modo  gaudium  in  hac  vita.  Deni- 
que,  quid  potes  dolore  supervacuo  proficere,  nisi 
affligere  temetipsam,  et  subditorum  tuorum  animos 
consternare  ?  Ecce  David  regis  tibi  referimus  ex- 
emplum,  ut  regina  regem  prudenter  imiteris :  qui 
servientibus  suis  admirantibus,  quod  quum  filius 
suus  adhuc  viveret,  jejunabat  et  flebat :  postquam 
autem  fuit  mortuus,  comedit  lota  facie,  et  respondit, 
inquicns  :  Dum  adhuc  viveret,  jejunabam  et  flebam, 
si  forte  donaret  Dominus  illum  mihi :  nunc  autem 
quia  mortuus  est,  cur  jejunem  ?  nunquid  potero  eum 
amplius  revocare  ?    ego  ibo  ad  eum,  ipse  vero  ad  me 

non  redibit,  consolatusque  est  rex  facto  et  verbo 
hujusmodi  se  et  suos.  Et  tu  ergo,  filia  carissima  ! 
consolari  te  ac  tuos  incipias  his  exemplis,  non  de- 
ficiens,  sed  proficiens,  quum  a  David  corriperis,  ne 
sic  dejiciaris  praeteritorum  memoria,  quod  praesentium 
jucunditatem  amittas,  sed  in  te  fiduciam  potius  erigas 
futurorum,  pensans,  quam  transitoria  sit  et  caduca 
gloria  temporalis,  ut  illam,  quae  finem  non  habet, 
solicita  studeas  promereri. 

EPISTOLA  CLXXI. 

ARGUMENTUM. — Quendam   consolatur   moerentem   ob   mortem 

multorum. 

Contra  casus  mundi,  tam  varios  quam  amaros, 
contra  insultus  pestiferos,  quibus  humana  conditio 
affligitur  incessanter,  ujus  cithara  in  luctum  con- 
vertitur,  quam  mortis  insidiae  lacerant,  quam  errores 
angustant,  et  quam  respirare  non  sinunt,  arma  pati- 
entiae  oportet  assumere,  tot  adversa  mansuete  sufferre, 
et  beneplacitum  Dei,  ad  cujus  nunc  nutum  orbis 
concutitur,  et  universa  tremiscunt,  non  solum  pati- 
enter,  sed  cum  gratiarum  actionibus  tolerare.  Sane, 
etsi  rumor  amarus,  rumor  anxius  et  absynthio  plenus 
super  casu,  nec  non  occasu  talium  circumquaque 
diffusus  materiam  ploratus  accumulent,  et  cordis  in- 
teriora  compungant,  tamen  aggravatam  manum  Do- 
mini  prudentis  est  animi  cum  modestia  tolerare,  ne 
desiderando  contrarium,  convincatur  nolle,  quod  Al- 
tissimo  placuit,  et  quod  Dei  judicium  ordinavit. 
Prudentiam  igitur  cordis  vestri,  quam  circumspectam 
scimus,  quam  in  prosperis  non  elatam,  quam  in  ad- 
versis  non  depressam  pro  certo  cognovimus,  duximus 
exorandam,  quatenus  occasum  talium,  quos  de  mundi 
miseria  transtulit   gratia   creatoris  ad  regnum,  tam 

forti  animo  toleretis,  quod  patientiae  nuinus    mune- 
retur  in  vobis. 


[EPISTOLA  CLXXII.— a.  d.  1189.] 

Acerbissime  deplorat  infaustam  mortem  Friderici  imperatoris, 
dicti  Barbarossae. 

Rumor  terribilis,  et  horribilis,  et  nefandus  nostris 
et  aliorum  auribus  nuper  inculcatus,  omni  bicipiti 
gladio  penetrabilior  nostri  cordis  vitalia  sic  acerbe, 
sic  medullitus,  sic  lethaliter  sauciavit,  quod  vix  spe- 
ratur  antidotum,  vix  restat  vivendi  fiducia,  vix  spes 
aliqua  subsistendi.  Audivimus  enim,  et  in  ipso  pene 
auditu  defecimus  prae  dolore,  quod  illa  imperii  co- 
lumna  immobilis  et  regni  Apulise  stabile  firmamen- 
tum,  ille  Lucifer  matutinus  omni  micanti  stella  mi- 
cantior,  ille,  inquam,  ingens  chrysolithus  omni  jaspide 
et  lapide  pretiosior,  Fredericus  videlicet  noster  sere- 
nissimus  imperator  sui  fati  diem  proh  dolor  clausit 
extremum.  Ad  cujus  obitum  universis  ejus  fideli- 
bus,  et  praesertim  regnicolis,  qui  tuo  praesidio  defen- 
sante  inconcussae  pacis  quiete  vigebant,  quasi  sol  et 
luna,  et  universa  cceli  luminaria  tenebrescunt,  dum 
illud  lumen  lucidissimum  obturatur,  quo  ubilibet 
coruscante,  hactenus  nullius  erroris  vel  horroris  offen- 
diculum  timebatur.  Heu  quid  agimus,  ad  quem 
confugimus,  cujus  praesidia  praestolamur  ?  Quis  fiet 
amodo  grande  praesidium  ?  Quis  regnicolis  mite 
levamen  ?  Quis  gentis  Apuliae  tuta  defensio  ?  Oc- 
cubuit  enim  leo  fortissimus,  cujus  facies  inclyta, 
cujus  praepotens  dextera  feroces  terrae  bestias  deter- 
rebat,  et  rebellium  colla  sibi  subjiciens  ubique  terra- 
rum  monstra  placabat.  Plangite  igitur  regni  fideles 
tanti  principis  praesidio  destituti,  ululate  juvenes, 
plorate  senes,  nuptae  ac  virgines  cum  ephebis.     Nam 

vitae  vestrae  dux  et  regimen,  vita  et  salus,  lux  et 
defensio,  tutela  et  virtus,  ancora  spei,  refugium  et 
auxilium,  heu  mortis  imperio  subjugatur.  Heu  heu, 
importunae  mortis  protervitas  effraenata,  et  effra?nis 
praesumptio  sororum  triplicium  vitae  hominum  fila 
trahentium,  quae  sumptis  a  parcendi  vocabulo  suis 
nominibus  antiphrastice  ponuntur,  cur  saltem  in  tanto 
principe  vera  sibi  nomina  non  adsciscunt,  ut  illius 
capitis  saluti  praeessent,  quod  mille  damnandis  capi- 
tibus  jam  pepercit  ?  O  mortalium  miranda  conditio, 
et,  si  fas  est  dicere,  conditio  deploranda,  dum  mortis 
imperio  curvantur  imperia,  et  ejus  jugo  colla  nobilium 
subjugantur,  quorum  dominio  pauperum  ac  divitum, 
debilium  et  potentum  capita  supponuntur.  Hoc 
tamen  divina  creditur  providentia  definitum,  ut  sicut 
est  similis  cunctorum  nascendi  conditio,  ita  similis 
finis  et  interitus  universis  et  singulis  subsequatur. 
Quia  igitur  de  tanto,  et  de  tam  irrecuperabili  damno 
fere  inconsolabiliter  est  dolendum  :  multorum  mentes 
ita  sunt  in  dubio  positae,  quod  incertum  est  eis  de 
facto  guerrarum  et  pacis  quid  fieri  debeat  in  futurum, 
quum  domini  imperatoris  haeredibus  existat  non  im- 
potens  adversator,  qui  totis  ut  creditur  viribus  niti- 
tur  contra  eos  mala  malis  quotidie,  si  praevalet, 
cumulare.  Hinc  est,  quod  dilectionem  vestram,  de 
qua  plene  confidimus,  exoramus,  quatenus  vos,  ad 
cujus  notitiam  curiae  secreta  perveniunt,  et  aliquo- 
rum  consilia  revelantur,  si  quid  potestis  conjicere  de 
futuris,  quod  jucundum  esse  debeat,  aut  damnosum, 
nobis  vestris  litteris  enodetis,  ut  juxta  quod  nobis 
possibile  fuerit,  securiorem  viam  in  dubiis  eligamus. 
Nam  jacula,  quae  ab  hostibus  jaciuntur,  si  praevisa 
fuerint,  minus  inferunt  laesionis. 

EPISTOLA  CLXXIIl.— ad  episcopos  suffraga- 

NEOS,  ET  ABBATES. 

Argumentum. — Archiepiscopus  Rothomag.  auxiliura  episcopo- 
rura  et  abbatum  implorat,  ut  pontificis  Romani  inopiae  sub- 
veniant. 

Rothomagensis  archiepiscopus  suffraganeis  et  abba- 
tibus  saluiem. 

Novistis,  et  in  fines  terrae  credimus  exivisse,  quan- 
tis  turbationibus  et  pressuris  Romana  ecclesia  diutis- 
sime  sit  vexata.  Credimus  in  communem  notitiam 
devenisse,  qualiter  dominus  papa  pro  tuitione  Eccle- 
siastieae  libertatis  se  ad  omne  discrimen  objecerit, 
Ecclesiaeque  Dei  persecutionibus  commoriens  inces- 
santer  sit  afflictione  propriae  personae,  et  debitorum 
onere  proegravatus.  Clamat  itaque  ad  vos  vestra 
mater  Ecclesia  sumptibus  importunis  exhausta,  ple- 
namque  reportans  de  vestra  largitione  fiduciam,  pos- 
tulat,  ut  in  vestra  consolatione  respiret,  pro  quibus 
desolatam  se  sentit,  et  mcerore  confectam.  Sane 
schismaticae  potestatis  procella  jam  pro  parte  detu- 
muit;  jam  portum  securiorem  naviculae  Petri  pro- 
mittit  aura  clementior,  si  pacis  opportunitati,  quam 
Deus  obtulit,  obsequia  vestrae  liberalitatis  aspirent. 
EfFeratam  siquidem  Romanorum  malitiam,  et  inex- 
plebilem  pecunioe  sitim  domini  papae  munificentia  et 
consilio  toties  expugnatam  succubuisse  certa  relatione 
comperimus.  Nec  ad  omnimodam  pacis  et  securitatis 
plenitudinem  quicquam  deest,  nisi  ut  dominus  papa 
sumptibus  exinanitus  immensis,  sibi  et  suis  victu- 
alium  sufficientiam  de  vestra  largitione  restauret. 
Bene  valete. 

EPISTOLA  CLXXIV.— ad  doctores  academ. 

NEAPOLlTANyE. 

ARGUMENTUM. — Lamentatur  de  obitu  M.  Walteri  professoris 

grammatices. 

Sedentibus  super  aquas  amaritudinis  in  salicibus 
organa  suspendentibus  Neapolitani  siudii  doctori- 
bus  universis  Magister  P.  solamen  sancti  Spiritus, 
et  illam,  qua  omnem  sensum  exuperat,  pacem 
Domini  nostri  Jesu  Christi. 

De  saeculo  nequam,  et  valle  miseriae  ad  scholas 
florentis  patriae,  ubi  garrulitatis  improbae  nullus 
auditur  tumultus,  illius  vocatione,  cujus  imperium  in 
coelo  et  in  terris,  et  in  omnibus  extenditur  creaturis, 
grammaticorum  eximius  consocius  noster  et  frater, 
M.  Walterus  noviter  evocatus,  ab  oculis  nostris  per- 
transiit  velut  umbra,  imo  evanuit :  ad  cujus  transi- 
tum  studii  Parthenopes  obscuratus  est  sol,  et  luna 
versa  est  in  eclipsin.  Nam  ars  Grammaticae,  quae 
lunae  vocabulo  designatur,  privata  decoris  radiis  tris- 
tis  sedet  in  tenebris,  et  habet,  unde  suum  possit 
reiterare  dolorem,  duobus  maritis  tam  modico  tem- 
pore  viduata.  Nondum  praecedentis  et  recentis  do- 
loris  sanata  sunt  vulnera,  et  sic  calamitati  calamitas, 
et  tempestas  additur  tempestati,  dolor  doloribus,  et 
vulneribus  vulnera  inferuntur.  Mirum  in  modum 
hic  est  ordo  praeposterus  et  turbatus :  quia  naturali- 
ter  magistrum  sequitur  discipulus:  hic  autem  magis- 
ter  est  discipulum  subsecutus,  et  hoc  ideo,  quia  mor- 
tis  irregularitas  de  suo  more  perverso  pervertit  ordi- 
nem  ;  quae  praeponenda  erant,  postponit ;  praeponit  e 
contrario  postponenda.  Proh  dolor,  vitis  frondosa 
quam  subito  aruit ;  cujus  fructus  exuberarat  ad  ple- 
num.     Nam  in  multitudine  filiorum,  quos  genuit  in- 

defessus  ille  uterus  Magistralis,  cunctis  praevaluit,  et 
tanquam  cedrus  Libani  superexcrevit,  cui  non  sunt 
adaequatae  virgultae  de  deserto.  Ipse  quidem  fuit 
alter  Joseph  in  terra  ^Egypti,  cui  omnes  inviderunt 
potentes,  quem  sneva  bestia  devoravit,  videlicet  mors, 
quae  per  aphaeresim  cunctis  aufert  mortalibus  caput, 
et  a  membris  dividit  et  scindit :  in  cujus  decisione 
vos,  qui  floretis  in  cathedris,  tanquam  multorum 
capita  plena  oculis  retro  respicite,  et  diligenter  atten- 
dite,  quantum  sit  tenuis  et  fragilis  gloria  singularis : 
quae  est  quasi  quidam  vapor  ad  modicum  durans, 
fcenumque  quod  mane  florescit,  vespere  decidit  et 
arescit.  Ad  tutelam  igitur  bene  vivendi,  doctores 
inclyti,  subtracti  magistri,  per  illam  syncopen,  a  qua 
nullus  grammaticus  excusatur,  statum  et  transitum 
reciprocantes  in  vobis,  unum  efficax  per  locum  a 
simili  colligite  argumentum,  similiter  istud  iter  cur- 
rere,  quod  vester  socius  pra^cucurrit :  quum  de  simi- 
libus  idem  judicium  habeatur. 


EPISTOLA  CLXXV. — ad  auditores  grammatices. 

Argumentum. — Ejusdem  est  argumenti  cum  superiori  epistola, 
deplorat  enim  mortem  professoris  grammatices. 

Vagientibus  in  cunis  adhuc  artis  grammaticcs,  natis- 
que  recens  discipulis,  quilibet  /iomo,  qui  sequitur 
veritatem,  vilam  bonam  et  exitum  meliorem. 

Quia  materia  ita  se  habet,  quod  ab  amaritudine 
sumat  exordium :  nec  dolorosa  possunt  sine  animi 
perturbatione  narrari ;  non  miremini,  si  anxietate 
quadam,  et  oratione  singuituosa  vobis  scholaribus, 
qui  habitatis  orbem,  a  mari  usque  ad  mare,  praecipue 
filiis,  quos  in  dolore  peperit  mater  ars  grammatica, 
dura   nimis  et  amara  praesentibus  nuntiamus.     Est 

enim,  quod  non  sine  dolorum  aculeo  dicimus,  gram- 
maticse  artis  noviter  extincta  lucerna,  et  desiccatus 
est  fons  irriguus,  frugifer  Euphrates  Magistri  N.  qui 
non  ab  infimo  positivi,  sed  a  superlativi  nomine  me- 
ruit  derivari,  quum  super  se  nullum  habuerit  ascen- 
dentem  :  imo  sicut  aquila  transcendit  omnia  genera 
pennatorum,  vir  potens  in  opere  et  sermone  :  rara  in 
terris  avis,  quae  sine  pluralitatis  consortio  meruit  dici 
singularis.  Ad  cujus  transitum,  velut  sole  petente 
occasum,  tenebrae  factre  sunt  super  universam  faciem 
terrae.  Nam  ipse  solus  de  tenebrosis  et  confusis 
Prisciani  tractatibus  educens  lucem  purgavit  tene- 
bras;  ipsius  veterem  et  antiquum  Donatistam  com- 
pescuit,  et  apostatam  reformavit,  et  quasi  de  caligine 
montis  Sinai  alter  Moyses  legifer,  a  Deo  et  non  ab 
homine  sibi  scriptam  grammaticam  hominibus  repor- 
tavit,  in  qua  sub  tali  et  tanto  artifice,  non  solum 
prima,  sed  artes  quoque  caetera?  pariuntur.  Unde 
quid  facient  parietes,  quum  corruit  fundamentum  ? 
Quid  infelix  grammatica  orba  parente  suo?  de  quo 
completum  est  illud  propheticum :  Vox  in  Rama, 
hoc  est  in  excelsis,  audita  est,  ploratus  et  ululatus 
multus  :  Rachel  plorat  maritum  suum,  et  non  est, 
qui  consoletur  eam  ex  omnibus  caris  suis.  Nam 
quis  similis  sibi,  ut  suscitaret  Dominus  Spiritum 
suum  per  aliquam  Pythonissam,  ut  loqueretur  vobis 
ad  tempus  Magister  magistrorum  ille  doctissimus, 
qui  ducebat  alios  in  stuporem  ?  Verum,  quia  omnes 
morimur,  et  sicut  aquae,  quae  non  revertuntur,  dila- 
bimur,  ac  testante  philosopho,  crudelitatem  fati 
aequalitas  consolatur,  mcerore  deposito,  qui  talem  et 
tantum  dilexisti  auctorem,  ad  ejus  obsequia  concur- 
ratis,  orantes  pro  illo  Doctore  mirabili ;  qui  et  a 
mane  usque  ad  vesperam  clamavit,  sicut  pullus 
hirundinis,  et  meditatus  est,  ut   columba,    ponendo 

animam    pro   scholaribus   docendo   desiit,  et  docuit 
desinendo. 


EPISTOLA  CLXXVI. — ad  juris  civilis  pro- 

FESSORES. 

AnCKTMENTUM. — Deplorat  obitum  eximii  cujusdam  professoris 

Juris  Civilis. 

Juris  Civilis  professoribus  universis  P.  salutem,  et 
attendere  ultimum  ante  primum. 

Amaritudo  amarissima,  et  materia  concreta  dolo- 
ribus  humanis  noviter  mentibus  occurrerunt.  Nam 
unicus  et  singularis  homo,  in  quo,  velut  in  suo  pro- 
prio,  leges  convenerant  et  vivebant,  eloquentiae  tuba, 
consilii  plenitudo,  vox  populi,  ad  finem  et  in  flne 
optimus  persuasor  omnium  excellentissimus  Jacobus 
de  regione,  Jesu  Christo  vitalem  Spiritum  re- 
signavit,  et  attrita  est  nimium  repente  gloria  vul- 
tus  ejus.  In  cujus  occasu  non  solum  Lombardia 
sole  privata  suo,  verum  etiam  maximapars  viventium 
continuis  lacrymis  ingemiscit,  et  doloris  g]adius  mul- 
torum  viscera  perforavit.  Nec  immerito,  quum  ipse 
quasi  legifer,  et  supremus  doctor,  de  praescriptis 
juris  codicibus  sensus  informarit  informes,  et  quasi 
adhuc  vivens  informare  non  desinit,  quia  licet,  ut 
homo,  desierit,  non  tamen  desinit  ut  magister :  quia 
mortuus  ipse  docet,  quantum  sit  appellatio  mortis 
difficilis  et  violenta,  quia  resistentia  nulla  ei  ficri 
potest,  quia  ex  modo  necessitatis  omnem  superat  syllo- 
gismum,  exceptiones  non  recipit,  dilationes  aliquas 
non  attendit.  Verum,  quia  mirabilis  est  ista  regula 
mortalium,  numquam  fallitur,  et  omnes  fallit,  fallacia 
videlicet  veridica,  qua;  in  credentia  non  habetur. 
Ipsa  quidem   est   laetitia?   nebula,   tristitia)    genitrix, 

dilatatio  Jacrymarum,  universae  carnis  exterminium, 
et  singularium  destructiva.  Ideoque  viri  prudentes 
in  doctore  mortuo  prudenter  addiscite,  quicquid 
possit,  et  quantum  fortior  extat  angelis ;  et  dili- 
genter  attendite,  quod  legum  facundia  mortis  imperio 
non  resistit. 

EPISTOLA  CLXXVIf. 

Monet  quendam  ne  vita  defunctnm  immoderate  deploret. 

Proprio  filio  suo  Dominus  non  pepercit,  ne  jus 
caussae  communis  gloria,  et  humana  natura  exceptio- 
nem  haberet,  quae  a  mortalitate  prima?  corruptionis 
egressa  moriendi  necessitatem  incurrit,  et  ideo  naturae 
debitum  reddere  licet,  et  decet,  quia  scriptum  est : 
Fili,  in  mortuum  produc  lacrymas.  Sed  vestrae  non 
debent  a  Salvatoris  lacrymis  discrepare,  si  estis 
Salvatoris  amici,  qui  non  pro  morte  Lazari,  sed  pro 
ipsius  revocatione  ad  miserias  temporales  planxisse 
dicitur,  et  luxisse.  Qui  enim  ultra  debitum  naturam 
impugnat,  non  naturam,  sed  natura?  impugnat  ancto- 
rem :  nec  est  tutum  illi  inferre  injuriam,  qui  nemini 
novit  inferre  eam.  Videte  igitur,  et  cavete,  ne  ter- 
reno  affectui,  et  postmodum  perituro  cedat  seternus 
et  salutaris  affectus.  Ideoque  sinceritatem  vestram 
monemus  et  hortamur  attente,  per  Apostolica  scripta 
mandantes,  quatenus  ob  reverentiam  Dei  et  vestram, 
omnem  tristitiam  deponentes,  gaudeatis  in  illo,  qui 
coelestis  profunditate  consilii  disponit  et  ordinat,  vocat 
et  revocat  subjectas  suae  providentiae  creaturas  :  qui 
affectibus  paternis  et  patriis  filios  corrigit,  et  ad 
vitam  disponit  aeternam :  attentius  provisuri,  et  in 
sacramentorum  suffragiis,  aliisque  operibus  pietatis, 
quod  perire  non  potest,  et  seternum  est  sine  fine 
vivens.    Unde  sancti  viri  Job  consolationem  memoria? 

oommendate,   post    rerum    et    filiorum    amissionem 

dicentis,  Dominus  dedit,  Dominus  abstulit :  sicut 
Domino  placuit,  ita  factum  est :  sit  nomen  Domini 
benedictum. 


EPISTOLA  CLXXVUI. 

ARGUMENTUM. —  Cunsolatio  super  morte. 

Si  omnis  caro  fcenum,  et  omnis  gloria  ejus  quasi 
frlos  agri  :  si  lunam  pallescere,  si  solem  videmus 
aliquando  eclypsari,  quid  est  homo  quod  ingemiscis 
lacrymis,  mortuo  fratre  tuo  ?  cur  non  tacet  pupilla 
oculi  tui  doloris  amaritudinem  transfundendo  ?  Ne- 
scis,  quod  omne  compositum,  attestante  philosopho, 
dissolvitur,  et  praeter  Angelosomnis  occidit  creatura? 
Unde  illud  propheticum  ;  Homo  vanitati  similis 
factus  est  et  dies  ejus,  sicut  umbra,  praetereunt:  et 
quasi  vas  figuli  confringetur.  Humanum  quidem 
est  flere,  sed  continuare  fletus,  penitus  inhumanum  : 
quum  dicat  apostolus  :  Nolite  contristari,  sicut  et 
caeteri,  qui  de  resurrectione  spem  non  habent.  Unde 
Augustinus:  Non  illos  amisimus,  sed  praemisimus, 
qui  de  hoc  saeculo  recesserunt.  Est  et  solatium 
aliud,  quod  a  mortis  regula  nullus  excipitur ; 

JEquat  enim  sceptra  ligonibus. 
Nam  pari  sententia  seneset  juvenes,  fortes  et  debiles, 
potentes  et  infirmos,  divites  et  egenos  involvit. 
Omne  namque  quod  nascitur,  moritur,  et  nihil  est 
perpetuum  sub  sole.  Magnus  cst  enim  Dominus  qui 
mortificat  et  vivificat,  et  magna  virtus  ejus  ut  possit 
extollere  quod  decrescit  et  sanare,  &c. 

Quum  igitur  frater  tuus  ad  regionem  sanctorum 
spirituum  transmigrarit,  utpote,  qui  partem  habuit 
in  resurrectione  prima,  desine  flere,  ne  nomen  Domini 
exacerbes,  si  velis,  licet  incassum,  sententiam  mutare. 

k  2 

Dominus  namque  est  qui  mortificat  et  vivificat,  dedu- 
cit  ad  inferos  et  reducit,  cujus  nutu  disponuntur 
omnia,  et  suos  in  tribulationibus  consolatur. 

EPISTOLA   CLXXIX. 

Argumenti  ejusdem. 

Vox  audita  est,  ploratus  et  ululatus  multus  in 
obitu  viri  egregii  fratris  vestri,  qui  tanto  majoris 
tristitise  reliquit  materiam,  quanto  majori  dote  natura 
privilegiavit  eundem,  et  praerogativo  morum  spiritu- 
alium  titulo  insignivit.  O  mors  invida,  mors  amara, 
quae  in  eo  telam  vitae  succidit,  dum  adhuc  ordiretur, 
pulcherrima  vite  praecisa,  palmite  non  relicto.  Scimus 
quidem  causam  adesse  doloris  ;  modus  tamen  debet 
esse  dolentis,  quia  Dominus  dedit,  Dominus  abstulit: 
in  cujus  manibus  mors  et  vita.  Qui  enim  dedit 
originem,  dedit  et  obitum,  et  sic  communis  est  lex 
tam  vitaa,  quam  mortis,  nec  jus  mutatur  imperio  vel 
favore.  Quum  ergo  usus  sit  Dominus  jure  suo,  non 
fecit  injuriam,  licet  videatur  manus  ejus  ad  praesens 
plena  fuisse  rigore.  Caeterum,  quia  decet,  ut  volun- 
tati  ejus  nostros  conformemus  affectus,  consulimus, 
et  pro  gratia  petimus  speciali,  ut  temperato  dolore, 
et  fluxu  lacrymarum  restricto,  jam  vobis  parcatis, 
consanguineis  et  amicis  existentes  consolationis  spe- 
culum,  et  confortationis  exemplar. 


EPISTOLA    CLXXX. — ad  reginam  quandam. 

Argumentum. — Consolatur  reginatn  lugentem  mortem  viri  et 

filii. 

In  mundi  rota  volubili  constituti,  si  successus  varios 
sentiant,  et  ex  temporis  mutabilitateinstabili  diversas 

\icissitudines  patiantur,  non  mirantur,  nec  stupent, 
qui  recto  reguntur  judicio  compositae  rationis.     No- 
runt  enim,  quod   nil  potest  consistere  solidum,  cujus 
est  sub  motu  perpetuo  fundamentum.     Ideoque  felici 
quadam    providentia   casus  volentes   praevenire  am- 
biguos,    et    accidentia    futura   contemnere,    sic    dis- 
positioni   nobili    virtuosae    constantiae    suos    animos 
statuerunt,  ut  aequanimiter  omnia  supportantes,  nec 
minantem  fortunam  pertimeant,  nec  con^audeant  in 
prosperis.     Haec    est    laudanda   magnanimitas,    quae 
prosperis  non  extollitur,  nec  frangitur  adversis,  sed 
in  omni  eventu   permanens  eadem  sufficit  ipsa  sibi. 
Sane  de  talibus  partibus,  secundum  varietatem  ipsius, 
vos  rumorcs  audisse  credimus  plurimos,  et  inter  alios 
jucundum    Christiani  exercitus  proccssum,  per  ves- 
trorum  inclytae  recordationis  domini  regis  consortis, 
et    domini   Joannis    filii,    ne    dicamus    obitum,    sed 
gloriosum  transitum  ad  superna,  multipliciter  deso- 
latum.     Et   licet  serenitatem   vestram    sic  praedictae 
magnanimitatis  virtute  possimus  dotata  praesumere, 
ac  tanto  uti  judicio  rationis,  ut  hac  adversitate  ir- 
revocabili    ultra    naturae    debitum    non    frangatur : 
caritas    tamcn,  qua  vos  sincere  diligimus,  nos  cogit 
credere,  quod  vis  doloris  virtutem  nesciat,  et  tristitiae 
motus   modum    debitum   non   permittat.     O  utinam 
non  sic  agitemini  superflui  doloris  fluctibus  ;    non  sic 
absorbeamini  immoderatae  tristitiae  faucibus,  quin  at- 
tendatis  sollicitc,  quod  mors  nil  aliud  est,  quam  pere- 
grinationis    mors    quid    sit    terminus,  finis    miseriae, 
laborum  meta,  exilii  limes,  .janua  patriae,  nativitatis 
vitae,  principium  beatitudinis,  primitiae    praemiorum 
omnibus,  qui  in  Domino  moriuntur. 

Quum  igitur  praedicti  Christi  pugiles,  fidei  zela- 
tores  pro  agone  suorum  regnorum,  prout  speramus, 
stipendia  percipiant   aeternorum,  laetandum  est  potius 

de  commercio  tam  felici,  ubi  pro  terrenis  dantur 
ccelestia,  pro  transitoriis  sempiterna.  Sed  et  si  con- 
solationem  velimus  temporalem  admittere,  non  po- 
testis  totaliter  quasi  vidua  plangere,  vel  quasi  desolata 
desolationis  incommoda  deplorare.  Ditavit  enim  vos 
altissimi  clementia  prole  multiplici,  ut  jucunda  libe- 
rorum  numerositate  tolerabilior  sit  unius  sublatio,  et 
viri  carentiam  residua  suppleat  multitudo.  O  si 
mater  vestra  tanto  fuisset  tempore  potita  conjugio, 
si  tot  liberorum  optato  usa  solatio,  si  tot  filiorum 
septa  consortio,  cessisset  profecto  doloris  materia 
gaudiis  liberorum.  Haec  itaque  diligenter  sublimitas 
vestra  consideret,  et  inutilibus  finem  ponens  lacrymis 
ulterius  dolore  nocuo  non  adjiciat  damna  damnis. 

EPISTOLA   CLXXXL 

Argumenti  ejusdem. 

Satis  credimus,  et  sine  dubitatione  tenemus,  quod 
audita  morte  talis,  multi  doloris,  multaeque  amari- 
tudinis  calicem  suscepisti  ;  sed  nec  prima,  nec  sola  : 
quoniam  antequam  scire  debuimus,  et  priusquam  ad 
te  dolor  ille  perveniret,  per  nos  transitum  habuit  ; 
fecitque  in  nobis,  quantum  secundum  Deum  licuit 
rationi.  Equidem  satis  in  vivo  monstravimus,  quan- 
tum  in  morte  doleremus,  et  notavit  affectus  in  amico, 
quae  sequeretur  tristitia  de  amisso.  Meritoque  inter 
alios  principes  saeculares,quos  dileximus,  illum  speciali 
quadam  praerogativa  praetulimus  in  eo,  quod  contra 
Saracenae  gentis  perfidiam,  tanquam  singularis  Chris- 
tianitalis  athleta  quasi  proprium  proprii  Christiani 
commune  prosequutus  est  interesse.  Porro  non  est 
verisimile,  quod  summi  liberalitas  largitoris  non  re- 
spondeat  ejus  laboribus  recompensatione  condigna, 
quum  non  sit  in  retributione  difTicilis,  qui  de  sola 
gratia  merita  supplicum  excedit  et  vota  suae  abun- 


FriSTOL,E.  135 

dantia  pietatis.  Sane  nullam  fecit  injuriam,  si  usus 
plenitudine  sui  juris,  spiritum,  quem  commisit  corpori 
a<l  tempus,  suo  tempore  revocavit.  Quis  enim  homo, 
qui  vivit,  et  non  videbit  mortem  ?  Nonne  pulvis  in 
pulverem  revertitur  ?  Nonne  quasi  flos  egrcssus 
homo  conteritur,  et  fugit  velut  umbra,  et  numquam 
in  eodem  statu  permanet  ?  Habet  quippe  humanae 
conditionis  fragilitas,  debita  solvere  certa  morti. 
Hinc  nescit  importunae  mortis  exactio  quicquam  de 
debito  humanae  relinquere  sorti  sine  differentia  dis- 
cretionis  illud  extorquens.  Caeterum  tibi  non  omnino 
discessisse  videatur,  post  se  illustris  indolis  filium  de- 
relinquens,  qui  suum  pro  tempore  poterit  reprae- 
sentare  parentem,  ut  propago  respondeat  pro  radice. 
Restat  igitur,  ut  in  eo  spiritum  consolationis  assumas, 
qui  summus  est  in  tribulatione  consolator  :  memor, 
quod  magnus  ille  rex  David  amare  fllium  suum  fievit 
aegrotum,  sed  mortuum  non  ploravit,  ne  divinae  vide- 
retur  contrarius  voluntati.  Ut  i^itur  non  acerbes 
Dominum  Deum,  quae  posita  es  ad  regimen  aliorum, 
consoleris  alios  in  teipsa  existens  praesentibus  in  ex- 
emplum,  et  posteris  in  doctrinam.  Adhuc  illud  con- 
siderare  te  volumus,  quod  quanto  plus  tuorum  visa 
es  destituta  praesentia,  tanto  majorem  divina  cle- 
mentia  tibi  faciet  in  prosecutione  proventum. 

EPISTOLA  CLXXXII. 

Argumenti  ejusdem. 

Quum  amarae  mortis  imperium  nullus  praesentis 
vita?  hospes  valeat  evitare,  et  homo  sit  corruptibilis 
et  mortalis,  debetis,  si  placet,  vestram  tristitiam 
moderari,  quam  in  mente  vestra  concepistis,  de  vestri 
fratris  Nicolai  obitu.  Deus  enim  nolens  ipsum  in 
hoc  saeculo  praesentis  vitae  corruptionibus  ulterius 
agitari,  revocavit  eundem  ad  ejus  nomini  confitendum. 

Praeterea  quum  ecclesiastica  et  divina  sumpserit  sa- 
eramenta,  vivit  in  Domino  :  Nam  beati  mortui,  qui 
Domino  moriuntur.  Quare  amicitiae  vestrae  duxi 
praesentibus  consulendum,  quatenus  attendentes  dic- 
tum  propheticum ;  Constituisti  terminos  ejus,  qui 
praeteriri  non  poterunt,  quod  frater  vester  terminum 
mortis  non  potuit  prseterire,  vestro  dolori  finem  im- 
ponere  debeatis,  ne,  quod  a  Domino  factum  est, 
videamini  reprobare. 

EPISTOLA  CLXXXVIU. 

Argumenti  ejusdem. 

Inter  caeteros  flebiles  humanae  conditionis  defectus, 

incertus    et    labilis  status    hominis  a  mortalibus  est 

potissime  deplorandus;   in  quo  dum  quisque  de  con- 

ceptu    matrum    procedit    ad    partum,    et   in    lucem 

apertam  ex  obtruso  ventris  cubili  prodit,  innumeris 

offertur  miseriis,  et   angustiarum  vallo  nimium  an- 

gustante   circumdatur.      Sicque    in    itlo,    dum    vivit 

variis  mortis  expositus  casibus,  flos  factus  a  die  exitus 

matris    suae    raro  post   florem    frondescit,  rariusque 

plenam  crescit  in  arborem  post  frondium  venustatem. 

Numquid  homo  et  dies  ejus  sicut  fcenum,  et  ut  flos 

agri,  sicut  legitur,  efflorebit  ?    Videtur,  inquam,  ut 

fcenum,  quod  est  hodie,  et  cras  in  clibanum  mittitur, 

et    ut    flos    agri  :    cujus    deiectabilis   preciositas,    et 

amcenitas    florida    nimia    venti    vel    aestus   percussa 

uredine  ad  modicum  evanescit  halitum.     Scio,  quod 

nuper  acerbae  mortis  G.  nostri  tuique  consanguinei 

luctuosum  nuncium  omnium  nostrum  dolore  grandi 

plurimum    exacerbavit    animum.       Dumque    casum 

necis    consideramus,  qua  periit,  animae  magis  in  eo 

quam    carnis    exitum    deploramus:    incerti  et  dubii 

valde,  si    in  statu    salutis  ipsum  tam  rapida  rapuit 

mors,  quae  tam  absorbuit  repentina.  Verum,  quia 
haec  sunt  occulta  Dei  omnipotentis  judicia,  qui  juxta 
suum  beneplacitum,  quando  et  quomodo  vult  ratio- 
nales  ab  hbc  saeculo  nequam  revocat  creaturas,  nobi- 
litatem  tuam  rogamus  in  Domino,  monemus  quoque 
et  hortamur  attente,  quatenus  conceptam  de  sub- 
tractione  dicti  G.  excludas  a  corde  mcestitiam,  et 
lugere  jam  desinas,  quem  reddere  nequit  vobis  sin- 
gultus  lugubris,  vel  quantalibet  lacrymarum  pietas  : 
scd  super  hoc  Dominicae  potestatis  ilagello  animi 
consolationem  recipias,  et  Deo,  cui  sic  placuit,  bene- 
dicens,  haec  circa  ipsum  fraterni  amoris  ostendas 
indicia,  ut  spiritu  diligas,  quem  in  carne  amasti, 
animam  G.  juvando  quibuslibet  virtutis  remediis  et 
suffragiis  caritatis. 


EPISTOLA  CLXXXIX.— b.  duciss^e  glirigeoti 

AD  THEOBALDUM  COMITEM. 

Domino  etfratri  suo  comiti  Theob..,  senescallo  Fran- 
cice,  B,  ducissa  Glirigeoti,  qnondam  ttxor,  salu- 
tem. 

Principatus  nomen  amittere  promeretur,  qui  a 
justo  judicii  declinat  tramite ;  prresertim  quum  id- 
circo  Deus  posuerit  in  terra  principes,  ut  recto 
definiant  et  decidant  examine  quod  ad  eos  pervenerit 
quaestionum.  Sicut  mihi  nuper  auditum  est,  Guido 
de  Honavalle  fidelcm  meum  Jo.  de  Alludia  de  homi- 
cidii  reatu  impctit  et  intendit  convincere  si  qua  via 
possit.  Quocirca  fraternitatem  imploro  praesentibus 
ut  praedictus  Joannes  propitium  in  hac  causa  vos 
habcat :   adeo  nc  queratur  indcbite  se  tractatum. 

EPISTOLA    CXC. 

Responsio  qusedam  executoria. 

Non  est  leve  defendere  reatum  hominis,  quem 
communis  opinionis  auctoritas  infamat  et  impet.it  et 
incusat.  Caritatis  vestrae  recepi  literas,  ut  fidelem 
vestrum  Jo.  nomine  sic  in  sua  justitia  confoverem  ne 
adversus  eum  iniquitas  et  injustitia  praevaleret. 
Petitioni  vestrae  consensi  quod  potui,  sed  praefatus 
ille  destituit  aequitatem  :  et  audire  judicium  recusa- 
vit,  qui  se  novit  judicio  condemnandum.  Interiorem 
siquidem  habebat  judicem,  et  illius  judicio  secessit  a 
causa  :  nec  humanum  judicium  expectavit. 

EPISTOLA   CXCI. 

Commenclatio  tutelse. 

Conservare  fideliter  amici  depositum,  aequitatis 
auctoritas  et  amoris  ratio  nos  compellit.  Quum 
a  vestris  exirem  finibus,  et  se  mihi  multorum  offer- 
rent  studia :  totam  rerum  mearum  custodiam  caritati 
tuae  committere  praeelegi.  Unde  dilectionem  tuam 
deprecor  et  exhortor  preesentibus  ut  in  rerum  mearum 
custodia  te  fidelem  velis  eatenus  exhibere  quod  mul- 
torum  gratia  dignum  te  facias  et  favore. 

EPISTOLA   CXCII. 

Responsio. 

Quum  amicis  nostris  promissio  nos  astringit,  justa 
confundimur  erubescentia,  si  promissa  non  ducimus 
ad  eventum.  Quum  tuarum  rerum  recepi  custodiam, 
promisisse  tibi  me  fateor  et  recordor  universa  mihi 
commissa  fideliter  et  in  bona  custodia  servaturum. 
Non  recedam  a  pacto  quod  tecum  habui,  nec  res  tuae 
si  potero  sustinebunt  in  aliquo  detrimentum. 

EPISTOLA    CXCIII. 

1n  niinistros  Dei  ssevitiam  exercentes,  et  in  suis 
sceleribus  obstinati,  supremi  judicis  iram  exacuunt  et. 
in  suam  exasperant  ultionem.  Offendistis  autem  in 
summo  pontifice  tutorem  pontificum  et  summum 
vindicem  ;  qui  ad  tempus  sustinet  excessus  hominum 
et  offensas  non  prseterit  impunitas.  Scitis  autem 
quod  praesumens  offendere  ministrum  cujuslibet, 
offendit  et  Dominum,  et  si  nostra  curatis  admittere 
consilia,  maturate  deponere  Pharaonem. 

EPISTOLA  CXCIV. 

Omni  excessui  fenestram  aperit,  qui  quod  vovet 
injuria?  licere  permittit.  Appellatur  simplicitas  in 
rege  remissio,  quum  sit  ejus  excessum  corrigere,  non 
habenas  excessui  relaxare.  Alexander  ille,  quem 
papam  dicitis  in  personam  nostram  admisit  indebita 
qu&>  plectenda  censuimus  ex  regni  consilio  non 
remissse  simplicitatis  modestia  sustinenda.  Nobis 
tamen  consulitis  ut  a  tali  vindicta  de  caetero  de- 
sistamus ;  etsi  majus  eo  velletis  consulere  crede- 
remus. 

EPISTOLA  CXCV. 

Responsio. 

Non  est  nostra  justitia  quse  potentis  personam 
considerat  et  ut  votis  ejus  deserviat  inclinatur.  Si 
tyrannus  imperatoris  furorem  exercuit  in  llomanam 
ecclesiam,  et  furoris  gladium  in  eam  exercuit;  nun- 
quid  ei  nocere  necesse  est  ut  a  sua  desistat  saevitia? 
Nunquid  est  dignius  ut  qui  scelus  prsesumit  admit- 
tere,  supplicantem  se  pra?bcat,quam  ab  eo  qui  patitur 
admittendi  de  venia  supplicetur.     /Kquitatis  vigor  et 

ratio  postularet  ut  qui  sanctam  lacessere  praesumpsit 
ecclesiam,  ipse  quoque  de  venia  supplicaret.  Verum 
sicut  tuae  testantur  literae,  pcenitentem  animum  im- 
perator  induit  et  contritum :  sic  pcenitentia  perorat 
ad  veniam  quod  excessus  prgeteritos  ei  remittimus  et 
amoris  sinum  et  gremium  aperimus. 


EPISTOLA  CXCVI. 
Amicus  amico  salutem  et  hoc  iotum  qaod  ipse  est. 

Parum  confert  venustas  eloquii,  quae  petenlem  non 
provehit  ad  petita,  nisi  preces  sint  pretio  coloratae, 
super  tuae  petitionis  sollicitus  implemento  laboravi 
quod  potui :  sed  roganti  parum  licere  permittitur,  si 
pro  eo  donorum  auctoritas  et  interventio  non  perorat. 
Et  quid  plura?  Repulsam  sustinui,  quia  manus 
agebat  vacua,  cui  nil  conceditur  obtinere. 

EPISTOLA  CXCVII. 

Viris  potentibus  in  arcto  positis  ut  fldeles  sui 
subveniant,  ad  eorum  contraria  propulsanda,  sacra- 
menti  praecipit  et  hortatur  religio,  rebus  semper  in 
omnibus  observanda,  Contumacis  regis  Anjjrlorum 
audacia  regnum  nostrum  aooressa  est :  et  de  nostris 

O  oo 

quosdam  inclusit  in  oppido  nihil  minus  quam  tale 
quid  expectantes.  Improvisus  quidem  inclusit  im- 
providos,  et  ut  nobis  illorum  aperuit  litera,  provideri 
sibi  desiderant  festinanter.  Cujus  audaciae  propo- 
nentes  occurrere  fidelitatem  tuam  proesentibus  ad- 
monemus  :  ut  collecta  militia  nobis  Parisios  offerri 
festines.  Eum  enim  retundere  multam  nobis  ac- 
cedet  ad  gloriam  et  perennis  eum  sequetur  con- 
fusio :  si  conatus  sui  se  viderit  impotentem. 

EPISTOLA  CXCVIIL 

Responsio. 

Salulem  et  obsequium. 

Quos  communis  injuria  irritarc  non  metuit,  ex- 
citari  debent  communiter  ad  vindictam.  Ex  quo- 
rundam  relatu  didiceram,  et  relatui  nolebam  fidem 
apponere,  quod  de  vestris  munitionibus  unam  rex 
Anglicus  obsedisset :  sed  debere  me  credere  non 
credebam  quod  bic  esset  audacia  prsesumptionis.  Si 
prrescissem  id  antea,  quod  et  modo  scire  non  audeo, 
qui  ducaturus  in  tempore  locus  fuit,  novum  rursus 
in  balneum  introisset. 

EPISTOLA   CXCIX. 

De  amore  de  levi  amisso. 

Qui  re  sibi  dilecta  carere  sustinet,  et  ab  ea  brevi 
sejungitur  intervallo :  se  indignum  constituit  amoris 
nomine  quod  mentitur.  In  amoris  nostvi  principio 
prccellosa  maria  solebas  ingredi :  quum  et  fluctus 
maris  et  ventorum  sasvitia  nimis  tibi  minaciter  in- 
tonarent.  Desaevisse  consideras  elementa:  sed  eorum 
duritiem  induxisse  te  sentio ;  quod  admiror :  mere- 
tricum  ut  video  te  decepit  astutia,  novus  amor 
blanditias  interjecit :  et  te  nimis  invenit  volubilem, 
quem  eventum  nullo  credideram  immutandum. 
Satis  mihi  contraria  promittebam :  sed  incassum 
sibi  promittit  quispiam,  quod  est  in  sortis  alea 
constitutum. 

EPISTOLA  CC.     [a.d.  1219.] 

De  captione  Damiatse. 

Sanciissimo  patri  ac  domino  H.  Dei  gratia  summo 
pontijici  A.  patruircha,  Jo.  rex  Hierusalem,  bu- 


}42  PETRI  BLESENSIS 

con.  NichoL  arch.  p.  Alban,  J.  Acconen epi. 

hospital.  sancti  Joannis,  templi.  hospital.  Alaman- 
nicorum  magr.  de  eeacado  commertar.  Savari  de 
Maloleone  de  Jovis  villa.  E  de  Castro  consules 
comitatuum,  salutem  et  subjectionis  cum  reveren- 
tia  /amulatum. 

Exaudivit  Dominus  de  excelso  saneto  suo  voces 
servorum  suorum,  non  permittens  tot  expensas  apud 
Damiatam  a  Christianis  factas  ita  inutiliter  fieri  et 
tantam  Christianorum  stragem  relinqui.  Sed  in  his 
nobis  misericorditer  providens  ac  clementer  in  parte 
magna  nostrum  desiderium  adimplevit.  Quum  enim 
propter  multiplicem  sui  defensionem  nec  per  terram 
nec  per  aquam  posset  manifeste  capi  civitas  Damiatae 
nec  virtute  nec  probibate  alicujus:  sed  solius  Dei 
dextera  pugnante  pro  nobis,  impugnantibus  omnibus 
de  exercitu  prseter  illum,  qui  quantum  ad  studium 
communis  negotii  pertinet  procuravit,  non.  Febr. 
intempestse  noctis  silentio  furtive,  imo  potius  mira- 
culose  capta  est  civitas  Damiatse :  ita  quod  nullus  de 
nostris  in  captione  illa  extitit  interfectus,  nec  etiam 
leviter  vulneratus.  De  Sarracenis  vero  tot  ceciderant 
in  ore  gladii,  quot  etiam  nobis  displicuit  admirari. 
Tamen  et  alii  Sarraceni  majores  ad  quandam  muni- 
tissimam  turrim  confugerant  usque  meridiem,  nec 
reddere  voluerunt,  sperantes  quod  Soldani  Babylonis 
et  Damasci  in  castra  nostra  insultum  facerent :  et  si 
contingeret  Christianos  succumbere,  ipsi  per  turrim 
illam  civitatem  reciperent  ut  sperabant.  Sed  totus 
exercitus  noster  praeter  paucos  qui  civitatem  invaserant 
adeo  plene  cucurrerunt  ad  litias  et  fossata  quae  inter 
nos  et  Sarracenos  facta  fuerant  ad  munitionem  castro- 
rum  nostrorum,  quod  Sarraceni  nullatenus  in  castra 
nostra  irruere  ausi  fuerant.     Facto  autem  mane  in 

die  Martis:  quum  tunc  primum  intellexissent  Soldani 
quod  civitas  capta  esset,  laniatis  vestibus  et  injectis 
unguibus  in  capillos :  amarissime  flentes  nec  de  suc- 
cursu  civitatis  sed  de  fuga  post  cogitarunt  timentes 
ne  exercitus  noster  faceret  insultum  in  eos.  Nunc 
autem  ex  quo  Dominus  aperuit  nobis  portam  iEgypti, 
sanctitati  vestrae  flexis  genibus  supplicamus  et  peti- 
mus,  et  per  effusionem  sanguinis  Christi  obsecramus, 
quatenus  maturatum  cousilium  tam  hominum  quam 
pecunise  transmittere  studeatis,  scituri  pro  certo  quod 
populus  Christianus  in  multitudine  veniet  expugna- 
turus  civitatem  Cairi :  facile  satis  erit  partem 
^Egypti  residuam  obtinere :  et  per  consequentiam 
regnum  Hierosolymitanum,  quod  ad  praesens  per 
.Egypti  subsidium  retinent  ut  gravius  periculum 
evitetur,  et  ad  inquisitionem  .Egypti  securius  pro- 
cedatur ;  imperatorem  venire  compellatis,  prout  nobis 
ssepissime  promisistis :  et  alii  cruce  signati  similiter 
compellantur  exsequi  vota  sua,  votorum  redemptione 
cessante  de  quo  nullum  sentimus  commodum:  sed  de 
redemptione  hominum  sustinemus  evidentissimum  de- 
trimentum.  Utrum  autem  vicesimam,  quae  ex  gene- 
ralis  concilii  consensu  ad  terrae  sanctae  subsidium 
specialiter  fuerat  deputata,  licuerit  vel  decuerit  quod 
non  expedit  ad  alios  usus  converti  vos  ipsi  videte. 
Datum  DamiataB  III  idus  Novembris. 

EPISTOLA  CCI. CONGRATULATIO  SUPER  CAPTIONE 

DAMIETTjE.       [a.  D.  1219.] 
Congratulatio  super  captione  Damiettse. 

Honorius  episcopus  servus  servorum  Dei  universis 
Christi  Jidelihus  per  Turonensium  provinciam 
constitulis,  salutem,  fyc. 

Exultet  in  Domino  suorum  turba  fidelium  et  in 

vocera  benedictionis  gratiarum  et  laudis  laetabunda 
prorumpens,  cum  Apostolo  dicat,  Benedictus  Deus 
&c,  qui  nos  in  omni  tribulatione  consolatur.  Nimis 
quidem  natus  est  sibi  soli,  minus  intentus  est  pro- 
priis,  nimis  negligit  communem  causam  populi  Chris- 
tiani,  qui  diebus  istis  in  mentis  angustia  et  tribulatione 
non  fuit :  quum  sciret  Christianum  exercitum  civita- 
tem  Damietae  magnam  et  munitissimam  obsedisse,  in 
ipso  quasi  medio  paganismi,  ubi  a  fidelibus  aliis  tanto 
terrarum  maris  et  vallis  intervallo  divisus,  et  ab 
infidelibus  ex  omni  fere  parte  circumdatus  non  tam 
obsidens  dici  poterat  quam  obsessus.  Cujusvestrum 
animus  ad  dubium  non  pendebat  et  pavebat  eventum; 
non  tam  pro  singulorum  salute  sollicitus  quam  pro 
universo  exercitu  spe  ac  timore  alternante  suspen- 
sus  :  immo  quis  ipsius  non  obliviscebatur  exercitus, 
quis  ejus  recordabatur  periculi  pensans  sub  quanto 
staret  discrimine :  quamve  tenui  filo  penderet  honor 
totius  populi  Christiani?  Profecto  in  eo  erat  statu 
res  posita,  ut  idem  exercitus  de  viribus  suis  jam 
omnino  diffideret :  et  memor  magnalium  quse  divina 
potentia  pro  fidelibus  suis  facere  consuevit  de  ipsius 
sola  miseratione  speraret.  Unde  ipse  qui  de  sua 
sperantes  misericordia  non  relinquit,  qui  prope  est 
omnibus  in  veritate  invocantibus  nomen  ejus,  qui 
suos  in  tribulatione  dilatat,  ut  quum  se  consumptos 
putaverint  velut  lucifer  oriantur  ecclesiae  :  ecce  in 
eorum  manibus  tam  mirabiliter  quam  misericorditer 
antedictam  tradidit  civitatem  non  solum  thesauris, 
sed  etiam  victualibus  longe  plus  spe  et  opinione 
repletam.  Et  ut  hujus  rei  gloriam  evidenter  nomini 
suo  daret ;  nullus  Christianorum  in  ejus  captione 
interiit,  aut  etiam  lethale  vulnus  accepit :  sicut  vene- 
rabilium  fratrum  nostrorum,  P.  Albanensis  episcopi 
et    apostolica?   sedis    legati,    cujus    ministerio    Deus 

potissimum  uti  voluit  in  hoc  facto,  nccnon  patriarchae 

Hierosolymitani  et  regis  et  fratrum  Hospitalis  et 
Tcmpli  ac  domus  Teutonicorum  Hierosolymis  literae 
nobis  missae  liquicle  manifestant.  Et  ut  manifesto 
Divini  favoris  la^tarentur  et  confortarentur  indicio, 
(jiium  timerent  ne  ipsis  civitatem  intrantibus  circum- 
stans  Saracenorum  exercitus  castra  invaderet,  eorun- 
dem  fluvius  Divino  nutu  adeo  inundavit  subito,-  ut 
inaccessibilia  reddiderit  castra  ipsa :  et  manifeste 
patuerit  quod  pro  Christicolis  contra  insensatos  ipsa 
elementa  pugnarent :  pluribus  miraculis  aliis  ibi 
factis,  quae  longum  csset  per  singula  enavrare.  Psallite 
igitur  Deo  nostro,  psallite  regi  nostro,  psallite.  Psal- 
lite  quidem,sed  utique  sapienter,  non  elatione  tumidi, 
sed  humilitate  devoti ;  recognoscentes  prudcnter  ct 
humiliter  confitentes  quod  non  manus  humana,  sed 
Dominus  fecit  ha?c  omnia,  ut  qui  gloriatur  in  Domino 
glorictur,  eique  laudes  et  gratias  factis  per  singula 
opportuna  loca  processionibus  solennitcr  exsolventes. 
Porro  quum  Dominus  fecerit  nobiscum  signum  in 
bonum,  quum  tantum  nobis  ostium  apcruerit,  nun- 
quid  deerimus  gratiae  suam  nobis  dextram  porrigen- 
tis :  qui  memor  est  improperiorum  suorum  quae 
fiunt  a  Saracenis  insipientibus  :  tota  die  exsurgens 
judicare  ccepit  causam  suam  ct  inimicos  suos  terribi- 
liter  dissiparc.  Nunc  certe,  nunc  tempus  est  de 
somno  corporis  exsurgere  :  nunc  necesse  est  athlctis 
nostris  existentibus  ibi  succurrere  festinanter  et  idola- 
tris  a  Dei  facie  fugientibus  toto  conatu,  totis  viribtis, 
toto  posse  rerum  et  personarum  instare:  dum  recenti 
adhuc  vulnere  trepidant :  dum  ex  captione  civitatis 
praedictae,  quae  caput  et  robur  ^Egypti  fuerat,  con- 
stcrnati,  nullum  locum  sibi  contra  Christianorutn, 
immo  contra  Christi  potcntiam  tutum  putcnt.  De- 
nique  nunquam  subventione  amplius  indiguit  exer- 
vol.  ii.  L 


146  PETRI  BLESENSIS 

citus    Christianus,    quum    nequaquam    suffieiant    et 
praedictam  incolere  civitatem   et   procedere  ad  alias 
impugnandas  :  sine  quibus  quum  illa  teneri  a  Chris- 
tianis  non  possit,  non  restat  nisi  aut  eam  cum  tanta 
gloria  conquisitam  ignominiose  deserere,  aut  circum- 
stantes  expugnare  viriiiter  et  Christiano  nomine  prae- 
eunte  Deo  feliciter  subjugare.     Nos  quidem  futuris 
prseterita  coaptantes,  illa  videmur  tempora  intueri, 
quibus  Machabaei  sancta  sua  profligatis  gentibus  cum 
magna  populi  sui  laetitia  restaurarunt :  et  de  Divinae 
pietatis  abundantia  confidentes  speramus  quod  mo- 
dernis  temporibus  haec  in  populo  Christiano  debeat 
laetitia    innovari.       Monemus    igitur    universitatem 
vestram,    rogamus    et    obsecramus    per    aspersionem 
sanguinis  Jesu  Christi,  quatenus  accensi  hujusmodi 
laetitiae    desiderio  ad    subventionem    exercitus    saepe 
dicti  renovatis  animis  et  viribus  in  tantae  opportuni- 
tatis  articulo  intendatis.     Nos  autem  praeter  fratres 
a  principio  indulgentias  innovantes  omnibus  qui  labo- 
rem  istum  in  propriis  personis  subierint,  et  expensis; 
ac  iis  nihilominus  qui  non  in  propriis  personis  illuc 
accesserint,  sed  in  expensis  suis  juxta  facultates  suas 
viros   idoneos   destinaverint,   necnon   et  istis   qui   in 
alienis  expensis,  in  propriis  tamen  personis  accesserint, 
plenam  suorum  peccatorum,  de  quibus  fuerint  corde 
contriti  et  ore  confessi,  veniam   indulgemus  :    et  in 
retributione  justorum  eterni  praemii  pollicemur  aug- 
mentum.     Hujus  quoque  remissionis  volumus  et  con- 
cedimus  esse  participes  juxta  quantitatem  subsidii  et 
devotionis   affectum,    omnes    qui    ad    subventionem 
praedicti  negotii  de  bonis  suis  congrue  ministrabunt : 
aut  impendent  consilium  vel  auxilium  opportunum. 

EPISTOEA  CCII; 

Tnductiva. 

Sublimitati  vestrae  credimus  notum  esse,  quod 
tam  diu  cum  caeteris  cardinalibus  inclusi  stetimus 
pro  summo  pontifice  eligendo ;  et  quod  nondum 
potuimus  unanimiter  concordare,  sed  in  quantum  per 
praeterita  conjicere  possumus  de  futuris,  immo  in 
quantum  nos  docent  ea,  quae  singulis  diebus  tracta- 
mus  praesentialiter  et  videmus,  visibiliter  timere  pos- 
sumus  quod  tractatus  in  ecclesia  Romana  non  modi- 
cum  periculum  in  longi  temporis  spatium  transeat, 
ac  in  ejusdem  ecclesiae  multarum  regionum,  ne  totius 
dicamus  Christianae  religionis  detrimentum,  electio 
summi  Pontificis  difFeratur.  O  quot  per  diversa 
mundi  climata  nova  insurgunt  scandala ?  quot  pro- 
vincias  turbat  seditio  !  quot  regiones  et  regna  con- 
cutit  bellica  rabies !  quibus  etsi  Romana  ecclesia 
materno  compatiatur  afFectu,  ipsis  tamen  quia  vidua 
nequit  efFectualiter  providere,  pro  his  quoque  dole- 
mus  et  gemimus.  Sed  maxima  nobis  est  per  Dei 
gratiam  consolatio  conservata,  quia  videlicet  ferventi 
desiderio  et  desiderabili  fervore  vos  ecclesiae  devotum 
novimus,  et  tanto  erga  ipsam  constantiores,  quanto 
majoribus  procellis  et  tumidioribus  fluctibus  visa  est 
agitari,  ut  sic  fides  vestra  multo  purior  sit  auro  quod 
per  ignem  probatur,  quod  quidem  multorum  conatus 
illicitos  reprimit,  ac  praesumptuosam  limitat  audaciam 
et  compescit.  Consolamur  etiam  quia  serenitati  ves- 
trae  cordi  esse  scimus  terrae  sanctae  tribulationibus  et 
periculis  subvenire.  Ad  quod  vos  inclitosque  iiberos 
vestros  divinae  crucis  assumpto  signaculo  viriliter 
accinxistis.  Ceterum  ut  cum  gratia  vestri  loquamur 
sincero  cogente  affeetu,  quo  vos  diligimus  toto  cordc, 
quamvis  hujus  terrae  sanctae  credamus  utilem,  terrse 

tamen  vestra)  ac  ecclesiae  Romanae  ipsum  minus 
utilem  formidamus:  forsan  enim  plerique  jamdudum 
suas  nequitias  conceperunt,  quas  ausi  non  sunt  in 
vestrae  excellentise  provincia  parturire,  quibus  per 
absentiam  facultas  permittitur,  ut  quod  nequiter  est 
propositum  nequius  perpetretur.  Penset  hasc  ergo 
et  alia  multa  regalis  sublimitas,  et  eam  non 
pigeat  consilium  in  melius  immutare,  ut  videlicet  tali 
transfretante  cum  honorabili  comitiva ;  cui  quoties 
oportuerit  tam  pecuniarum  quam  militiarum  poteritis 
subsidium  destinare;  vos  vestrique  liberi,  quos  tenella 
non  sinit  aetas  adhuc  armorum  onera  supportare,  ad 
terrae  vestrae  multarumque  aliarum  tranquillitatem  et 
pacem  in  regali  solio  velitis  remanere;  sic  equidem 
terrae  vestrae  multarumque  aliarum  et  ecclesiae  Ro- 
mana?  utilitatibus  multipliciter  consuletis.  Quare  has 
utilitates  suademus  et  credimus  aliis  praeferendas,  sed 
si  placet,  parcatis  nobis,  quia  sic  loquimur;  urgens 
enim  necessitas  et  evidens  utilitas,  ac  insuper  affectus 
sinceritatis  quo  v(>s  diligimus  tanta  animi  puritate  ad 
hoc  specialiter  nos  inducunt. 

KPISTOLA  CCIII. 

Tknet  de  magnificentia  vestra  considerationis  nos- 
trae  judicium,  quod  de  continentia  status  Jiostri  et 
talis  curae  processibus  vos  delectat  audire  rumores, 
quos  felices  in  Domino  vos  novimus  continue  affec- 
tare.  Quapropter  ut  super  his  expectatio  vestra  cer- 
titudine  digna  non  carcat  :  cui  de  his  tam  nuncioium 
quam  frequens  literarum  nostrarum  narratio  verita- 
tem  potuit  hactenus  attulisse,  celsitudini  vestrse 
deferimus,  quod  Divina  nos  prosequente  clementia, 
votiva  satis  nobis  affluunt  beneficia  corporeae  sani- 
tatis,  quanquam   de  reformatione  talis  ecclesiae,  cui 

cum  aliis  talibus  incessanter  insistimus,  nos  privat 
anxioe  sollicitudinis  cogitatio  curiosa.  Tandem  spe- 
ramus  in  Domino  qui  pietatis  suae  dona  continere 
non  novit,  quod  ad  id  sic  salutaris  semitam  praepara- 
bit  et  faciet  tractatorum  mentes  unanimi  voluntate 
concordes,  quod  eidem  ecclesise  de  tam  bono  et  utili 
pastore  in  proximo  providebitur,  et  ipsi  Deo  cedet 
ad  laudem  :  et  Christianae  professioni  copiosae  salutis 
provenient  incrementa,  et  de  ipso  Domini  talis  vestro 
ac  vestra  vota  poterunt  tranquilla  suavitate  laetari. 
Ut  autem  de  processibus  continentiae  vestrae  quam 
prosperam  affectamus  :  placitis  nobis  utinam  rumori- 
bus  satisfiat.  Rogamus  quatenus,  quibus  vobis  pro- 
pitiet  beneficiis  benignitas  Salvatoris,  vestra  nobis  si 
placet  insinuet  responsiva :  per  quam  nobis  etiam  si 
placet  intimetis,  si  qua  nos  vobis  velitis  efficere  placi- 
tura. 

EPISTOLA    CCIV. 

Quia  convenit  ut  talem  super  gravi  talis  obitu 
consolemur,  opportunum  tibi  duximus  committere, 
ut  talem  personam  sine  dilatione  personaliter  adeas, 
literasque  de  credentia  quas  sibi  dirigemus  exhibeas  : 
eas  enim  lator  praesentium  tibi  tradet.  Ordinabis 
itaque  consolationis  apud  eam  sermonem  ex  parte 
nostra  sicut  opportunum  videbis :  compassionem 
nostram  quam  ad  totius  Christianitatis  et  ecclesiae 
Romanaj  statum  :  necnon  personis  ipsius  et  turbatam 
animi  sui  tranquillitatem  pensato  talis  principis  dam- 
noso  defectu  dirigimus  :  ordine  congruenti  exponens, 
et  consolationis  subjungens  remedium,  quod  in  supcr- 
stite  prole  tam  laudabiliter  disposita,  et  potentiae  ac 
amicorum,  nec  minus  gratiae  Divinae  robore  suffulta 
ipsa  potest  assumere  Dei  beneplacitis  ascribendo  hu- 

mana1  fragilitatis  debitum  quod  subire  erit  necessa- 
rium  omni  carni.  Postremo  vero  te  nullatenus  omit- 
tcre  volumus,  ut  ei  bonam  voluntatem  vestram,  et 
promptam  sollicitudinem  in  omnibus  negotiis  suis  et 
suorum  ofTeras  ex  parte  nostra,  rogans  et  instans  ut 
beneplacitorum  suorum  promotionem  fiducialiter  no- 
bis  committat :  quia  fideles  et  voluntarios  omnium 
efficacia  nos  reperiet :  et  etiam  magis  attentos  quam 
hactenus  fuerimus  :  quoniam  sibi  de  caetero  magis 
novimus  expedire.  His  itaque  et  aliis  quae  videris 
opportuna  et  digna  attente  pensatis,  ad  eorum  prae- 
sentiam  te  conferas  sine  mora. 

EPISTOLA   CCV. 

Talis  cardinalis  venerabili  fratrl  episcopo  Parisiensi, 
salutem  in  Domino. 

Non  bene  pondus  in  se  continent,  si  diligenter 
attendis,  verba  quse  scribimus :  quum  ex  gravi  ma- 
teria  prodeant  admirationem  non  modicam  nostris 
ingerente  mentibus  :  et  quasi  novum  genus  dissimili- 
tudinis  judicante:  cujus  negotii  qualitas  et  facti 
minus  congrui  novitas  evidenter  causam  insinuant 
qua  de  te  tuisque  processibus,  quos  circumspectionis 
gravitas,  quos  veritatis  praevidentia,  quosque  justitia? 
rectitudo  praevenire  merito  debuerunt,  mirari  com- 
pellimur  et  turbari.  Sic  se  rebus  habentibus  sicut 
sunt  ad  nostrum  auditorium  introducta?.  Hic  siqui- 
dem  accepimus  contigisse,  quod  quum  ad  auditum 
tuum  pervenisse  praetenderis,  venerabilem  fratrem 
nostrum,  A.  tituli  sancti  Praxedis  presbyterum  car- 
dinalem,  fuisse  viam  universae  carnis  ingressum :  tu 
non  ex  picto  quod  de  statu  tali  tantaeque  persona1 
certiov  habereris  :  quinimmo  propriae  voluntatis  arbi- 
trium  aequitati  praeferens  :  et  quod  exigebat   in  hac 

parte  justitiae  debitum  praetermittens,  ad  domum,  in 
qua  sui  archidiaconatus  Parisicnsis  curae  tenebatur, 
quamque  vcnerabilis  frater  noster,  Ii.  sancti  Angeli 
diaconus  cardinalis  ad  se  spectantem  sibi  ad  tempus 
duxerat    concedendam,  baillivum   et   quosdam    alios 
tuos  nuncios  destinasti.     Officium  dicti  A.  cardinalis 
per  eos  districtius  inhibens  ne  jurisdictionem  aliquam 
exerceret :     ejus    sigillifero    nihilominus   injungendo, 
quod  sigilla  dictae  curiae   resignaret  frangenda  sicut 
fieri    pro    tempore    obeunte    Parisiensi   archidiacono 
consuevit.      Et    licet    idem    sigillifer    saisitis   iisdem 
sigillis,  et  in  quadam  bursa  reconditis  per  baillivum 
et   nuncios    supradictos    ad    te    super    his    recursum 
fiducialiter    habuisset :     et    ut    hic    revocares    quum 
instanter  postulasset  asserens  dominum  suum  vivere, 
ad  quaestionis  literas  quas  ab  eo  de  novo  receperat,  et 
in  quibus  specialiter  habebatur  quod  sospitate  vige- 
bat,  tibi  patenter  ostendens  :  quum  non  solum  quod 
non   desistens  a  gravaminibus    sic  inceptis :    iterum 
etiam   respondens   eidem    sigillifero  expressius  prae- 
cepisti :  quod  quum  de  morte  praefati  cardinalis  tibi 
plene  constaret,  praedictis  sigillis  penitus  resignatis  de 
ipsorum  emolumento  percepto  a  tempore  quo  eundem 
archidiaconum  decessisse  dicebas  et  redderet  ratio- 
nem  :  finaliter  autem  officium  et  sigillifero  loco  gra- 
tiae  quae  manifesta  potius  et  enormis  apparet  injuria 
diceris   concessisse :     et   in    exercenda    jurisdictione 
officii   conjudicem   et    sigillifero    consigillatorem   ad- 
jungens,  ac  emolumentum   ex  sigillis  proveniens   in 
sequestro   quotidie    poneretur.      Profecto    tali    con- 
venienter  locum   apud  talem   prsesulem   habere  non 
debuit   multiplici,  quam    pontificalis  modestiae  pra?- 
videre    decuit   oculis   incongruitate    pensata.      Erat 
enim  de  continentia  cardinalis,  ctiam  si  minori  digni- 
tate  vel   officio   fungeretur    priusquam    taliter   pro- 

cedens  contra  ipsum  diligentius  veritas  inquirenda : 
potuitque  curialibus  praefato  R.  cardinali  deferri,  ne 
taliter  in  domo  sua  dicti  archidiaconatus  possessio 
turbaretur,  et  ne  sibi  locum  ibidem  talis  in  jure 
vindicaret.  Erat  etiam  per  teipsum  propriae  famae 
protendendus,  ne  tuo  processu  jus  laederent  alterius ; 
et  ne  in  posterum  exinde  noxium  sumeretur  exem- 
plum.  Inter  caetera  quoque  potissimum  ecclesiae 
Romanae  vitanda  fuerat  offensa:  in  cujus  opprobrium 
et  contemptum  dignoscuntur  membrorum  suorum 
cedere  laesiones  :  nec  minimum  erat  attendere  turba- 
tiones  cardinalium  eorundem,  quorum  tibi  debueras 
benevolentiam  studiosius  conservare.  Unde  quum 
ex  te  ipso  possis  aperte  colligere  quod  eandem  eccle- 
siam  nos  et  praefatos  cardinales  offenderis  in  prae- 
missis :  fraternitatem  tuam  rogamus  et  hortamur 
attente  praecipiendo  mandantes :  quatenus  sic  provi- 
dere  salubriter  et  prudenter  agere  studeas,  quod  judi- 
cialem  horum  examinationem  satisfactio  condigna 
praeveniat,  quodque  in  cordibus  illorum  quos  injuria 
tetigit  nihil  nubili  remanere  contingat :  et  per  nos 
seu  per  futurum  summum  pontificem  adhuc  aliter 
corrigenda  non  oporteat  aliud  consilium  vei  remedium 
adhiberi. 

EPISTOLA     CCVI. 

Lamentatio  de  morte  amici. 

Recensentes  in  amaritudine  animi  annos  nostros 
et  multiplicis  affectionis  materiam,  quam  licet  im- 
merito  in  nobis  et  in  nostris  patimur  cogitationibus  ; 
nunquam  tanti  doloris  occasio  nostris  sensibus  inolevit ; 
quantum  de  talis  obitu  legis  divinae  zelatoris  et  re- 
ligionis  cujuslibet  amatoris,  nuper  nobis  fuit  veritas 
declarata.     Et    ut    ea,  quae    ex    gestis    exterioribus, 


l.l  ISTOL.K.  153 

quae  nonnunquani  secreta  mentis  turbatae  indicant, 
circa  personam  nostram  facile  potuerunt  audito  tanto 
incommodo  illico  deprehendi  ab  adstantibus,  omit- 
tamus;  accessit  etiam  nobis  stupefactis  ex  eventu 
sinistro  calix  tribulationis  et  angustiae,  non  inebrians 
sed  insaniens  mixto  plenus :  qui  felle  amaritudinis  et 
horrore  absinthii  propinato,  nostra  intima  nullo  inter- 
veniente  consolationis  remedio  duplici  vulnere  pene- 
travit  :  nec  immerito  ut  a  capite  et  digniori  incipiat 
lacrimabilis  noster  sermo  undique  angustiis  sic  op- 
prcssus. 


EPISTOLA  CCVII. 

Invectiva  papse  regi. 

Intra  paternae  claustra  memoriae  residere  de- 
votionis  regiae  magnitudine  promerente  :  vota  nostra 
circa  te  frequenter  excitata  dirigimus  :  ut  supernae 
benedictionis  rore  perfusa  sospitatis  gratia  vigeas :  et 
tandem  ad  verae  lucis  pervenire  gaudia  merearis. 
Hoc  itaque  desiderium  ab  olim  in  nostro  pectore 
ferbuit  :  eoque  potius  suscepit  incremcnta  fervoris  : 
quo  licet  immeriti  sedis  Apostolicae  residentes :  et 
pastoralis  onera  gerentes  officii,  pro  tua  et  cunctorum 
salute  fidelium  tenemur  amplius  vigilare.  Princi- 
palis  igitur  exhortationis  nostrae  quaerit  et  petit  in- 
stanter :  ut  intentae  considerationis  oculos  habentes 
ad  Redemptorem  nostrum  Dominum  Jesum  Christum 
gerens  in  tuis  visceribus  figuratum,  sua  beneplacita 
prosequi  delecteris  :  et  pensans  proinde  quod  hujus 
mundi  figura  praeterit :  quodque  abierunt  et  adhuc 
abeunt  reges  et  principes,  caeterique  corruptioni  sub- 
jecti  :  nullo  quod  sub  sole  nascitur  habente  stabilc 
fiimamentum,  in  Divini  nominis  amore  pcrsistas  aedi- 

ficans  prudenter  in  inferioribus  veluti  transitoriis  et 
caducis  sua  vilitate  contemptis  :  ut  in  regno  ccelestis 
gloriae  perennem,  quae  non  deficiet  nec  peribit,  tibi 
constituas  mansionem.  Caeterum  cogitantes  non  sine 
magno  compassionis  affectu  circa  illatas  oppressiones 
et  angustias  terrae  sanctse :  quas  vidimus  et  propria 
manu  palpavimus  in  minori  officio  constituti :  ac 
desiderantes  de  celeri  ne  totaliter  pereat  sibi  subsidio 
provideri,  tali  mentem  nostram  super  haec  aperire 
decrevimus  per  literas  speciales :  quas  per  talem 
nobis  et  fratribus  nostris  suarum  dona  virtutum 
carum  multipliciter  et  acceptum,  ei  duximus  diri- 
gendas.  Tdeoque  regalem  magnificentiam  cum  pa- 
terna  fiducia  rogamus,  et  hortamur  attente,  quatenus 
apud  eundem  ad  id  partes  tuas  officialibus  studiis 
interponas  :  ita  quod  exinde  retributionis  eternae 
percipias  incrementum.  Ut  autem  tibi  nostra  plenius 
intentio  pateat,  credas  quaesumus  indubitanter  sic  ab 
ore  nostro  prolata  :  quae  talis  super  praemissis  omni- 
bus  ex  parte  nostra,  tuae  duxerit  excellentiae  refe- 
renda.  Nec  mireris  quod  bulla  non  exprimens  nomen 
nostrum  est  appensa  praesentibus,  quae  ante  con- 
secrationis  vel  benedictionis  nostrae  solennia  trans- 
mittuntur  :  quia  semper  hi  qui  fuerunt  in  Romanos 
electi  pontifices  consueverunt  in  bullandis  literis,  ante 
suae  consecrationis  munus  modum  hujusmodi  ob- 
servare. 

EPISTOLA     CCVIII. 

Responsio  ad  prsemissam. 

Tenorem  vestrae  literae  pleno  collegimus  intellectu. 
Adhuc  vero  noveritis  quod  causas  mortis  de  tali  in 
ipsis  adjcctas  literis  minus  decentes  :  minusque  ratio- 
nabiles  judicamus.     Non    enim    ista  duo  benc  con~ 

renitiDt,  quod  officium  sibi  odmmissum  exerceat : 
nobisque  assistat  necessitatis  articulo  incumbente. 
Vemo  enim  potest  servire  duobus  dominis,  sicut  me- 
minimus  nos  legisse,  adeo  quidem  posset  a  nostra 
distare  praosentia  quod  nos  solvere  humanae  naturae 
debitum,  aut  alia  corporis  et  animae  incurrere  peri- 
cula  contingeret,  antequam  ipsius  possemus  frui 
visitatione  et  consilio  si  necessitas  immineret.  Unde 
grave  immo  gravissime  gerimus  quod  nostris  in  hac 
parte  non  annuistis  desideriis,  consideratis  moestitiis, 
amaritudinibus,  et  angustiis  involventibus  mentem 
nostram.  Quod  autem  a  vobis  obtinere  nequivimus, 
archiepiscopus  aut  episcopus  seu  alia  persona  vobis 
inferior  apud  vos,  sicut  credimus,  impetrasset.  Quid 
plura  ?  Ex  quo  eum  habere  nequimus,  nobis  non 
placet  incommoditatibus  compati  :  ad  alios  recur- 
remus  minusque  favoris  habebimus  apud  nostros. 


EPISTOLA  CCIX. 

Inductiva  qusedam. 

Pileclara  dilectionis  indicia,  quae  ad  talem  in 
sinceritatis  plenitudine  hactenus  expandistis,  datur 
nobis  aperte  intelligi,  quod  ipsius  repositam  in 
pectore  nostro  memoriam  in  talibus  eo  uberiori 
beneficiorum  munificentia  excitare,  quo  ipsorum  sta- 
tum  prosperiorem  zelare  credimini :  et  de  honore  ac 
commodo  eorundem  dicuntur  materna  diligenter 
studia  nos  hortari.  Praeterea  quum  potius  spei  suae 
in  vobis  pendeat  plenitudo,  nec  aliud  quam  vestrum 
post  Deum  iis  videatur  adesse  prgesidium,  quo  res 
ipsorum  dirigatur  utiliter  et  negotium  feliciter  fo- 
veatur,  vos  affectuose  rogamus,  quatenus  quum  de 
^uccessione    talis    ha?reditatis   tali    viro    diebus    istis 

graviter  infirmante  tam  per  aliquos  ex  parte  talium 
discrimen,  quam  talis  non  sine  turbatione  successuri 
dissidii  jam  videatur  suscitari  pruritus,  qui  talibus 
(quod  absit)  non  modicum  afferre  posset,  timetur  si 
iis  ad  quos  ipsius  haereditatis  digne  devolvi  debet 
successio,  sicut  ad  illos  qui  de  virili  frumen  linea  soli 
supersunt  adesse  velint,  prout  expedire  videritis :  et 
hic  dubietatis  articulo  et  prodesse :  quod  ipsorum 
debito  statui  utiliter  caveatur:  nec  inde  incurrere 
possint  aliquod  detrimentum  super  hoc  ad  eundem 
talem,  si  placeat,  nuncios  et  literas  vestras  mittentes : 
per  quas  date  sibi  intelligi,  quod  statui  et  tranquil- 
litati  ipsius  loci  expediat,  de  commodo  et  quiete 
talium  sibi  suggerente  consilio  sic  statuat,  ordinet  et 
disponat :  quod  si  de  ipso  (quod  absit)  aliquid  sinis- 
trum  succederet :  eorum  gaudere  possitis  commodis 
provenisse,  ac  in  eorum  felici  statu  vestra  desideria 
delectentur. 

EPISTOLA  CCX. 

Responsio  ad  prsedicta. 

Versa  est  in  luctum  cithara  mea,  et  organum 
meum  in  voces  flentium.  Infirmata  est  doloribus 
virtus  mea,  et  ossa  mea  in  gemitibus  conturbantur. 
Quum  ipse  vestrae  tenor  epistolae  inopinatum  fatum 
et  calamitatem  mihi  perpetuam  nunciaret.  Sunt  ergo 
lacrimae  mese  panes  die  ac  nocte,  qui  utinam  intra 
ventris  septa  consumptus  essem,  ne  talia  oculus  meus 
videret,  vel  diem  clausissem  extremum,  ne  tantorum 
periculorum  gustator  miserabilis  extitissem.  Heu 
me  dixerim,  fili  mi,  ut  quid  me  mater  peperit  filium 
amaritudinis  et  doloris  ?  Cur  exceptus  genibus,  cur 
lactatus  uberibus,  cur  doloribus  deditus,  cur  tribula- 
tionibus  circumventus  ?   et  utinam   mortuus  fuissem 

in  utero  matris,  et  fuissem  quasi  non  essem  de  utero 
translatus  ad  tumulum.  Heu  me  miserum  !  perdidi 
filium  animae  meae  individuum,  vitae  meae  solatium, 
oculorum  meorum  lumen  et  meae  baculum  senectutis. 
Quid  plura  ?  propter  Sion  non  tacebo  et  propter 
Jerusalem  non  quiescam,  sed  continuabo  dies  meos  in 
lacrimis  et  dolore,  donec  deficiam  lacrimando.  Vobis 
tamen  grates  refero,  quia  pei  literas  mihi  consola- 
tionis  remedium  assignastis ;  et  consolari  non  valeo, 
quia  dolori  meo  similis  non  est  dolor. 

EPISTOLA  CCXI. 

De  eo  qui  creditur  mortuus. 

Dictu  res  horribilis  et  amara  ac  mea  pervertens 
gaudia  in  mcerorem,  nuper  meis  auribus  jam  per- 
venit  quod  magister  Nicolaus  unicus  frater  meus, 
qui  erat  spes  vitae  meae,  refugium  et  tutela,  morte 
carnis  vitam  finivit,  ad  quam  ulterius  non  redibit. 
De  quo  tantum  sunt  mea  viscera  conturbata,  ac 
repletus  sum  doloribus  infinitis,  quod  a  planta  pedis 
usque  ad  verticem  capitis  non  est  membrum  quod 
non  sit  positum  in  dolore.  Et  merito ;  quoniam 
ipsum  sine  spe  recuperationis  amisi,  qui  fuit  os,  de 
ossibus  meis  et  caro  de  carne  mea :  ac  bona  quse 
habeo  ipso  mediante  percepi ;  necnon  et  in  futuro 
sperabam  consequi  meliora.  Veruntamen  quia  hoc 
ad  me  non  aliunde  nisi  fama  referente  pervenit,  de 
vita  dubito,  nec  de  morte  consto  firmissima  ratione. 
Vestram  igitur  amicitiam  duxi  praesentibus  rogi- 
tandam :  quatenus,  sive  verum  sit  vel  contrarium 
rationi,  mihi  vestris  literis  intimetis :  ut  de  morte 
doleam,  et  mihi  condoleant  consanguinei  pariter  et 
amici  velut  humana  conditio  exigit  et  requirit ;  et  de 
vita  valeam  morc  solito  exultare :  et  qui  de  tali  rela- 
tionetristanturmihi  congaudeanl  sicut  solent  ad  ipsam. 

EPISTOLA    CCXII. 

Consolatio  de  morte  amici. 

Nimis  dira  sorte  constringimur ;  nec  minus  dira 
cordis  angustia  cruciamur.  Nam  lacrimarum  fontem 
producit  dolor  intrinsecus  ex  oculis  subductus  animus 
amaritudinis  tenebris,  laesa  viscera  tela  penetralibus 
mcestitiae  interius  commovetur  :  et  sic  quod  mente 
concipimus,  nec  verbis  exprimere,  nec  continere  pos- 
sumus  serie  literali.  Doloris  enim  immensitas  et  pro 
funda  luctus  infusio  dicendi  facultatem  excludunt : 
compendiosa  tamen  literula  immo  potius  dolorosa 
vobis  intimare  compellimur  :  quod  pater  ille  noster, 
lapis  promotionis  nostrse  primarius,  universalis  ec- 
clesise  membrum  praecipuum,  columna  justitise,  basis 
immobilis,  amicorum  fida  defensio,  securum  generis 
sive  gentis  confugium,  tutus  patriae  clypeus,  et 
firmus  paternae  baculus  senectutis,  consilio  clarus, 
maturitate  conspicuus,  scientia  rutilans,  et  supremus 
constantia,G.  pater  vester  et  filius  diversis  respectibus, 
sicut  Domino  placuit,  die  post  annunciationem  beataa 
virginis,  proh  dolor,  fati  munus  implevit,  in  cujus 
obitu  pater  et  paternae  quamvis  cohabitationem 
naturae  lugere  dolentem  et  dolere  lugentem  vos 
deceat,  quum  dolores  vestros  et  luctus  rectae  con- 
siderationis  arbitrio,  consolationis  multiplici  justa 
causa  subducit.  Nam  ejus  sollicitudinis  onera  sive 
vicem  devotione  integra,  caritate  plena  et  obsequio 
filiali  circa  paternitatem  vestram  supplere  volumus  et 
habere,  et  eo  beneplacitis  vestris  in  antea  parere 
devotius,  quo  avidius  implere  partes  ejus  intendimus 
in  vestris  desideriis  obsequendis,  et  sic  estimari  non 
debet  amissus  qui  vivere  vicaria  substitutione  sancitur. 
Praeterea    reverenda    senectus    et    annosa    prudentia 

inoommodo  senili  compatiens,  prole  superstite  grate 
respiret  in  Domino  a  principe  qucm  exigentibus 
meritis,  et  summi  pontificis  amplectitur  gratia,  et 
prosequitur  benevolentia  dominorum.  Temperat 
etiam  fletus  nostros  pia  miseratio  pii  patris,  qua  tum 
in  domino  nostro  haec  me  fratre  nostro,  tum  in  filio 
vota  vestra  complevit,  de  cujus  judicio  si  revocare 
voluit  quod  concessit  et  tollere  quod  creavit,  conqueri 
non  debetis,  quia  si  de  manu  Domini  bona  suscepi- 
mus,  moleste  contraria  non  feramus.  Est  et  solatium 
aliud  quod  et  a  mortis  regula  nullus  excipitur  : 

iEquat  enim  sceptra  ligonibus. 

Nam  pari  sententia  senes  et  juvenes,  fortes  et  debiles, 

potentes    ct    infirmos,    divites   et    egenos    involvit. 

Omne  namque  quod   nascitur   moritur,   et  nihil  est 

perpetuum  sub  sole.     Magnus  est  enim  Dominus  qui 

mortificat  et  vivificat,  et  magna  virtus  est  ut  possit 

extollere  quod  deprcssit,  et  sanare  quod  vulneravit. 

Hortamur   igitur  et  rogamus  attente  :  quatenus  sic 

concepti  doloris  incendia  rore  rationis  infusa  funditus 

extinguatis,    sumentes    in    dolore    remedium,    et   in 

moerore  solamen  quod  transeat  caeteris  in  exemplum, 

ut    exacerbare    nomen    Domini   non    possitis.     Nos 

enim  fratribus  nostris  scribimus  et  mandamus  quate- 

nus  mandatis  vestris  velut  nostris  in  omnibus  obse- 

cundent. 

EPISTOLA  CCXIII. 

De  beneficio  Scripturae  acl  praeteritorum  memoriam  conservandam, 

Illa,  quorum  memoriam  perpetuat  scriptura,  su~ 
perveniens  seniuni  non  delebit.  Consuetum  est  enim 
ut  ea  quaj  expedit  retineri,  literarum  apicibus 
commendentur  :   ut  beneficio  scripturas  a  calumniosis 

litibus  secura  in  posterum  perseverent.  Intcr  com- 
moditates  inventionis  humanae,  nil  censetur  utilius 
beneficio  scripturarum,  quibus  memoria  reformatur  ; 
et  in  novitatem  redit  quod  obscuravit  oblivio ;  et 
quod  vetustas  temporis  antiquavit.  Adeo  tempori- 
bus  nostris  humanae  ambitionis  ardor  invaluit  :  ut 
legitimae  donationes  et  opera  misericordiae  versutiam 
calumniantium  evitare  non  possint  :  nisi  memoriali- 
bus  scripturis  et  numerositate  testium  in  posterum 
muniantur. 


EPISTOLA  CCXIV. 

Argttmentum. — Archidiaconi  querela  contra  officiales 
episcoporum. 

In  H.  et  E.  concilio  statutum  est  quod  unaquae- 
que  dignitas  suo  privilegio  gaudeat,  et  episcopus,  qui 
solus  beneficium  dare  potest,  honorem  datum  minuere 
aut  auferre  praesumat.  Damasius  Papa  consilio  beati 
Hieronymi  cum  omni  senatu  Romani  ordinis  statuit, 
et  postea  omnes  episcopos  orbis  ad  consensum  in- 
duxit,  ut  eorum  officium  et  officii  memoriam  in  per- 
petuum  delerent.  Omni  enim  auctoritate  carebant, 
et  tanto  vilius  abjecti  sunt,  quanto  magis  ambitiose 
et  superbe  circa  sacra  spiritualiter  praesumebant :  et 
subjungit  quod  in  comitiva  Christi  duo  tantum  sunt 
genera  ministrantium  statuta,  scilicet  i^postoli  et  Dia- 
cones,  et  alii  discipuli  qui  sub  iis  in  suo  ministerio 
servierunt,  et  post  multa  concludit  quia  quod  ratione 
et  auctoritate  caret  extirpare  necesse  est.  In  hoc 
differentia  est  quod  Coepiscopi  sacerdotes  erant  et 
tum  ministrare  sacra  debita  episcopis  non  praesume- 
bant :  nunc  autem  acolyti  et  amplius  subdiaconi 
episcopale  officium  contra  Deum  et  canonum  scripta 
usurpare  prgesumunt :  nomen  Coepiscopi  a  sede  Ro- 

mana  judicatum  et  damnatum  et  cxterminatum  eter- 
naliter  quodam  nominis  adventitii  subornatu  denuo 
Iatenter  obrepsit.  Resuscitantur  cineres  jam  sopiti, 
et  ova  aspidis  diu  in  occulto  basilisci  confota  patibulo 
in  He«;ulum  eruperunt.  Hi  sunt  viperae  officiales 
iniquitatis  omnem  malitiam  aspidis  atque  basilisci 
transcendentes.  Vadit  hodie  solus  ad  syuodum  vel 
cum  paucissimis  archidiaconus.  Officialis  autem  cum 
dracone,  qui  de  coelo  cecidit,  trahit  secum  tertiam 
partem  stellarum,  atque  decanos  et  sacerdotes  Archi- 
diaconi  secum  trahens,  dum  nec  se  nec  alios  pas- 
cere  sciat,  quoerens  quae  sua  sunt,  non  quae  Jesu 
Christi,  manifeste  non  ovium  pastor  est  sed  luporum. 
Vulgo  dicitur  Mala  custodia  pasco  lupum.  Quo- 
modo  custodiet  animas  alienas,  qui  mores  nec  scien- 
tiam  nec  ordinem  habet,  ut  propriam  animam  custo- 
dire  sufficiat  ?  lterum  vulgariter  dicitur  quod  Archi- 
diaconi  sunt  oculi  pontificis  sui  :  moderni  autem 
Pontifices  idem  archidiaconos  oculos  suos  obstruunt 
et  confundunt,  et  noviter  assumentes  oculos  Argi, 
evangelistarum  oculos,  quos  ad  suam  et  subjectorum 
suorum  salutem  ante  et  retro  et  in  circuitu  habere 
debuerunt,  in  questum  pecuniarum  non  sine  sua 
damnatione  convertunt.  i^egi  quandoque  puerulus 
in  Catone  de  hoc  genere  hominum  in  hac  forma 

Est  genus  hoc  honiinum  quod  dicitur  officiperdi. 

Credo  tale  officium  esse  in  perditionem  et  scandalum, 
quod  studet  totum  et  spirat  in  malitiam  et  rapinam. 
Innocentissime  Innocenti,  puto,  quod  tales  non  ab 
officio  nomine,  sed  ab  officio  verbo  nomen  et  nominis 
causam  trahunt.  Usus  ecclesiae  activus  fuit,  ut 
archidiaconus  esset  officialis  hominum  et  peccata 
hominum  per  archidiaconum  inquisita,  quae  per  ipsum 
corrigi  non  poterant,  ad  episcopos  referrentur.    Eritne 

hic    officialis    inofficiosus  aut    episcopus   aut  coepis- 
copus,  cujus  nomen  atque  memoria  et   officium  ad 
totius  ecclesiae  Catholicae  materculae  detrimentum  est. 
Dabitur  forsan  episcopo  archidiaconus  ad  quem  ap- 
pellant  omnesab  archidiaconoquiprofanas  et  sacrilegas 
causas  habent.     Quandoque  nos  archidiaconi  diximus 
ei,   Quis   te  constituet  judicem  super   nos?    Omnes 
enim  archidiaconi  dissecuerint  et  appellant  unanimiter 
ad  thronum  suaeinnocentiae.  Innocenti,  modernis  tem- 
poribus  cessavit  in  ecclesia  officium  et  nomen  archi- 
diaconi,  provide  quia  multi  contra  Deum  hoc  officio 
abutuntur,nomen  et  officium  hoc  diebus  in  perpetuum 
deleatur.     Certe  nunquam   hunc  archidiaconum,  ad 
quem   invitus    non    traherer  et  coactus,   atque  post 
multas  inducias,  quas  petebam  a  sanctis  et  religiosis 
viris,    potius   onus    quam    honorem    suscipere,    sum 
expulsus  et  gloriae  vestrae  est,  pater  sancte,  ut  impo- 
nantur  homines  super  capita  nostra  et  qui  heri  sede- 
bat    ad    pedes    meos    hodie    sine    meo    et    aliorum 
archidiaconorum    assensu   assumptis  novis  cornubus 
ventilet    totam   ecclesiam   nostram,  meque  praesente 
suspendat  et   excommunicet  sacerdotes  meos,  atque 
excommunicationis    sententiam    intentans,   antequam 
ad  eos  literae  istae  perveniant,  indulta  sibi  hac  tene- 
brarum    potestate  in    his    et   gravioribus  contra  me 
abutatur:  hodie  unus  est  et  cras  alius,  et  sic  de  septi- 
mana  in  septimanam  vices  eorum  episcopus  ablabat. 
Scio  et  inficiari  non  possum  quod  R.  Eb.  episcopus 
qui  in  diebus  nec  in  Anglia  nec  in  Normannia  justi- 
ciarius  domini  regis  fuit  et  prorsus  literaturae  ignarus, 
potius  saecularis  questus  occasionem  quamDei  presby- 
teros  officiales  constituit.    Cujus  opus  in  hac  vel  in  aliis 
nunquam   alicui   catholico  ad   exemplum   vel  conse- 
quentiam  debet  trahi.     Heus,  heus,  appellat  oppres- 
sus  ad  justiciam  et  misericordiam  apostolicae  sedis. 

Officialis  autem  appellatione  dissimulata  negotium 
suum  agit  et  abusione  superba  opprobriis  et  commi- 
nationibus  os  appellationis  violenter  conclusit.  Num- 
quid  illiterati  aut  potius  laici  temeritas  aut  cupiditas 
imitatores  habere  debuit  ?  Ad  hujus  igitur  cupidi- 
talis  exterminium  sufficere  potest  quod  questus  in 
causa  fuit  quod  hujus  singularitatis  auctoritatem  ab 
apostolica  sede  vel  ab  antiquorum  canonum  habuit 
Lincoln.  Eliensis  et  caeteri  suos  archidiaconos  fovent. 
Aut  servetur  hic  status  aut  in  perpetuum  nomen  ejus 
deleatur.  Ego  autem  sacerdos  Domini  atque  senior 
et  contestis  miserationum  Christi  quodam  zelo  equi- 
tatis  indignor  quod  hoc  officium  sic  vilescit  et  plebescit 
in  ecclesia  Dei,  ut  honor  archidiaconorum,  qui  a  beato 
Stephano  incepit,  atque  in  beatis  Laurentio  et  Vincen- 
tio  ceterisque  martyribus  usque  ad  sanctitatis  per- 
fectionem  gloriosa?  profecit,  hodie  supervenientibus 
novis  officialibus,  datus  est  in  contemptum,  in  oppro- 
brium,  in  theatrum,  in  derisum. 

EPISTOLA  CCXV.— ad  p.  episcopum. 

Argumentum. — Excusatio  et  querelse  ejusdera  cle  mendatio  et 
falsitate  scriptorum. 

Reverendo  Patri  ac  dom.  Dei  gratia  P.  epo.  P.   B. 
salutem,  et  si  quid  dulcius  est  salute. 

Ex  eorum,  qui  vos  viderunt,  relatione  multiplici 
vestri  corporis  staturam  vultumque  et  lineamenta 
cognovi ;  honestissimos  etiam  mores  vestros,  matura 
eloquia,  et  quosdam  bene  compositae  mentis  affectus, 
in  libro  publica?  opinionis  adhuc  assidue  lego;  et 
plura  quae  nunquam  oculus  vidit,  nec  auris  audivit, 
in  anima  mea  mihi  quadam  imaginaria  representa- 
tione    depingo.     Jacturam    siquidem    corporalis   ab- 

sentiae  caritas  mirabili  artificio  recompensat;  quos 
videre  carnaliter  piohibemur,  delectabilius  intuemur 
et  amplectimur  oculis  animae  et  brachiis  caritatis : 
redimat  ergo  visus  dispendia  et  absentiae  carnalis 
dilectio  quae  fortis  est  ut  mors.  Separantur  enim 
morte  praesentes  amici  et  per  indivisos  dilectionis 
affectus  uniuntur  absentes,  atque  in  praecordiis  animae 
et  in  visceribus  Christi  quodam  dulcissimo  commeatu 
affectio  media  intercurrit.  Amor  enim  caritas  quae 
non  agit,  sed  si  caritas  nunquam  excidit,  haec  est 
communicatio  Spiritus  Sancti,  quae  diversos  conjungit 
animos,  quae  vere  diligenti  amicum  repraesentat  ab- 
sentem.  Nec  enim  ulla  tempora,  nulla  loca,  nulla 
spatia,  nullae  aquae  possunt  extinguere  caritatem. 
In  ea  igitur  caritate,  quam  de  vestra  sanctissima 
opinione  concepi,  vobis  offerro  si  quid  sum,  si  quid 
scio,  si  quid  habeo,  si  quid  valeo,  si  quid  possum. 
Quidam  post  recessum  vestrum  ex  parte  vestra  roga- 
verunt  me  ut  epistolas  meas,  quas  commendaveram 
aliis,  eidem  facerem  commendari.  Quaesivi  eis  ex- 
emplar  correctissimum,  quaesierunt  scriptorem,et  datis 
omnibus  quae  necessaria  illi  erant,  ille,  duobus  aut 
tribus  quaternis  mendose  et  turpiter  scriptis,  remo- 
tus  est  ab  opere  illo,  nec  postea  invenire  potuimus 
nisi  falsarios  et  operarios  iniquitatis.  Dabo  tamen 
Domino  dante  operam  cum  indigenis  vestris  ut  illas 
epistolas  correctas  habere  possitis.  Noveritis  autem 
quod  quoties  se  mihi  offert  opportuna  mihi  scribendi 
occasio  libentissime  scribo,  quod  aliis  ad  aedifica- 
tionem,  mihi  cedere  debeat  ad  salutem  :  et  ut  utar 
Ovidii  verbo, 

Non  emendo  tamen ;  labor  est  quam  scribere  major, 

plane  quia  magna  est  apud  nos  scriptorum  raritas  et 
falsitas.     Ad  solatium  expectationis  vestrae  gratis  et 

de  intimo  timoris  affectu  mitto  vobis  qusedam  de 
aliis  opusculis  meis,  processu  temporis,  Domino  dante, 
meliore  et  acceptiora  missurus. 


EPISTOLA  CCXVI.— ad  s.  episcopum  et 

ABBATES. 

Arsumentum. — Assignatio  rationuin  quse  induxerunt  Balde- 
winura  Archiepiscopum  Cantuariensem  ecclesiam  constituere 
clericorum  et  de  quibusdam  quse  circa  hsec  miraculose  acci- 
derunt. 

Rererendis  patribus  et  amicis  N.  S.  episcopo  et 
abbatibits  de  N.  et  E.,  P.  B.  devotissimus  eorum 
saXutem  in  eo  sine  quo  non  est  salus, 

Sollicite  quaeritis,  quae  ratio  induxerit  Baldwi- 
num  gloriosae  recordationis,  Cantuariensem  Archi- 
episcopum,  clericorum  ecclesiam  ad  Lameheya  con- 
stituere  in  contumeliam  Cantuariensis  ecclesiae,  sicut 
quidam  garriunt,  quasi  altare  contra  altare  erigere 
aut  potius  Dagon  contra  arcam  sedens  exaltare  :  mo- 
net  nosquod  archidiaconus,  qui  approbatissimae  religi- 
onis  erat,  et  inter  caeteras columnas  C[isterciensis]  ordi- 
nis,  sanctitate,  dignitate,  sapientia  praeeminebat,  eccle- 
siam  saecularium,  quam  quidam  monachi  prostibulum 
Veneris  et  synagogam  Sathanae  vocant,  satis  seculariter 
quadam  perturbatione  animi  conscendebat,  ut  quic- 
quid  vox  funesta  succenseat,  ecclesia  tamen  est 
sanctorum  martyrum  Stephani  et  Thomae,  martyris 
primi  martyrisque  primatis.  Vos  enim  vidistis  magni 
nominis  umbram,  quse  hanc  ecclesiam  martyrum, 
adhuc  infantiae  cunabulis  vagientem,  a  fundamentis 
subvertit.  Sed  infra  brevissimum  tempus  in  festo 
beatissimi  Stephani  mortuus  et  in  festo  Sancti 
Thomae  sepultus  est,  ac  si  unus  perimisset  eum  et 
alius  tumulo  infodisset.      Pensandum  est  quam  fuerit 

in  operibus  suis,  qui  in  omni  tempore  vitae  suae  vas 
suum  in  sanctificatione  et  honore  custodivit,  quia 
prima  lanugine  pubertatis  pars  inter  cathedrales 
praecipuum  obtinuit  eminentiae  principatum.  Qui 
etiam  Oxoniensis  archidiaconus  factus  est,  et  non 
acquievit  carni  et  sanguini,  sed  relictis  omnibus  se 
in  Christi  obsequium  cingulo  militiae  Cisterciensis 
accinxit.  Consequenter  invitus  et  tractus  promotus 
est  in  Abbatem,  deinceps  in  Episcopum,  demum 
in  archiepiscopum  et  primatem.  Totus  expertus 
et  probatus  in  tantis  aliquid  noverat  idem  monachus 
et  Pontifex  clericos  in  Christi  obsequium  congre- 
gabat,  et  ut  propositum  apertius  expediam,  paulo 
remotius  atque  seminarium  dissentionis  inter  eum  et 
monachos  succincta  oratione  excurram.  Praefecit 
eum  Dominus  ad  dandam  scientiam  salutis  plebi  ejus. 
Ipse  vero  spiritualibus  exercitiis  assuetus,  provinciam 
indisciplinatam  inveniens,  correctionis  sarculum  gene- 
raliter  exercere  disposuit.  Incepit  itaque  a  sanctu- 
ario  Domini,  a  capite  regni,  ut,  sicut  ecclesia  Can- 
tuariensis  fuerat  quandoque  primipilaria  fidei  et  est 
metropolis  provinciae,  ita  ceteris  ecclesiis  materia 
fieret  disciplinae.  Suos  itaque  filios  cohibebat  a  firmis 
in  casibus  quarum  occasione  quidam  pauci  tamen  cum 
corporibus  suis  turpe  fcedus  inierant  et  sinistra 
opinione  scholam  claustralis  innocentis  praegravabant. 
Verba  igitur  vitae  eternae  habens,  has  et  aliorum 
vitiorum  propagines,  quas  abusione  longa  nutrierat 
mater  dissoluta  impunitas,  radicitus  extirpabat  sum- 
mum  capitis  genus  asserens  vagam  excurrendi  licen- 
tiam,  et  sub  jugo  Dominicae  servitutis  plenam  esse 
animae  libertatem.  Quumque  super  creditum  sibi 
gregem  pastorales  continuaret  excubias,  oves  in  lupos 
mutatae  sunt  et  filii  obedientiae  conversi  sunt  in 
arcum    pravum.      Porro   vir    Dei,   non   in    sermone 

sed  in  virtute  reputans  regnum  Dei,  non  solum 
vcrbis  sed  factis  intra  se  jugiter  omnibus  mirabilem, 
amabilem,  immutabilem  exhibebat,  ut  redirent  prae- 
varicationes  ad  cor,  et  quidam  timore,  quidam  amore, 
sui  patris  arbitrio  consentirent.  Remansit  tamen 
apud  aliquos  circa  medullas  animae  plaga  interior, 
quam  dissimulatio  palliabat  ad  tempus,  donec  occasio 
rebellionis  erumperet,  quod  et  rerum  postea  indi- 
cavit  eventus.  Elapso  enim  modici  temporis  inter- 
jectu,  quidam  eorum  suscitaverunt  aquas  contra- 
dictionis,  aquas  Siloe  :  qui  silebant  verterunt  in 
aquas  Rasyn,  et  emittentes  aquas  facti  sunt  capita 
jurgiorum.  Qui  ergo  suspirabant  ad  ollas  iEgypti 
redeuntes  ad  firmas  firmaverunt  sibi  sermonem  ne- 
quam,  ut  ad  sedem  apostolicam  appellarent,  ut 
jugum  sui  pontificis  et  abbatis  a  sua  cervice  deji- 
cerent,  obedientiam  abnegarent,  et  cum  eo  de  propriis 
contenderent.  Profecti  ergo  ad  summumPontificem  nil 
aut  modicum  proficerunt,  nisi  quod  eundem  adversus 
Cantuariensem  usque  ad  inexorabile  odium  turba- 
verunt.  Protestor  vobis  in  eo  qui  summa  vita  est, 
quae  audivi  et  vidi.  Urbano  Papa  Veronam  egresso 
et  proficiscente  Ferrariam,  equitabam  cum  eo,  et  coepi 
pro  archiepiscopo  devotius  et  instantius  supplicare. 
Commendabam  ei  virum  Dei  tanquam  vas  a  Domino 
electum,  vas  fide  solidum,  bumilitate,  prudentia, 
fortitudine,  caritate  quadratum.  Ipse  vero  graviter 
cxcandescens,  "  Nunquam,""  inquit,  "  placeat  Domino 
quod  descendam  de  hoc  equo  et  ascendam  in  ipsum 
vel  alium  si  eum  ab  archiepiscopatu  infra  modicum 
tempus  non  depono."  Vix  verbum  emiserat,  et  crux 
aurea,  quae  ante  faciem  ejus  a  subdiacono  ferebatur, 
ante  pedes  nostros  fracta  corruit.  Quumque  omnes 
turbati  horrerent,  quidam  frater  Templi,  R.  ejus 
Camcrarius,  accepta  pallii  sui  fibula,  eandem  sicut 
potuit  crucem  baculo  alligavit.     Ipsa  vero  die  Sutoro 

venimus,   ubi   arreptus  gravi  dysenteria  de   navigio 
usque  ferri  fecit,  nec   unquam  postea  ascendens  in 
equum  alium  brevi  tractu  temporis  expiravit.     Quae 
scimus  loquimur,  et   quae   vidimus   testamur,   atque 
ipsum,  cujus  testimonia  credibilia  et  judicia  terribilia 
facta  sunt  nimis,  hujus  assertionis  testem  et  judicem 
invocamus.     Si  quaeritis  quae  me  illuc  traxit  occasio, 
dico  amor  amborum,  nam  in  scholis  Urbani  socius  et 
discipulus  fueram  maldyebyrig,  tunc  vero  ejusdem  ar- 
chiepiscopi  commensalis.      Volens  ergo  uni  subvenire 
per  alterum,  non  sine  gravi  discrimine  vitae  injeci  me 
in  illius  controversionis  labyrinthum,     Sciebam  quod 
magister  omnium  gratiarum,  verbi  Divini  praeco,  tuba 
evangelii,  sal  terrae,  patriae  lumen,  religiosorum  gloria, 
deliciae  Dei,  morum  fama,  schola  virtutum  monarcho- 
rum    quietem    et    publicum    regni   commodum   pro- 
curabat.    Bonarum  enim  mentium  institutor  Spiritus 
Sanctus  sic  adaptaverat  et  aptaverat  sibi  ut  Deo  totus 
inherens  unus  cum  eo  spiritus  esset,  nec  agens  aut 
loquens    quod    caritas    non    rediret,   et    ut    campum 
hujus  cursus  pede  inofFenso  currat  expeditior  intel- 
lectus,  Ad  pleniorem  evidentiam  propositi  quaedam, 
quae  opportuna  mihi  offert  occasio,  summatim  inter- 
serendo  decrevi  ad  hoc  viventium  memoria  scriptis- 
que  probata  authenticis.     Quod  enim  beatus  Ansel- 
mus  ab  Angliae  Rege  Willelmo  Secundo  proscriptus 
in    Galliorum    partibus    exularet,    soli    clerici    ejus 
cum   eo  in   suis    tentationibus   permanserunt,  nec  a 
suffraganeis  aut  monachis  suis  ullum  habuit  in  tam 
longa  desolatione  solatium.     Morte  igitur  praedicta 
regis,  eadem  die,  qua  in  Anglia  peremptus  est,  vir 
Dei  apud  Lugdunum  ccelitus  revoluta  sanctus  ad  pro- 
pria  rediit,  et  receptus  in  exultatione  universae  terrae 
in  honore  beato  Stephani  ecclesiam  clericorum  Can- 
tuariensium  juxta  muros  civitatis  destruxit.  Quumque 
ibi  praebendas  de  parochialibus  ecclesiis  ad  suam  dona- 

tionem  pertinentibus  ordinaret,  vocatus  est  a  Domino 
raptusque  in  coelum,  quo  mundus  non  erat  dignus, 
ejus  desiderium  non  implevit  affectum.  Processu 
vero  temporis  beatissimus  martyr,  sicut  publice  sci- 
tur,  toto  exilii  sui  septennio  suffraganeis  suis  et 
monachis  suis  factus  est  tanquam  mortuus  a  corde, 
nisi  quod  plurimi  illorum,  a  quibus  remedia  meliora 
sperabat,  addiderunt  dolorem  super  dolore  ejus.  Soli 
vero  clerici  cum  eo  et  pro  eo  proscripti  eidem  in 
agone  suo  fideliter  et  filialiter  adstiterunt.  Propterea, 
restituta  ei  simulatoria  pace,  regressus  in  Angliam, 
sicut  verba  et  scripta  suorum  publice  perhibent,  ad 
instaurationem  ecclesia1  Beati  Stephani,  quam  sanctus 
Anselmus  inceperat,  ferventiori  studio  vota  sua  cir- 
cumtulit.  Sed  martyrio  consummatus  in  brevi  af- 
fectum  non  mandavit. 

Vidimus  successorem  martyris  Ricardum  bona?  me- 
moriae,  licet  de  gremio  Cantuariensis  ecclesiae  fuisset, 
ejusdcm  propositi  desiderioaestuantem:  in  hoc  tamen 
diversus  a  suis  decessoribus  erat,  quod  apud  M.  non 
propter  varias  loci  commoditates  transferre  situm 
ecclesiae  disponebat ;  veruntamen  homo  simplex  et 
mansuetus  et  valde  tractabilis  ad  urgentissimam  sui 
prioris  atque  conventus  instantiam  suspendit.  Nego- 
tium  autem  affectionis  ex  dilatione  corruit  et  cecidit 
ad  defectum. 

Huic  succedens  beatae  recordationis  Baldewinus 
archiepiscopus  opus  antecessorum  quod  mors  invida 
bonorum  operum  pervertrix,  quasi  teJam  a  texente 
succiderat,  reformare  studebat,  et  ecce  inimicus  homo 
superseminavit  zizania  vertens  in  materiam  scandali, 
quicquid  ad  commune  compendium  caritas  ordinabat 
pene  a  memoriae  meae  sinu  evolverat  quiddam,  quod 
sine  conscientiae  scrupulo  silencio  claudere  aut  dissi- 
mulare  non  possem. 

EPISTOLA  CCXVII.— ad  innocentium  papam. 

Argumentum. — Rogat  P.  B.  Londoniensis  archidiaconus  In- 
nocentium  papam  ut  liberet  eum  a  nequissima  et  versutissima 
vexatione  B.  cantoris. 

Reverendo  patri  et  domino  Innocentio  Dei  gratia 
summo  pontifici  suus  P.  B.  salutem  et  inter 
afflictionum  pressuras  esse  judicem  et  ultorem. 

Solitus  olim  scribere  dominis  meis  ex  abundantia 
cordis,  atque  spirituales  aquas  et  haustus  de  fontibus 
Salvatoris  derivare  in  plateas,  nunc  de  doloris  atra- 
mento  scribere  atque  fletu  et  gemitu  crebroque  sin- 
gultu  verba  interrumpere  potius  quam  proferre 
compellor.  Indignatio  enim  totum  ebibit  spiritum 
meum  et  inter  molestias  senectutis  veteranus  et 
emeritus  invitor  ad  bellum,  ut  aperirentur  cataractae 
miseri  capitis  mei,  ut  cerebrum  meum  ossiumque 
medullae  liquescendo  effluerent  in  fletum.  Quidam 
£/wU».J  nuncius   domini  L.  episcopi,  vestram  circumveniens 

3fe  rj&isc  sanctitatem,  ex  parte  domini  sui  vobis-flebik  suggessit 

prsedictum  episcopum  habere  in  votis  novam  can- 
tariam  in  ecclesia  L.  statuere,  vestramque  super  hoc 
indulgentiam  postulavit.  In  primo  verbo  mentita  est 
iniquitas  sibi*  G.  vero  bonae  memoriae  terti$>  ante  istum 

£  r  eptiCoj>us  oot  [sic]  filium  viri^praeclarissimi  ecclesiae  praedictae  (Jy 
canonicum  instituit  et  cantorem.  Iste  autem  factus 
est  cantor  de  nihilo.  Rex  autem  donavit  huic  epis- 
copo  pauperem  ecclesiolam  parochialem  sub  ea  forma, 
ut  duo  capellani  inde  invenirentur,  quorum  unus 
serviret  illi  ecclesiolae,  alter  in  ecclesia  Londoniensi 
singulis  diebus  pro  anima  domini  regis  atque  ante- 
cessorum  et  successorum  celebrarent  missam  quotidie 
pro   defunctis.      Non    est    reditus    ibi    de    quo    duo 

sacerdotes  possunt  tenuissime  sustentari.    Unde  ergo 

surget    fundamentum    et  materia  cantoriae^  non   est 

data    cantandi,  sed   flendi    occasio,  nisi   de  antiquis 

reditibus  nostris    ipsi  reditus  et  honoris  dignitas  in 

nostram    contumeliam    assignetur.      Indulsistis   epis- 

copo  et  jura  quae  alii  cantores  habent  in  stallis,  in 

processionibus  et  aliis  in  ecclesiis  Anglicanis.    Istarum 

praetextu  literarum  petit  iste  cantor  stallum  et  alia 

jura  L.  archid.  qui  majorem  in  ecclesia  post  Decanum  ...y 

et  a  singulis   personis  ecclesiae  de  suis    dignitatibus 

aliquid  auferri   sibique  conferri;  quod  expresse  con- 

trarium  est    illi    clausulae    literarum    vestrarum,  ubi 

indulgetis  Episcopo,  ut  haec  flant  sine  alicujus  laesione 

vel  damno.     Sub  generali   petitione  sua  et   simplici 

petit  ille,  qui  omnium  novissimus  est  et  quasi  abor- 

tivus,  ut  habeat  primam  vocem  in  electione  decani  et 

secundam  in  electione  episcopi,  et  alia  multa  quae  a 

primis  fundamentis  ecclesiae  noscuntur  archidiaconi  uV*t*fcs 

illius  quiete  et  honorabiliter  hactenus  habuisse.    Ergo 

saevas  spectante  cruces  et  pio  compassionis  affectu  viro 

jam  veterano  et  emerito  benigne  condescendatis;  ab- 

surdissimum   enim  esset,  quod   tanti  nominis  virum 

juvenis  ambitiose  et  superbia  superductus  antiqua  et  /<*  dv^us 

debita  dignitate  ita  crudeliter  spoliaret,  4}uum  enim 

totius  civitatis  clerus  et  populus  post  eum  episcopum 

soli  archidiacono  teneantur  dilectionem  exhibere,  quis    c/W&*£s 

videre  siccis  oculis  poterit  ignominiam  et  dejectionem 

archidiaconi  et  omnem  archidiaconatus  honorem  coram 

clero  et  populo  a  juvene,  qui  nondum  plene  creatus 

est  et  jam  garrit,  nondum  est  et  jam  accessit,  tam 

crudeliter  usurpari  ?    Intolerabile  est  apud  bonos  et 

graves^quod  sine  judicio  sine  peccato  dilecto  Deo  et 

hominibusexcitatur  ita  enormiter,  necest  qui  moveatur 

super  contritione  Joseph.     Provide  respiciatis  ad  in-     TrainJo. 

nocentiam  ejus,  innocentissime  Innocenti.     Convertite 

justitiamejusinjudicium,sollicite,  diligenterinquirite 
si  literae  primae  quas  indulsistis,  et  si  secundaequas  C. 
Episcopo  misistis,  vera  vel  falsa  suggestione  fuerat  ^ffi^ 
impetratae,  placeat  vobis  ut  locum  habeat  illa  in- 
dulgentiae  vestrae  clausura,  ut  dignitates  quas  petit 
habeat  sine  alterius  lsesione.  Sane  quum  ecclesiam 
Metropolitanam  debeant  subjectae  dioeceses  sequi, 
auferetur  ab  ecclesia  vestra  universae  turbationis  nC 
occasio,  ut  secundum  jura  et  dignitates  cantoris 
cantor  ecclesiae  sustineret  suae  ambicionis  insaniam 
lentari.  Variae  quidem  sunt  consuetudines  in  ec- 
clesiis  Anglicanis  ;  quaedam  habent  Decanum,  quae- 
dam  non,*  quaedam  thesaurarium,  quaedam  non.  In 
quibusdam  cantor  est  minor,  in  quibusdam  thesaura- 
rius  est  major :  absit  autem  ut  sponsa  Christi  amicta 
varietatibus,  clericali,  monicali,  albi  et  nigri,  linei  aut 
lanei,  pro  unius  ambitione  sustineret  pallium  Joseph 
aut  Christi  tunicam  ita  scindi. 

Dominus  L.,  providens  turbationem  hanc  ex  literis 

1  /5  sibi    missae    indulgentiae    securatam,    suppressit   eas    ."^«.r 

triennio,  nec    eis  unquam   voluit    uti.     Porro    saepe 

dictus  B.,  literas  indultrices  clandestina  surreptione 

1  runr        adeptus,  fecit  eas  denuo  revocari  et  mitti  domino  G. 

Quadam  inextricabili  prolixitate  armamur.  Ut  enim  7 
huic  malo  consentire  aut  contradicere  nos  oportet, 
consentientes  omni  quod  habemus  jure  spoliamur, 
contradicentes  auctoritate  illarum  literarum  censura 
*  ^taUsiajhbt  ecclesiae  percellimur.  Sed  volente  Deo  inde  pro- 
cedent  injuriae  unde  jura  sumuntur.  Exploravit 
hostis  occultus  infirmitatem  et  defectum  corporis  mei, 
nec  a  persequutione  cessabit  donec  vitam  extorqueat 
mihi,  et  eveniat  quod  Achab  idolatrae  dictum  est  de 
vita  et  morte  Naboth  :  Occidisti  insuper  et  possedisti. 
Unde  Archid.  Lon.  ante  creationem  et  in  creationem 
illius  cantatoriscum  omnibus  personis  ecclesiae  contra 

euni    solenniter  appellavit.     Audivit  enim  et  adhuc 
memoriter    tenet    illud    Sapientiae   verbum:     Fili,   si  fcdms.x  4 
spiritus  potestatem   habens   super  te  venerit,  locum 
tuum   non    deseras.     In   hac  forma  verborum  com- 
mendat  in  Dei  et  vestris  manibus  sortes  suas. 


EPISTOLA    CCXVIfl— friderici  imper.  ad  sala- 

DINUM. 

Argumentum. — Fridericus  iroperator  petit  restitutionem  quo- 
rundam  locorum  a  Saracenorum  praeside  S.  alioquin  ipsi  grave 
bellum  minitatur. 

Fridericus  Deigratia  Romanorum  Imperator,  semper 
Augus/us,  et  hostium  imperii  magnificus  trium- 
phator,  totiusque  monarchia  formatus  moderator, 
S.  praesidi  Saracenorum,  quondam  viro  illustri, 
Jerusalem  fugere  exemplo  Pharaonis. 

Devotionis  tua?  literas,  multis  ad  nos  retroactis 
temporibus  destinatas,  super  arduis  negotiis,  tibi 
quidem,  si  fides  verbis  fuisset  consona,  profuturas ; 
majestatis  nostrae  ut  decuit  magnificentiam,  suscepi- 
mus.  Epistolarum  nostrarum  alloquiis  magnitudini 
tuae  consulere  dignum  duximus  :  nunc  autem  quia 
terram  sanctam  profanasti,  nos  qui  per  eterni  Regis 
imperamus  imperium,  in  praeside  Judaeae,  Samariae  et 
Palestinorum,  in  tanti  sceleris  praesumptuosam  et 
plectibilem  audaciam,  debita  animadversione  decer- 
nere,  sollicitudo  imperialis  officii  nos  admonet.  Quam- 
obrem,  nisi  occupatam  terram  ante  omnia  restituas, 
adjuncta  satisfactione,  sacris  institutionibus  pro  tam 
nefariis  excessibus  taxata,  ne  minime  legitimum  vi- 
deamur  gerere  bellum,  a  capite  Kal.  Novembrium, 
evoluto  anni  spatio,  terminum  praestituimus  ad  ex- 

periendam  belli  fortunam  in  Campotaneo,  et  in  virtute 
sanctae  crucis,  et  in  nomine  veri  Joseph.  Vix  enim 
credere  possumus  hoc  te  latere,  et  ex  scripturis 
veterum,  et  ex  historiis  antiquis  nostri  temporis 
et  facti  novitatem  ignorare.  Numquid  scire  dis- 
simulas  ambas  ^Ethiopias,  Maurithumanam,  Par- 
thiam,  Syriam,  Persiam,  ut  Marci  Crassi  Dictatoris 
nostri  facta  sunt  prima  turrita :  Judaeam,  Samariam, 
Mauritaniam,  Arabiam,  Chaldaeam,  ipsamque  ^Egyp- 
tum.  Ubi,  proh  pudor  !  civis  Romanus  Antonius, 
vir  insigni  virtute  praeditus,  citra  nitorem  tempe- 
rantiae  et  secus  quam  decebat  militem  a  tanto  cul- 
mine  rerum  emissum,  minus  sobrius  Cleopatrae  in- 
servivit  amoribus:  haec  quidem  etiam  scire  dissimulas 
Armeniam  et  alias  innumerabiles  terras  nostrae  ditioni 
subditas  ?  Norunt  hoc  reges,  quorum  cruore  gladii 
Romani  crebrius  sunt  inebriati.  Et  quidem  in  ipsa 
rerum  experientia  Deo  auctore  intelliges,  quid  possint 
nostrae  victrices  Aquilae  ac  cohortes  diversarum 
nationum ;  quid  furor  Teutonicus  in  pace  arma 
capessans, 

Quid  caput  indomitum  Rheni ;  quod  vindicus  Hister, 

Hister  qui  fugam  nunquam  novit ;  quid  Bavaria, 
quid  Suevus  astutus  ;  quid  Franconia  circumspecta, 
quid  in  gladio  ludens  Saxonia ;  quid  Thuringia ; 
quid  Westphalia ;  quid  agilis  Brabantia  ;  quid  nescia 
pacis  Lotharingia  ;  quid  inquieta  Burgundia  ;  quid 
Alpini  salaces ;  quid  Fresonia  in  armento  praevalens  ; 
quid  Bohemia  ultro  mori  gaudens  ;  quid  Polonia  suis 
feris  ferior  ;  quid  Anchonitana  Marchia  ;  quid  partes 
Illyricae  ;  quid  Lombardia  ;  quid  Tuscia  ;  quid 
Venetia ;  quid  Pisanus  nauclerus ;  denique  qualiter 
dextra  nostra,  quam  senio  arguis  effcetam,  gladium 
vibrare  didicerit,  dies  illa  plena  reverentiae  et  jo- 
cunditatis  triumpho  Christi  te  docebit. 

KPISTOLA    CCXIX.— ADWALTERUM  ROTHOM. 
ARCHIEP. 

Argumentum. — Consolatio  in  exilio. 

Rev.  patri  et  domino  Waltero  D.  G.  Rothom.  arch. 
P.  B.  Sal.  in  eo  sine  quo  non  est  salus, 

Audivi    et    dolui    quod    quidam    de    familiaribus 

vestris  quaerentes  potius   quae    sua   sunt,   non    quae 

Jesu  Christi,  frequenti  literarum  instantia  vobis  sua- 

dere   non   cessant    ut    redeatis    ad   allia   et   papones 

iEgypti,  et  ecclesiasticaa  libertatis  auctoritate  rejecta 

patiamini  vobis  aures  in  perpetuae  servitatis  oppro- 

brium    subula   perforari.      Ecclesia   quidem    vestra, 

qua3  est  mater  nostra,  libera  erat,  sed  hodie  cogitur 

ancillari  cum  Agar.     Ideoque  migrastis  ne  videatis 

ecclesiae  vestrae  mala,  sicut  propheta  lamentatur  et 

dicit :   Migravit  Judas  propter  afflictionem  et  multi- 

tudines  servitutis.     Utinamquc  sic  curratis  non  quasi 

incertum  sit  et   pugnetis  non  quasi  aera  verberans, 

sed   ita  cor   vestrum   stabiliatis  in  Domino,  ut  ipse 

tandem  vos  annumeret  inter  filios  excussoris,    Diligen- 

ter  in  primis  deliberate  vobiscum,  et  juxta  evangeli- 

cam  parabolam  sedentes  prius  computate  sumptus,  et 

videte  si  possitis  ei  cum  decem  millibus  occurrere, 

qui  cum  viginti  millibus  venit.     Videte  quod  solus 

Christus  qui  summa  justitia  est,  sit  in  causa  tanti 

propositi :    verbum    enim    beati    Petri   est:     Si    pro 

Christo  patimini,  beati ;  etadjungit:   Nemo  ex  vobis 

patiatur  ut  fur  aut  homicida  aut  ut  alienorum  appe- 

titor;    sed  si  pro  justitia  sustinetis,  haec  est  gratia. 

Facit  equidem  mortem  hominis  pretiosam  in  confesso- 

ribus  vita,  in  martyribus  causa.     In  hac  ergo  pres- 

sura   vexillum    Christi   et    innocentiae    titulum    per 

omnia  praeferatis.     Aliter  sane    affligitur  impius   et 

aliter  justus :  *  quumque  pari  modo  agitentur  un- 
guentum  et  coenum,  ex  uno  fragrat  suavitas  et  ex 
alio  fcetor  exhalat ;  in  eodem  igne  aurum  rutilat  et 
palea  fumat.  Sunt  plerique  qui  Dominum  in  pros- 
peris  benedicunt  juxta  illud,  Confitebitur  tibi  quum 
benefeceris  ei :  sed  deficiunt  in  duris  et  in  miseriis 
non  subsistunt.  Si  autem  flagellis  Dominus  vos  in- 
terrogat  in  voce  exultationis  et  confessionis  et  salutis 
dicite  cum  Psalmista,  Bonum  mihi,  Domine,  quod 
humiliasti  me  :  justus  es,  Domine,  et  rectum  judicium 
tuum.  Nam  testatur  apostolus  :  Non  sunt  con- 
dignae  passiones  hujus  saeculi  ad  futuram  illam 
gloriam  quae  revelabitur  in  nobis.  Beatus  Job 
filiorum  morte,  possessionum  amissione,  propriique 
cordis  afflictione  percussus,  de  justitia  Dei  sentiens  in 
bonitate  dicebat :  Quum  expleverit  Deus  voluntatem 
suam  in  me  adhuc  multa  presto  sunt  ei.  Apostolus 
inter  angustias  constitutus  clamat,  Infelix  ergo  homo> 
quis  me  liberabit  a  corpore  mortis  hujus  ?  Et  idem  : 
Supra  modum  gravati  sumus,  ita  ut  tasdeat  nos 
vivere.  Considerans  itaque  quod  breve  hoc  et  mo- 
mentaneum  tribulationis  nostrae  immensum  gloriae 
pondus  operatur  in  nobis,  dicit  non  solum  hoc  si 
gloriamur  sed  et  in  tribulationibus  nostris.  Si  ergo 
aemuli  nostri  jactitant  nunc  se  praevaluisse  in  vanitate 
sua,  sciatis  quod  gaudium  eorum,  ut  verbo  Job  utar, 
est  ad  instar  puncti,  quorum  flnis  interitus,  quorum 
sepultura  asini,  quorum  retributio  ignis  et  vermis. 
Inauditum  est  quod  ecclesia?  persequutores  impune 
unquam  evaserint  ultricem  illius  manum  qui  potentes 
potenter  punit,  qui  semper  superborum  et  sublimium 
colla  propria  virtute  calcavit.  Nam  si  ad  tempus 
supra  dorsum  justi  Dominus  peccatores  fabricare 
permittit,  ei  coronam  gloriae  et  eternae  pulcritudinis 
ex    ipsa    impiorum    malleatione    componit.       Saepe 

legimus  et  vidinms  quod  in  quo  modo  quis  judicavit, 
judicatur,  et  mensuram  recipit  pro  mensura.  Sapi- 
entiae  spiritus  est  qui  dicit,  Per  quae  peccavit  quis, 
per  haec  et  punietur.  Pharao  submersus  est  quia 
submerserat  infantes  Hebraeos.  Golias  occisus  est 
gladio  quo  appetierat  David.  Haman  in  cruce  sus- 
pensus  est,  quam  paraverat  Mardochaao.  Caveant 
igitur  sibi  quorum  rebellio  de  provincia  vestra  vos 
exire  coegit :  de  his  enim  qui  suis  praelatis  et  sacer- 
dotibus  contumaciter  sunt  rebelles,  scribit  Ozea  pro- 
pheta  et  dicit  :  Uxor  tua  in  civitate  fornicabitur,  filii 
ac  filiae  tuae  in  gladio  cadent ;  terra  tua  in  funiculo 
metietur,  in  terra  polluta  morieris,  et  popuius  tuus 
de  terra  sua  captivitate  migrabit.  In  promptu  est  ut 
judicet  Deus  causam  vestram  et  vereor  ne  tempestivius 
et  gravius  quam  velitis.  Scio  enim  quod  magni- 
ficentiam  cordis  vestri  nunquam  sic  potuit  absorbere 
tristitia,  ut  circum  filios  vestros  affectio  paterna  de- 
generet.  Scriptum  est  in  libro  Job,  Non  te  sic  sup- 
primat  ira  ut  aliquem  opprimas.  Pastor  equidem 
pius  subditis  suis  dura  comminando  denunciat,  quae 
tamen  ab  iis  pieconatur  avertere,  quumque  zelo  cari- 
tatis  contra  delinquentes  saeviat,  pro  iis  tamen  si 
oportuerit  mori  desiderat.  Simila  quidem  quae  of- 
fertur  in  craticula  vel  in  clibano  prius  aspergitur  oleo 
juxta  doctrinam  Levitici,  ne  per  ignis  violentiam 
comburatur;  et  vos  conscientiam  vestram  ita  caritatis 
et  misericordiae  oleo  perfundatis,  ne  ignis  iracundiae 
vertat  in  animae  laesionem  quod  in  vobis  dispensatio 
coelestis  disposuit  ad  salutem.  Mallem  subditos 
vestros  devotione  filiali  redire  ad  vos,  quam  conversos 
in  arcum  pravum  et  in  malitia  obstinatos  pcenam 
ccelestis  sententiae  incurrere.  Quidam  sumunt  sibi 
de  hostium  suorum  perditione  solatium  :  ista  quaeso 
consolatione  renuat  consolari  anima  vestra  :    sed  pro- 

VOL.  II.  N 

ponite  ante  oculos  cordis  vestri  David,  qui  quum  in 
eum  temptatio  irrueret,  persequutio  grassaretur,  af- 
fligeret  aemulus,  malediceret  suus,  animam  ejus  quae- 
reret  filius,  non  reddidit  retribuentibus  sibi  mala. 
Sollicitus  enim  de  persequutoris  salute,  et  de  morte 
inimici  afflictus,  exprobrari  voluit,  nec  sustinuit  vin- 
dicari.  Nimirum  caritas  patiens  est,  benigna  est, 
quae  tunc  in  David,  et  in  ejus  imitatoribus  hodie, 
malitiam  persequutorum  humiliter  tolerat,  et  eorun- 
dem  salutem  officiose  procurat.  Tu  vero,  amantissime 
pater,  custodi  innocentiam  et  vide  aequitatem,  quia 
sunt  reliquiae  homini  paciflco  :  facite  de  necessitate 
salutis  et  virtutem,  et  peccatum  convertatis  ad  me- 
ritum,  et  pax  vestra  pacem  quae  exsuperat  omnem 
sensum  apprehendat.  Pax  vestra  in  januis  est-  Nam 
sicut  in  Proverbiis  legitur  :  Quum  placuerint  Domino 
viae  hominis,  inimicos  ejus  convertet  ad  pacem.  Se- 
cundum  exigentiam  stricti  juris  vestris  incumbit  ad- 
versariis  pacem  humiliter  implorare :  quos  vestra 
constantia  superbos  invenit  et  incorrigibiles,  vestra 
inclinet  humilitas.  Modestia  itaque  vestra  nota  sit 
omnibus  hominibus  ;  mansuetudinem  vestram  audiant 
mansueti  et  laetentur.  Obtentu  mansuetudinis  non 
expectate  rogari,  sed  rogate  quae  ad  pacem  sunt. 
Suscipite  in  mansuetudine  insitum  verbum,  ut  nec 
inferatis  nec  referatis  injuriam  :  haec  est  enim  vestra 
mansuetudo  nec  inimicum  fieri  nec  ultorem  :  hac  via 
dirigit  Dominus  mansuetos  in  salutem;  si  super- 
exaltet  misericordia  vestra  judicium,  si  promptior 
estis  ignoscere  quam  ulcisci,  et  sic  justitiae  zelus  erga 
filios  moveat  patrem,  ut  salvatricem  nunquam  deserat 
caritatem.  Inter  subditos  quidem  vestros  sunt  pleri- 
que  dyscoli  et  perversi,  qui  quasi  inquieta  jumenta 
in  junctura  non  trahunt.  Eos  difficile  est  induci  ad 
unitatem    spiritus  sine  qua  omnis  junctura   scissura 

est.  lJetrahatur  ergo  aliquid  severitati,  ubi  mul- 
torum  strages  jacet,  donec  annuncietis  annum  placa- 
bilem  Domino,  donec  bostes  in  filios  et  ira  in  gratiam 
convertantur.  Unum  super  omnia  rogo  ut  quum  ad 
pacis  cautiones  ventum  fuerit  iis  formam  lex  divina 
prsescribat.  Sic  citra  bonorem  Dei  et  observantiam 
ecclesiasticae  libertatis  vestra  versetur  intentio,  sic  sa- 
cerdotes  Domini  plena  auctoritate  induantur  justitiam 
ut  in  Cbristum  aut  ejus  ecclesiam  non  redundet  im- 
punita  praesumptio.  Non  enim  contumelia  vobis  sed 
Christo  illata  est,  Moyses  autem  loquens  ad  incredulos 
et  rebelles,  Non  est,  inquit,  murmur  vestrum  contra 
nos  sed  contra  Dominum,  nos  enim  quid  sumus? 
Cedat  ergo  vestra  pax  Deo  ad  gloriam  et  honorem 
ecclesiae,  clero  et  populo  ad  quietem,  ut  ex  hac  parte, 
sicut  prudentissime  distinguit  angelus  :  Sit  gloria  in 
excelsis  Deo  et  in  terra  pax  hominibus  bonae  volun- 
tatis.  Si  alias  pacem  feceritis,  erit  in  pace  amaritudo 
vestra  amarissima  et  dicetur  Pax,  pax,  et  non  erit 
pax.     Poterimus  etiam  conqueri  cum  Lucano : 

Libertas  cum  pace  perit. 
Recolite,  quaeso,  pater,  quam  fecit  rex  Israel  Achab 
cum  rege  Benadab,  quae  postea  eidem  Achab  a  populo 
suo  versa  est  in  singultum.  Ut  multa  colligamus  in 
summa,  pax  quaeso  vestra  plenae  restitutionis  bene- 
ficium  cum  honore  Dei  et  ecclesiasticae  libertatis 
integritate  contineat.  Circa  satisfactionem  vero  pceni- 
tentium  plurimum  de  austeritate  recidat  miseri- 
cordia,  transeat  vindicta  in  gratiam,  in  mansuetu- 
dinem  disciplina. 

EPISTOLA  CCXX. 

Ad  famae  labitur  dispendium  judicis  gloria,  qui, 
spreto  paupere,  prostat  donis  inhians  locupletum. 
Meorum  quidem  plenitudini  votorum  accrevisse  con- 

n  2 

fiteor,  quod  a  me  vestrae  liberalitatis  gratia  mei 
qualitatem  carminis  imploravit.  Exarationem  itaque, 
quam  prae  manibus  habemus,  angusti  conditio  tem- 
poris  et  praecipitata  scribendi  festinatio  jocunde 
postulant  reformari.  Tanti  namque  judicis  examen 
reformidat,  utpote  nec  persuasionis  rhetoricae  picturis 
venustata,  nec  efficacibus  armata  sententiis,  sed  maci- 
lentae  rationis  jejunio  deturpata.  Si  quid  igitur 
tenue,  si  quid  supervacuum  discretio  vestra  reperit, 
lima  diligentior  castiget:  nec  enim  onerosum  censebo, 
si  meae  delictum  ignorantiae  tantae  personae  castiget 
examen.  Vir  tanti  nominis,  vir  adeo  promulgatae 
rationis  qui  nec  famae  mendicet  dispendium,  nec 
sangue  supplicet  alienae. 


Dic  homo  quid  sit  homo,  qui  vanitati  similis  est, 
cujus  dies  sicut  umbra  preetereunt ;  tuam  prius  ori- 
ginem  investiga,  tuae  generationis  ordire  principium, 
et  tunc  vel  regum  applaude  natalibus.  liegum 
omnium  principium  ac  totius  humanae  multitudinis 
primus  homo  primum  extitit  seminarium:  hujus  ergo 
revolve  primordia.  Quo  se  jactat  sanguine,  qui- 
busve  natalitiis  progeniem  nobilitat  nascituram  ? 
Terra  siquidem  mater  ejus  fuit,  vetus  et  longaeva 
humani  generis  nutricula.  Cui  de  limo  plasmato 
in  fragile  corpus  luteum,  beneficium  Dei  vitae  cce- 
lestis  insufflavit  spiraculum.  Ecce  humani  generis 
nobilitas,  ecce  humanse  sublimitas  jactantiae,  ecce 
gloria  parentelae  !  Sed  quomodo  sustinebit  de- 
scendere  purpuratus,  quomodo  regiae  majestatis  as- 
sessor  humiliabitur  ?  Quomodo  regalis  gloriae  festi- 
vitas  popularibus  erit  pius  et  plebeiae  complanabitur 
servituti,  ut  eadem  sanguinis  dominatio  cum  populo 
sit  communis,  ut  similis  sit  procreatio  servorum  et 
regis,  ut  regium  germen  et  vulgus  ex  iisdem  constet 

elementis?  descendat  rex  a  gloriae  suae  solio,  sacco 
indutus  pro  purpura,  et  regali  caput  majestate  serta- 
tum  cinere  respergat  et  cilicio ;  nudis  pedibus  calcet 
liumum,  et  revolvens  atavos  se  a  paupere  agricola 
fateatur  progenitum.  Factus  est  de  limo  terrae 
hominum  homo  pater  primus,  cujus  de  limi  faecibus 
est  homo  in  sobolem  propagatus.  Perversae  gene- 
rationis  origo  concepit  negligentiam  in  primum  crea- 
toris  praeceptum,  cujus  statim  recepit  talionem  in 
retributionem  et  in  scandalum.  Recepit  suae  posteri- 
tatis  improperium,  pro  lapsu  obedientiae  mortem,  pro 
negligentia  servitutem,  denique  datum  est  ei  pro 
conditione  viaticum,  ut  ex  sudore  laboris  continui, 
vitae  mortalis  et  caducae  miserum  sustineret  dena- 
rium.  Cur  ergo  recolis  proavos,  quorum  si  revolvas 
originem,  tutius  est  tacuisse  quam  jactasse  prin- 
cipium  ?  declinanda  est  suasio  quae  plus  habet  detri- 
menti  quam  commodi,  plus  turpitudinis  quam  ho- 
nesti,  praecipue  in  conspectum  sapientium,  a  quibus 
nequit,  quod  salutis  eluminet  incommoda,  quod 
honore  debito  spoliet  honestatem.  Pro  tempore  et 
moribus  hominum  innovari  condecet,  maxime  his 
temporibus  in  quibus  utilitas  pra^ponderat  honestati, 
Benedictus  Dominus  Deus  Israel  qui  temporibus 
nostris  et  pauperibus  pacem  et  ecclesiae  antiquam 
reformavit  honestatem.  Divinum  munus  et  omnium 
bonorum  bonis  dpclamandum  confitemur  vitiis  acces- 
sisse  judicem,  moribus  fundatorem.  Exaltatum  est 
solium  justitiae,  rebusque  suus  ordo  sub  rege  clemen- 
tissimo  restituitur,  qui  novit  reddere  quae  sunt 
Caesaris  Caosari  et  quae  sunt  Dei  Deo.  Porro 
candidioris  fortunae  adeptus  est  gloriam,  qui  diem 
perditum  judicat,  in  quo  pro  perditis  moribus  agere 
non  contingit.  In  cujus  curia  sic  addiscitur  militia 
ut    non    dediscatur    honestas.      In    castris    ejus    nec 


182  PETKI  BLESENSIS 

obsequium  praemio  nec  virtus  reverentia  deirauda- 
tur,  qui  non  attendit  merita,  sed  meritis  anteeedit 
universos. 


EPISTOLA    CCXXI. — ad  abbatem  et  conventum 

CROYLANDLE. 
Argumentum. — lmplorat  Petrus  or.  omnium  suffragia. 

Petrus  dilecHs  in  Christo  dominis  et  amicis  H. 
Dei  gratia  Abbati  et  Conventui  Croylandice,  Sa- 
lutem  in  eo  sine  qno  non  est  salus. 

A  domino  Cantuariensi  vocatus,  et  tractus,  tem- 
pestive  Normanniam  transfretare  decrevi,  longius 
forsitan  profecturus.  Non  est  enim  in  homine  via 
ipsius,  et  licet  vias  suas  homo  disponat,  solius  Dei 
est  dirigere  gressus  ejus.  Vos  itaque  in  spiritu 
humilitatis  et  affectione  devotissime  precor,  ut  vo- 
tivis  precibus  viam  meam  Domino  commendetis. 
Imperfectum  meum  et  insufficientiam  corporis  mei 
pia  compassione  videant  oculi  vestri,  ut  virtute  ora- 
tionum  vestrarum  convalescat  infirmitas  ad  laborem, 
et  labor  fructificet  in  salutem.  Docet  vos  experientiae 
liber  quantum  de  se  desperantibus  et  in  aliis  speran- 
tibus,  diffidentibus  de  meritis  suis  et  de  aliorum 
sanctitate  confidentibus,  fides  vel  oratio  proficiat 
aliena.  Virtutem  alienae  intercessionis  in  filia  Ca- 
nanaeae,  in  Lazaro,  in  puero  centurionis  et  reguli, 
ceterisque  quampluribus,  jugiter  evangelizat  ecclesia. 
Petrus  Apostolus  de  manibus  Herodis  et  ab  omni 
expectatione  Judaeorum  oratione  ecclesiae  liberatus 
evasit.  Denique  Doctor  Gentium  inter  imminentium 
discrimina  tentationum  sanctorum  orationes  humiliter 
implorabat :  Obsecro,  inquit,  vos  per  Dominum  Je- 
sum  Christum,  ut  adjuvetis  me  orationibus  vestris 

apud  Deum.  Ego  autem  pulvis  et  cinis  et  vermis 
in  comparatione  beati  Pauli  et  cunctis  miserabilior 
hominibus,  sanctarum  instantia  precum  vehementius 
egeo,  atque  micas,  quae  cadunt  de  mensa  dominorum 
meorum  ofFerentium  Deo  placabiles  hostias,  avido 
et  famelico  appetitu  mendico.  Scitis  quod  omnes 
unum  in  Christo  sumus,  et  ex  uniformi  convexione 
membrorum  consistens  ecclesias  integritas  vobis  circa 
vestri  proximi  necessitatem  regulam  misericordiae  et 
compassionis  indicit,  ut  onus  meum  indivisis  affectibus 
et  quasi  unanimi  cordis  humeris  supportetis.  Quo- 
circa  vos  obtestor  in  unitate  fidei,  in  sanctorum  com- 
munione,  et  in  unius  confessione  baptismi,  ut  pias 
affectiones  vestras  excitet  circa  me  vinculum  caritatis, 
lex  natura?,  compassio  prompta,  vinculum  fraternita- 
tis  et  spiritualis  obligatio  promissioms  olim  in  vestro 
capitulo  factae,  amoris  exhibitio,  debilitas  mei  cor- 
poris,  viae  discrimen,  et  devotio  supplicantis.  Caritas 
nunquam  excidit,  nec  excidere  potest  oratio,  vel 
aliud,  quicquid  pro  Christo  ex  caritate  impenditur. 
Oratio  vestra  in  sinum  vestrum  revertetur.  Nun- 
quam  enim  alicui  deficit,  quod  per  illum  alii  proficit; 
imo  crescit  gratia  ex  impendio,  et  lechytus  olei  tanto 
plenius  exuberat,  quanto  copiosius  ex  ipso  mater 
virtutum  caritas  vasis  quae  offeruntur  infundit. 

Bene  valete  universi  et  singuli,  et  apud  misericor- 
dem  Deuni  meorum  quaeso  vulnerum  doloribus  oleum 
misericordiae  infundatis 


EPISTOLA   CCXXII. 

Argumentum. — Coramendatio  cujusdam  abbatis  post  mortem. 

Ekit  fortasse,  qui  macilentam  et  exsanguem  prae- 
sentis   epistolae   fastidiat   nuditatem ;    sed    sicut   usui 


184  PETRI  BLESENSIS 

adversatur  inter  lacrimabiles  cari  funeris  exsequias 
solenni  vestium  apparatu  fulgere,  ita  in  tam  lugubri 
et  singultuosa  materia  non  decuit  orationem  exquisi- 
tis  verborum   flosculis    lascivire.     Si    enim    facunda 
sermonis  suavitas  lectoribus  blandiretur,  dum  animos 
sua  dulcedine  fascinatos   in    sui  consideratione  sus- 
pensos  alliceret,  legentibus  exhibendae  compassionis 
furaretur  affectum.     Quumque  ita  vobis  non  legenda 
sed  lugenda  destinemus,  in   praesentibus  literis  non 
ornatum    attendere    sed    ploratum,    non    verborum 
venustatem,  sed  fletuum  ubertatem.    Non  enim  vobis 
exaravimus  quae  diu  dolor  improbus  elimaverit;  sed 
quae  de  pleno  lacrimarum  et  amaritudinis  haurientes 
atramentario,  dolor  ipse  dictavit,  dolor,  inquam,  qui 
quadam  jacturae  irreparabilis  singularitate,  doloribus 
praeponderans   universis   usque  ad   illam    calamitatis 
gradum  nos  detrusit,  ut  plurimum  dignitatis  pluri- 
mumque  consolationis  dolori  nostro  videatur  accedere, 
si    prae    caeteris    miserabiles  videamur.     Vos   igitur, 
domini  fratres  dilectissimi,  rogamus  et  obsecramus  in 
Christo   Jesu,  quatinus  nostrae  condoleatis  miseriae, 
non   ut   quodammodo   quasi    massa  doloris  in   vobis 
decrescat,  sed   usque  ad   afflictos  condolentium   per 
passionem  derivetur.     Verum  vicem  supplebit  solatii, 
si  nostrorum  infortuniorum  acerbitatem  tantae  aestima- 
tionis  apud  vos  esse  noverimus  ut  affectum  misera- 
tionis    possit    ab    omnibus   extorqueri.     Cur   autem 
habent  dolendi  principatam  prae  cseteris  lugentibus 
ambiamus,  nullus  si  nostrorum  fletuum  causam  cogno- 
verit    mirabitur,    sed    avaram    lacrimarum    et    pene 
insensibilem   vestri  cordis  duritiam  causabitur,   non 
satis    lacrimis   indulgere.       Decessit    enim,    decessit, 
et    corpore    mortis    hujus    liberatus    est,    pater    et 
pastor  noster  bonae  memoriae,  dominus  G.  Blesensis 
abbas.      Cujus    vitae   meritum    si    ad    plenum   styli 

offieio  prosequamur,  pene  blandientibus  erimus  affi- 
nes,  nec  invidiam  mendacii  poterimus  declinare. 
Nam,  sicut  vita  ejus  supra  hominem  pene  extitit,  ita 
supra  fidem  est  quanta  virtutum  fuerit  in  eo,  dum 
viveret,  plebescens  infinitas.  Cacterum,  si  mores  ejus 
ad  unguem  compositos  leniter  et  tepide  delibemus, 
sibi  simulacrum  detractionis  inducet  remissior  in 
commendatione  sedulitas ;  propriis  non  derogare  est 
paucas  ipsorum  virtutes  attingere,  dum  pars  earum 
elegantior  sepulta  silentio  prastermittitur,  et  ad  lucem 
publicse  cognitionis  videtur  erumpere.  Sanioris  enim 
censuimus  esse  consilii  prosequi  castigatius,  et  infra 
veritatem  sui  meriti  restringere  titulos,  ut  nos  potius 
lector  parcos  veritatis  et  verae  laudis  avaros  inveniat, 
quam  prodigos  falsitatis.  Ille  etenim  fuit,  qui  sic 
praefuit,  ut  plus  prodesse  appetens  quam  praeesse, 
nunquam  coesse  dedisceret,  nec  singularitatem  praela- 
tionis,  sed  conditionis  qualitatem  attendens  omnibus 
se  socium  exhibuit.  vel  ministrum.  Legerat  enim : 
Qui  major  est  vestrum,  fiat  sicut  junior,  vel  qui  prae- 
cedit  sicut  qui  ministrat.  Magistrum  itaque  nullus 
hunc  sensit,  nisi  cujus  perversitas  magistratus  virga 
fuerat  reprimenda.  Quippe  quandam  in  eo  suavem  et 
delectabilem  pietatis  et  justitise  mixturam  tempera- 
verat  mater  virtutum  discretio,  ut  nec  magistrum 
diffiteretur  in  patre  nec  patrem  in  magistro  desciret. 
Sic  utrumque  servavit  in  altero,  ut  in  eo  necjindig- 
nationem  praelati  paterna  benignitas  desereret,  nec 
inter  paternos  affectus  dormiret  magistralis  severitas 
disciplinae.  Sic  in  arca  discreti  pectoris  virgam  et 
manna  repositum  servavit  :  sic  oleum  misericordiae 
vino  districtionis  commixtum  ;  ut  in  sanandis  vitio- 
rum  vulneribus  Samaritani  nostri  diligentiam  refor- 
maret  et  quod  scriptum  est  et  noverat,  Os  quod  men- 
titur  occiuit  animam,  non  minus  mendacium  quam 

homicidium  abhorrebat.  Sic  misericordiae  visceribus 
affluebat,  ut  quodam  compassionis  participio  velut 
appropriatum  suis  adnumeraret  incommodis  quicquid 
proximum  infestabat.  Sentiebat  enim  cum  apostolo 
dicente  :  Quis  infirmatur  et  ego  non  inflrmor  ?  quis 
scandalizatur  et  ego  non  uror  ?  Caeterum  tanta  virtute 
largitatis  enituit,  ut  probrose  venditum  reputaret 
obsequium,  quod  amicus  precibus  extorsisset.  Manu 
enim  munifica  petitionem  praeveniebat  amici,  tan- 
quam  necessitatem  prassagiens  rogati.  Quam  diffuse 
vero  in  eleemosynarum  largitione  affectus  universos 
laxavit,  continua  pauperum  lamenta  testantur,  qui 
sicut  nos  de  pastore  sublato  inconsolabiliter  conque- 
runtur.  Quam  sollicitus  in  susceptione  hospitum 
extiterit,  quam  liberalem,  quam  devotum  erga  sus- 
ceptos  se  exhibuerit,ipsa  melius  attestatur  experientia, 
quam  sufficiat  sermo  noster  exprimere,  etiam  si  re- 
floreat  duplicata  in  nobis  gratia  Tulliani  eloquii.  Non 
enim  querulus  sed  sedulus,  non  suspiciosus,  sed 
officiosus  ceconomus,  omnia,  quae  impendebat  humani- 
tatis  obsequia,  quadam  jocunda  et  solenni  vultus 
hilaritate  quae  omni  pretiosior  est  obsequio  serenabat. 
Noverat  enim  in  hospite  Christum  suscipi  et  in 
fine  dicturum:  Hospes  eram  et  collegistis  me.  Quam 
solerti  vigilantia  rebus  sibi  commissis  excubaverit, 
fide  perhibet  oculata  domi  uxuberans  victualium 
plenitudo.  In  exigendis  quidem  aedificiis  perspicax 
redintegrationi  dirutorum  efficaciter  insudabat,  quod 
aptissime  confitetur  tam  constructio  novorum  quam 
eorum  reparatio  quae  consumpserat  edax  invidia  ve- 
tustatis.  Et  quod  familiarius  ad  cumulum  emenda- 
tionis  accedit,  libertatem  remissius  agendi  quae  caete- 
ris  abbatibus  clementius  indulgetur,  ita  suos  mona- 
chos  intra  vitae  arctioris  terminos  coarctavit,  ut  non 
haberet  vita  subjectorum  districtior  quid  de  abbatis 

laxiore  licentia  murmuraret.  Ut  autem  sub  expedi- 
tiore  compendio  diffusam  suae  laudis  materiam  con- 
cludamus,  vita  ejus  nil  aliud  quam  quidam  honorum 
conventus  et  quaedam  virtutum  congeries,  formam 
morum  et  exemplar  vivendi  praebuit  universis.  Licet 
autem  tam  niultiplici  virtutum  eminentia  scalam  sibi 
erexerit  ad  eterna,  sciens  se  non  habere  hic  manentem 
civitatem,  sed  futurum  inquirens,  tum  quod  praesentis 
vitae  iter  sine  aliqua  terrenae  conversationis  macula 
nequaquam  extiterit,  vestras  gratiam  fraternitatis  exo- 
ramus  in  Christo  quatenus  vestrarum  orationum  in- 
stantia  praHaxati  patris  nostri  suppleat  imperfectum ; 
vestrae  etiam  supplicamus  caritati  ut  ita  praesentium 
latori  munificentia?  vestrae  suffragentur  beneficia,  ne 
viatici  officii  carentia  injunctum  sibi  retardetur  offi- 
cium. 


EPISTOLA  CCXXIII. 

Argumentum. — Gratulatio  pro  Carnotensi  episcopo  electo,  et 
impedientibus  responsio. 

Carissimo  domino  et  patri,  Dei  gratia   Carnotensi 
electo,  saus  P.  B.  salutem  in  auctore  salutis. 

Diu  antequam  desideratissimam  nobis  vestram 
faciem  videremus,  sicut  unguentum  effusum  fuerat 
nomen  vestrum.  Nec  enim  abscondi  poterat  lucerna 
sub  modio,  super  ecclesiae  candelabrum  exaltanda. 
Ubi  autem  placuit  ei  qui  vos  segregravit,  ut  ei  in 
ecclesia  beatae  virginis  matris  suae  residuum  vitae 
vestrae  offerretis  sacrificium  vespertinum:  venimus 
sicut  regina  austri  videre  sapientiam  et  honestatem, 
quam  in  vobis  fama  publica  praedicabat.  Venientes 
itaque,  sicut  audivimus,  sic  vidimus,*  nisi  quod  minor 
erat  fama  quam  veritas :  famaeque  decursus  aut  per 

invidiam,  aut  per  insufficientiam  multa  de  substantia 
rei  tacendo  retardat.  Gratias  autem  ago  opifici 
gratiarum  qui  talem  nobis  contulit  in  pastorem  et 
episcopum  animarum  nostrarum,  qualem  ecclesiae  nos- 
trae  necessitas  exigebat.  Necessarius  equidem  nobis 
erat,  qui  alienata  revocaret,  consolidaret  fracta,  lapsa 
erigeret,  congregaret  dispersa,  errata  puniret,  prohi- 
beret  illicita,  inordinata  componeret,  roboraret  in- 
firma,  et  perdita  restauraret.  Nil  est  quod  in  vobis 
causari  possit  aemulus,  praeter  habitus  vilitatem. 
Porro  Jesus  sacerdos  magnus  in  sordidis  vestibus 
apparuit  Zachariae.  Quidam  praaterea  insufficientiam 
aetatis  vestrae  submurmurant.  Veruntamen  sicut 
frequenter  dico,  si  juxta  fatalitatis  excursus  tributum 
senectutis  solvitis,  nihilominus  homo  interior,  qui 
secundum  Deum  creatus  est,  de  die  in  diem  renovatur 
in  vobis.  Meminique  legisse  in  Job,  quod  in  anti- 
quis  est  sapientia,  et  in  multo  tempore  est  prudentia. 
Sunt  aliqui  forte,  qui  in  ^piritu  scissurae  adhuc 
habitantes  murmurant  in  electione,  machinati  sunt  in 
regalium  ablatione,  sed  in  tertio,  in  consecratione 
videlicet,  nocere  non  poterunt.  Prostratus  est  Golias 
in  tertio  lapide  et  magi  in  tertio  signo  defecerunt. 
Quod  autem  importabilius  est,  hi  qui  hodie  vobis 
porrigunt  libellum  repudii,  jactant  se  in  posterum 
vestram  gratiam  plenius  habituros,  eo  quod  jus 
regale,  et  vestras  vobis  segetes  ademerunt.  Factum 
Absolom  possunt  isti  trahere  in  exemplum..  Qui  ut 
Joab  sibi  gratiam  sui  patris  acquireret,  segetes  illius 
legitur  incendisse.  Vae  tamen  homini  per  quem 
scandalum  venit.  Vos  autem,  si  quis  adversum  vos 
spiritum  suse  temeritatis  insibilat,  cum  patientia  sus- 
tinete.  In  patientia  enim  vestra  possidebitis  animam 
vestram.  Scio  quod  juxta  verbum  Prophetae  Domi- 
nus  aperuit   vobis   aurem  ut  sciatis   sustinere  oblo- 

quentis  injurias.   Dedit  vobis  etiam  linguam  eruditam 
ut  sciatis  quando  oporteat  vobis  proferre  sermonem. 
Dissimulate   igitur  quia  habetis   in   Domino  hujus- 
modi  dissimulationis  exemplum,  sicut  in  Esaia  legi- 
tur:    Mentita  es,  inquit,  et   non   es   mei   recordata, 
neque    cogitasti    in    corde   tuo,   quia   ego  tacens,   et 
quasi  non  videns.     Exemplo  etiam  illius  qui  dorsum 
posuit  ad  flagella,  sustinete,  ut  supra  dorsum  justi 
fabricent  peccatores.     Tanto  minoris  apud  vos  debet 
esse  vestrorum  aemulorum  detractio  ;    quanto  viliores 
inter  caeteros  reputantur.     Sane  majores  et  meliores 
ad  instantiam   illorum  qui  vos   diligunt   ex   affectu, 
redierunt  ad  cor.     Conversa  est  procella  in  auram, 
motus  quoque  tempestuosos  et  inconsultos  blandior 
et  prudentior  oratio  temperavit.     Ad  Bathoniensem 
itaque    Erjiscopum,    qui,   sicut    mihi    per    suas    sig- 
nificavit    literas,  desiderio  desiderat  vos  videre,  fes- 
tinanter     excurro,    vester     quum     eram     vobiscum, 
nunc    autem    vestrior,    vestrissimus    quum     redibo. 
Rogo  autem  vos  in  ea  humilitate,  in  qua  Dominum 
orare  quis  potest,  ut  detis  voci  vestrae  vocem ^virtutisj 
et  me  ad  obsequium  virginis  gloriosae  de  dimidio  in- 
tegrare  velitis.     Unam  petii  a  Domino,  hanc  requiram 
ut  inhabitem  in  domo  Dominae  meae.     In  omnibus 
enim  requiem  quaesivi,  et  in  haereditate  ipsius  mo- 
rabor,  atque  in   domo   ejus   vitam   meam  ducere   et 
finire  proposui,  in  qua  omnia  fidei^Christianae  sacra- 
menta  percepj.     Et  licet  alibi  mihi  majores  divitiae 
offerrentur,  dico  tamen  cum   Gedeone,  quod  melior 
est  racemus  Ephraim  vindemiis  Abiezer;    meliorque 
est  mihi  dies  una  in  atriis  istis  super  millia.     Quia 
igitur   in   manibus   Dei   et   vestris  est,   ut  inveniam 
requiem    aut    vagus  sim  et  profugus  super   terram, 
quum  ex  migratione  mea  nihil  erga  alios  de  vestra 
largitione    deperiat,    et    me    omnino    vindicetis    in 

vestrum,  in  manibus  Dei  et  vestris  constituo  sortes 
meas. 

Bene  valeat  carissimus   meus  dominus,  et  omnes 
qui  eum  diligunt  ex  affectu. 

EPISTOLA    CCXXIV.— ad  henricum  regem 

ANGLLE. 

Audivimus  quomodo  Jerusalem  destructa  est,  et 
quomodo  crux,  in  qua  Christus  nos  redemit,  capta 
est.  Rex  Jerusalem  in  Babylonem  ductus  est ; 
omnes  civitates  et  munitiones,  praeter  Ascalonem  et 
Tripolim,  capta?  sunt,  et  adhuc  utrum  Jerusalem 
poterit  canibus  immundis  resistere,  dubitatur.  Do- 
minus  rex  Siciliae,  auditis  his  rumoribus,  statim  se 
cilicio  induit,  et  per  quatuor  dies  plangens  ct  a  facie 
hominum  se  abscondens,  illi  terrae  succurrere  pro 
posse  suo  anxie  et  constanti  devotione  promisit. 
Cardinales  autem,  de  assensu  domini  papae,  inter  se 
firmiter  promiserunt  quod,  abjectis  omnibus  divitiis 
et  deliciis,  praedicabunt  crucem  Christi  non  solum 
verbo,  sed  opere  et  exemplo,  et  euntes  mendicando 
accipient  crucem  Christi,  et  praedicabunt  et  praecedent 
alios  in  terram  Jerusalem.  Statuerunt  etiam,  de  as- 
sensu  domini  papae,  firmissimas  treugas  inter  omnes 
principes  Christianos  usque  ad  septennium,  ita  quod 
quicunque  guerram  contra  Christianum  medio  tem- 
pore  moverit,  maledictioni  Dei  et  domini  papae  atque 
excommunicationi  omnium  praelatorum  universalis 
ecclesiae  subjacebit.  Firmiter  etiam  inter  se  pro- 
miserunt,  quod  de  caetero  nulla  munera  recipient  ab 
aliquo  qui  causam  habeat  in  curia,  sed  ea  tantum 
recipere  poterunt,  quae  fuerint  pro  eorum  necessitate 
donata  vel  missa,  et  non  ascendent  in  equum,  quam- 
diu  terra,  in  qua  steterunt  pedes  Domini,  fuerit  sub 
pedibus  inimici.     Valete. 

Excursus  seculi,  tendentis  ad  exitum  incessanter, 
humame  conditionis  miseriam  tot  errorum  laqueis 
irretivit,  tot  adversionum  contagiis  maculavit,  quod 
multi,  despectis  Sion  faribus,  excelsa  Samariae  con- 
scendentes  suas  liniunt  preces  bitumine  dogmatum 
haereticae  pravitatis,  et  sub  quadam  humilitatis  specie 
suae  elationem  animae  palliantes,  cujus  tumoribus 
ultra  modum  interius  efferuntur,  habitatores  Jeru- 
salem  non  metuunt  aspernari,  et  in  se  ipsis  suum 
adipem  concludentes,  non  verentur  illud  incurrere 
maledictum,  quod  qui  despiciunt  Sion  et  confidunt 
in  montem  Samariae,  dicentes,  Non  est  nobis  pars  in 
David,  nec  haereditas  in  filio  Ysai,  quibus  posset 
Dominus  merito  comminari,  Mittam  famem  in  ter- 
ram,  non  famem  panis,  nec  sitim  aquae,  sed  audiendi 
potius  verbum  Dei,  quia  ipse  vult  neminem  perire ; 
immo  in  amplexus  occurrit  revertentium  filiorum. 
Opus  ccelestis  seminis  suis  adhuc  committit  fidelibus 
dispensandum.  Verum  licet  in  omnem  terram  in- 
sonuerit  sermo  Dei,  quum  coeli  ejus  gloriam  enar- 
rarent,  et  adhuc  per  locorum  antistites  qui  a  sede 
apostolica  in  partem  sollicitudinis  sunt  vocati,  effun- 
datur  imber  evangelicae  veritatis,  sic  tamen  velut  in 
ortu  crescentis  ecclesiae  doctor  egregius  profitetur. 
Oportet  haereses  esse  ut  qui  probati  erant,  manifesti 
fierent.  Ad  praesens  plurimi  de  peccatorum  pondere 
deprimuntur,  et  obscuratur  insipiens  cor  eorum,  ut 
ad  rectitudinem  amfractus  non  revocent  quo  secuntur, 
nec  vocitent  cum  propheta :  Libera  me  de  sangui- 
nibus,  Deus,  Deus  salutis  meae  !  sed  velut  domus 
exasperans  et  praevaricans  legem  Christi,  ad  amari- 
tudinem  doctriose  prosiliunt  insensate :  pabula  cce- 
lestis  eloquii  contemnentes  et  animas  simplicium  oc- 

cultis  tendiculis  captivantes.  Sane  inter  caeteros, 
sicut  nostris  est  auribus  intimatum,  tanta  in  Narbon. 
provincia  excrevit  copia  perfidorum  quod  deficiente 
materiali  gladio,  spiritualis  contemptui  habeatur,  et 
obrepat  in  Catholicas  propagines  corruptio  lam- 
bruscarum,  dum  ad  tuitionem  illorum,  qui  nondum 
tanquam  plumbum  in  pestilentiae  pelagus  sunt  de- 
mersi,  et  erectionem  eorum,  si  potest  fieri,  qui  jacent 
in  latibulis  csecitatis,  nullus  ibi  murum  pro  domo 
Domini  se  opponat  nec  ascendere  audeat  ex  adverso. 
Licet  autem  rumor  hujusmodi  ficuum  fatuarum  ad 
audientiam  quorundam  religiosorum  ascenderit,  et 
ipsorum  animos  ad  fontes  suae  scientiae  derivandos 
foras  commoverit  contra  ipsos  et  aquas  dividendas 
cum  fervore,  ipsis  in  plateis,  quia  tamen  si  non 
mittuntur,  auctoritate  propria  non  sunt  ausi  assu- 
mere  officium  praedicandi,  ne  cum  Dathan  et  Abiram 
quos  terra  vivos  absorbuit  acciperent  portionem : 
non  est  qui  causam  Dei  alleget  populo  devianti 
oliva  non  zelus  domus  ejus  nos  comedit,  qui  nobis 
immeritis  concessit  in  eminenti  specula  residere, 
volumusque  cum  infirmantibus  infirmari  et  apponere 
paterna  consilia,  quibus  exhibeatur  vulneribus  medi- 
cina:  et  curam  quantum  in  nobis  fuerit  recipiat  etiam 
plaga  tumens  d.  t.  p.  a.  s.  m.  qu.  juris  probatis  quos 
ad  id  videris  idoneos  exequend.  qui  paupertatem 
Christi  pauperis  imitando,  in  despecto  habitu  et 
ardenti  spiritu  non  pertimescant  accedere  ad  de- 
spectos,  in  remissionem  studeas  injungere  pecca- 
torum,  ut  ad  eosdem  hereticos  festinantes  per  ex- 
emplum  operis  et  documentum  sermonis  eos,  Domino 
concedente,  sic  revocent  ab  errore,  quod  nisi  frontem 
eorum  atterat  impudentia  culpa  frequens,  et  de  his 
merito  possit  dici,  Frons  mulieris  meretricis  facta  est 
vobis  :  erubescere  noluistis ;  per  spem  illud  evangelii 

se  gaudcant  consecutos;  Ne  timeas,  grex  pusille, 
quia  patri  meo  in  te  complacuit  ac  id  religiosi 
assequentes  Salomonis,  videlicet  qui  arguit  hominis 
vias  g.  mag.  quam  his  qui  loquitur  q.  delectant, 
redeundo  cum  exultatione,  de  sparso  semine  mani- 
pulos  valeant  reportare. 

EPISTOLA  CCXXVI. 

Episcopo  Vacien.  spirilum  consilii  sanioris. 

Sal  infatuatum  esse  diceris,  non  habens  sapientiae 
condimentum.     Sed   interrogamus  te  si  unquam  le- 
gendi  studium  ad  illum  Levitici  locum  te  adduxit, 
ubi  sal  in  omni  sacrificio  jubetur  apponi.     Porro  si 
affirmando  responderis,  argui  poteris  de  contemptu, 
quum  non  sint  opera  tua  discretione  condita.     Sed 
ut  hanc  objectionem  effugias,  in  umbram  excusationis 
allegabis  mandatum  illud  vagum  oculum  praeteriisse, 
vel  linguam   praecipitem  non  expectasse,  lentum  in- 
genium    vel    saltem    infidelem    memoriam    paratam 
dispersisse,  si  quid   ei  circa  talem  materiam  imagi- 
natio   commendavit,  et    ne  in    his   deesse    tibi   pro- 
bationis   copiam    conqueratis,    actus   cui   perhibeant 
testimonium  necessitati  et  ille  processus  iniquus  ad- 
versus  dilectum  filium  Vacien.  praepositum  evidenter 
ostendit  quod  talem  in  te  jurisdietio  habere  debet  ef- 
fectum,  qualem  gladius  bisacutus  in  manibus  furiosi. 
Postulaveras    siquidem    absolutionis    beneficium    ab 
eodem,   quia    sacerdotem   quondam    non    tuae    juris- 
dictioni  subjectum  pro  injuria,  quam  idem  tibi  in- 
tulerat,  ut   dicebas,   dum   in    Albensi   ecclesia    prae- 
positurae   fungebaris  officio,  nudum   ad  velle  tuum, 
ut  quarundem  literarum  tuarum  verbis  utamur,  in 
tua  fecisti   praesentia  fustigari.      Quumque  se  prae- 
positus   per   literas  excusaret,   proponens  quod   hoc 

non   licebat    eidem   sine   mandato    Sedis   apostolicse 
3pirituali,   tu    paratas    habens   ad    omnem    impetum 
tuum  excommunicationis  sententias,  adversus  ipsum 
verba  satis  exprimentia  excommunicationis  affectum 
temere  protulisti,  et   quasi   illud    non    sufficeret  ad 
offensam,  eundem  praepositura  Vacien.  ecclesiae  spo- 
liasti,   licet  ad   exsequendum   crucis   negotium,  non 
a  quocunque  sed  a  sede  fuisset  apostolica  deputatus. 
Ex  hoc  itaque  terhate  tales  tibi  elicias  quaestiones ; 
primo  si  odium  in  prsepositura  conceptum  in  Episco- 
patu    portare    debuisti,   sic    retinendo   rancorem,   ut 
mora    praeter   morem    plus    indignationis    adjiceret, 
quum   factus  potentior  potentius   vindicaberis :    qui 
in  minori  officio  forte  quia  possibilitas  defuit  prae- 
teristi.    Secundo,  si  ordo  sacerdotalis  vel  saltem  illius 
reverentia,  qui  per  sacerdotale  ministerium  in  altari 
Deo  Patri  pro  salute  humani  generis  victimatur,  tanti 
tibi  esse  debuerit,  ut  non  exponeres   nudum   sacer- 
dotem    ludibrio   exacuens    in    ipsius   contumeliis   et 
verberibus  velle  tuum.     Quarto,  si  ad  Christum  et 
sedem    apostolicam    respectum    tantum    habere    de- 
bueris,  ut  hominem  tam  honesti  testimonii  non  ante- 
quam  injunctum   sibi  exsequeretur  crucis  negotium 
excommunicares,  et  praepositura  et  rebus  aliis  contra 
justitiam  spoliares.     Collige  igitur  sequelam   hujus- 
modi  quaestionum,  ut  ex  prima  diligens  dicaris  odii 
conservator,  secunda  vero  affectuosus  sacrilegus:  ter- 
tia  satis  insipiens:  quarta,  praesumptuosus  nimium  et 
inimicus  justitiae  censearis:   unde  aperias  oculos  tuos 
et  videas  si  super  his  praecesserunt  palpebrae  gressus 
tuos   et    factum   deliberationis  judicium   expectavit. 
Verum  quum  sedes  apostolica  et  fraenum  opprimen- 
tium  et  refugium  debeat  esse  oppressorum,  nos  tam 
tuis  quam  Vacien.  ecclesiae  capituli  literis  diligenter 
auditis,  promulgatam  a  te  in  eundem  praepositum  ex 

causa  praedicta  excommunicationis  sententiam,  si  ta- 
men  sententia  dici  debeat,  decernentes  penitus  esse 
nullam,  ipsi  praeposituram  restituimus,  sic  subtractam, 
sive  adhuc  illam  in  manibus  tuis  retineas,  sive  alium 
intruseris  in  eandem,  mandantes  illum  quatinus  ipsum 
in  illius  prsepositurae  corporalem  possessionem  indu- 
cant  et  tueantur  inductum  ;  detentorem  si  quis  for- 
sitan  apparuerit  post  mandatum  eorum  infra  10  dies 
plenaria  sibi  restitutione  providerit,  omni  beneficio 
ecclesiastico  et  officii  executione  privantes,  contra- 
dictores  alios  per  censuram  ecclesiasticam  compe- 
scendo :  super  aliis  nihilominus  substantiis  eidem 
satis  fieri  faciant  competenter.  Tibi  quoque  dis- 
tricte  praecipimus,  ut  non  solum  super  his  praefato 
praeposito  nihil  difficultatis  opponas,  verum  etiam 
expensas  et  ablata  restituas  universa,  teque  nostro 
conspectui  representes,  ut  super  promissis  et  etiam 
signo  crucis  abjecto,  sicut  accepimus,  apud  apostolicam 
sedem  addiscas  quid  modestiam  deceat  pastoralem : 
Caeterum,  quia  quales  sint  tuae  sententiae,  satis  tu 
ipse  potes  agnoscere,  nisi  religaveris  impetu  rationem, 
ut  puniaris  in  eo  in  quo  dignosceris  deliquisse,  prae- 
sentium  auctoritate  statuimus,  ut  nullam  de  cetero  in 
saepe  dictum  praepositum  sententiam  ferre  prsesumas, 
nec  cum  communi  consilio  totius  capituli  Vacien. 
alioquin  robur  non  obtineat  firmitatis. 

EPISTOLA   CCXXVIT.— capituli  vigornle  ad 

PAPAM  INNOCENTIUM. 

Innocentio  Papce  Capitulum  Vigornice. 

Evangelicum  rete,  propitiante  Domino,  sanctitati 
vestrae  commissum,  sic  maxime  vestris  in  manibus 
prosperabitur  ad  quaestum,  si  discretionis  clavo  ibi 
appensius  trajiciatur  in  fluctibus,  ubi  uberior  piscium 

copia  confiuat  in  capturam.  lloc  in  dextra  navigii 
ex  voce  Domini  expeditius  proveniet  quum  excel- 
lentia  apostolatus  vestri  in  consueta  mansuetudine 
susceperit  vota  supplicantium,  promoverit  ad  gratiam 
quod  universalis  ecclesiae  procurat  incrementum. 
Sedit  in  diebus  antiquis  in  cathedra  Wigorniensi 
Wulstanus  pontifex,  rexit  eam  directus  a  Domino, 
ampliavit  religionem,  dotibus  cumulavit,  virgini  vir- 
ginum  consecravit ;  quomodo  ad  vitam  vir  simplex, 
et  rectus,  ac  tirnens  Deum  ;  quomodo  ad  mortem  con- 
scius  ccelestium  et  domesticus  Dei,  quam  in  vita 
venerabilis  et  in  morte  extiterit  gloriosus,  documenta 
signorum,  quae  nobis  reliquit  antiquitas,  argumentis 
perspicuis  probant.  Quorum  eo  subsistit  fides  firmior, 
quo  adhuc  non  desinit  nobiscum  miracula  operari, 
magniflce  quidem  quia  ad  gloriam  nostram,  quia  tem- 
poribus  nostris  salubriter,  quia  ad  proventum  subdi- 
torum,  quatinus  novis  supervenientibus  renoventur 
vetera,  recaleant  frigidi,  ut  qui  non  crediderunt  verbo 
signi  prioris,  credant  vel  verbo  signi  sequentis.  Ut 
autem  sanctae  paternitati  vestrae  liqueat  quae  nobiscum 
operaturDeus  prodigia  super  terram,misimusdegre- 
mio  ecclesiae  nostrae  viros  fide  dignos,qui  fidem  fideliter 
faciant  eorum  quae  viderunt  modo,  quem^iis  discre- 
tionis  vestrae  prudentia  praefixerit  ad  fidem.  Pater- 
nitatis  itaque  vestrae  pedibus  advoluti  postulamus  et 
obsecramus  in  Domino  quatenus  auctoritas  sedis  apo- 
stolicae  devotioni  filiorum  adsistat,  annuat  petitioni, 
ut  annumeretur  in  catalogo  sanctorum  in  terris,  quem 
ut  credimus  adscripsit  Deus  numero  civium  suorum 
in  ccelis.  Confidimus  enim  quod  in  hoc  incolumitas 
sedis  vestrae  prosperabitur  in  Domino,  si  promo- 
veantur  vota  fidelium :  si  diebus  vestris  augeatur 
honor  sanctorum.  Sanctitatis  vestrae  incolumitatem, 
quam  ut  decet  in  Domino  tam  devote  quam  debite 

desiderainus,    in   tempora  diuturna  conservet   Altis- 
simus  ! 


EPISTOLA   CCXXVIII.— FRATRUM   MAJ.    mon.    ad 
EPISC.  NANNETENSEM. 

Episcopo  Nannetensi  fratres  majoris  monasterii. 

Quum  dominus   Matthseus  de  Lire,  pro  horrendo 
et  horribili  facto,  quod  in  nostrae  et  totius  ecclesiae 
injuriam    perpetravit,    in    sententiam    excommunica- 
tionis  inciderit,  qui  audiunt  mirantuv  quod  occasione 
mandati  apostolici  a  vobis  sub  generali  forma  recepti, 
praetermissa  vel   penitus   diminuta  illa  qualicunque 
satisfactione,  quam  ante  impetrationem  ejusdem  man- 
dati  pro  illo  delicto  nobis  promiserat,  ad  ejus  absolu- 
tionem    procedere,   quod  ])eus   advertat,   intendatis. 
Licet   enim   illa  quae  satisfactio  dici  non  debet,  ad 
quantitatem  delicti  sufficere  non  deberet,  nos  tamen 
ea  quae  pacis  sunt  quaerentes  eam  parati  sumus  reci- 
pere,  sicut  ad  ejusdem  Matthaei  petitionem  de  bono- 
rum    fuit    consilio  proloquuta  et  ab   utraque   parte 
concessa.     Unde  paternitatem  vestram  exoramus  et 
petimus  quatinus,  ne  pcenae  facilitas  alios  ad  consi- 
mili  factum  invitet,  vos  intuitu  Dei  et  amore  beati 
Martini  in  hac  parte  erga  nos  et  ecclesiam  nostram 
taliter  habeatis,  ne  ecclesia  nostra,  quse  se  vobis  in 
bonorum  spiritualium  et  temporalium  participatione 
devotam  exhibet,  in  illius  pauperculae  satisfactionis 
diminutione  sentiat  se  gravatam  :    immo  vos  mur.um 
pro  domo  Dei  Israel  taliter  opponatis  ut  pcenae  for- 
midine  alii  ab  excessu  consimili  retardentur,  nosque 
vobis  ad  grates  uberrimas  teneamur. 

Intka  paternae  claustrum  memoriae  residet  devotio- 
nis  regiae  magnitudine  promerente,  bonum  materia 
et  requeti  excitata  digis  ut  supernae  benedictionis 
rore  perfusa  sospitatis  gratia  vigeas,  et  tandem  ad 
beatas  lucis  gaudia  praevenire  merearis.  Hoc  utique 
desiderium  ab  olim  in  nostro  pectore  fervebat,  eo- 
que  potius  suscepit  incrementa  fervoris ;  quo  licet 
immeriti  sedis  apostolicae  residentes,  et  pastoralis 
gerentes  onera  officii,  pro  tua  et  cunctorum  salute 
tenemur  amplius  vigilare.  Principalis  ergo  exhor- 
tatio  mea  quaerit  et  petit  instantius  ut  intentas  consi- 
derationis  oculos  habeas  ad  redemptorem  Dominum 
nostrum  Jesum  Christum,  gerens  in  tuis  visceribus 
figuratum,  sua  beneplacita  prosequi  delecteris,  et  pen- 
sans  proinde  quod  hujus  mundi  figura  praeterit,  quod- 
que  abierunt  et  abeunt  reges  et  principes  ceterique 
subjecti  corruptioni ;  nulloque  quod  nascitur  sub 
sole  habente  stabile  firmamentum,  in  divini  nominis 
amore  persistas ;  aedificans  prudenter  in  supernis, 
inferioribus  veluti  transitoriis  et  caducis  sua  vilitate 
contemptis,  ut  in  regnum  ccelestis  gloriae  perenne, 
quae  non  deficiet  nec  peribit,  tibi  constituas  mansio- 
nem.  Ceterum  cogitantes  non  sine  magna  compassionis 
affectu  circa  delatas  oppressiones  et  angustias  terrae 
sanctae,  quas  vidimus  et  propria  manu  palpamus,  in 
minori  officio  constituti,  ac  desiderantes  de  caetero  ne 
totaliter  pereat  si  sibi  subsidio  tali  provideri  possit, 
mentem  meam  super  hoc  aperire  decrevimus  per 
literas  speciales,  quas  per  tales  vobis  et  fratribus 
vestris  suarum  dono  virtutum  earum  multiplici  et 
acceptum  ei  duximus  dirigendas.  Ideoque  regalem 
magnificentiam  cum  paterna  fiducia  rogamus  et  hor- 
tamur  attente,  quare  apud  eundem  ad  id  preces  tuas 


BPISTOLiE.      .  199 

officialibus  studiis  interponas,  ita  quod  exinde  retri- 
butionis  eternae  percipias  incrementum.  Ut  autem 
tibi  nostra  plenius  intentio  pateat,  credimus  quod 
indubitanter  sic  ab  ore  nostro  prolata  quae  talia  super 
passis  omnibus  ex  parte  nostra  tua  duest  excel- 
lentiae  referendam.  Nec  mireris  quod  bulla  nostra 
non  exprimens  nomen  nostrum  est  appensa  praesen- 
tibus  quae  ante  consecrationis  vel  benedictionis  nos- 

trae  solennia  transmittuntur.     C hi  qui 

fuerunt  in  Romanorum  electi  pontifices  consueverunt 
in  bullatis  literis  inde  suae  consecrationis  munus 
modum  hujusmodi  observare. 

EPISTOLA    CCXXX.— ad  archidiaconum 
saresberiknsem. 

Argumentum. — Deprecatoria. 

Reverendo    domino    suo archidiacono   Sales- 

beriensi,    Petrus    suus    B.    salutem    et    visceribus 
abundure  in  me. 

Loquar  ad  dominum  meum,  quum  sim  cinis  et 
pulvis.  Namque  de  nativa  ejus  benignitate  prae- 
sumens,  eundem,  licet  ecclesiasticis  occupationibus 
implicitum,  confidentius  interpello.  Si  enim  aliquid 
minus  circumspecte  dixero,  quod  liberalem  domini 
mei  frontem  possit  in  rugam  contrahere,  scio  tamen 
eum  legisse  illud  propheticum  :  Dominus  mihi  dedit 
linguam  eruditam  ut  sciam  sustentare  eum  qui  lapsus 
est  verbo. 

Recolere  potest  reverentia  vestra,  benignissimc 
pater,  quam  devote  et  quam  diu  in  ministerio 
ecclesiae  vestiae  militaverim,  quam  exiles  fructus 
reportaverim    ex    labore.       Oportet    siquidem,  juxta 


200  PETRI  BLESENSIS 

apostolum,  agricolam    laborantem  de    fructibus  suis 
percipere.     Quis  enim  unquam  suis  militat  stipendiis  ? 
aut  quis  non  est  transgressor  legis,  si  mercenarii  sui 
denarium   usque    in  noctem    penes  se  decreverit  re- 
tinere.     Beata    es,    Tsaia    testante,  filia    Sion,  in  re- 
tributionibus  tuis,  quia  pascuntur  in  te  agni  juxta 
ordinem  suum.     Et  Gregorio  attestante,  ecclesiasticis 
utilitatibus  desudantes,  ecclesiastica  dignum  est   re- 
muneratione    gaudere.     Post  varias  et  enormes  for- 
tunae  pressuras,  tandem  per  gratiam  Jesu  Christi  de 
tempestate    respirans    ad     portum,    vestrara     miseri- 
cordiam  imploro,  quatenus    intuitu  misericordiae  et 
obtentu    Domini    clementiores    super    me  oculos   re- 
ducatis,  et  in  assignatione  primo  vacantis  praebendae 
mihi   servo  vestro    manum    munificentiae    porrigatis. 
Vestrae    siquidem    celsitudini    modicum,    meae    vero 
parvitati    permagnum    est    quod    imploro.       Ex    eo 
tamen    et    misericordiam    Dei    et    gratiam    Romanae 
curiae,   et   favorem   hominum   vindicatis.      Ut   enim 
verbis  apostoli  utar,  quod  in   praesenti   est  momen- 
taneum,  eternae  vitae  gloriae  pondus  operatur  in  nobis, 
non    contemplantibus    quae    videntur,  sed    quae  non 
videntur.     Et  Augustino  testante  inenarrabiliter  red- 
dit  Deus   quae  misericorditer  conferuntur.     Possem 
siquidem  ad  vos  coactivas  litteras  domini  regis  An- 
glorum   et  ex  parte  domini  papae  cogentius   habere 
mandatum,   sed   erga  dominum   meum   humiliter  et 
modeste  incedo,  volens  potius  id  obtinere  per  miseri- 
cordiam,  quam  per  violentiam  extorquere.     Sic  enim 
gloriabitur  securis  erga  eum  qui  incidit  in  eam,  aut 
exaltabitur  serra  erga  eum  a  quo  trahitur. 

Vobis   offero   et   domo   me    totum  :    vestrum    est 
siquid  sum,  si  quid  valeo,  si  quid  possum. 

EPISTOLA    CCXXXL— adriani    pap*:    ad 

HENRICUM  II.  REGEM  ANGLI.E. 

Adrianus  servus  servorum  Dei  carissimo  in  Christo 
Jilio  iUustri   regi  Anglorum  Henrico   salutem  et 
apostolicam  benedictionem . 

Laudabiliter  et  satis  fructuose  de  glorioso  nomine 
interius    et    eternae  felicitatis  praemio  cumulando  in 
coelis  tua  magnificentia  cogitat,  dum  ad  dilatandos 
ecclesiae  terminos,  ad  declarandum  indoctiset  rudibus 
Christianae  fidei  veritatem  et  vitiorum  plantaria  ex- 
tirpanda  de  agro  Dominico,  sicut  Catholicus  princeps, 
intendis.     Et  ad  id  convenientius  exsequendum  con- 
silium  apostolicae  sedis  exigis  et  favorem.     In    quo 
facto    quanto    altiori    consilio    et    majori    discretione 
procedis,  tanto    feliciorem  progressum  te   praestante 
Domino  confidimus  habiturum.     Eoque   ad   bonum 
exitum   semper  et  finem  valeant  pertingere,  qui  de 
arbore  fidei  et  religionis  amore  principium  acceperunt. 
Sane  Hiberniam  et  omnes  insulas,  quibus  sol  justitiae 
beati  Petri  apostoli  ac  sacrosanctae  Romanae  ecclesia? 
quod  tua  nobilitas  recognoscat  non  est  dubium  per- 
tinere.      Unde   tanto   in   iis    Hbentius    plantationem 
fidei  verae  et  germen  Deo  gratum  inserimus,  quanto 
id  a  vobis  in  nostro  examine  districtius  prospicimus 
exigendum.       Significastis    siquidem    nobis,   fili    in 
Christo    carissime,    Hiberniae    te   insulam,    ad    sub- 
dendum  illum  populum  legibus  et  vitiorum  plantaria 
inde  extirpanda,  velle  intrare,  et  de  singulis  domibus 
annuatim    unius    denarii    beato    Petro    velle    solvere 
pensionem,  et  jura  ecclesiarum  illius  terrae  illibata  et 
integra  conservare.     Nos  itaque,  pium  et  laudabile 
desiderium  favore  congruo  prosequentes,  et  petitioni 

tuae  benigne  impendentes  assensum,  gratum  et  ac- 
ceptum  habemus,  ut  pro  dilatandis  ecclesiae  terminis, 
pro  vitiorum  restringenda  parte,  et  corrigendis  mori- 
bus,  et  virtutibus  inserendis,  et  pro  Christianae  re- 
ligionis  augmento,  insulam  illam  ingrediaris,  et  quae 
ad  honorem  Dei  et  salutem  terrae  illius  spectaverint, 
assequaris  et  illius  terrae  populus  honorifice  te  sus- 
cipiatet  sicut  Dominum  venerentur  es  jure  ne  nurum 
ecclesias  illibato  et  integro  permanente  et  salvo  beato 
Petro  apostolo  et  sacrosanctae  ecclesiae  Romanae. 


EPISTOLA  CCXXXII. 

ARGUMENTUM. — Consolatoria  episcopo  suo. 

Desolationi  vestrae  filiali  devotione  compatiens, 
quantum  scivi  et  potui,  salutaribus  monitis  vobis 
studueram  suadere,  ut  ab  hujus  mundi  sarcinulis 
excussus  sicut  locusta  in  viam  mandatorum  Domini 
curreretis  ;  quumque  alii  plures  ex  ditationibus 
amicorum  a  consimilibus  injuriis  et  pressuris  et  animi 
sui  pacifica  tranquillitate  respirent,  vos  a  tribulatione 
malorum  et  dolorum  quasi  abysso  desperationis  ab- 
sorptus,  ad  omnem  consolationem  vestrum  animum 
induratis,  et  rapinam  bonorum  vestrorum,  quam  alii 
jugum  Domini  suave  et  onus  leve  reputant,  vos  iram 
Domini  crudelem  et  inexorabilem  estimatis.  Proinde 
quod  aliis  est  odor  vitae  vobis  est  odor  mortis,  sic  et 
quod  aliis  ad  gaudium,  ad  supplicium  vobis  cedit : 
sic  nimirum  eodem  sole  carnes  indurantur  et  manna 
liquescit. 

Porro  Dominus  Deus  Sabaoth,  qui  aperit  et  nemo 
claudit;  qui  aperit  manum  suam  et  implet  omne 
animal   benedictione,  qui    dives  est  in  omnibus  qui 

invocant  eum,  qui  dat  omnibus  affluenter  et  non  im- 
properat ;  Ipse  qui  surdos  facit  audire  et  mortuos 
Joqui,  nunc  mihi  gratiam  coelestis  eruditionis  inspiret, 
vestrumque  cor  emolliat,  ut  sit  haec  exhortatiuncula 
mea  capax  consolationis  et  perceptibilis  disciplinae. 
Quid  est  hoc  quod  in  ore  hominum  plebescit  ?  vos 
inconsolabiliter  vestra  et  parentum  vestrorum  damna 
plangere,  quum  ista  et  illa  teneamini  constanter  et 
equanimiter  sustinere.  Compassio,  quam  ad  parentes 
habetis  non  ad  nummorum  oblationem,  sed  ad  morum 
correctionem  porrigi  exigebat.  Erant  enim  divites 
antequam  eis  aliquem  reditum  conferretis,  verum 
hujus  tempestatis  episcopi,  reprobatis  viris  pru- 
dentibus  et  honestis,  cor  suum,  et  quicquid  cum 
corde  habent  parentibus  reprobandis  insana  prodi- 
galitate  infundunt,  nec  implent  vasa  vacua,  sed  plenis 
et  ad  summum  exuberantibus  mensuram  confertam 
et  coagitatam  supereffluenter  accumulant,  pium 
quippe  est  proximo  compati  ne  egeat,  sed  major  est 
misericordia  compati  proximo  ne  pereat.  Bonum  est 
condolere  malis  quae  proximus  patitur,  sed  Deo  ac- 
ceptius  est  condolere  malis  quae  proximus  operatur. 
Scriptum  est  autem  :  Inimici  hominis  domestici  ejus, 
multis  enim  perniciosa  est  affectio  parentelae,  fre- 
quenter  enim  dum  studet  propitius  esse  parentibus, 
sibi  crudelis  efficitur.  Christus  pro  amicis  suis  animam 
suam  misericorditer  posuit.  Sollicitus  amor  parentum 
animam  suam  crudeliter  pro  amicis  suis  ponit :  nunc 
anxius  et  totus  aestuans  in  parentibus  promovendis. 
Sed  quum  diem  extremum  clauserit,  nulla  est  animae 
suae  consolatio  de  prosperitate  viventium.  Imo  vereor 
ne  peccata,  quae  divitiarum  occasione  commiserint, 
cedant  mortuis  in  singultum  aeternumque  supplicium. 
Unde  enim  parentibus  suis  praestitit  materiam  de- 
linquendi,  rclevasse  potuit  multorum  indigentias  suae- 

que  animae  salubrius  in  posterum  providisse.     Verum 
blandissima  seductrix  est  parentum  affectio;    nemo 
enim  carnem  suam  odio   habuit ;    verba  tamen   haec 
circumspectum  exigunt  intellectum,  nam  quum  idem 
Apostolus  alibi  dicat,  Qui  suorum  et  maxime  domesti- 
corum  curam  non  habent,  fidem  negavit  et  est  infideli 
deterior,  a  seipso  dissentire  videtur.     Sed  sciendum 
quod  huic  amori  quo  se  vel  suos  parentes  homines 
diligunt,    natnra   originem    modumque    pra?scribit  : 
facit  natura  ut  gallina  super  pullos  suos  infirmetur, 
ursa  et  leaena  fcetibus  blande  immurmuret.     Lamia 
etiam  nudat  mammas  suas  ut  catulos  alat.     In  his  et 
in    omnibus    animantibus    natura    quosdam    dulces 
amoris  operatur  affectus  :    amat  utique  homo  natu- 
raliter  se,  amat  et  parentes  suos :  sicut  autem  utrum- 
que  hunc  affectum  non  admittere  impossibile  est,  sic 
eum  non  sequi  maximae  virtutis  est.     Quia  igitur  hic 
naturalis  affectus  et  pronior  et  indulgentior  et  tam  suis 
quam  animae  saluti  expediat,  oportet  ut  fi  aenum  rationis 
habeat  cujus  moderatione  ducatur.    Vult  itaque  Apo- 
stolus  ut  domesticorum  amore,  ratione   dispensante, 
quaeratur  auteorumnecessitasautestimatiomeritorum. 
Quid  autem  naturalis  affectus  quandoque  transgredi- 
atur  fines  legitimos  rationis,  quodque  nos  Dei  et  nos- 
trum  faciat  oblivisci,  experientiae  magisterio  docemur 
assidue,dum  quidam  mollis  et  dulcis  affectiocarnis  nos- 
trae  ad  suavia  et  illicita  suis  nos  blandimentis  inclinat. 
Hos  indiscretos  amoris  affectus,  quibus  homines  dili- 
gunt  se  aut  suos,  Apostolus  ad  Timotheum   scribens 
inordinatos  insinuat  dicens  :   Scio  quod  in  novissimis 
diebus  instabunt  tempora  periculosa  et  erunt  homi- 
nes  seipsos  amantes,  cupidi,  elati,  sine  pace  crimina- 
tores,  incontinentes,  tumidi,  et  protervi,  voluptatum 
amatores  magis  quam  Dei.     Utrumque  amoris  mo- 
tum     secundum     rationem    et    secundum     effectum 

Christus  brevi  sermone  distinguit:  Qui  amat,  in* 
quit,  animam  suam  perdet  eam.  Notat  amorem 
qui  ex  irrationabili  affectione  procedit.  Item  qui 
odit  animam  suam  in  hoc  mundo  in  vitam  eternam 
custodit  eam.  Odium  quippe  vitae  praesentis  quae 
per  animam  hic  notatur  sequitur  rationem  et  ideo 
in  eternum  custoditur.  Quod  exponens  Augus- 
tinus,  Si  male,  inquit,  amaveris,  id  est  ex  af- 
fectu  non  ex  ratione,  tu  odisti  :  si  bene,  id  est 
propter  Christum  et  sic  ex  ratione,  si  vitam  tuam 
oderis,  tunc  amasti.  Nimirum  qui  diligit  iniquita- 
tem,  odit  animam  suam.  lrregularis  autem  et  ini- 
quus  est  amor  quo  suavia  et  dulcia  diligimus.  Amor 
vero  quo  diligimus  dura  et  aspera  propter  Christum, 
animae  praevius  est  ad  salutem :  proinde  si  ex  parentum 
locupletatione  videmus  animabus  nostris  imminere 
discrimen  aut  scandalum  famae,  pium  et  sanctum  est 
eos  a  nimia  nostri  amoris  affectione  praecidere.  Sic 
equidem  pietatis  auctor  sanctusque  sanctorum  sub 
quadam  membrorum  nostrorum  imagine  nos  infor- 
mat.  Si  oculus,  inquit,  tuus,  aut  pes  tuus  scanda- 
lizet  te,  erue  et  abscide  eum  a  te,  nec  ab  hujus  ab- 
scisionis  seu  odii  sententia  excipiuntur  pater  et  mater, 
quos  ex  legali  decreto  tenebamur  accuratius  honorare. 
Quocirca  longe  satius  est  mihi  amorem,  qui  ex  affectu 
et  non  ex  ratione  est,  patri  et  matri  vitaeque  meae 
subtrahere  quod  cujusdam  odii  speciem  in  se  habet, 
quam  me  et  ipsos  sic  diligere  irrationabiliter  ut  sim 
Christo  indignus  et  merear  incendium  gehennale. 
Quid  agimus?  Quid  verba  in  ventum  jacimus  ?  la- 
vamus  laterem  et  aerem  in  vacuum  verberamus? 
videmus  namque  illos,  qui  rerum  suarum  damna  diu 
ffeverant : 

Fletur  enira  lacrimis  amissa  pecunia  veris, 

videmus,  inquam,  quod  in  suis  doloribus  consepulti, 

quasi  a  mortuis  resurrexerunt.  Quumque  esset  in 
iis  extinctus  amor  proprius  et  parentum,  reaestuat  et 
antiquus  amoris  affectus  in  cmeribus  jam  sopitus. 
Sua  nimirum  et  parentum  ducti  affectione  manibus 
et  pedibus  repunt  iterum  ad  divitias  et  honores,  et 
nunc  eos  insanius  exagitat  spiritus  hujus  mundi, 
spiritus  vertiginis  et  erroris,  solito  ambitiosius  ab 
hominibus  quaerunt  gloriam  hujus  mundi,  et  non 
gloriam  quse  a  Deo  est ;  sed  confusi  sunt,  quoniam 
Deus  sprevit  eos  :  indicant  enim  quotidiani  eventus 
quod  eorum  fama  et  memoria,  quae  ventum  ssecularis 
gloria?  captant,  citius  vento  transit :  eorum  laus, 
quam  crediderant  perpetuo  duraturam,  sepelitur  ob- 
livione  damnabili,  et  peccata  eorum,  quae  nulli  fuisse 
revelataexistimabant,in  infamiae  maculam  et  commune 
opprobrium  publice  residimant :  nunc  autem  apparet 
quod  habebant  oleum  sed  amurca  infectum  habebant, 
scientiam  sed  inflantem,  intellectam,  sed  praestigiose 
versutum,  memoriam  sed  injuriarum  facundiam,sed  in 
malum,  et  ut  brevius  loquar  omnia,  quae  sibi  adscri- 
bebant  ad  magnificentiam  et  gloriam,  nunc  eis  cedunt 
in  opprobrium  turpe  et  quod  gravius  est  in  gehennam. 
O  doxa,  doxa,  O  fallax  gloria !  O  ventus  urens,  O 
aer  pestilens,  O  aura  corrumpens,  O  inflatio  aurium, 
O  vesica  intumescens  tam  plena  vento  quam  nihilo, 
quomodo  ludis  et  illudis  magnatibus,  quos  adulatorie 
beatificans  in  errorem  inducis  !  Aliter  sentiebat  apo- 
stolus  dicens,  Non  nosmetipsos  commendantes,  caris- 
simi,  et  de  se  ipso,  Si  quid  sum,  gratia  Dei  sum  id 
quod  sum.  Ipse  minimum  apostolorum  et  quasi 
abortivum  se  reputat ;  praelatus  autem  ecclesiastici 
honoris  insufficiens  et  inutilis  usurpator,  seipsum 
magnificans  et  extollens,  assentatores  adulatores 
habet,  qui  proditoria  laude  auriculas  ejus  palpant, 
eique  persuadent  de  se  ipso  credere  multa  et  magna, 

quorum  conscientia  miseri  penitus  est  ignara.  Fatuum 
enim  ore  glorificant  et  corde  condemnant,  et  quando- 
que  retrorsum  faciem  avertentes  in  derisionem  ipsius 
canis  Apuli  linguam  seu  rostrum  ciconiae  vel  auricu- 
las  asini  manu  mobili  repraesentant.  Si  Terentii 
comici  recordaris,  manifeste  ibi  poteris  Thrasonis 
personam  exprimere  et  generationis :  licet  autem 
sacerdos  Domini  debeat  habere  testimonium  ab  his 
qui  foris  sunt,  gloria  tamen  ejus  hoc  esse  debet 
testimonium  conscientiae  suae.  Vera  quidem  laus  est, 
de  qua  dicitur  :  In  Domino  laudabitur  anima  mea. 
Et  sicut  beatus  Petrus  apostolus  dicit,  Conscientiae 
bonse  interrogatio  in  Dominum.  Campus  hujus  ma- 
teriae  latissime  patet ;  sed  ut  sermo  succingatur  ad 
compendium,  illud  totum  curiositati  mundanae  im- 
penditur  quod  sibi  exigebat  Dei  cultus  et  necessitas 
animarum.  Petro  et  omnibus  praelatis  in  eo  dictum 
est,  Pasce  oves  meas :  non  praecepit  ut  clauderent  et 
pascerent  in  vivario  pisces  et  in  indagine  feras. 
Lingua  mea  pruriens  prosequi  gestiebat  hoc  ver- 
bum,  sed  ne  videar  gravis  his  qui  oderunt  corripien- 
tem  in  porta,  digito  compescam  labelJum :  vidi, 
pater,  et  doleo  me  vidisse  quando  eras  cor  et  anima 
principis,  summusinter  aulicos,  Deusque  et  Dominus 
Pharaonis.  Sane  familiaritas  illadiu  stare  non  potuit, 
caduca  est  enim  dilectio  curialis,  nec  ad  illam  pertinet 
caritatem,  quae  nunquam  excidit.  Putastis  vestris 
implere  largitionibus  cupiditatis  abyssum  in  his  qui 
sequuntur  munera  et  retributiones  ?  Sed  apud  eos 
auri  et  argenti  fames  insatiabilior  est  inferno.  Dona 
ergo,  quibus  exactionum  fiscalium  angarias  cupiebatis 
evadere,  misistis  in  saccum  pertusum.  Omnia  etenim 
perdidistis 

Sic,  ut  non  perdat,  non  cessat  perdere  lusor, 
Et  revocat  cupidaR  alea  blanda  manus. 

Contritus  et  afflictus  mendicabat  in  suis  pauperibus 
Christus,  nec  erat  qui  moveretur  super  contritione 
Joseph.  Sed  sicut  quibusdam  improperat  Augusti- 
nus,  Tollit  fiscus  quod  non  recepit  Christus,  postremo 
effudit  in  vos  apud  regem  venenum  linguae  detrac- 
toriae  malitia  viperarum,  pacemque  vestram  turbavit  in 
occulto  omni  serpente  crudelior  invidia  detractorum. 
Nimirum  Achitofel  in  universis  fere  curiis  magnatum 
multos  reliquit  haeredes :  adhuc  ibi  sunt  Jamnes  et 
Mambre  qui  resistunt  Moysi  sanctoque  spiritui  con- 
tradicunt.  Quia  igitur  experimento  novistis  quanta 
sit  amaritudo  divitiarum  et  honorum  hujus  saeculi, 
quam  fallax  et  sophistica  sit  gloria  hujus  mundi, 
gustate  et  videte  quam  suavis  est  Dominus  et  de 
maximis  obventionibus  redituum  quos  habetis,  id 
quod  quotidianis  usibus  superest  per  manus  pau- 
perum  thesaurizate  in  qcelo.  Fidelis  enim  est  Deus 
quia  veritas  est,  nec  in  ore  ejus  aut  in  corde  inventus 
est  dolus,  nihil  enim  vobis  poterit  fur  surripere  aut 
raptor  auferre,  seu  praepotentum  violentia  extorquere. 
Tunc  denique  cum  Apostolo  plena  conscientiae  secu- 
ritate  dicere  et  cantare  poteris,  Scio  cui  credidi  et 
certus  sum  quia  potis  est  depositum  meum  servare  in 
illum  cliem  justus  judex. 


EPISTOLA  CCXXXIII. 

Argumentum. — Supplicatio  pro  ecclesia  Rotomagensi. 

Illata  ovili  afflictio  in  ignominiam  negligentiae 
pastoris,  et  subjectorum  injuria  retorquetur  in  op- 
probrium  praesidentis.  Regalis  ministrationis  adjacet 
exercitio  pauperes  Christi  refovere,  et  iis  indilatae 
protectionis  propinare  munimentum.  Rex  justissime, 
depressionis  nostrae  singulare  remedium,  nostrae  navi- 

culae  salutare  subsidium,  ad  vos  multis  afflicta  con- 
tumeliis  nostra  conclamat  ecclesia,  diuturnae  ad- 
versitatis  passura  naufragium,  nisi  vestra  miseratio 
nostrse  angustiae  praetendat  remediale  fulcimentum. 
Praesumptuosaenim  malignitas  dedie  in  diem  nostram 
exacerbat  innocentiam,  et  possessionibus  nostris  di- 
laceratis  conventum  nostrum  cogit  mcndicare.  Ad 
vestrae  igitur  protectionis  auxilium  confugimus,  ut 
nobis  de  injuria  illata  satisfactionem  et  de  rapina 
condignam  restaurationem  faciatis  exhiberi.  Diijnum 
enim  est  ut  eleemosynas,  vestro  nobis  collatas  bene- 
flcio,  a  luporum  ....  circumstantium  studeatis  ob- 
sitare. 

EPISTOLA  CCXXXIV.— ad  decanum  et  capit. 

CARNOT. 

Viris  venerabilibus  Domino  G.  Decano  et  capitulo 
Carnotensi,  suus  P.  Bles.  Londoniensis  archi- 
diaconus  salutem  in  eo  sine  qno  non  est  salus. 

Habebam  in  votis  praecipuum  ad  ecclesiam  vestram 
ante  diem  Dominicae  ascensionis  ascendere,  sed  a 
desiderabili  proposito  me  revocarunt  quidam  nun- 
tiantes  tempestivum  Domini  Cantuariensis  adventum. 
Scribo  itaque  vobis  ut  officio  scripturae  et  devotione 
scribentis  inter  nos  quoquo  modo  jactura  corporalis 
absentiaeredimatur.  Amor  equidem  Dei,  qui  adhaerere 
ei  nos  facit,  est  quoddam  ineffabile  vinculum  unionis. 
Teste  namque  apostolo,  Qui  adhaeret  Deo,  unus 
spiritus  est  cum  illo,  servans  cum  Deo  et  proximo 
unitatem  spiritu9  in  vinculo  pacis.  Ab  apostolo 
arguuntur  homines  seipsos  amantes.  Si  enim  caritas 
est,  esse  solitaria  dedignatur.  Proinde  se  ultra  se 
porrigit,  nec  volens  aliquid  singulariter  possidere, 
bonum  proprium  etiam  in  cornmune  deducit :  quod- 

que  mirabilius  est,  quodam  ineffabili  artificio  caritatis 
saepe  quod  homo  non  habet  in  se,  diligit  in  alio,  nec 
solum  bona  quae  censentur,  sed  necessitates  et  an- 
gustias  alienas  compassionis  beneficio  suas  facit.  Ni- 
mirum  sicut  gaudenti  congaudet,  ita  flet  cum  flente, 
et  alterius  scandala  vel  onera  communi  humero  por- 
tans,  quamvis  singularitatem  non  diligat,  tamen  ut 
proximi  afflictio  relevetur,  se  singulariter  praeoptat 
affligi. 

Duo  in  caritate  notat  apostolus  Petrus,  quod  sit 
mutua  et  continua.  Ante  omnia,  inquit,  mutuam  in 
vobismetipsis  continuam  caritatem  habentes.  Mutua 
est,  quae  a  me  in  te  et  a  te  transit  in  me ;  haec  non 
verbo  et  lingua  diligit,  sed  opere  et  veritate.  Con- 
tinua  vero  est ;  quae  nullis  suspicionibus  interrumpi- 
tur,  nec  simulationibus  adumbratur.  In  libro  etiam 
experientiae  legimus  quod  lex  amoris  mutui  in  mem- 
bris  meis  scripta  est.  Si  una  manus  laeditur,  altera 
manus  eidem  compatiens  patienti  blande  obsequitur. 
Pedi  aut  tibiae  dolenti  non  dedignatur  caput  aut 
oculus  humiliter  inclinari ;  venarumque  et  nervorum 
compagines  sic  amoris  unione  constrinxit  quaedam 
naturae  benignitas,  ut  tota  illa  operatio  interior  etiam 
in  nobis  imitationis  exemplo  ad  fructum  socialis 
amicitiae  coalescat.  Pater  misericordiarum  et  Deus 
totius  consolationis  pater  est  miserorum.  Proinde  et 
si  videar  consolatoriis  indigere,  renuit  tamen  consolari 
anima  mea.  Nam  ut  verbo  Job  utar,  Etsi  me  oc- 
ciderit  Deus,  sperabo  in  eum.  Rapinam  bonorum 
meorum  equanimiter  fero,  nec  plango  supellectilis 
terrenae  jacturam.  Quid  enim  mihi  est  praeter  te, 
Deus,  et  a  te  quid  volui  super  terram  ?  Teste 
apostolo,  Divitiae  hujus  saeculi  sunt  impedimenta 
saiutis,  quae  faciunt  miseros,  nec  solum  impedimenta 
sunt,  sed  quasi  aurei  compedes  et  catenae,  nisi  quod 

aurum  ferro  est  ponderosius  et  gravius  ad  ferendum. 
Dominus  dedit ;  Dominus  abstulit :  si  ad  data  rc- 
spicio,  minor  sum  cunctis  miserationibus  ejus;  si 
ablata  considero,  excussus  sum  sicut  locusta,  et  ab- 
jecta  sarcina  gravi  ad  currendum  in  via  Domini 
expeditior  sum  effectus.  Ille  se  miserum  fateatur, 
cui  conscientiae  vermes  interius  scatent,  qui  cum 
morte  ineunt  foedus  et  pactum  faciunt  cum  inferno. 
Ibi  vere  est  miseria,  ibi  nulla  est  consolatio,  ibi  divcs 
guttam  aquae  de  digito  leprosi  postulat  et  accipere 
non  meretur.  Vae  his  qui  nec  exemplo  alienae  nec 
propriae  damnationis  expectatione  terrentur,  et  ut 
moneantur  terribiliter  gehennalis  horrore  supplicii, 
atque  in  iis  compleatur  quod  scriptum  est  quia 
territi  purgabuntur.  Sane  de  loco  voluptatis  pa- 
rentes  aut  potius  peremptores  nostros  ejecit  Dominus 
in  vallem  plorationis,  ubi  nemo  postea  natus  est  nisi 
in  ejulatu  et  planctn,  excepto  solo  Zoroaste,  qui  in 
sua  nativitate  risisse  legitur,  prodigioso  et  detestabili 
auspicio.  Ipse  enim  primus  artem  magicam  invenisse 
et  docuisse  narratur.  Verum  non  ideo  paradisum 
nobis  abstulit  Dominus,  ut  temporalem  paradisum 
nobis  in  saeculo  faceremus.  Res  magni  discriminis 
est  quod  spiritus  hominis  vadens  et  non  rediens  ita 
vento  gloriae  sonorabilis  et  ambitione  ducatur,  ut 
intima  sua  nusquam  abjiciat,  ut  ad  diripiendas  hujus 
mundi  sarcinulas  currens  et  aestuans  obliviscatur  sui 
et  judiciorum  Dei,  nec  in  Christo  qui  vita  est  sed  in 
morte  obdormiat.  Vae  misero,  cujus  fides  moitua, 
cujus  opus  mors,  cujus  haereditas  vermis,  cujus  habi- 
tatio  est  gehenna.  O  quam  horrendum  est  incidere 
in  manus  Dei  viventis,  ante  cujus  tribunal  omnes  nos 
adstare  oportet,  ut  unusquisque  recipiat  prout  ges- 
serit  in  corpore,  sive  bonum  sive  malum.  Ibi  omnia 
erunt  nuda  et  aperta;  ibi  nulla  tergiversatio  proderit; 

nulla  ibi  locum  habobit  exceptio:  sed  sicut  distinguit 
Dominus  inter  Lazarum  et  divitem  epulonem,  qui 
malum  hic  sustinet  cum  Lazaro  recipiet  bonum ;  qui 
autem  hic  deducit  in  bonis  dies  suos,  in  momento 
descendet    ad    illud    interminabile    malum,    ubi    de 
voluptuoso  dicetur2  quantum  exaltavit  se  in  deliciis, 
tantum  date  illi  tormenta  et  luctum.     Sternetur  tinea 
subter  eum  et  operimentum  ejus  erit  vermis.     Porro 
bona  est  negotiatio,  per  quam  transitoria  subtrahun- 
tur  et  conferuntur  eterna,  ut   qui  emancipatus  est 
a   servitute    peccati    mittatur    in    plenariam    posses- 
sionem  hsereditatis  eternse.     Vere  vero  miseri  sunt, 
qui  titulum  sacrae  paupertatis  abhorrent,  et  ut  sibi 
damnabiles  accumulent  divitias  quasi  sub  jactu  aleae 
animas  suas  ponunt.   O  quam  magna  multitudo  dulce- 
dinis  tuae,  Deus,  dum  circa  servos  tuos  adversa  et 
prospera    salubri    moderatione    dispensas,  nunc  tan- 
quam  sapiens  medicus  utens  cauterio,  nunc  fomentis ! 
testimonio  Salomonis  medicinam  dabit  Deus  homini- 
bus  et  stulti  despiciunt  eam  :  flagellum  Domini  medi- 
cina  est,  haec  hominis   insolentiam  reprimit,  vitium 
curat :  per  hanc  innotescit  hominis  virtus  et  in  fruc- 
tum    gloriae   convalescit.      Utiliter   ergo   adversitate 
corripitur    qui    prosperitate    corrumpitur.      Verbum 
prophetae  est,  Increpationes  Domini  sustinebo,  quia 
peccavi :  hoc  speculum  quasi  mare  est  spatiosum,  ubi 
tanquam  diluvio  inundante  surgunt  elationes  maris, 
saeviunt    turbines    procellosi,   circumfluunt   torrentes 
iracundise,  ebulliunt   abyssi   cupiditatis  et  avaritiae: 
colliduntur  invicem  tumores  superbiae,  luxuriae  im- 
petus,   et    voracitas   gulae.      Laborantibus   in    hujus 
naufragio  tempestatis  patienter  paupertas  portus  est 
et  porta  vitae;  nimirum  quia  si  voluerimus  strenue 
luctari  seu  natare,  vel  viatores  expediti  fieri,  vesti- 
mcnta  projiciamus,  etiam  si  non  sint  onerosa.     Sanc- 

tum  Joseph  adultera  tenebat  chlamydis  apprehensa 
lacinia:  sed  relicto  pallio  manibus  adulterae  liberatus 
evasit.     Diu  vos  tenuit  adulterina  cupiditas :    beati 
qui   relinquunt    chlamydem,   magnaeque   et    modicae 
supellectilis  Christi  proferunt  nuditatem.     Nunquam 
a  divitiis  et  deliciis  hujus  mundi  venitur  ad  delicias 
cceli ;  nullusque  sanctorum  appetit  florere  in  mundo 
et  in   eternum   regnare   cum   Christo.      Qui   divitias 
habent,  habeant,  quaeso,  ut  Abraham  ex  justis  causis 
ad    usus   licitos,   ad    hospitalitatis   gratiam,  non   ad 
thesaurizandum,  sed  ad  distribuendum  pauperibus : 
sustentatio    enim    pauperum    substantia    est    et    re- 
demptio  locupletum.     Denique  paupertas  potius  ex 
humilitate   animi,   qtiam   ex    censu    tenui   estimatur. 
Et   notandum   quod   dives   sui   sollicitus  est ;    Deus 
autem   pauperis  juxta  illud  :    Ego  autem   mendicus 
sum  et  pauper :    Dominus  sollicitus  est  mei :   parcet, 
pater,  Deus  inopi   et   pauperi  et   animas  pauperum 
salvas  faciet;  dicit  autem  divitibus,  Vae  vobis,  divites, 
qui  habetis  hic  consolationem  vestram.     Sane  titulus 
paupertatis,  etsi  despicabilis  sit  apud  homines,  ama- 
bilis  tamen  et  honorabilis  est  apud  Deum.     Regnum 
ccelorum  pauperum  est  non  solum  ad  habendum  sibi, 
sed   ad    communicandum    aliis   ut   eos   recipiant    in 
eterna  tabernacula :  jam  ccelestis  vita?  primitias  prae- 
gustantes  potantur,  non  de  torrente  sed  rivulo  quo- 
dam  voluptatis    internae.     Sciunt  autem  quod  quic- 
quid  in  seculo  affluit  defluit  ;   ideo  ejus  affluentiam 
dedignatur.     Cum   istis  et  de  istis  dicit   Apostolus, 
Tanquam   tristes  semper  autem  gaudentes,  tanquam 
nihil   habentes  et  omnia  possidentes ;    sicut   egentes 
multum  autem  locupletantes,  sicut  morientes  et  ecce 
vivimus.    Ceteri  quidam,  abundantes  divitiis  et  vitiis, 
imitatores   sunt    Naaman   divitis    sed    leprosi,  nonnc 
divites  illi  mcrito  leprosi  censcntur,  qui  sunt   diver- 

sitate  et  multitudine  criminum,  velut  quadam  leprae 
varietate  respersi?  Isti  passionum  suggestione  putant 
esse  melius  sustentare  pauperes  de  exuberantia  hujus 
mundi  quam  in  paupertate  Christi  sequi :  praeferebat 
Naaman  Damasci  fluvios  Abbana  et  Pharphar  Jor- 
dani  qui  interpretatur  humilitas  vel  descensus,  et 
qui  leprae  spiritualis  curationem  suavius  et  efficacius 
operatur.  Porro  non  solis  pauperibus  beneficiorum 
humilitas  exhibenda  est,  licet  enim  scriptum  sit 
Dispersit,  dedit  pauperibus,  tamen  usu  et  experientia 
docente  cognovimus  aliquos  divites  natura?  subsidiis 
indigere,  juxta  illud  :  Divites  eguerunt  et  esurierunt, 
et  item,  Qui  multa  possident,  multis  egent.  Sic  etiam 
justos  et  injustos  sagena  caritatis  includit :  nam 
quamvis  legamus,  Desudet  eleemosyna  in  manu  tua, 
donec  invenias  justum  cui  des,  et  item,  Da  misericordi 
et  ne  suspicias  peccatorem,  tamen  et  injustis  et  pec- 
catoribus  affectum  pietatis,  si  egeant,  exhibere  debe- 
mus  :  unde  Augustinus,  Sunt  qui  estimant  eleemosy- 
nas  justis  tantummodo  conferendas,  peccatoribus 
autem  nihil.  Sed  debemus  in  malis  eorum  iniqui- 
tatem  persequi,  et  in  iisdem  communi  subvenire  con- 
ditioni.  Item  Johannes  Chrysostomus,  Quiescamus 
ab  hac  absurda  curiositate  diabolica  et  peremptoria. 
Si  quis  enim  in  clero  electum  se  dicit,  si  vero  pro 
nutrimento  postulat  in  his  ne  exanimes.  Si  Abraham 
scrutator  fuisset  adventantium,  nunquam  fortassis 
angelos  in  suo  hospitio  recepisset.  Sed  qui  recipiebat 
omnes  recepit  et  angelos,  teste  beato  Ambrosio:  Ordo 
caritatis  est  ut  prius  parentibus  sociisque  et  fratribus, 
si  boni  sunt  sive  a  suis  divitiis  exciderunt,  sive 
carnales  sive  spirituales  sint  benigna?  compassionis 
affectio  impendatur.  Beneficia  hujus  distinguit  et 
dictat  voluntas,  non  necessitas,  consilium  non  prae- 
ceptum,  nemo  enim  in  necessitatibus  liberalis  existit. 

Unde  ap08toiu6  ad  Curinthios  scribit  in  haec  verba, 
Non  quasi  imperans  dico  sed  per  aliorum  solicitudi- 
nem  et  etiam  nostrae  caritatis  ingenium  bonum  pro- 
bans :  scitis  enim  gratiam  Domini  nostri  Jesu  Christi, 
quoniam  propter  vos  egenus  factus  est,  quum  esset 
dives,  ut  illius  inopia  vos  divites  essetis,  et  consilium 
in  hoc  do :  hoc  enim  vobis  utile  est,  ecce  enim  non 
imperat  sed  approbat;  dat  consilium,  non  praecep- 
tum;  utile  dicit  non  necessarium;  haee  autem  utiiitas 
ex  voluntate  pensatur.  Unde  idem  apostolus  ad 
Corinthios,  Si  voluntas  prompta  est  accepta  est 
Domino;  quaerit  enim  non  satum  sed  fructum,  non 
quaestum  sed  pietatem.  Ut  vero  prophetae  verbo 
utar,  ego  vir  videns  paupertatem  meam,  miseri- 
cordiam  Domini  in  silentio  expectabo,  quia  silentium 
justitiae  custos  est,  eritque  in  silentio  et  spe  con- 
solatio  mea.  Quare  ergo  tristis  es,  anima  mea,  et 
quare  conturbas  me,  quare  cogitationes  meae  dis- 
sipatae  sunt,  torquentes  cor  meum  ?  Nunquid  resina 
non  est  in  Galaad,  aut  medicus  non  est  ibi  ?  numquid 
abbreviata  est  manus  Domini,  ut  te  salvare  non 
possit  et  coilocare  in  tuto  atque  in  pulcritudine  pacis? 
Et  tu,  Domine,  forma  pulcritudinis  ac  signaculum 
sanctitatis.  Signa  tuo  amore  cor  meum  Deus  cordis 
mei,  et  pars  mea  Deus  in  eternum.  Tu  etiam,  O 
bone  Jesu,  O  benigne,  O  amabilis,  O  suavis,  O  dulcis 
amor  !  O  Deus,  O  caritas  !  Deus,  pro  me  Carnotensi 
decano  respondere  digneris  ad  meritum,  qui  mihi  nec 
volenti  nec  petenti  sui  medietatem  reditus  gratis 
obtulit,  atque  ad  misericordiam  quosdam  alios  adsis- 
tentes  exemplo  suaj  liberalitatis  induxit.  De  pro- 
misso  ejus  non  minus  teneor  quam  de  dono,  et  licet 
certum  ct  fixum  habeam,  nec  ab  eo  vel  ab  alio  in  hac 
persecutione  recipiendi  propositum,  suum  tamen  con- 
fiteor   esse    si   quid    suni,  si   quid    habeo,   vel  habere 

potero  in  futurum.     Virgo  virginum  omnibus,  qui  ei 

devote  serviunt  et  eam  humiliter  venerantur,  formam 

diligendi  Deum  ac  proximum  in  suae  caritatis  ordina- 

tione  praescribit.     Rex  enim  qui  eam  introduxit  in 

cellam    vinariam    ipsam    poculo    amatorio   inebrians 

suam  in  illa  ordinatione  studuit  caritatem.     O  pul- 

cherrima  mulierum,  quse  vulnerata  caritate  quando- 

que  dicebas,  Filiae  Hierusalem,  dicite  dilecto  quod 

amore  langues:  numquid   adhuc   langues:    numquid 

caritas  languor  est?  certe  potius  deberet  medicina  cen- 

seri.     Caritas  enim  operit  multitudinem  peccatorum 

quae  manifeste   liquet    in    eo    de    quo   veritas  dicit: 

Dimissa  sunt  ei  peccata  multa,  quoniam  dilexit  mul- 

tum;  peccatum  enim  animae  morbus    est    et   caritas 

medicina.      Caritas    tamen   quandoque    languor   est, 

dum  anima  anxio  aestuat  et  suspirat  affectum,  dum 

desideratur     et    differtur    amplius.     Proinde    aliter 

habetur   amor   in  desiderio   utendi  et   aliter  in   usu 

desiderii:  ille  desiderat  et  nondum  utitur,  iste  utitur 

desiderato  nec  tamen  desiderium  minoiatur.     Sicut 

scriptum  est,  Qui  enim  edunt  me,  adhuc  esurient  et 

qui  bibunt  me  adhuc  sitient:  habet  utendi   deside- 

rium    viator :    habet    usum   desiderii    comprehensor. 

Illud  est  viae,  istud  est  patriae:  illud  laborem  Lyae  et 

Marthae;    istud    fruitionem    atque    quietem    Rachel 

exprimit    et    Mariae.     Sed  quid   tibi,  O  dilecta,  ad 

filias  Jerusalem,  id  est   Angelicas  potestates,  ut  de 

languore  tuo  aliquid  ei  nuncient,  qui  te  vocat  unicam 

suam  columbam,  suam  sororem  et  sponsam.     Nonne 

ipse  est  cujus  lasva  sub  capite  tuo,  cujus  dextra  am- 

plexatur  te?    Quis  poterit  ei  de  te  familiarius  loqui 

quam  tu  ipsa,  quae  es  mater  illius  et   quae   speciali 

praerogativa  dicere  potes:  Ego  dilecto  meo  et  dilectus 

meus  mihi,  quae  favore  privilegiato  petis  et  impetras, 

ut  osculetur  te  osculo  oris  sui.     Quid  est,  O  beata? 

ut  conquerendo  vel  congratulando  dicis,  tulisse  pal- 
lium  tuum  custodes  civitatis?  Quid  est  hoc  pallium, 
nisi  hoc  corpus  tuum,  quod  tres  in  Christo  naturas, 
scilicet  divinitatem,  carnem,  et  animam,  palliabat? 
Hoc  est  illud  aromaticum,  de  quo  Spiritus  Sanctus  ex 
tribus  speciebus,  id  est  tribus  prsedictis  naturis,  illud 
thumiama  confecit.  Quod  Christus  assistens  pon- 
tifex  Deo  patri  sacrificium  obtulit  vespertinum. 
Custodes  civitatis,  id  est  angeli,  hoc  pallium,  id  est 
tuum  corpus,  conditum  virtutum  omni  balsamo, 
tulerunt  in  ccelum.  Sane  qualitercunque  pallium 
tuum  tulerunt,  scimus  quia  tuam  camisiam  non 
tulerunt  reliquisse  eam  nobis  quasi  arrham,  et  pig- 
nus  caritatis  illius,  quam  habebat  in  passione  suo. 
Christus  ad  nos  et  tu  ad  Christum,  dolenti  con- 
dolens,  et  commoniens  morienti,  Credunt  aliqui  quod 
secundum  Salvatoris  caritatem  erat  in  eo  caritas 
ordinata.  Transfigebantur  manus  et  pedes  filii  tui 
clavis  ferreis :  transfigebatur  etiam  anima  tua,  quod 
acerbius  est,  quando  latus  ipsius  jam  mortui  lancea 
perforabat,  nihil  sentiebat  ille,  sed  tuam  ipsius  ani- 
mam  gladius  pertransibat.  O  vere  anima  tua  erat 
ipsius,  non  eo  duntaxat  modo  quo  filius  tuus  dicit: 
Omnes  animae  meae  sunt  et  in  Job  omnem  flatum,  id 
est  omnem  animam  ego  feci  sed  tuam  ipsius  animam: 
Sanctus  Simeon  dicit,  Quia  in  omni  sanctificatione  et 
gloria  illam  cunctis  praetulit  creaturis.  Redeamus 
igitur  ad  camisiam  virginis,  sub  cujus  protectione  in 
omni  necessitate  confugimus,  O  vestis  Deiiica! 

EPISTOLA   CCXXXV. 

Domino  suo  se  totum. 

Viva    voce    vos    et    adhuc    supplicatione    literaria 
cxhortor,   ut   qui   pontificalcm   suscepistis   honorem, 

honoris  onera  diligenter  estimare  velitis.  Animae, 
pro  quibus  filius  Dei  morti  se  obtulit,  sollicitudini 
vestrae  commissae  sunt ;  vestrum  quaeso  pensate  peri- 
culum.  Teste  namque  Gregorio  Ars  artium  est 
regimen  animarum,  nec  minus  attendatis  officii  vestri 
fructum :  princeps  enim  apostolorum  et  testis  pas- 
sionum  Christi  sic  ad  coepiscopos  suos  scribit,  Quando 
apparuerit,  inquit,  princeps  pastorum,  accipietis  im- 
marcessibilem  eternae  gloriae  coronam.  Gravissimum 
quidem  animae  discrimen  est,  quod  quis  praesit  et  non 
prosit,  quod  cathedram  doctoris  ascendat,  subjectos- 
que  non  doceat.  Quum  steteritis  ante  tribunal  summi 
judicis  redditurus  rationem  villicationis  vestrae,  dul- 
cius  et  gloriosius  vobis  erit  verbo  edificationis  con- 
vertisse  aliquot  animas  a  suis  iniquitatibus  ad  salu- 
tem,  quam  omnes  divitias  et  triumphos  Alexandri 
Magni  et  Julii  Caesaris  habuisse.  Doctrina  Ieronymi 
ad  lectionis  instantiam  vos  exhortans,  Vita,  inquit, 
hominis  sine  lectione  sacra  vivi  est  hominis  sepultura. 
Paulus  ad  Timotheum  discipulum  suum  dicit :  Tes- 
tificor  te  coram  Deo  et  Christo  Jesu  per  adventum 
et  regnum  ejus,  praedica  verbum,  insta  opportune, 
inopportune  :  opus  fac  evangelistae,  ministerium  tuum 
imple.  Idem  etiam  apostolus  de  se  scribens,  Vae,  in- 
quit,  mihi  si  non  evangelizavero !  Si  autem  egero 
diligenter,  mercedem  salutis  accipiam.  Verbum  beati 
Gregorii  est :  Pastor  prsedicationis  nescius,  praeco  est 
mutus.  Exactissime  petit  Dominus  panem  vilse,  id 
est  verbum  Dei  simplicibus  sollicitudine  indefessa 
distribui  Proinde  lamentans  propheta  conqueritur 
dicens:  Parvuli  petierunt  panem  et  non  erat  qui 
frangeret  iis.  Sane  nulla  ignorantia  potest  super 
hoc  excusare  praelatum,  maxime  si  exercitatos  habeat 
sensus.  Hi  enim  qui  sunt  obtusioris  ingenii  lubri- 
ca?que  memoria?  et  linguae  impeditioris  corum   gra- 

viori    se  condcmnationi    injecerunt,   quia  quum    in- 
sufficientes  essent,  in  suam  et  suorum  perniciem  onus 
importabile  suis   humeris  imponere  praesumpserunt. 
Verum   nullus  excusationis  color  potest  vos  ab  hoc 
periculo  relevare:  Deus  enim  contulit  vobis  ingenium 
perspicax  et  subtile,  capacem  et  tenacem  memoriam, 
linguam    expeditam    et    indagacem    coelestium    ra- 
tionem.     Facite  ergo  ut  cum  Apostolo  dicatis,  Gratia 
Dei  sum  id  quod  sum  et  gratia  ejus  in  me  vacua  non 
erit.     Evacuabitur  enim  gratia  ccelestis  in  vobis,  nisi 
talentum  divinae  gratiae  cum  usurariis  accessionibus 
ad    Dominum    reportetis.       Nimirum    lamentabiliter 
conqueritur  Dominus  per  prophetam:   Non  fceneravi, 
inquit,  nec  fceneravit  mihi  quisquam  et  omnes  male- 
dicunt  mihi.   Maledictionem  reputat  Dominus  praelati 
silentium,  qui  pecuniam  Dominicam  dare  debuerat  in 
causam  crediti  et  spirituales  exercere  usuras.     Ipse 
enim  talentum  Domini  terrae  infodit  vel  abscondit  in 
sudario,  lumenque  quod   omnibus  lucere   debuerat, 
sub  modio  claudit.     Deus  est  liberalis,  Deus  nunc  in 
paucis  vos   probat,  ut   probatum   super  multa  con- 
stituat  de  his  qui  sapientiam  et  eloquentiam  habent, 
eamque  non  impendunt  edificationi  proximi,  sed  ad 
degeneres  usus  mundi  ipsam  adulterari  permittunt, 
Dominus  per  prophetam  graviter  querebatur  et  dicit, 
Dedi    iis   aurum    meum   et  argentum   meum.      Ipsi 
autem   de  auro  et  argento  meo  operati   sunt   Baal. 
Per  aurum  et  argentum  sapientiam  et  eloquentiam 
insinuat :    per    Baal    vero    mundi    hujus    spurcitiam 
notat.     Philistaei  olim  versute  procuraverant   ne  in 
toto   Israel   inveniretur  ferrarius   faber,  qui   faceret 
arma   vel   acueret.     Haec   autem    parabola   praelatis 
pracsentis  temporis  satis  congruit,  quia  inter  omncs 
collegas  vestros  vix  hodie  aliquis  invenitur  qui  non 
sit  praeco  mutus,  et  si  dicere  liceat,  canis  mutus  et 

latrare  non  valens.  Quia  ergo  dies  mali  sunt,  redi- 
matis  tempus,  aut  pro  amore  Dei  et  salute  vestra 
populique  vobis  commissi  qualibet  die  saltem  horulam 
unam  lectioni  sacrae  scripturae  indulgere  velitis,  sancto 
spiritui  committite  ausus  vestros,  dabiturque  vobis 
manifestatio  spiritus  ad  utilitatem.  Nunquam  vobis 
deficiet  quod  per  vos  aliis  proficiet,  sicut  Salomon 
asserit  se  fecisse,  Sine  fictione  discite  et  sine  invidia 
communicate.  Donum  enim  Dei  ex  largitione  magis 
exuberat  et  omnis  scientia  ex  impendio  crescit.  Erit 
de  die  in  diem  memoria  vestra  capacior  et  lingua 
eruditior  :  libenter  enim  requiescet  Spiritus  sartctus 
super  sapientiae  amatorem  seque  desideriis  ejus  gra- 
tanter  aspirat.  Nam  sapientia  Dei  in  libro  sui  nomi- 
nis  dicit  de  se,  Fili,  concupisce  sapientiam,  et  eam 
Dominus  tibi  dabit.  Opportunissima  hujus  rei  vobis 
offertur  occasio:  varia  scripta  potestis  habere,  quae  de 
magnis  voluminibus  excerpsit  antiquitas,  et  quasi  de 
latissimis  pratis  flores  ad  mellificandum  colligens,  ut 
singula  quando  vellet  haberet  ad  manum,  in  aliquo 
sermone  aliove  brevi  tractatu,  diligenti  studio  et  utili 
labore  compegit.  Caeterum  scitis  scribere  quod 
maxime  cooperari  potest,  ut  nunc  hanc  auctoritatem 
nunc  illam  post  vel  ante  ponatis,  et  secundum  quod 
vulgariter  aut  Latine  loquendum  est  singula  verba 
loco  suo  diligentis  et  secretius  ordinetis.  Ulud  pro 
certo  noveritis  quod  licet  initia  vobis  difficilia  vide- 
antur,  brevis  tamen  usus  omnia  laevigabit  et  legetis 
in  libro  experientiae  quanta  messis  ubertas  de  studii 
vestri  labore  proveniat,  quum  de  animarum  acquisi- 
tione  justitiae  manipulos  offeretis.  Absit,  quaeso,  a 
vobis  illud  pigri  pastoris  opprobrium.  Noluit  intel- 
ligere  ut  bene  ageret  et  ignorans  ignorabitur  et  qui 
noluit  lucere  aliis  in  exteriores  tenebras  detrudetur. 
Ego   autem    melius   absens   fortasse  quam    praesens 

totum  honori  et  utilitati  vestrae  gratanter  impendam, 
si  quid  sum,  si  quid  scio,  si  quid  valeo,  si  quid 
habeo,  si  quid  possum  ! 

EPISTOLA   CCXXXVI. 

Cardinalibus  Episcopis  Apostolicoi  sedis  P.  peccator 
monachus  salutem  in  Domino. 

Sicut  verba  praesentibus  indicia  sensuum,  sic  inter 
absentes  literae  sunt  instrumenta  verborum.  Bella- 
toriae  artis  industria,  sicut  in  bello  discitur,  ut  in  pace 
postmodum  doceatur,  sic  aliquando  dum  docetur  in 
otio,  cautius  exercetur  in  bello.  In  confiictu  sedis 
apostolicae,  in  quo  vos  adhuc  unanimiter  desudatis, 
concertator  et  ipse  pugnavi.  Sed  quum  ex  militari 
cingulo  sim  solutus,  et  in  municipii  pace  compositus, 
libet  jam  docere  quod  didici.  Itaque  inter  omnes 
vitiorum  circum  frementium  acies,  inter  densissimas 
jaculorum  ingruentium  more  grandinum  tempestates, 
adversus  avaritiam  vobis  est  attentius  vigilandum, 
ejusque  sagittis  fidei  opponendus  est  clypeus.  Quae 
nimirum  ad  hoc  praecipitanter  anhelat  ut  lethale 
miseris  vulnus  infligat,  praecipue  quum  obtutum 
frontis  non  cordis  extinguat.  Unde  vir  sapiens  ait, 
Encaenia  et  dona  excaecant  oculos  judicum  et  quasi 
mutus  in  ore  avertit  correptiones  eorum.  Arma  enim 
muneribus  adventantes  et  per  eos  expugnat  accaecat 
corda  quae  suggerendi  locum  apud  aures  obtinent 
principales.  De  quibus  per  Isaiam  Dominus  con- 
queritur  dicens:  Principe,  cui  infideles  socii  furonum 
omnes  diligunt  munera,  sequuntur  retributiones. 
Dicat  aliquis  Ego  quidem  nihil  quaero;  sed  si  quid 
gratis  offertur,  accipere  non  recuso.  Ecce  hic  non 
notantur  hi  qui  munera  quaerunt,  sed  qui  tantum- 
modo  diligunt.     Qui  etiam    socii   furonum   non   im- 

merito  dicuntur,  quia  dum  furtiva  dona  suscipiunt, 
etiam  a  comministris  suis  et  sodalibus  deprehendi 
velut  in  furti  crimine  perhorrescunt.  Et  notandum 
quoddicitur:  Sequuntur  retributiones.  Quia  quam- 
vis  munificis  suis  auxilium  qnod  postulant  impendunt, 
reatus  tamen  maculas  non  evadunt.  Quia  dum  bene- 
ficii  sui  talionem  recipiunt,  fructum  eterna?  mercedis 
amittunt.  De  quibus  et  paulo  post  dicet,  Heu,  conso- 
labor  super  hostibus  meis  et  vindicabor  super  inimicis 
meis.  Filii  plane  Samuelis  nullum  aliud  crimen 
habuisse  noscuntur,  nisi  quia  munera  dilexerunt. 
Et  quia  paternae  munditiae  non  sequebantur  ex- 
emplum,  irrecuperabiliter  amiserunt  plebis  Israeliticae 
principatum.  Et  notandum  quia  quum  de  illis  Scrip- 
tura  dicit :  Declinaverunt  post  avaritiam,  acceperunt 
munera;  protinus  intulit :  Perverterunt  judicium. 
Vicinum  quippe  est  atque  contiguum,  ut  post  munus 
acceptum  pervertatur  etiam  corrupto  censore  judi- 
cium.  O  quam  mundam  Samuel  frontem  habebat 
a  muneribus  quum  dicebat:  Conversatus  coram  vobis 
ab  adolescentia  mea  usque  ad  diem  hanc,  Ecce  praesto 
sum :  loquimini  de  rae  coram  Domino  et  coram 
Christo  ejus,  utrum  bovem  cujusquam  tulerim  aut 
asinum  :  si  quempiam  calumniatus  sum,  si  oppressi 
aliquem,  si  de  mann  cujusquam  munus  accepi,  et 
contemnam  illud  hodie  restituamque  vobis.  Unde 
et  in  Jege  praecipitur :  Ne  accipias  munera,  quae 
excaecant  etiam  prudentes  et  subvertunt  verba  justo- 
rum.  Et  in  Deuteronomio  non  dissimile.  Non 
accipies  inquit  personam  nec  munera  quia  munera 
excaecant  oculos  sapientum  et  mutant  verba  justorum. 
Quam  adversus  a  suscipiendis  muneribus  erat  Abra- 
ham  cum  regi  Sodomorum  Melchisedec  obsistebat 
dicens:  Levo  manum  meam  ad  Dominum  meum 
excelsum    possessorem    coeli    et    teme,    quod    a    filo 

subteminis  usque  ad  corrigiam  caligaj  non  accipiam 
ex  omnibus  quae  tua  sunt.  Quam  mundus  a  suscep- 
tis  muneribus  Moyses  erat,  qui  scientem  omnia  Domi- 
num  in  testimonium  deducebat:  Tu,  inquit,  scis  quod 
non  asellum  quidem  unquam  acceperim  ab  iis  nec 
afflixerim  quempiam  eorum.  Nam  ubi  muncribus 
inhiatur  conscquens  est  ut  sicut  judex  hunc  accepta 
mercede  justificat,  sic  illum  qui  nil  dedit  affligat. 
Unde  per  Isaiam  dicitur :  Vae  qui  justificatis  impium 
pro  muneribus  et  justitiam  justi  aufertis  ab  eo.  Qui- 
bus  illico  vindictam  quae  illis  debetur  intentat,  quum 
subdit :  Propter  haec  sicut  devorat  stipulam  lingua 
ignis  et  flammas  calor  exurit,  sic  radix  eorum  quasi 
favilla  erit  et  germen  eorum  ut  pulvis  ascendet.  De 
quibus  idem  Propheta  alibi  conqueritur  dicens : 
Omnes  in  viam  suam  declinaverunt,  unusquisque 
ad  avaritiam  suam  a  summo  usque  ad  novissimum. 
Avaritia  plane  Dei  Omnipotentis  adversum  se  iracun- 
diam  provocat  et  cor  quod  possidet  variis  semper 
cogitationibus  vexat.  Unde  est  quod  de  avaro 
conqueritur  Propheta  dicens :  Propter  iniquitatem 
avaritiae  ejus  iratus  sum  et  percussi  eum  et  abscondi 
et  indignatus  sum  et  abiit  vagus  in  via  cordis  sui. 
Nulla  sane  putredo  vulneris  in  Dei  naribus  intolera- 
bilius  fcetet  quam  stercus  avaritiae.  Et  cupidus 
quisque  dum  sordentis  pecuniae  quaestus  accumulat, 
vertet  cathedram  in  latrinam,  quasi  molem  stercoris 
coacervat.  Hinc  est  quod  per  Ezechielem  dicitur : 
Argentum  eorum  foras  ejicitur  et  aurum  eorum  in 
sterquilinium  erit.  Argentum  eorum  et  aurum  non 
valebit  liberare  eos  in  die  fuioris  Domini :  et  alibi 
scriptum  est :  Vae  illi  qui  multiplicat  non  sua,  usque 
quo  ct  aggravat  contra  se  densum  lutum.  Avaro 
sanc  contra  ae  densum  latum  aggravare  est  terrena 
lucri  ciun  peccati  pondere  cumulare.     Abacuc  etiam 

propheta:  Vae,  inquit,  qui  congregat  avaritiam  malam 
domui  suae  ut  sit  in  excelso  nidus  ejus,  et  liberari  se 
putat  in  die  mali.  Porro  sicut  ignem  ligna  non 
satiant,  sic  aestum  avaritiae  pecunia  cumulata  non 
sedat.  Sed  sicut  flamma  fomentis  extollitur,  ita 
nihilominus  avaritia,  dum  lucra  cumulantur,  augetur. 
Avarus,  inquit,  non  replebitur  pecunia,  et  qui  amat 
divitias  fructus  non  capiet  ex  iis.  Fructus  ex  illis 
quippe  caperet,  si  eas  bene  spargere  non  amando 
voluisset :  Quia  vero  retinendo  diligit,  hic  utique 
sine  fructu  derelinquit.  Ubi  et  sequitur :  Ubi  sunt 
multae  opes,  multi  sunt  qui  comedunt  eas :  et  quid 
prodest  possessori  nisi  quod  cernit  divitias  oculis  suis? 
de  quibus  idem  Salomon  ait :  Divitiae  conservatae  in 
malum  domini  sui  pereunt,  et  in  afflictione  pessima 
generabit  filium  qui  in  summa  egestate  erit.  Et  ut 
ostendat  quam  infideles  sunt  divitia?  possidenti,  mox 
subjicit :  Sicut  egressus  est  nudus  de  utero  suse  ma- 
tris,  sic  revertetur  et  nihil  auferet  secum  de  labore  suo. 

EPISTOLA    CCXXXVIT. 

Argumentum. — Exhortatio  ad  eos  qui  nec  accipiunt  nec 
prsedicant  crucem. 

Dicite,  pusillanimes,  dicite  pavidi  et  imbecilles  : 
quid  timetis  mortem  momentaneam,  quae  viam  vitae 
aperit  et  ostiaria  facta  est  in  regnum  filiorum  Dei  ? 
Quid  timetis,  modicae  fidei  ?  timenda  esset  potius 
mors  eterna,  cum  qua  foedus  et  pactum,  sicut  video, 
pepegistis ;  ut  illud  vobis  merito  conveniat  quod 
dicitur  per  prophetam  :  Percussimus  foedus  cum 
morte  et  cum  inferno  fecimus  pactum.  Proculdubio 
morituri  estis,  mortemque  temporalem  evadere  non 
potestis  ;  scriptum  est  autem  :  Mementote  quia  mors 
non  tardat;    omnis  siquidem  creatura  vanitati  sub- 

jectaest;  omnesque  sumus  debitores  naturae :  omnes 
ci  vectigal  mortis  tenemur  exsolvere.    Quis  autem  de 
die    praesenti    sccurus  est  ?    quis   scit   si    eum  mors 
ignominiosa,  mors  turpis,  mors  subitanea  improvidum 
rapiat,    et    non    sit    qui  eripiat  ?    Quum  dulcior   et 
jucundior  est  homini  vita  sua,  tunc   separat  amara 
mors  :  quum  dixerint,  inquit,  pax  et  securitas,  tunc 
repentinus    superveniet    interitus  et    dolor,  sicut    in 
utero    habentes  et  non  effugient.     Nam,  teste  Job, 
Qui    deducunt    in    bonis  dies   suos,  in  momento   ad 
inferna    descendunt :    meta   praefixa  est  omni   carni 
et    ad    eam    volumus    nolumus    trahuntur    universi. 
Dies  mei,  dicit  Job,  transeunt,  et   per  viam,  qua  in- 
gredior,  non    revertar.     Non  revertetur  oculus  ho- 
minis  ut  videat  bona.     Spiritus  pertransibit  in  illo, 
et    non    subsistet    et   non  cognoscet   amplius   locum 
suum.     Mors  cequo  pede  tabemas  pauperum  et  solia 
regum  :    nam,  sicut  Ecciesiasticus  dicit :     Rex  hodie 
est  et  cras  morietur.     Quum  autem  morietur  homo, 
haereditabit   serpentes    bestias   et    vermes.       Sancta 
ergo  et   salubris  est  cogitatio  novissima  sua  semper 
habere    prae    oculis    cordis ;     morte   quasi    quodam 
beneficio    uti    et  inevitabiles  necessitates  illius   con- 
vertere  in  virtutem.     Consilium  est  vitam  suam  in  eo 
abscondere  qui  potens  est  depositum  munus  servare 
in  illum  diem.     Ipse  est  enim  fidelis  custos  et  sapiens 
defensor  potens,  retributor  affluens  ;    securus  in  eum 
jacta  cogitatum  tuum  et  sollicitudinem  tuam,  cujus 
non  potest  sapientia  falli  nec  vinci  potentia  nec  bene- 
volentia  fatigari.     In  libro  vitae  jam  scripti  sunt  qui 
se  ad  hanc  peregrinationem  pro  Christi  nomine  ac- 
cinxerunt.     Nam  testimonio  Malachiae  audivit  Do- 
minus   et    attendit,  et  scriptus  est    liber   monimenti 
coram    Domino    timentibus    Deum    et    comtantibus 
nomen    ejus.     Eos  autem  scriptos  ct    proscriptos  in 

libro  mortis  existimo,  qui  lcntescunt  in  omnia  sancti 
propositi,  et  habentes  manna  cceleste  contemptui 
praeehgunt  remanere  et  sedere  ad  ollas  carnium,  con- 
vertentes  in  otium  negotium  Domini  et  mensuram 
Gomor  in  moderantiam  voluptatum.  Sane  non 
tepide  sed  ferventer  et  cum  omni  cordis  exultatione 
illuc  ire  debuerant,  ubi  de  lapidibus  vivis  fundatur 
mons  Syon  in  exultatione  universae  terrae.  Hi  ergo, 
qui  sic  detrectant  jugum  Domini  et  seminant  scan- 
dalum  crucis,  fortassis  existimant  flagellum  Domini 
removendo  evadere.  In  quorum  persona  loquens 
Isaias,  Flagellum,  inquit,  inundans  quum  transierit, 
non  veniet  super  nos  ;  mendacio  protecti  sunt.  Num- 
quid  credunt  civitates  in  quibus  habitant  a  divina 
indignatione  immunes,  quum  Dominum  videant  in 
sanctam  civitatem  et  in  terram  quam  sua  praesentia 
consecravit  ita  terribiliter  desaevire  ?  quomodo  parcet 
peregrinis  civitatibus  qui  propriae  non  pepercit  ?  a 
sanctuario  suo  incepit  Dominus,  et  nisi  aversus  fuerit 
furor  ejus,  calicem  irae  suae  propinabit  his  qui  longe 
sunt ;  eosque,  qui  desidiam  sibi  refugium  constituunt, 
eodem  aut  graviori  turbine  tempestatis  involvet. 
De  calice  indignationis  ipsius  in  Jeremia  sic  legitur  : 
Haec  dicit  Dominus :  Bibentes  bibetis,  quia  ecce  in 
civitate  in  qua  invocatum  est  nomen  meum,  ego 
incipiam  eos  afiiigere,  vos  autem  qui  innocentes  im- 
munes  eritis.  Scitote  quia  immunes  non  eritis. 
Quum  Dominus  olim  patribus  offenderetur  antiquis, 
hi  qui  gladios  studebant  evadere,  frequenter  fame 
periclitabantur  aut  peste.  Unde  et  Jeremias,  Melius, 
inquit,  erat  occisis  gladio  quam  interfectis  fame. 
Jam  vero  qui  fidem  Christi  confessi  sunt  non  solum 
gladium  quseso  aut  pestem  timeant,  sed  infernum. 
Cogitent  infideles  horrendum  diem  judicii,  terribile 
tribunal,  iratum  judicem,  ardentem  fluvium,  vermes 

qili  non  morinntur,  flammas  inextinguibiles,  foetorem 
mortificantem,  dentium  stridorem,  umbram  niortis  et 
doloreni  cui  non  poterit  cogitari  similis  aut  a?qualis  : 
haec  omnia  sibi  thesaurizant  qui  excitant  scandalum 
crucis,  aedificantes  excelsa  Tophet,  nec   attendentcs 
quod  Christus  purgationem  peccatorum  faciens  mi- 
nisterium   crucis  penitentia?  nobis  constituit  ad   sa- 
lutem.     Cur  quaeso    sic  abhorrent,  sic  verentur  in- 
felices  accipere  Christi  crucem  ?    Nisi  latrones  essent, 
crucem  non  timerent.     Vis  videre  latrones  ?  Christus 
de  ecclesia  loquens,  Vos,  inquit,  fecistis  eam  spelun- 
cam    latronum,  sed    hodie  facta  est  fovea  heritii   et 
spelunca  hysense:  sed  rcspondes  et  dicis,  Quid  facerem 
inter   milites   clericus  _inermis,  inter    armatos,  inter 
bellicosos  imbellis  ?     Miles  Christi  es,  nec  te    debes 
reputare    inermem,    quum    audias    apostolum    scri- 
bentem  Corinthiis  et  dicentem,  Arma,  inquit,  militiae 
nostrae  non  carnalia,  sed   potentia  Deo  ad   destruc- 
tionem  munitionum,  destruentes  omnem  altitudinem 
extollentem   se  adversus    scientiam  Dei,  captivantes 
omnem    intellectum    in    obsequium    Christi.      Nota 
utique    eris   inter   milites   otiosus  nisi  otium   et    al- 
ligatum    in  ore   tuo  verbum  Dei.     Audi  quid  Apo- 
stolus  ad  Timotheum  scribat,  Ab  infantia  Scripturas 
Sacras    nosti    quae    possunt    instruere   ad    salutem. 
Omnis  enim   Scriptura  divinitus  inspirata,  utilis  est 
ad   docendum    ad    arguendum,    ad    erudiendum   in 
justitia.     Docet  experientias  liber  quod  tubae  aeneae 
et    cymbala   necessaria    sunt  in   bellis.     Non   solum 
enim  corda  hominum  sed  etiam  equorum  ad  pugnam 
animant  ad  conflictum.     Clangore  tubarum  subversa 
est  Jericho ;    quantum  obsecro  potest  viva  vox  ubi 
tantum  potest  ajs  sonans  et  cymbalum  tinniens?  Ver- 
bum    Icronymi    est,    Nescio   quid    latentis    energiae 
viva  vox  habct.     Si  sonus  tubae  manus  remissas  et 

genua  dissoluta  crigit  in  statum  audaciae  et  virtutis, 
quid  faciet  sermo  Domini  vivus  et  efficax  et  pene- 
trabilior  omni  gladio  ancipiti,  pertingens  usque    ad 
divisionem  anima3  et    spiritus.     Nihil  est  quod    mi- 
litibus  Christi  fortius  ad  virtutis  exercitium  et    la- 
borum  solatium  cedat,  quam  si  exhortationem  assidue 
tuba  intonet  salutaris.     Tuba  hsec  in  die  tremenda 
in  momento  in  novissima  tuba  auditores  suos  libera- 
bit  ab  auditione  mala  et  a  verbo  aspero.   Hanc  tubam 
discipulo  suo  Apostolus  committebat,  quum  diceret : 
Prsedica  verbum:  insta  opportune,inopportune,argue, 
obsecra,  increpa  et  in  omni  patientia  et  doctrina  opus 
fac  Evangelistae,  ministerium  tuum  imple.     Specu- 
latorem  dedit  te  Dominus  domus  Israel,  audi  ergo 
quid  de  te  et  consimilibus  per  Ezechielem  Dominus 
comminetur :     Si    speculator    viderit   gladium    veni- 
entem  et  non  insonuerit  buccina,  veneritque  gladius 
et  tulerit  animam   unam  de  populo,  sanguinem  ejus 
de   manu   Speculatoris    requiram.      Nobis    Dominus 
sacramentum    reconciliationis  et    fiduciam   salutis  in 
cruce  constituit :   tum  vero,  venerabilis  Pater,  vide, 
si   tuae  famae  consulas,  dum  crucem  nec  accipis  nec 
praedicas,  et  injurias  Christi  turpi  silentio  et  periculoso 
neglectu    dissimulas.       Si    nunc   inter    molestias    et 
labores    saluberrimse    peregrinationis    evadis,    scias 
quod  Dei  judicium  non  evadis.     Si  non  credis  mihi, 
crede  Apostolo  ad  Timotheum  scribenti,  Quomodo, 
inquit,  nos   effugiemus,  si  tantam  neglexerimus    sa- 
lutem.      Noveris,    amantissime    Pater,    quod    idem 
vocavit,  elegit  te  Dominus  in  sacerdotem  sibi,  ut  sis 
in  populo  ejus  doctor  et  ductor  exemplum  poenitentiae, 
forma  sanctitatis  ad  dandam  scientiam  salutis  plebi 
ejus,  Sollicitus  facere  populum  acceptabilem  Domino, 
sectatorem  bonorum  operum  viam  Christi  diligere  et 
parare  Domino  plebem  perfectam  :    sapientiam  dedit 

tibi  Dcus,  ut  eam  in  usus  publicae  utilitatis  expendas, 
et  in  intellectibus  nianuum  tuarum  dcducens  alios 
dicas  sine  iictione,  Didici  et  sine  invidia  communi- 
cavi.  Gratiam  quam  contulit  tibi  Deus  tibi  ipsi 
obesse  non  dubites,  si  per  eam  aliis  prodesse  non 
studes.  Dicis  autem,  Sufficit  mihi  illis  prodesse 
quibus  voluerit  Dominus  me  praeesse.  Nunquid  ita 
alligatum  aut  potius  decuriatum  est  verbum  Domini, 
ut  ad  unius  parochia?  limites  angustetur  ?  Debitor 
erat  Apostolus  sapientibus  et  insipientibus,  Graecis  et 
barbaris.  Quumque  olim  in  Judaea  tantum  esset 
Deus,  venire  tandem  voluit  ad  cognitionem  sui  no- 
minis  omnes  gentes.  Ideo  dilatatur  Abrahae  nomen: 
idco  egreditur  de  terra  et  cognatione  sua,  ut  in 
gentibus  crescat.  Ille  etiam  qui  non  erat  missus  nisi 
ad  oves  quae  perierant  domus  Israel,  omnes  gentes 
in  invocatione  sanctae  Trinitatis  praecipit  baptizari. 
Ipsius  testimonio  messis  quidem  multa,  operarii  vero 
pauci  :  si  de  hac  paucitate  te  subtrahis,  negligentiae 
aut  infidelitatis  argui  potes,  quia  quantum  in  te  est, 
proventum  Dominicae  messis  imminuis;  constituerunt 
te  custodem  in  vinea.  Tua  ergo  interest  ut  vinea 
Domini  Sabaoth  latius  extendat  palmites  suos,  ut 
oleastris  inferatur  olivae  et  labrusce  in  vineam  pro- 
pagetur.  Tua  interest  ut  qui  ignorant  et  errant,  tuis 
salutaribus  monitis  exeant  ab  errore,  et  qui  ad 
coelestes  nuptias  venire  contemnunt,  tuo  ministerio 
compellantur  intrare.  Sed  dicis,  Qui  infideles  oc- 
cidit,  homicida  est.  Nolo  homicidii  crimen  incurrere 
viros,  nam  sanguineum  abominabitur  Dominus:  unde 
ct  David  a  templi  aedificatione  repellitur :  amice, 
plurimum  refert  qualiter  quis  occidat.  Nam  si  prae- 
cepto  lcgis  haec  facit,  cum  ab  homicidii  crimine  lex 
excusat.  Et  quae  major  lex  excusat,  quam  communis 
ecclesiae    constitutio,    praeceptum   summi    pontificis, 

zelus  Domini,  amor  Christi  ?  Cedit  equidem  Chris- 
tianis  ad  meritum,  si  zelo  caritatis  accensi  eos  im- 
pugnant  viriliter,  qui  Christum  blasphemant,  qui 
sanctuarium  Domini  polluunt,  atque  in  superbia  et 
abusione  sua  gloriam  nostri  redemptoris  humiliant. 
Verbum  Domini  est  :  Blasphemos  occides  et  male- 
ficos  non  patieris  vivere.  Credo  acceptissimum  Deo 
esse  si  de  terra  sancta  canes  immundissimi  extra- 
hentur:  hujus  rei  ministerium  penes  homines  est,penes 
Dominum  vero  auctoritas  et  potestas.  Zelus  enim 
Domini  exercituum  faciet  hoc.  Numquid  sanctiorem 
te  reputas  quam  fuit  Moyses,  quam  Samuel,  quam 
Phineas,  quam  Elias  aut  Petrus.  Nonne  Moyses 
xxiii  millia  de  populo  suo  interficiens  peccatum 
idololatrise  ipsorum  mortibus  expiavit  ?  Samuel  Agag 
regem  in  frusta  concidit  :  Phineas  Judseum  cum 
Madianitee  coeuntem  pugione  confodit.  Helias 
quinquagenos  cum  centum  viris  ccelestis  ignis  im- 
missione  consumpsit.  Petrus  Ananiam  et  Sapphiram 
terribiliter  interfecit,  ut  Josue  et  aliorum  Judicum, 
David  quoque  et  aliorum  antiquorum  regum  prcelia 
taceamus.  Machabaei,  quia  pro  patriis  legibus  pug- 
naverunt,  vivunt;  nomina  eorum  in  eternum  acce- 
perunt  in  ccelo,  triumphales  coronas  et  laudes  ipsorum 
enarrat  omnis  ecclesia  sanctorum.  Nunc  autem  tua? 
pusillanimitatis  exemplo  corda  multorum  dissoluta 
sunt  et  hi  usque  in  foveam  diffidentiae  corruerunt. 
In  Ecclesiastico  autem  legis:  Vae  dissolutis  corde, 
qui  non  credunt  Domino :  vae  his  qui  perdiderunt 
sustinentiam,  qui  dereliquerunt  viam  rectam.  Con» 
fitenter  equidem  se  nosse  Deum,  factis  autem  negant. 
Proculdubio  Domino  increduli  sunt,  Dominumque 
negare  videntur  qui  se  hujus  vise  labore  pro  neces- 
sitate  Christianae  iidei  non  impendunt.  Paulus 
siquidem  ad  Timotheum  scribens  ait:  Si  pro  Christo 

(inquit)  sustinemus,  etiam  conregnabimus.  Si  ncga- 
verimus  eum,  et  ipse  ncgabit  nos.  Jam  quosdam 
audio  murmurantes,  quos  plane  non  dubitaverim 
dicere  inimicos  crucis  Christi,  quorum  finis  interitus, 
qui  nondum  viam  ingressi  sunt  et  jam  de  viae  peri- 
culis  conqueruntur  et  murmurant,  quum  de  talibus 
scriptum  sit :  Murmuraverunt  et  a  serpentibus  per- 
ierunt  :  refrigescit  siquidem  caritas  multorum  et 
abundat  iniquitas,  unde  et  jam  mihi  audire  videor 
blasphemias  antiqui  et  infidelis  populi,  quoties  pro- 
vocaverunt  Dominum  in  deserto  et  sanctum  Tsrael 
exacerbando  dicebant :  Forsitan  non  erant  sepulturae 
in  iEgypto,  ideo  tulit  nos  Dominus  ut  moreremur  in 
solitudine.  Sic  ille  populus  infidelis  ob  aquae  penu- 
riam  quondam  lugebat  in  Marath.  Sic  pro  defectu 
panis  murmurabant  in  Elim.  Sic  in  Raphidim,  ubi 
non  erat  aqua,  contra  Moysen  jurgati  sunt.  Imi- 
tatores  istorum  hodie  surrexerunt  vel  contemnentes 
vel  portantes  in  angaria  crucem  Christi,  et  gratiam 
Dei  a  se  murmurationibus  elongantes.  Ideo  vereor 
ne  dicat  Dominus  quod  quandoque  dixisse  legitur  de 
populo  murmurante:  Non  est  anima  mea  cum  populo 
isto.  Et  Jeremias  :  Nunquam  visitabo  super  his  ; 
dicit  Dominus  et  in  gente  terrae  non  ulciscetur  anima 
mea  fortissime  ?  magne  potens  Dominus  exercituum 
nomen  tibi,  tu  omnia  potes  facere  superabundantius 
quam  petimus  aut  intelligimus.  Voluntaria  oris  mei 
beneplacita  facias  in  auribus  hominum,  ad  quos 
loquor  et  emollias  duritiam  cordis  eorum.  Teste 
enim  propheta,  Verba  mea  quasi  ignis  et  quasi  mal- 
leus  conterens  petram.  Qui  mihi  aperis  os  tuum, 
sermo  meus  aperiet  ostium  voluntatis,  homines  enim 
teneri  et  delicati  et  voluptatum  ligati  consuetudine, 
nec  in  sublimitate  scrmonis  nec  in  persuasibilibus 
humanae   sapientise  verbis   sed   in    virtute  Dei  con- 

vertuntur  ad  cor  ut  relinquant  vanitates  et  insanias 
falsas,  atque  renunciantes  vitae  delicii  spropter  verba 
labiorum  tuorum  custodiunt  vias  duras.  O  via, 
veritas,  et  vita !  O  sapientia,  quae  attingis  a  fine 
usque  ad  finem  !  Deus  meus,  misericordia  mea!  tibi 
dixit  cor  meum  ut  scis  omne  desiderium  meum,  et 
gemitus  meus  a  te  non  est  absconditus :  tu  secundum 
ineffabilem  abundantiam  suavitatis  tuae  et  in  foiti- 
tudine  manus  tuae  Deus  exercituum  congrega  et 
custodi  et  dirige  Christianos  exercitus.  Ego  autem 
confido  in  tuis  miserationibus  magicis  non  visurum 
me  mortem  donec  terra  promissionis  ab  oppressione 
infidelium  liberata  respiret,  donec  videam  meum 
Joseph,  immo  Jesum  meum  regnantem  in  terra 
iEgypti  dominari  Jacob  et  finium  terrae. 


EPISTOLA  CCXXXVIII.— ad  conventum 

CANTUARIENSEM. 

Carissimo  domino  et  amico,  Galfrido  priori  ecclesim 
Christi  Caniuariensis,  suus  Peirus  Blesensis, 
Bathoniensis  archidiaconus,  salutem  et  se  prom- 
ptissimum  ad  verum  obsequium  et  honorem. 

Kex,  qui  semper  voluit  Baldwinum  Cantuariensem 
archiepiscopum  graves  et  inexorabiles  discordias  et 
continuas  habere  sollicitudines,  ut  sic  semper  eum 
haberet  humiliatum  et  obnoxium  sibi,  compulit  et 
coegit  me  pro  ipso  contra  vos,  immo  Deum  et  contra 
me,  octo  mensibus  in  expensis  meis  et  in  continuo 
vitae.  periculo  in  Iiomana  curia  laborare.  Perdidi 
autem  operam  et  impensas,  meisque  peccatis  exi- 
gentibus  permisit  me  Dominus  occasione  illius  archi- 
episcopi    damnose    deludi,   qui   pro    peccatis   populi 

permittit  regnare  hypocritam.  Bcncdictus  autem 
Deus,  quod  fructum  non  retuli  dc  labore  illicito. 
Hoc  autem  faciat  et  addat  mihi  Dominus,  ut  quae 
commisi  redimam,  et  contumelias,  quas  alieno  in- 
stinctu  dominis  meis  irrogavi,  exhibitione  honoris  et 
obsequii  recompensem.  Promitto  autem  et  testiflcor 
ante  Deum  et  in  eo  qui  spes  et  vita  mea  est,  quod 
vobis  aut  vestrae  ecclesiae  aut  honori  vestro  adver- 
sarium  non  videbit  me  homo  et  vivet.  Intelligo 
flagellum  Domini :  nam  sicut  octo  mensibus  contra 
vos  steti,  ita  Dominus  octo  mcnsibus  me  supplicio 
gravissimae  infirmitatis  afflixit.  Mihi  ergo  indulgete 
et  orate  pro  filio  vestro  pcenitenti,  promittente  satis- 
factionem  seque  ad  defensionem  dignitatum  ac  liber- 
tatum  vestrarum  ad  omne  obsequium  impendendum 
humiliter  et  ex  totis  animi  visceribus  offerenti.  Bene 
valeatis  et  bene  valeant  domini  nostri  universi  et 
singuli. 


EPISTOLA    CCXXXIX. 

Argumentum. — Moniales  ad  sanctimonia  et  castitatem  monet. 

Obsecro  vos  per  misericordiam  Dei,  ut  exhibeatis 
corpora  vestra  hostiam  viventem,  sanctam,  Deo  pla- 
centem,  carissimae  filise  et  sorores.  Paulus  apostolus 
hortatur,  ad  observandam  continentiam  quam  vo- 
vistis.  Periculosum  est  enim  vovere  et  non  solvere. 
Vovete,  inquit  propheta,  et  reddite.  Exigit  enim 
districtissime  Christus  castitatem  oblatam,  qui  non 
exegerat  offcrendam.  Factae  estis  hodie  sponsae 
Christi,  sponsa  dicitur  a  spondendo,  quia  hodie 
votum  continentiae  spospondistis,  hodie  per  mise- 
ricordiam  suam  dignatus  cst  vos  sibi  filius  Altissimi 
dcsponsare.     Sicut   propheta  dicit :    Desponsabo  te, 

inquit,  in  misericordia  et  miserationibus,  et  despon- 
sabo  te  mihi  in  fide :  hoc  est  quod  apostolus  dicit : 
Despondi  vos  uni  viro  virginem  castam  exhibere 
Christo.  Christus  eas  solas  sponsalitii  amore  foederat, 
quas  seculum  non  fcedavit.  Amator  est  enim  vir- 
ginitatis  et  pudicitiae.  Prsecessit  ergo  virgo  virginum, 
virgo  in  thalamum  summi  regis,  ut  postea  alise 
virgines  adducantur.  Adducentur,  inquit,  regi  vir- 
gines  post  eam  et  proximae  ejus  offerentur  in  laetitia 
et  exultatione  adducentur  in  templum  regis.  Hoc 
est  templum  de  quo  dicit  apostolus :  Qui  violaverit 
templum  Domini,  destruet  eum  Dominus.  Hodie 
vobis,  filiae  carissima?,  gratiam  et  gloriam  dedit  Do- 
minus,  gratiam  quia  de  spurcitia  hujus  seculi  vos 
eduxit ;  gloriam,  quia  hodie  misericorditer  despon- 
savit.  Videte  igitur,  sicut  apostolus  dicit,  ne  in 
vacuum  gratiam  Dei  recipiatis,  gratiam  siquidem 
recepistis  in  vacuum  et  lampades  defertis  vacuas, 
si  non  habetis  oleum  caritatis.  Si  Christum  sponsum 
vestrum  ex  totis  animae  vestrse  visceribus  non  amatis. 
Nec  enim  placet  Domino  vel  pulcra  est  ei  castitas 
sine  caritate.  Sicut  Sapiens  commemorat,  O  quam 
pulcra  est  casta  generatio  cum  caritate !  Grata  si- 
quidem  est  Christo  nuptialis  fcecunditas,  sed  gratior 
est  ei  virginitas :  quia  nuptiae  replent  terram,  vir- 
ginitas  Paradisum :  atque  beneficio  virginitatis  re- 
formantur  in  homine  vita  et  conversatio  angelorum. 
Bona  siquidem  testimonio  Scripturarum  fcecunditas 
conjugalis,  sed  melior  est  vidualis  continentia;  optima 
est  virginalis  integritas,  sed  superoptima  et  super- 
excellentissima  est  fcecunditas  virginalis.  Verun- 
tamen  haec  in  nulla  muliere  est  inventa,  nisi  in  illa 
qua?  est  sola  sine  exemplo. 

Gaudia  matris  habens  cum  virginitatis  honore. 

Nec  primam  similem  visa  est  nec  habere  sequentem. 

Ista  apud    Christuni    humilitate   sua  hanc   preroga- 

tivam,  hoc  privilegium  acquisivit,  hoc,  inquam,  pri- 

vilegium  quod  nunquam  auferetur.     Vide  quantum 

placuerit  humilitas  virginis  ei  qui  in  coelis  habitat,  et 

humilia  respicit  in  ccelo  et  in  terra.    Non  ejus  sapicn- 

tiam,   non   pulcritudinem,  non   nobilitatem,  sed   hu- 

militatem    ancillae   suae   respexit.     Vos   itaque,  quae 

arripuistis  viam  humilitatis,  quae  abjecistis  mundum 

et  elegistis  esse  abjectae  in  domo  Domini,  magis  quam 

habitare   in    tabernaculis    peccatorum :    confidite   in 

Christo  qui  visitabit  vos  et  requiescet  in  vobis.     Sic 

ipse    per    prophetam    commemorat    dicens :     Super 

quem   requiescet  spiritus  meus,  nisi  super  humilem 

et  mansuetum  et  trementem  ad  verba  mea  h.  req.  m. 

i.  sec.  hic   h.  q.  e.  eam.     Ipse  in  judicio  terribiliter 

dicet :   Veni,  electa  mea,  et  amica  mea,  ponam  te  in 

thronum.      Ilanc   gloriam,    hunc    honorem   reservat 

Dominus  virginibus  illis,  quae  mentem  sanctam  Deo 

devotam  et  puram  conscientiam  Domino  assidue  im- 

molant,  in  hac  devotione  finaliter  perseverant.  Omnis 

enim   gloria  filiae   regis  ab  intus,  in  fimbriis   aureis 

cjuia   ab   intus    gloria   nostra   est   testimonium   con- 

scientia?   nostrae ;     ut   apostolus    dicit :     Et    bene   in 

fimbriis   aureis   in   quibus   notatur   perseverantia  et 

finis ;    nam    fimbriae    sunt    extremitates    vestimenti. 

Unde  et  propheta,  finalem  justi  viri  indicans  cari- 

tatem  et  posteriora  inquit  ejus  in  pallore  auri.     Gau- 

deant  igitur  virgines  quas  sibi  desponsavit  altissimus 

altissimi  filius,  collocaturus  eas  in   aethereo  thalamo, 

cum  benedictissima  matre  sua,  cum  Domina  angelo- 

rum.     Viduae  vero  et  aliae  quae  fuerunt  peccatrices, 

si  non  possunt  virginitatis  assequi  dignitatem,  gau- 

deant  tamen  se  hujus  mundi  pelagus  evasisse.    Cedat 

viduis    ad    solatium,   vidua    Seraptana,   qu«*e   meruit 

Bliam  prophetam  suscipere.     Cedat  iis  ad  solatium 

beata  Anna  vidua,  quae  non  solum  prophetavit  de 
Christo,  sed  ipsum  salvatorem  mundi  videre  meruit 
et  tenere.  Erigat  in  spem  et  excitet  ad  confidentiam 
peccatrices,  Canaaneae  devotio,  JEgyptise  pcenitentia, 
Magdalenae  dilectio,  quae  non  solum  mundari  ab 
omnibus  iniquitatibus  suis ;  sed  fratrem  suum  jam 
triduanum,  lacrimis  suis  meruit  suscitari.  Procul- 
dubio  ex  magna  devotione  procedebant  lacrimae,  quae 
Christum  ad  lacrimas  compulerunt.  Quae  ergo  fuerat 
in  civitate  peccatrix,  dilectione  et  lacrimis,  non  solum 
liberari  meruit  a  peccatis,  sed  fieri  apostola  et  evan- 
gelista,  imo  quod  majus  est,  apostolorum  apostola 
festinans  ad  annunciandum  apostolis  resurrectionem 
Domini,  et  currens  in  odore  unguentorum  ipsius. 
O  immensa,  O  indeficiens,  O  inexhausta  misericordia 
salvatoris !  Ad  se  et  post  se  virgines  trahit,  viduas 
respicit,  peccatrices  admittit.  In  peccatrice  consti- 
tuit  sibi  hostiam  viventem,  in  vidua  hostiam  sanctam, 
in  virgine  Deo  placentem.  Peccatrici  dat  misericor- 
diam,  viduae  gratiam,  virgini  gloriam.  Sic  in  pec- 
catrice,  in  vidua,  in  virgine,  nos  ad  illud  gaudium 
patriae  ccelestis  invitat,  quod  diligentibus  se  Dominus 
repromisit,  qui  est  benedictus  in  secula  seculorum. 
Amen  ! 


EPISTOLA    CCXL. 

Reverendo  patri  et  domino  A.  Gloceslrensi  abbati  P. 
Bles.  Londoniensis  archidiaconus,  salutem  et  cum 
mansuetudinis  observantia  iracundice  obliuisci. 

Miror  miranturque  mecum  quamplurimi,  quod 
quum  magister  Alexander  de  Glocestria,  vir  honestae 
opinionis  et  commendabilis  literaturae,  a  primitiis 
adolescentiae  suaj  vobis  et  domui  vestrae  fidcliter  et 

utiliter  atque  lioneste  servierit,  nunc  eum  quasi  ab- 
dicando  et  avellendo  a  sinu  gratiae  vestrae  molestare 
intenditis,  vosque  illi  durum  et  inexorabilem  atque 
ingratum,  sicut  publice  dicitur,  exhibetis.    Sane  inter 
omnia    mala    quae    a   primis    parentibus   vel    potius 
peremptoribus    nostris,  quasi    successorio  jure   con- 
traximus,  nihil  apud   Deum  et  homines  gravius  in- 
gratitudine    reprobatur.     Ingratitudo    enim    alumna 
turpitudinis  et   noverca  est   honestatis.     Ipsa  testi- 
monio  sacri  eloquii  est  ventus  urens,  siccans  fontem 
pietatis,   rivulos    dilectionis    obturans    et    exsiccans 
fluenta  gratia^  et  beneficium  satietatis  humanae.     Si 
deliquit    aut   in   aliquo   vos  offendit,   humanum   est 
delinquere,   inhumanum    vero    se   veniam    postulanti 
pertinaciter  obdurare.     Paratus  est  bonorum  virorum 
consilio  satisfacere,  et  uberiore  obsequiorum  foenore 
culpam   negligentiae    aut   ignorantiae    suae    humiliter 
compescere.      Non    ergo   sit  ira  vestra  vehementior 
ad    vindictam    quam    ipsius    neglectus    ad    culpam. 
Culpae    siquidem    sunt    in    quibus    culpa   est    totam 
persequi    culpam,    vestramque    religionem    praecipue 
decet   restringere  et   cohibere  fraeno   modestiae  con- 
ceptae  impetum  ultionis.     Si  cecidit  dominus,  adjiciet 
ut  resurgat.     Forte  alicujus  detractoris  unquam  sug- 
gestio    vos    turbavit,    vestrique    amoris    dulcedinem 
amaricavit  in  odium  :  sed  absit  ut  alicujus  rancoris 
amaritudo  dominetur  in  praelatum,  fiat  potius  quod 
apostolus  scribens  ad  Ephesios  dicit,  Omnis  amaritudo 
et  indignatio   tollatur  a  vobis  ut   sitis   misericordes 
invicem,    commissa   donantes.     Pater,    si    non    audis 
apostolum,  attende   quid   de  principe   gentili    poeta 
commemorat. 

Tu  piprer  ad  poenas,  princeps  ad  prsemia  velox 
Quique  doles  quoties  cog^eris  esse  ferox. 

Dominica  oratio,  imo  totius  fere  evangelii  textus  nos 

ad  debitum  misericordiae  obligat.  Non  remittetur 
tibi,  pater,  si  non  remiseris.  Si  non  feceris  miseri- 
cordiam,  sine  misericordia  punieris.  Utere  ergo 
Christi  et  Apostolorum  consilio,  nec  Prosperi  verbum 
contemptibile  putes. 

Det  peccatori  veniam  peccator,  ut  sequa 
Conciliet  Dominum  conditione  sibi. 

Famae,  quaeso,  atque  honori  et  utilitati  domus  tuae 
consule  maturius,  innocentissime  pater.  Magister 
Alexander  notus  et  dilectus  a  multis,  vir  multarum 
literarum  et  odoriferae  opinionis  tua  negotia  pro- 
movere  aut  impedire  per  se  vel  per  alios  multipliciter 
potest.  Haec  tibi,  carissime  pater,  dilectione  sincera 
succincte  prselibare  decrevi,  ut  tuo  nutricio  et  fideli 
liberaliter  parcas. 

Et  sibi  si  non  vis  parcere,  parce  tibi. 


EPISTOLA   CCXLL 

Vereor  ne  coram  apostolica?  magnificentia  majes- 
tatis  imprudenter,  aut  potius  impudenter,  censear 
qua^dam  deliramenta  proponere,  dum  sub  modio 
fumigans,  lucernoe  super  candelabrum  positae,  imo 
serenissimo  luminari,  quod  ecclesiae  praeradiat  uni- 
versa?,  tenebras  meas  compellor  inferre.  Omnia 
quippe  interiora  mea  exaestuant  ad  scribendum,  et  ut 
verbo  Job  utar  Spiritus  meus  est  quasi  mustum  quod 
novas  dirumpit  lagunculas,  et  quia  ex  abundantia 
cordis  os  loquitur,  si  segnius  vel  incautius  scripsero, 
vos  qui  spirituales  estis,  corripite  hoc  in  spiritu 
lenitatis.  Dedit  nobis  Dominus  linguam  eruditam, 
ut  sciatis  sustentare  eum,  qui  lapsus  est  verbo. 
Forte  consiliosius  esset  mihi  si  concepta  scribendi 
praesumptio  lateret  in   sinu   scientiae  meae,  et   intra 

silentii  cardincs  clauderetur.  I)a  mihi  vcniam  seni, 
qui  super  senes  intelligis :  mihi  cnim  jam  advespera- 
scit  ct  accclero  ad  vitae  transeuntis  occasum ;  quod 
niihi  manifeste  declarat  memoria  fatiscens,  cascutiens 
oculus,  crassior  intuitus  rationis  et  ingenium  quondam 
acutioris  vense  nunc  incommodo  senectutis  rationis 
obtusum.  Viroris  equidem  gratia  raro  solet  pro- 
cedere  de  stipite  veternoso  cujus  radix  exaruit.  Ego 
autem  jam  delibor  et  responsum  mortis  accepi  in 
membris  meis :  modicum  de  tempore  vitae  meae  restat 
et  illud  non  stat  sed  antequam  mundanae  conversa- 
tioni  dicam  ultimum  Vale,  summo  desiderio  vellem 
datam  a  Deo  nobis  sapientiam  consulere  et  scrupulum 
periculosse  dubitationis,  quae  multorum  mentibus 
altius  infixa  est,  et  quae  totum  ebibit  spiritum  meum, 
falce  apostolicae  auctoritatis  auferre.  Magnus  quidem 
stupor  ct  horror  incutitur  ministrantibus  in  altari, 
quum  inter  verba  vitae,  inter  sacramenta  salutis  eternae 
verba  quidem  aliena  Christo  adscribuntur,  quae  sus- 
pectam  faciunt  veritatem,  quae  non  continuantur  sibi, 
nec  Christi  sunt,  nec  in  Evangelio  leguntur :  etenim 
in  consecratione  sanguinis  Christi  sic  habetur  simili 
modo  priusquam  caenatum  est,  &c. 


EPISTOLA   CCXLII. 

Argumentum. — Casus  servi  de  heereditate  habenda  tractatur. 

Iu  j/omitte  Patris  et  Filii  et  Spiritus  Sancti,  Amen! 

Qtidam  in  testamento  suo  servum  suum  et  liberum 
et  hgeredem  instituerat,  ita  tamen  si  hoc  mercretur 
apud  quatuor  filias  quas  habebat.  Duae  istarum 
fiharum  gratanter  ad  hoc  impartiuntur  assensum, 
ut  et  libertatcm  assequatur  et  haereditatem.     Dua* 

alise  penitus  contradicunt.  Istae  quatuor  filiae,  fratres 
carissimi,  sunt  filine  regis  magni:  Misericordia  scilicet, 
Veritas,  Justitia  et  Pax.  Testator  est  Dominus,  qui 
in  sanguine  sacrificiorum  Vetus  Testamentum  primo 
constituit:  postea  Novum  Testamentum  sanguine  pro- 
prio  confirmavit.  Servus  vero  est  homo  qui  quum 
creatus  esset  in  plena  arbitrii  libertate,  seipsum  ven- 
didit  sub  peccato,  et  factus  est  servus  poenae.  Huic 
voluit  Misericordia  et  Pax  libertatis  et  haereditatis 
beneficium  impartiri,  sed  Justitia  et  Veritas  e  con- 
trario  asserunt  hunc  utraque  prorsus  esse  indignum. 
Erat  magnum  inter  sorores  litigium  et  crescebat  con- 
tentio  in  immensum  ;  nisi  quia  pax  interponebat 
partes  suas  et  rogabat  ea  quae  ad  pacem  sunt.  Non 
probris,  inquit,  aut  contentionibus,  O  sorores,  sed 
ratione  et  legibus  disputetur :  adeamus  judicem  et 
coram  eo  lex  nostra  discurrat,  petamus  judicium 
Salomonis  viri  pacifici,  qui  facit  utraque  unum, 
i.  e.  Christi.  Omne  enim  judicium  dedit  pater  filio, 
sicut  scriptum  est :  Deus,  judicium  tuum  regi  da,  et 
justitiam  tuam  filio  regis.  Placuit  consilium  in  com- 
muni,  veniunt  ante  judicem  et  resumpto  aliquantum 
spiritu  Misericordia  ut  sic  majore  trahatur  affectu, 
assumit  assessoris  officium  :  eo  enim  tempore  forte 
nondum  fuerat  illa  constitutio  promulgata,  de  as- 
sertione  tollenda.  Multa  igitur  in  primis  allegans 
de  miseria  hominis,  ut  ad  pietatem  judicem  inclinaret, 
Homo,  inquit,  per  se  non  cecidit,  sicut  diabolus,  sed 
impulsus  eversus  est  ut  caderet,  et  ideo  miseratione 
est  dignissimus.  Miseremini  igitur,  pater,  quia  venit 
tempus  miserendi  ejus,  quia  venit  tempus.  Et  con- 
versa  ad  justitiam,  *  Quare,'  inquit,  4  soror,  vis  addere 
super  dolorem  vulnerum  istius  miseri  ?  Quare  patrem 
nostrum  ad  iracundiam  provocas  contra  istum?  Contra 
folium    quod  vento  rapitur,   ostendis    potentiam,  et 

stipulam  siccam  persequeris;  scribis  enim  et  inscribis 
contra  istum  amaritudines,  et  consumere  vis  miseri- 
cordias  patris  nostri  quse  permanent  in  eternum  et  in 
seculum  seculi.  Numquid  vis  praescribere  certosfines 
misericordiae,cujus  misericordiae  non  est  finis,cujuspie- 
tatis  mensura  est  immensitas  ?  Pater  et  dominus  noster 
ipse  est  misericordiarum  pater,  et  dominustotius  con- 
solationis,  dulcis  et  mansuetus  et  mitis  et  praestabilis 
super  malitia,  cui  proprium  est  misereri  et  parcere. 
Numquid  in  eternum  projiciet  Deus  et  non  apponet 
ut  complacitior  sit  adhuc  ?  Numquid  obliviscitur  mise- 
reri  Deus,  aut  continebit  in  ira  misericordias  suas  ? 
Non  auferes  ei  quod  suum  est,  quia  et  iratus  miseri- 
cordiae  recordatur.  Confiteor  siquidem  quia  diffiteri 
non  possum,  quod  homo  se  vendidit  sub  peccato. 
Sed  nec  venditio  tenuit  de  jure,  nec  in  praejudicium 
hominis  potuit  redundare :  quod  et  rationibus  et 
legibus  manifestissime  convincemus.  Nam  et  jure 
civili  partes  habemus  maximas  et  ipsius  rigorem  fre- 
quentissime  temperamus.  Homo  aut  lapsus  est  dolo 
et  calliditate  adversarii :  aut  lubrico  et  facilitate  con- 
silii.  Utrolibet  istorum  modorum  sit  Japsus,  restitu- 
tionis  beneficium  ei  indulgetur.  Si  tamen  adversarii 
calliditate  laesus  est,  etiam  si  sit  major  viginti  annis,  ei 
restitutionem  impartitur  lex  illa  codicis  de  dolo,  Si 
major.  Ad  hoc  plurimum  impartitur  lex  illa  diges- 
torum  de  emptione  apud  Celsum  et  dicta  lege,  Si 
major.  Ubi  dicitur,  quod  si  dolo  uxoris  inductus 
quis  repudiet  haereditatem,  licet  sit  major  viginti 
quinque  annis,  poterit  tamen  actione  de  dolo  con- 
venire  uxorem.  Ad  hoc  etiam  et  efficacissime  suffra- 
gatur  lex  illa  codicis  de  rescindenda  venditione,  Si 
dolo  et  lege  Dolus,  ubi  dicitur,  Quod  si  dolis  adver- 
sarii  inductus  est  quis  ut  venderet,  venditionem  prae- 
ses  provincias  revocabit.  Dolus  enim  ex  qualitate 
vol.  II.  K 

facti,  non  ex  quantitate  pecuniae  estimatur.  Si  con- 
tractus  est  bona?  fidei,  quae  in  istis  contractibus 
exuberanter  exigitur,  ad  idem  probandum,  regulam 
juris  produxit  in  medium,  legem  Consilii  et  legem 
Conventio:  ubi  dicitur,  quod  consilii  fraudulenti 
nulJa  est  obligatio,  nec  meretur  effectum  quod  a 
fraude  incepit  Quod  si  consilii  fallacis  facilitate  sit 
lapsus :  ei  restitutionis  auxilium  non  negatur  argu- 
mento  codicis  de  in  integrum  restitutione  minorum, 
lege  Minoribus,  ubi  dicitur,  minores  viginti  quinque 
annis  restituuntur,  in  his  in  quibus  se  captas  estimant, 
licet  dolus  adversarii  probari  non  possit,  et  de  codice, 
de  liberali  causa,  lege  Non  ideo :  ubi  dicitur,  quod 
foemina  major  viginti  annis,  etiam  si  a  fisco  sit  ven- 
dita,  nisi  gratia  participandi  pretium  se  ipsam  vendi 
permiserat,  non  prsejudicatur  sibi.  Et  digestis,  de 
liberali  causa,  lege  liberis,  si  quicunque  sciens  tantum 
qui  dolum  allegat,  ex  perspicuis  indiciis  probet  dolum ; 
per  uxorem  enim  dolo  inductus  est  ut  se  venundaret 
sub  peccato,  et  allegat  legem  illam  Digestorum  de 
dolo.  Qui  enim  et  legem,  Quisquis  excusat  praeterea 
factum  hominis  per  ignorantiam  et  errorem,  ut  in 
Institutis  de  haeredum  qualitate,  paragrapho  Scien- 
dum  et  Digestis  de  jurisdictione  omnium  judicum, 
lege  super  errorem,  ubi  dicitur,  quia  restitutio  datur, 
sicut  illis,  qui  alium  Praetorem  pro  alio  adierunt, 
nihil  enim  fecisse  intelliguntur,  nam  qui  errant  nullo 
modo  consentiunt.  Ultra  adhuc  procedimus,  dicit 
misericordia.  Regulare  est  et  ordinatum,  ut  dolus 
suus  nemini  debeat  patrocinari,  ut  Digestis,  pro  socio, 
lege  Verum  est,  paragrapho,  tempus  et  est  sententia 
legis,  quia  nemini  subvenit  dolus  suus. 

EPISTOLA  CCXLIII. 

Quis  daret  capiti  meo  fontem,   ut  mens  mceroris 

obruta  caligine,  suspiriorumque  turbine  concitata  pro 

Regise  severitatis  immanitate,  confuse  lamento  velut 

imbrem  incessanter  educeret  profluvia  lacrymarum  ? 

Quis  sermones  meos  maledicae  objurgationis  amario- 

raret  apsinthio  seu  fellica  conviciorum  acredine  vene- 

naret  ?    Quis   horrendae    materise  impares  invectivas 

ironicae  feritatis  armaret  aculeo  ?     Quis  linguae  cus- 

pidem  ad  detestationis  ictus  acueret,  sicut  fulgur,  ut 

invasor  idoneus  potenter  transfigerem  sceleste  flagi- 

tium,  nuper  in  deplorandae  memoriae  dominum  An- 

dream,  Jerusalem  et  Siciliae  regem,  nefandis  auxiliis 

perpetratum  ?     Hoc  nimirum  non  satis  audacter  ag- 

gredior,  metuens  probabiliter  ne  tam  gravis  tamque 

atrocis  magnitudo  nequitiae  per  mundi  climata  remo- 

tis  populis  divulganda  forsan  audientium  crudelita- 

tem  excedat,  mei  modulum  ingenii  praegravascet,  et 

debilis  eloquii  superet  facultatem  :  quum  hoc  ferale 

monstrum  et  monstruosum  spectaculum  interior  visus 

aspernetur   lmpatiens,  attonitus  auditus  refugiat   et 

trepidus  animus  horrescat.    Sed  qualiter  potest  quan- 

tumlibet   perpense   modestiae  freno  compesci  ?    quo- 

modo  taciturnitatis  conclavi  patitur  obfirmari  doloris 

impetus,  ex  publica  consurgens  injuria,  in  personam 

unius  fidelibus  universis  sed  praesertim  regali  emi- 

nentia  praeditis  damnabiliter  irrogata?     Heu  quan- 

tum  matris  Ecclesiae  detrahitur  statui !   quantum  suo 

derogatur  honori,  quod  unice  diligendus  filius  pariter 

et  alumnus  velut  inter  ejus  brachia  trucidatur  !   Heu 

quam    sordidis   ignominiae    notis,   quam    notabilibus 

infamiae  maculis  hanc  respergit  aetatem  et  praesentia 

tempora  labefactat  hoc  novum  facinus,  insolita  rabie 

truculentum,  incognitum  barbaris  et  praeteritis  saecu- 

it  2 

lis  inauditum  !  Dicite,  quaeso,  quos  priscorum  volu- 
minum  studiosa  cura  sollicitat,  ubi  longaevae  referunt 
cornices  aut  antiquae  tragcediae  declamant,  ubi  aliqua 
recenset  historia  seu  veterum  annalium  recolunt  mo- 
numenta,  quod  principem  dulcore  clementiae  placi- 
dum,  prosapiae  splendore  praefulgidum,  sincero  inno- 
centiae  nitentem  candore,  ac  primaevo  adolescentiae 
flore  virentem,  cujus  indoles  in  parva  aetate  gesta 
spondebat  magnifica  et  sub  teneris  adhuc  annis  dis- 
positissimum  regimen  praetendebat,  sic  inclementer 
oppresserint,  suppresserint  viliter,  perfide  supplanta- 
verint,  et  succiderint  praemature,  non  hostium  paten- 
tes  manipuli,  non  ex  professo  vel  palam  rebellantium 
cunei,  sed  curialium  immo  scurrarum  cohortes  et 
subdolae  subditorum  catervae  dolosis  munitae  fraudi- 
bus  et  conviciis  fallacibus  subornatae.  Isti  quidem, 
in  quos  divinae  indignationis  sagitta  dirigitur,  nulli 
prceliis  offensa?  irritati  stimulis,  nec  rerum  provocati 
dispendiis,  aut  verborum  contumelia  lacessiti,  dum 
coronationis  instarent  solennia,  ut  infausto  funere 
festum  praecurrerent  et  bonorum  luctu  laetitiae  organa 
praevenirent,  fcedissimo  conspirantes  fcedere,  adversus 
regiam  majestatem  eorum  custodiae  parum  caute 
commissam,  in  adversaria  urbe  triste  nomen  infelici- 
tatis  nomine  comprobante,  intempesto  noctis  silentio, 
quod  animantibus  ad  quietem  disposuit  natura  pro- 
vida  dispensatrix,  de  thalami  abdito,  tutissimo  salutis 
humanae  refugio,  in  mortis  victimam  proditionaliter 
seduxerunt.  Ad  cujus  sceleratum  ministerium  exe- 
crabiliter  consummandum,  prout  famae  secretorum 
consciae  rumor  insinuat,  post  funis  laqueum  innoxii 
collo  clandestine  ac  nocenter  injectum,  quem  pro 
plectendis  latronibus,  non  autem  pro  regibus  suffo- 
candis,  legalis  induxit  severitas,  et  quod  sine  pudore 
non   refero,  unus  ex  iis   impias  manus  impudenter 

in<ressit  ad   invasi   Domini  seminarii  vasa  crudeliter 
perstringenda :    sicque  intolerabili  tormentorum   an- 
gustia  vitalem  expugnare  vigorem  mortiferis  crucia- 
tibus  vita  cessit.     Post   haec  caninae  ferocitatis  ter- 
mino  non    contenti,   quae   supervacuae  inquietationis 
molestia  praedam  nescit  vexare  peremtam,  extinctum 
corpus,  quod  paulo  prius  altae  spei  magnanimus  vege- 
tabat  spiritus,  in  ruinam  praecipitii  dejecerunt.     In- 
super  nescio  cujus  praerabidi  furoris  exagitati  vesania, 
prout  amici  relatio  patefecit,  ejusdem  principis  fu- 
neri  omnem  comitivam   procerum,  cunctam  sequelam 
nobilium  perfide  subtraxerunt  :  illa  pietatis  jura  erga 
Dominum    violando,   quae  frequenter  in    capitalibus 
semulis   imitatione    digna    servavit   antiquitas,   ut   si 
supremo  concertationis  exitu  alter  in  alterum   prae- 
valens  sibi  necis  auctor  extitisset:  post  interitum  non 
acerbitatis  odio  privatam   accipiendo  personam,  sed 
humanitatis  officio   omnem    pensando   uaturam  ejus 
exequiis  libere  indulgeret.     O  jubar  mionis,  O  sidus 
irradians,  quod  a  turbidae  Italiae  mierum   solum  fir- 
mandum  aequitatis  solio  ac  pacis  radio  perlustrandum 
clare   diffudit   Hungariam   quot  fueris  obumbratum 
opprobriis  quantis  denique  suppliciis  eclipsatum,  nec 
Scripturali  stilo  disserere  nec  productee  lamentationis 
tenore  sufficio  mediocriter  explicare  !  Nam  nunc  ad 
lacrymabilem  casum  per  singula  seriosius  prosequen- 
dum,  utinam  doctorem  eximium  facundae  sapientiae 
ac  sapientis  facundiae  plenitudine  redundantem  Je- 
ronymum,  qui  etiam   de  Hungariae  partibus   traxit 
ortum,  sine  suae  gloriae  detrimento  de  sepulcri  gremio 
potentia  suscitatum  divina  sui  terrigenae  consideratio 
revocaret !   Quid  si  modo  causae  meritis  diserti  ora- 
toris  eloquio  sufficienter  instructi,  praecipitati  Andreae 
afflictissima)  genitrici  ac  illustrissimae  ipsius  consorti 
tam  miserabiliter  viduatae,  contra  detestabiles  crimi- 

nis  auctores  sententiam  justam  decerneret,  vivificante 
Domino,   reviviscens  famosissimus   quondam   Minos 
Cretae  rex  inclytus  praecipitati  ultor  et  genitor  An- 
drogei  avus,  ut  legitur.     Athicos  occisores  ejusdem 
legis  durante  censura  teterrimus  Laberynthus  impli- 
cuit,  et  vorax  absorbuit  Minotaurus.     Quid  si  Hun- 
garicus  Attilas  ad  vitales  auras  emergens,  permisso 
sibi  flagello,  quo  sui  temporis  attrivit  malitiam,  nunc 
pro  nationis  suae  participe,  sed  saevitiae  non  consorte 
pietatis  auctore  jubente  pie  desaeviat  ad  vindictam  ? 
O  anxii  doloris   vehementiam,  quam  ad   mortuorum 
praesidia  memoranda  reflectit  praesidentium  tarditas 
ad  exhibendae  justitiae  metam  interpellatis  passibus 
gradiens,  et  in  ipso  processus  exordio,  si  dici  licet, 
petere  quasi  timide  non  cessabit.     Sed  lugentis  affec- 
tus  hoc  saltem  solamine  refovetur,  quod  etiam  minis- 
tris  cessantibus  superni  principis  vigilantia  non  cessa- 
bit  et  eis  quantacunque  gravitate  detentis  se  prom- 
ptus  accinget  Deus  zelotes  et  aget  libere  Deus  ultio- 
num. 

EPISTOLA   CCXLIV. 

Argumentum. — Querela  anxia  contra  Prselaturo. 

Diuttssime    hoc   cruciatus   fui,    et   adhuc   in   in- 

terioribus  mei  cordis  haec  pertago  desaevit, hoc 

terribilis  in  judiciis  Deus  longanimiter  mala  te  dis- 
simulans  fore  destruet  eum  in  finem  quia  persecutus 

est  homines et  devotum  corde  magnificans 

totus  rapinis  inhiat,  ut  pecunias  accumulet  infinitas, 
filius  avariciae,  idolatra  pecuniae,  servus  mammoniae ; 
ibi  legit  ubi  studet,  ibi  cor  ejus  quia  thesaurus  ejus : 
quemque  portat  gladium  Petri,  obtunderi  elideri 
justitiam  emollire,  arcum  Domini  et  rigorem  justi- 
tiarium  evacuare;  inquisitionem  quae  facta  est  semper 

vocastis    negotium   vestrum ;    absit    ut   degeneret   in 

et  in  negotiatione  opprobrium  :  clamat  clerus, 

clamat  populus ;  clamant  scripta,  et  voces  eorum  qui 
de  insufficientia  et  inutilitate  ipsius  submurmuiando 
testificati  sunt  nos  quae  ipsorum  est  nunc  numquid 
ecclesia  parcet  ei  qui  totam  ecclesiam  prophanavit? 
Diebus  fere  singulis  me  pugnare  oportet  ad  bestiam  : 
eo  sit  pugno  q.  aerem  verberans,  nec  repugnans  im- 
pugnor,  sed  Ethici  testimonio, 

Non  pugna  est,  ubi  tu  pulsas,  ego  vapulo  taritum : 
fruges  abstulit,  domos  combussit.  Supplicam  et 
damna  haec  mihi  paret  ipsi  afflicti  et  magnatum  plus 
subsannans  insultabat  gravius  mihi  damnum,  dam- 
numque  et  confusionem  meam  in  theatrum  publicge 
derisionis  publicavit :  in  omnibus  his,  et  non  est  c. 
furor  ejus  sed  adhuc  manus  ejus  extenta,  nunquam 
beneficium  mihi  dabit  nec  in  aliquo  benefaciet:  mali- 
ficia  vero  ejus  a  post  tempore  suae  promotionis  jugiter 
in  libro  experientiae  lege:    Quousque,  Domine  Jesu, 

durabit   iniquitas, ut   quid   terram   occupat 

labor  inutilis,  Securis  ad  radicem  posita  est,  nec  est 
qui  eam  succidere  velit,  sed  qui  malefactorem  non 
corripit,  quum  possit  omnia  mala  opera  ejus  facit 
alia  vice  fruges  violenter  ablatas,  luto  potius  concul- 
cari  quam  excuti  fecit,  ut  duorum  jactura  me  afficeret, 
quia  restitutionem  mihi  humiliter  fieri  postulabam 
non  conventum  nec  vocatum  a  se  nec  ab  aiio,  prius 
appellatorem,  sine  omni  causa,  sine  omni  judiciario 
ordine   me   suspendit.     In   omnibus   his   autem   non 

sufficit  qnod  cito  ovicula  tua, tissime  pastor, 

rapta  dirius  affligitur  et  torquetur.  Quum  enim 
expersus  episcopos  et  omnes  aliosque  potentissimos 
sui  nec  sufficiunt  nec  suffragio  indigent  alieno. 
Respice  senem  debilem  incessanter  afflictum,  nec 
enim    aliud   quaerit   nisi   ut   cum   dolore   canos  meos 

deducat  ad  mortem.  Proinde  ne  tuus  Naboth  pro 
vinea  vel  pro  ecclesia  sua  potius  occidatur,  dura, 
inquit,  sed  sera  est  querela  dicentis  ad  Achab : 
Occidisti  insuper  et  possedisti.  Romani  principes 
olim  solo  verbo  suos  emancipabant,  quos  domini  sui 
malitiose  vexabant.  Emancipe  hunc  miserum  et  in- 
tolerabili  servitute  oppressum,  pontifex  urbis  Ro- 
manae,  qui  solus  habes  super  omnes  pontifices  ple- 
nitudinem  potestatis.  Si  vero  magni  emancipare 
simpliciter  eximatur,  saltem  usque  ad  quinquen- 
nium :  jam  enim  in  membris  meis  responsum  accepi ; 
certusque  sum  quod  excussa  miserae  hujus  vitse  cuti 
Deus  aliquid  gratiae  vitalis  adjiciat  extra  translimi- 
tabit  unum  animam.  Poteritne  Innocentius  ita  esse 
crudelis  ut  oviculae  suae  discrimen  enorme  dissimilet 
nec  eam  faucibus  irruentis  eruat  leonis  aut  lupi  ? 
Aut  mihi  pacem  providere  velitis,  aut  quicquid  habeo 
in  manu  vestra  promitto  et  sine  ulla  contradictione 
resigno.  Praecepistis  E.  epo.  et  1.  decano,  ut  super 
ablatis  mihi  justitiam  exhiberent :  ego  autem  ter- 
ribiles  ejus  minas,  et  ad  certa  discrimina  vitae  meae 
consilio  amicorum  coactus  digito  labella  compesco,  et 
facit  a  magistris  suis  puerili  cogendum  lachrimam  ab 
oculo  prorumpentem  iterum  oculo  resorbere.  Vulgo 
dicitur  eum  flagellari  infeliciter  qui  conqueri  de 
flagello  non  audet :  audite  cceli,  et  auribus  percipe, 
terra,  magna  mala  quae  patior  et  graviora  quae  timeo 

et  expecto.      Si apud  eum,  qui  prae 

omnibus  antecessoribus  suis  terribilis  est  apud  reges 
terrae,  ut  sitis  mihi  testes  quod  liberare  me  potest  et 
de  faucibus  bestiae  crudelis  eripere  uno  verbo,  O 
unum  verbum,  sis  mea,  O  solatio,  sis  honor,  O  gloria 
ejus,  qui  liberat  pauperem  a  potente  ac  senem  et 
debilem  cui  non  est  adjutor:  infelix  ego  homo,  quis 
me  liberabit  de  carcere  mortis  hujus  ?    Quam  mfelice 

auspicio  de  dulci  Francia  ubi  natus  et  nutritus  et 
editus  fueram,  in  hanc  servilem  barbaram  sum  trans- 
latus,  sed  Innocentio  loquar,  et  certus  sum  quod  de 
malicia  sua  potest  innocentia  propulsare. 


EPISTOLA  CCXLV. 

Argumentum. — Dehortatio  a  vinculis  curialibus. 

Dilecto  et  prcedilecto  domino  et  amico  O.  Decano 

Sancti  Martini  et  Archid.  Norwici  suus  P.  B. 

Lond.    Archid.   salutem   et  si   quid  dulcius   aut 
desiderabilius  est  salute. 

Gratias  magnas  refero  gratiarum  magniflco  et 
munifico  largitori,  qui  vos  de  fornace  curarum  curi- 
alium,  quasi  de  gravi  labyrintho  aut  potius  de  ventre 
inferi  revocavit  in  tranquillam  animae  libertatem. 
Ubi  quidem  spiritus  ibi  libertas,  ut  anima  hominis 
de  multiplici  tumultuatione  respirans  secum  habitet, 
sibi  vacet  ac  videat  quam  suavis  est  Dominus,  qua 
libertate  dotavit  vos  Christus.  Quum  enim  mundi 
gloria  favorque  magnatum  vobis  dulcius  arridebat, 
ambitionem  curiae  quae  multiplici  bonorum  lenociniis 
vos  palpabat,  cum  Joseph  cujus  laciniam  appre- 
henderat  adultera  relicto  pallio  aufugistis.  Sane 
cordi  magno  nil  est  magnum :  ideoque  quod  alii 
per  discrimina  corporis  animaeque  venantur,  vos 
quodam  fastu  nobili  animae  despexistis.  Enimvero 
nobilis  superbia  est  praeferre  sapientiam  divitiis, 
honoribus  honestatem.  Nam  et  sapientia  divitias 
et  delicias  suas  habet,  sicut  ipsa  in  hoc  sui  nominis 
dicit,  Apud  me  sunt  opes  superbae  et  gloria.  Proinde 
totis  in  hoc  medullis  animae  vobis  congralulor ;  nam 
in    contrarium    verae    amicitiae    veniunt    omnia   quae 

amicis  cedere  credimus  ad  honorem  et  pacem  cordis 
animaeque  salutem :  currant  ceteri  ad  diripiendum 
sarcinas  hujus  saeculi,  ponentes  animas  suas,  pro 
quibus  mortuus  est,  quasi  sub  jactu  aleae  dum  circa 
ambitiosos  honores  spiritu  daemoniaco  agitantur  non 
sine  periculo  perditionis  eternae.  Hi  sunt  quos 
exagitat  spiritus  hujus  mundi,  spiritus  vertiginis  et 
erroris ;  qui  eriguntur  super  ventum  ut  gravius 
cadant,  qui  mittunt  se  in  turbam  populi  et  peccata 
duplicia  sibi  accumulant.  Sanctus  Eusebius  scribit 
quod  sicut  gemma  in  luto,  sic  pontificalis  auctoritas 
si  collata  sit  inhonesto.  Prosequimur  verbum  Salo- 
monis,  Qui  dat  honorem  insipienti,  sicut  qui  mittit 
lapidem  in  acervum  Mercurii,  Super  his  non  tacet 
Jeronymus,  cujus  ad  Pammachium  verba  haec  sunt: 
Clarus  honos  vilescit  in  turpi,  et  ut  bestiarum 
exemplo  confundatur,  ambitio  humana  subjungit: 
Inter  animalia  non  degener  taurus  praecedit  armen- 
tum  ;  sed  corpulentia  viribusque  praestantior :  in 
elephantis  etiam  robustior  et  elegantior  statura  qua- 
dam  praerogativa  omnes  alios  antecedit :  hodie  autem 
obrepunt  pedibus  et  manibus  ad  honorem,  qui  juxta 
meritorum  suorum  exigentiam  locum  in  ecclesia 
tenere  novissimum  non  deberent.  O  quam  longe  est 
cor  eorum  a  proposito  beati  Ammonii,  de  quo  sanctus 
Jeronymus  refert,  quod  quum  propter  literaturam  et 
honestatem  suam  a  clero  et  populo  in  episcopum 
raperetur,  diu  renitens  et  prsevalens  sibi,  ne  pro- 
moveretur,  auriculam  radicitus  amputavit,  factaque 
relatione  ad  metropolitanum  rescripsit  eum  nunc 
episcopatu  dignum.  Sed  quum  iterum  ad  cathedram 
traheretur,  Nisi  me,  inquit,  dimiseritis,  linguam  meam, 
pro  cujus  gloria  et  sonore  me  trahitis,  abscidam 
dentibus,  et  sic  honorem  cujus  pericula  verebatur 
evasit.     Galfridus  Peronensis,  quem  in  scholis  Pari- 

siis  vidi,  postea  prior  Clareevallensis  electus  est 
in  episcopum  Tornacensem,  qui  episcopatum  respuit, 
et  licet  ab  illius  ordinis  abbatibus  multipliciter 
coactus  fuerit,  nullatenus  tamen  episcopatum  recipere 
acquievit:  qui  postea  defunctus  cuidam  socio  suo  et 
familiari  apparens,  et  quaerenti  qualiter  secum  esset, 
respondit  ei :  "  Optime,  et  scias  me  a  Domino  certifi- 
catum,  quod  si  episcopatum  suscepissem  fuissem  de 
numero  reproborum."  Proculdubio  prius  probandi 
essent,  nam  Petro  etiam  Apostolo  non  sunt  commissse 
claves  regni  ccelorum  donec  ter  interrogatus  in  con- 
fessione  dilectionis  et  fidei  probaretur.  Conqueritur 
Ecclesiastes  super  hoc  dicens,  Vide  malum  quod  est 
sub  sole :  stultum  positum  in  dignitate  sublimi  et 
sapientes  sedere  deorsum.  Vae  homini  si  praesit  et 
non  prosit,  si  praesideat  hominibus  et  non  praesideat 
ei  Dominus.  In  electionibus  olim  divinum  implo- 
rabatur  auxilium :  hodie  nulla  oratione  praemissa, 
nulla  praecedente  inquisitione  de  vita,  de  scientia 
illius  qui  ordinandus  est,  caeterisque  meritorum 
circumstantiis,  quorum  longum  Apostolus  catalo- 
gum  texit  scienter;  hodie  sequuntur  homines 
contra  propriae  conscientiae  sententiam  magnatum 
favorem,  et  vagae  opinionis  incertum.  Princeps 
populi  lsrael  Moyses  in  libro  Numeri  pro  successore 
sibi  substituendo  Dominum  deprecatur.  Provideat, 
inquit,  Dominus  virum  qui  sit  super  multitudinem 
hanc,  et  meretur  audire  responsum,  Tolle  Josue  filium 
Nuni,  virum  in  quo  spiritus  Domini  est,  et  pone 
manum  tuam  super  eum,  ut  ingrediatur  et  egrediatur 
ante  populum  meum.  Ideo  Moyses  dum  mittitur  ut 
liberet  populum  Israel  de  iEgypto  se  factum  impe- 
ditioris  linguae  ab  heri  et  nudius  tertius  profitetur. 
Jeremias  etiam  quamvis  sanctificatus  ab  utero,  quum 
ei   Dominus  officium    legati    et    doctoris   injungeret, 

timens  insufficientiam  suam,  quasi  elementarius  puer 
esset,  excusavit  se  dicens,  A  !  a !  a  !  Domine  Deus, 
nescio  loqui,  quia  puer  ego  sum.  Quis  hodie  suum 
imperfectum  allegat?  quis  imperitiam  suam  detegit  ? 
quis  indignum  se  reputat  ?  quis  renititur?  quis  re- 
clamat  ?  quis  aufugit  ?  quis  hodie  facit  sicut  plerique 
fecere  sanctorum,  qui  se  in  cavernis  foveisque,  ne 
pontificarentur,  absconderunt  ?  Indigna  talium  prae- 
latura  facit  hac  tempestate  ut  ecclesia,  qua  olim 
libera  erat,  cum  Agar  contemptibiliter  ancillari  coga- 
tur.  Et  est  parabola  instantis  temporis  quae  olim 
dictum  est,  quia  repulit  Dominus  tabernaculum  Silo, 
tabernaculum  suum,  ubi  habitavit  cum  hominibus. 
Olim  dicebat  Deus  ecclesiae,  Ponam  te  in  superbiam 
saeculorum :  gaudium  in  generationem  et  genera- 
tionem.  Suges  lac  gentium  et  mamilla  regum  lacta- 
beris.  Nunc  autem  non  solum  ablactata  sed  abdi- 
cata  et  abjecta  est,  et  non  est  qui  consoletur  eam  ex 
omnibus  caris  ejus.  Facti  sunt  hostes  ejus  in  capite, 
filiique  ipsius  averterunt  se  et  non  servaverunt  pac- 
tum:  conversi  sunt  in  arcum  pravum.  Illi  enim, 
qui  sedent  iri  cathedra  Moysi,  sustinent  ecclesiam 
exactionibus  opprimi,  et  in  praejudicium  ecclesiasticae 
libertatis,  signumque  servitutis  perpetuae,  sponte 
permittunt  sibi  auriculas  subula  perforari :  sibi  tamen 
videntur  pontificis  implevisse  officium  si  de  patri- 
monio  crucifixi,  de  pauperum  sudore,  de  extorsi- 
onibus  subjectorum,  palatia  construunt,  si  vivaria 
piscium  et  ferarum  indagines  amplissimas  circum- 
ducunt,  et  obliti  promissionum,  quas  in  consecratione 
sua  distinxerunt  labiis  suis,  de  commissarum  sibi 
animarum  cura  non  curant.  Liceret  eis  de  licite 
acquisitis  vivaria  et  caetera  construere  et  nihilominus 
circa  salutem  animarum  vigilantius  et  diligentius 
excubare.     Possunt  illa  facere  et  ista  non  omittere. 

Utinam  saperent  et  intelligerent  ac  novissima  pro- 
viderent :  licet  enim  nunc  humanum  judicium  vide- 
antur  evadere,  sacra?  scripturae  testimonio,  cito  et 
horrende  grave  judicium  flet  his  qui  praesunt,  et 
potentes  potenter  tormenta  patientur.  Judex  ille 
terribilis  dicit,  Ego  ipse  requiram  oves  meas.  A 
quibus  requisiturus  est  oves  suas  nisi  ab  his  quibus 
commissae  sunt,  qui  earum  lacte  et  lana  et  carnibus 
abutentes  potius  exhibent  mercenarii  quam  pastoris 
officium?  Propter  hoc  irritavit  ipsius  pastor  Deum : 
dixit  enim  in  corde  suo  non  requiret.  Cujus  istorum 
assertio  praevalebit  ?  Juravit  Dominus  exercituum 
dicens,  Si  non  ut  putavi  ita  erit,  et  quomodo  mente 
tractavi  sic  eveniet.  Neminem  sane  judico:  est  qui 
quaerat  et  judicet;  nec  mihi  succenseat  aliquis  quod 
os  meum  in  coelum  pono  aut  quod  ovis  ego  pastores 
accuso.  Sufficit  mihi,  si  cum  aliis  ovibus  liceat  me 
balare,  pastorumque  negligentiam,  quae  vertitur  in 
commune  discrimen,  flere  et  plangere.  Circuit  lupus 
ut  oves  rapiat  et  non  sit  qui  eripiat.  Nam  interest 
summumexcitare  pastorem  ut  oves  miseratus  errantes 
congreget  in  ovile,  et  circa  gregem  suum  curam 
sollicitet  pastoralem.  Praesidentium  siquidem  gloria 
summa  est  convertere  incredulos  ad  prudentiam  jus- 
torum,et  parare  Domino  plebem  perfectam.  Utinam 
juxta  verbum  Evangelii  gloriam,  quae  a  Deo  est, 
qua?rerent,  et  non  eam  quae  est  ab  hominibus.  Ipsa 
enim  est  ventus  urens  et  pestilens  aer  et  corrumpens. 
O  doxa!  doxa !  O  gloria  fallax !  O  inflatio  aurium  ! 
O  vesica  tumens,  vacua  tam  pleno  vento  quam  nihilo! 
Sicut  ergo  incepistis,  cor  vestrum  stabilite  in  Domino 
et  in  lapide  adjutorii.  Vestrum  firmate  propositum, 
ut  non  redeatis  ad  vanitates  et  insanias  falsas,  sed 
anima  vestra  tot  et  tantis  elegantibus  disciplinis 
imbuta,  ei  serviat,  cui  servire  regnare  est.     Vacate, 

quaeso,  lectioni,  et  descendat  frequenter  animus  con- 
templator  in  hortos  aromatum :  ut  ibi  pascatur 
deliciis  spiritualibus  et  gratissima  sibi  colligat  lilia 
gaudiorum.  Verbum  quidem  Hieronymi  est :  Otium 
sine  literis  mors  est  et  vivi  hominis  sepultura.  Tes- 
timonio  autem  Salomonis,  Otiositas  amica  est  animae. 
Est  tamen  otium  quod  edificat  ad  salutem,  Nam 
vacare  a  curis  et  sollicitudinibus  hujus  mundi,  et 
legere  ac  studere,  otium  quidem  negotiosum  est  et 
negotium  otiosum.  De  hoc  otio  Salomon  dicit: 
Sapientiam  scribe  in  otio  et  qui  minoratur  actu,  per- 
cipiet  eam.  In  hujus  rei  figuram  discipuli  Domini 
Sabbato,  i.  e.  die  otii  transeuntes  per  sata  fricabant 
spicas  et  vescebantur  iis.  Nam  in  tempore  vaca- 
tionis  subtiliores  sententias,  quibus  reficiuntur  animae 
trahimus  de  occultis  :  denique  porta  in  Ezechiele, 
quae  respiciebat  ad  Orientem,  non  aperiebatur,  nisi 
in  Sabbato,  id  est  in  otio  sancto.  Propterea  quaerite 
vobis  solitudinem  a  strepitu  hujus  mundi.  Nam  de 
his  qui  volunt  vacari  et  videre  quam  suavis  est 
Dominus  loquens  beatus  Job:  Hi  sunt,  inquit,  sunt, 
qui  edificant  sibi  solitudines  ne  vocem  audiant  exac- 
toris.  Exactor  est  spiritus  nequam,  qui  velut  in- 
strumentis  vocum  mansuetis  principum  gratiam  tur- 
bat  veneno  linguarum  procacium.  Nonne  voces  seu 
linguae  ipsius  sunt  adulatores  subdoli  et  detractores : 
sicut  dicit  Apostolus  Paulus,  Deo  odibiles  hi  sunt, 
ranae  in  penetralibus  regum  ipsorum.  Nec  desunt 
hodie  in  curiis  Jamnes  et  Mambre  qui  apud  Pha- 
raonem  Moysi  adversantur.  Achitofel  quoque  multos 
in  curiis  reliquit  haaredes,  qui  consilia  magnatum 
infatuant.  Multi  Aman  hodie  sunt  qui  regem  Assu- 
erum  in  odium  et  exitium  innocentis  Mardochaei 
sollicitant.  Plenitudo  voti  mei  et  summa  exhorta- 
tionis  haec  est,  ut  accingatis  vos  ad  opus  fortitudinis, 

ne  prseclarae  primitiae  spiritus  in  vobis  degenerent, 
sed  per  Christi  amorem  mundique  contemptum  in 
fructum  justitiae  et  salutis  eternae  manipulos  coales- 
cant ;  nullamque  ordinis  observantiam  suadeo  vobis, 
sed  sic  obsecro  vivatis  in  sa?culo,  ut  altior  saeculo 
sitis,  ut  habeatis  sub  pedibus  vestris  mundum,  et 
juxta  verbum  Apostoli,  Quaerendo  et  sapiendo  quae 
sursum  sunt  vestra  conversatio  sit  in  ccelis. 


EPISTOLA    CCXLVI. 

Argumentum.     Consolatoria  P.  B.  Jirecta  episcopo  suo  gra- 
viter  in  adversis  afflicto. 

Reverendo  patri  et  domino  H.  Dei  gratia  Sar.  epis- 
copo  P.  B.  Lond.  Arch.  salutem  et  constantiam  in 
adversis. 

Qui    prius   de  vestra    gloria    gloriabar,  de  vestra 

nunc  afflictione  affligor ;  nec  enim  fidelis  amicus  est 

qui  pressuras  amici   sui  dissimulat,  qui  eas  condo- 

lentis  affectu   suas  non  efficit,  qui  casus  adversitatis 

illius   communicato   compassionis    humero    non   sup- 

portat.     Proinde  proposui  quod  valeo  et  debeo  facere, 

devotae  s.  servitutis  obsequium  vobis  exhibere,  tan- 

quam  domino,  affectusque  fideles  et  flliales  ut  patri, 

ne  in  hac  sapientia  bonorum  vestrorum  mens  insueta 

talibus  absorbeatur  in  tristitia,  et  salutaribus  monitis 

delinita  in  praesenti   flagello  gratiam    divinae  dilec- 

tionis  agnoscat.     Utinam  me  et  dominos  meos  corri- 

piat  justus  in  misericordia,  non  in    furore   suo,   ne 

vehementia    verborum    patientiam    cordis     frangat. 

Visitat   equidem   electos   suos  oriens   ex    alto,   nunc 

visionibus,  nunc  scriptis,  nunc  beneficiis,  nunc  flagel- 

lis    coelestis    medicus,   nunc    utens    cauterio,   nunc 

fomentis ;    nunc   advcrsa,   nunc    prospera,   circa  nos 

saluberrima  moderatione  dispensat.  Propterea  in 
spiritu  humilitatis  amplectenda  est  divina  correctio, 
etiam  si  fiat  immissio  ejus  per  angelos  malos:  nam  et 
apostolus,  nisi  eum  Satanas  colophizasset,  non  audi- 
visset  a  Domino,  Sufficit  tibi  gratia  mea,  nam  virtus 
in  infirmitate  perficitur;  pcena  quippe  transitoria 
transigit  cum  eterna,  piusque  judex  habita  pro 
fustibus  quaestione  furem  acerbe  flagellat,  ut  absci- 
sionem  capitis  aut  furcarum  discrimen  evadat.  Quo- 
circa  solerter  estimanda  sunt  Dei  judicia,  quibus  nos 
examinat :  hominem  enim  quem  diligit  visitat  dilu- 
culo  et  subito  probat  illum,  mortificat  et  vivificat, 
deducit  ad  inferos  et  reducit :  pauperem  facit  et 
ditat,  humiliat  et  sublevat,  hominisque  salutem  mise- 
ricorditer  in  tanta  vicissitudinum  varietate  procurat. 
Quod  si  Deus  convertit  in  auram  incumbentis  pro- 
cellae  discrimen,  continuo  concurrunt  ad  diripiendam 
hujus  saeculi  praedam.  Ponunt  animas  suas  quasi 
sub  jactu  aleae,  nec  habito  respectu  ad  Dei  judicia 
vel  ad  pericula  hujus  vitae  curis  sa?cularibus  se  im- 
mergunt,  seque  autumant  obtinere  Deum  et  mun- 
dum.  Sed  vse  homini  incedenti  duabus  viis,  quia 
nemo  potest  duobus  dominis  servire :  diversus  est 
enim,  nam  amori  mundano  non  communicat  amor 
Dei :  audi  poetam 

Serta  bipertito  quum  mens  discurrit  utrinque, 
Alterius  vires  subtrahit  alter  amor. 

Denique  his  quos  cupiditas  excaecavit  immittit  Deus 
rotam  malorum ;  dum  enim  in  avaritise  labyrintho 
circumvolant  et  estuant  importabilibus  curis  Samp- 
sonis  exprimunt  miseriam  privati  oculis  et  ligati  ad 
molam.  Experientia  vero  quotidiana  docemur  quod 
quicquid  homo  laborat  sub  sole,  quicquid  in  sreculo 
molitur,  ambit,  congregat,  quicquid  per  sollicitudines 
et  animarum  discrimina   suis   usibus   praeparat  aut 

conservat,  totum  ad  nihilum  deveniet  tanquam  aqua 
decurrens,    tanquam    visio    nocturna    transibit,   sicut 
funus  deficiet,  et    sicut    somnium    avolabit.      Dives 
nimirum   quum   interierit   non   sumet   omnia,   neque 
descendet  cum  eo  gloria  domus  ejus.      Dormierunt, 
inquit,  somnum  suum,  et  nihil  invenerunt  omnes  viri 
divitiarum  in  manibus  suis :  propterea  viri  sublimes 
et  in  eminentia  pontificalis  speculae  constituti  divitias 
abhorrere  deberent,  sicut  effeminatrices  aquas  Salma- 
cis;    nam    apostolus  vocat    eas   impedimenta    hujus 
saeculi  eo  quod  salutem  nostram  impediunt,  enervant 
animos    fortes,    emolliunt    constantissimos    caritatis 
affectus,    a    Divinis    beneficiis    nos    elongant,    imo 
auferunt   nobis  Dominum,  et  quid   prodest   homini, 
si  habeat  divitias  Crcesi,  glorias  Salomonis,  quicquid 
et    Julius   Caesar   aut    magnus    Alexander   ceterique 
potentes  in  terris,  in  thesauris  ac  deliciis  possederunt, 
si  suae  animae  patiatur  detrimentum.    Porro  sunt  qui 
divitias  congregant,  ut  se  per  eas  redimant  a  damna- 
tione  terribili.     Sed  Eliphas  in  libro  Job  dicit,  Non 
credat  quis  in  errore  deceptus  quod  aliquo  pretio  sit 
redimendus:   non  enim  corruptibilibus  auio  vel   ar- 
gento  se  redimere  homo  potcst,  sed  per  mundi  con- 
temptum,  per  sui  abjectionem,  per  humilitatem,  per 
fidem,    per    spem,    per    amorem    et    compassionem 
proximi,  per  mortem  Christi,  et  per  eam  qua  Deum 
tenemur   diligere    caritatem.      Amor    divitiarum    sic 
hominem  frequenter  absorbet,  ut  nec  meditari,  nec 
audire  nec  annunciare  ipsi  liceat  verbum  Dei.     In 
forma  eruditionis    nostrae    mulier   Samaritana    prius 
dereliquit  hydriam,  per  quam  cupiditas  hujus  saeculi 
designatur  et  cucurrit  praedicare  populo  verbum  Dei. 
Sequamur,  quaiso,  propheta,'  consilium  dicentis,  Di- 
vitia?  si  afrluant,  nolite  cor  apponere.     Non  divitiae, 
sed    cordis   cupiditas    prohibetur.     Unde  apostolus, 
VOL.  II.  S 

Non    qui    habent    divitias,   inquit,    sed    qui    volunt 
habere  divitias,  incidunt  in  tentationem  et  laqueum 
diaboli.    Possunt  ergo  haberi  divitise,  sicut  eas  Abra- 
ham  habuit  ex  justis  causis  ad  usus  lieitos,  ad  gratiam 
hospitalitatis,  ad  sustentationem  pauperum,  ut  nos  in 
sua  tabernacula  recipiant.    Ipsorum  enim  est  regnum 
ccelorum,  ita  quod  non  solum  sibi  habere,  sed  com- 
municare  aliis  illud  possunt.     Consolamini  filii  pau- 
peris  crucifixi,   discipuli   Petri,  qui  non  habetis  ar- 
^entum  et  aurum,  sine  argento  redimendi.  Properate, 
emite,  et  comedite;  regnum  enim  hoc  facilius  sumunt 
nihil  habentes  quam  omnia  possidentes.     In  sancta 
paupertate  est   rei   tam  pretiosse  commercium   con- 
fertque  paupertas,  quod  divitise  conferre  non  possunt. 
Vide  hoc  quam  lucrosum  sit  non  habere  partem  in 
ruina  hujus  seculi,  ut  partem  habeas  in  Christi  resur- 
rectione,  ut  recipias  pro  transitoriis  bona  qua?  tibi 
mansura  sunt  sine  fine.     Scriptum  est  enim  Divites 
eguerunt  et  esurierunt.     Ideoque  dives  indigere  non 
credens  semper   sollicitus  est   sui.     Sed  beatus  qui 
dicere  potest :    Ego  autem  mendicus  sum  et  pauper  : 
Dommus  sollicitus  est  mei.     Sic  dives  sui,  Dominus 
autem  sollicitudinem  pauperum  gerit :  Dominus  par- 
cit  pauperi  et  inopi  et  animas  pauperum  salvas  faciet. 
David    sciens   quam   pretiosus   et   nobilis    sit   apud 
Deum  titulus  paupertatis,  licet  sit  despicabilis  apud 
mundum,  inter  divitias  regales  et   in   throno  regio 
sedens,    quia    pauper   erat    spiritu,   secure   dicebat, 
Inclina,  Domine,   aurem   tuam  et  exaudi   me,  quia 
pauper  et  inops  sum  ego.     Paupertas  enim  estimatur 
apud  Deum  magis  ex  humilitate  animi  quam  tenui- 
tate  patrimonii.     Proinde  Salomon  dicit :   Substantia 
hominis  secundum  cor  ejus,  audi  beneficia  pauper- 
tatis.     A  se  omnes  curas  mordaces  eliminat, 
et  in  proprio  purgata  camino 

ignem  purgatorium  non  formidat.     Pauper  eertum 
pignus  futurae  jocunditatis  habet  in  se,  jamque  pri- 
mitias  salutis  eternae  degustat,  ct  quasi  de  ligno  vitae 
colligens  desiderabiles  fructus,  qui  testimonio  apostoli 
sunt:  justitia,  gaudium  et  pax  in  spiritu  sancto.    Ejus 
est  quod  Dominus  in  brevi  eum  in  plenariam  posses- 
sionem  haereditatis  perpetuae  introducet  et  cantabit 
exultans.     Dominus  pars  haereditatis  meae  et  calicis 
mei :    tu  es  qui   restitues   haereditatem   meam   mihi. 
Dives  moriens  dolet  a  se  suas  divitias  separari.    Pau- 
per,  altitudinem    hujus   mundi   calcans  pedibus,   ad 
concupiscentiam   vilis    praedaj    suos  oculos    inclinare 
dedignatur.     Reputat   enim   divitias  ccenum.     Nam 
dum    fiducialiter    aspirat     in    ccelum,    abhorret    di- 
vitiarum    nomen,  dum    ipsum    ad    delicias   ccelestes 
festivus   exercitus   ccelorum    expectat.     Dives   vale- 
dicens    saeculi    affluentiae    pauper    exit.      Quicquid 
enim  in  mundo  affluit,  defluit,  suumque    amatorem 
pereffluere  facit.     Audi,  quaeso,  Apostolum  de   suis 
conpauperibus  disserentem  :  Tanquam  tristes,  inquit, 
et    semper  gaudentes  et  tanquam  nihil  habentes   et 
omniapossidentes,  tanquam  morienteset  ecce  vivimus. 
Insinuat  Apostolus  per  hoc  adverbium  tanquam,  quod 
mala   qua3    pauperes   patiuntur  in  hoc    seculo,  vera 
mala  non  sunt,  sicut  nec  bona  divitum   vera   bona. 
Quomodo  vera  bona  esse  possunt,  quae  transeunt  ad 
lnomentum  ?  Deducunt,  inquit,  in  bonis  dies  suos,  in 
momento  autem   ad  inferna  descendunt.     Existimat 
dives  inter  divitias  et  delicias  suas  se  ccelo  equalem. 
Sed    quum    dixerit,  Pax    est  et    securitas,  tunc   re- 
pentinus  ei  superveniet  interitus,  eumque  cum  divite 
purpurato  subito  absorbebit  infernus.     Quod  Veritas 
in    Evangelio   notans,  Et    tu,  inquit,    Capharnaum, 
usque  in  coelum  exaltaberis  et    usque  ad    infcrnum 
detraheris.     Sic  praeterit  figura   hujus   mundi.     Sic 

s2 

dives  epulo  acerbissime  cruciatur,  et  Lazarus  in  sinu 
Abrahae  requiescit.  Sic  Jacob  cancellat  manus  suas 
super  filios  Joseph  ut  ei  sinistra  manus  imponatur 
qui  dexteram  expectabat.  Per  sinistram  adversitas, 
per  dexteram  prosperitas  designatur.  Recolite  ergo 
jnter  prospera  et  adversa  sufferantiam  Job  et  pati- 
entiam  Christi  eorumque  constantiam,  qui  rapinam 
bonorum  suorum  cum  gaudio  perferebant.  Proinde 
nullus  vestrse  paternitati  subrepat  diffidentiae  motus, 
nec  enim  abbreviata  est  manus  Domini,  ut  ablata 
restaurare  non  possit.  Dominus  qui  dedit  ipse 
abstulit,  sicut  ei  placuit,  ita  factum  est  et  bene- 
dicendo  nomini  ejus  dicite  cum  propheta  :  Iram 
Domini  portabo,  quia  peccavi.  Eram  filius  irae  et 
iram  Domini  merui.  Scio  tamen,  Domine,  quod 
quum  iratus  fueris,  misericordiae  recordaberis  ;  et 
cum  Isaia  cantabo  :  Confitebor  tibi,  Domine,  quoniam 
iratus  es  mihi :  conversus  est  furor  tuus  et  consolatus 
es  me.  Absit,  dulcissime  pater,  omnis  murmuratio 
apud  Deum  vel  proximum,  quia  testimonio  prophetae, 
Bonum  est  praestolari  cum  silentio  salutare  Deum. 
Erit  enim  in  silentio  fortitudo  vestra :  flagella,  quaeso, 
Domini,  quae  vobis  videntur  amara,  in  ipsius  dilectione 
dulcescant :  diligentibus  autem  omnia  cooperantur  in 
bonum  nec  permittet  vos  tentari  supra  id  quod 
potestis,  sed  faciet  etiam  cum  tentatione  proventum. 


EPISTOLA  CCXLVII. — ad  g.  electum  s.  marle. 

Reverendo  patri  et  domino  G.  Dei  gratia  electo 
Sanctce  Marice  Petrns,  fyc,  Salutem  in  eo  qui  in 
electis  suis  mittit  radicem. 

Quum  bonae  memoriae  Abbas,  Philippus  nomine, 
tributum    mortis   exsolverit, — testimonio  enim    pro- 

pheta  fcedus  cum  morte  percussimus  omncs,  quia 
responsum  mortis  habemus  in  nobis, — electus  es, 
pater  carissime,  a  tuis  fratribus  in  Abbatem.  Sic 
namque  a  diebus  antiquis  ecclesiae  pro  patribus  nati 
sunt  filii,  et  juxta  verbum  Oseae,  Suscitat  Dominus 
de  filiis  prophetarum,  et  de  juvenibus  Nazaraeos:  sic 
veteribus  amicis  evanescentibus  novae  propagines  ad 
ulteriores  et  dulciores  fructus  amicitiae  coalescunt. 
De  vestra  gloria  glorior,  quia  sunt  Domini  nomine 
magnorum  qui  sunt  in  terra  vestra :  magnificavit 
Dominus  vobiscum  misericordiam  suam,  si  tamen 
misericordia  est,  et  non  potius  quaedam  probatio,  ut 
questus  honoris  quandoque  transeat  in  querelam. 
Sera  vero  querela  est,  Elevans  allisisti  me,  erat  longe 
securius  coesse  quam  praeesse  :  meritorium  tamen 
valde  est  si  sic  praesis  ut  prosis.  Carissime  mihi 
pater,  dum  in  minore  officio  ministrabas,  saepe  fuisti 
tibi  ipsi  scandalo,  frequenter  taedio,  semperque  peri- 
culo ;  nunc  autem  super  candelabrum  constitutus 
intrasti  arenam  eventus  ancipitis.  Nam  si  posses- 
sionem  sollicitudinis  et  animarum  discrimen  penses, 
foris  sunt  pugnae,  intus  timores  ;  juxta  verbum  Salo- 
monis,  Immisisti  te  in  turbam,et  alligasti  tibi  peccata 
duplicia;  id  plerique  noluit  latere  sub  modio  et  intra 
conscientise  fines  claudunt  interioris  gloriae  bonum, 
foventes  in  sinu  memoriae  verbum  illud  propheticum, 
Secretum  meum  mihi,  secretum  meum  mihi.  Pater 
amantissime,  in  vana  distrahi  te  oportet,  pro  aliis 
molere,  sollicitari  cum  Martha,  postponere  unum  illud 
necessarium,  et  transire  de  Mariae  otio  ad  quendam 
animae  labyrinthum  ;  porro  non  sic  exterior  te  sol- 
licitudo  rapiat  ut  animam  tuam,  pro  qua  Christus 
mortuus  est,  curarum  saecularium  abyssus  absorbeat: 
quandam  itaque  interiorem  sollicitudinem  semper 
libi  iratum  feras,  ut  in  se  collectus  animus  ad  exteriora 

non  defluat,  non  attendat  quod  apparet  foris,  quod 
exterius  sonat.     Inter  multas  eris  tecum,  factus  de 
illorum  numero  quos  beatus  Job  insinuat  dicens,  Hi 
sunt    qui  edificant    sibi  sollicitudines    ut  vocem   ex- 
actionis    non    audiant.      Sic    ergo  ministres   ut    non 
vituperetur  ministerium  tuum,  ut  servum  singulorum 
te  reputes,  omnium  sis  dominus,  omni  sic  in  te  con- 
templativa  et  activa  vices  suas  alternent,  ut  nullum 
tempus  habeas  feriatum.      Melior  est  spiritus  quam 
corpus  et    corporis  excitatio    ad    modicum    prodest, 
pietas    autem  valet  ad  omnia    habens  promissionem 
vitae  quae  nunc  est  pariter  et  futurae.     Emulare  ergo 
charismata  meliora:  caro  enim  et  sanguis  regnum  Dei 
non  possidebunt,  caronon  prodest  quicquam  :  fructus 
autem  spiritus  sunt  caritas,  gaudium,  pax,  patientia, 
longanimitas,  fides,  modestia3mansuetudo,continentia, 
castitas :     bonum    est    sollicitari    cum    Martha,    sed 
quietius  est  sedere  ad  pedes  Domini  cum  Maria,  pro- 
videre  Dominum  in  conspectu  tuo,  semper  vacare,  et 
videre  quam  suavis  est  Dominus :    post  quam  ergo 
disposueras  ea  quae  necessitas  fraterna  deposcit,  de- 
scende  in  hortos  aromatum  ut  pascaris  deliciis  spiritu- 
alibus,  et  gratissima  colligas  lilia  gaudiorum.     Quum 
enim    animam    tuam    resolveris    ad    quietem,  nullus 
quaeso  dilectena  excitet,  donec  ipsa  velit  nec  pertimeas 
ut  te  quis  praepropere  ab  amplexibus  vachet,  et  ab 
uberibus  sanctae  voluptatis  anhelat. 

Scis  quod  sanctae  regulae  professores,  si  saecula- 
ribus  negotiis  curiose  se  involverint,  magna  spiri- 
tualis  exercitii  dispendia  patiuntur:  navis  enim  licet 
inter  procellosos  turbines  statim  non  pereat,  rerum 
tamen  suarum  jacturam  sustinet,  ut  in  portum  vacua 
inanisque  perveniat.  Elegerunt  te  fratres  tui :  esto 
in  illis  quasi  unus  ex  illis  :  aeditica  eos  breves  actu, 
vultu,  habita  et  gestu  :  sic  te  amabilem  exhibeas  ct 

mutabilem,  ut  tota  conversatio  tua  aedificet  alios  ad 
salutem :    age   quod    non    solum    tibi    expediat,    sed 
quod  multis.     Nunquam  singulariter  vivas  ut  vulpes 
habeas  foveam :  non  ut  volucres  nidum,  non  loculos 
sicut  Judas,  a  primitivis  motibus  ad  olestrenae  meae 
movi,  pater  venerabilis,  motus  tuos  redolentes  man- 
suetum  socialem  ad  comitum  humiliate  conditas,  et 
ad  omnem  compositashonestatem.     Vulgareest  quod 
honores  vel  mutant  aut  potius  monstrant :  adminis- 
tratio,    quaeso,    praesens    nunquam    ab    illa    morum 
nobilitate   degeneret:    nulla    elationis    nulla   gloriae 
titulatio    de    tua    protectione   obrepat;    si   gloriari 
oporteat  de  tuis  infirmitatibus,  glorieris  ut  inhabitet 
in  te  virtus  Christi :  si  enim  ad  hoc  onus  infirmum, 
si  minus   idoneum    minusque    dignum    te    reputes, 
ipsa  tui  objectio  convalescet  ad  gratiam,  exuberabit 
ad  fructum,  cumulabitur  ad  coronam  :  ipse  Dominus 
gloriae  dicit,  Si  ego  qusero  gloriam  meam,  gloria  mea 
nihil  est ;    gloriam,   inquit,    adinvicem    quaeritis,    et 
gloriam  quae  a  solo  Deo  est  non  vultis.     Non  nobis, 
Domine,  non  nobis,  sed  nomini  tuo  da  gloriam.     Tu 
vero,  pater,  si  in  Deo  volueris  gloriam,  noveris  insi- 
piens  ut  qui  gloriantur  in  Domino  glorientur,  illam 
vero  gloriae,   quae  est  testimonium  conscientise   tuae 
Domino  et  non  tibi  ascribe ;  nam  ut  verbo  Apostoli 
utar,  quid  habes,  quod  non  accepisti  ?     Si  ergo  te  ad 
vocem   demulcentium  aures  tuas  aura  favoris  affla- 
verit,  sit  in  corde  et  ore  tuo  verbum  illud  Apostoli, 
Gratia  Dei  sum  id  quod  sum,  nihil  est  quod  divinae 
majestati  familiarius  aut  confidentius  assistat,  et  gra- 
tius  quam  vera  humilitas :  ipse  auctor  humilitatis  se 
quotidie  humilem  confitetur  et  mitem,  sed  non  veniat 
pes   superbus,   sed    quanto  major  es  humilia  te  in 
omnibus,  et  administrationem  hanc  onus  reputa  non 
honorem :    omnemquc    motum    superbiaj    prurientis: 

verbo  illo  Salomonis  extirpa :  potentes  potenter  tor- 
menta  tolerabunt,  atque  cito  et  horrende  judicium 
iiet  his  qui  praesunt.  Cogita  semper  quod  requiret 
a  te  Deus  de  omnibus  suis  exactissimam  rationem 
propter  hoc  irritavit  impius  Deum ;  dixit  enim  in 
corde  suo,  Non  requiret :  Deus  autem  per  Malachiam ; 
Ecce  ego  requiram  oves  meas  de  manu  pastoris : 
Dominus  dicit,  Requiram;  impius  dicit,  Non  requiret. 
Cujus  putas  assertio  praevalebit?  Verbum  Isaise 
Prophetae  est:  Juravit  Dominus  exercituum  dicens, 
Si  non  ut  putas  ita  erit,  et  sicut  mente  tractam  sic 
eveniet,  nolite,  quaeso,  aemulari  in  malignantibus : 
sunt  enim  Abbates  quaerentes  quae  sua  sunt  non 
quae  Jesu  Christi :  a  fructibuseorum  cognoscetis  eos, 
Hi,  animarum  cura  omnino  posthabita,  summam 
sui  officii  reputant,  si  in  suam  et  suorum  perni- 
ciem  possessionem  ecclesiae  suae  per  fas  nefasque 
culturis  et  aedificiis  magnificent  quae  et  dilatent :  ani- 
marum  vero  quae  a  spiritu  timoris  conceperant  fruc- 
tum  salutis  quasi  aborsum  perniciose  procurant  ut  eis 
merito  aptetur  verbum  salutis  prophetae  dicentis, 
Statuerunt  praegnantes  Galaad  ad  dilatandum  termi- 
nos  suos;  hi  sunt  quos  agitat  spiritus  hujus  mundi, 
spiritus  vertiginis  et  erroris.  Melius  est  tibi  domum 
tuam  augere  moribus  quam  possessionibus  ;  melius 
est  ccelum  implere  quam  horreum,  et  haec  facere 
potes  et  illa  non  omittere  :  veternosas  autem  vitiorum 
propagines,  quse  ex  quorumdam  decessorum  tuorum 
negligentia  pullularunt,  succide  maturius,  ne  vitula- 
mina  quae  nunquam  fructificant  furcula  novae  viscomis 
sua  praedicant  incrementa  fac  omnia  comite  con- 
silio ;  non  tamen  credas  omni  spiritui,  sed  prius 
proba  utrum  ex  Deo  sit.  Semper  autem  potius  de 
ovem  quam  de  prae  deum  tua,  de  Deo  tantum  et  non 
de  principum  familiaritate  confidas,  quia  maledictus 

qui  confidit  in  hominc  ct  juxta  scntentiam   sapientis, 
Nomen    Domini  plurima  fortitudo ;    scrientis  autem 
vos  ex  continuo  versuti  hostis  affultu  graves  molestias 
sustinere,  ideoque  nobis  esse  necessaria  sacrae  Scrip- 
turae  suffragia,  cujus  lectio  frequens  conatus  hostiles 
evacuet  atque  turbines  aestuantium  tentationum  qua- 
dam  animae  serenitate  tranquillet :   propterea  librum 
orium  cum  instantia  repetitis,  quam  O  unum  ex  qua- 
tuor  appellatis.     Scio  quod  sine  temptatione  vix  hora 
dimidia  claustralis  vita  transigitur.     Unde  et  militia 
regularis  arma  spiritualia  exigit,  de  quibus  Apostolus 
ad  Corinthios  scribens  dicit,  Arma  militiae  vestrae  non 
carnalia  sed  pura  Deo  ad  destructionem  munitionum 
destruentes  omnes  altitudines  extollentes  se  adversus 
seientiam    Dei,    captivantes    omnem    intellectum    in 
obsequium  Christi.     Sacra  itaque  lectio  vobis  neces- 
saria  est,  ipsa  enim  est  mensa  tabernaculi,  quae  ad 
Aquilonem  unde  omne  malum   panditur   posita  est, 
quod  Psalmista  insinuans  dicit:   Posuisti  in  conspectu 
meo  mensam  adversus  eos,  qui  tribulant  me  de  mensa 
hac  et  spiritualibus  armis  loquitur.     Isaias,  Ratione, 
inquit,     mensam    contemplaris    in    specula,    surgite 
principes  et  arripite  clipeum :  sacra  lectio  cibus  est 
quia  teste  Veritate  Non  in  solo  pane  vivit  homo,  sed 
in  omni  verbo  quod  procedit  ex  ore  Dei:   per  hunc 
cibum    speramus  et  vivimus;    Verba,  inquit  Domi- 
nus,  quae  ego  loquor,  spiritus  et  vita  sunt  teste  certae 
solo   sacri    eloquii   testimonio   Christi  contra  omnes 
diaboli  tcntationes  usus  est  in  deserto.     Si  ergo  con- 
sistant   adversus  vos  castra,    scuto   bonae  voluntatis 
armate  vos  et  gladio  spiritus  quod  est  verbum  Dei : 
si  infirmata  sunt  genua,  si  dissolutae  manus,  si  moti 
pedes  aut  effusi  sunt  gressus,  confidite  quod  verbo 
Dei  cceli  firmati  sunt  :  si  ad  ignitas  compunctiones  et 
arcanas    cordis    nubilationes,    rcfrigcscit    anima    vel 

torpescit,  si  obdurescit  ad  Jacrimas,  si  ccelum  aeneum 
factum  est  ei,  ut  ros  spiritualis  aut  pluvia  super 
monte  Gelboe  non  descendat,  vos  sacrae  Scripturae 
curam  impendite,  mittet  quia  Dominus  verbum  suum 
et  liquefaciet  ea,  mittet  spiritum  suum  et  fluent  aquae, 
immo  fluent  aromata  illius,  ut  vestrae  opinio  sancti- 
tatis  odorem  aromaticae  suavitatis  offundat,  meae 
quidem  exhortationis  campus  latissime  patet,  sed 
irruens  occupationum  necessitas  ei  succingens  episto- 
lam  ad  compendium,  ad  alia  me  extorquet. 

EPISTOLA   CCXLVIII. 

Viro  venerabili   et  amico  in  Christo   S.  priori  C. 
Petrus  Blesensis  Arch.  Lon.  salutem. 

Rogastis  me  ut  in  scriptis  redigerem  quid  signi- 
ficent  illae  antiphonae,  quae  imminente  Christi  nativi- 
tate,  sc.  magnificat,  quadam  speciali  praerogativa  can- 
tantur,  ut  O  sapientia  !  O  Adonay !  et  similes.  Ego 
autem  vobis  viva  voce  respondi,  me  a  magnis  docto- 
ribus  didicisse,  quod  praedictae  Antiphonae,  quasi  voces 
patriarcharum  et  prophetarum  erant,  desiderantium  et 
petentium  ut  Deus  adventum  suum  accelerans  eos  de 
potestate  inimici  et  de  angustia  carcerali  eriperet. 
Verum  petitioni  vestrae  satisfacere  non  poteram  nisi 
responsum,  quod  vobis  verbo  feceram,  sanctorum 
patrum  auctoritatibus  confirmarem.  Quod  ergo  sine 
fictione  didici,  sine  invidia  vobis  communico.  Lacri- 
raosa  vox  cujusdam  desiderantis  adventum  Domini 
erat,  Putas  durabo,  putas  videbo,  putas  inveniet  me 
hic  illa  nativitas  ?  Unde  et  super  versiculum  illum, 
Expectans  expectavi  Dominum  et  intendit  mihi  et 
exaudivit  preces  meas,  legitur  quod  antiqui  patres 
incarnationem  Christi  suis  precibus  meruerunt.   Isaias 

Domine  utinam  dirumperes  ccelos  atque  descenderes, 
et  subjungit.  Dirupisti  et  descendisti,  et  David,  Inclina 
ccelos  et  descendas.     Dicit  et  auctoritas,  quia  merita 
sanctorum  patrum  Dominum  de  ccelo  traxerunt.    Do- 
minus   quidem    propter   duritiem    et  incredulitatem 
quorundam  distulerat  Christum  suum:  superbis  enim 
resistit  Deus  et  humiles  gratanter  exaudivit.     Prae- 
terea  super  versiculum  illum,  Respexit  in  orationem 
pauperum  et  non  sprevit  preces  eorura:  verba  haec 
expositoris    sunt ;    hic  loquitur   in    persona  fidelium 
qui    humilitatis    spiritu    pleni    orabant   ut   Christus 
veniret.    Item  super  versiculum,  Usque  quo,  Domine, 
oblivisceris  me    in   finem  ?    dicitur   quod   hic   prius 
exponitur  in  persona  antiquorum  patrum  in  adventum 
Christi   expectantium   et    desiderantium.     Denique, 
sicut  in  libro   Regum  legimus,  Rex  Salomon  dedit 
Reginae  Saba  quicquid  petiit,  et  alia  quae  non  petiit, 
quia  Christus  ecclesiae  suae  donat  non  solum  ea  quae 
petit,   sed  etiam  quae  petere   non  praesumit.     Item 
Origenes  super  Cantica  Canticorum  in  persona  eccle- 
siae   loquens   dicit,    Quousque    sponsus   mittit    mihi 
oscula  per  Moysen  et  Prophetas,  veniat  ille,  oscu- 
letur  me  osculo  oris   sui,  et   pater   sponsam  exau- 
divit  eique  filium  suum  misit.    Item  super  versiculum 
Isaiae,  Confitebortibi,  Domine,  quoniam  exaudisti  rae, 
legimus  quod  priores  justi  auxilium  Christi  devote 
implorabant.     Non   igitur  sine  causa,   sed  alto  Dei 
consilio  institutum  est,  ut  desideria  antiquorum  de 
primo    adventu    Christi,    quem    puris    affectibus   et 
singultibus  crebris  ignitisque  devotionibus  ac  suspiriis 
expectabant  et  petebant  tam  celebri  cantu,  privile- 
giato  applausu  in  ecclesia  recitentur;  quatinus   nos 
veterum  patrum  muniti  praesidiis  et  eruditi  exemplis 
eum  in  secundo  adventu  ita  recipiamus  in  nos  veni- 
entem,  ne  in  tertio  adventu  eundem  timeamus  contra 

nos  venientem.  In  primo  enim  adventu  venit  humi- 
lis  ;  in  secundo  venit  in  nos  desiderabilis  et  praedul- 
cis ;  sicut  veritas  in  evangelio  testatur  de  illo  :  Qui 
diligit  sermones  Dei,  Pater  inquit,  meus  diliget 
eum,  et  ad  eum  veniemus  et  mansionem  apud  eum 
faciemus.  Venit  in  multos  qui  eum  receptum  turpi- 
tudine  suse  iniquitatis  ejiciunt.  Scriptum  est  autem 
quod  tria  ejiciunt  hospitem  de  domo  suo,  litigiosa 
mulier  et  hoec  est  concupiscentia  carnis,  stillicidium 
quod  de  excelso  stillat  et  inferius  cadit,  hoc  est 
superbia  quae  de  ccelo  corruit,  et  fumus  qui  est 
concupiscentia  oculorum,  quae  carnis  oculos  excaecat. 
Legimus  autem  quod  turpius  ejicitur  quod  non  ad- 
mittitur  hospes,  hoc  est  de  primo  et  secundo  adventu: 
de  tertio  autem  scriptum  est  Homo  est  et  quis  videbit 
eum  ?  Quis  poterit  stare  cum  igne  devorante,  aut 
quis  stabit  cum  ardoribus  sempiternis?  Ignis  enim 
ante  eum  praecedet  et  inflammabit  in  circuitu  inimicos 
ejus,  vermis  eorum  non  morietur,  et  ignis  eorum  non 
extinguetur.  Per  querulas  voces  antiquorum  patrum 
ac  per  eorum  preces  et  merita  dicuntur  ipsi  primum 
obtinuisse  Christi  adventum,  videtur  tamen  quam- 
plurimis  incarnationem  redemptoris  non  hominum 
meritis  sed  soli  Dei  gratiae  ascribendam.  Unde  in 
epistola  ad  Romanos  super  locum  illum  qui  factus 
est  ei  ex  semine  David,  dicit  auctoritas  quod  apo- 
stolus  maluit  dicere  Christum  factum  esse  ex  semine 
David,  qui  circumcisus  fuerat,  quam  de  semine 
Abrahge  justi ;  ut  non  pro  merito,  sed  per  gratiam 
Dei  natus  de  virgine  crederetur:  Haymo,  Deus  multa 
facere  potest  quae  nemo  peteret  vel  intelligeret,  ut 
quod  Deus  fieret  homo  aut  quod  mortem  pro  homine 
pateretur.  Item  super  illud  verbum  Isaiae,  Filius 
datus  est  nobis,  subjungit  auctoritas  datus  est  nobis 
a  Deo  sola  gratia.     Solet  autem  scrupulosus  quaerere 

utrum  incarnationem  Christi  beata  virgo  meruit  quod 
perillam  meruimus  auetorem  vitae  suscipere  Dominum 
nostrum  Jesum  Christum,  quod  sic  intelligendum  est 
per  quam  meruimus  suscipere,  id  est  per  cujus 
meritum  suscepimus  auctorem  vitae :  nam  quod  con- 
cessit  annunciationi  Angelicae,  videtur  se  matrem 
Domini  fieri  meruisse,  et  insuper  oravit  ut  pareret 
Dominus  et  promissio  Angeli  impleretur,  dicens : 
Fiat  mihi  secundum  verbum  tuum.  Oravit  autem 
pie  et  pro  se  atque  ad  salutem  et  perseveranter  quod 
in  ipsa  concepit.  Est  autem  in  Theologia  regula 
generalis  et  irrefragile  argumentum,  quod  si  justus 
petit  aliquid  a  Deo  pie  et  pro  se  atque  ad  salutem 
et  perseveranter,  exaudiri  meretur ;  secure  autem 
dicimus  eam  meruisse  quod  ex  ea  Dominus  nasce- 
retur.  Est  tamen  meritum  tripliciter  dictum  s.  pro 
causa  quod  meritum  justitia  est  quare  salvetur: 
dicitur  etiam  pro  exigentia;  exigebat  enim  miseria 
nostra,  ut  misericors  Deus,  qui  laborem  et  dolorem 
considerat,  culpam  nostram  sua  passione  deleret  : 
unde  scriptum  est :  Felix  culpa  Adae  quae  talem  ac 
tantum  meruit  habere  redemptorem  :  dicitur  etiam 
meritum  pro  dignitate  sicut  quum  dicitur  virginem 
meruisse  quod  de  carne  sua  Dei  filium  generaret : 
propter  hoc  enim  praefigurata  est  signis  et  oraculis 
patriarcharum,  a  prophetis  praeoptata  et  praenunciata, 
officiosissime  ab  Angelo  salutata,  consecrata  virtute 
Spiritus  sancti  et  in  ejus  visitatione  multiplici  divinis 
muneribus  uberantissime  praedotata.  Nimirum  opor- 
tebat  virginem  esse  sanctam,  quae  peritura  erat, 
sanctum  sanctorum,  quia  sicut  inter  cootera  mem- 
bra  solus  oculus  perceptibilis  est  luminis,  sic  sola 
virgo  inter  omnes  mulieres  inventa  est,  quge  in 
corpore  suo  clauderet  divinae  magnificentiam  ma- 
jestatis :    nam    testimonio    x^postoli    plenitudo   divi- 

nitatis  in  eo  corporaliter  habitavit.  Proinde  dig- 
nissime  pertinet  ad  beatam  virginem  illa  octo  anti- 
phonarum  novissima,  O  virgo  virginum !  Unde 
loquens  ad  filias  Jerusalem  id  est  Angelicas  virtutes 
ct  animas  sanctas  filise  inquit  Jerusalem,  quid  admi- 
ramini?  divinumest  ministerium  quod  cernitis;  vere 
divinum  ministerium  absconditum  a  saeculis,  et  quod 
Deus  revelavit  in  tempore  opportuno,  id  est  quando 
venit  plenitudo  temporis  in  quo  misit  Deus  filium 
suum.  De  hoc  mysterio  sive  sacramento  loquens 
Apostolus  dicit,  Magnum  est  hoc  pietatis  sacramen- 
tum  absconditum  a  saeculis,  manifestatum  in  carne, 
justificatum  in  spiritu,  revelatum  angelis,  creditum 
mundo,  assumptum  in  gloria.  Istarum  igitur  cantus 
antiphonarum  est  tanquam  quaedam  vox  praeconia  et 
nostrarum  excitativa  mentium,  ut  quasi  quoddam 
Dominicae  nativitatis  invitatorium  praecinamus,  ac 
secundum  multitudinem  dolorum  in  cordibus  nostris 
consolationes  Dei  laetificent  animas  afflictorum  et  qui 
fuimus  in  tenebris  occurramus  salvatori  nostro 
dicentes,  Benedictus  qui  venit  in  nomine  Domini : 
Deus  Dominus  et  illuxit  nobis:  ideo  in  prima  anti- 
phona  O  Sapientia  postulat  devotio  Antiquorum  ut 
veniat  sapientia  Dei  ad  eos,  et  doceat  ipsos  viam 
prudentiae.  In  secunda  vocant  Adonay,  id  est  Domi- 
num  nostrum  ignem  qui  Moysi  apparuit  in  igne,  mis- 
surus  eum  pro  redemptione  Israel,  ut  ipse  nunc  veniat 
et  redimat  eos.  In  tertia  invocant  eum  qui  est 
radix  Jesse  id  est  Christum,  de  quo  facta  est  pro- 
missio  in  figura  Isaac  patri  ejus  Abrahae  et  in  figura 
Salomonis  patri  ejus  David  filio  Jesse.  In  quarta 
humiliter  orant  ut  Christus  qui  aperit  et  nemo 
claudit,  qui  salvat  et  nemo  condemnat,  veniat  et  eos 
de  carcere  exterioribus  inferni  deducat.  In  quinta 
clamant  ad  filium  Dei,  qui  est  splendor  lucis  eterna? 

et  Sol  justitia.»,  ut  veniat  et  illuminet  sedentcs  in 
interioribus  et  in  umbra  mortis.  In  sexta  sub  per- 
sona  gentilis  populi  affectuose  clamant  et  rogant,  ut 
duos  populos  quasi  duos  parietes  in  uno  lapide 
angulari  convenire  et  eos  salvare  dignetur.  In  sep- 
tima  humili  jubilatione  supplicant,  ut  qui  a  Deo 
patre  per  Isaiam  vocatus  est  Emmanuel,  id  est 
nobiscum  Dominus,  tamquam  rex  noster  et  legifer 
nobis  a  Deo  missus  veniat  et  salvet  nos.  Denique 
quia  plerique  illorum  Deo  inspirante  praenoverant 
quod  salutis  humanae  mysterium  per  filium  virginis 
impleretur,  octavam  antiphonam,  quam  ex  certa 
causa  incidenter  praemisimus,  ad  virginem  virginum 
dirigunt,  ut  ipsa  virtutibus  cceli  et  sanctis  animabus 
annunciet  divinae  sapientiae  salutare  mysterium. 

Haec  de  canticis   veterum   et  antiphonis  vesperti- 

nis,  quae  Nativitatem  Domini  antecedunt,  succincta 

brevitate  transcurri,  nec  propter  hoc  omisi  vel  distuli, 

quin  scriberem  et  cantarem  quae  ad  honorem  Dei  et 

ecclesiae  atque  edificationem  populi  Christi  pertinere 

credebam.     Scio  quod  longe  dulcius  et  fructuosius 

est  cogitare  et  scribere  quae  operantur  ad  salutem 

animae,  quam  ea  quibus  venamur  pompam  mundi  et 

gloriam  saecularem.     Est  autem  inter  haec  duo  quod- 

dam  medium,  ut  scribentes  reverenter  Deum  habe- 

amus   prae   oculis,  atque    populum    Christianum   ad 

edificationem  animae  salutaribus  monitis  instruamus. 

Ea  propter  juxta  sacram  Scripturam,  et  haec  oportet 

facere  et  illa  non  omittere,  etenim  quum  non  habeam 

vasa  aurea  vel  argentea  vel   lapides  pretiosos,  quos 

offeram  in  opus  tabernaculi,  duo  tamen  minuta  offero 

cum  paupere  vidua,  honorem  Deo  et  edificationem 

populo  Christiano.     Nec   enim  in  Dei  facie  vacuus 

apparere    praesumo   cantico;    novum  canticum   cum 

modernis  cantaverunt  veteres  canticum  modo  vetus, 

Christum    scilicet  incarnandum.     Cantamus  et   nos 
eundem  cantum,  sed  novum  ;    quem  enim  cantabant 
incarnandum,    nos    canimus   incarnatum.     Scriptum 
est  enim,  Et  qui  prseibant  et  qui  sequebantur  canta- 
bant,  Osanna  in  excelsis  !    Umbra  veterum  nobis  in 
lucem  conversa  est,  figura  in  veritatem,  spes  in  certi- 
tudinem,  promissio  in  plenariam  haereditatis  posses- 
sionem.     Si   arguendus,  imo   quia   multipliciter  ar- 
guendus  sum,  et  de  canticis  et  de  rhythmis  culpam 
meae  levitatis  agnoscens,  me  ipsum  reprehendo ;  vos 
quaeso,    qui    spirituales    estis,    corripite     hujusmodi 
levitatem     in     spiritu     lenitatis.       Humanis    tamen 
vocibus   et  musicis  instrumentis  prophetse  usi   sunt, 
metriceque  scripserunt :    metra  enim  et  cantica  ho- 
minum  corda  fortius  movent  et  ubi  sermo  communis 
inutilis  est,  exquisita  sententia  verbis  vestita  eleganti- 
bus  quandoque  efficaciter  edificat  ad  salutem.    Habe- 
bam   pro   amore   vestro   in    votis  de   oneribus,  quae 
Isaias   proponit  et  disponit  octo  excipere  et  eadem 
octo  beatitudinis  quadam  proportione  quasi  contraria 
mutuo  coaptare.     Ulterius  etiam  proficiscens  fixeram 
in  animo  meo  octo  antiphonas,  quae  incipiunt  per  O  ! 
quasi  octo  vias  ad  octo  beatitudines,  quasi  osculo  et 
consensu  praedulcissimo  counire,  atque  per  Christum 
virgam  exactoris  et  jugum  oneris  ejus  offerre  sicut  in 
die    Madian.      Christus   enim    panis   ille    est   sub- 
cinerosus  in  figura  Gedeonis  subvertit  castra  Madian. 
Ipse  quidem  sub  cinere  nostrae  mortalitatis  in  clibano 
crucis   tortus   et  coctus   est,  sed   reservatus  est   ille 
panis,  qui  de  ccelo  descendit  per  gloriam  resurrectionis, 
per  quam  a  carne  sua  cinerem  passibilitatis  excussit, 
quumque  voluntas  haec  in  corde  ferventius  estuaret, 
dictum  est  mihi  a  quodam  magno  et  prudentissimo 
viro  se  vidisse  et  legisse  tractatum  quendam  Magistri 
Acardi  de  sancto  Victore  super  octo  Esaioe  oneribus, 

et  ibi  per  preces  et  desideria  antiquorum  auferebantur 
onera  et  octo  beatitudines  succedebant.  Ego  autem 
in  ea  veneratione  et  reverentia,  quam  Statius  in  fine 
Thebaidos  exhibet  Virgilio,  Magistro  Acardo  defero 
dicens  animae  meae, 

Non  tu  divinum  cxsequare  iEneida  tenta, 
Sed  longe  sequere  et  vestigia  semper  adora. 


EPISTOLA  CCXLIX. 

In  Codice  Harleiano,  [3672,]  inter  epistolam  15  [Vocavit  te,  &c.} 
et  1 6,  interveniunt  hsec  quse  sequuntur. 

Hcec  epistola  continuatur  cum  prascripta  et  non 
habet  ruhricam  nec  etiam  numerum  epistolarum. 

Non  te  lusisse  pudeat,  sed  ludum  non  incidere : 
et  qui  lusisti  temere  ad  vitae  frugem  regere  magistra 
morum  doceat  te  ratio,  ut  dignius  pontificio  divini 
dono  munere  ad  laudem  Christi  nominis  fungaris 
sacerdotio.  Sis  pius,  justus,  sobrius,  prudens,  pudicus, 
humilis,  in  lege  Dei  docilis,  et  non  sis  arbor  sterilis. 
Tuo  te  regas  aptius  officio,  et  pulso  procul  vitio 
mundus  a  labe  criminis,  ut  mundus  inundae  virginis 
rainistres  in  altario.  Ministros  immunditiae  a  te 
repellas  longius,  bonorum  vitam  fortius  pravus  de- 
pravat  socius,  et  afficit  infamiae  dispendio  :  sic  trahit 
praesumptio  a  convictu  similium.  Praelati  vita  vilium 
vilescit  contubernio.  Pius  protector  pauperum  omni 
petenti  tribue,  malos  potenter  argue,  manusque  sacras 
ablue  a  sordidorum  muneris  contagio.  Nullus  te 
palpet  praemio,  quaesita  gratis  gratia  largire  beneficia 
sed  dignis  beneficio.  Non  des  ministris  scelerum, 
non  tua  sed  ecclesiae,  sub  pietatis  specie,  non  abutaris 
impie  commisso  tibi  pauperum  suffragio.     Nil  a  te 

ferat  histrio,  et  tibi  non  allicias  infames  amicitias  de 
Christi  patrimonio.  Caute  dispone  Domini  pauca, 
sed  vera  loquere ;  verba  confirmes  opere,  quia  non 
decet  temere  os  sacerdotis  pollui  mendacio.  Pru- 
dentium  consilio  te  frui  non  displiceat,  nec  sinistrse 
moveat  salubris  exhortatio.  Teneris  ut  abstineas  ab 
omni  mala  specie;  sub  frseno  temperantiae  magistra 
pudicitiae  sobrietate  floreas.  Non  vario  vagoque 
desiderio  declines  ad  illecebras  sed  caecae  mentis 
tenebras  purga  virtutis  radio. 

Mihi  ad  v.  f.  o.  t.  n.  m.  r.,  q.  t.  i.  n.  a.  me  162. 

Sublimitati  v.  c.  n.  e.,  q.  t.  d.  c.  c.  c.  i.  s.  202. 

Super  1.  d.  m.  in  i.  v.,  q.  d.  m.  87. 

Super  1.  et  f.  v.  m.  v.  c.  a.  d.  c.  a.  148. 

Ta;det  a.  m.  v.  m.  Q.  e.  v.,  a.  et  a.  145. 

Tanto  t.  ac  d.  in.  n.  1.  d.  p.,  q.  153. 

Tibi  f.  p.  h.  i.  m.  v.  A.  et  t.  t.  s.  d.  170. 

Totis  m.  a.  c.  et  c.  v.  c.  A.  p.  137. 

Tua?    c.   s.,   p.,  s.  ae.  f.  r.  c,  c.  q.  r.   responsio  ad 

Quoties  102. 
Ubi  p.  j.  e.,  et  c.  d.,  s.  d.  in  u.  se  98. 
Veniens  et  in.  v.  t.  n.  i.,  t.  c.  t.  16. 
Veveor  ne  c.  a.  m.  m.  i.,  a.  p.  i.  241. 
Vevsa  e.  in  1.  c  m.  et  o.  m.  in  v.  f.  In.  210. 
Vestige  indig.  lit.,  i.  t.  1.,  in  q.  58. 
Vivis  p.  in  a.  p.  ut  f.  s.  s.,  ad  e.  c  p.,  197. 
Viva  v.  v.  et  a.  s.  1.  c,  ut  q.  235- 
Vocavit  te  n.  e.  C.  de  s.  in  p.  15. 
Vox  a.  c,  p.  et  u.  m.  in  o.  v.  e.  179. 
Vulgaritev  d.,  q.  n.  et  i.  m.  g.  n.  i.  m.  Ab  64. 


Gatalogus  codicmn  impressorum  et  manuscriptorum, 
quibus  ita  usus  sum,  ut  omnes  epistolas  quce  in 
illis  occurrunt,  in  hoc  libro  me  edidisse  satis  sciam. 

Prsecipuum  mihi  subsidium  in  edendis  Petri  Blesensis  epistolis 
fuerunt  libri  tres  Msti  quorum  unus  in  Novo  Collegio, 
Oxoniensi,  alii  in  bibliotheca  Collegii  Sidnaeo-Sussexiani 
Cantabrigiensis  servantur.  Hi  duo  in  Catalogo  Mstorum 
Anglise,  et  Hibemise  signantur  A,  5,  7.  et  A,  5,  13.  Horum 
priorem  totum  perlegi ;  nec  tamen  adeo  antiquus  est,  nam  ex 
quo  exscriptus  fuit  e  codice  Dunelmensi,  qui  jam,  quod  vereor, 
deperiit,  vix  ducenti  anni  prseterierunt.  Alter,  qui  siglum 
habet  A,  5,  13,  seculi  decimi  quarti  vel  quinti  ineimtis  est,  et 
eo  magis  estimandus  est  quia  epistolas  illas  fere  omnes  continet, 
quas  Goussainville,  quasi  nullius  essent  auctoritatis,  rejecit. 
Isti  codices,  in  hoc  Catalogo,  33  et  34  numerati  sunt. 

1.  Edit.  pvinc  s.  an.  et  1. 

2.  Edit.  Mevlini,  1519. 

3.  Edit.  Bus.  4to.  Mog.  1600. 

1.  Edit.  Goussainville,  Pavis,  fol.  1667. 

5.  MS.  Bibl.  publ.  Cantab.  I  i,  6.  27. 
(j.  MS.  aula?  Graianae  Lond. 

7.  MS.  Lambeth. 

8.  MS.  Bibl.  rcg.  Paris,  2604. 

9.  MS.  Mus.  Brit.  Reg.  15  B  iv. 

10.  MS.  Mus.  Brit.  Reg.  14  C  iv. 

11.  MS.  Mus.  Brit.  Reg.  8  F  xvn. 

12.  MS.  Mus.  Brit.  Harl.  3709. 

13.  MS.  Mus.  Brit.  Harl.  3672. 

14.  MS.  Mus.  Brit.  Harl.  3684. 

15.  MS.  Mus.  Brit.  Cott.  Vesp.  E  XI, 

16.  MS.  Mus.  Brit.  Burn.  303. 

17.  MS.  Mus.  Brit.  Arun.  227. 

18.  MS.  Coll.  Oriel.  Oxon. 

19.  MS.  Coll.  Exon.  Oxon. 

20  et  -21.  MS.  Coll.  Novi  Oxon.  127,  et  Mus.  Brit. 
Reg.  10  A  xvin,  narn  ordo  illorum  codicum 
idem  est,  nisi  quod  codex  Regius  post  epist. 
139  imperfectus  est. 

22.  MS.  Bibl.  Bodl.  426  [2327  in  Catal.  Om.  MSS. 

Ang.] 

23.  MS.  Bibl.  Bodl.  759  [2671]. 

24.  MS.  Bibl.  Bodl.  570  [2017]. 

25.  MS.  Bibl.  Bodl.  303  [2089]. 

26.  MS.  Bibl.  Bodl.  Laud.  650  [643]. 

27.  MS.  Bibl.  Municip.  Atrebatensis. 

28.  MS.  C.  C.  C.  Cantab.  425. 

29.  MS.  C.  C.  C.  Cantab.  366. 

30.  MS.  Coll.  S.  Trin.  Cantab.  B.  1.  18. 

31.  MS.  Bibl.  publ.  Cantab.  Ff.  5.  46. 

32.  MS.  C.  C.  C.  Cantab.  266. 

33.  MS.  Coll.  Sidneo-Suss.  Cantab.  A,  5,  7. 

34.  MS.  Coll.  Sidneo-Suss.  Cantab.  A,  5,  13. 

Praeter  hos   codices  alii   numero    fere    triginta  in 
Bibliothcca  Regia  Parisicnsi  servantur,  quorum  ma- 

jorem  partem  inspexi.  At  in  his,  ut  puto,  insunt 
tria  aut  quatuor  epistolarum  fragmenta,  quae  in  hac 
editione  frustra  requiras.  Quod  si  postea  pro  certo 
comperero,  ea  in  Appendice  una  cum  epistola  Becae 
inedita,  necnon  cum  aliis  paucis  quae  in  manus  meas 
sero  devenerunt,  in  lucem  dare  non  omittam. 


Epistolae  1 — 188  [err.  typ.  pro  183]  eaedem  sunt 
quae  in  editione  Goussainville  insunt:  caeterae  aliunde 
sunt  additae,  videlicet  188  usque  ad  213,  in  antiquis 
editionibus  repertae,  in  edit.  Gouss.  omissae :  nunc 
inter  epistolas  genuinas  testimonio  codicis  Sidn.-Suss. 
locum  vindicant.  Omnes  quae  postea  sequuntur, 
214  usque  ad  249,  [excepta  224  quae  a  Bouquet 
edita  est,  vol.  xvii.  p.  473,]  ex  codd.  Mstis  nunc 
primum  sunt  editae.  Inter  has  novas  epistolas,  multae 
sunt  adeo  mala  scriptura  deformatae  et  etiam  corruptae 
ut  vix  legi  possint.  Quarum  unam  No.  244,  quae  in 
codice  Collegii  Novi  Oxoniensis  inest,  mihi  prorsus 
obscuram,  aliis  emaculandam  invitus  relinquo. 


PETRI   BLESENSIS 

ARCHIDIACONI    BATHONIENSIS 
OPUSCULA. 


•    A 


FRAGMENTUM 

ISTOLjE  de  silentio  servando. 


Silentium  teneas  ;  quia,  secundum  Isidorum,  cus- 
tos  est  omnium  virtutum.  Quum  tibi  licet  loqui ; 
magis  elige  silere  ;  si  vispacem  cordis  habere.  Quum 
de  bueris  loqui ;  in  mansuetudine  pnepara  animum 
tuum,  ne  cum  impetu  loquaris.  Non  sis  promptus 
ad  loquendum :  sed  multum  custodi,  cui,  et  quid,  et 
de  quo,  quomodo,  ubi,  et  quando  loquaris.  Cave 
omnibus  modis,  ne  sis  alicui  scandalum,  vel  occasio 
scandali.  Cave  ne  in  ira  cujusdam  dicta  vel  facta 
reprehendas.  Cave  ne  consilium  bonum  despicias: 
et  sensui  tuo  nunquam  multum  credas.  Reprime 
iram  in  quantum  potes :  ne  aliquando  appareat  in 
vultu,  in  moribus,  in  verbis.  Noli  de  absentibus 
ioqui  etiam  bona:  quia  de  facili  intermiscent  semala. 
Reputa  et  minus  scientiam,  minusque  bonum.  Non 
des  consilium  priusquam  requiratur.  Non  eas  ad 
consilium,  nisi  vocatus.  Si  quis  de  aliquo  malum 
dixerit,  de  facili  non  credas  ei.  Non  libenter  audias, 
quia  ex  hoc  crescit  tibi  caritas.  Oculos  vagos  non 
habeas.  Caput  et  alia  membra  a  levi  motu  custodias. 
Prselatis  tuis  adquiescas :  et  in  ordinationibus  suis, 
quae  non  attendunt  dissolutionem,  eis  non  resistas. 
Labora  totis  viribus,  custodire  cor  tuum,  Voluntatem 
tuam  voluntatibus  aliorum  subjice.  In  mente  tua 
diem  judicii  revolve,  poenas  inferni,  passionem  Christi? 

v  2 

gaudia  coeli.  Stude  omnia  opera  tua  coram  Deo 
facere,  et  ad  ipsum  referre.  De  ordinatione  et  dis- 
positione  quaa  ad  te  non  spectant,  ne  temere  discutias. 
Privatum  amorem  a  te  repellas.  Et  studeas  te 
benignum  et  obsequiosum  in  omnibus  exhibere,  &c 

RANDA. 

Carissimis  sociis  et  amicis  Guid.  et  Gol.  P.  Bles. 
Bathou.  archid.  salutem. 

Quis  dabit  capiti  meo  aquam,  et  oculis  meis  fontem 
lacrymarum,  et  plorabo  interfectos  populi  mei  ?    Uti- 
nam  in  fletum  totus  effluam,  et  pascatur  lacrymarum 
solatio    dolor  meus ;    deducant  oculi  mei  lacrymas  : 
deficiat  in  dolore  vita  mea :    quia  vox  lamentationis 
audita  est  de   Sion,  vastati  sumus,  et  confusi  vehe- 
menter.     Cecidit  corona  capitis  nostri,  et  in  luctum 
conversus    est    chorus    noster.     Quicquid    adversus 
Jerusalem,  et  regnum  ejus,  multis  sseculorum  curri- 
culis   prophetse  comminando  prsedixerant,    dies  una 
lugubris,    et   infelix,  dies   caliginosa,  et  tenebrosior 
omni  nocte,  complevit.     De   hac  damnatissima  die 
credo  certum  et  expressum  Ezechielis  oraculum  prae- 
cessisse  :    Fili  hominis,  scribe  tibi  nomen  diei  hujus, 
in  qua  confirmatus  est  rex  Babylonis  adversus  Jeru- 
salem.     Hodie,  sicut  audivimus,  sic  accidit  in  civitate 
Domini  virtutum.     Sola  sedet,  imo  solitudo  facta  est 
civitas  plena  populis,  domina  gentium,  princeps  pro- 
vinciarum  facta  est  sub  tributo.     Omnes  portae  ejus 
destructae,  sacerdotes  ejus  gladio  ceciderunt.   Juvenes 
eorum,  et  virgines  eorum  in  captivitatem  dati  sunt, 
et   pulchritudo  eorum   in    manus   inimici.     Manum 
suam  misit  hostis  ad  omnia  desiderabilia  ejus,  abstulit 

Dominus  omnes  magnificos  de  medio  civitatis,  de- 
struxit  in  furore  suo  onines  munitiones  filise  Juda, 
repulit  altare  suum,  maledixit  sanctificationi  suoe. 
Et  quid  Threnos  Jeremiae  revolvo?  totus  Jeremias 
non  sufficeret  faciem  miseriae  praesentis  exprimere. 
Ut  tamen  lamentabilem  rei  eventum  verbo  ejusdem 
prophetae  concludam,  complevit  Dominus  furorem 
suum,  effudit  iram  indignationis  suae,  inebriavit  sagit- 
tas  suas  sanguine.  Et  juxta  verbum  Isaiae,  Completa 
est  malitia  tua,  Jerusalem  ;  bibisti  de  manu  Domini 
calicem  irae  eju?  usque  ad  fundum,  calicem  soporis 
bibisti,  et  potasti  usque  ad  fseces,  O  bone  Jesu,  O 
benigne,  O  amabilis,  O  desiderabilis,  O  suavis,  O 
dulcis,  O  amor  Deus,  O  caritas  Deus,  ubi  sunt 
misericordiae  tuae  antiquse  ?  Quomodo  oblitus  es 
miserationum  tuarum  ?  Quomodo  nobis  versus  es  in 
crudelem  ?  Multitudo  viscerum  tuorum,  et  miseratio- 
num  tuarum  cortinuerunt  se  super  nos,  vigilavit 
jugum  iniquitatum  nostrarum  in  manibus  tuis.  Sig- 
nasti  quasi  in  sacculo  delicta  nostra,  et  quum  eorum 
fuissemus  obliti,  nonne  haec  condita  fuerunt  apud  te 
et  signata  in  thesauris  tuis  ?  Ideo  repulisti  nos,  et 
confudisti  nos :  dedisti  servos  tuos  tanquam  oves 
escarum,  et  in  populis  dispersisti  nos.  Qui  factus 
eras  nobis  a  Deo  non  solum  sapientia,  sed  justitia,  et 
sanctificatio  et  redemptio,  jam  non  sanctificator,  aut 
redemptor,  sed  mortificator,  et  peremptor  effectus  es. 
Ut  quid,  Dovnine,  recessisti  longe,  despicis  in  oppor- 
tunitatibus,  in  tribulatione  ?  Miserere  nostri,  Doniine, 
miserere  nostri,  quia  multum  repleti  sumus  despec- 
tione.  Exurge,  quare  obdormis,  Domine  ?  Nunquid 
oblivisceris  misereri,  Deus,  aut  continebis  in  ira  mise- 
ricordias  tuas  ?  Nunquid  abscindes  misericordiam 
tuam,  aut  non  appones,  ut  complacitior  sis  adhuc? 
Peccavimus    cum    patribus    nostris,    inique    egimus, 

nostram    non  diffitemur   malitiam,  atque  miseriam; 

tuam  nihilominus  justitiam  et  misericordiam  confite- 
mur.     Maledictum,  et  mendacium,   homicidium,  et 
furtum,  et  adulterium  inundaverunt,  et  sanguis  san- 
guinem  tetigit.     Propter  hoc  in  terra  lugentes,  obse- 
cramus  victricem  manum  tuam,  ut  sis  memor  nostri 
in  beneplacito  populi  tui,  vincant  misericordiae  tuae 
miserias  nostras,  et  non  miseriae  nostrae  misericordias 
tuas,  vincat  sapientia  tua  malitiam  nostram.     Et  tu, 
Dominemiserator,etmisericors,respice  in  faciem  testa- 
menti  tui,  respice  in  haereditatem,  quam  acquisivisti 
in  sanguine  tuo,  et  ne  repellas  in  finem.     Etsi  olim 
repuleris  tabernaculum  in  Silo,  et  dederis  Synagogae 
libellum  repudii,  non  tamen  repelles  ecclesiam  tuam  : 
confidat  in  ea  cor  viri  sui.     Nulium  praeter  te  ama- 
torem  sequuta  est.     Hoc  apostoli,  hoc  martyres,  hoc 
alii  tuae  scholse  discipuli,  hoc  omnes  fratrestui  sciunt : 
fratres  tuos  dico,  tui  nominis  professores.     Ex  parte 
sponsse  tuse  terram  illam  vendicas,  quam  nunc  inimici 
tuse  crucis,  tuique  blasphematores  nominis  invaserunt: 
per  hanc  facti  estis  duo  in  carne  una.     Ut  de  patre 
tuo  taceam,  qui  tibi  dedit  gentes  haereditatem  tuam, 
et  possessionem  tuam  terminos  terrse ;    certe  mater 
tua  de  stirpe  regis  David  lineali  computatione  de- 
scendit.     Jure   igitur  materno  terra  illa  tua  est:    si 
tamen  sustines,  quod  tua  sit,  et  non  eorum  potius,  qui 

»  oderunt  te  gratis.  Scimus,  quia  peccatis  nostris 
offensus  es,  sed  in  opprobrium,  quaeso,  nominis  tui 
tuam  non  convertas  offensam.  Doctrina  tua  est,  alii 
ne  dederis  honorem  tuum.  Et  si  spiritus  habentis 
potestatem  supervenerit,  ]ocum  tuum  ne  deseras :  ut 
minus  sapiens  dico,  sed  forte  non  ad  insipientiam 
tibi.  Mihi  licet  peccatori  videtur  consiliosius, 
ut  deleas  omnes  peccatores  a  facie  terrae,  quam 
sustineas  filios  perditionis  nobis  in  tui  nominis  contu- 

meliam  superbe  et  procaciter  insultare  in  rnedio  populi 
tui.  Proverbium  vulgare  est :   Male  ulciscitur  dedecus 
sibi  illatum,    qui    amputat   nasum    suum.     Non   sic 
puniat,  quaeso,  Dominus  servum  suum  impium,  ut  in 
pcenam    servi   se    humiliet,    et  magnificet  inimicum. 
Convertere  igitur  aliquantulum,  et  deprecabilis  esto 
super  servos  tuos :   cogita,  ut  complacitior  sis  adhuc. 
Non  des  haereditatem  in  opprobrium,  et  in  conculca- 
tionem  vineam,  quam  plantavit  dextera  tua.     Pecca- 
vimus,  sed  corde  contrito  et  humiliato  post  iracundiam 
misericordiam  imploramus.    Ultio  sanguinis  servorum 
tuorum,  qui   effusus  est,   introeat  in   conspectu   tuo. 
Sufficit  populo  tuo,  si  in  terra  illa,  quae  tuo,  et  servorum 
tuorum    sanguine   rubricata   est,   tui   gloria  nominis 
celebris  habeatur.     Non  nobis,  Domine,  non  nobis, 
sed  nomini  tuo  da  gloriam,  ne  forte  dicant  in  gentibus, 
ubi  est  Deus  eorum  ?  ne  superbiant  hostes,  et  dicant : 
Manus  nostra   excelsa,   et    non   Dominus  fecit   haee 
omnia.    Quiescat  ira  tua,  Domine  :  et  manus  tua,  quse 
nos  percussit,    ipsa  nos   sanet.     Exurge,  exurge  de 
pulvere    captiva   filia  Sion,  quoe  recepisti  de    manu 
Domini  duplicia.     Consurge,  misera  Jerusalem,  quae 
bibisti  de  manu  Domini  calicem  irae  ejus.     Quantum 
glorificasti  te,  et  in  deliciis  fuisti,  tantum  sunt  tibi 
data  tormenta,  et   luctus.     Sicut    cisterna   frigidam 
aquam  suam  facit,    sic  frigidam  feceras  iniquitatem 
tuam.     Ule  ergo,  cui  cogitatio  hominis  confitetur,  de 
quo  scriptum  est  quod  explorat  Jerusalem  in  lucernis, 
omnes  tuas  malitias  numeravit.     Ipse  tamen  tanquam 
homo  non  audiens,  et  non  habens  in  ore  suo  redar- 
gutiones,   diu  dissimulavit,  et    tacuit,    et   secundum 
divitias  magnificentiae  suavitatis  suse  multis  annis  ad 
pcenitentiam     expectavit.       Frequenter    exigentibus 
meritis  tuis  acuisset  ut  fulgur  gladium  suum,  et  arri- 
puisset  contra  te  judicium  manus  ejus:    sed  angeli 

pacis  amare  flebant,  et  in  te  dignos  fructus  pcenitentiae 
expectantes  divinae  animadversionis  inducias  impetra- 
bant.  Quibus  tamen  verbum,  quod  in  Jeremia  legitur, 
saepissime  proponebat :  Circuite  vias  Jerusalem,  et 
aspicite,  considerate,  et  quaerite  in  plateis  ejus, 
an  inveniatis  virum  facientem  judicium,  et  quae- 
rentem  fidem,  et  propitius  ero  eis.  Quid  de  rege 
tuo  dicerem,  nisi  quod  Ecclesiasticus  dicit :  Rex 
insipiens  perdet  populum  suum,  regnumque  de 
gente  in  gentem  transferetur  propter  injustitias,  et 
diversos  dolos.  Et  in  eodem:  Secundum  judicem 
populi  sic  et  ministri  ejus.  Et  qualis  est  rector  civi- 
tatis,  tales  sunt  habitantes  in  ea.  Convertere  igitur 
ad  cor,  Jerusalem,  et  ad  Dominum  Deum  tuum 
revertere.  Quid  scis,  si  et  ipse  convertatur,  et  relin- 
quat  post  se  benedictionem?  dulcis  est  enim,  et 
misericors,  et  praestabilis  super  maiitia.  Non  vult 
mortem  peccatoris,  sed  ut  convertatur,  et  vivat.  Ipse 
enim  est,  qui  per  Zachariam  dicit :  Revertar  ad 
Jerusalem  in  misericordiis.  Adhuc  affluent  civitates 
meae  bonis.  Consolabitur  Dominus  Sion,  et  eliget 
adhuc  Jerusalem.  Et  per  Isaiam  miserias  tuas 
paterna  consolatione  demulcens:  Induere,  inquit, 
vestimentis  gloriae  tuoe,  captiva  filia  Sion,  induere 
vestimentis  gloriae  tuae,  Jerusalem  civitas  sancta.  Et 
post  pauca  subjungit:  Ad  punctum  in  modico  dereli- 
qui  te,  et  in  miserationibus  meis  congregabo  te.  In 
momento  indignationis  abscondi  faciem  meam  pa- 
rumper  a  te,  et  in  misericordia  sempiterna  misertus 
sum  tui.  Nunquid  oblivisci  potest  mulier  infantem 
suum,  ut  non  misereatur  filio  uteri  sui?  Et  si  illa 
oblita  fuerit,  ego  tamen  non  obliviscar  tui.  Ecce  in 
manibus  meis  descripsi  te.  Muri  tui  in  oculis  meis 
semper.  Utere  ergo  Jeremiae  consilio,  et  lava  cor 
tuum  a  malitia.     Jerusalem,  accipe  arma  pcenitentiae. 

Scio  enim,  quod  si  placatus  fuerit  tibi  Dominus  juxta 

verbum  Isaiae,  consolabitur  Sion,  et  ponet  desertum 

ejus  quasi  delicias,  et  solitudinem  ejus  quasi  hortum 

Domini;  gaudium,  et  Iretitia  invenientur  in  ea,  gra- 

tiarum  actio,  et  vox  laudis.     Sane  prseter  consolatoria 

prophetarum  mihi  secundum  multitudinem  dolorum 

meorum  in  corde  meo   spes  desideratissimae   conso- 

lationis  arriserat  ex  eo,  quod  principes,  et  magnates 

terrae,    signum    crucis    nuper    acceperant;    privilegio 

siquidem     Petri    apostoli,    et    auctoritate    Ecclesiae 

generali    proposuerat    Dominus    in    hoc    signo    ver- 

bum    reconciliationis,   ut    viae    Hierosolymitanae    as- 

sumptio  esset  poenitentia   consummata,    et  sufficiens 

satisfactio   de    commissis.     Mysterium   itaque   crucis 

nobis  in  introitum  sanctorum,  sicut  apostolus  dicit,  in 

sanguine   Christi  novam  initiaverat  viam:    nos   quo- 

que  educebat  Dominus  in  viam  rectam,  ut  iremus  in 

civitatem  habitationis.     Sed  nolentes  ambulare  super 

semitas  justitiae,  elegimus  fallacium  viarum   tortuosos 

anfractus.      Quique     terrigenae,    et    filii    hominum, 

quare  quaeritis  divortia  viarum,  quum  vobis  oflPeratur 

viae,    et    vitae    aeternae    compendium?    Dirigit    vos 

Dominus  in  viam  pacis,  et  salutis,  et  vos  viam  dissen- 

sionis,    et    mortis    eligitis.      Omnes    siquidem    viae 

Domini  pulcrae,  et  omnes  semitae  ejus  pacificae;  quas 

qui   declinaverint,    et   in    via   peccatorum    steterint, 

vereor,  ne  sit  via  haec  illorum  scandalum  ipsis,  et  ne 

illis  accidat  quod  dicitur  per  Psalmistam:   Contritio, 

et  infelicitas  in  viis  eorum,  et  viam  pacis  non  cogno- 

verunt.     Sunt  viae,  sicut  Sapiens  dicit,  quae  videntur 

homini  rectae,  et  novissima  earum  ducunt  ad  profun- 

dum  inferni.      Sicut  alibi  scriptum  est,  Viae  peccato- 

rum   complanatae  lapidibus,  sed  in  fine  earum  tene- 

bra?,  et  poenae.     Universae  viae  Domini  misericordia 

et  veritas :  de  quibus  ipse  dicit :   Israel  si  in  viis  meis 

ambulasset,  pro  nihilo  forsitan   inimicos  ejus   humi- 

liassera.  Mansuetudinem  quserimus,  et  non  bella? 
quia  dissipat  gentes,  quse  bella  volunt,  et  dirigit 
Dominus  mansuetos  in  salutem.  Ipse  prosperum  iter 
faciet  ncbis  Deus  salutarium  nostrorum,  ut  cantabiles 
nobis  sint  justificationes  ejus  in  loco  peregrinationis 
nostrse,  ut  simus  immaculati  in  via,  ut  laudemus 
Dominum  in  viis  Domini,  quia  magna  est  gloria 
Domini.  O  quam  beatus  est,  qui  dicere  potest : 
Deus,  qui  praecinxisti  me  virtute,  et  posuisti  immacu- 
latam  viam  meam.  Hoc  non  cogitant  filii  Adam, 
qui  oblatam  sibi  gratiam  respuentes,  et  constituentes 
se  indignos  regno  Dei,  pro  regno  transitorio  pugnant, 
et  abjecto  divinse  miserationis  remedio  pro  qusestu 
litigant  temporali;  justoque  Dei  judicio,  qui  pacem 
habere  ad  Christum  noluerunt,  apud  se  pacem  habere 
non  possunt.  Posuisti  me,  inquit,  contrarium  tibi, 
et  factus  sum  mihimetipsi  gravis.  Videns  equidem 
inimicus  insestimabile  lucrum  Christi,  et  incompara- 
bilem  proventum  Cbristianse  messis,  quadam  quasi 
nova  virtute  crucis  consurgere,  superseminavit  ziza- 
nia,  suamque  malitiam  ad  omnes  versutias  circum- 
ducens  bonum  saluberrimse  vise  tentatione  multiplici 
conatur  extinguere.  Scriptum  est  enim :  Fili,  acce- 
dens  ad  servitutem  Dei,  sta  in  justitia  et  timore,  et 
prsepara  animam  tuam  ad  tentationem.  Sic  Pharao  in 
exitu  Israel  de  iEgypto  truculentius  ssevit,  et  Satanas 
ab  homine  quem  tenuerat  ab  infantia,  exiturus5 
eundem  gravius  in  egressu  discerpit.  Expressa  simi- 
litudinis  forma,  in  his,  qui  sanctse  peregrinationis 
arripuere  propositum,  grassantur  acerbius,  et  sunt 
novissima  eorum  pejora  prioribus.  Concepimus,  et 
quasi  parturivimus,  dicit  Isaias,  et  spiritum  salutis  in 
terra  non  fecimus.  Servitium  illius  elegerant,  cui 
servire  regnare  est :  sed  advomitum  revertentes  suam 
spiritualem  Jericho  sedificant,  quam  in  crucis  profes- 
sione    destruxerant.     Inter    ipsas    saluberrimi    voti 

primitias   suae    peregrinationis    inducias    statuerunt: 
non  attendentes  jacturam  temporis  salutis  esse  dis-  l 
pendium;  et  quia  Dilatio   magna    ruina  est.     Apo- 
stolus    dicit    Jerusalem,    quae  est  mater  nostra.     Si 
mater  est,   ubi  sunt   ejus  filii?    Sane,   qui   matrem 
suam  dehonestari,  conculcari,  et  prostitui  sustinent, 
non   sunt  filii   sed   privigni,   immo   quod   magis  est9 
notam  ignominiosce  proditionis  incurrunt,   si   matris 
suae   patrimonium,  si   sui   haereditatem   Domini  non 
defendunt.     Christus   est,   qui    dicit:     Qui   non    est 
mecum,  contra  me  est :  et  qui  mecum  non  colligit, 
spargit.     Campum,  in  quo  Dominus  occisus  est,  ubi 
sanguinis  ejus   effusionem    non    solum    scripturarum 
leetio,  sed  petrarum  scissio  clamat,  ejusdem  occisores" 
hodie  possident,  ut  eis  merito  verbum  illud  divinae 
indignationis  aptetur :    Occidistis  insuper   et   posse- 
distis.     Clamavit  sangiiis   Naboth,  clamavit   sanguis- 
Abel  ultionem  de  terra,  et  invenit  ultorem.     Clamat 
sanguis  Christi  auxilium,  et  non  invenit  adjutorem. 
Considerabam,  inquit,  ad  dextram,  et  videbam,  et  non 
erat  qui  cognosceret  me.     Et  per  Isaiam :  Circum- 
spexi,  et  non  erat  auxiliator :    quaesivi,  et  non  erat, 
qui   adjuvaret.     Bone    Jesu,    ventus    urens,    ventus 
superbiae  levavit  locustas.     Quumquesuperbia  eorum 
qui  te  oderunt,  ascendat  semper,  non  est,  qui  pro  te 
ascendat  ex  adverso,  qui  zelum  Phinees,  et  Matta- 
thiae  arripiat.     Vident  infelices  occupari,  et  destrui  a 
filiis    diffidentiae    terram,    in    qua   steterunt    pedes 
Domini.     Audiunt  prophanari  sancta,  fratres  suos  in- 
carcerari,   torqueri,   occidi,   et    non   moventur  super 
contritione  Joseph  :  quum  iile  filius  perditionis,  cujus 
nomine  praesentem  nolo  epistolam  funestare,  omnes 
terrae  illius  munitiones  jam  obsederit,  et   ex   parte 
magna  possederit.     Nostri  cruce  signati  moras  suae 
peregrinationis  variis  occasionibus  aucupantur  :  quasi 

in    partem  illius  nefarii   conjurantes,    et    pro    mhilo 
habuerunt  terram  desiderabilem.     O  quam  longe  est 
a  salute,  qui  salutis  suse  venatur  inducias.     O  quam 
exiliter  diligit,  imo  quam  crudeliter  odit  Christum, 
qui  honorem    ejus   impedit,  et    propositum   publicae 
justificationis    evacuat.     Gratia    sit    omnibus,    dicit 
apostolus,    qui    amant    Dominum     nostrum    Jesum 
Christum.     Et  idem:   Si   quis   non  amat   Dominum 
nostrum  Jesum  Christum,  sit  anathema,  maranatha. 
Putas,  quod  non  requirat  Dominus,  si  est,  qui  diligat 
domum   Jacob,   et  locum    habitationis    glorise    suse? 
propter   hoc  irritavit   impius   Deum:   dixit    enim    in 
corde  suo,  Non  requiret.     Quanta,  quaeso,  insania  est, 
in  tam  anxiae  necessitatis  articulo  dilationes  innectere, 
suam  protelare  salutem,  Christi  dissimulare  injurias, 
permittere  ut  lupus  in  ovile  desaeviat,  et  tunc  primo 
parare  subsidium,  quum  oves  devoraverit  universas. 
Certe,  qui  opportunitatem  deserit,  opportunitas  eum 
fugit.     Filii  hominum,  usquequo  gravi   corde?  quo- 
modo  estis   ad   salutaria   pigri,  ad    vana,   et    caduca 
solliciti  ?    Nunquid  vinitores  expectant,  donec  vinde- 
mia  transeat;  aut  institoras,  donec  nundinae  finiantur, 
aut    messores,   donec    tempus    messionis    excurrat? 
Scriptum  est:   Maledictus,  qui  facit  opus  Dei  negli- 
genter.     Sperabam  quod  refloruisset  crux  Christi,  et 
quasi   sanguine    ejus   iterum    irrigata,    et    viviflcata, 
fructum  salutis,  et  gratioe  faceret  tempestivum.     Nunc 
autem,  quod  flens  dico,  inimici   crucis   Christi,   qui 
debuerant   esse  filii,  per   avaritlam    suam   prgetextu 
u   cujusdam  collectae  damnabilis,  primam  voti  sui  fidem 
irritam   faciunt:    luxuriantes   in    cruce    Domini,    et 
quam    olim    prsedicabant    apostoli,    Judaeis    quidem 
scandalum,  gentibus  vero  stultitiam,  hodie  apud  Cru- 
cifixi  professores,  in  stultitiam,  et  scandalum  conver- 
terunt.     Vae  homini,  per  quem  scandalum  venit,  qui 

scandalizaverit  unum  ex    pusiillis    istis :    durum   est, 
quod  sequitur,  duriore  judicio  se  dignum  constituit, 
qui  tantam,  et  tam  electam  multitudinem  scandalizare 
praesumit.     De  Juda  legitur,  quod  accepta  buccella 
introivit  in   eum   Satanas;  vereor  ne   signum   crucis 
plerisque    in    subversionem    animae    cedat,   eo    quod 
illud  minus  digne  fortassis  ad  qusestum,  vel  ad  appa- 
rentiam,  vel  ad  gratificationem  hominis  usurparunt. 
Hoc  signum  positum  fuit,  et  propositum  in  ruinam  et 
in   resurrectionem   multorum.     Nam  ex  eo  sequitur 
Judaeorum    dejectio,   et    subjectio  nationum.     Unde 
quum  propheta  praemisisset  de  reprobatione  Judaici 
populi,  postea  de  gentium  vocatione  subjungit:  Le- 
vate  signum  in  nationes.     Quidam  signati  sunt,  sed 
non  est  signatum  in  eis  lumen  vultus  tui   Domine. 
V  Signum  hoc,  sicut  video,  datum  est  infidelibus,  non 
fidelibus.     Nam  si  in  lapide  adjutorii  fundamentum 
voti  sui  firmassent,  stabilitatem  sancti  propositi  nullse 
cupiditatum  machinae  concussissent.     Sic  enim  Pau- 
lus  ad  Timotheum  scribens:   Firmum,  inquit,  funda- 
mentum  Dei  stat,  hoc  habens  signaculum.     Similiter 
ad  Ephesios  loquens:   In   Christo,  inquit,  signati  estis 
Spiritu   sancto,    qui    est   pignus    hoereditatis  vestrae. 
Et  ad  Corinthios:   Signaculum   apostolatus  mei  vos 
estis  in  Christo.     Adhuc  dico,  signati  sunt,  sed  non 
ab    eo,   qui  filium  suum  Jesum    signavit,    et   misit. 
Nam  si  ab  eo  signati  essent,  super  peccatis  suis  dole- 
rent,  et  gemerent.     Ipse   est   namque,  qui  praecipit 
signari  Thau  super  frontes  dolentium,  et  gementium. 
In   quo  signanter  ostenditur,  quod  hoc  signum  non 
nisi  in  gementibus,  et  dolentibus  pro   peccatis  suis 
suum  sortitur  effectum.     Illudque  plurimum  notabile 
est,  quod  licet  plurimi  signum  hujus  peregrinationis 
accipiant,   nunquam    tamen    signantur   signo    Thau, 
nisi  divinae  jussionis  arbitrio,  et  ministerio  Angelo- 

mm.  Tu  igitur,  Domine  Jesu,  quem  signavit  Pater, 
fac  rnecum  signum  in  bonum.  Tu  forma  pulchritu- 
dinis,  figura  gloriae,  signaculum  vitae,  signa  cor  meum 
Sumine  vultus  tui,  Deus  cordis  mei,  et  pars  mea  in 
aeternum.  Proecipuos  siquidem,  et  maximos  signa- 
torum  crebra  exhortatione  conveni,  ut  saperent,  et 
inteliigerent,  ac  novissima  providentes  saluberrimum 
poenitentise  propositum  hilari  devotione  peragerent. 
Sed,  ut  verbo  Jeremiae  utar,  Ecce  incircumcisae  aures 
eorum,  et  audire  non  possunt.  Ecce  verbum  Domini 
factum  est  eis  in  proverbium,  et  non  suscipiunt  iliud. 
Certe  ille,  qui  primus  dixerat  ad  Sion :  Ecce  adsum, 
et  Jerusalem  evangelistam,  id  est  annuntiatorem  pacis, 
■et  liberatorem  terrae  se  crucis  assumptione  promiserat, 
conversus  esfc  in  arcum  pravum.  Nec  enim  novit, 
nec  noverunt  caeteri  divites  magnum,  et  supereminens, 
et  gloriosum,  et  supercoeleste,  et  insestimabile  poeni- 
tentiae  donum.  Haec  est  secunda  tabula  post  naufra- 
gium,  coelorum  scala,  reconciliatio  pacis,  acquisitio 
vitse,  vitiorum  abolitio,  corporum  custodia,  medicina 
spirituum.  Haec  est,  de  qua  Salomon  scribit:  Medi- 
cinam  creavit  Deus  hominibus,  et  stulti  despiciunt 
eam.  Porro  nihil  adeo  deprimit,  et  suffocat  poeni- 
tentise  fructum,  sicut  opum  affluentia,  et  eminentia 
i/  dignitatum.  Quis  enim  magis  indiget  remedio  poeni- 
tentiae,  quam  dives,  qui  semper  poenitenda  committit, 
et  de  salute  animarum  vix  aut  nunquam  cogitans,  sem- 
per  curam  carnis  in  desideriis  agit  ?  Sterilem  pascit, 
nec  viduae  benefacit.  Quumque  licentiae  frena  lax- 
averit,  et  in  omnem  impetum  voluntatis,  et  in  bonis 
deduxerit  dies  suos,  in  momento  ad  inferna  descendit, 
Adde,  quod  Dominus  terribilis  in  consiliis  super  filios 
hominum,  pauperem  jugiter  examinat  in  purgatorio 
paupertatis.  Divitem  vero,  quem  ad  supplicia  re- 
servat  aeterna,  quasi  aquam  diffundit  in  omnes  concu- 

piscentias  vitse  hujus,  ut  in  omni  suo  stercore  cornpu- 
trescat.  Misereamur,  inquit,  impio,  et  non  discet 
faeere  justitiam.  Ideoque  periculosior  est  in  divitibus 
poenitentioe  dilatio,  quia  praeter  moriendi  genus  pub- 
licum,  frequenter  est  eis  mortis  occasio,  gladius,  aut 
venenum.  Tanto  itaque  deberet  esse  paratior  anima 
divitis,  quanto  periculosior,  et  multiplicior  eidem. 
zmminet  causa  mortis.     Ethicus  dicit: 

Ad  generum  Cereris,  sine  csede,  et  vulnere  pauci 
Descendunt  reges,  et  sioca  morte  tyranni. 

Relege  annales,  et  revolve  historias,  regesque  paucos 
invenies,  qui  morte  communi  decesserint.  In  primis 
occurrit  tibi  rex  Saul,  rex  Ela  filius  Baasa,  quem 
occidifc  Zamri  servus  ejus,  et  regnavit  pro  eo.  Sed 
et  Zamri  cum  domo  regia  se  succendit.  Azael  stran- 
gulavit  regem  Benadab,  et  eidem  in.regno  successit, 
Rex  Joas  a  duobus  servis  suis  occisus  est.  Sellum 
filius  Jabes  percussit  Zachariam  regem  Israel,  et 
regnavit  pro  eo.  Manahen  filius  Gadi  percussit 
Sellum  in  Samaria,  et  regni  gubernaculum  occupavit. 
Filius  Manahen  a  Phacee  filio  Romelise  interfectus 
est.  Ose  vero  filius  Ela  interfecit  Phacee,  et  pro  eo 
regnavit.  llex  Amon.  a  duobus  servis,  Rex  Josias 
filius  Amon  a  sagittariis,  Joachim  rex  filius  Josiae  a 
Nabuchodonosor  interemptus  est.  Sedechias  ab 
eodem  orbatus  est  oculis,  et  tandem  morte  turpissima 
condemnatus.  Si  principum  Romanorum  gesta  re- 
censeas,  quia  forte  onerosum  est  tibi  audire  de  regibus 
Judaeorum  :  incipe  a  Julio  Caesare,  qui  primus  impe- 
ratoris  nomen,  et  officium  usurpavit,  quem  Brutus,  et 
Cassius  occiderunt.  Cui  Antonius  volens  succedere, 
occisus  est  a  seipso.  Claudius  Csesar  a  Caio  Cali- 
gula,  Caius  a  suis  praetorianis,  Otho  manu  propria, 
Vjtellius  aliena,  Domitianus,   qui   beatum  Joannem 

damnavit,  et  in   Pathmos  insulam  relegavit,  a  senatu 

damnatus  est,  et  in  palatiolo  suo  interfectus.     Aure- 

lius  Commodus  supra  modum  libidinosus,  in  domo 

Vestali     strangulatus    interiit.      Hujus    suceessorem 

iElium    Pertinacem    Julianus    occidit.     Idem    Juli- 

anus    apud    Pontem    Milvium    occisus    est.     Aure- 

lius  vero   Antoninus  ejus   successor  apud    JEdissam 

gladio    cecidit.     Macer    vero    Macrinus    succedens 

Antonino  in  tumultu  militari   animam  gladio  exha- 

lavit.     Marcus  Aurelius  huic  successit,  et  cum  matre 

sua    gladio    cecidit.       Marco    successit    Alexander. 

Alexandro     Maximus.    Julianus    Maximo.     Juliano 

Gordianus,  et  istorum   trium   quilibet  gladio   vitam 

terminavit.     Philippus,  qui  primus  inter  imperatores 

Christi  fidem  suscepit,   cum   Philippo  filio  suo,  qui 

cum  eo  regnabat,  a  Decio  fraudulenter  caesus  interiit. 

Successorem  ejus  Decium  cum  filio  suo,  qui  impe- 

rabat    cum    patre    suo,    barbari    occiderunt.     Huic 

Gallus,  et   filius  Galli    Volusianus   successerunt,    et 

ambo  gladio  ceciderunt.     His  successit   Valerianus, 

qui  beatum  Sixtum  et  beatum  Laurentium  martyres 

fecit.     Hic  a  Sapore  Persarum  rege  captus,  et  per- 

petua  servitute  damnatus,  morte  vilissima  diem  suum 

clausit.     Post  hunc  Quintillus  imperator  occisus  est, 

Aurelius  a  Deo  percussus,   Probus  militari  tumultu 

interemptus,   Varius   Apri  soceri   sui    fraude   csesus, 

Diocletianus  ab  imperiali  dignitate  depositus,  Julianus 

apostata   beati    Mercurii   lancea  ccelitus   interfectus 

est.     Valens  beati  Ambrosii  persequutor,  a  Gothis  in 

casa,  qua  se  meticulose  absconderat,  est  combustus. 

Tales    sunt   exitus   divitum,    et    magnatum.     Unde 

Valerio  Maximo  teste,  desiderabilior  debet  esse  diviti 

certitudo  mortis,  quam  inter  varios,  et  terribiles  vitae 

casus  pendere  ad  ambiguum  imminentis  exitii.    Omis- 

sis  igitur  divitibus,  quia  sermo  meus  non   capitur  in 

eis :  convertar  ad  pauperes.  Utinam  voluntaria  oris 
mei  beneplacita  faciat  Dominus,  ut  sit  Spiritus 
Domini  super  me  ad  evangelizandum  pauperibus,  et 
quae  tam  mihi,  quam  eis  expediunt  ad  salutem, 
parare  velit  in  dulcedine  sua  pauperi  Deus.  Currant 
igitur  pauperes,  quoniam  ipsorum  est  regnum  ccelo- 
rum.  Expectant  eos  Angeli,  immo  Dominus  Ange- 
lorum.  Nondum  impleta  est  domus:  adhuc  expec- 
tantur,  de  quibus  nuptise  repleantur.  Curramus, 
fratres,  sed  sic,  ut  apprehendamus.  Redimamus  *s 
tempus,  quia  dies  mali  sunt.  Regnum  ccelorum 
nobis  offertur.  Nolite  confidere  in  principibus.  Se- 
quimini  consiiium  Altissimi,  nec  principum  consilia 
vos  seducant.  Reprobat  Dominus  consilia  princi- 
pum:  consilium  autem  Domini  manet  in  aeternum 
Operabitur  in  nobis  velle,  et  perficere  pro  bona 
voluntate.  Nec  labor  viae  nos  deterreat :  nam  qui 
fingit  laborem  in  praecepto,  quietem  et  vitam  seter- 
nam  nobis  praeparat  in  labore.  Mittimur  a  Domino, 
ut  pro  ipso  legatione  fungamur.  Non  detrectemus 
mandatum  Domini  cum  Jona,  ne  in  mare  mergamur, 
et  absorbeamur  a  ceto.  Nemini,  quaeso,  difficilis  ** 
videatur  hujus  peregrinationis  assumptio.  Si  fortis 
est  animo  patriam  deserens  a  patria  non  recedit. 

Omne  solum  forti  patria  est,  ut  piscibus  gequor, 
Ut  volucri,  vacuo  quidquid  in  orbe  patet. 

Abraham  de  terra,  et  de  cognatione  sua  egreditur,  ut 
in  gentibus  crescat.  Jacob  suae  terram  nativitatis 
egrediens,  et  Jordanem  in  baculo  transiens  cum 
duabus  turmis  revertitur.  Joseph,  venditus  a  fratribus 
suis,  iEgypto  praeficitur.  Moyses  a  parentibus  expo- 
situs,  a  filia  Pharaonis  in  filium  adoptatur.  Rapia- 
mus  per  violentiam  ccelum  :  nam  a  diebus  Joannis 
Baptistae    regnum    ccelorum    vim    patitur.     Et   quae 

major  vis  est,  quam  per  poenitentiam  acquirere,  quod 

nobis    per   naturam   nostram,   et  per  Dei  justitiam 

denegatur?    Faciant  alii  divitias,   et  non  in  judicio 

spolient  viduas,  et  pauperes  deprsedentur.     Nonne, 

quaeso,  isti  ante  oculos  patris  immolaturi  sunt  filium, 

quoties  de  substantia  indigentium  oblationem  facient 

ante  faciem  patris  pauperum,   et  judicis  viduarum? 

Sane  Deo  abominabilis  est  oblatio  de  rapina,  sicut 

ipse  dicit:  Ego  Dominus  diligens  judicium,  et  odio 

habens    rapinam    in    holocausto.     Hinc    est,    quod 

griphes,  haliaeetus,  vultur,  et  milvus,  et  casterae  prae- 

datoriae  aves,  nunquam  in  sacrificio  Domini  accep- 

tantur.     Procedere  non  decebat  ab  injuriis,  aut  rapi- 

nis   hujus  peregrinationis   initium.     Salomon   dicit: 

Initium  viae  bonae  facere  justitiam,  accepta  est  autem 

Deomagis,  quam  immolare  hostias.  Vereor  ne  quando- 

que  praeda  sint,  quos  nunc  delectat  violenta  prsedatio. 

Verbum    Isaiae    est:    Tu,   qui   prsedaris,   scito   quia 

praedaberis.     O    pecunise   amor,    O  tinea   cordium, 

rubigo  mentium,  languor  pessimus  animarum,  virtu- 

tum  subversio,  genimen  vitiorum,  vertens  dilectionem 

in  odium,  et  Dei  gratiam  in  contemptum.     Quomodo 

divitum  corda  excsecas?  ut  quanto  amplius  habeant, 

tanto  minus  habere  se  credant.     Porro,  cui  Christus 

sufficit,  nihil  deficit,  cui  offertur  portio  in  terra  viven- 

tium,    contemnenda   est    possessio    terrenorum.     Si 

dives  indigentiam  timet,  pauper,  quaeso,  non  timeat. 

Scriptum  est:  Quod  timet  impius,  accidet  ei:  et  qui 

timet  pruinam,  veniet  super  eum  nix.     Ecce  pecca- 

tores,  et  abundantes  in  sseculo,  obtinuerunt  divitias : 

et  tamen  de  illis  frequenter  auditur:  Divites  egue- 

runt,  et  esurierunt :  inquirentes  autem  Dominum  non 

minuentur  omni  bono.     Certe  non  est  ignobilis  apud 

Deum  titulus  paupertatis.     Sola  illa  paupertas  Deo 

displicet,  quse  cum  rancore,  et  murmure  sustinetur, 

sicut  Sapiens  dicit:  Nequissima  paupertas  est  in  ore 
impii.  Frequens  experientia  docet,  quod  non  in 
pecuniis,  nec  in  multitudine  armatorum,  nec  in  vir- 
tute  pugnantium  datur  victoria  Christi  militibus,  sed 
in  virtute  Domini  virtutum.  Dominus  enim  forti- 
tudo  plebis  suae  est.  Dominus  fortis,  Dominus  po- 
tens  in  praelio,  de  quo  scriptum  est:  Gloria  virtutis 
eorum  tu  es.  Utinam  nunquam  fuisset  haec  pecunia,  i/ 
quae  nec  felices  exitus  habitura  est:  et  per  quam 
mille  animarum  salus  vel  dilata  est,  vel  ablata.  Non 
est  venalis  Dominus,  ut  possit  emi  pecuniis,  sed  nos 
venales  sumus,  et  venundati  sub  peccato.  His  equi- 
dem,  qui  pro  Christi  haereditate  laboraturi  sunt,  et 
nolunt  haereditari  in  terra,  paratur  aeterna  in  ccelis 
haereditas.  Nam  quum  dederit  dilectis  suis  somnum, 
ecce  haereditas  Domini.  Isti  audituri  sunt:  Vos 
estis,  qui  permansistis  mecum  in  tentationibus  meis : 
non  dicetur,  qui  pecunias  collegistis.  Attendit  Do- 
minus,  non  quantum,  sed  ex  quanto  quis  offerat. 
Nam  sicut  in  Ecclesiastico  legitur :  Substantia  homi- 
nis  secundum  cor  ejus.  Acceptior  Domino  fuit  oblatio 
viduae,  quam  magnatum.  Unusquisque,  ait  Dominus, 
ex  eo,  quo  abundavit,  misit  in  gazophylacium.  Haec 
autem  omnia  quae  habuit,  totum  victum  suum,  misit 
in  gazophylacium.  Bonorum  nostrorum  non  indiget 
Dominus,  nec  vincit  in  multitudine,  sed  in  paucis. 
Quum  a  principibus  sacerdotum,  et  a  populo  Judaeo- 
rum  Christus  quaereretur  ad  mortem,  et  de  emendis 
gladiis  egeretur,  voluit  duobus  gladiis  contentos  esse 
duodecim.  Arma  Alexandri,  et  Caesaris  hodie  cele- 
bri  opinione  transcendit  unicus  ille  gladius  Petri,  quo 
servi  auriculam  amputavit.  Sicut  quidam  sapiens 
dicit:  Bellorum  eventus  non  est  in  numero,  vel 
audacia  robustorum,  sed  in  ejus  beneplacito,  qui  pro 
suae  voluntatis  arbitrio  universa  disponit.      Nunquid 

filii  Israel  possederunt  in  gladio  suo  terram?    Quo 

modo   persequebatur   unus   mille,   et   duo   fugabant 

decem  millia?    Nonne  ideo,  quia  Dominus  vendidit 

eos,  et  Dominus  conclusit  eos?    Ille,  qui  in  ccelis 

habitat,  et  humilia  respicit,  qui  vocat  ea  quae  non 

sunt,  tanquam  ea  quae  sunt,  qui  abjecta  elegit,  ut 

fortia  confundat,  terram  illam,  quandoque  per  pedis- 

sequos  provinciarum,  quandoque  per  manum  fcemi- 

neam  a  gravissimis  exactorum  persequutionibus  libe- 

"  ravit.     Unde  verisimile  nunc  videtur,  quod  reprobatis 

magnatibus   terrae,   quibus    Dominus    titulos    hujus 

peregrinationis  obtulerat,  viros  famae  humilioris  elegit, 

quibus  in  contumeliam  potentum  hujus  vitae  trium- 

phales  eventus,  totiusque  negotii  gloriam  reservavit. 

Romanorum  imperator,  et  rex  Francorum,  qui  votum 

hujus  viae  quandoque  professi  sunt,  si  in  electa  pau- 

citate,  et  humilitate  devota,  non  in  multitudine  gravi, 

et  indisciplinata  processissent,   evacuassent  exactoris 

jugum,  et  pacem  in  terra  perpetuam  confirmassent. 

Quod  si  principes  nostri,  forte  prudentise  altioris  usi 

consilio,    viam    hanc    tamdiu    differre    decreverant, 

quare,  quseso,  non  elegerunt  viros  prudentes,  et  stre- 

nuos,  qui  praeirent,   qui  victualia  congregarent,   qui 

tentarent  pericula,  qui  pararent  transitus,   qui  vires 

hostium  explorarent?  sane   unusquisque   abundat  in 

sensu  suo :  sed  sciant  universi,  et  singuli,  quod  cujus 

via  accepta  est  a  Domino,  et  ipse  diriget  gressus  ejus. 

Nam  de  tali  scriptum  est:   Gressus  hominis  a  Deo 

dirigetur,  et  viam  ejus  volet.     Ille  autem,  qui  est  via, 

v    veritas,  et  vita,  nostros  signatos  reducat  ab  errore,  et 

invio,   in   viam    veritatis   et   vitae.     Liberet  terram, 

quam  elegit  in  habitationem  sibi :  quam  inhabitando 

quasi  alterum  ccelum  fecit,  quam  suis  miraculis  illus- 

travit,  suis  initiavit  sacramentis,  sua  instituit  praedica- 

tione,  suo  tandem  sanguirie  rubricavit.     Quam  beatae 

Ilesurrectionis,  et  Ascensionis  suae  magnificentiam  glo- 
riosam,  non  solum  toti  mundo  praetulit;  sed  per  eam 
totum    sibi    mundum    mirabiliter,    et   misericorditer 
acquisivit.     Transeat,  Jesu  Christe,   ira  iu  gratiam, 
tempestas   in    auram,  judicium    in    dispensationem, 
vexatio  in  refrigerium,  percussio  in  medelam,  licet  sis 
Deus  ultionum  Dominus,  tamen  homo  es,  fraterque 
noster,  et  pater  misericordiarum.     Verba  tua  sunt : 
Ego  occidam,  et  ego  vivere  faciam :  percutiam,   et 
sanabo.     Da  secundum  divitias  illius  exuberantissimae 
caritatis,  in  qua  nos  redemisti,  ut  post  terribilia  tuae 
disciplinae  flagella,  sub  tua  miseratione  respiret  popu- 
lus  acquisitionis.     Moveat  te  gemitus  compeditorum: 
aut  juxta  verbum  Moysi,  Ulciscere  sanguinem  servo- 
rum  tuorum,  et  propitius  esto  terrae  populi  tui. 


INSTRUCTIO    FIDEI    CATHOLICE    AB    ALEXANDRO    III. 
PONTIFICE  ROMANO,  AD  SOLDANUM  1CONII  MISSA. 

Alexander  episcopus  servus  servorum  Dei,  Soldano  Iconii 
veritatem  agnoscere,  et  agnitam  custodire. 

Ex  litteris  tuis,  et  nunciorum  tuorum  fideli  relatione 
cognovimus,  quod  in  votis  habeas  ad  Christum  con- 
verti :  quumque  jam  receperis,  ut  audivimus,  Penta- 
teuchum  Moysi,  prophetiam  Isaiae  et  Jeremiae,  Pauli 
etiam  epistolas,  atque  Joannis  evangelium  et  Matthaei, 
postulas  tibi  mitti  virum  aliquem  orthodoxum,  per 
quem  in  lege  Christi,  quasi  vice  nostra  plenius  in- 
struaris.  Nos  autem  petitioni  tuae  plurimum  in 
Domino  commendabili  grato  concurrentes  assensu, 
tales  excellentiae  tuae  procurabimus  destinare,  qui 
apud  te  in  doctrina  sana,  et  salutaribus  monitis,  vices 
apostolicse  auctoritatis  suppleant:  quorum  etiam  mores 

et  merita  ab  honestate,  et  munditia  eruditionis  Evan- 
gelicse  non  discordent.     Quoniam  vero  nostrae  fidei 
seriem  et  tenorem  litteris  tibi  supplicas  aperiri,  nos 
tuis  congratulantes  desideriis  illam  sub  quodam  com- 
pendio,  et  quasi  digito  tenus  intimamus.     Illud  igitur 
pie  credas,  et  fideliter  teneas,  quod  unus  est  Deus, 
sic  tamen  ut  in   assignatione   Deitatis  sit  unitas  in 
substantia  et  Trinitas  in  personis.     Est  enim  Deus 
Pater,  Deus  Filius,  et  Deus   Spiritus  sanctus  :    sed 
Pater,  et  Filius,  et  Spiritus  sanctus  unum  sunt.     Est 
autem  ea  discretio  in  personis,  ut  nec  Pater  sit  Filius, 
nec  Filius  sit  Spiritus  sanctus,  nec  Spiritus  sanctus 
sit  Pater  aut  Filius.  Res  quidem  difficilis  est  intellectu, 
et  aciem  rationis  humanae  transcendit,  sed  tanto  ele- 
gantius  habet  fidei  meritum,  quanto  difficilior  est  ad 
credendum.      Porro   licet   nihil   invenire    possimus, 
quod  expressam  habeat  unitatis,  quae  in  Deo  est,  et 
summse  Trinitatis  imaginem,  nec  verba  etiam  inveni- 
antur,  quibus  possimus  de  summa  illa  essentia  digne 
loqui ;  quod  possumus  tamen  facimus,  et  quasi  bal- 
butientes  per  verba  rebus  accommodata  transitoriis 
rem    tibi   ineffabilem    aperimus.       Paulus   apostolus 
dicit,    quia   invisibilia  Dei   per   ea   quae   facta   sunt 
intellecta   conspiciuntur,   sempiterna    quoque    virtus 
ejus  et  divinitas.     Vide  ergo  mentem  hominis,  cor- 
pusque  solare  considera,  et  videbis  qualitercumque, 
licet   tenuiter,    et    quasi  oculo  conniventi  quandam 
similitudinem  Trinitatis.     Est  in  mente  hominis  in- 
telligentia,    memoria,   et  voluntas.     Mentem   autem 
vocamus  memoriam,  mentem  dicimus  intelligentiam, 
mentem  dicimus  voluntatem.     Memoria,  intelligentia 
et  voluntas  sunt  una  mens;    sed  nec  memoria  est 
intelligentia,  vel  voluntas.     In   eodem   corpore  solis 
radium  video,  sentio  calorem,  et  agnosco  splendorem. 
Heec  tria  unius  essentiae  sunt  nullum  tamen  eorum 

est  alterum.  Sic  et  in  illa  ineffabili  et  incircumscrip- 
tibili  gloria  Deitatis  est  Filius  a  Patre,  et  Spiritus 
sanctus  ab  utroque.  Quumque  Pater,  et  Filius,  et 
Spiritus  sanctus  ejusdem  substantiae,  ejusdem  potentiae 
et  gloriae  sint,  non  sunt  tamen  tres  Dii,  sed  in  tribus 
personis  sunt  una  substantia,  et  unius  potentiae,  et 
in  una  substantia  tres  personae.  Haec  fidei  nostrae 
professio,  non  tantum  a  Christo,  et  ejus  sequa- 
cibus  traxit  exordium,  sed  a  Moyse,  et  patriarchis 
atque  prophetis  suum  habuit  fundamentum.  In  libro 
Moysi  divinae  essentiae  unitas  declaratur,  ubi  dicitur : 
Audi,  Israel.  Dominus  Deus  tuus  Deus  unus  est. 
Et  iterum :  Ego  sum  Dominus  Deus  tuus,  qui  eduxi 
te  de  terra  iEgypti :  non  erunt  tibi  Dii  alieni  praeter 
me.  Pluralitatem  vero  personarum  ibi  patenter  in- 
sinuat,  ubi  dicit :  Faciamus  hominem  ad  imaginem 
et  similitudinem  nostram.  Quum  enim  Verbum  sit 
Filius  Dei,  sicut  Joannes,  cujus  Evangelium  recipis, 
protestatur  dicens :  In  principio  erat  verbum,  et 
verbum  erat  apud  Deum,  et  Deus  erat  verbum.  Hoc 
erat  in  principio  apud  Deum.  Omnia  per  ipsum 
facta  sunt,  et  sine  ipso  factum  est  nihil.  Vides  quod 
ad  Filium  et  Spiritum  sanctum  Patris  sermo  dirigitur, 
quum  haec  duo  pluraliter  dicat,  faciamus,  et  nostram. 
Per  verbum  enim  et  Spiritum  sanctum  Dominus 
Deus  operatus  est  universa.  Sicut  David  propheta 
commemorat :  Verbo  Domini  cceli  firmati  sunt,  et 
spiritu  oris  ejus  omnis  virtus  eorum.  Idem  etiam 
propheta  mysterium  Trinitatis  eleganter  insinuat,  ubi 
ter  hoc  nomen,  Deus,  in  eodem  versiculo  repetit,  et 
inculcat  dicens  :  Benedicat  nos  Deus,  Deus  noster, 
benedicat  nos  Deus,  et  metuant  eum  omnes  fines 
terrae.  Praenominatus  Joannes  in  epistola  sua  canonica 
dicit :  Tres  sunt,  qui  testimonium  dant  in  ccelo ; 
Pater,  Verbum,  et  Spiritus  sanctus,  et  hi  tres  unum 


XXIV  PETRI  BLESENSIS 

sunt.     Isaias  etiam  propheta,  quem  recipis,  se  audisse 
testatur,     Seraphim     clamantia,     Sanctus,     Sanctus, 
Sanctus    Dominus    Deus    Sabaoth.      Quare    tertio 
repiicat,  sanctus,  nisi  ut  in  Domino  Deo  exercituum 
Trinitatem  insinuet  personarum  ?  Est  itaque  in  sum- 
ma  ac  beatissima  Trinitate  Pater,  qui  Filium  genuit, 
Filius  qui  genitus  est  a  Patre,  Spiritus  sanctus,  qui 
progreditur   ab   utroque.     Nec  in  illa  genitura   vel 
processione    damnum   refectionis,    vel    imminutionis 
passa  est  in  Patre  vel  Filio  divina  substantia.     Sicut 
enim  lumen    a   lumine    sumitur,    sine   imminutione 
Iuminis,  a  quo  sumitur,  sic  aequalis  a  Patre  genitus  est 
Filius,   et    utrique   coaequalis   procedit   ab    utroque 
Spiritus  sanctus.     Modum  tamen  geniturae,  aut  pro- 
cessionis   hujus   humana  ratio   non   attingit.     Unde 
quum  Isaiae  de  filii  generatione  constaret:   modum 
tamen  generationis  inenarrabilem  esse  sciens,  Gene- 
rationem,  inquit,  ejus  quis  enarrabit  ?  David  propheta 
in  persona  Filii  de  hac  generatione  sic  loquitur  :   Do- 
minus  dixit  ad  me,  Filius  meus  es  tu,  ego  hodie  genui 
te.     Filius  etiam  David  Salomon,  quem  Deus  scientia 
et  intellectu  mirabiliter  illustravit,  in  persona  Christi, 
qui  est,  sicut  Paulus  dicit,  Dei  virtus  et  Dei  sapientia. 
In  libro  Sapientise,  si  tamen  eum  recipis,  ita  dicit : 
Dominus  possedit  me   in   initio  viarum   suarum  ab 
aeterno,  ordinata   sum    antequam   terra  fieret,  ante- 
quam  quicquam  faceret :    necdum    erant   abyssi,   et 
ego  concepta  eram.     Quando  praeparabat  ccelos  ade- 
ram,   quando    appendebat   fundamenta    terrae,   cum 
eo  eram  cuncta  disponens.     Apostolus  etiam  Paulus 
Spiritui  sancto,  imo  toti  Trinitati  testimonium  per- 
hibet  dicens  :  Misit  Deus  spiritum  filii  sui  in  corda 
nostra.     Et  alibi:   Si  spiritus  ejus,  qui  Jesum  susci- 
tavit,  habitat  in  vobis,  vivificabit  et  mortalia  corpora 
vestra  propter  inhabitantem  spiritum   ejus  in  vobis. 

3i  Christi  testimonium  do  unitate  essentiae  et  perso- 
narum  Trinitate  desideras,  ipse  in  evangelio  dicit: 
Fgo  et  Pater  unum  sumus.  Christus  etiam  discipulis 
suis  dicit:  Ite  baptizate  omnes  gentes  in  nomlne 
Patris,  et  Filii,  et  Spiritus  sancti.  Quum  igitur 
homo  perdidisset  propter  inobedientiam  paradisum, 
et  infernales  miserias  perpetuo  meruisset,  missus  est 
a  Patre  Filius :  dignumque  fuit,  ut  mitteretur  Filius, 
et  non  Pater.  Quum  enim  a  nullo  esset  Pater,  et 
Filius  ab  aliquo,  erat  convenientius,  ut  haberet  in 
tempore  matrem,  qui  ab  seterno  habuerat  Patrem. 
Quum  enim  scriptum  esset  in  Psalmo  David,  non  est 
qui  redimat,  neque  qui  salvum  faciat,  non  est  qui 
faciat  bonum,  non  est  usque  ad  unum :  non  est,  qui 
det  placationem  pro  anima  sua,  nedum  pro  aliena: 
missus  est  a  Deo  Patre  Filius,  ut  homo  pro  homine 
moreretur,  et  pro  homine  captivo  tributum  mortis 
tanquam  homo  exsolveret,  eumque  tanquam  Deus 
ccelesti  potestate  redimeret.  Ejus  adventum  deside- 
raverant  patriarchae,  praedixerant  prophetae,  atque 
illius  dilationem  impatientius  sustinentes  querela  con- 
tinua  dicebant:  Quando  veniet?  quando  videbimus? 
Da  Domine  mercedem  sustinentibus  te,  ut  prophetse 
_tui  fideles  inveniantur.  Utinam,  dicit  Isaias,  Domine, 
disrumperes  coelos,  et  venires.  Et  David:  Domine, 
inclina  ccelos  tuos,  et  descende.  Sed  et  teste  Isaia, 
angeli  pacis  prae  dilatione  nostrae  salutis  amare  flebant. 
Idem  vero  Isaias  de  Christi  nativitate  manifestius 
loquens :  Ecce,  inquit,  virgo  concipiet,  et  pariet 
filium,  et  vocabitur  nomen  ejus  Emmanuel.  Quum 
autem  Maria  de  Jesse  originem  traxerit,  idem  pro- 
pheta  nativitatem  Mariae,  et  per  Mariam  Christi, 
atque  plenitudinem  gratia?  spiritualis  in  Christo 
manifeste  declarat  dicens  :  Egredietur  virga  de  radice 
Jesse,  et  fios  de  radice  ejus  ascendet,  et  requiescet 

super  eum  Spiritus  Domini,  spiritus  sapientiae  et 
intellectus,  spiritus  consilii  et  fortitudinis,  spiritus 
scientiaa  et  pietatis,  et  replebit  eum  spiritus  timoris 
Domini.  Natus  est  itaque  filius  Dei  de  virgine  in- 
corrupta,  sicut  plasmatus  est  primus  Adam  de  terra 
virgine  et  inviolata,  Spiritu  sancto  in  ea  operante, 
nostraeque  salutis  negotium  ineffabiliter  procurante. 
Abyssus  enim  inscrutabilis  est  incarnationis  Dominicae 
sacramentum.  Plurima  tamen  antiquis  patribus  acci- 
derunt,  in  quibus  hujus  nativitatis  figura  praecessit. 
Quod  enim  vellus  Gedeonis  rore  cceli  complutum  est, 
quum  areacircumquaquearidaremaneret:  rosSpiritus 
sancti  designatur  in  virgine,  quae  ad  hoc  propter 
humilitatem  suam  specialiter  et  singulariter  est  a 
Domino  praeelecta.  Cui  Psalmista  concordat  dicens: 
Descendet  sicut  pluvia  in  vellus.  Quod  Moysi  ignis 
in  rubo  apparuit,  et  non  est  rubus  corruptus  igne, 
virginitatis  integritas  in  Maria  monstratur.  Quod 
virgis  aliarum  tribuum  remanentibus  siccis,  virga 
Aaron,  de  cujus  stirpe  virgo  beatissima  traxit  origi- 
nem,  fronduit  et  floruit,  florem  de  virga  Jesse,  quem 
vaticinaverat  Isaias,  partum  scilicet  incorruptae  virgi- 
nis  indicavit.  Quum  inimici  Dei  essemus,  per  ad- 
ventum  Christi  reconciliati  sumus,  sicut  propheta 
praedixerat :  Et  pax,  inquit,  erit  in  terra  quum  vene- 
rit :  ideoque  angeli  in  ipsius  nativitate  gloriosae  pacis 
canticum  cecinerunt :  Gloria  in  excelsis  Deo,  et  in 
terra  pax  hominibus  bonae  voluntatis.  Nova  etiam 
stella  Magis  apparuit:  atque  historiarum  testimonio 
Romae  fons  olei  de  terra  fluxit  in  Tyberim.  Tem- 
plum  etiam  olim  Romae  conditum,  quod  idola  non 
ruiturum  praedixerant,  donec  virgo  pareret,  eadem 
nocte  funditus  corruit.  Probatica  quoque  piscina 
quae  Hierosolymis  erat,  ad  adventum  angeli  moveri, 
et  sanitates  conferre    tunc   ccepit.     Vehementissime 

nobis  nocuit  vetus   Adam,   sed  plus   profuit   novus. 
Amplius  nobis  contulit  hujus  humilitas,  quam  super- 
bia  istius  abstulerit.     Nam,  Paulo  apostolo  teste,  non 
sicut  delictum,  ita  et  donum:  damni  enim  aestima- 
tionem  beneficii  magnitudo  transcendit.     Quem  prius 
habuimus    terribilem    Dominum    et  judicem,   nunc 
habemus  humilem  fratrem   et  proximum.     Christus 
itaque  cursum  nostrse  mortalitatis  transigens  in  fame 
et  siti,  in  lassitudine  et  dolore,  et  in  universis  mise- 
riis  hujus  vitse,  demum  traditus  a  discipulo,  et  tan- 
quam  vile  mancipium  venditus,  flagelJatus,  consputus, 
spinis  coronatus,  illusus,  clavis  affixus  stipiti,  et  morte 
turpissima  condemnatus,  quse  non  rapuit,  solvit,  et 
sponte  morti  se  offerens  omnia  in  humilitate  sustinuit, 
sicut  Isaias  aliquando  praedixit:  In  humilitate,  inquit, 
judicium  ejus   sublatum  est.     Sicut  agnus  ad  occi- 
sionem  ductus  est,  et  sicut  ovis  coram  tondente  se, 
sic  non  aperuit  os  suum.     Qui  ergo  puerulus  a  justo 
Simeone  semel  oblatus  fuerat  in  templo,  in  vespera 
legis  et  fine  ceremoniarum  pro  redemptione  nostra  in 
cruce   manus   suas    levavit    ad   patrem,  juxta  illud 
Davidicum :   Elevatio  manuum  mearum  sacrificium 
vespertinum.     Sic  reatus,  quem  Adam  per  superbiam 
ligni  delectatione  contraxerat,  mortis  amaritudine  per 
humilitatem  Christi  sublatus  est,  fusoque  sanguine, 
sine  culpa  omnium  culparum  chirographa  sunt  deleta. 
Alium  siquidem  redemptionis  modum  poterat  Domi- 
nus  procurasse,  sed  nullus  suse  benignitati,  nostrseque 
saluti  congruentior  occurrebat.     Quum  enim   homo 
juxta  suae  praevaricationis  exigentiam  captus  a  diabolo 
teneretur,  postulabat  justitia,  ut  non  eriperetur  per 
violentiam,  sed  qui  per  superbiam  lapsus  est,  sua,  si 
posset,  sed  quia  sua  non  poterat,  aliena  saltem  humi- 
litate  resurgeret.     Ita  Christus  innocens,  quem  agnus 
Paschalis  in  lege  signaverat,  se  pro  nobis  hostiam 

obtulit  salutarem.     Quumque  lex  Moysi  capram  vel 
ovem  constituisset  pretium  ad  redemptionem  hominis 
a  peccato,  Christus,  per  quem  gratia  et  veritas  facta 
est,  attendens  umbratiles  legis  ceremonias  non  suffi- 
cere   ad   salutem,    hominisque    aastimationem    pluris 
faciens,  quam  sanguinem  ovis,  hirci,  aut  vituli,  san- 
guinem  et  mortem  suam  pro  nostra  salute  obtulit,  et 
sic  semel  introivit  in  sancta  summus  et  verus  pontifex 
aeterna  redemptione  inventa.     Aperuit  itaque  librum, 
et  solvit  signacula  ejus  leo  fortis  de  tribu  Juda,  et 
quod  hostiae  legales  non  potuerunt,  gladium  amovit 
versatilem,  et  paradisi,  qui  in  omnibus  antiquis  clau- 
sus  fuerat,   reseravit  ingressum.     Sic  enim  olim  in 
morte  summi  pontificis  solebat  his,  qui  ad  civitates 
refugii  confugerant,  securus  ad  propria  reditus  indul- 
geri.     Olim  consueverat  homo  causari,  et  dicere:  cur 
exigit  a  me  Dominus  amplius,  quam  a  caeteris  crea- 
turis?  quid  pro  me  fecit?   quid  pro  me  laboravit? 
Dixit,  et  factus  sum :  sicut  jumenta,  et  arbores,  et 
caetera  universa,  sic  suse  potentiae  nutu,  soloque  jus- 
sionis  arbitrio  me  creavit.     Sed  jam  obstructum  est 
os  loquentium  iniqua.     Nam  homini  dissimulare  non 
licet,  quanta  pro  eo  Dominus  fecerit,  qui,  ut  servum 
redimeret,  proprio  fllio  non  pepercit.     Porro  in  re- 
demptione  hominis  laborem  et  dolorem  invenit,  quia 
famem,   sitim,  fatigationem,  insidias,  opprobria,  fla- 
gella,  coronam  spineam,  clavos  et  lanceam,  ignomi- 
niam  crucis,  et  mortis  angustiam  pro  nostra  impietate, 
et  pro  sua  pietate,  pro  nostra  necessitate,  et  pro  sua 
humilitate  sustinuit.     Nonne  ergo  Deo  subjecta  erit 
anima  mea?  nonne  omnia  ossa  mea  dicent,  Domine, 
quis  similis  tibi,  ut  non  cesset  de  caetero  ab  ore  et 
corde  meo  gratiarum  actio  et  vox  laudis  ?    Quomodo 
potuit  sapientia  Dei  mecum  misericordius  agere,  aut 
me  ad  ipsum  diligendum  dulcius  et  efficacius  invitare? 

Prseterea  justorum  animoe,  quoe  quantum  ad  praero- 
gativam  originis,  non  multum  a  coelestium  spirituum 
dignitate  degenerant,  omnes  ad  inferos  descendebant: 
decebatque,  ut  Deus  quandoque  memor  suae  imaginis 
esset,  atque  juxta  suorum  praeconia  prophetarum  de 
animabus  electis  jacturam  casus  angelici  repararet. 
Sic  in  hac  nostroe  salutis  dispensatione  dilectio  Christi 
nobis  medullitus  intimata  est,  qui  quum  in  lege  Moysi 
nobis  dilectionem  Dei  et  proximi  dederit  in  mandatis, 
eandem  in  schola  Evangelicae  disciplinae  frequentius 
et  fortius  verbis,  et  tandem  exhibitione  operis  incul- 
cavit.  Majorem  enim  caritatem  nemo  habet,  quam 
ut  animam  suam  ponat  quis  pro  amicis  suis.  Dedit 
itaque  materiam  diligendi  se,  qui  in  suis  diiectionibus 
nos  praevenit :  nec  aliud  a  nobis  exigit,  nisi  ut  ipsum 
diligamus  ex  corde.  Sane  inhumanus  est,  et  crudelis, 
qui  misericordiam  ejus  non  recolit,  qui  Dominum 
tam  clementem  ex  affectu  non  diligit,  qui  se  pro  eo, 
si  opus  est,  mortis  periculo  desiderabiliter  non  exponit. 
Christus  autem  mortuus  et  sepultus  tertia  die  resur- 
gens  a  mortuis,  sicut  discipulis  vivendo  pr3edixerat, 
eisdem  postea  frequenter  apparuit,  et  cum  ipsis 
loquenset  comedens,  ostensis  vulneribus  manuum,  pe- 
dum,  ac  lateris  a  cordibus  quorundam,  qui  adhuc  haesi- 
tabantin  fide,  ostensione  vulnerum,  vulnus  dubitationis 
amovit.  Quadraginta  itaque  diebus  cum  eis  visibiliter 
conversatus,  eisdem  comitantibus,  venit  in  montem 
Oliveti:  et  videntibus  illis,  elevatus  est,  et  ascendit 
ad  Patrem  :  ubi  eum  esse  in  patris  dextera  credimus, 
atque  in  communi  resurrectione  ipsum  vivorum  et 
mortuorum  judicem  expectamus.  Ut  igitur  Dominus 
noster  Jesus  Christus  voluit  et  debuit  ad  horam  mori, 
quia  homo  :  potuit  et  debuit  post  mortem  resurgere  : 
ut  qui  hominem  superaverat  diabolus,  ab  homine 
superaretur  et  superatus  confunderetur.     Erubescant 

infideles  et  praevaricatores,  qui  inordinate  in  haec 
prorumpunt  deliramenta :  Si  Christus  Deus  fuit,  quo- 
modo  potuit  mori  ?  si  homo,  quomodo  resurgere  ? 
Fuit  nempe  Deus  et  homo,  quia  homo,  debuit  mori : 
quia  Deus,  potuit  resurgere.  Utile  quoque  nobis 
fuit,  quod  sub  iniquo  judice  sponte  mori  dignabatur, 
valuit  et  voluit  resurgendo  mortem  superare.  Et 
sicut  diabolus  per  suos  ministros  in  Dominum  suum 
manus  ausu  temerario  injecit  violentas,  ita  juste  ac 
judicialiterdominium  ettyrannidem,  quam  in  hominem 
exercuerat,  amisit  in  aeternum  :  et  hoc  modo  compe- 
tenti,  qui  hominem  vicerat,  ab  homine  vincebatur,  et 
qui  in  ligno  superaverat,  in  ligno  scilicet  crucis, 
potenter  et  prudenter  superatus  fuit  a  Deo  et  homine 
Christo  Jesu  :  ut  quasi  frater  ab  homine  amaretur,  et 
quasi  Deus  timeretur.  Cseterum  necessarium  fuit, 
ut  ille  idem,  qui  nos  creavit,  nos  recrearet :  et  qui 
nos  fecit,  redimendo  reficeret,  ac  perditos  repararet : 
ne  unum  Deum  tanquam  creatorem  obiigaremur 
adorare,  et  alium  redemptorem  venerari  teneremur, 
et  ita  duobus  Dominis  famulari.  Et  quod  Filius,  non 
Pater,  non  Spiritus  sanctus,  incarnaretur,  necesse  fuit 
et  conveniens  :  quia  filio  assimilari  praesumpsit  homo, 
scilicet  Adam,  aspirans  et  volens  scire  bonum  et 
malum,  ut  Deus.  Videbatur  igitur  filius  esse  in 
causa,  sicut  sanctitas  Abel  invidiae  Cain,  et  sic  mortis 
ipsius.  Dixit  igitur  filius  noster,  quasi  Jonas,  quum 
ait :  Ego  sum  qui  peccavi,  projicite  me  in  mare : 
Non  sufficit  exile  sacrificium  et  holocaustum,  ad  tanti 
sceleris,  quod  patraverat  homo,  expiationem.  Ecce 
venio,  ego  ipse  venio,  quia  in  capite  libri  scriptum 
est  de  me,  ut  facerem  voluntatem  tuam  :  ecce  adsum 
immolandus.  Iterum,  si  tantum  negotium,  scilicet 
hominis  redemptio,  angelo  committeretur,  non  esset 
tutum  :    quia  in  Lucifero  superbia  angelum  reddidit 

infamem  et  suspectum.  Si  homini,  non  foret  similiter 
securum,  quum  primum  hominem,  scilicet  Adam, 
inobedientia  culpabilem  merito  condemnavit.  An- 
gelus  insufficiens,  homo  deficiens:  unus  imbellis,  alter 
imbecillis.  Convenienter  igitur  procuratum  est,  ut 
homo  hominem  adjutus  numinis  adminiculo  a  diaboli 
faucibus  liberaret,  ne  tam  arduum,  tam  nobile  com- 
mercium  vacillaret,  imo  potius  irrefragabilius  finem 
prosperum  sortiretur :  et  ordo  angelicus,  qui  per  lap- 
sum  Luciferi  et  suorum  complicum  fuerat  mutilatus, 
feliciter  restauraretur.  Magna  igitur,  et  omni  laude 
dignissima  fuit  Mater  et  Virgo  Maria  beatissima, 
quae  tantum  Dei  et  hominis  mundo  edidit  mediatorem, 
et  nostrum  parere  meruit  Salvatorem  :  quse  inter 
omnes,  quas  mundus  habuit,  mulieres,  nec  primam, 
nec  similem  meruit,  nec  sequentem  habere.  Concepit 
nempe  sine  pudore,  peperit  sine  dolore,  et  hinc  mi- 
gravitsine  corruptione  juxta  verbum  Angeli,  imo  Dei 
per  angelum,  ut  plena,  non  semiplena  gratiae  esse 
probaretur :  et  Deus  Filius  ejus,  antiquum  quod  pri- 
dem  docuit  mandatum,  fideliter  adimpleret,  videlicet 
patrem  et  matrem  honore  proevenire.  Et  ne  caro 
Christi  virginea,  quse  de  carne  matris  virginis  as- 
sumpta  fuerat,  a  tota  discreparet.  A  prsedictis  igitur 
Christianse  fidei  capitibus  venerabile  surgit  in  celsa 
culmina  fundamentum.  Haec  est  Catholicae  religionis 
scala,  per  quam  homini  datur  ascendere  ad  aeternae 
patriam  claritatis.  Si  ergo  habes  in  desiderio  de 
tenebris  prodire  in  lucem,  et  amplecti  saluberrimam 
Christi  legem,  Christianse  conversationis  primitias 
baptismali  lavacro  necesse  est  consecrari,  quatenus 
deposita  in  aquis  regenerationis  peccati  vetustate,  in 
novam  animse  innocentiam,  et  vitse  infantiam  renas- 
caris,  ut  illius  gloriae  ccelestis  particeps  efficiaris,  quam 
auris  non  audivit,  nec  oculus  vidit,  nec  in  cor  hominis 

ascendit :  tam  copiosa,  ut  non  possit  annullari :  mag- 
na,  ut  non  possit  comprehendi :  multa,  ut  non  possit 
numerari :  pretiosa,  ut  non  possit  aestimari :  diuturna 
ut  non  possit  terminari,  quam  repromisit  Deus  dili- 
gentibus  se,  et  sua  sequentibus  vestigia  pedetentim 
Vale,  et  vive,  et  vivat  in  te  Christus. 


LIBER  DE  CONFESSIONE  SACRAMENTALI. 

Rogasti  me,  ut  tibi  aliquid  de  virtute  confessionis 
recisiore  stylo  in  schedulis,  sicut  soleo,  exararem. 
Sic  aquam  postulat  fons  a  rivo,  magister  a  discipulo 
scientiam,  contemplativus  ab  activo,  ab  archidiacono 
prsesul,  spiritualis  a  carnali,  sanctus  a  peccatore, 
sapiens  ab  ignaro.  Desiderium  quidem  hujus  operis 
in  me  parturit  affectuosa  devotio.  Sed,  sicut  propheta 
commemorat,  vires  non  habet  parturiens  Facio  quidem 
quod  possum,  et  si  citra  limites  facultatis  suspendatur 
affectus,  votis  tamen  exuberans,  et  accumulata  cari- 
tate  voluntas  meum  suppleat  imperfectum.  Utar 
itaque  vice  cotis,  quse  obtusa  est,  et  tamen  ferrum 
acuit.  Et,  ut  verbo  Sapientis  minus  sapiens  utar, 
quod  sine  fictione  didici,  vestrae  sine  invidia  com- 
munico  sanctitati.  Incipio  ergo,  nihil  de  spiritu  meo 
prophetans,  sed  ea,  quae  praesens  tractatus  exposcit, 
sanctorum  patrum  auctoritate  confirmans.  Micas  enim 
collegi,  quoe  ceciderunt  de  mensa  dominorum  me- 
orum  :  et  cum  Ruth  Moabitide,  in  agro  Booz  spicas 
coadunavi,  quae  manus  evaserunt  messorum  :  si  forte 
in  earum  excussione  inveniatur  mensura  ephi :  de 
qua  in  valle  plorationis  peregrinantes  a  Domino  con- 
fitentes  sibi  panem  conficiant  lacrymarum. 

Loquutus  est  Dominus  ad  Moysen,  dicens :  Vir  in 
cujus  cute  varius  apparuerit  color  veniet  ad  sacerdo- 

tem,  et  se  ostendet  illi :    per  quod  intelligi    datur, 
quod  peccati  confessio  designati  per  lepram  facienda 
est  sacerdoti.     Verbum  enim  Augustini  est :     Nemo 
dicat  sibi,  occulte  confiteor  et  ago  poenitentiam  apud 
Deum.     Si  enim  sufficiens  est  ista  confessio :    ergo 
sine   causa  datae  sunt  claves   Petro  ;    Frustra  etiam 
dictum  est :    quodcunque  solveris  super  terram,  erit 
solutum  et  in  ccelis.     Omnia  sane  in  confessione  la- 
vantur;    et  sicut  corde  creditur  ad  justitiam,  ita  oris 
confessio   fit   ad    salutem.     Magna    est   confessionis 
virtus:  quia,  sicut  beatus  Ambrosius  in  libro  de  para- 
diso  scribit :  Confessio  lavat  animam,  confessio  aperit 
paradisum  :  hsec  est  secunda  post  naufragium  tabula, 
baptismusque  pcenitentiae.     Devota  confessio,  est  tan- 
quam  potio  valida  scrutans  corda  et  renes,  pertingens 
usque  ad  divisionem  animae  ac  spiritus,  et  exhauriens 
de  medullis  animae  noxiales  affectus.     Sicut  autem 
per  ingratitudinem  peccata  redeunt,  sic  per  confessi- 
onem  opera  mortua  reviviscunt.     Unde  Augustinus 
in  libro  de  poenitentia :  Pium  est  credere,  ut  recepta 
Dei  gratia,  quae  in   eo  destruit  mala  priora,  etiam 
remuneret  bona,  ut  quum  destruxerit  quod  suum  non 
invenit,  amet  et  diligat  bonum,  quod  etiam  in  pec- 
cante  plantavit.     Apostolus  ad  Hebraeos :    Jacientes 
fundamentum  pcenitentiae  ab  operibus  mortuis.  Opera 
mortua  sunt,  quae  fecimus,  dum  in  peccato  eramus. 
Haec  teste  Gregorio,  sicut  per  peccatum  irrita  fiunt, 
sic  per  pcenitentiam  redivivunt.     Caetera  ergo  nostrae 
salutis  remedia  confessio  antecedat,  ut  praeoccupemus 
faciem   Domini  in   confessione,  sicut  scriptum    est : 
Praecinite  Domini  confessione.  In  hujus  rei  auspicium 
Judas,  qui  interpretatur  confitens,  sive  confessio,  in 
transitu  maris  rubri  quodam  dignitatis  privilegio  po- 
pulum  Israel  antecessit.  Haec  est  secunda  circumcisio, 
quae  facta  est  in  Galgala,  quae  interpretatur,  sanctifi- 

catio.  Confessio  enim  sanctificatio  nostra  est :  sicque 
Psalmista  commemorat,  In  exitu  Israel,  &c.  facta  est 
Judsea  sanctiflcatio  ejus.  Tanta  est  efficacia  confi- 
tendi,  quod  si  peccator  reatum  suum  confitendo 
aperit,  Deus  illud  operit,  se  accusantem  excusat,  et 
peccatum  suum  agnoscenti  ignoscit,  tcstimonio  Salo- 
monis,  Qui  abscondit  scelera  sua,  non  dirigetur,  qui 
autem  confessus  fuerit  misericordiam  consequetur. 
Ex  occultatione  quidem  et  oppressione  peccati, 
nascitur  qusedam  lapidea  cordis  obstinatio,  fitque 
talibus  in  orationibus  suis  ccelum  seneum  et  terra 
ferrea,  ut  sint  quasi  montes  Gelboe,  super  quos  nec 
ros  nec  pluvia  cadit,  quorum  malitia  rorem  mise- 
ricordiae,  fontem  pietatis,  et  gratiae  fluenta  siccavit. 
Iratus  itaque  Dominus  dimittit  eos  post  desideria 
sua,  ut  eant  in  adinventionibus  suis,  sibique  iram 
thesaurizent  in  die  tremendi  judicii.  Est  iterum 
conscientia  miseri  quasi  fovea  ericii  et  lesenae,  ibique 
sibi  occurrunt  dsemonia,  ululae  et  pilosi,  dum  apostata 
spiritus  secum  ad  habitandum  in  ea  septem  spiritus 
nequiores  se  assumit.  Infelix  homo,  quare  te  abscon- 
dis  a  facie  Domini  in  similitudinem  proevaricationis 
Adae?  Quare  dissimulas  mortiferum  vulnus?  ulcus 
pravae  conscientiaa,  quod  nunc  pallias,  quandoque  in 
multa  tui  confusione  publice  revelabitur,  quum  in  con- 
spectu  omnium  sanctorum  ante  tribunal  tremendi 
judicis  stabis  nudus;  nihil  enim  occultum,  quod  ibi 
non  reveletur.  Tunc  hi  qui  sua  scelera  suppresse- 
runt,  dicent  montibus,  cadite  super  nos,  et  collibus 
operite  nos.  Manifesta  enim  erunt  occulta  cordium, 
et  prae  confusione  et  horrendo  divinse  majestatis 
aspectu  vellent,  si  liceret,  fugere,  demergi  etiam  in 
voraginis  tenebrosae  abyssum.  Filius  ergo  plorationis 
aeternae,  qui  nunc  Deum  despicit  consulentem,  mo- 
nentem,   et  misericorditer  arguentem,  audiet  indig- 

nantem,  ulciscentem,  judicantem  terribiliter,  et  irre- 
mediabiliter  condemnantem.    Saluberrimum  est  ergo, 
confiteri  Domino,  quoniam  bonus,  quoniam  in  saecu- 
lum  misericordia  ejus.     Propterea  Beatus  Job  dicit : 
Non   parcam  ori  meo,  dimittam  adversum  me  elo- 
quium  meum.     Loquar  in  amaritudine  animae  meae  : 
dicam  Deo,  noli  me  condemnare.     Sciebat,  quod  sicut 
Deus  judex  et  ultor  est  culpas  suas  abscondentium, 
sic  advocatus  est  confitentium.     Nec  melius  causam 
nostram  justificare  possumus,  quam  si  accusando  et 
puniendo    nos    partes  judicis   exequamur.     Si   nos, 
inquit  Apostolus,  dijudicaremus,  non  utique  judica- 
remur.     Summum  ergo  salutis  consilium  est,  humi- 
liari  sub  potenti  manu  Dei,  et  se  miserabilem  exhi- 
bere  in  oculis  misericordiae  ejus,  nostram  per  omnia 
voluntatem  illius  subjicere  voluntati.     Nam  et  vita 
in  voluntate  ejus.     Salubre  est  ergo  confiteri :    quia 
teste   Hieronymo:   Nemo  sine    confessione    salvatur. 
Et  notetur,  quod  confessio  sine  pcenitentia  alia  est 
falsa,  ut  in  Esau  et  Saul ;  alia  desperata,  ut  in  Cain 
et  Juda.     Salutifera  in  Petro  et  Magdalena.     Qua- 
tuor  nimirum   solent  confessionis  gratiam  impedire, 
pudor,  timor,  spes,  desperatio.     Qui  autem  sub  istis 
quatuor  lapidibus  jacet,  quatriduanus  est  in  sepulchro. 
Nam  a  mortuo  tanquam   ab  eo  qui  non  est,   perit 
confessio.     Veniat  ergo  Jesus  misericors  et  clamet, 
Lazare  veni  foras.     Foras  venit,  qui  per  confessionem 
interiora   cordis   aperit.       Si   vero   pudor   prohibeat 
confiteri,  recolat  quomodo  libri  conscientiarum  aperi- 
entur  coram  omnibus  in  die  judicii,  quum  revelaverit 
Dominus   abscondita   tenebrarum.       Et    sicut   nunc 
nemo  se  abscondit  a  calore  ejus;  ita  tunc  non  erit, 
qui  se  abscondat  a  splendore  illius.     Non  ergo  pudeat 
dicere,  quod  non  puduit  facere :  sed  utili  erubescentia 
confundatur,  ut  in  splendoribus  sanctorum  de  humi- 

litatis  suae  merito  glorietur.  Contra  timorem  poeni- 
tentiae,  quae  videtur  importabilis,  objicitur  gehennse 
memoria,  timor  ignis  inextinguibilis,  vermis  non 
moriens,  foetor  mortificans,  et  dolor,  cujus  non  est 
intermissio,  sive  finis.  Non  videaturei  gravior  brevis 
curatio,  quam  poena  supplicii  gehennalis.  Horren- 
dum  est  incidere  in  manus  Dei  viventis.  Ideoque 
poena  temporaiis  transigat  cum  aeterna,  et  sustineat 
patienter  flagella  tortoris.  Si  autem  sperat  de  longi- 
tudine  vitae,  et  de  Dei  miseratione  praesumit;  atten- 
dat,  quam  brevis  et  incerta  sit  vita  ejus,  quicunque 
in  Spiritum  sanctum  peccat,  et  quantum  in  eo  est, 
summi  judicis  justitiam  omnia  judicantis  evacuat. 
Existimasti  inique,  quod  ero  tui  similis:  arguam  te, 
et  statuam  contra  faciem  tuam.  Qui  tales  fiunt,  non 
praesumant  de  Dei  miseratione,  quasi  velit  Deus 
eorum  ignorare  versutias,  et  sub  quadam  pia  dissimu- 
latione  transire.  Nam  propter  hoc  irritavit  impius 
Deum ;  dixitenim  in  corde  suo,  non  requiret.  Sed  certe 
requiret  Dominus,  et  retribuet  abundanter  his,  quorum 
non  est  memor  amplius,  et  ipsi  de  manu  sua  repulsi  sunt. 
Mentita  est  namque  iniquitas  sibi,  sed  damnabit  veritas 
aeternaliter,  quod  mendacium  temporaliter  occultavit. 
Sicut  scriptum  est :  Inimici  Domini  mentiti  sunt  ei, 
et  erit  tempus  eorum  in  saecula.  Desperatio  autem 
miserum  hominem  in  omne  desiderium  perniciose 
prsecipitat,  ut  contemnat  tremenda  judicia  Dei :  pec- 
cator  enim,  quum  venerit  in  profundum  malorum, 
contemnit.  Huic  opponimus,  Domine  Deus,  me- 
moriam  abundantise  suavitatis  tuae,  quam  exhibuisti 
David  homicidae,  adulterae,  proditori,  Mariae  pec- 
catrici,  Petro  neganti,  Chananaeae  clamanti,  latroni 
seditioso  pendenti,  ipsis  etiam  crucifixoribus  tuis. 
Sperent  ergo  in  te,  qui  noverunt  nomen  tuum  : 
quoniam    non    derelinquis   quaerentes    te,    Domine. 

Nullus,    quaeso,    absorbeatur    abundantiore    tristitia, 
quamdiu  Christus  ad  indulgentiam  se  exponit,  et  de 
cruce  ad  amicabiles  nos  amplexus  invitat.     Est  con- 
fessio    perfectorum    qui    jam    tentationum    pericula 
evaserunt,  apud  quos  non  est  nisi  gratiarum  actio  et 
vox  laudis.     Alia  est  poenitentium  confessio,  quae  et 
Deum  iratum  placat,  et  placatum  ad  beneficia  gratiae 
uberioris   invitat.     Unde   in    Cantico    Isaiae :     Con- 
fitebor  tibi,  Domine,  quoniam  iratus   es  mihi,  con- 
versus  est  furor  tuus,  et  consolatus  es  me.     Propter 
triplicem  statum,  justorum,  pcenitentium,  reproborum, 
scripta  erant  in  libro,  qui  Ezechieli  datus  est,  carmen, 
lamentationes,  et  vae.     Carmen  laudantium,  lamenta- 
tiones    confitentium,    vae    illorum,    qui    pcenitentiam 
respuunt,    quos   expectat   damnationis   aeternae    sup- 
plicium.     O  stulti   et  tardi    ad  obtinendum  miseri- 
cordiam    Dei.     Non    praecipitur   vobis  maria   trans- 
fretare.     Regnum   Dei  intra  vos  est :    quibus  prope 
est  verbum  in  ore,  verbum  in  corde,  id  est  contritio 
cordis,   et   oris  confessio ;    quibus  offertur  terra  vi- 
ventium,  et  pro  nihilo  habuerunt  terram  desiderabilem. 
Ad  confitendum  te  Dominus  expectat,  et  jam  prae- 
parationem  cordis  tui  audivit  auris  sua.     Dixi,  inquit 
Propheta,  confitebor,  et  tu  remisisti  impietatern  pec- 
cati  mei.     Nec  tuam  solummodo  confessionem,  sed 
confitendi   desiderium    Deus    miserando   praecurrit  : 
prodigum    filium    redeuntem    videt   pater   a   longe : 
atque  festinantior  est  indulgere  misero,  quam  miser 
indulgentiam  postulare.     Hieronymus  ad  Rusticum  : 
David  a  Nathan  propheta  correptus  respondit,  peccavi : 
statimque  audire  meruit :    Et  Dominus  peccatum  ab- 
stulit  a  te.      Et  idem  :    Unde  scelus  commiserunt  in 
morte    Nabuthae,    Achab    et   Jezabel.     Conversione 
Achab    pcena    ejus    differtur  in   posteros,  et  Jezabel 
impcenitens    praesenti    judicio    condemnatur.      Con- 

fessionem  ergo  ne  differas :  nam  nescis  quid  ventura 
pariat  dies.  Nescis,  si  hac  ipsa  die  mors  repentina 
te  rapiat,  et  non  sit  qui  eripiat.  Frequens  est  illud 
judicium  ccelestis  irse :  ut  qui  non  vult  pcenitere 
quando  potest,  non  possit,  quando  voluerit  pcenitere. 
De  his,  qui  pcenitentiam  differunt,  donec  suis  de- 
sideriis  satientur,  scriptum  est :  Vse  praegnantibus  et 
nutrientibus  in  illa  die.  Dic  ergo  iniquitates  tuas,  ut 
justificeris.  Sicut  enim  testatur  beatus  Ambrosius : 
Confessio  justificat,  omnesque  sordes  quas  negligenter 
vita  congessit,  evacuat.  Ei  quoque  non  timeas  con- 
fiteri,  quem  Deus  tibi  vice  sua  consiliarium  delegavit, 
testimonio  Job  :  Qui  timet  pruinam,  veniet  super 
eum  nix.  Erubesce  temporaliter,  ne  seternaliter 
erubescas.  Si  modo  confunderis,  confusio  haec 
gloriam  adducet.  Pro  confusione  enim  hac  et  ru- 
bore,  in  terra  tua  duplicia  possidebis.  Cur  timebis 
in  die  mala  ?  Nonne  melius  est  audire  vocem  consilii, 
quam  illius  sententise  judicialis  expectare  tonitruum, 
ite  maledicti  in  ignem  aeternum?  Sic  autem  con- 
fessio  fiat,  ut  excurrat  per  singulas  iniquitates,  et  sin- 
gulis  vulneribus  de  sacrificio  cordis  humiliati  quasi 
unguentum  ex  adipe  devotionis  infundat.  In  sacri- 
ficio  quidem  singula  intestina  hostiae  abluuntur. 
Augustinus  de  pcenitentia:  De  universis  et  singulis 
pcenitentiam  age.  Deus  septem  daemonia  simul 
ejecit,  simul  sanavit  surdum  et  mutum;  legionem 
etiam  simul  ejecit  ab  alio,  docens,  quod  etiamsi  pec- 
cata  sint  mille,  de  omnibus  tamen  oportet  pcenitere. 
Lavabo,  inquit  propheta,  per  singulas  noctes  lectum 
meum  lacrymis  meis,  id  est,  per  singulas  iniquitates 
conscientiam  meam.  Lacrymae  laverunt  apostasiam 
Petri.  Et  si  velis  per  novi  et  veteris  Testamenti 
exempla  discurrere,  fructum  et  efficaciam  earum  non 
poterit   humana    ratio    aestimare.     Deducant    igitur 

confitentes  quasi  torrentem  lacrymas,  tum  angustiae, 
tum  doloris.  Nam  si  totus  eorum  sanguis  et  cere- 
brum,  universaeque  ossium  medullse  liquefactae  in 
aquas  pcenitentiales  currant  et  effluant,  in  diluvio 
tamen  aquarum  multarum  ad  Deum  non  approxima- 
bunt,  nisi  oculi  tui,  O  bone  Jesu,  eorum  videant  et 
suppleant  imperfectum.  Illud  autem  spem  pceni- 
tentis  exhilaret,  quod  lacrymae  peccatricis  oculos, 
Christe,  tuos  ad  lacrymas  compulerunt.  Confitenti 
igitur  sint  lacrymoe  panes  die  ac  nocte;  comedat 
panem  doloris,  et  bibat  aquam  amaritudinis,  si  forte 
respiciat  Deus,  et  in  verbo  magni  prophetae,  aquse 
Mara  ligni  appositione  dulcescant.  Omnes  autem 
circumstantias  peccatorum,  is  qui  confitetur,  aperiat : 
causam,  locum,  tempus,  modum,  et  quicquid  mensu- 
ram  reatus  exaggerat.  Sic  enim  Beatus  Augustinus 
in  libro  de  pcenitentia  scribit,  dicens :  Poenitens  suo- 
rum  criminum  exprimat  qualitatem,  in  loco,  in  tem- 
pore,  in  perseverantia,  in  varietate  personse,  ut  atten- 
datur  excellentia  officii  sui,  turpitudo  operis,  si  in 
sacro  loco,  si  in  die  festivitati  vel  orationi  consecrata, 
aut  jejunio,  quanta  tentatione  impulsus  sit.  Sunt 
enim  qui  ultro  se  peccato  offerunt,  nec  expectant 
tentationem,  sed  prseveniunt  voluptatem,  et  omnia 
faciunt  pro  recuperanda  vita  animae,  quae  facerent 
pro  vitanda  corporis  morte.  Et,  ut  gratia  evidentiae 
ponamus  hujus  rei  exemplum:  qui  fornicatur,  non 
solum  suam,  sed  illius  animam  perimit,  quam  in  con- 
sensum  et  participium  suae  iniquitatis  allexit.  Porro 
animae  tertiae  homicida  est,  si  rogatu  ejus  aliquis 
mediator  illius  turpitudinis  intercessit.  In  tua  luxu- 
ria  vili  et  brevi  aeternum  multis  procurasti  suppli- 
cium,  et  eis  in  ignc  concupiscentiae  tuae  ignem  per- 
ditionis  inextinguibilem  succendisti.  Quum  Dominus 
sub    specie    Babylonis    dicat   de    anima    peccatrice : 

Quantum  exaltavit  se  in  deliciis  suis,  tantum  date  ei 
tormenta  et    luctum.     Tu   qui    pro    tuo    proprio    et 
speciali  peccato,  tam  gravia  passurus  es ;  quam  gra- 
viora  pro  multorum  peccatis  expectas,  quorum  inno- 
centiam    argumentosa    libidinis    astutia    subvertisti. 
Aliqui   eorum   forte  jam  decesserunt,  et  in  inferno 
positi  sunt,    ubi  mors   depascit  eos,  ubi    in   fornace 
gehennalis  incendii  sulphurea  infelices,  more  ferven- 
tium  et  liquescentium  metallorum    flamma  inextin- 
guibili    cruciantur.     Tu   vero   totius   adhuc  flamma 
concupiscentiae    carnalis   ebulliens,   contemnis   terri- 
bilia  Dei  judicia,  nec  tormenta  illorum,  nec  immi- 
nentem  tibi  diem  tuse   damnationis  attendis.     Sim- 
plicem  mulierculam,  aut  puerum,   quod  absit,   hor- 
renda  enim  et  odibilis  Deo  abominatio  est,  blanda  et 
seductoria  pollicitatione  corrumpens  in  tui  desiderii 
voluptate  animam,   pro   qua    Christus  mortuus   est, 
occidisti.     Illud  ad  cumulum  tuae  perditionis  accedit, 
quod  quum  factus  sis  princeps  Sodomorum  et  Gomor- 
rse,  immunditise  tuae  discipuli   post  te  sedebunt  in 
cathedra  pestilentise,   serpetque  pestis   cancerosa  in 
multos,  ut  veniat  super  te  omnis  sanguis  eorum,  quos 
corrupisti  sanguine,  opere,  vel  exemplo.     Sane  ideo 
irremissibilis  fuit  culpa  diaboli,  et  inventa  est  iniqui- 
tas  ejus  ad  odium,  quia  in  malitia,  quam  nullo  sugge- 
rente  commisit,   fuit  subversio   et  ruina   multorum. 
Quis  sestimare  sufficit,  quam  execrabiliter  damnabilis 
sit  apud  Deum  et  homines  Herodiana  crudelitas,  quse 
pueros   occidit:    atque   malitia    Pharaonis,  qui   sub- 
mersit  parvulos  Hebrseorum?    Et  illi   quidem    non 
animarum,  sed  corporum  homicidae  fuerunt.     Quanto 
igitur  detestabilius   est,   eorum   non   dicam   homici- 
dium,  sed  parricidium,  qui  tot   innocentum  animas 
occiderunt?     Procul  dubio,   quanto  excellentior  est 
anima  corpore,  tanto  infeliciores  Pharaone  sunt  pro- 

ditores,  et  damnabiliores  Herode.  Putas  quod  dissi- 
mulando  transeat,  et  non  requirat  Deus  de  manu  tua, 
quod  in  concupiscentiis  et  in  immunditiis  tuis  nobi- 
lissima  ejus  periit  creatura  ?  Nonne  hoc  est  pecca- 
tum,  quod  lex  Moysi  damnat  ad  mortem  ?  lex  impe- 
rialis  gladio  ultore  persequitur?  Deus  etiam,  qui 
solet  peccatores  misericorditer  ad  pcenitentiam  ex- 
pectare,  quasi  suae  bonitatis  oblitus,  in  ultionem  tanti 
criminis  de  ccelo  pluit  ignem  sulphureum,  ut  fcetorem 
peccati  pcense  fcetor  ostenderet,  atque  etiam  cum 
supplicio  temporali  cruciatus  oeternae  damnationis 
inciperet.  Turpe  reputas,  de  tam  turpi  materia 
loqui:  sed  turpior  est  infernus.  Si  fcedus  est  sermo, 
fcedius  est  putrescere  in  peccato.  Nunquid  audebis 
facere,  et  ego  illud  dicere  non  audebo?  Testis  in 
ccelis  Deus,  etiam  conscius  in  excelsis,  quod  zelo  et 
sitio  salutem  animae  tuae,  et  tota  haec  exhortatio  mea 
procedit  ex  medullis  animae  et  adipe  caritatis.  Sic 
ergo  confessio  fiat,  ut  etiam  in  tui  accusationem 
peccati  veniant,  quaecunque  videntur  illius  accessio 
vel  sequela.  Vix  equidem  invenitur  peccatum,  quod 
aliud  annexum  non  habeat.  Colligatae  namque  sibi 
sunt  squamae  Behemoth :  una  uni  conjungitur,  et 
spiraculum  vitae  non  incedit  per  eas.  Vides,  quod  in 
homicidiis,  perjuriis,  proditionibus,  et  detractionibus, 
comessationibus,  ebrietatibus,  in  verbis  turpibus, 
pravisque  consiliis,  et  in  cunctis  fere  criminibus, 
nobiscum  participio  consensus  innocentiam  alienam 
trahimus  in  reatum.  Tuam  igitur  conscientiam 
solerti  revolve  scrutinio,  explora  omnes  angulos  ejus, 
nihilque  in  ea  remaneat  indiscussum.  Fode  pari- 
etem,  et  abominationes  conscientiae  monstruosas  reve- 
labit  tibi  familiare  scrutinium.  Veniali  non  negligas. 
Qui  enim  minima  contemnit,  paulatim  defluit,  et  ad 
majora   prolabitur.     Quid    autem    adeo  veniale  est, 

quod  non  possit  importare  timorem,  quum  de  verbis 
et  cogitationibus  otiosis  oporteat  reddere  rationem? 
Vide  ergo  ne  obruaris  arena,  ne  levia  te  submergant. 
Nam  et  guttulae  aquae,  dum  in  sentinam  navis  pau- 
latim  et  occulte  influunt,  navem  quae  procellosos 
impetus  maris  antea  fortiter  sustinuerat,  ex  improviso 
submergunt.  Cave  igitur  ne  de  radice  colubri  regu- 
lus,  et  de  usu  venialium  letifera  consuetudo  nascatur. 
Teste  siquidem  Augustino,  ex  quodam  contemptu 
peccatum  committunt  in  Spiritum  sanctum,  qui 
negligenter  venialibus  assuescunt.  Propterea  Beatus 
Job  omnia  opera  sua  verebatur.  Quis  enim  con- 
fessionis,  aut  pcenitentiae  beneficio  seipsum  justificare 
praesumat?  Ipse  Apostolus  de  se  dicit:  Nihil  mihi 
conscius  sum,  sed  non  in  hoc  justificatus  sum.  Non 
justificabitur  in  conspectu  tuo  omnis  vivens.  Ergo 
non  propter  meritum  meum,  sed  propter  nomen 
tuum  propitiaberis  peccato  meo :  multum  est  enim. 
Si  enim  non  sunt  condignae  passiones  hujus  saeculi 
ad  futuram  gloriam  obtinendam,  quid  erit  de  imper- 
fectis,  aut  falsis  potius  pcenitentiis,  quando  terribilis 
et  horrendus  judex  ipsas  justitias  judicabit?  Pecca- 
tum  itaque  tuum  coram  te  sit  semper.  Quumque 
omnia  bene  feceris,  dicas,  quia  es  inutilis  servus  : 
atque  juxta  sententiam  Salomonis,  de  indulto  et 
propitiato  tibi  peccato  nunquam  sis  sine  metu. 
Beatus  homo  qui  semper  est  pavidus.  Frequenter 
enim  memoriae  peccata  se  offerunt,  quae  scopa  pceni- 
tentiae  videbatur  pcenitens  abstersisse.  Putant  aliqui, 
sibi  sufficere,  quod  aliquandiu  a  sua  turpitudine  de- 
stiterunt,  atque  de  primitiis  arreptae  continentiae  prae- 
sumentes,  veteres  excessus  non  recolunt,  et  quasi  spa- 
tio  temporis  evanuerint  culpae,  vel  earum  oblitus  sit, 
aut  dormiat  Deus:  putant  de  omnibus  debitis  brevi 
pcenitentiae  compendio  transegisse.     Recole  quid  Job 

ad  Dominum  dicat:   Signasti  quasi  in  sacculo  peccata 
mea.     Et  Dominus  in   Deuteronomio :  Nonne    haec 
condita  sunt  apud  me,  et  signata  in  thesauris  meis? 
Non  sine  dolore  cordis  acerbissimo,  et  anxia  cordis 
afflictione  sanantur,  quae  longo  usu  inolita,  et  intimis 
animarum   medullis  infixa  sunt:  nec  horaria  et  levi 
contritione  redimi  possunt,  quibus  mors  seterna  debe- 
tur.     Quis  scit,   utrum  sit  dignus   amore  an  odio? 
Conscientia  hominis  est  quasi  later  luteus,  qui  dum 
plus   abluitur,    plus    sordescit.     Unde    Dominus   in 
Jeremia:   Si  laveris  te  nitro,  et  multiplicaveris  tibi 
herbam    borith,    polluta    eris   in    sanguine   tuo.     Et 
Beatus   Job  :   Si  lavero  me  aquis  nivis,  tamen  sor- 
dibus  intinges  me,  et  abominabuntur  inde  vestimenta 
mea.     Quod  si  pcenitentiae  severitatem  aequa  lance 
libraveris    cum    tuorum    excessuum    quantitate :  ad 
satisfaciendum  tamen  Deo,  tota  tua  non  sufficit  lon- 
gitudo.     Regnum  Dei  acquiri  potest,  aestimari  autem 
non  potest:   per  dolores  acquiritur,    per   violentiam 
rapitur,  per  intrusionem  sanctorum  haereditas  obti- 
netur.     Si   ergo  quae  tibi    injuncta  sunt,    videantur 
gravia,  gravioribus  dignum  te   reputa.     Omnis  qui- 
dem  disciplina  in  principio  sui   amarissima  est,  sed 
postea    testimonio     apostoli     pacatissimum    fructum 
justitiae  faciet.     Simulatoria  itaque  est,  et  falsa  pror- 
sus  confessio,  si  ex  cordis  amaritudine  non  procedit. 
Nam  Thamar,  quae  amaritudo  interpretatur,  Judae,  id 
est  confitenti,  seu  confessioni,  conjugio  copulatur:  et 
juxta  edictum  legis  nemo  nisi  cum  lactucarum  agres- 
tium  amaritudine  Paschalis  agni  carnibus  communi- 
care  praesumit.      Recogita  igitur  annos  tuos  in  ama- 
ritudine  animae  tuaa,  habeas    pra^    oculis   cordis  tui 
passionem  Christi,  tuorum  memoriam  peccatorum,  et 
expectationem  districti  judicii.     Cogita  ultimae  diei 
necessitatem,  brevitatem  vitae,  finem  dubium,  et  ter- 

ribilem  arcum  Domini,  quem  adversus  peccatores 
tetendit,  et  in  eo  paravit  vasa  mortis,  dans  tibi  signi- 
ficationem,  ut  fugias  a  facie  arcus.  Propterea  de 
pcenitentiae  diuturnitate  vel  austeritate  non  murmu- 
res :  nam  quum  pro  sola  criminum  tuorum  redemp- 
tione  te  totum  debeas;  e  diverso,  si  ad  angustias 
crucis  Christi  respexeris,  totum  corpus  tuum,  totam 
animam  tuam  ei  debes.  Animam  enim  suam  posuit 
ad  mortem  pro  te,  si  ab  initio  mundi  usque  in  hunc 
diem,  sobrie,  pie,  justeque  vixisses,  non  posses  gratiae 
illius  ad  meritum  respondere.  Quicquid  potest  hu- 
y  mana  conditio,  si  ad  passionem  Domini  comparetur, 
erit  quasi  aquae  guttula  ad  magnitudinem  maris: 
scintilla  ignis  ad  solem,  et  quasi  nihil  ad  universi- 
tatem.  Apostolus  pondus  tribulationis  praesentis 
leve  reputat  respiciens  in  remunerationem,  atque  in 
aeternam  et  inaestimabilem  praemii  quantitatem :  tri- 
bulatio  enim  praesens  quasi  guttatim  influit:  retri- 
butio  vero  quasi  torrens  voluptatis  affluit,  nunquam- 
que  pereffluit.  Si  ergo  gravis  tibi  videatur  pceni- 
tentia,  cogita,  quod  incomparabiliter  gravior  est 
gehenna.  Exercearis  in  lacrymis,  vigiliis,  jejuniis, 
disciplinis :  nec  tibi  videatur  absurdum,  si  propter 
abstinentiam  aliquando  caput  doleat,  quod  saepius  ab 
ebrietate  doluit:  si  rugiat  venter,  quem  frequens 
incduvies  suffocavit.  Peccati  ergo  sanies  non  solum 
abstergenda,  sed  abradenda  est  asperitate  doloris. 
Tunc  equidem  cum  Beato  Job  testa  saniem  radis,  si 
districtiore  pcenitentia  sordidas  delectationes  abster- 
gis.  Quod  enim  non  purgaveris  in  praesenti,  in  igne 
purgatorii  purgaturus  est  Deus.  Sicut  ipse  per  Joel 
dicit:  Purgabo,  inquit,  sanguinem,  quem  non  purga- 
verunt.  Isaias  quoque :  Et  purgabit  filios  Levi  in 
spiritu  judicii  et  spiritu  ardoris.  Christus  autem 
purgationem  peccatorum  faciens,  non  in  judicio,  sed 

in  desiderio,  non  in  ardore,  sed  in  amore,  tria  nobis 
purgatoria  misericorditer  assignavit,  cordis  contri- 
tionem,  oris  confessionem,  carnis  afflictionem :  haec 
sunt  cymbala  bene  sonantia :  hoe  sunt  tres  civitates 
refugii.  Ad  contritionem  pertinet  timor  Dei,  et 
desiderium  regni,  pcenitentiae  humilitas,  longanimitas 
patientiae,  et  abjectio  sui.  Cor  contritum,  et  humi- 
liatum  Deus  non  despiciet.  Sic  ergo  cor  dolor  pceni- 
tentiae  conterat,  ut  in  spiritu  vehementi  conterat 
naves  Tharsis.  Tharsis  interpretatur  exploratio  gau- 
dii.  Mentes  autem  nostrse,  naves  sunt,  quibus  in 
hac  saeculi  voragine  navigamus,  explorantes  vias, 
quibus  ad  coeleste  gaudium  provehamur.  Et  nos 
quidem  filii  Petri  sumus,  et  ambulare  super  aquas 
prgecipimur,  super  hoc  scilicet  mare  magnum  et  spa- 
tiosum;  semper  autem  mergimur,  nisi  spiritus  ad- 
juvet  infirmitatem  nostram,  ut  possimus  dicere  cum 
propheta :  Nisi  quia  Dominus  erat  in  nobis,  forsitan 
aqua  absorbuisset  nos.  Propositum  itaque  pceni- 
tentiae  perseverantia  comitetur.  Quid  enim  omnia 
praedicta  proderunt  pcenitenti,  si  ad  vomitum  rever- 
tatur?  Verbum  Sapientis  est:  Unus  aedificans,  et 
unus  destruens,  quid  est  nisi  labor?  Ita  et  qui  bap- 
tizatur  a  mortuo,  et  iterum  tangit  mortuum,  quid 
profuit  ei  lavatio?  Verbum  Augustini  est:  Inanis 
est  pcenitentia,  quam  sequens  culpa  coinquinat. 
Vulnus  iteratum,  sanatur  tardius,  si  lugens  et  pec- 
cans  veniam  non  meretur,  nihil  prosunt  lamenta,  si 
replicantur  peccata:  nec  valet  de  malis  veniam  po- 
scere,  et  mala  denuo  iterare.  Gregorius:  Qui  ad- 
missa  plangunt,  nec  tamen  deserunt,  se  inaniter  mun- 
dant,  et  nequiter  inquinant:  Iccirco  lacrymis  se 
lavant,  ut  mundi  ad  sordes  redeant.  Item  Gregorius: 
Lavamini,  mundi  estote ;  post  lavacrum  enim  mundus 
esse  negligit,  quisquis  post  lacrymas,  vitae  innocentiam 

non  custodit.  Nemo  itaque  de  momentanea  con- 
tritione,  vel  affluentia  lacrymarum  praesumat.  Sunt 
enim  plerique  irreligiosi,  aut  potius  iniquitatum 
abysso  absorpti,  laetantes  quum  male  fecerint,  et  exul- 
tantes  in  rebus  pessimis,  quos  videmus  timore  pcenae, 
aut  peccatorum  recordatione  compungi  usque  ad 
lacrymas,  mira  etiam  devotione  liquescere  in  amorem 
•  Jesu,  et  ipsum  totis  medullis  animae,  brachiis  devotae 

affectionis  amplecti.  Videmus  etiam  alios  in  exer- 
citio  pcenitentiae,  et  inter  multiplicia  virtutum  prae- 
sidia  constitutos,  ita  ex  toto  arescere,  ut  nec  unam  ab 
oculis  suis  possint  lacrymam  extorquere.  Sciendum 
itaque,  quod  gratia  lacrymarum,  quaedam  Dei  visi- 
tatio  est,  quae  quandoque  datur,  ad  excitationem 
torporis,  quandoque  ad  consolationem  laboris,  quan- 
doque  ad  gratiam  retributionis.  Prima  enim  quasi 
stimulus  desidem  pungens:  secunda  quasi  baculus 
debilem  sustinens:  tertia  quasi  lectulus  quietum  sus- 
cipiens.  Sicut  enim  Deus  nunc  verbo,  nunc  exemplo, 
nunc  etiam  flagello  torpide  aut  tepide  viventes  ad 
salutem  provocat:  sic  eosdem  per  inspirationem  oc- 
cultam  compunctione,  aut  terrore  ad  statum  vitae 
melioris  invitat,  ut  sic  haec  divinae  gratiae  oblatio 
reprobis  ad  judicium;  his  autem,  qui  electi  sunt,  ad 
profectum.  Nec  solum  lacrymae,  sed  etiam  virtutes, 
ut  sapientia,  ut  continentia,  eloquentia,  et  multa 
hujusmodi,  quae  de  thesauro  ccelestis  misericordiae 
producuntur,  multis  per  abusionem,  aut  elationem 
convertuntur  in  malum.  Dona  siquidem  Dei,  tam 
bonis,  quam  malis  sunt  quandoque  communia.  Nam 
et  Saul  inter  prophetas,  et  inter  apostolos  numeratus 
est  Judas;  propter  quod  et  Salvator  in  Evangelio 
dicit:  Multi  jnihi  dicent  in  illa  die:  Nonne  in 
nomine  tuo,  Domine,  daemonia  ejecimus?  et  in  no- 
mine  tuo  signa  multa  fecimus?  et  tunc  confitebor 

illis,  quia  non  novi  vos :  discedite  a  me  operarii 
iniquitatis.  Pcenitentia  Cain,  fletus  Esau,  seu  con- 
fessio  Judae  plangentis  se  tradidisse  sanguinem  justum, 
eis  cesserunt  in  judicium  et  tormentum.  Saepe  filii 
Israel  in  eremo  correpti  a  Moysi,  fleverunt  coram 
Domino,  quibus  illa  pcenitentia  nihil  profuit,  ad  pris- 
tinas  concupiscentias  denuo  resolutis.  Sed  et  in 
terram  promissionis  ingressi,  quum  loqueretur  eis 
angelus  in  loco,  qui  propter  hoc  postea  vocatus  est  j, 
locus  flentium,  levaverunt  vocem,  et  fleverunt,  et 
tamen  paulo  post  facere  malum  coram  Domino  addi- 
derunt.  In  electis  autem  cqmpunctio  est  ad  conso- 
lationem,  quibus  omnia  cooperantur  in  bonum.  Haec 
enim  in  melius  promoventur,  dum  ex  ipsa  dulcedine, 
qua  fruuntur,  ad  exercitia  spiritualia  fortius  se  accin- 
gunt.  Qui  dum  dura  et  aspera  gaudent  sustinere 
pro  Christo,  proficiunt  in  illud  compunctionis  excel- 
lentius  genus,  quod  infirmos  sanat,  debiles  roborat, 
consolationem  et  quietem  indulget.  Quam  expe- 
riebatur  propheta,  quum  diceret :  Memor  sum  Dei,  et 
delectatus  sum.  Et :  Quam  magna  multitudo  dulce- 
dinis  tuae,  Domine,  quam  abscondisti  timentibus  te. 
Nemo  igitur  secundum  primum  visitationis  genus 
sanctitatem  in  se  mentiatur,  quum  illam  reprobis 
sciamus  frequenter  accidere :  sed  nec  de  secundo 
genere  visitationis  praesumat.  Illa  enim  non  sanc- 
tificat,  sed  ad  sanctificandum  praeparat,  et  evenit 
quandoque  tentatis,  ne  corruant,  plerumque  tentandis, 
ut  levius  ferant.  Si  quis  autem  secundo  visitationis 
generi  assuescat,  facile  proficiet  ad  tertium  genus, 
quod  jam  non  solum  excitat  aut  confortat,  sed  ube- 
riore  gratia  victorem  remunerat.  Si  ergo  senseris  in 
te  gratiam  compunctionis  et  affluentiam  lacrymarum, 
non  tamen  ideo  te  statim  arbitreris  Domino  recon- 
ciliatum.     Nec  opinetur  servus  se  esse  filium,  licet 

quandoque  pascatur  pane  filiorum.  Nam  de  talibus 
scriptum  est:  Inimici  Domini  mentiti  sunt  ei,  et  erit 
tempus  eorum  in  ssecula.  Et  cibavit  eos  ex  adipe 
frumenti,  et  de  petra  melle  saturavit  eos.  Nota  in 
his  verbis,  et  alios  esse  Domini  inimicos,  et  tamen  ex 
adipe  frumenti,  et  melle  spirituali  a  Domino  satiatos. 
Quia  tales  patientia  Dei  ad  pcenitentiam  sustinet,  et 
expectat :  credunt,  se  indulgentiam  obtinuisse  divi- 
nam,  et  totum  suarum  lacrymarum  meritis  ascri- 
bentes,  dicunt  cum  uxore  Manue :  Si  Dominus  vo- 
luisset  nos  occidere,  non  utique  de  manu  nostra  sacri- 
ficium  suscepisset.  De  talibus  etiam  credo  scrip- 
sisse  apostolum :  Dedit,  inquit,  illis  Dominus  spi- 
ritum  compunctionis,  oculos,  ut  non  videant,  et  aures, 
ut  non  audiant.  Nonne  ista  compunctio  eorum  ex- 
caecat  oculos,  et  aures  cordis  obturat,  qui  credentes 
se  aliquid  esse,  quum  nihil  sint,  abominabiles  criminum 
maculas  sine  fructibus  pcenitentioe  paucis  lacrymis 
sestimant  abluisse.  Yera  siquidem  pcenitentia  non  in 
lacrymis  momentaneis,  aut  horaria  compunctione  con- 
sistit.  Nulla  etiam  affectio  pia  meritoria  est  ad  salutem, 
S  nisi  ex  Christi  dilectione  procedat.  Saepe  in  tragcediis 
et  aliis  carminibus  poetarum,  in  joculatorum  cantile- 
nis  describitur  aliquis  vir  prudens,  decorus,  fortis,  ama- 
bilis,  et  per  omnia  gratiosus.  Recitantur  etiam  pres- 
surae  vel  injuriae  eidem  crudeliter  irrogatse,  sicut 
de  Arturo  et  Gangano  et  Tristanno,  fabulosa  quae- 
dam  referunt  histriones,  quorum  auditu  concutiuntur 
ad  compassionem  audientium  corda,  et  usque  ad 
lacrymas  compunguntur.  Qui  ergo  de  fabulae  re- 
citatione  ad  misericordiam  commoveris,  si  de  Domino 
aliquid  pium  legi  audias,  quod  extorqueat  tibi  la- 
crymas,  nunquid  propter  hoc  de  Dei  dilectione  potes 
dictare  sententiam  ?  Qui  compateris  Deo,  compateris 
et  Arturo.     Ideoque  utrasque  lacrymas  pariter  perdis, 

si  non  diligis  Deum,  si    de  fontibus  Salvatoris,  spe 
sciiicet,    fide    et    caritate,  devotionis   et   pcenitentiae 
lacrymas  non  effundis.     Sane  mirabili  Deus  artificio 
misericordiae  salutem  nostram  operatur  ineffabiliter. 
Ipse  sapientia  illuminans,  ipse  justitia  terrens,  ipse 
caritas  blande  invitans,  velut  si  aliquem  melle,  dul- 
cedinis    inexpertum,  velles    ad  appetitum  mellis  al- 
licere,  et   ideo   ejus    ori  mellis  guttulam  instillares. 
Ita  Salvator  carnalibus  immersos  illecebris,  quos  nec 
praedicatio,  nec   districti  judicis  timor  convertit   ab 
iniquitatibus  suis,  quodam  rore  misericordiae,  quodam 
gustu    suae    dulcedinis    ad    salutem    vocat,  donec   ei 
jugum  suavissimum    suae  servitutis   imponat.     Licet 
enim  post  illius  suavitatis  experientiam,  homo  ilie  ad 
vanitates  saeculi  revertatur,  cooperante  tamen  gratia 
Dei,  ille  in  se  reversus  in  seipso  confunditur,  semet- 
ipsum  odio  habet :    quia  obiata  sibi  Dei  gratia  toties 
est    abusus.     Hinc   de    arctiore    cogitat  vita,  motus 
refraenat  illicitos,  et  affectat  sibi  legem  tantae  neces- 
sitatis  imponere,  ut  quum  habeat  velle  in  peccando, 
non  habeat  tamen  posse  :    in  talibus  eorum  sanctitas 
fructus    est    lacrymarum.      Ad    hoc    siquidem    datae 
sunt,  et  hoc  per  illas  operatur  Altissimus.     Si  ergo 
per  eas   impletum    est,  propter  quod  datae  sunt,  ut 
quid    necessariae    de  caetero    sobrie   et   pie    et  juste 
viventibus  erunt  ?    Vides  profecto  quam  gratum  Deo 
sit  sacrificium  lacrymarum,  et  pro  omnibus  delictis 
sufficiens  holocaustum.     Sed  quibus  ?    Confitentibus, 
pcenitentibus,  non  revertentibus  ad  vomitum,  sed  in 
spiritu  humilitatis,  et  in  animo  contrito  fugientibus 
ad  pia  viscera  Jesu,  et  continuantibus  dignos  pceni- 
tentiae  fructus.     Sic   in  vigiliis,   jejuniis,  disciplinis, 
mortificatio  carnis  assumpta  in  omnibus  membris  cum 
iacrymarum    profusione    se    offerat,    ut   hoiocaustum 
cordis  devotissimorum  affectuum  suavitate   pingues- 

cens  coram  summo  sacerdote  de  ara  spiritus  in- 
terioris  odorem  suavitatis  effundat.  Expedit  eis,  qui 
convertuntur  ad  cor,  ut  bestiales  sensuum  motus 
districtiore  censura  cohibeant,  quatenus  tota  sensu- 
alitas  ad  arbitrium  spiritus  in  Christi  obsequium 
captivetur.  Non  enim  vir  propter  mulierem,  sed 
mulier  propter  virum  facta  est,  caro  scilicet,  ut 
spiritui  ancilletur.  Quoe  utilitas,  si  bene  offers  et 
male  dividis,  dicens  ei  anathema,  qui  dicit,  peccasti, 
quiesce,  vade  et  noli  amplius  peccare,  ne  deterius 
tibi  contingat?  In  initiis  igitur,  abstinentiae  nodis 
alliganda  est  caro,  ut  ita  sine  difncultate  ipsam  cum 
vitiis  et  concupiscentiis  crucifigas.  Christus  equidem 
prius  ligatus  est,  postea  crucifixus.  Et  vos  hoc  sentite 
in  vobis,  quod  et  in  Christo  Jesu,  ut  cum  Josue 
quinque  reges,  id  est,  quinque  sensus,  patibulo  pceni- 
tentiae  affigatis.  Caro  siquidem  Dalila  nostra  est, 
domesticus  hostis  noster :  hunc  occidere  nobis  non 
licet,  immo  circumferre  et  alere  nos  oportet.  Sic 
autem  afBigatur,  ut  serviat :  sic  tendatur  chorda,  ne 
rumpatur.  Sic  etiam  pascatur  jumentum,  ut  labori 
sufficiat.  Nam  et  in  sacrificio  avium,  non  abscin- 
duntur  ascellse  turturis,  sed  franguntur.  Certa  vero 
moderatione  dispenses  ea,  quae  circa  miserias  carnis 
exigentia  naturalis  exposcit  :  et  ad  custodiam  cordis 
tota  studii  vigilantia  transferatur.  Verbum  Salomonis 
est :  Omni  custodia  serva  cor  tuum,  quia  ex  ipso  vita 
procedit.  Non  enim  satis  est  ad  salutem,  extra- 
ordinarios  reprimere  motus  carnis,  quos  a  nostrae 
originis  corruptione  contraximus,  nisi  profectus  animae 
summa  diligentia  procuremus.  Quid  enim  prodest, 
si  extra  aut  circa  vineam  stirpes  spinarum  veternosas 
explantes,  nec  spinas,  aut  tribulos  interius  eradices  ? 
Non  decet  etiam  de  partu  ancillae  esse  solicitum,  et 
in  domina  non  dolere  sterilitatis  opprobrium.     Non 

expedit  ut  terram  corporis  pcenitentialiter  excolas,  si 
de  anima  plantaria  superbioe,  cupiditatis,  et  invidiae 
non  evellas.  Nec  etiam  multum  interest,  si  domita 
carne,  peccatum  obtineat  mentis  arcem,  ut  qui  foris 
victus  apparet,  partem  sui  perdiderit  meliorem. 
Scriptum  est,  Foris  pugnae,  intus  timores.  Res  plena 
discriminis  est,  si  sic  extra  civitatem  committimus 
bellum,  ut  nihilominus  in  civitate  patiamur  excidium. 
Non  sunt  forsitan  pedes  tui  veloces  ad  effundendum 
sanguinem,  sed  currunt  affectus  tui  ad  acquiescendum 
carni  et  sanguini,  quae  non  possident  regnum  Dei. 
Testatur  autem  Pius  papa  religionis  opera  homini 
non  prodesse,  nisi  mens  in  Dei  timore  a  prava  cogi- 
tatione  jejunet.  In  primis  itaque  Deum  time,  et 
mandata  ejus  observa ;  ut,  sicut  apostolus  dicit,  cum 
timore  et  tremore  tuse  salutis  negotium  opereris. 
Initium  siquidem  sapientiae  timor  Domini.  Verbum- 
que  Isaiae  est :  A  timore  tuo,  Domine,  concepimus,  et 
spiritum  salutis  peperimus.  Expedit  sane  his,  qui 
convertuntur  ad  cor,  ut  in  timore  judiciorum  Dei 
turbam  irruentium  cogitationum  districte  cohibeant, 
ne  transeant  in  affectum  cordis.  Sit  autem  homo 
exterior,  tanquam  mortuus  a  corde,  ut  in  sanctarum 
meditationum  serenitatem  libere  liceat  interiori  ho- 
mini  respirare.  Sunt  equidem  vagae  cogitationes,  in 
quibus  non  grande  periculum  est,  dummodo  habeas 
Dominum  in  conspectu  tuo,  et  sit  anima  tua  in  mani- 
bus  tuis  semper.  Sunt  et  cogitationes  de  cibo,  de 
indumento,  de  potu,  et  consimilibus,  quas  exigentia 
corporalis  exposcit,  et  haec  nostra?  carni  familiarius 
adhaerent :  nobiscum  enim  coaluerunt  a  prima  ori- 
gine,  ut  quasi  nostra  primogenita  censeantur.  Si 
ergo  hae  cogitationes,  aut  alii  primi  motus,  quos  lex 
peccati  scribit  in  carne,  coeperint  ascendere,  et  con- 
taminare  conscientiae  tuae  lectum,  dicas  cum  B.  Jacob: 

Ruben  primogenitus  meus  non  crescas,  quia  ascen- 
disti  cubile  patris  tui :  et  sic  in  spiritu  fortitudinis 
allidantur  ad  petram  parvuli  Babylonis.  Tertium 
cogitationis  genus  damnabile  est,  quod  de  luxuriae, 
aut  superbiae,  aut  invidiae,  vel  alterius  detestandae 
iniquitatis  sterquilinio  latenter  obrepit :  cujus  fceto- 
rem,  quam  cito  exhalare  persenseris,  averte  animum, 
cogita  terribilem  in  suis  judiciis  Deum,  curre  ad 
lacrymas,  et  gemitus,  illamque  cogitationem  de  longe 
auctoritate  imperiosa  cohibeas.  Mors  in  illa  est, 
ideo  ipsam  nulla  occasione  tibi  approximare  permittas. 
Quod  si  tui  dominata  non  fuerit,  tunc  immaculatus 
eris,  eritque  sub  te  appetitus  tuus  et  tu  dominaberis 
illi.  Si  vero  aliqua  cogitatio  virulenta,  vel  in  modico 
tuos  sensus  infecit,  et  vulneratus  es  a  serpente,  curre 
ad  serpentem  aeneum ;  Christum  invoca,  cui  omnis 
cogitatio  confitetur.  In  corde  contrito  et  humili 
poteris  cogitationem  tuam  mirabili  artificio  humi- 
litatis  auferre  ab  oculis  ejus,  ut  eam  non  videat,  qui 
omnia  videt.  Auferte,  inquit,  malum  cogitationum 
vestrarum  ab  oculis  meis.  O  quam  mirabiles  et 
terribiles  oculi,  quos  neque  cogitatio  parva  praeter- 
volat.  Deus  enim,  sicut  videt  actus,  ita  hominum 
contemplatur  affectus :  nec  opus  est,  ut  quis  ei  testi- 
monium  perhibeat  de  homine.  Jpse  tamen  nullum 
post  humilem  confessionem,  videt  peccatum,  quo- 
niam  caritas  operit  multitudinem  peccatorum.  Super 
omnia  studeas  ante  misericordes  oculos  Dei,  humilis 
et  miserabilis  apparere ;  prae  cunctis  virtutibus  humi- 
litas  Deo  familiariter  et  confidenter  assistit.  Haec 
Deo  cognata  est  et  amica^  hoec  sola  virtutem  se  esse 
ignorat,  ipsa  de  suo  contemptu  fit  honorabilior,  et  in 
sui  abjectione  alias  virtutes  exigens,  dum  ex  eo  pro- 
ficit,  quo  officit,  omnium  dispendia  recompensat. 
Humiliare  ergo,  nec  filio  Patris  tui  sit  dedecori  humi- 

litas,  quae  non  dedecuit  Filium  Dei.  Descendit 
Naaman  de  curru  superbiae  in  Jordanem,  qui  inter- 
pretatur  descensus,  sive  humilitas,  et  a  lepra  munda- 
tur.  Descende  et  tu,  atque  humiliare,  si  vis  a  pec- 
cato  mundari.  Propterea  Psalmista  dicit  :  Memor 
ero  tui  de  terra  Jordanis,  et  Hermoniim  a  monte 
modico.  Mons  quidem  modicus  est  superbia  hujus 
vitae,  tam  brevis,  tam  miserae,  tam  incertae.  Et  unde 
superbiet  terra  et  cinis,  vermis  fcetens,  reptans  in 
palude  ranunculus,  cadaver  putridum,  lutum  vermi- 
bus  scatens,  et  vile  morticinium  ?  Leva  manus  tuas  in 
superbias  nostras  Deus,  et  contringe  cornua  pecca- 
torum.  Humilietur  in  pulvete  anima  nostra,  ut  cum 
lamentatore  propheta  ponamus  in  pulvere  os  nos- 
trum,  si  forte  sit  spes,  si  forte  convertatur  et  ignoscat 
Deus,  atque  secundum  multitudinem  irae  suae  non 
quaerat.  Horrendum  quippe  est,  incidere  in  manus 
Dei  viventis.  Ignis  enim  succensus  est  in  furore 
ejus  et  audebis  usque  ad  inferni  novissima.  Domine 
ne  in  furore  tuo  arguas  me,  sed  sustine,  ut  meipsum 
arguam  confitendo.  Et  quae  tibi  gloria  Deus,  si 
creaturam  tuae  conformem  imagini,  et  charactere  tuae 
fidei  consignatam  perpetua  excommunicatione  praeci- 
das  a  communione  sanctorum,  ut  eam  aeternae  mortis 
abyssus  absorbeat,  et  super  eam  urgeat  os  suum 
puteus  infernalis?  Quae  utilitas  in  sanguine  meo 
Deus,  si  descendero  in  corruptionem  ?  Quis  ex  vobis 
poterit  stare  cum  igne  devorante?  Aut  quis  stabit 
cum  ardoribus  sempiternis?  Vincat  quaeso,  Domine, 
misericordia  tua  miserias  meas,  et  meas  iniquitates 
benignitas  tua.  Suscites  in  me  verae  contritionis  et 
confessionis  affectus,  et  ne  torquear  gehennalis  ignis 
incendio,  ignem  in  me  tuae  dilectionis  accendas. 
Quod  nobis  concedat,  qui  vivit  et  regnat  Deus  per 
omnia  sajcula  sacculorum.      Amen. 

DE  PCENITENTIA,  VEL  SATISFACTIONE  A  SACERDOTE 
INJUNGENDA. 

Venerabili  patri  et  amico  in  Christo  Domino  W.  Dei 
gratia  Abbati.  N.  Petrus  Blesensis  salutem,  et  de 
pcenitendis  poenitere. 

Nimia  tui  rigoris  austeritas,  quam  exerces  in  tuo- 
rum  confessionibus  fratrum,  sicut  dicitur  ex  eorum 
querela  communi,  enormium  generat  materiam  scan- 
dalorum.  Susceptos  enim  ad  pcenitentiale  remedium, 
post  confessionem  publice  dehonestas.  Nam,  licet 
infirmitates  eorum  verbo  non  publices,  quadam  tamen 
superciliosa  et  notabili  despectione  opinionem  eorum 
apud  alios  sinistra  suspicione  contaminas.  Novisti 
quam  gravi  animadversione  plectatur  transgressio 
sacerdotis  peccata  sibi  confitentium  revelantis.  Nec 
multum  interest,  utrum  voce  vel  signo,  vel  quodam 
vuituoso  contemptu,  aut  alias  nimia  severitate  satis- 
factionis  secreta  conscientiae  alienae  vulgentur.  Tales 
equidem  canonica  censura  deponit,  ac  depositos  per- 
petuo  et  ignominiosae  peregrinationi  addicit.  Sicut 
scribit  B.  Gregorius:  Ars  est  artium  regimen  anima- 
rum.  Spiritualis  ergo  medicus  in  recipienda  confes- 
sione  multa  cautela  utatur.  Oportet  enim,  sicut  in 
Pcenitentiali  Romano  docemur,  ut  sacerdos  in  multa 
mansuetudine  et  benignitate  suscipiat  pcenitentem. 
Oret  in  primis  pro  eo,  nec  se  peccatorem  proflteri 
dubitet,  ut  ad  compunctionem  provocet  pcenitentis 
aftectum  proprio  humilitatis  exemplo.  Nullum  om- 
nino  despiciat  peccatorem,  quia  sicut  B.  Hieronymus 
scribit:  Ille  nullum  despicit  peccatorem,  qui  pecca- 
tores  redimere  venit.  Et  adjungit:  Si  pcenitens  post 
confessionem  contemnitur  a  praelato,  facile  in  despe- 

rationis  foveam  detruditur:  quod  quidem  poccatum 
adeo  damnabile  est,  ut  Deum  ad  iram  provocet,  nec 
veniam  mereatur.  Sicut  ergo  confitenti  necessaria 
est  humilis  et  sinceia  devotio,  sic  pcenitentiali,  id  est, 
sacerdoti  necessaria  est  diligens  et  circumspecta  dis- 
cretio,  ut  discernat  inter  lepram  et  lepram,  ut  habeat 
in  se  tria,  bonitatem,  scientiam,  disciplinam:  boni- 
tatem  in  sanctitate,  scientiam  in  eruditione,  discipli- 
nam  in  correctione.  Haec  tria  quidam  postulabat 
dicens :  Bonitatem  et  disciplinam,  et  scientiam  doce 
me.  Sit  Samaritanus  infundens  oleum  misericordiae, 
vinumque  justitiae.  Habeat  conscientia  ejus,  quasi 
arca  fcederis,  manna  et  virgain,  ut  sciat  compati  et 
ignoscere,  arguere  et  monere.  Gaudeat  de  primi- 
tivis  fructibus  pcenitentis,  sicut  bonus  agricola  compa- 
tiatur  infirmo,  dubiumque  confortet  recolens  illud 
Apostoli :  Quis  infirmatur,  et  ego  non  infirmor?  Et 
audiens  tentationes  illius,  suam  infirmitatem  cogitans, 
apud  se  dicat:  Si  in  tanta  tentatione  fuissem,  gravius 
cecidissem.  Nihil  dicatur,  aut  fiat  cum  indignatione, 
et  ira.  Ira  enim  viri  justitiam  Dei  non  operatur. 
Medium  autem  teneat,  ne  nimia  remissio,  vel  nimia 
austeritas  sit  in  eo,  certumque  pcenitentiis  modum, 
juxta  sanctorum  patrum  instituta  praescribat.  Beatus 
enim  Gregorius  falsas  pcenitentias  vocat,  quae  non 
secundum  auctoritatem  Sanctorum,  et  pro  qualitate 
criminum  imponuntur.  Sunt  equidem,  qui  peccatis 
gravibus  leves,  et  inusitatos  injungunt  pcenitentiae 
modos,  consuentes  juxta  verbum  prophetoe,  pulvillos 
sub  omni  cubito  manus,  et  cervicalia  sub  capite 
universae  aetatis.  Hieronymus  super  Danielem: 
Quamobrem  consilium  meum  placeat  tibi,  peccata 
tua  eleemosynis  redime,  si  forte  ignoscat  tibi  Deus. 
Quum  Beatus  Daniel  praescius  futurorum  de  sententia 
Dei  dubitet,  rem  temerariam   faciunt,  qui  audacter 


lvi  PETRI  BLESENSIS 

veniam  peccantibus  pollicentur.  Isidorus  de  summo 
bono:  Sunt  qui  pcenitentibus  securitatem  cito  polli- 
centur,  quibus  bene  per  prophetam  dicitur :  Curabant 
contritionem  filiae  populi  mei  cum  ignominia  dicentes: 
Pax,  pax,  et  non  est  pax.  Cum  ignominia,  inquit, 
curant  contritionem,  qui  cito  pcenitenti  promittunt 
securitatem.  Sunt  qui  austeritate  jugum  Domini 
suave  exasperant,  et  onus  ejus  leve  aggravant,  alli- 
gantes  onera  importabilia,  digito  autem  suo  nolunt  ea 
movere.  Isti  sunt,  qui  contra  praeceptum  legis  in- 
firmo  fratri  commodant  ad  usuram  :  usura  enim  est, 
quidquid  satisfactionis  supra  debitum  regulare  injun- 
gis.  Isti  exercent  zelum  justitiae  in  fermento,  et  non 
in  azymo,  ut  iracundiae  satisfaciant,  non  ut  Christo 
fructificent.  De  talibus  scriptum  est:  Concupiscentia 
spadonis  devirginavit  juvenculam,  ita  et  qui  per  vim 
judicium  facit.  Anima  siquidem  pcenitentis  scanda- 
lizata  corrumpitur,  nec  ex  correctione  illa  fructus 
justitiae  generatur.  De  talibus  dicit  Dominus  per 
prophetam:  Mortificabant  animas,  quae  non  mori- 
untur,  et  vivificabant  animas,  quse  non  vivunt.  Ad 
pastores  perversos  dicit  Dominus  per  prophetam: 
Vos  cum  austeritate  imperabatis  eis.  Sed  juxta  ver- 
bum  sapientise :  Horrende,  et  cito  judicium  his,  qui 
prsesunt,  fiet.  Jtecta  igitur,  et  sine  animi  turbatione 
oportet  esse  judicia,  sicut  Eliu  in  libro  Job  dicit: 
Non  te  supprimat  ira,  ut  aliquem  opprimas.  Legis- 
lator  monachorum  in  regula  dicit :  Cogitet  abbas,  se 
de  omnibus  judiciis  suis  reddere  rationem  in  die 
judicii,  ne  forte  zeli,  aut  invidiae  flamma  urat  animam 
suam,  Quorundam  mos,  aut  potius  mors  est:  animae 
enim  peremptorium  judicatur,  a  sanctis  patribus, 
quod  ferventiore  zelo  proprias,  quam  Christi  prose- 
quuntur  injurias.  Veruntamen  sicut  Beatus  Augus- 
tinus  scribit:   Peccare  in  nos  longe  levius  est,  quam 

peccare  in  Deum.     Si  enim  vir  in  virum  peccaverit, 
dicit  Samuel,  remitti  ei  potest.     Si  autem  peccaverit 
in  Deum,  quis  orabit  pro  eo?  Nos  autem  e  contrario, 
dicit  Augustinus,  injuriae  Dei  misericordes,  et  faciles 
sumus,  et  ejus  offensam,  quasi  velle  et  nolle  Dei  in 
nostra    potestate    sit,    sine    pcenitentiae    satisfactione 
remittimus.     Si  quid  autem  in  opere,  vel  in  verbo 
contumeliose  attentatum  est  contra  nos,  illud  graviori 
animadversione   persequimur.     Unde   Ambrosius   in 
Homilia:    Quod   in   hominem    committitur,    remitti 
facile  potest,  non  autem  sic,  quod  attentatur  in  Deum. 
Graviter  itaque  offendis,  si  dominico  debitori  culpas, 
quae  in  Deum  sunt,  impune  dimittis,  ac  ccelestis  regis 
debitum    tua   praesumptione    resolvis.     Pcenitentialis 
auctoritas   multos    convertit   in    reprobum    sensum. 
Refert    beatus    Hieronymus   de    sene    quodam,    qui 
juvenem  vexatum  spiritu  fornicationis,  et  pcenitentem 
in  foveam  desperationis  dejecerat,  sed  ab  alio  sene 
confortatus  est,  ita  ut  spiritus  immunditiae  juvenem 
derelinquens,    primum    senem    aggrediens    eundem 
anxie  molestaret.     Saepe  videmus  aliquos  hujus  vestri 
Ordinis    Episcopis    confiteri,    vel   illis,   qnos  pro    se 
delegant  Episcopi,  quod  quidem  scimus  esse  contra 
constitutiones     Patrum,    et     honestati     contrarium. 
Sed  quid    faciet  anima   deterrita   ab   abbate   alicui 
de   monasterio    suo   confiteri    prohibita?     Quid    fa- 
ciet   columba  seducta  non  habens    cor  ?    Attendite 
O    abbates,    vobis,    et    universo    gregi    vestro,    non 
principes,    non    domini,    sed    forma   facti    gregis   in 
congregationibus    vestris,  animarum   medici,  imo  ut 
verius    loquar,   curatores    sentinarum,    et   stercorum 
purgatores.     Quae  enim  stercora,  quis  enim  sanguis 
menstruus,  quae  putredo  cadaverum  immundior  est, 
quam   peccatum  ?      Periculosum    est   fratrem    suum 
contemnere,  et  compunctum  corde  mortificare.   Sane 

illi,  qui  post  confessionem  despiciunt  pcenitentem, 
non  multum  absimiles  sunt  Simoni  Pharisaeo,  qui  in 
corde  suo  Christum  accusabat,  eo  quod  Mariae  pec- 
catricis  pcenitentiam  admittebat.  Credo  quod  si  cum 
Simone  tunc  fuisset,  qui  fratrem  pcenitentem  nunc 
despicit,  Mariam  calcibus  repulisset.  Porro,  sicut 
apostolus  dicit,  conclusit  Dominus  sub  peccato  omnia, 
ut  omnium  misereretur.  Non  enim  proficeret  virtus 
spiritualis,  nisi  subesset  infirmitas  carnis.  Nam  virtus 
in  infirmitate  perficitur.  O  si  cognovisses  et  tu, 
quam  districto,  et  tremendo  judicio  oporteat  te  re- 
spondere.  Juxta  consilium  Joannis  Damasceni,  con- 
siliosius,  et  tutius  esset  tibi  rationem  reddere  de 
misericordia,  quam  de  severitate  justitiae.  Ille  mise- 
ricordiam  superexaltat  judicio,  quem  dixisse  legisti : 
Misericordiam  volo,  et  non  sacrificium.  Si  zelus 
justitiae  quandoque,  sicut  expedit,  attendatur ;  mise- 
ricordia  tamen  primas  partes  obtineat :  pastorque 
tanquam  prudens  medicus,  ulcus  alienae  conscientiae 
suaviter  tangat.  Calamum  quassatum  non  conterat, 
et  linum  fumigans  non  extinguat.  Qua  igitur  fronte, 
quibus  oculis,  qua  mente,  qua  conscientia  praesumit 
de  Dei  misericordia,  quemdurum,  et  immisericordem 
sentit  fraterna  miseria  ?  Sunt  qui  compellunt  aliquos 
sibi,  et  non  aliis  confiteri,  ideo  illi  suos  excessus 
abscondunt,  et  in  suis  turpitudinibus  perseverant, 
quibus  illa  maledictio  intentatur :  Vae  praegnantibus, 
et  nutrientibus  in  illa  die.  Animae  siquidem  illorum 
peccatis  gravidse  sunt,  et  in  sua  sorde  se  nutriunt, 
donec  suis  desideriis  satientur.  Propter  austeritatem 
praelatorum  declinant  corda  in  verba  malitiae.  Sicut 
Augustinus  in  libro  de  pcenitentia  dicit :  prompti  sunt 
ad  excusandas  excusationes  in  peccatis,  aut  ea  sub 
silentio  claudunt,  quod  est  perniciosa  hypocrisis. 
Tales   medici   curant,    et   non    sanant   juxta   illud : 

Curavimus  Babylonem,  et  non  est  sanata.  Verbum 
Augustini  est :  Sacerdos  debet  esse  immunis  a  culpa, 
quam  judicat,  alioquin  alium  judicando  seipsum  con- 
demnat.  Animadvertat,  dicit  B.  Augustinus,  qui 
hujusmodi  est,  evangelicam  peccatricem,  Dominum- 
que  dicentem  :  Qui  sine  peccato  est,  primus  in  illam 
lapidem  mittat.  Qua  igitur  praesumptione  alium 
lapidat,  qui  se  dignum  lapidatione  cognoscit?  Haec 
dicit  Dominus :  Hypocrita,  ejice  primum  trabem  de 
oculo  tuo,  et  sic  videbis  festucam  ejicere  de  oculo 
fratris  tui.  Magna  trabs  est  mentis  elatio,  quae  sic 
mentis  oculum  obscurat ;  ut  non  qualis  es,  sed  qualem 
te  opinaris,  aspicias.  Quod  damnas  in  fratre  tuo, 
forte  damnabilius  est  in  teipso.  Tu  quis  es,  qui 
servum  judicas  alienum  ?  Domino  suo  stat,  aut  cadit. 
Quomodo  scis  de  te  ipso,  utrum  sis  dignus  amore,  an 
odio  ?  Nam  delicta  quis  intelligit  ?  Nemo  novit,  quae 
sunt  in  homine,  nisi  spiritus  hominis,  qui  in  eo  est. 
Sed  nec  homo  seipsum  cognoscit.  Pravum  est  cor 
hominis,  et  inscrutabile,  et  quis  novit  illud  ?  Ideo 
apostolus,  licet  nihil  sibi  conscius  sit,  minime  tamen 
seipsum  judicare  praesumit.  Nihil,  inquit,  mihi  con- 
scius  sum,  sed  neque  meipsum  judico  :  Dominus 
autem  me  judicat.  Omne  judicium  dedit  Pater  Filio. 
Qui  ergo  alium  judicat,  sibi  perniciose  privilegium 
redemptoris  usurpat.  Pastor  itaque  poenitentem 
blande  suscipiat,  nec  ipsum  gravioris  pcenitentiae  ob- 
servantiis,  aut  gravi,  et  tyrannica  vultuositate  con- 
fundat.  Sed  si  praeoccupatus  fuerit  homo  in  aliquo 
delicto,  qui  spiritualis  est,  instruat  eum  in  spiritu 
lenitatis  considerans  semetipsum,  ne  et  ipse  tentetur. 
Apostolus  Paulus  loquitur  sapienti,  qui  non  conde- 
scendit  fratri  minus  sapienti,  eumque  scandalizare 
non  metuit,  Peribit,  inquit,  in  tua  scientia  frater  tuus, 
pio  quo  Christus  mortuus  est.  Quanto  frater  infirmior 

est,  tanto  ei  mansuetior,  et  diligentior  esse  debes. 
Infirmior  quidem  filius  tenerius  a  matre  diligitur. 
Et,  sicut  apostolus  dicit,  infirmioribus  membrisabun- 
dantiorem  honorem  circumdamus.  Sis  ergo  infirmanti 
misericors,  ut  misericordiam  consequaris.  In  qua 
enim  mensura  mensus  fueris,  remetietur  et  tibi. 
Judicium  enim  sine  misericordia  fiet  ei,  qui  miseri- 
cordiam  non  fecit.  Misericordes  vero  misericordiam 
consequentur.  Christus  splendor,  et  figura  sub- 
stantiae  Dei  peccatorem  blande  suscipit.  Tu  peccator, 
qua  praesumptione  eum  despicis,  et  repellis  ?  Christus 
non  mediocre  reputat  lucrum,  se  recuperasse  ovem 
perditam,  et  diem  festum  cum  angelis  suis  agit : 
exultat  ccelestis  curia  de  converso,  et  reverso  ad 
poenitentiae  fructum.  Tu  nec  lucrum,  nec  jacturam 
reputas  animarum;  vis  sub  certis  tinibus  limitare 
misericordiam  Dei,  cujus  misericordiae  non  est  finis? 
Paterfamilias  largus  est,  et  avarus  est  dispensator. 
Existimasti  inique,  quod  ero  tui  similis,  dicit  Domi- 
nus,  et  misericordiam  meam  de  duritia  tua  metiris  ? 
Quid  scis,  si  jam  lacrymis,  et  contritione  mundatus 
est  ?  Liberatus  est  forte  ipso  proposito  confitendi. 
Dixi  confitebor,  et  tu  remisisti.  Lazarus  a  Domino 
suscitatus  est,  antequam  ab  apostolis  ejus  institae 
solverentur.  Leprosi  a  Domino  mundati  sunt,  ante- 
quam  se  ostenderent  sacerdotibus.  Christus  autem 
dimisit  peccatum,  pro  quo  tu  pcenitentem  judicas,  et 
cum  Pharisaeo  despicis  Publicanum.  Pius,  et  miseri- 
cors  Deus  pcenitenti  offert  pacem,  priorque  mittit 
legatos  de  pace,  qui  prius  de  pace  fuerat  requirendus. 
Nimirum  in  negotio  pcenitentiae  misericordia  et 
veritas  obviant  sibi,  seque  osculantur  justitia,  et  pax. 
Justitia  et  veritas  rei  se  judicantis,  et  punientis, 
misericordia  et  pax  Dei  gratuito  indulgentis.  O 
beata   spes    confitentium.     Iste   prodigus   filius,   qui 

adeo  immaniter  peccavit  in  ccelum,  et  in  terram,  nec 
in  aliquo  satisfecit,  statim  reconciliatus  est  patri, 
longeque  promptior,  et  ardentior  erat  pater  ad  mise- 
randum,  quam  filius  ad  misericordiam  obtinendum. 
Nolite  timere  pusillus  grex.  Accedite  securi  ad 
thronum  gloriae,  qui  non  audebatis  vel  de  gratia 
cogitare.  Venite  omnes,  qui  laboratis,  et  onerati 
estis.  Venite  omnes,  qui  computruistis  in  immun- 
ditiis  vestris.  Velit,  nolit  superciliosa  hypocrisis 
Pharisaei,  baptismus  pcenitentiae  cunctis  exponitur. 
Hic  patet  fons  domus  David  in  ablutione  peccatoris 
et  menstruatae.  Non  hic  baptizas  tu,  qui  despicis 
pcenitentem,  non  Joannes,  sed  Christus,  qui  quanto 
differentius  praecellit  omnibus,  tanto  dulcius,  et 
gloriosius  confirmata  est  super  nos  misericordia  ejus. 
Vale. 


CANON  EPISCOPALIS,  ID  EST,  TRACTATUS  DE 
INSTITUTIONE  EPISCOPI. 

Reverendo  Patri  et  Domino  Joanni  Dei  gratia  Vigorni- 
ensi  Ejnscopo  suus  Petrus  Bles.  Archid.  salute?n9  et 
Jidelem  esse  in  ministerio  Christi. 

Petis  instantius,  reverendissime  pater,  ut  de 
Episcopali  officio  aliquid  tibi  scribam,  quod  in  hac 
novitate  solatium  tibi  sit,  et  aedificet  ad  salutem. 
Ego  siquidem  latitans  in  obscuro,  et  sub  modio 
fumigans,  lucernae  super  candelabrum  positae  tene- 
bras  meas  compellor  ingerere.  Doctum  indoctus 
docere  prsecipior,  et  aegrotus  bene  habenti  remedium 
medicinale  conficere.  Abundas  vino  et  oleo  spirituali, 
teque  unctio  docuit  de  omnibus,  et  tamen  a  me 
postulas    unctionem.     Ego  autem    servus  sanctitatis 

vestrae,  non  habeo  nisi  modicum  olei,  quo  ungar: 
immo  paululum  aceti,  quo  sub  diebus  sestivis  liceat 
mihi  cum  messoribus  Booz  buccellam  panis  intingere: 
illud  vero  tantillum  non  recipit  portiones ;  caritas 
tamen  nunquam  excidit:  et  quanto,  quae  sua  sunt, 
manu  largiore  dispensat,  tanto  plenius  crescit,  et  ex 
impendio  liberali,  farina  viduae  et  olei  lecythus 
exuberat.  Manna  quidem  putrescit,  et  vermibus 
scatet,  si  fuerit  reservatum :  erogatum  autem  utiliter, 
fit  panis  ccelestis  et  refectio  angelorum.  Scio  quod 
gratia  Dei  obest,  si  non  alii  prodest.  Qui  autem 
Dei  donum  in  usum,  et  utilitatem  alienam  com- 
municat,  plenius  meretur  habere,  quod  habet :  nam 
dabitur  ei  et  abundabit.  Qui  autem  e  diverso  talen- 
tum  Domini  abscondit.  quod  videtur  habere,  auferetur 
ab  eo.  Ego  siquidem  talentum  non  habeo,  sed 
minutum,  quod  me  in  gazophylacium  mittere  oportet: 
ibit  tamen  in  creditum,  ex  quo  invenitur,  qui  illud 
in  causam  mutui  recipiat,  si  forte  ex  sorte  modica 
uberior  accessio  usurae  proveniat :  faciam  quod  pos- 
sum ;  praasumet  dilectio,  quod  non  possum.  Vena 
ingenii  languentis  animabitur  desiderio,  stylumque 
jacentem  eriget  accensa  caritate  devotio.  Nunquam 
ex  parte  mea  degenerabit  ille  socialis  affectus,  qui 
inter  nos  longi  temporis  excursu  coaluit.  Illi  accessit 
tua  dignitas,  non  successit,  atque  familiaritatis  anti- 
quae  vinculum  tua  cathedra  non  dissolvit.  Si  ambules 
super  pennas  ventorum,  si  ascendas  in  ccelos,  vel 
descendas  in  abyssos,  mutationem  status  affectio  non 
agnoscit.  Jam  fervet,  jam  ebullit  animus  ad  scri- 
bendum.  Jam  epistola  praesens,  quae  ab  initio 
meticulosa  fuerat,  animosior  ex  amore,  non  minus 
imprudenter  quam  impudenter  prodire  appetit  ad 
palpebras  populares,  seque  temeraria  audientiae  vul- 
gari   exponit.     Ipsa  tamen   securius  lateret   in  sinu 

conscientiae  meae,  et  prudentius  inter  silentii  cardines 

clauderetur.     Amore  igitur  illectus  et  tractus,  quod 

sine  fictione  didici,  sine  invidia  vestrae    communico 

sanctitati.      Ille,   in    quo    sunt   omnes    sapientiae    et 

scientia?  thesauri  absconditi,  ipse  os  meum  in  bene- 

placitum   gratiae  suae,  et  in  usum  publicae  utilitatis 

aperiat,    Spiritusque    sanctus  bonarum  mentium  in- 

stitutor,  per   quem  mihi  velle  adjacet,  in  me  velle 

et   perficere    prosequatur.       Si    autem   stilus   istius 

epistolae  delicatis  auribus  sonare  aliquid  durius  vide- 

atur,    parce    seni,  qui  super  senes    intelligis,  qui  a 

primis  moribus  adolescentiae,  studuisti  tempora  prae- 

venire    meritis,    et   aetatis   insufficientiam   virtutibus 

compen?are,  nec   verba  ex  operibus  metiaris.     Au- 

disti,  amantissime    pater,    de    his   qui   sedent   super 

cathedram  Moysis,  quse  dicunt,  facite ;  quae  autem 

faciunt,  nolite  facere  :  levius  est  facienda  praescribere, 

quam  praescripta  implere.     Nam  et  liber  prophetae 

traditus    ad    devorandum,    dulcescit   in    ore    ipsius : 

amaricatur   vero    ad    anteriora    transmissus,     Sicut, 

Apostolus    dicit,    accepistis    ab    eo,    quomodo    vos 

oporteat    ambulare     et    placere     Deo    per    omnia, 

sic    et    ambuletis,    ut    abundetis    magis.       Et    ne 

longe  exempla  petere  vos  oporteat  honestatis,  vobis 

episcopalis  officii  formam  vestri  avunculi  Rothoma- 

gensis  archiepiscopi  doctrina  praescribit,    cujus    ves- 

tigia,  si  velitis  fideliter  imitari,  eritis  ad  mores  com- 

positus,    liberalis,   affabilis,    mansuetus,   in    consiliis 

providus,  in  agendo  strenuus,  in  jubendo  discretus,  in 

loquendo  modestus,  timidus  in  prosperitate,  in  adver- 

sitate  securus,  mitis  inter  dyscolos,  cum  his  qui  ode- 

runt  pacem  pacificus,  effusus  in  eleemosynis,  in  zelo 

temperans,  in  misericordia  fervens,  in  rei  familiaris 

dispensatione  nec  anxius,  nec  supinus,  circumspectus 

ad  ornnia,  illorum  quatuor  animalium  imitator,  quae 

ante  et  retro,  et  in  circuitu  habere  oculos  providentiae 
describuntur.  Constitutus  es,  venerabilis  pater,  inter 
filios  prophetarum,  ascendisti  in  montem  Garizim,  ut 
populo  benedicas.  Igitur  sic  te  existimet  homo,  ut 
ministrum  Christi,  et  dispensatorem  mysteriorum 
Dei.  Hic  jam  quaeritur  inter  dispensatores,  ut  fide- 
lis  quis  inveniatur.  Qualem  te  esse  oporteat,  veritas 
sub  clausula  recisiore  describit :  Fidelis,  inquit,  servus, 
quem  Dominus  constituit  super  familiam  suam. 
Fidelis  es,  si  quae  sursum  sunt,  non  quae  super  terram 
quaeris,  non  quae  tua  sunt,  sed  quae  Jesu  Christi,  et 
in  symbolum  publicae  utilitatis  conferas,  quod  tibi 
ccelestis  gratia  praerogavit.  Fidelis  es,  si  Deum 
diligis  propter  se,  et  proximum  propter  Deum.  In- 
fidelis  vero  es,  si  communem  naturam  contemnis  in 
altero,  et  imaginem  Dei  propriam  non  agnoscis. 
Quaere  ergo,  non  quod  tibi  expediat,  sed  quod  multis. 
Quaere  cum  Apostolo  non  datum,  sed  fructum. 
Interest  gloriae  sanctitatis  tuae  superintendere  populo 
tibi  credito,  ut  Episcopi  nomen  interpreteris  Episco- 
pali  officio.  Sapientibus  et  insipientibus  debitor  es, 
ideo  consiliosius  agere  te  oportet.  Sapientia  in  sui 
nominis  libro  dicit:  Ego  Sapientiain  consiliis  habito, 
et  eruditis  intersum  cogitationibus.  Utere  consilio 
Salomonis  :  Fac,  inquit,  omnia  cum  consilio,  et  non 
pcenitebis,  et  adjungit:  Causam  tuam  tracta  cum 
amico  tuo,  et  secretum  tuum  extraneo  ne  reveles. 
Si  usus  fueris  consilio  sapientum,  non  eris  ad  vin- 
dictam  vehemens,  ad  corrigendum  severior,  non 
immisericors  ad  parcendum,  non  prseceps  in  sententiis, 
non  in  victu  aut  vestitu  notabilis,  non  festinus  ad 
promittendum,  non  ad  reddendum  tardus,  non  subitus 
in  responsis,  non  avarus,  aut  prodigus  in  expensis. 
Prius  teipsum  doce,  quam  alios  doceas:  non  est 
Sapiens,  qui  non  est  sapiens  sibi.     Quumque  alii  de 


DE  1NSTITUTI0NE  EPISCOPI.  Ixv 

pectore  tuo,  quasi  de  fonte,  hauriant,  tu  prius  bibe 
de  fonte  putei  tui :  sic  deriventur  fontes  tui  foras,  ut 
tui  tamen  immemor  non  existas.  Maledictus,  qui 
facit  partem  suam  deteriorem.  Qui  autem  sibi 
nequam  est,  cui  bonus  erit?  In  animae  negotio,  et 
in  acquirenda  haereditate  coelesti,  nemo  tibi  germa- 
nior  sit  teipso.  Egredere  frequenter  in  agrum  cum 
Isaac  ad  meditandum,  et  juxta  sententiam  Salomonis, 
Si  concupiscis  sapientiam,  serva  mandatum  ejus,  et 
tibi  Dominus  eam  dabit.  Habeas  tecum  quorum 
vitam  verearis  et  verba,  qui  te,  etiamsi  velis,  deviare 
non  sinant,  refraenent  praecipitem,  confirment  du- 
bium,  et  excitent  torpescentem.  Insolentia  magna 
est,  non  pro  ratione,  sed  pro  libidine  agere :  et 
bestiale  est,  appetitum  consilio  anteferre.  Scriptum 
est:  Homo  quum  in  honore  esset  non  intellexit,  com- 
paratus  est  jumentis  insipientibus,  et  similis  factus 
est  illis.  Non  tamen  credas  omni  spiritui,  sed  prius 
proba,  utrum  ex  Deo  sit,  ne  forte  veterator  ille 
serpens,  aliquid  per  malitiae  suae  instrumenta  insi- 
bilet;  cujus  astutias  facile  poteris  deprehendere  ex 
modo  suggestionis,  ex  facie  et  gestu,  ex  oblatione 
precum,  et  ex  ipsa  consilii  qualitate.  Et,  ut  omnino 
elidas  machinationes  apostatae  angeli,  sint  quasi  in 
vultu  conscientia?  tuae  timor  Dei,  ignis  gehennae, 
vitae  brevitas,  incertissimus  vitae  finis,  et  expectatio 
tremendi  judicii.  Contra  salutem  et  praeter  salutem 
tuam  nihil  facias,  aut  praecipias  faciendum.  Nam  si 
collaterales  tui,  aut  alii,  qui  tuae  familiaritatis  aucto- 
ritate  utuntur,  offenderint,  scis,  quia  in  te  culpa 
refundetur.  Scis  quia  ratihabitio  mandato  compa- 
ratur.  llludque  censetur  opus  tuum,  cui  proprium 
alio  mediante  impartiris  assensum.  Est  qui  sibi  soli 
credit,  quod  pessimum  est,  et  hoc  duntaxat  reputat, 
quod  obdurata  adinventione  concepit.  Verbum  Sapi- 
vol.  ir.  *  e 

entis  est :  Itinera  insipientium  recta  sunt  in  conspectti 
eorum,  sed  a  Domino  reprobantur.  Et  idem:  Sunt 
vise,  quae  videntur  homini  rectae,  et  novissima  eorum 
ducunt  ad  profundum  inferni.  Omnia  ergo  cum 
consilio  et  modesta  maturitate  disponas.  Si  rem 
proposueris  arduam,  prius  tecum  delibera,  postea 
cum  multis,  quorum  fidem  probaveris :  et  juxta  Evan- 
gelicam  parabolam:  Prius  sedens  computa  sumptus 
tuos;  et  cum  rege  congressurus,  recense  copias  tuas 
domi,  ne  incauta  propositi  gravioris  assumptio  tibi  in 
erubescentiam  convertatur.  Ubi  autem  consilium 
familiare  non  sufflcit,  eorum  consilium  explora,  licet 
familiares  tui  non  sint,  quos  organa  Spiritus  sancti 
esse  non  ambigis.  Agis  tamen  melius  et  longe  securius, 
si  de  sola  oratione  confidis.  Jam  itaque  non  tuo, 
sed  Spiritui  Dei  vivas,  quo  aguntur  hi,  qui  sunt 
Filii  Dei.  Credimus  autem,  quod  et  tu  spiritum  Dei 
habeas.  Non  de  rapinis  et  exactionibus,  aut  obven- 
tionibus  et  actionibus  judiciorum,  sed  de  Evangelio 
vivas,  sicut  constituit  Dominus.  Proventum  Evan- 
gelii  voco,  quicquid  pro  evangelizata  fide  tuoe  con- 
tulit  Ecclesiae  liberalitatis  antiquse  devotio.  Alii 
multitudine  gravi  hominum  aut  equorum  otiose 
panem  comedunt  alienum,  tu  vero  ambules  cum 
paucis,  et  in  omnium  sedificationem  panem  circum- 
feras  angelorum.  Semper  sis,  quoad  potes,  in  exer- 
citio  scripturarum,  semper  cum  domesticis  tuis  con- 
feras  de  profectu  virtutum.  Nam  et  Apostolus,  qui 
non  ab  homine,  sed  a  Deo  Evangelium  didicit,  illud 
tamen  censuit  cum  hominibus  conferendum.  Nihil 
contra  conscientiam  tuam  facias.  Et,  ut  verbo  apo- 
stoli  utar,  a  tuo  sensu  non  movearis,  si  rectus  est, 
neque  per  epistolam,  neque  per  spiritum,  neque  per 
sermonem.  Etiamsi  spiritus  potestatem  habentis 
.uper  te  veniat,  locum  tuum  ne  deseras;  plus  dico. 

sed  cum  apostolo  tamen:    Si  angelus  annunciaverit 
aliud,   quam   quod  ad  Christi  gloriam  spectat,  ana- 
thema   sit.     Nullum    tempus    feriatum    habeas,    sed 
semper  aut  orationi,  aut  lectioni,  aut  alii  honestatis 
studio   te   impendas.     Sic   illi,   qui   tecum   sunt,  in 
operibus  tuis  legant,  qualiter  eos  conversari  oporteat, 
et  tu  eos  in  justitia  et  sanctitate  praecedas.     Felix 
illa  anima,  quae  aliis  forma  est  sanctitatis.     Nunquam 
tibi  deficiat,  quod  per  te  alteri  proficiet:  lucerna  non 
minuitur  alteram   accendendo,   nec   soli   dispendium 
infert  contemplantium  multitudo.     Posuit  te  Dominus 
ad   dandam    scientiam    salutis    plebi    ejus,    reddere 
Domino  populum  acceptabilem,  sectatorem  bonorum 
operum,  et  cum  omni  diligentia  parare  Domino  ple- 
bem  perfectam.     Quoniam  dies  mali  sunt,  oportet  te 
de  malitia  temporis  in  usum  animarum  aliquid  se- 
questrare,    quod    componat    mores,    regat    affectus, 
dirigat   actus,  ipsumque    ordinem    tuum    ordinet   et 
honestet.     Adhuc  replico.     Semper  sis  in  exercitio 
scripturarum,  nullumque  tempus  te  inveniat  otiosum. 
Otium  siquidem  sine  litteris  est,  sicut  dicit  Hierony- 
mus,    vivi    hominis   sepultura.     Ab    infantia    sacras 
litteras  didicisti.     Vide  ne  in  vacuum  gratiam   Dei 
receperis.     iEdifices  alios  non  solum  verbo,  sed  opere 
et  exemplo,  quia  regnum  Dei  non  est  in  sermone, 
sed  in  virtute.     iEdifices  subditos  in  vultu,  aspectu, 
gestu,  habitu  et  incessu.     Vivere,  et  non  dare  ope- 
ram,  ut  recte  vivatur,  vitam  perdere  est,  omnia  vero 
spiritualis  exercitii  lucra  referas  ad  illius  gloriam,  qui 
est  rex  gloriae.     Fur  enim  et  latro  es,  si  tibi  aliquid 
inde   usurpare  praesumas.      Uluc,  unde  flumina  ex- 
eunt,  revertantur.     Animalia  apud  Ezechielem  ibant 
et  revertebantur,  quicquid  gratiae  conferebat  eis,  ad 
Dominum  referebant.     Veritas  in   Fvangelico  dicit: 
Gloriam  ad  invicem  quaeritis,  et  gloriam  quae  a  solo 

Deo  est,  non  vultis.  Absit  ut  tibi  dicatur  a  Domino, 
recepisti  mercedem  tuam.  Sed  potius  cum  Domino 
dicas :  Si  ego  quaero  gloriam  meam,  gloria  mea  nihil 
est.  Qui  tumet  inani  gloria,  omnino  vacuus  est,  tam 
plenus  nihilo  quam  superbiae  vento.  Si  ergo  aliquid 
habeas,  unde  debeas  gloriari,  non  in  te,  sed  in  Domino 
glorieris,  et  dicas :  Gratia  Dei  sum  id  quod  sum.  In 
omnibus  donis  Dei  extollentiam  fuge,  memor  verbi 
illius  Dominici :  Vidi  Satanam  de  ccelo  cadentem.  Si 
gloriari  oportet,  dicit  Apostolus,  de  meis  infirmitati- 
bus  gloriabor.  Gloria  enim  praelati  est,  si  seipsum 
miserum  judicat  et  infirmum,  insufficientem  oneri  et 
honore  indignum.  Sunt  qui  honores  virtutes  repu- 
tant,  suisque  meritis  ascribunt  gradum  eminentiae, 
quem  in  ira  Dei  fortassis  adepti  sunt.  Honoris 
assumptio  multis  tentatio  facta  est  et  subversionis 
occasio.  Igitur  sic  praesis,  ut  prosis.  Vae  his,  qui 
praesident  hominibus,  nisi  praesideat  eis  Deus.  Sem- 
per  tibi  occulte,  vel  ad  disciplinas,  vel  ad  lacrymas, 
vel  ad  alia,  quse  citra  hominis  testimonium  solus 
agere  poteris,  impone  tibi  jugum  dominicae  servitutis. 
Summum  eniin  captivitatis  genus  est,  si  sine  alicujus 
voti  vinculo  evagetur  ad  arbitrium  suum  licentia 
libertatis.  In  alto  itaque  sedens,  non  alta  sapias, 
per  omnia  sentiens  humiliter,  humilibusque  consen- 
tiens.  Non  ambules  in  magnis,  nec  in  mirabilibus 
super  te.  Sed  si  de  bono  conscientiae  tuae  gloriaris, 
cum  beato  Job  dicas :  Si  justus  fuero,  non  levabo 
caput.  Non  enim  justificabitur  in  conspectu  tuo, 
Domine,  omnis  vivens.  Paulus,  qui  nihil  sibi  con- 
scius  erat,  se  tamen  jusiificatum  negabat.  Ego, 
inquit,  non  arbitror  me  comprehendisse.  Et  item: 
Non  quod,  inquit,  acceperim,  aut  perfectus  sim,  sed 
eorum  quae  retro  sunt,  oblitus  ad  anteriora  me  ex- 
tendo.     Ipse  non  de  dominio,  sed  de  ministerio  glo- 


DE  INSTITUTIONE  EPISCOl'1.  IxiX 

riatur.  Ministri  Christi  sunt,  inquit,  et  ego.  Ut 
minus  sapiens  dico,  plus  ego.  In  laboribus  plurimis, 
in  carceribus  abundantius,  in  plagis  supra  modum,  in 
mortibus  frequenter.  In  his  tibi  gloriandi  forma 
prsefigitur,  non  in  veste  pretiosa,  non  in  supellectili 
multa,  non  in  congregatione  pecuniae,  non  in  sedificiis 
aut  culturis,  non  in  dilatandis  possessionibus,  non  in 
equorum  multitudine,  non  in  ornatu  pompatili,  non 
in  frequentia  clientelae.  Nam  hsec  omnia  gentes 
inquirunt.  Sed  sicut  gloriatur  doctor  gentium,  in 
cruce  Domini  nostri  Jesu  Christi,  in  infirmitatibus 
suis,  in  mortibus,  in  laboribus,  in  carceribus,  et  in 
plagis.  Dedit  tibi  Dominus  scientiam  sanctorum. 
Qui  hanc  scientiam  apponit,  apponit  et  dolorem,  non 
gloriam,  sicut  scriptum  est:  Qui  apponit  scientiam, 
apponit  et  dolorem:  de  quo  quidam  pcenitens  dicit. 
Et  dolor  meus  in  conspectu  meo  semper.  Non 
humanam  gloriam,  quae  est  ventus  urens,  ccelestis 
gratioe  fluenta  desiccans.  Absit  a  te  gratia  illa,  qua 
fias  in  oculis  tuis  gloriosior,  et  inde  odiosior  in  oculis 
Dei.  Ira  est,  non  gratia,  quum  quis  ponitur  super 
ventum,  nullas  habens  radices  in  soliditate  virtutum. 
Illius  servituti  addictus  es  cui  servire  regnare  est; 
cujus  servitutis  intuitu,  ille  servum  servorum  se  repu- 
tat,  qui  tenet  Ecclesiae  principatum.  Hoc  ergo  sen- 
tias  in  teipso,  quod  in  Christo  Jesu,  ut  sicut  exina- 
nivit,  se  formam  servi  accipiens,  sic  eorum  qui  tibi 
subjecti  sunt,  servum  te  reputes  humilem  et  abjec- 
tum ;  non  sit  tibi  dedecori  humilitas,  quse  decuit 
Filium  Dei.  De  praelatione  potes  habere  gloriam, 
sed  non  apud  Deum.  Si  autem  gloriaris  de  humi- 
litate,  non  eris  insipiens.  Reges  gentium  dominantur 
eorum,  vos  autem  non  sic.  Non  ergo  te  Dominum 
exhibeas,  sed  ministrum.  Petrus  Apostolus  dicit: 
Non  dominantes  in  clero,  sed  forma  facti  gregis  in 

populo.     Unde  gloriabitur  miser  homo  de  immundo 
conceptus  semine,  genitus  in  peccato  et  natus,  brevi 
vivens  tempore,  fugiens  velut  umbra,  et  nunquam  in 
eodem  statu  permanens  ?     Si  ergo  te  aliquo  elationis 
motu   aura   favorabilis   afflaverit,    recole   illud   quod 
dictum  est  Sedechiae :   Viri  tui  pacifici  seduxerunt  te. 
Si  te  lactaverit  peccator,  non  acquiescas,  nec  laus,  vel 
potius  fraus  adulatoria  te  seducat.     Perniciosum  est 
praelato,  libenter  audire  de  se,  supra  id  quod  sentit  in 
se.     Parco  autem,  dicit  apostolus,  ne  quis  me  exis- 
timet  supra  id  quod  videt  in  me,  aut  audit  aliquid  ex 
me.     Porro    iile    non    parcit    sibi,    nec    suae    animae 
miseretur,  qui  jactitat  actus  suos,  volens  aestimari, 
quod  non  est,  et  nesciri  quod  est.     Sit  anima  tua  in 
manibus  tuis  semper,  et  Dominus  in  conspectu  tuo, 
ut  dicas,  quum  cceperit  adulator  applaudere :   Narrave- 
runt  mihi  iniqui   fabulationes,  sed  non  ut  lex  tua. 
Et  illud:  Nolite  me  vocare  Noemi,  sed  Mara,  quo- 
niam  amaritudine  plena   sum.     Sicut  autem  ventus 
dissipat  nubes,  sic  tui  vultus  austeritas  ventum  adu- 
lationis,  et  venenum  detractionis  exterminet.     Inter- 
rumpe  sermones  malitiae,  et  intersere  aliquid  de  lege 
Dei,  de  canticis   Sion,   de  judiciis  ccelestis  irae,   de 
meritis   Sanctorum,  de   torrente   voluptatis   aeternae. 
Est  qui  plus  credit  alterius  linguae  de  proprio  statu, 
quam  conscientiae  suae.     Porro  longe   est   a   salute 
membrum  hujusmodi  stupidum  et  infirmum,  aegro- 
tans,  et  se  aegrotare  non  sentiens:  eo  ipso  insanabile, 
quia  insensibile.     Quamplures  video,  qui  post  accep- 
tum    ccelestis   gratiae    donum,   effluunt   in   passiones 
desideriorum,  sicut  et  gentes,  quae  ignorant  Dcum. 
Tu  a  longo  tempore  possedisti  vas  tuum  in  sanctifica- 
tione.     Quod    fecisti   hactenus,  feliciter  consumma, 
sic  agens  quotidie,  quasi  semper  incipias.     Frequens 
est  inter   Episcopos   aliquem   invenire,  qui    primum 

3U8B  promotionis  annum  dedicet  sanctitati :  quumque 
in  sua  novitate  sit  factus  agnus,  inveteratus  aliquot 
dierum  fit  rapacissimus  lupus.     De  tali  scriptum  est : 
Ante  messem  totus  effloruit,  et  immatura  perfectio 
germinabit.     Et  de  eodem:   Si  fructum   fecerit,  alii 
comedent    illum.     In   omni   angustia,    totam    spem 
tuam  jacta   in    Domino,   quoniam    nomen    Domini 
plurima  fortitudo.     Non    confidas  in  eis   qui  solent 
dare  verba,  quorum  amicitia  quaestuaria  est,  et  fami- 
liaritas  sumptuosa.     Intelligis  quae  dico:    et   recolis 
Machabaeos,  qui  quoties  Romanorum  imploraverunt 
suffragium,    eorum    amicitia   principibus   et   populis 
Israel   versa   est   in    singultum.     Frequenti,  quaeso, 
scrutinio  dispice,  et  attende,  qualis  ex  dono  Dei  sis, 
et  qualis  sis  ex  teipso,  et  redde,  quae  tua  sunt,  tibi,  et 
quae  Dei,   Deo.     Recole  quam    miserabilem,   quam 
infirmum  te  de   ventre   materno  natura  produxerit. 
Nudus  egressus  es  de  utero  matris  tuae,  nudus  natus 
es  ad  laborem,  non  ad  honorem.     Si  quid  tibi  dis- 
pensatio  coelestis  adjecit,  semper  timeas  illud   Psal- 
mistae:  Veruntamen  propter  dolos  posuisti  eis,  deje- 
cisti  eos  dum  allevarentur.     Quidam  Episcopi  regum 
munificentias,    et   eleemosynas   antiquorum,  abusive 
Baronias,  et  regalia  vocant,  et  in  occasione  turpis- 
simse  servitutis  seipsos  Barones  appellant.     Vereor  ne 
de  illis  queruletur  Dominus,  et  dicat :  Ipsi  regnave- 
runt,  et  non  ex  me:  principes  extiterunt,  et  ego  non 
cognovi.     Scias  te  assumpsisse  pastoris  officium,  non 
Baronis.     Certe  Joseph  in  iEgypto  patrem  suum  et 
fratres  instruxit,  ut  dicerent  Pharaoni,  viri  pastores 
sumus.     Maluit  eos  profiteri  pastoris  officium,  quam 
principis  aut  Baronis.     Christus  dicit :  Ego  sum  pas- 
tor  bonus:  tu  vero  constitutus  es  ab  eo  pastor  aut 
villicus :  villicatio  tibi    commissa   est;  et  scias  quia 
villicationis  rationem  reddere  te  oportet.      Agricultura 

Dei  tibi  commissa  est,  opus  est  sarculo  ut  agricolse, 
baculo  ut  pastori.  Sarculo,  ut  tanquam  prophetae 
filius  evellas  et  destruas,  aedifices  et  plantes:  baculo 
utere,  lupos  ab  ovili  coercendo,  oves  debiles  susten- 
tando,  erigendo  lapsas,  erroneas  reducendo.  Semper 
autem  inter  fructus  Episcopalis  officii,  aeterna  tempo- 
ralibus  praeferantur.  Et  quoties  te  circa  curam  pos- 
sessionum  turbatrix  activa  solicitat,  nunquam  tamen 
in  te  quies  contemplativa  degeneret.  Fac  alium  pro 
te  molere,  tu  animarum  saluti  solerter  intende. 
Vacuum  a  saecularibus  oportet  esse  animum,  divinse 
servitutis  obsequio  consecratum.  Magnis  addictus 
es,  noli  minimis  occupari.  Minima  et  vilia  sunt, 
qusecunque  ad  saeculi  quaestus,  et  non  ad  lucra  perti- 
nent  animarum.  Saecularia  negotia  si  habueritis, 
dicit  Apostolus,  eos,  qui  contemptibiles  sunt  inter 
vos,  constituite  ad  judicandum.  Si  autem  ad  te 
intraverit  causa  pauperis,  caii3a  pupilli  et  viduae, 
judica  in  justitia  pauperes,  et  argue  in  aequitate  pro 
mansuetis  terrae.  Fac  judicium  injuriam  patientibus, 
procura  humilibus  pacem,  rebellibus  obedientiam, 
claustris  quietem,  ordinem  Monasteriis,  clericis  dis- 
ciplinam.  In  judiciis  nunquam  ad  rumusculos  mo- 
vearis,  nec  tibi  obrepat  furtiva  suspicio.  Dominus 
Judam,  quem  proditorem  noverat,  quia  non  convin- 
citur,  non  condemnat.  Parcit  mulieri  in  adulterio 
deprehensae,  eo  quod  non  'appareat  accusator.  Non 
Sodomam  subvertit,  donec  descendat  et  videat, 
utrum  clamorem  opere  compleverint.  Ego,  inquit, 
sicut  audio,  sic  judico,  cujus  audire  est  scire.  Tu 
vero  non  nisi  ex  assertione  partium,  et  rationabili 
animi  motu  censeas  ad  sententias  procedendum. 
Duo  sane  sunt,  quae  in  judicio  faciunt  cordis  oculum 
caligare,  ira  et  cupiditas:  hacc  duo  remittenda  pu- 
niunt,  et  punienda  remittunt..     Ira  siquidem  justitiam 

Dei   non   operatur.     Cupiditas   vero,  dum   quoe  sua 
sunt  quaerit,  judicia  Dei   trernenda  contemnit.     Tu 
vero  manus  tuas  excute    ab  omni  munere,  et  quod 
gratis   accepisti,  da   gratis.     Non  sis  de  numero  il- 
lorum,  qui  sequuntur  retributionem,  nec  vendas  con- 
scientiaa    tuae  libertatem.     Nemo  possit  tibi  dicere, 
ditavimus  Abraham  :    sed  cum  Samuele  fiducialiter 
dicas :    Loquimini    coram  Domino   et  Christo  ejus, 
utrum    bovem    cujusquam    tulerim,   aut    equum,    si 
quempiam  calumniatus  sum,  si  oppressi  aliquem,  si 
de  manu  cujusquam  munus  acceperim,  et  contemnam 
illud  hodie,  vobisque   restituam.     Si  mentem  tuam 
munerum    cupiditas    titillaverit,    ibi    moriatur,    ubi 
oritur  nequissimum  germen,  et  in   suae  matris  utero 
praefocetur.     Revolve  in  animo  tuo  quantum  ex  ho- 
noris   assumptione    profcceris,  et  ex  quotidiana  col- 
latione  spirituales  virtutum  metire  profectus,  utrum 
sis  insolentior  aut  humilior,  affabilior  vel  austerior, 
mansuetior  aut  gravior,  liberarior  aut  avarior.     Ex 
quadam  enim  obligatione,  quae  tuo  annexa  est  officio, 
exigitur  a  te  spiritualium  frugum  mensura  propensior, 
ut  sis  devotior  in  oratione,  in  lectione  studiosior,  in 
castitate  cautior,  parcior  in  sobrietate,  patientior  in 
duris,  in  risu  rarior,  suavior  in  conversatione,  gravior 
in  vultu,  et  gestu,  et  habitu,  moderatior  in  verbis, 
profusior  in  lacrymis,  in  caritate  ferventior.     Redde 
conscientiae  tuoe  de  quotidianis  actibus  rationem,  vide 
si   diem    et  noctcm    sine    cujuslibet  peccati  macula 
transegisti,  si  minus  legisti,  aut  orasti ;  si  in  verbo,  si 
in  cibo,  si  in  potu,  si  in  somno  temperantiae  modum 
excessisti,  et  scias  non  modicam  esse  temporis  illius 
jacturam,  quod  in  otio  aut  fabulis  expendisti.    Caeteri 
divites    sunt  in  latibulis  suis,  sicut  leaenae  in  fovea, 
ericius  in  antro,   leo  in  spelunca.     Tu  te  omnibus 
exhibe,  cogitans    te    omnium    servum,   nec  tibi  sed 

cunctis  genitum  te  vivere  credas,  datum  indoctis 
doctorem,  consolatorem  pauperum,  solatium  oppres- 
sorum,  patrem  orphanorum,  defensorem  viduarum,  et 
omnibus  debitorem.  Adhuc  replico,  ut  ad  eru- 
ditionem  plurium  in  sacra  Scriptura  te  exerceas,  ut 
quod  tibi  conversatio  curialis  quandoque  praeripuit, 
gratia  magistrante  recuperes.  Ociositas  inimica  est 
animae.  Si  non  legeris,  si  non  studueris,  dormitabit 
anima  tua  prae  taedio,  et  hostes  tui  animae  sabbata  tua 
deridebunt.  Tu  igitur,  praesul  optime,  animarum 
saluti  omnia  postpone.  Tanto  enim  digniores  sunt 
animse  corporibus,  et  universis,  quae  humana  ambitio 
concupiscit,  quantum  dignitate  praeeminet  ccelum 
terrae.  Et,  ut  verbo  Apostoli  ad  Timotheum  scri- 
bentis  liceat  mihi  uti :  Nemo  contemnat  adolescen- 
tiam  tuam,  sed  esto  exemplum  fidelibus  verbo  et 
conversatione.  Semina  super  omnes  aquas,  super 
bonos  et  malos,  publice  et  privatim.  Modis  omnibus 
cave,  ne  saecularibus  te  involvas.  Nulla  enim  con- 
sonantia  est  Spiritus  Dei  ad  spiritum  hujus  mundi; 
permane  in  vocatione  tua.  Mundus  in  maligno 
positus  est.  Noli  semulari  in  malignantibus,  sed 
permane  in  vocatione  tua,  secundum  mensuram 
regulae,  qua  mensus  est  tibi  Deus.  Hodie  apud 
quosdam  consistit  in  his  duntaxat  episcopalis  aucto- 
ritas,  ut  creta  vel  fimo  ager  sationarius  impinguetur, 
ut  multiplicentur  vivaria,  et  clausulae  ferarum,  pos- 
sessionumque  termini  dilatentur.  In  asdificandis 
palatiis,  molendinis,  et  furnis ;  in  augendis  reditibus 
tota  Pontificum  solicitudo  fervescit.  Nunquid  vox 
Salvatoris  est  ad  principem  apostolorum  et  prae- 
sulum  :  Si  diligis  me,  excole  terras,  aedifica  domos 
altas  ?  Legimus  eum  dixisse  ad  Petrum :  Si  amas 
me,  pasce  oves  meas.  Haeres  es  et  vicarius  Petri, 
pasce  oves  meas  evangelizando,  fac  opus  evangelistae 

et  pastoris  :  non  erubescas  evangelium,  si  erubescen- 
dum  non  credis  pastoris  officium.     lnsta  importune, 
opportune,  ministerium    tuum    imple.     Ministerium 
tuum   plus  oneris  habet,  quam  honoris.     Si  aftectas 
honorem,  mercenarius  es  :  si  onus  amplecteris,  potens 
est  Dominus  augere  gratiam  suam,  ut  lucra  ex  lucris, 
et  ex  profectibus  profectus  accedant.     Quod  si  ab- 
horreas  onus,  et  insufficientem  te  reputes,  sera  que- 
rela   est,  prius   sedisse  debueras  et  aestimasse  opus, 
sarcinulam  ponderasse,  computasse  virtutum  sumptus, 
et  dignitati  meritum  comparasse.     Si  te  tamen  de- 
terreat  labor  plus  solito,  spes  mercedis  invitet;  unus- 
quisque   enim    secundum    suum  laborem  mercedem 
accipiet.     Si  te  curialium  et  maxime  scacarii  laby- 
rinthis   immerseris,   magna   spiritualis  exercitii    dis- 
pendia  patieris.     Nemo  potest  duobus  dominis  servire, 
Deo  et  mammonse.     Non  excidat  a  te,  quomodo  in 
tonsura  capitis,  quando  electus  es  in  sortem  Domini, 
renunciasti   ignominiae    laicali.     In  die  autem    con- 
secrationis   tuae,  super   abrenunciatione   saecularium 
emisisti  vota,  quse  distinxerunt  labia  tua.     Alligatus 
es  verbis  oris  tui,  ubi  ad  consecrantis  interrogationem 
sine  exceptione  aliqua  promisisti,  quod  de  caetero  a 
terrenis  negotiis,  et  a  turpibus  lucris   te   alienares, 
tuamque  solicitudinem  divinis  semper  negotiis  man- 
cipares.    Quid  tibi  ad  scacarium,  quid  tibi  ad  fiscales 
reditus,  ut  vel  horula  brevi  curam  posthabeas  ani- 
marum  ?    Nunquid  Christus  te  ad  telonium  elegit  ? 
Matthaeus   semel    inde  assumptus,  denuo   ad  ipsum 
non  rediit.     Non  sis  ergo  in  turba  eorum,  qui  saecu- 
laria  spiritualibus   anteponunt,  glutientes   camelum, 
culicemque    liquantes.      Legimus,    quod   in   diebus 
Constantini  quidam  episcopi  principi  adulantes,  ma- 
jorem  reverentiam  regalibus  edictis,  quam  sanctioni- 
bus  evangelicis  exhibebant.     Sunt  et  hodie,  quibus 

commissa  erat  dispensatio  Verbi  Dei,  qui  silent  a 
bonis,  canes  muti,  non  valentes,  imo  non  volentes 
latrare,  nisi  forte  evangelicae  libertati  obgrunniant,  et 
oblatrent :  conversi  enim  sunt  in  arcum  parvum, 
praebentes  seipsos  arma  iniquitatis  peccato.  Juste 
judicate,  qui  judicatis  orbem  :  nam  et  ilie,  qui  terri- 
bilis  est  super  filios  hominum,  etiam  justitias  judicabit. 
Verbum  Prophetae  est :  Vse  qui  conditis  leges  iniquas, 
et  justitiam  justi  aufertis  ab  eo.  Vis,  ut  aliqua  lex 
tibi  gratia  exempli  proponatur?  Pauperrimus  aliquis 
inhorrescit  nuditate  et  fame,  videtque  uxorem  et 
familiam  suam  inedia  lethali  tabescere :  certe  eis 
mors  imminet,  nisi  rapiat  aut  furetur ;  furatur  itaque 
modicum  aliquid  dubium  vitse  discrimen  eligens,  ut 
certum  periculum  mortis  et  famis  angustia  importabilis 
evitetur.  Miserabilis  homo  in  furto  deprehenditur, 
et  damnatur  ad  mortem.  Judices  vero  nec  miseriam 
pauperis,  nec  urgentiam  necessitatis,  quse  ipsum  ad 
furandum  compulit,  pensant.  Nunquid  justiores  sunt 
Deo,  qui  in  lege,  quam  dedit  Moysi,  pecuniaria 
mulcta,  fures  puniri  decrevit  ?  Nunquid  est  aequior 
lex  eorum  lege  imperiali,  quam  vigilanti  studio,  et 
exactissima  deliberatione  sancivit  sequitas?  Dla  equi- 
dem  inter  furem  manifestum,  et  non  manifestum 
circumspecte  distinguit,  et  hunc  in  duplum,  illum 
vero  in  quadruplum  punit.  Porro  sicut  Jeremias 
deplorat,  adulteriis  plena  est  terra,  et  passim  conju- 
gati,  atque  soluti  ad  uxores  hinniunt  alienas,  pauper 
rapiens  alienam  oviculam  'suspenditur,  adulter  alienam 
uxorem  rapiens  patientissime  sustinetur.  Hsec  est 
detestabilis  patientia,  quam  Apostolus  ironice  pro- 
ponebat.  J^ibenter,  inquit,  suffertis  insipientes,  quum 
sitis  ipsi  sapientes.  Audiant  itaque  nostri  reges, 
quod  rex  sapientissimus  Salomon  in  Proverbiis  suis 
dicat ;     Non    est   grandis   culpa,  quum  quis  furatus 

fuerit;  furatur  enim,  ut  esurientem  impleat  animam: 
deprehensus  quoque  reddet  septuplum  :  qui  autem 
adulter  est,  propter  cordis  inopiam  perdet  animam 
suam  ;  turpitudinem  et  ignominiam  congregat  sibi, 
et  opprobrium  illius  non  delebitur.  Lex  Mosaica  et 
imperatoriae  sanctiones  adulteros,  et  eos  qui  nefando 
coitu  legem  naturae  impugnant,  morti  addicunt. 
Propterea  etiam  principibus  datus  est  gladius  ad 
vindictam  malefactorum  :  ipsi  vero  abominationes 
eorum  dissimulant,  aut  per  impunitatem  potius  fo- 
vent.  Videntes  furem  currunt  cum  eo,  et  portionem 
suam  cum  adulteris  ponunt,  et  polluti  labii  participio 
peccant,  et  non  corrigunt,  ut  eis  conveniat,  quod 
apostolus  dicit :  Propterea  vos  non  corripitis,  quia 
eadem  saepius  agitis.  Omnia  illicita  committuntur 
impune,  nullusque  pro  divinae  legis  praevaricatione 
damnatur  :  immo  laudatur  peccator  in  desideriis 
animae  suae,  et  iniquus  benedicitur.  Impunitas  est 
equidem  negligentioe  filia,  contumaciae  mater,  radix 
peccati,  nutrix  adulterii  et  incestus,  mortis  aeternae 
praeambula,  praeparatrix  inferni,  per  impunitatem 
impiorum  malitia  convalescit,  per  hanc  in  suis  ster- 
coribus  miseri  computrescunt,  atque  peccatorum 
suorum  bibentes  urinam  gloriantur,  quum  male 
fecerint,  et  exultant  in  rebus  pessimis.  Quantum  sit 
innocentiae  bonum  nesciunt,  qui  semper  nocere 
noverunt,  tanto  liberius,  quanto  desperatius,  totas  in 
peccatis  habenas  concupiscentiae  laxant,  toto  desi- 
deriorum  impetu  feruntur  proecipites  in  contemptum, 
sicut  scriptum  est :  Peccator,  quurn  venerit  in  pro- 
fundum  malorum,  contemnet.  Sancta  Dei  mandata 
et  terribilia  ejus  judicia  verba  reputant,  nec  mortis 
aeternae  supplicia  timent,  donec  pernicioso  nimis  ex- 
perimento  cognoscant  per  interminabiles  cruciatus, 
quod   credere    aut   timere    noluerant.      Nam    quum 

Christus  in  judicio  corpus  illud  exhibuerit  pro  salute 
nostra  susceptum,  pro  nostra  absolutione  damnatum, 
pro  nostrorum  vulnerum  medicina  clavis  et  lancea 
perforatum,  quid  erit,  quando  contra  immundicias 
nostras,  livores,  et  cicatrices  in  accusationem  et  dam- 
nationem  nostrae  pertinaciae  proferentur?  Illud  cce- 
lestem  exasperat  iram,  et  plerisque  discrimen  aeternae 
damnationis  accumulat,  quod  quidem  principes  sacer- 
dotum  etseniores  populi,  licet  non  dictent  judicia  san- 
guinis,  eadem  tamen  tractant  disputando  etdisceptando 
de  illis,  seque  ideo  immunes  a  culpa  reputant,  quod  mor- 
tis  aut  truncationis  membrorum  judicium  decernentes, 
a  pronunciatione  duntaxat,  et  executione  pcenalis  sen- 
tentiae  se  absentant,  Sed  quid  hac  simulatione  per- 
niciosius  est?  Nunquid  discutere  et  definire  licitum 
est,  quod  pronunciare  non  licet?  Certe  Saiil  de 
morte  David  multiplici  machinatione  tractabat,  et  ut 
malitiam  suam  sub  umbra  innocentiae  palliaret,  di- 
cebat:  Non  sit  manus  mea  in  eum,  sed  sit  super 
eum  manus  Philistinorum.  Sane  quantum  haec  dis- 
simulatio  eum  excusabat  apud  homines,  tantum  apud 
Deum  eundem  damnabilius  accusabat.  Expressa 
similitudinis  forma,  in  consistorio  illo,  in  quo  Christus 
ad  mortem  damnatus  est,  Pharisaei  et  Scribae  dice- 
bant:  Nobis  non  licetinterficerequemquam.  Quum- 
que  tamen  clamarent  dicentes,  crucifige,  sententiam 
in  eo  occisionis  cruenta  malignitate  dictabant.  Quem 
occidebant  gladio  linguae,  publice  protestabantur  sibi 
occidere  non  licere,  eorumque  iniquitas  eo  ipso  de- 
testabilior  erat,  quia  utevaderent  humanum  judicium, 
eam  simulatio  innocentiae  occultabat.  Animabus  prae- 
latus  es,  non  corporibus,  nihil  praelato  commune  est 
cum  Pilato.  Christi  villicus  es,  et  vicarius  Petri :  nec 
te  respondere  oportet  Coesari  de  commissa  tibi  jurisdic- 
tione,sed  Christo.  Quidam  tamen  per  usurpatas  saeculi 

administrationes  se  vinculo  curiali  obnoxiant,  etquasi 
renunciaverint  suae  privilegio  dignitatis,  calculum 
durioris  eventus  expectant.  Nam  pro  causa  hujus- 
modi  hodie  in  Sicilia  mancipati  sunt  Episcopi  quidam 
carceralibus  vinculis  :  nec  aliquod  expectant  ab  Ec- 
clesia  Romana  solatium,  quibus  improperatur  a  Sum- 
mo  Pontifice,  ut  bibant  de  Calice,  quem  sibi  temere 
miscuerunt.  Ad  umbratilem  hujus  temporis  justitiam 
spectat  illud,  quod  si  Episcopus  aut  Sacerdos  occi- 
ditur,  poena  tanti  flagitii  sub  dissimulatione  transitur; 
pro  interemptione  vero  Judaei  exactissima  districtione 
rigor  judiciarius  exercetur.  De  totailla  multitudine, 
quae  in  necem  Beati  Thomae  Archiepiscopi  et  Pri- 
matis  manum  consilii  et  auxilii  prsebuerunt,  nec  unus 
auriculam  perdidit.  Interempta  vero  uxore  Aaron 
Judoei,  in  illius  rei  auctores,  et  consiliarios  exquisitis 
suppliciorum  generibus  tota  terra  infremuit.  Illud 
mhilominus  absurdum  detestandumque  dicitur,  quod 
effracta  Ecclesiarum  immunitate,  et  dignitate  sacri 
ordinis  conculcata,  quidam  principes  terrae  de  sola 
immunitate  cogitant  ferarum,  et  hominibus  gementi- 
bus  inter  serviles  angarias,  cervi,  capreoli,  damae  et 
lepores  privilegio  summae  libertatis  exultant.  Paupe- 
rum  segetes  et  hortos  impune  depascunt,  nec  est  qui 
eos  arcere  praesumat :  lex  enim  funesta  homines 
hodie,  non  solum  de  captione  ferarum,  sed  de  simplici 
captionis  suspicione  condemnat.  Succiduntur  mem- 
bra,  quae  in  causam  humanae  propagationis  natura 
creavit,  effodiuntur  oculi,  pedes  etiam  manusque 
truncantur,  et  homo  qui  ad  imaginem  et  similitudinem 
Dei  creatus  est,  in  sui  Creatoris  contumeliam  horri- 
biliter  deformatur.  Hanc  equidem  et  alias  odibiles 
Deo  leges  Dominus  Rex  non  instituit,  sed  institutas 
invenit,  qua?  sicut  conditoribus  versse  sunt  in  aeter- 
num  supplicium,  ita  domino  Regi  cederent  in  prae- 

mium  salutis  seternae,  si  eas  hortatu  vestro,  aut 
omnino  delere  studeret,  aut  ex  parte  aliqua  tempera- 
ret.  Deus  equidem  propter  hominem  bestias  fecit : 
Et  sicutlegitis  in  Genesi,  voluit  et  praecepit  Dominus, 
hominem  piscibus  maris,  avibus  cceli,  et  bestiis  terrae, 
et  cunctis  animantibus  dominari :  ut  taceam  de 
conjugiis,  quae  per  violentiam  contrahuntur,  de 
pupillorum  custodiis  et  tutelis,  quas  sola  dictat  ambi- 
tio,  et  de  aliis  enormitatibus  innumeris,  quas  refrige- 
scente  caritate  multorum  communis  abusio  intro- 
duxit.  Tuum  saltem  excitet  zelum,  quod  Ecclesiastica 
dignitate  calcata,  vineam  Domini,  quam  plantavit 
dextera  ejus,  exterminavit  aper  de  sylva.  Misereatur 
Dominus  vineae  suae,  et  exurgat  eo  inspirante  aliquis 
ex  filiis  excussorum,  qui  avulsas  propagines  ejus  in 
sanguine  suo  studeat  replantare.  Positus  es  inter 
principes  populorum,  inter  patres  conscriptos,  quibus 
dati  sunt  gladii  in  manibus  eorum  ad  faciendam  vin- 
dictam  in  nationibus.  Exurge  igitur,  homo  Dei,  ex 
adverso  ascende,  ad  opus  fortitudinis  te  accingens : 
succurre  plagae  Ecclesiae  :  vende  cum  apostolis  tuni- 
cam,  ut  emas  gladium,  ignitum  eloquium,  et  spiritum 
vehementem  :  arma  potentia  Deo  ad  convincendam 
omnem  inobedientiam,  ad  captivandum  omnem  in- 
tellectum  in  obsequium  Christi.  Vas  electionis  es,  ut 
portes  nomen  Domini  coram  gentibus  et  regibus. 
Evaginato  linguae  gladio,  in  executionem  Episcopalis 
justitiae,  juxta  formam  quae  tuae  professioni  annexa 
est,  circumcurre;  vultus  tuus  sit  super  facientes  mala. 
Clama  iniquis,  nolite  inique  agere,  et  delinquentibus, 
nolite  exaltare  cornu.  Dominus  Jeremiae,  et  in 
Jeremia  loquitur  tibi  dicens;  Sta  in  atrio  domus 
Domini,  et  loquere  ad  omnes,  si  forte  audiant  et 
pceniteant,  et  convertantur  a  via  sua  mala.  Vade  et 
clama  sermones  istos :    Revertere  aversatrix   Israel, 

(iicit  Dominus,  et  non  avcrtam  faciem  meam  a  vobis, 
convertimini  filii  Israel  revertentes.  Duo  sunt, 
justitia  et  libertas,  pro  quibus  quisque  fidelis  usque 
ad  sanguinem  stare  debet.  Si  ergo  res  exegerit,  pro 
justitia  et  libertate  Ecclesiae,  non  dubites  facultates 
tuas  raptoribus,  famam  ludibrio,  fortunam  periculis, 
et  caput  hostilibus  gladiis  objectare.  Delectabile 
spectaculum  est  Angelis,  si  sit  homo  pro  justitia 
opprobrium  abundantibus  et  despectio  superbis. 
Apostolus  non  verebatur  vitam  suam  periculis  expo- 
nere  pro  subjectis.  Et  ego,  inquit,  superimpendar 
pro  animabus  vestris.  Quum  Dei  beneficiis  etiam 
Angeli  se  impares  fateantur,  quid  ei  retribuere  potes 
pro  omnibus  quae  tibi  ejus  gratia  prasrogavit?  Pro  te 
posuit  ad  mortem  animam  suam,  quid  ergo  vereris 
pro  eo  ponere  vitam  brevem,  fragilem  et  incertam, 
quam  lex  mortis  in  proximo  exactura  est,  et  nunc 
eam  salubrius  posset  offerre  devotio?  Utinam  daret 
voluntas,  quod  necessitas  extorquebit,  et  quod  tunc 
solvetur  ex  debito,  nunc  offeretur  ex  voto;  testimonio 
veritatis,  qui  vitam  suam  perdiderit,  eam  custodiet, 
et  qui  eam  custodierit,  perdet;  longe  consiliosius  est 
perdere  illam,  ut  custodias,  quam  custodire  ut  perdas* 
Si  ergo  Christi  discipulus  es,  ignoscat  zelus  tuus, 
exurgat  Episcopalis  auctoritas,  nec  inveniaris  in 
magnis  minimus,  qui  magnus  in  minimis  exstitisti. 
Si  longa  est  manus  Regis,  longior  debet  esse  manus 
Episcopi.  Arripiat  judicium  manus  tua.  Si  dixeris, 
plaga  magna  est,  et  curari  non  potest:  Scias  quia 
major  est  divina  misericordia,  quam  humana  miseria. 
Spera  ct  confide  in  eo,  qui  posuit  adjutorium  super 
potentem,  cui  non  erit  impossibile  omne  verbum. 
Stabulario  dictum  est:  Curam  illius  habe.  Curam 
habere  et  non  curare  pra?ciperis.  Cura  ergo  et 
labora :    narn    si   aegrotum    non    curavcris,   implesti 

tamen  medici  vices,  si  nihil  ex  contingentibus  omi- 
sisti.     Apostolus   non    dicit    plus    profui,   sed    plus 
omnibus  laboravi.     Deus  autem  mercedem  laborum 
sanctorum,  non  ex  proventu  laboris,  sed  ex  labore 
metitur.     Ideo   Paulus   non   in  plurima  obventione 
laborum,  sed  in   pluribus  laboribus  gloriatur.     An- 
nuncia  populo   scelera   eorum,    si   obduratae   frontis 
sunt,  et  tu  e  diverso  frontem  tuam  obdura,  frontem 
duram  fronte  duriore  obtundas,  ut  dicat  tibi  Dominus, 
quod   legitur    quandoque    dixisse    prophetae:    Dedi 
frontem  tuam  duriorem  frontibus  eorum.     Sufficit,  si 
cum    Apostolo   secura   conscientia   dicere   merearis: 
Contestor  vos  hodie,  quia  mundus  sum  a  sanguine 
omnium  vestrum.     Non  enim  subterfugi,  quominus 
annunciarem    vobis    omne    consilium    Dei.      Sicut 
Beatus  Hieronymus  scribit:  Maluit  Joannes  pericli- 
tari  apud  regem,  quam  divinse  legis  silere  justitiam. 
Elias  contra  Achab  et  Jezabel,  et  Joannes   contra 
Herodem  et  Herodiadem  missi  sunt.     Vide,  si  et  tu 
a  Deo  missus  es,  ut  magnates  terrae  arguas,  Achab  et 
Herode  pejores.     Constat  enim  Achab  Judaeum,  et 
Herodem  proselytum  fuisse:  damnabilius  autem  est 
in   Christiano  quodlibet  crimen,  quam  in  proselyto 
vel  Judseo.     Sic  ergo  studeas  implere  pontificem,  ut 
in  Domino  vivas,  et  in  Domino  moriaris.     Verbum 
Apostoli  est:    Sive  vivimus,   sive  morimur,   Domini 
sumus.     Vita  quidem  Confessorem,  causa  Martyrem 
facit;    ubi  autem   persecutionis  causa  non  imminet, 
pia   in    seipsum   crudelitas   et   desiderium   patiendi, 
vicem  martyrii  recompenset.     Vale. 

Exhortatiunculam  tuam  cum  gratiarum  actione 
multiplici  suscepissem,  nisi  praeblandientis  suaviloquii 

lenitas  captiosa  in  evidentis  injuriam  convitii  eva- 
sisset.  Scriptum  est,  quia  omnis  homo  primum 
bonum  vinum  ponit,  nec  propinantur  venena  nisi 
melle  condita.  Si  prologum  istius  opusculi  mei 
super  Job  diligentius  inspexisses,  me  satis  excusabilem 
faciebant  ea,  quse  mihi  liberum  scribendi  arbitrium 
omnino  invidebant.  Sane  ante  opusculum  illud 
nondum  hoc  genus  scribendi  attigeram,  simplicesque 
laboris  mei  primitias,  quas  in  Christi  obsequium 
dedicabam,  et  tunc  primo  nascentem  studii  mei 
spiritualis  infantiam  exquisitis  machinationibus  im- 
pugnasti.  Parcere  simplicitati  debueras,  nec  in 
derisionis  materiam  dare  salivas  decurrentes  in  bar- 
bam  David,  et  verba  infantilia  Jeremiae.  Et  ego 
quidem  carnalis  homo  sum,  et  venundatus  sub  pec- 
cato  :  tu  vero  regularis  Canonicus,  et  spiritualis  homo, 
quod  in  canonica  epistola  legitur,  recolere  debuisses  : 
Si  prseoccupatus  fuerit  homo  in  aliquo  delicto,  vos, 
qui  spirituales  estis,  instruite  hujusmodi  in  spiritu 
lenitatis.  Utinam  corripiat  me  justus  in  misericordia, 
et  increpet  me.  Benigna  enim  est  correctio,  quse 
ex  caritate  procedit:  nam  et  caritas  benigna  est. 
Porro  ex  abundantia  cordis,  et  ex  adipe  iniquitatis  os 
tuum  locutum  est ;  ideo  lingua  caedens  proximum 
vulneras,  calamum  quassatum  conteris,  et  extinguens 
linum  fumigans,  in  spiritu  vehementi  conteris  naves 
Tharsis.  Sciolus  es,  paucaeque  litterse  faciunt  te 
insanum.  Volens  ergo  constituere  justitiam  tuam, 
conversus  es  in  verba  malitiae,  aliosque  judicans  et 
diffamans,  venaris  tibi  ex  aliena  depravatione  favorem. 
Pro  minimo  tamen  mihi  est,  ut  a  te  judicer,  aut  ab 
humano  die.  Qui  enim  judicat  me,  Dominus  est. 
Quis  te  constituit  judicem  super  nos?  Tu  quis  es, 
qui  judicas  servum  alienum?  Domino  suo  stat,  aut 
cadit :  stabit  autem.     Ego  vero,  quem  impudentius 

et  imprudentius  arguis,  arguam  te  et  statuam  contra 
faciem  tuam,  ut  discas  non  blasphemare.  Apponam 
ergo  sagittas  potentis  acutas  contra  linguam  dolosam, 
maledicam,  magniloquam,  scurrilem,  dissolutam  :  lo- 
quar  contra  sibilos  serpentis  antiqui :  nam  in  lingua 
tua  loquitur,  qui  quondam  in  serpente  locutus  est. 
Lingua  siquidem  detractoria,  vipera  est,  leniter 
transit,  et  graviter  percutit.  Membrum  substantia 
modicum,  malitia  magnum.  Et,  ut  verbo  B.  Jacobi 
utar  :  Lingua  modicum  membrum  est,  sed  plenum 
veneno  mortifero.  Si  quis  putat  se  religiosum  esse, 
non  refraenans  linguam  suam,  hujus  vana  est  religio. 
Religiosum  te  putas,  quia  Religionis  habitum  geris, 
sed  sanctitas  et  lingua  viperea  simul  esse  non  possunt. 
Sane  vir  lino-uosus  non  dirigetur  in  terra:  incircumcisa 
enim  labia  plurimum  sordis  sibi  coagulant ;  et  omne 
vas,  quod  non  habet  cooperculum,  in  lege  Domini 
reputatur  immundum.  Verbum  Isaiae  est:  Cultus 
justitise  silentium.  Utinam  posuisses  ostium  circum- 
stantise  labiis  tuis,  et  non  prosiluisses  usque  ad  male- 
dicendum.  Maledici  enim  regnum  Dei  non  posside- 
bunt.  Ad  rixas  me  invitas  invitum.  Testimonio 
enim  Salomonis  :  qui  dimittit  aquam,  caput  est  jurgi- 
orum  ;  et  lingua  occasio  est  scandali,  quoties  in 
detractionis  profluvium  se  difiPundit.  Qui  me  com- 
morit,  {melius  non  tangere  clamo)  Flebit,  et  insignis 
tola  cantabitur  urbe.  Utinam  tacuisses,  ut  prudentior 
appareres.  Sed  unde  me  nosti  ?  Non  expectalo 
vulnus  ab  hoste  tuli.  Porro  licet  faciem  tuam  non 
viderim,  ego  te  intus  et  in  cute  novi.  Existimasti 
inique,  quod  essem  tui  similis.  Ego  quidem  in 
opere  meo  simpliciter  ambulabam,  tu  vero  dolose 
agcbas  in  lingua  tua.  Scminabam  triticum,  et  tu 
inimicus  homo  superseminabas  zizania.  Noli,  qua?so, 
Inquendo  sublimia  gloriari ;    non  plus  sapere,  quam 

oportet.  Alta  enim  sapere  mors  est.  Et  facile 
periclitatur,  qui  se  in  alto  prospiciens  obstupescit. 
Dicis,  ct  scribis,  quia  me  non  vidisti.  Gaudeo  plane 
quod  me  non  videris.  Jam  spiritum  aspidis  in  te 
sensi.  Utinam  me  non  videat  oculus  Basilisci.  In- 
vide  ct  detractor  Dco  odibilis,  quid  me  mordes  ?  Qui 
enim  detrahit,  dicit  Ecclesiastes,  sicut  serpens,  'qui 
mordet  in  occulto.  Si  invicem  mordetiset  comeditis, 
dicit  Paulus,  nonne  ab  invicem  consumemini  ?  Si  ore 
ad  os  disputatio  et  conflictus  esset  inter  nos,  patientius 
sustincrem.  Facile  est  tibi  impugnare  absentem  : 
testequc  Hieronymo,  delicata  doctrina  est,  pugnam 
dictare  de  muro.  In  me  utinam  experiaris  et  oris  et 
operis  vocem.  Tutum  tamen  mihi  esse  non  arbitror 
cum  homine  cerebroso  contentiosum  funem  trahere, 
et  contra  consilium  Salomonis,  stulto  juxta  suam 
stultitiam  respondere.  Meas  ergo  injurias  dissimula- 
rem  silentio  :  sed  vereor  ne  deterioris  in  te  praesump- 
tionis  excitet  incentiva  vaga  et  effraenis  impunitas. 
Epistolam  scribere  incoeperam,  sed  exuberans  materia 
loquendi  non  patitur  se  ad  epistolare  compendium 
coarctari.  In  librum  ergo  epistola  crescit,  et  evenit 
Salomonis  verbum,  quia  faciendorum  librorum  non 
erit  finis.  Decebat  ordinem  tuum  ea  scribere,  quse 
publicae  utilitati  proficerent,  quae  mentem  reficerent, 
quae  omnem  intellectum  in  servitutem  et  obsequium 
Christi  redigerent.  Tu  vero  apostolicae  professionis 
oblitus,  cui  dederas  manus,  et  illius,  quae  secundum 
pietatem  est,  doctrina?,  ut  verbo  apostoli  utar,  super- 
bus  et  nihil  sciens,  languens  circa  qusestiones  et 
pugnas  verborum,  cum  illis,  qui  detractioni  et  scur- 
rilitati  vacant,  matronalem  adulteraris  sacrae  Scrip- 
turae  integritatem.  Jeremia  lamentante  et  dicente, 
Contritum  cst  cor  mcum  intra  me  a  facie  Domini  et 
sanctorum  vcrborum   ejus,   quoniam   adulteris  plcna 

est  terra.  De  te  et  consimilibus  tuis  apostolus  lo- 
quens :  Audivimus,  inquit,  quosdam  ambulantes 
inter  vos  inquiete,  et  curiose  agentes.  His,  qui 
hujusmodi  sunt,  denunciamus  et  obsecramus  in 
Domino,  ut  cum  silentio  panem  suum  manducent. 
Adulatorem  Principis,  et  sancti  Ordinis  delatorem, 
vocas  hominem,  quem  non  nosti,  sed  docuisti  linguam 
tuam  loqui  mendacium  :  et  in  hac  parte  mentita  est 
iniquitas  sibi.  Spiritus  Dei  reddit  testimonium  spi- 
ritui  meo,  quia  nunquam  fui  olei  venditor,  nec  soleo 
magnates  palpare  in  vitiis,  aut  laudare  peccatorem  in 
desideriis  animse  suse.  In  compendio  meo  super  Job, 
in  epistolis  meis,  in  libro  exhortationum  mearum, 
in  dialogo  meo  ad  Regem  Henricum,  in  tractatu 
meo  de  lerosolymitana  peregrinatione,  in  libro  meo 
de  praestigiis  fortunae;  et  in  opere  meo  novello  de 
assertione  fidei,  in  libro  contra  perfidiam  Judaeorum, 
in  libro  de  confessione  et  pcenitentia,  et  in  eo,  qui 
Canon  Episcopalis  inscribitur,  et  in  quamplurimis 
aliis  scriptis  meis,  Regem  nostrum,  et  alios  terrae 
magnates,  ubi  materia  se  offert,  plena  libertate  re- 
darguo,  solicite  suggerens,  quicquid  ad  eorum  aedifi- 
cationem  citra  invectivas  injuriam  potest  humana 
devotio.  Vitam  Religiosorum,  quorum  diversae  sunt 
species  (polymita  est  enim  tunica  Joseph,  et  circum- 
amicta  varietatibus  sponsa  Christi)  tota  cordis  affec- 
tione  veneror,  ipsorumque  pedes  brachiis  devotissimae 
humilitatis  amplector.  Scio  enim,  quia  pra3  cunctis 
sascularibus,  et  clericis,  et  laicis,  tanto  differentius 
virtutum  titulos  referunt,  quanto  impressioribus  ves- 
tigiis  Apostolorum  regulis  inhaeserunt.  Ipsi  in 
humilitate,  hospitalitate,  obedientia,  caritate,  et  caete- 
ris,  quibus  regnum  Dei  rapitur,  ac  possidetur,  inde- 
fessa  solicitudine  se  exercent.  Hicarnem  deprimunt, 
spiritum  erigunt,  vitain  iu  terra  ducentes  angelicam, 

Christo  militant  in  tenuitate  ciborum,  in  asperitate 
vcstium,  in  vigiHarum  exeubiis,  in  psalmis,  et  hymnis, 
et  canticis  spiritualibus,  in  confessionibus,  in  discipli- 
nis  et   lacrymis,    in    coelestium   suspiriis,   in    ignitis 
compunctionibus,  et  in  jubilationibus  arcanis,  in  ex- 
cessibus  mentis,  dulcibusque  susurriis,  in  quibusdam 
gloriae   ccelestis   experientiis,    in  amplexibus   sponsi. 
Porro  illud  omnino  dissimulare  non  poteram  :  quod 
quum  caeteri  balsamum  gloriosae  opinionis  in  odorem 
suavitatis   effundant,    tu    tibique    similes  facti   estis 
odor  mortis  in  mortem.     Quod   si  textura  cilicii  et 
pelles,  sicut  ad  excusandas  excusationes  in  peccatis 
allegas,  foris  exponuntur  pulveri  et  labori :    utinam 
sint   pelles  Salomonis,  et  non  pelies  terrae  Madian. 
Utinam,  qui  pro  domorum  suarum  negotiis  exeunt, 
molant  pro  his,  qui  in  lecto  sunt,  et  se  dissolutius  ad 
illicita  non  relaxent.     Legimus  autem  in  libro  quo- 
tidianorum  eventuum,  quod  in  his  qui  evomuerunt 
saeculum,  frequenter  amor  saeculi  recidivat,  suamque 
reaedifieantes  Jericho,  quam  in  primitiva  conversatione 
subverterant,  ignem   et  cineres  ambitionis  suscitant 
jam  sopitos.     Et  quid  est  in  vobis  amor  mundi  nisi 
odium  Dei  ?   quid  est  ardor  ille  concupiscentiae,  qui 
aurum  vestrum  vertit  in  scoriam,  nisi  mors  animae, 
transgressionis  mater,  magistra  nocendi,  primipilaria 
iniquitatis,  auriga  malitiae,  sicaria  virtutum,  seditionis 
origo,    et  fovea   scandalorum  ?    Non   ad  jactantiam 
dico,  sed  ut  impudentiam  tuam  (frons  enim  meretricis 
facta  est  tibi,  quamplurium  Angliae  magnatum  testi- 
monio  et  assertione)  retundam.    Bonae  memoriae  Rex 
Henricus  pro  denario  S.  Petri,  quandoque  adversus 
duos  Priores  Ordinis  tui  inexorabiliteret  irreconcilia- 
biliter  cxcanduerat.     Nemo  proesumebat  se  opponere 
ex  adverso  ;    cgo  steti  in  confractione  pro  eis,  et  in 
tempore   iracundiae    factus    sum    reconciliatio.      Ad 

instantiam  mcam,  inspirante  Deo,  frequenter  regia 
inanus  in  eleemosynarum  gratia  munifice  et  magnifice 
se  effudit,  et  adhuc  eleemosynas  illas  enarrat  Ecclesia 
Sanctorum.  Testimonio  multitudinis  aulicae  quan- 
doque  ad  mese  parvitatis  instantiam,  eo  adjuvante, 
in  cujus  manu  sunt  corda  regum,  magna  debita 
personis  Ecclesiasticis  condonavit,  relaxavit  compedi- 
tos,  et  damnatorum  supplicia  levigavit.  Illud  autem 
sequanimiter  ferre  non  possum,  quod  abjecto  consilio 
et  congregatione  justorum,qui  prius  fueras  canonicus 
regularis,  factus  es  canonicus  insularis.  Signum 
a?grotantis  animi  est,  quod  exis  a  conversatione  com- 
muni,  solitudinem  congregationi  pra?tulisti,et  insulam 
claustro.  Fecisti  te  anathema  fratribus  tuis,  terram 
promissionis  pro  JEgypto,  pro  Babylone  Jerusalem, 
et  ccelum  deseris  pro  inferno.  Quid  tibi  et  solitudini  ? 
va?  soli.  Multos  in  discrimen  aninise  solitudo  de- 
jecit.  Erraverunt  in  solitudine  quidam,  et  a  ser- 
pentibus  perierunt.  Ego  serpentes  reputo  vipereas 
eogitationes,  quae  te  in  solitudine  obsederunt.  Ibi 
tentationum  turba  te  circumstrepit,  ibi  multiplex 
vitiorum  exercitus  te  infestat :  quumque  videaris 
evasisse  fremitus  mundi,  mundus  in  hac  singularitate 
tua  tibi  cum  multiplicibus  phantasiis  insultat.  Sedere 
posses  in  claustro  solitarius,  et  tacere,  et  levare  te 
super  te.  Ibi  sunt,  testimonio  Job,  qui  aedificant 
sibi  solitudines,  ibi  inter  multos  poteras  esse  tecum. 
Nunc  autem  solus  es,  et  tamen  in  turbis  affectuum. 
Ilabebas  in  claustro  secretum  solitudinis,  locum  pce- 
nitentia?,  pacem  aniime,  contemplationis  arcanum, 
gaudium  in  Spiritu  sancto,  consilium  in  hgesitatione, 
in  tentatione  remedium,  et  in  omnibus  efficax  bene- 
ficiuin  medicinae.  Ibi  virtutum  schola  est,  summa? 
lbi  modestiue  usus,  morum  regularitas,  legendi  lihcr- 
tas,  fraternitatis  affectio,  oranium  communicatio,  dis- 

eiplhue  vigor,  lcx  obedientiae,  vinculum  caritatis,  et 
mutua   obsecjuela.     Verum  molestus   est    tibi    poeni- 
tentiae   labor,  abstincntia    oncrosa,  importabilis   dis- 
ciplinse  austeritas,  quae  sola  est  clavis  innocentia?,  re- 
ligionis    anchora,    eustodia    cordis,   et    peremptoria 
prorsus   appetitus   illiciti.     Propter   quod   Prophcta 
nos  admonet  apprehendere  disciplinam.    Et  Apostolus 
dicit  :    Si  estis  extra  disciplinam,  ergo  iilii  adulteri 
estis.     Vereor,    ne    qui    spiritu    ccepisti,    carne   con- 
summeris;    et    ne    te    tangat    illud    Tsaias    verbum  : 
concepisti   ardorem,  et  stipulam  peperisti.     Primam 
enim    fidem    irritam   faciens,  sub    quodam  religionis 
colore  fundamentum  initiatae  religionis  evertis,  tuam- 
que  animam  quasi  sub  jactu  aleae  ponens  in  salutis  et 
fama?   tuae   periculum    te    devolvis.     Scriptum    est  : 
Qui  amat  periculum,  in   eo  peribit.     Et  nunc  quid 
tibi    vis   in    via   ^Egypti  ?    et    quid  tibi  in   via  As- 
syriorum,  ut  bibas  aquam  turbidam  ?    Aquam  Siloes 
respuisti,  et  elegisti  aquas  Rasin,  dereliquisti  fontem 
aquae   vivas,  et   fodisti    tibi   cisternas    veteres,   quae 
aquam  continere  non  possunt.     Nam   ut  sermonibus 
extraordinariis  et   scurrilibus  vaces,  tanquam    ferus 
de    sylva,  singulariter  vivis,  et  qui  de  radicibus  et 
herbis,  si  verus  anachoreta  esses,  sustentari  debueras, 
tibi  et  puero  tuo  fratrum  tuorum  vestes  et  alimenta 
usurpas.     Porro,  quum  duae  sint  leges,   interior   et 
cxtcrior,  licet  tibi,  et  his  qui  tibi  blandiuntur  placeat 
singularitas  tua,  spiritus  tamen  veritatis,  qui  neminem 
palpat,  et  ipse  est    lex  interior,  quae  te   accusat  et 
damnat.     Assuescc  igitur  jugo  Domini,  frater  invise: 
tc  cnim  non  vidi.     Pone,  sicut  dixit  Salomon,  pedem 
tuum  in  compedibus  illius,  et  ne  accideris  in  vinculis 
cjus.     Vides,  quia  omnis  creatura  vanitati  subjecta 
cst,  ct  in  imaginc  pcrtransit  homo.     Non  ergo  aliquo 
singularitatis  ohtcntu  descras  domum  tuam,  ne  alibi 

domum  tibi  aedifices  ad  gehennam.     In  ea  vocitione, 
in    quo   vocatus    es,  finaliter    persevera.     Apostolus 
enim  ad  Thessalonicenses  scribens,  Operam,  inquit, 
detis,  ut  quieti  sitis,  et  vestrum  negotium  peragatis, 
negotium    salutis    insinuans.       ldem    ad    Corinthios 
scribens,  Fratres,  inquit,  mei  dilecti,  stabiles  semper 
estote  et  immobiles  in  opere  Dei.     Claustrum  semel 
ingressus    clausisti    te,   et   Christi  vinculis   alligasti. 
Clausus  es  et  alligatus  per  ordinis  censuram,  per  dis- 
ciplinae  observantiam,  per  stabilitatis  promissionem, 
per  clausuram  reverentiae  et  timoris,  per  obedientiae 
ligaturam.     Clausuram  hanc  ille  abjecerat,  de  quo 
Salomon  improperans  dicit:  Per  agrum  pigri  hominis 
transivi,  et  per  vineam  stulti,  maceria  lapidum  de- 
structa  erat,  totumque  repleverant  urticae  et  spinee. 
Quasi  aliquid  caeteris  altius  et  ccelestius  sapias,  liber- 
tatem    tibi    cujusdam   familiaritatis    usurpas.     Scias 
autem,  quod   recedens  a  claustro  elongaris  a  Deo ; 
nec  te  potes  facere  liberiorem,  quam  si  claustralem 
diligas  et  impleas  servitutem.     Sane  tua  te  litteratura 
insanum  et  prsevaricatorem  regularum    observantiae 
facit.     Sed  juxta  verbum  Sapientiae,  Melior  est  homo 
minoratus    sapientia,    et    sensu    deficiens   in    timore, 
quam  qui  abundat  sensu,  et  transgreditur  legem  Dei. 
Ideo  te  in  solitudinem  recepisti,  ut  scurriles  ineptias 
licentius  mediteris,  atque  in  opinionis  alienae  discrimen 
possis  liberius  evagari.     Ea  propter  te  jam  non  an- 
numero  inter  lupos  rapaces,  qui  veniunt  sub  vesti- 
mentisovium,sicut  me  quosdam  religiosos  insimulasse 
causaris,  sed   inter  pulices   mordaces  te  pono,  inter 
demolientes   tineas,   inter   cynomias   et   ciniphes,  et 
muscas  iEgypti  gravissimas.    Quare  de  quadrantibus 
nos  arguis,   qui   de   oblationibus    pauperum,   et    de 
viduarum    quadrantibus    vivis?    Nonne    Prior    tuus 
ecclesiis  apponit  ecclesias,  et  reditum  rcditui,  atque 

possessioncni  posscssioni  accumulat  ?  Quod  si  ad  co- 
lorandam  turpitudincm  eulpae  titulum  publicac  utili- 
tatis  allegas,  scias,  quia  nec  eum  defendit  numerus, 
nec  multitudo  conventualis  excusat.  Non  enim 
minus  ardebit,  qui  cum  multis  aut  pro  multis  ardebit. 
Quum  vero  Apostolus  dicat,  hoc  ipsum  delictum  esse 
in  vobis,  quod  vestra  repetitis,  et  non  potius  in- 
juriam  patimini :  tu  pauperrimus  Jegista  de  legibus 
garris,  et  contra  Turonense  Concilium,  contra  legem 
Dei,  et  in  anima?  tuae  perniciem  usurpas  officium 
postulandi.  Quid  tibi,  et  togatorum  professioni,  qui 
mortuus  eras  mundo,  et  complantatus  similitudini 
mortis  Chiisti  ?  Abjecta  lege  Domini,  quae  immacu- 
lata  est,  convertens  animas,  legibus  decurtatis  et 
corruptis  in  libro  pauperum  te  exerces,  ut  in  causis 
non  ex  originali  scriptura,  sed  ex  integro  et  corrupto 
alleges.  Certe,  sicut  Tripartita  historia  refert, 
Joannes  Chrysostomus,  licet  juris  civilis  scientia 
praeemineret,  rogatus  tamen  a  familiaribus  suis,  ut 
eorum  causas  ageret,  nomen  semper  abhorruit  ad- 
vocati.  Nam  in  homine  religioso  vile  et  abjectum 
est  advocationis  officium  :  quod  satis  insinuat  Apo- 
stolus  dicens  :  Saecularia  negocia  si  habueritis,  eos 
qui  contemptibiliores  sunt  inter  vos,  constituite  ad 
judicandum.  Isti  sunt  cilicia  et  pelles,  de  quibus 
loqueris,  qui  foras  ad  pulverem  exeunt  et  laborem  ; 
ct  utinam  tendantur,  sicut  tabernacula  Cedar,  ut  se 
ad  illicita  non  relaxent.  Clericorum  voluptates  ac- 
cusas,  quas  apud  plerosque  spirituales  in  Christo 
potius  censeo,  quam  carnales.  Novi  quamplurimos, 
quibus  ad  occasionem  turpitudinis  suspectior  esset 
sua  camera,  quam  forte  tibi  ecclcsia  ;  plus  fortasse  in 
tuis  semicinctiis,  quam  clericus  in  purpura  et  bysso 
gloriaris.  Melior  cst  purpurata  humilitas,  quam 
pannosa  superbia.     Pictas  ipsa  cst  cultus  Dei.    Vide, 

ne  speciem  pietatis  habcas,  et  non   cultum  ;    ne   de 
illorum  numero  censearis,  contra  quos  Apostolus  dicit : 
Speciem  quidem  pietatis  habentes,  virtutem  vero  ab- 
negantes.     Quid,  putas,  est  iniquius,  publica  peccati 
professio,  an  simulatio   sanctitatis  ?    Porro  non   au- 
ferunt  conscientise  vermem  habitus  et  tonsura:  regnum 
Dei  intra  vos  est,  non  in  exteriori  vestitu.    Nonnullos 
clericos  novi,  qui  quasi  nihil  possidentes  multa  pos- 
sident:   non  enim  habent  sibi,  sed  omnibus  quicquid 
habent.     Sic    temporali  foventur    subsidio,   sicut   in 
stabulo  viator  utitur  lecto.     Pausat  ac  festinat  re- 
eedere,  novit  enim  se  esse  peregrinum  et    hospitem 
super  terram.     Putas  eos  omnes  ita  elongatos  a  Deo, 
ita  suae  salutis  immemores,  et  in  reprobum  sensum 
datos,  ut  eos  aut  gehennalis  miseriae  timor,  aut  cce- 
lestis   gloriae  beatitudo  non  excitet  ?    Nunquid  dis- 
ciplinae  et  poenitentiae,  et  caeterorum,  quae  ad  spirituale 
pertinent  exercitium,  penitus  sunt  ignari  ?    Nunquid 
resina  non  est  in  Galaad,  aut  medicus  non  est  ibi  ? 
Si  Galaad  est  acervus  testimonii,  vel  martyrii,  quod 
idem    est,   3eva   oculos    tuos,   et    recole,  si   unquam 
videris  alicujus  regulae  professorem  per  agonem  mar- 
tyrii  de  sseculo  triumphasse.     Nam  si  eo  modo  ali- 
quem    triumphasse   proponas,   hunc    ab  ordinis   ob- 
servantia   prserogativa   episcopalis   exemerat.       Non 
oportet  omnes  regulari  militiae  manum  dare.     Credo 
non  minoris  esse  meriti  citra  professionis  vinculum, 
et    assumptae   necessitatis   angariam  simpliciter   am- 
bulare    cum  Deo,  et  custodiro  vas  suum  in   sancti- 
ficatione  et  gratia,  suasque  manus  a  sordibus  mu- 
nerum  excutere,  quam  detrectare  onus  impositum,  et 
luctari  cum  obedientiae  jugo.     Religio  enim  munda 
et  immaculata  haec  est,  custodire  se  immaculatum  ab 
hoc   saeculo,  et  se  in  operibus  misericordiae  jugiter 
exercere.     Si    ovile  Jacob,  si  rete  Petri,  si  domum 

Patris  ceelcstis  attendis,  diversas  ovcs,  diversos 
pisccs,  divcrsasque  et  multas  invenics  mansiones. 
Noe,  Daniel  et  Job  diversas  vitae  meritoriae  semitas 
habuerunt.  Et,  si  Christus  commcndavit  otium 
Mariae,  non  tamen  ei  displicuit  occupatio  Martha3. 
Gratius  acceptat  Dominus  plerumque  peccatoris  pce- 
nitentiam  humilis  et  contriti,  quam  innoccntiam  justi 
tepidi  et  remissi  :  ille  fortiter  cadit,  sed  fortius  sur- 
git :  iste  lentescens  in  via  Domini,  et  in  proximo 
evomendus  in  suo  tempore  et  torpore  marcescit. 
Ovis  in  lege  Domini  longe  ab  ostio  tabernaculi  offerri 
praecipitur :  et  capra,  quae  hostia  pacifica  est  in  ipso 
tabcrnaculi  ostio,  unde  ovis  elongata  est,  immolatur. 
Familiarius  enim  in  sinum  caelestis  gratiae  admittun- 
tur,  qui  extraordinarios  actus  austerioris  peenitentiac 
judicio  puniunt,  quam  qui  in  via  vitae  acedia  dormi- 
tantes  animo  languescente  fatiscunt.  Non  praefero 
religioni,  quae  ad  Deum  via  certa  et  directa  est, 
nostra?  saecularitatis  incertum.  Non  dico  cum  Naa- 
man  Syro  meliores  esse  fluvios  Damasci  Abana  et 
Pharphar,  omnibus  aquis  Israel.  Non  dico  cum 
Gedeone,  quod  meliores  sint  racemi  Ephraim  vinde- 
miis  Abiezer ;  neque  homines  angelis,  neque  com- 
paro  terras  ccelis,  sed  imperfectum,  quaeso,  vestrum 
videant  oculi  tui,  teque  ipsum  judicans  non  judices, 
qucm  non  nosti,  donec  de  illius  vultu  judicium  ves- 
trum  prodeat,  qui  revelabit  occulta  cordium,  et  mani- 
festabit  abscondita  tenebrarum.  Omnem  equidem 
ordinem  sanctum  in  visceribus  Christi  diligo,  magni- 
fico,  veneror  et  adoro.  Ea  proptcr  diu  a  retroactis 
temporibus  aliquem  tui  ordinis  virum  semper  mecum 
habui  meae  conversationis  testem,  meique  corporis  et 
animae  angclum  et  custodcm.  Unum  tamen  elegi  et 
praeelegi  mihi  dilectum  Dco  et  hominibus,  quem 
judicio  meo  longe  differentius  multis  quadam   pra?- 

eminentia  probatissimae  religionis  illustrat.  Dives 
in  saeculo,  et  venerabilis  fuit,  sed  pro  Christo  paupere 
se  pauperem  fecit.  De  ejus  amicitia  glorior,  eamque 
universis  curialibus  et  palatinis  familiaritatibus  ante- 
pono.  lpse  procul  dubio  amicus  Dei  est,  canonicae 
institutionis  strenuissimus  aemulator,  suae  carnis  cru- 
delis  adversarius,  animae  vero  custos  solicitus,  fide 
firmissimus,  spe  longanimis,  caritate  profusus,  in 
operibus  timoratus,  mansuetus  et  humilis,  in  consiliis 
providus,  jucundus  et  circumspectus  in  verbis.  Sem- 
per  mel  et  lac  sub  lingua  ejus:  diffusa  est  enim 
gratia  in  labiis  suis.  Quadam  vero  hilaritate  festiva, 
quodam  pallore  angelico  ita  serenata  est  facies  ejus: 
sic  et  facta  ipsius  et  dicta  quidam  favor  coelestis  gra- 
tificat,  ut  aspectus  ejus,  et  sermo  ejusdem  sibi  fere 
omnes  in  vinculum  amicitiae  spiritualis  alliciat.  Me- 
moriam  ejus  posui  tanquam  signaculum  super  cor 
meum  :  cujus  humilitatem,  maturitatem,  prudentiam, 
constantiam,  et,  ut  includam  multa  paucis,  incom- 
parabilem  honestatem  in  interioribus  meis  jugi  recor- 
datione  circumfero,  quantumque  permittit  conver- 
satio  saecularis  ad  exemplar  illius  quasi  ad  sigilli 
spiritualis  imaginem  me  consigno.  Et  quia  senten- 
tias  involvens  praestigiosis  sermonibus  tyrocinium 
meum  et  primitias  in  Theologica  facultate  palliata 
iniquitate  depravas,  ad  hominem,  et  non  ad  oratio- 
nem  respondeo.  Nam  quum  sis  disputator  dyscolus 
et  perversus,  responsio  tota  haec  ex  sola  indignatione 
dictatur.  Arguis  me  dixisse,  quia  melior  est  vox  operis, 
quam  vox  oris.  Argue  ergo  eum,  in  cujus  ore  non  est  in- 
ventum  mendacium :  ipse  enim  tuaeinstitutionis  regulae 
contradicens,  de  te  et  consimilibus  tuis  dicit:  Quae 
dicunt  facite,  quae  autem  faciunt,  nolite  facere.  Ipse 
etiam  prius  fecit,  et  postea  docuit,  sicut  scriptum 
est :   Coepit  Jesus  facere  et  docere.     Quae  prius  fecit, 

postea  docuit:   voci  orationis  voccm  opcris  anteponit. 
Si  mc  de  illa  quam  posui  intcr  vocem  oris  et  vocem 
operis   comparatione   causaris,  adhuc  dico,    et   cum 
Salomone  replico,  quia  melior  est  vir  patiens  expug- 
natore  urbium.     Melior  est  canis  vivus  leone  mortuo. 
Melior  est  puer  sapiens  et  pauper  rege  sene  et  stulto. 
Melius  est  ire  ad  domum  luctus,  quam  ad  domum 
convivii.     Infinita  possem  exempla  inducere,  et  haec 
omnia  se  variant  alternatim,  atque  ex  intensionis,  aut 
remissionis   intelligentia  sibi  respondent  quasi  exce- 
dentia  et  excessa.     Super  timore  initiali  me  arguis, 
quia  non  est  timor  Dei  ante  oculos  tuos,  et  loqueris 
de   timore  perfecto :    timor  equidem  pcenam  habet. 
Ideoque  mihi  dubium  est,  qualiterintelligas  hominem 
in  timore  perfectum.     Ubi  enim  est  timor,  nulla  est 
perfectio.     Audi  Augustinum  in  homilia  super  epis- 
tolam    Joannis :     Si   perfecta   est,  inquit,  caritas   in 
homine,  jam  non  timet  :    perfecta  enim  caritas  per- 
fectam  facit  justitiam  :    nec  jam  timet,  sed  desiderat, 
ut  transeat  iniquitas,  et  veniat  regnum  Dei.     Beatus 
etiam  Ambrosius  dicit :  Castus  timor  facit  dulcescere, 
quod  amarissimum   prius  fuit,   sed   tam  mundanus, 
quam    servilis    timor   in  futuro   non   erit.     Joannes 
etiam  Damasccnus  super  verbo  illo  in  epistolam  ad 
Hebra?os  :  exauditus  est  pro  sua  reverentia :  Intellige, 
inquit,   hanc    reverentiam    totius    timoris   expertem. 
Deus    enim  caritas  est,    caritas   autem   timoris   con- 
sortium  non  admittit.     Adhuc  de  fovea  ericii,  et  de 
occultioris  malitia?  latibulo  procedit  invidia,  ut  deri- 
deatur  simplicitas  innocentis.     Me  namque  blasphe- 
masse  proponis,  eo  quod  dixerim,  quod  Christus  pro 
nobis    de    divite   factus   est    pauper.      Audias   quid 
B.  Basilius   in    libro   exhortationis    scribat:     Sermo 
omnipotens  de  eo,  quod  erat  per  naturam  unum  cum 
Patre,  factus  est  unum  cum  homine,  natus  de  Patre, 

de    muliere    natus,    de    omnipotente    infirmus,    de 
Domino  exinanitus  in   servum.     Ad  haec  impugnas 
turrim     David,    atque     prsestigiosis     sophismatibus 
attentans  titulos  veritatis,  ea  quae  communem  et  sim- 
plicem  intelligentiam  habent,  versuto  interpretationis 
veneno  depravas.     Quum  de  transfiguratione  Domini 
loquerer,  simpliciter  dicens,  quod  post  illarn  gloriae 
apparitionem  divina,  quae  ibi  apparebat  species  quo- 
dammodo  rediit  in  humanam.     Tu  hoc  nomen,  spe- 
cies,  in  Deo  calumniose  pervertis,   ut   nunquam  ad 
contemplandam  speciem  suae  celsitudinis  perducaris. 
Audi  quid  dicat  Ambrosius  exponens  illam  clausulam 
Jeremiae :  Quisstabitin  substantia  Domini,  et  videbit 
verbum  ejus?     Sapientia,  inquit,  Dei  verbum   Patris 
est  non  degenerans  ab  ejus  specie,  cujus  substantiam 
in  alia  specie  nobis  ad  remedium  obtulit.     Et  Hila- 
rius:  Refulget  in  imagine  usus  in  munere.     Et  idem  : 
Prserogativa  enim  speciei,   in   qua  erat    splendor  et 
figura  substantiae  Dei  piae  dispensationis  ministerio 
sic  se  exinanivit  ad  speciem  servi,  ut  non  esset  alienus 
a   substantia   Patris.     Ex    Concilio   enim    Toletano 
habes,  quia  in  Christo  duae  sunt  species  naturales, 
virtus  et  intirmitas.     Unde   Apostolus  dicit:   Et   si 
Christus  mortuus  est  ex  infirmitate,  vivit  tamen  ex 
virtuteDei.     Item  Hilarius:  Distinctioinnascibilitatis 
speciem  insinuat:  nec  degenerat,  quod  nascitur,  aut 
procedit,  cujus  unionem  et  speciei  conformitatem  in- 
commutabilis  natura   conservat.      Ulterius    procedit 
impostura  malitise,  nec  in  omnibus   his   aversus  est 
furor  ejus,  sed  adhuc  manus  ejus  extenta.     Ezechiam 
regem  nulli  patitur  peccato  fuisse  obnoxium,  quum 
publice  scriptura  testetur,   nec  unius  diei  infantem 
a  peccato  esse  immunem.     Non    inficior    Ezechiam 
fuisse  justum   et   sanctum;  sed   verbum    Isaiae    est, 
quoniam  omnes  justitiae  nostne  quasi  pannus   men- 


CONTRA  DEPRAVATOREM.  XCVll 

struatae.     Sanctus  David,  in  quo  invenerat  Dominus 
virum  secundum  cor  suum,  querebatur,  quia  iniqui- 
tates    supergressce    sunt    caput    suum.     Job    etiam, 
cujus   virtutes   Dominus    ita    magnificat   et    extollit. 
Jeremias  quoque  atque  Moyses,   et   caeteri,  quorum 
laus  est  in  Evangelio,  concepti,   nati,  et    conversati 
sunt    in    peccatis.       Si    peccata     Ezechiae    ignoras, 
recole,  quia  sicut   David  ad   gloriam  et  ad  pompam 
populum  numeravit,  sicet  ille  de  fuga  Sennacherib,  et 
exercitus  ejus  strage   superbiens   gratias    Deo   testi- 
monio  Augustini  non  retulit.     Scis  autem,  quia  vi- 
tium  ingratitudinis  omnino  peremptorium  est  animae, 
et    detestabile    apud    Deum.     Ad    cumulum    etiam 
superbae  transgressionis,  ad  fastum  et  ostentationem 
cellas  aromatum,  thesaurosque  Domini  nunciis  Mero- 
dach  regis  Babylonis  ostendit.     Non  solum  Merlinum, 
sed  et  te  prophetam  voco :  nam  propheta   es   Anti- 
christi:  jam  enim  per  te  operatur  mysterium  iniqui- 
tatis.     Sane  nunquam  Merlinum  ponendum  decrevi 
in  catalogo  Sanctorum,  qui  a  saeculo  sunt,  prophe- 
tarum,   sed  te  et   ipsum   constituo    inter    prophetas 
Baal,  annumero  inter  quadringentos  prophetas  Achab, 
qui  ei  in  mendacio  divinabant:   vel,  quia  in  sortem 
sacerdotii  es  assumptus,  collegam   summo   sacerdoti 
Caiphae  te  adjungo,  qui  in  eo  crudeii  consistorio,  in 
quo   Christus  innocens  condemnabatur   ad    mortem, 
cum  esset  anni  illius  pontifex,  prophetavit.     Scrip- 
turas,    quaeso,    lege    et    intellige :     non   enim    omnia 
inveniuntur  in  Catone.     Certe  si  Merlinum   prophe- 
tam    irrisorie    dixi,    non   debueras    excanduisse    tam 
graviter,  ut  mihi  notam  adulatoris  inureres.     Recole, 
quod  cum  Saul  esset  in  ira  Dei  electus,  et  a  Domino 
reprobatus,  legitur  tamen  quod  descendebat  cuneus 
prophetarum,    et    factus   est    Saul   inter    prophetas. 
De  Sibylla  gentili,  et  de  Balaam  ariolo,  et  de  aliis 
vor..  ir.  *  G 

quorum  prophetias  recipit  Ecclesia,  contra  Ecclesiac 
Doctorcs  aliquid  virulentum  vomuisse  debueras.     De 
Jahel,    illud    tibi    respondeo,    quia    vir    ejus    Haber 
Cinaeus  jam  cum  omni  domo  sua  recesserat  a  fratri- 
bus    suis,    fcedusque    percusserat    cum     rege    Azor : 
Sisara  vero  habens  ex  illa  obligatione  fiduciam,  diver- 
tit    ad    tentorium    Habet.     Rogavit   ergo   Jahel,    ut 
ipsum  celaret,  ac  poculum  daret:  dedit  et  Jahel  ei 
lac,  ut  gravius  obdormiret:  ipsa  vero  tempora  dor- 
mientis  usque  in  terram  clavo  tabernaculi  perforavit 
Vide,  si  rea  est  proditionis,   quae   misero   transfugae 
quaerenti   subsidium   securitatem    praestiterat   dormi- 
endi.    Sed,  ut  verbo  Job  utar,  umbra  umbram  protegit, 
similis  excusat  similem:  nec  eam  excusares,  si  prodi- 
tionis  facinus  abhorreres.     Verum,  licet  factum  illud 
fuerit  impium,  habet  tamen  in  se  venerabile   sacra- 
mentum.     Expressa  vero  similitudinis  forma  posset 
item  mysticae  significationis  beneficio  excusari :  quod 
Cain  fratrem    suum  occidit,   quod    Judas   cum    sua 
nuru  concubuit,  quod  David  uxorem  alienam  rapuit, 
quodque  ipse  Uriam,  et  quod  Joab  Abner,  et  Ama- 
sam    proditorie    interfecit.      Nec    intellige,     sacram 
scripturam   Jahel  specialiter  preconiis  extulisse,  sed 
Deum,  qui  per  foeminam  salvaverat  Israel,  miracu- 
lose  concludens  in  manu  fceminae  inimicum.    Frequens 
est  etiam  in  sacro  eloquio,  ea  quae  bona  sunt  in  mala, 
et  ea  quae  mala  sunt  in  bona  significatione  accipi,  ita 
ut  sermo  historicus  semper  salubriter  famuletur  in- 
telligentiae    sacramenti.       Sanson,    qui    interpretatur 
Sol,    Domino    consecratus,    et    qui    figuram    Christi 
saepe  in  sacro  eloquio  gerit,  peccatoris  tamen  figuram 
exprimit,  ubi  scilicet  a  Dalila,  id  est^  carnali  concu- 
piscentia  funibus  peccatorum  ligatur,  et  eo  converso 
ad    pcenitentiam,    atque    insiliente    in    eum    spiritu 
Domini  vincula   relaxantur.     Urias  innocens  vir  et 

justus  typum  diaboli  repraesentat,  ubi  pro  uxore  sua 
occiditur.     Babylonia   vero    in    idololatriae    peccato 
flagitiosa,  dilecta  Domini  quandoque  vocatur:  et  per 
Saulem,  licet  fuerit  inobediens,  contumax,  temerarius 
et  praesumptor,  Christus  Dei  Filius  figuratur.     Rur- 
sum,  dum  opuscula  mea  venenoso  dente  invidiae  mor- 
dicando  divellis,  me  inter  caetera  gratiam  et  liberum 
arbitrium    commiscere  et   confundere   blasphemando 
subgrunnis.  Et  ego  quidem  confidenter  assero  liberum 
arbitrium  ita  inniti  et  pendere  de  gratia,  ut  benigni- 
tas  Dei  merito  non  praejudicet,   et   liberae   voluntati 
gratia  non  praescribat.     Licet  enim  dicat  Apostolus  : 
Justificati  enim  estis  gratis,  id  est,  per  gratiam :  ne- 
minem  tamen  abnuit  salvari  per  fidem.     Dico  autem, 
quod  gratia  liberum  arbitrium  eximit  a  jugo  peccati, 
ut  voluntas  sanata  jam  non  in  vacuum  gratiam  Dei 
cooperantem   recipiat,  sed  seipsam  ad   actum   bene- 
fieio  adjuvantis  exerceat:   veluti,  si  quis  luto  infixus 
se  inde  expedire  sine  ope  aliena  non  possit,  si  ab  ali- 
quo  liberatur,  ipso  liberatore  ducente   et   adjuvante 
expedite  incedit.     Licet  ergo  dicatur  aliquis  ex  fide 
salvari,  totum  tamen  est  ex  gratia,  sine   qua   nemo 
credit.     Unde    Augustinus    in    epistola    ad    Sixtum 
dicit,  quod  gratia  est  remissio  peccatorum :  nec  eam 
praecedunt  merita,   quia  gratia  non   esset,   si  redde- 
retur  ex  meritis,  aut  non  esset  gratuita.     Ad  Boni- 
facium  vero  scribens  ait:  quod  Apostolus  dicit:   Jus- 
tificati  estis  gratis,  hoc  dixit  ideo,  ne  fides   superba 
sit:  si  autem  ex  fide,  quomodo  gratis?  quod  enim 
meretur  fides,  cur  non  potius  redditur,  quam  dona- 
tur?     Sed  respondet  Apostolus.     Quid  habes,  quod 
non  accepisti?     Fides  itaque  augetur  per  gratiam,  ut 
in  gratia  magistrante  voluntas  obsequatur,  et  obse- 
quens    operetur.       Tu    vero    Proteo     monstruosior, 
nunc   totum   adscribis  gratiae,   et   meritum   evacuas, 

nunc  exinaniendo  gratiam  totum  merito  artribuis,  et 
in  primo  haeresin  Manichaei,  in  secundo  blasphemiam 
Pelagianam  incurris.  Sic  errorum  veterum  cineres 
jam  sopitos  iterum  suscitas,  et  dogmata  damnata 
solemniter  quasi  lignorum  materiam  tibi  ad  aeternum 
incendium  coacervas.  Haec  omnia  decreveram  pro- 
sequi  lima  correctionis,  aut  persequi  novacula  damna- 
tionis  in  hoc  opere  meo,  sed  occupationibus  variis 
aliis  revocatus  totum  hoc  vacatiori  tempori  et  libe- 
riori  disputationi  reservo. 

LIBELLUS  DE  ARTE  DICTANDI. 

Incipit  prologus  Magistri  Petri  Blesensis,  Archidiaconi 
ecclesiai  Bathoniensis,  in  libellum  de  arte  dictandi 
Rhetorice. 

Licet   magistri    Bernardi   de   dictaminibus   liber 
prudenter  sit  pertractus,   delicatis   tamen   et  minus 
districtis  lectoribus  perplexae  prolixitatis  dicitur  ar- 
guendus.     Turonenses  etiam  magistros  dictandi  sci- 
entiam  in  summulas  redigentes  nihil  perfectum  asse- 
runt  scripsisse.     Unde  fit  ut  tam  bene  condita  quam 
insipida   fastidientes  ad  mensam  Philosophiae   lautis 
refertam  ferculis  siccis   dentibus  emarcescant.     Eli- 
minatis  igitur  tantae  parcitatis  conviviis,  avidos  Ma- 
gistri  Bernardi  et  Turonensium  sequaces  necnon  et 
Romanae  Cancellariae  notarios  ad  suas  epulas  invita- 
mus,  ut  ea,  quae  divisim  paraverunt,  cum  sollicitu- 
dine  summa  hilaritate  communiter  epulentur.     For- 
mulam  vero  dictandi  secundum  praedictos  dictatoria? 
professionis     dictatores     rudibus     ad    instructionem 
provectis  ad  memoriam  tradere  destinamus. 
Cai\  1.  De  divisione  dictaminum. 
Dictaminam  aliud  metricum,  aliud  prosaicum,  de 
quo  specialiter  tractare  intendimus:  &e.  [Tracfatum 
hunc,  ex  operibus  Bemardi  et  al.   confictum,   nec 
quicquam  novi  in  se  habentem,  omitto.] 

